
AXEL  OG  VALBORG. 


ET  SØRGESPIL. 

„Gud  dennem  forlade,  som  Aarsag  er. 
At  de  ei  .sammen  maae  være. 
Som  have  hinanden  af  Hierbet  kiær, 
Og  elsker  i  Tugt  og  Ære  I" 


Oehlenschlåger.    III. 

PERSONERNE. 


Hakon  Herdebred,  Norges  Konge. 
Sigurd  af  Reine,  hans  Staller. 
Axel  Thobdsøn,  hans  Frænde. 
Valborg,  Axels  Brud. 
Vilhelm,  hans  Ven. 
Erland,  Erkebiskop. 
Knud,  Sortebroder. 
Biørn  Gamle, 
Endrid  hun  Unge, 

KOLBEIN,  og 

Flere  Kæmper. 

En  fiendtlig  Kæmpe  med  Følge. 

Gotfred,  Vilhelms  Svend. 

Dronning  Thora  med  sine  Fruer  og  Jomfruer. 

Biarkebeiner. 

Munke. 


Handlingen  foregaaer  i  Ohrist-Kirken  i  Nidaros.  Til  begge  Sider 
Begravelser  i  Murene;  midt  paa  Gulvet  Harald  Gilles  Liigsteen. 
I  Forgrunden  tvende  mægtige  Kirkepiller,  som  understøtte  Hvæl- 
vingen ;  den  venstre  betegnet  med  tre  Kors,  den  høire  viser  Tegnet 
*]|^,  omkrandset  af  Forgietmigei.  Dybt  i  Baggrunden  Høialteret. 
Over  Altertavlen  staaer  et  gyldent  Skriin,  der  oplyses  af  de  bro- 
gede Buder  i  Ohoret,  hvorigiennem  Solen  skinner.  I  Midten  af 
Gangen  en  Lysekrone.    Tiden  er  1162. 

FØRSTE  ACT. 

Axel.    Vilhelm. 

Vilhelm. 
Her  er  da  den  berømte  Throndhiems  Kirke, 
Hvis  Ry  har  bredet  sig  til  selve  Rom. 

Axel. 
Har  Rygtet  pralet? 

Vilhelm. 
Nei. 
Axel. 

O,  hvilket  Tempel! 
Vilhelm. 
Et  høit  udhulet,  hvælvet  Dovrefield! 

Axel. 
Ærværdig  Rolighed  har  her  sit  Sæde, 
Og  gyder  Fromhed  i  det  stille  Sind. 

Vilhelm. 
Et  prægtigt  Syn,  naar  midt  man  staaer  i  Gangen 
Og  skuer  op  til  Altret. 

Axel. 
Messen  holdes 

I  Choret;  hør!  den  fierne  Morgensang 
Runger  i  Kirkens  trinde  Hvælvinger. 

Vilhelm. 
Hvor  dunkelt  for  en  Sommermorgen!  Norden 
Er  dunkel. 

Axel. 
Dunkel,  som  det  Hellige! 
De  gule  Voxlys  brede  svage  Straaler 
Fra  Messingkronen  hen  i  Kirkens  Gange; 
Saa  glimter  Haabet  i  et  sorgfuldt  Hierte. 
O,  hvilket  Syn!  den  unge  Morgenrøde 
Gløder  igiennem  Farverne  paa  Vindvet 
I  Østen.     Hil  dig,  hil  dig,  skiønne  Sol! 
Du  vækker  alle  mine  Barndomsminder. 

Vilhelm. 
Og  hvad  betyder  vel  den  gyldne  Kiste 
Hist  over  Alteret? 

Axel. 
Sanct  Olafs  Skriin. 
Vilhelm. 
Ha,  d  e  t  er  Olafs  Skriin ! 

Axel. 

Der  glemmes  fromt 
De  hellige  Levninger  af  Nordens  Helgen. 

Vilhelm. 
Og  klippes  end  hans  Skiæg  og  Negle  stundom 
Af  Kongerne? 

Axel. 
Nei;  Harald  Haarderaade 
Fandt  det  uværdigt,  at  forstyrre  Liget 
I  sin  høitidelige  Ro;  han  kasted 

FØESTE  ACT. 

I  Havet  Skrinets  Nøgler,  og  fra  den  Tid 
Hviler  det  ædle  Støv  i  stille  Fred. 
Vilhelm 

betragter  Pillerne. 
Herlige  Støtter  ved  Sanct  Innocens! 
De  har  en  stærkere  Rygrad,  bred're  Skuldre, 
End  du  og  jeg;  og  de  vil  kneise  fort, 
Naar  vore  trætte  Been  er  længst  i  Muld. 
Men  hvad  betyde  disse  trende  Kors? 

Axel. 
Kom,  Vilhelm!  lad  os  see  den  næste  Pille. 

Vilhelm. 
Siig  mig  kun  først,  hvad  disse  Kors  betyde! 

Axel. 
De  trende  Kors  betyde  Haarderaades, 
Kong  Olaf  Kyrres  og  Kong  Magni  Høider. 
Men  lad  os  eftersee  den  næste  Pille! 

Vilhelm. 
Hvad  vilst  du  see? 

Axel. 

Et  mindre  Mærke,  Vilhelm! 
Ei  nær  saa  høit,  ei  nogen  Kæmpehøide, 
Saa  høit  kun  som  en  femtenaarig  Mø; 
Ei  hugget  ud  i  Stenen,  ridset  ind  kun 
Med  svage  Træk  i  Træomfatningen. 

Vilhelm. 
Din  Valborgs  Maal? 

Axel. 

Bi,  bi  en  liden  Stund, 
Lad  mig  forhøie  Nydelsen  ved  Dvælen! 

Vilhelm. 
Naar  skarst  du  det? 

^  axel  og  valborg. 

Axel. 
For  fem  Aar  siden,  da 
Jeg  treen  i  Kirken  for  til  Gud  at  bede, 
For  Afsked  med  min  Kiærlighed  og  med 
Mit  Fædreland  at  tage.     Valborgs  Moder 
Var  nylig  død,  og  Valborg  sat  i  Kloster 
At  lære  Sømmen  sye  og  læse  lære. 
Hun  var  kun  femten  Aar;  men,  o  min  Broder! 
Den  modne  Siæl  alt  smiilte  som  en  Engel 
Igiennem  Øiets  Himmelblaa.  —  Jeg  kom; 
Det  var  en  aarle  Morgenstund.     Kong  Eisten 
Var  fanget  Dagen  før,  og  skiændigt  myrdet. 
En  vældig  Rædsel  drev  mig  bort  fra  Norge. 
Grumt  raste  Landets  Sønner  mod  hverandre; 
Grumt  raste  Kiærligheden  i  mit  Bryst. 
Jeg  bad  til  Gud,  at  ud  han  vilde  slukke 
Den  stærke  Flamme,  der,  endskiøndt  uskyldig. 
Dog  skyldig  brændte  til  min  skiønne  Frænke. 
Jeg  bad,  og  som  jeg  bad,  da  aabnedes 
Hist  Klosterdøren,  hvorigiennem  ellers 
De  fromme  Nonner  komme  hid  til  Messen. 
Det  undrede  mig,  at  de  kom  saa  aarle; 
Men,  ak!  det  var  kun  Een,  en  Uindviet, 
Hvis  Skiønhed  Sløret  endnu  grusomt  ei 
Bedækte.     Tæt  det  sorte  Klædebon 
Sig  vandt  om  hendes  smekkre  Midie;  blegt 
Som  Silke  faldt  det  silkebløde  Haar 
I  Fletninger  om  Skuldrene.     Hun  saae 
Mig  ei,  hun  knælte  her  for  Graven,  Vilhelm! 
Her  for  sin  Moders  Grav;  hun  hæved  fromt 
De  trinde  Arme,  lihehvide  Hænder. 

FØBSTE  ACT.  < 

flun  bad,  som  jeg:   »O  Himmel,  sluk  min  Elskov! 

>0  Moder,  styrk  din  Datter  i  sin  Dyd!« 

Da  glemte  jeg  Sanct  Olaf,  alle  Helgen, 

Og  Himlen  selv;  thi  Himlen  aabenbared 

Sig  for  mig  i  min  Valborg.     Aldrig  var 

Tilstaaelsen  end  kommen  mig  paa  Læben. 

Fra  Barnsbeen  kaldtes  vi  vel  Ægtefolk; 

Det  var  i  Spøg,  fordi  den  søde  Mø 

Som  Glut  alt  var  mit  Hierte  dyrebar. 

Jeg  nærmed  mig,  igiennemglødet  af 

Det  stærkeste,  det  elskovsfulde  Mod. 

Nu  syntes  alle  Farer  mig  forsvundne. 

Min  Skiebne  laae  som  Lindorm  for  min  Fod, 

Jeg  stod  paa  den,  kiæk  som  Sanct  Michael, 

Og  stødte  Spydet  i  Uhyrets  Ryg, 

Mens  mine  Følelser  med  stærke  Vinger 

Sig  løfted  imod  Himlen.     Saadan  treen  jeg 

For  Valborg;  med  min  venstre  Haand  omslyngte 

Jeg  hendes  skiønne  Midie,  med  den  høire 

^rog  jeg  mit  Sværd,  og  svor  ved  alle  Helgen: 

Valborg  skal  vorde  Axel  Thordsøns  Brud 

Paa  Jorden  eller  hist  i  Himlen! 

Vilhelm. 

Amen! 
Min  brave  Broder! 

Axel. 

Ak,  da  skiælved  Valborg: 
»Axel,  hvad  sværger  du!    Er  ei  vor  Elskov 
»Mod  Religionen  og  mod  Sæderne? 
»Er  vi  ei  Slægtninge?  Forbyder  Kirken 
»Ei  sligt  et  Ægteskab?    Bad  vore  Mødre 

»Indstændigt  os  paa  Sottesengen  ei, 

»At  tvinge  denne  Flamme?  Spaaede  de 

»Os  idel  Kummer  ei  og  Undergang, 

»I  Fald  vi  handlede  mod  deres  Raad? 

»See  vore  Mødre  paa  Liigstenene! 

»De  bøie  deres  Hoveder,  de  græde 

»Af  inderlig  Medlidenhed  for  os, 

»For  deres  Børns  grusomme  Skiebne!«  Vilhelm  f 

Da  skar  jeg  vore  Træk  i  Pillen  der. 

Og  svor  igien:  Jeg  kommer  hiem  med  Orlov 

Fra  Paven,  eller  aldrig,  aldrig  mere! 

Vilhelm. 
Hvor  lykkeligt  at  stande  ved  sit  Maal, 
Begavet  nu  med  Alt,  hvad  forhen  mangled! 
Kom,  lad  os  eftersee  dit  Navnetræk! 

Axel. 
Ja,  det  skal  være  mig  mit  første  Varsel. 

Han  gaaer  hen  mod  Pillen,  og  opdager  Blomsterkrandsen. 
O,  Vilhelm!  Vilhelm!  Valborg  er  mig  tro; 
Himlen  er  ei  saa  blaa,  som  disse  Blomster. 
Han  omfavner  sin  Ven. 

Vilhelm. 
Lyksalige,  som  elsker,  og  som  elskes! 

Axel. 
Staldbroder!  hav  Taalmodighed  med  Axel, 
Lad  ei  hans  Blødhed  trætte  dig.     Snart  er 
Han  lykkelig,  da  skal  han  dele  Livet 
Imellem  Valborg  og  sin  Broder  Vilhelm. 
Du  fulgte  mig  til  Norge,  for  at  kiende 
Den  nordiske  Natur.     Alt  skalst  du  skue; 
Men  Kiærligheden,  Ven!  er  ogsaa  nordisk: 

Den  høie  Agtelse  for  Qvinden,  Vilhelm! 
Har  Sydens  Ridder  lært  af  Nordens  Kæmpe. 
Hvis  du  vil  kiende  Nordens  Aand  og  Sæder, 
Maa  du  begynde  med  dens  Kiærlighed. 

Vilhelm. 
Elsk  du,  min  Ven!  sværm,  og  vær  lykkelig. 
Du  kaared  dig  en  ærlig  Tydsker  til 
Din  Ven,  og  du  skalst  altid  finde  sand 
Deeltagelse  ved  dette  Bryst. 
Axel. 

Det  veed  jeg. 
Da  Odins  Skarer  skiltes  ad,  blev  Roden 
Af  Sproget  og  vort  Sindelags  Natur 
Udeelt;  og  derfor  bør  det  sig  bestandig 
At  Gothen  og  Germanen  vorde  Venner. 

Vilhelm. 
Du  viste  dig  i  Henrik  Løves  Tog 
Saa  diærv  en  Ridder,  som  en  trofast  Beiler 
Her  ved  de  vakte  Minder  af  din  Elskov. 
Jeg  lader  ene  dig  med  Kiærligheden, 
Og  iler  hen  til  Skibet,  for  at  bringe 
Vort  Folk  Besked  og  Bud. 

Axel. 

Jeg  skulde  selv  - 
Vilhelm. 
Ei!   du  est  undskyldt;  lad  du  mig  kun  raade. 
Tak,  for  du  viste  mig  den  skiønne  Kirke! 
Pilegrimskaaben  har  jeg  ladet  lægge 
1  Stolestadet  hist  ved  Vandringsstaven, 
Hvormed  du  første  Gang  vil  see  din  Valborg. 
Oehlenschlåger.    III.  2 

Jeg  overlader  dig  til  denne  Glæde; 
Paa  Skibet  kanst  du  atter  finde  mig. 

Axel. 
Jeg  bringer  dig  i  Kongens  Hal,  saasnart  — 

Vilhelm. 
Først  ønsker  jeg  at  hilse  Bispen;  dog 
Det  haster  ei,  men  Kiærligheden  haster.        gan  gaaer. 

Axel. 
Du  tappre  Vilhelm,  redelige  Tydsker, 
Udkaarne  Ven,  trofaste  Vaabenbroder !  — 
Hvor  lifligt  straaler  Solen  Munterhed 
Ind  i  mit  Hierte,  som  i  Kirkens  Hvælving! 
Men  hvilken  Skygge  kommer  at  formørke 
Den  lyse  Fryd?  Ha,  Sortebroder  Knud! 
Jeg  kiender  ham,  det  samme  lumske  Træk 
Ved  Øiet  og  det  samme  sledske  Smiil 
Paa  Læben,  som  for  fem  Aar  siden.  —  Kunde 
Jeg  undgaae  ham!  Men  han  har  seet  mig  alt. 
Hvis  her  han  dvæler,  til  min  Valborg  kommer! 
Ulykkesfugl!  du  skal  den  Første  være. 
Som  her  mig  møder?  Et  usaligt  Varsel! 

Knud 

kommer. 
Ei!  hellige  Guds  Kors!  hvad?  seer  jeg  ret? 
Hvad?  Axel  Thordsøn?  Axel  her  i  Landet? 
Bedrage  mine  Øine  mig? 

Axel. 
Jert  Øie 
Seer  klart  og  sundt,  min  fromme  Fader!  Axel 
Er  her.     Guds  Fred!  Hvor  gaaer  det.  Broder  Knud? 

Knud. 
Gud  takke  dig  for  denne  gode  Hilsen! 
Hvordan  det  gaaer?  Det  Gamle!  Præstegang! 
Fra  Klosteret  til  Kirken,  og  fra  Kirken 
Til  Klosteret,  og  endelig  derfra 
Et  Skridt  til  Graven;  det  er  Munkelivet. 
Men  siig  mig,  kiære  Søn!  hvor  gaaer  det  dig? 
Ei,  ei,  hvor  du  est  bleven  føer  og  stærk! 
Hvor  har  du  færdedes?  Hvad  har  du  øvet? 
En  vakker  Kæmpe  lever  meer  et  Aar, 
End  alle  Munke  deres  Levedage. 
Hvordan  forstaaer  jeg  her  Tilbagekomsten? 
Han  betragter  Axel  opmærksom. 

Axel. 
Kan  det  forundre  eder,  at  en  Normand 
Tilbagevender  til  sit  Fædreland? 

Knud. 
Jeg  veed,  hvorfor  du  drogst  af  Landet  ud; 
Ak,  alle  Kirkens  Brødre  maatte  rose 
Saa  fromt  et  Forsæt  hos  saa  ung  en  Svend  : 
Du  vilde  ved  Fraværelsen  betvinge 
Din  syndefulde  Brynde  til  skiøn  Valborg. 
Nu,  det  var  smukt  giort,  det  var  vel  giort,  godt  giort ! 
Men  nu  Tilbagereisen,  kiære  Søn? 
Dog  fem  Aars  Tid  er  gaaet,  det  er  sandt. 
1  fem  Aars  Tid  kan  glemmes  meget,  veed  jeg; 
Og  i  Italien  er  skiønne  Qvinder, 
Trinde  som  Lilier,  blussende  som  Roser, 
Blide  som  Duer,  fyrige  som  Ild. 
Da  glemmes  Nordens  blege  Skiønhed  snart. 
Ei  sandt,  min  Søn? 

2* 

Axel. 
Det  kan  vel  hændes,  Fader  f 
Knud. 
Ja,  ja !  saa  er  det  hændt  sig,  kan  jeg  tænke. 
Og  det  er  vel;  det  var  en  blodig  Synd, 
Dit  unge  Hierte  dengang  stod  i  Fare 
For  at  begaae. 

Axel. 
Hvor  lider  Valborg? 

Knud. 

Nu, 

Som  det  nu  gaaer  de  unge  Møer;  hun 
Er  bleven  from,  klog,  smuk  — 
Axel. 

Det  var  hun  alt,. 


Da  jeg  drog  bort. 
Hun  tegned  brav. 


Knud. 
Ja,  ja!  hun  tegned  brav. 


Axel. 

Saa  er  hun  mere  deilig? 
Knud. 
Det,  kiære  Søn!  kan  ikke  jeg  bedømme; 
En  Munk  forstaaer  sig  ei  paa  jordisk  Skiønhed, 
Han  seer  kun  paa  den  himmelske. 
Axel. 

Er  Valborg 
Endnu  i  Klostret? 

Knud. 
Undertiden,  ja! 
Dog  oftere  hos  Thora,  Kongens  Moder, 
Paa  Kongens  Gaard.    Snart  blier  hun  der  vel  stedse. 

Axel. 
Hvorledes  det? 

Knud. 
Hun  kaldes  Axels  Brud 
Endnu  for  Spøg  af  Byens  Piger;  men 
Vi  vide  vel,  at  Konning  Hakon  snart 
Vil  dele  Norges  Krone  med  skiøn  Valborg. 

Axel. 
Hvad?  Hakon? 

Knud. 
Nu,  han  elsker  Jomfru  Valborg 
Med  al  sit  Hiertes  Heftighed. 
Axel. 

Og  Valborg? 
Knud. 
Hun  —  ham  igien. 

Axel. 
Der  løist  du.  Broder  Knud! 
Knud. 
Ei,  ei,  min  unge  Ven!  jeg  troede  sikkert, 
Du  havde  fromt  bekæmpet  dine  Synder. 

Axel. 
Hun  elsker  Hakon  ei,  hun  hader  ham. 

Knud. 

Christ  frie  os!  hade  Kongen! 

Axel. 

Har  han  beilet 
Til  hendes  Haand? 

Knud. 
Alt  længst;  og  Valborgs  Frænder 
feiv  Kongen  alle  Ja. 

Axel. 
Men  Valborg,  Munk! 
Men  Valborg  gav  ham  Nei. 

Knud. 

Hun  er  optugtet 
I  Ærbarhed  og  Christendom;  hun  veed, 
At  Lydighed  er  Q vindens  Hovedsmykke. 

Axel. 
Nei,  Munk!  ved  alle  Himlens  Stierner,  Valborg 
Ægter,  ei  Hakon,  hun  er  Axels  Brud. 

Knud. 
Du  tro  er  at  giennemdrive  denne  store 
Forargelse? 

Axel. 
Retmæssigt  skal  hun  vorde 
Min  Brud  for  Gud,  som  for  mit  Hierte. 

Knud. 

Axel! 
Hvorledes  — 

Axel. 
Derom  taler  jeg  med  Kongen, 
Og  skylder  eder  intet  Regnskab.     Valborg 
Er  min  trods  alle  Diævle,  alle  Munke.  Han  gaaer. 

Knud. 
En  vigtig  Nyhed,  ønskelig  for  mig ! 
Det  blier  en  Kirkesag.     Vor  Erkebisp 
Vil  neppe  blande  sig  i  dette  Væsen; 
Han  har  jo  eengang  været  selv  forelsket. 
Den  gamle  Taabe.     Altsaa  —  Broder  Knud!    — 
Axel  afstaaer  ei  Valborg  med  det  Gode; 

I  Elskovsheden  har  han  atter  glemt  — 
Jeg  iler  hen  at  aabenbare  Kongen 
Den  hele  Sag.     Erland  er  syg  og  gammel; 
Snart  maa  der  tænkes  paa  en  anden  Biskop, 
En  vigtig  Post,  især  i  disse  Tider; 
Normannakonning  trænger  til  en  Mand 
Med  Kraft  og  Klogskab,  der  ved  sin  Idræt 
Har  viist  Hengivenhed.     Mod,  Broder  Knud! 
Her  byder  sig  en  Leilighed,  som  kaldet. 
Hvormed  belønner  høit  nok  Elskeren 
Den  Mand,  som  skaffer  ham  hans  Elskerinde? 
En  vigtig  Nyhed,  ønskelig  for  mig !  Han  gaaer. 

Axel 

kommer  tilbage  i  en  Pilegrimskappe  befæstet  med  Muslingeskal- 
ler, han  har  en  hvid  Stav,  en  bred  Hat  og  et  graat  Skiæg  i  sin 
Haand. 

Alt  borte?  Vel!  lil  du  kun  hen  at  bringe 

Hakon  det  sieldne  Bud;  jeg  kommer  selv.  — 

Han  elsker  hende,  Hakon  elsker  Valborg; 

Men  Valborg  elsker  mig.     Og  hvoraf  veedst  du. 

Og  hvoraf  veedst  du,  at  hun  elsker  dig? 

Hakon  er  Konge^  Valborg  er  en  Mø, 

Og  Qvindens  Lod  er  Svaghed.     Skam  dig,  Axel! 

Bør  Synden  tvivle  om  en  Engels  Dyd? 

Men  Pigen  elsker  Glimmer.     Axel!  Axel! 

Da  her  for  Gud  hun  knælte,  med  sit  Hierte 

Af  hellig  Elskov  fuldt,  stod  Jordens  Glimmer 

Da  ogsaa  dengang  i  den  Renes  Blik? 

Ak,  Tiden  matter  Alt,  den  sløifer  selv 

Hist  Pyramiderne  paa  Nilens  Sletter; 

Hvor  meget  meer  —  O,  Kiærlighed!  du  est 

Ei  nogen  god,  uskyldig  Drift;  du  vækker 

Mistillid,  Had  og  Frygt  i  Mandens  Hierte.  — 

Fem  Aar!    Jeg  har  forandret  mig  i  den  Tid; 

Jeg  har  el  tabt  derved,  er  vorden  Helt. 

Mit  Blik  er  mere  roligt,  mere  skarpt, 

Min  Hage  skiules  tæt  af  dunkle  Duun. 

Mit  Sværd  har  ikke  rustet  i  sin  Balg 

Imidlertid.     Den  store  Henrik  Løve 

Udmærkte  mig;  for  hans  Skyld  bærer  jeg 

Mangt  sammenskrumpet  Ar  paa  Bryst  og  Skulder. 

Var  jeg  elskværdig  før  i  Valborgs  Øine, 

Da  maa  jeg  mere  vorde  det  som  Mand; 

Hvad  elsker  Qvinden  meer  end  kraftig  Manddom? 

Hans  øie  falder  paa  Krandsen. 
O,  hulde  Blomster!  som  en  lysegrøn 
Maidag,  omhvælvet  af  det  Himmelblaa, 
Mildner  I  Sorgen  i  mit  Hierte.  —  Thora 
Fra  Messen  kommer  alt  med  sine  Møer. 
Til  Sagen!    Som  en  sølverhaaret  Gubbe 
Jeg  speide  vil  min  Skiebne.     Er  hun  utro, 
Da  bort  saa  hurtig,  som  jeg  kom!  da  lynsnar 
I  Henrik  Løves  Hær  tilbage!    Brat 
Jeg  finder  der  min  Død  for  Vendens  Øxe. 
Og  fanges  jeg,  og  offrer  Hedningen 
Mig  hen  for  Radegast,  for  Svantevit, 
For  Provo,  eller  for  den  grumme  Siva  — 
Hvad  er  det  meer?    Jeg  faldt  et  Offer  alt 

Her  for  en  christen,  mere  grum  Gudinde. 

Han  gaaer  afslides.    Dronningen  gaaer  igiennem  Kirken  med  sine 
Frner  og  Jomfruer. 

Valborg 

kommer  i  det  sidste  Par;  hun  standser  i  Forgrunden,  og  siger  til 
sin  Følgesiøster : 

Gak  du  foran,  Svanhvide!  at  jeg  ene 

Kan  giøre  Bønnen  efter  daglig  Skik 

Her  ved  min  Faders  og  min  Moders  Grav. 

Jeg  følger  efter. 

Dronningens  Følge  gaaer  bort.    Yalborg  knæler  ved  .sine 
Forældres  Grav. 

Axel, 

som  forklædt  er  kommen  tilbage,  og  knæler  i  en  Afstand. 
Himmel  I  det  er  Valborg. 
Jeg  kiender  hende  neppe.     Hvilken  Væxt! 
En  fyldig  Rose,  hvad  kun  før  var  Knop. 
Hvor  hun  er  bleven  deilig!    Hendes  Aasyn 
Er  kun  det  samme.    Men  de  røde  Roser 
Er  bleget  hen  til  hvide  Veemodslilier. 
Held  mig!  Jeg  vilde  gyse,  hvis  hun  blussed 
I  freidig  Munterhed. 

Valborg 

sbaaer  op,  og  seer  sig  omkring. 
Jeg  er  alene; 

Hist  knæler  kun  en  gammel  Pilegrim. 
Hun  gaaer  hen  for  Pillen  med  Navnetrækket,  tager  den  forrige 
Krands  af,  og  hænger  en  frisk  i  Stedet. 
Jeg  hilser  dig,  min  Kiærlighed!  god  Morgen! 

Axel. 
O,  Himmel! 

Valborg 

betragter  Axel. 

Hvor  han  beder  fromt,  den  Gamle! 

Axel. 
Tak,  høie  Fader,  for  din  Miskundhed! 

Valborg. 
Hvor  salig  er  hans  Fryd,  den  sølvgraa  Gubbe! 
Han  har  tilbagelagt  en  hellig  Reise, 
Og  lettet  Hiertet  for  en  tung  Bekymring. 

Nu  staaer  han  reen,  uskyldig  ved  sin  Grav; 
Den  aabner  sig,  som  Favnen  af  en  Ven. 
O,  gode  Gud!  hvor  selsomt  gaaer  det  dog 
Paa  denne  Jord;  tidt  nyder  Alderdommen 
En  barnlig  Ungdomslyst,  imens  den  Unge 
Maa  tæres  hen  af  glædeløse  Sorger. 

Hun  gaaer  ham  i  Møde,  i  det  han  reiser  sig. 
Held  dig  og  sæl,  min  fromme  Vandringsmand! 

Axel. 
Jeg  takker  eder,  skiønne  Jomfru  Valborg! 

Valborg. 
Du  kiender  mig? 

Axel. 
Jeg  gik  til  Nidaros, 
Deels  for  at  knæle  ved  Sanct  Olafs  Skriin, 
Deels  for  at  bringe  eder  Brev  og  Hilsen 
Fra  Tydskland,  hvorigiennem  Veien  faldt. 
Jeg  har  alt  hilset  Helfred,  eders  Frænke 
Paa  Immersborg;  hun  spaaede  mig  en  god 
Modtagelse  for  dette  gode  Budskab. 

Valborg. 
Mig  kiender  Ingen  i  den  vide  Verden; 
Kun  Helfred  er  min  tro  Veninde.     Men 
Du  kommer  langveis  fra;  hvad  kanst  du  bringe? 
Axel. 


Fru  Helfred  har 

—  en  Broder. 
Valborg 

rødmer. 

Axel 

afsides. 

Axel  Thordsøn? 

0,  søde  Lilier!  I 

forvandler  eder 

Til  Roser  atter. 

Høit. 

Rigtig,  Axel  Thordsøn; 
En  ærlig  Kæmpe,  kun  lidt  kummerfuld. 
I  Saxen  traf  jeg  ham  i  Henriks  Leir, 
Og  neppe  hørte  han,  jeg  drog  til  Norrig, 
Saa  flyede  han  mig  dette  Brev,  og  bad 
Mig  bringe  det  i  eders  egne  Hænder. 
Valborg 

kaster  et  frygtsomt  Sideblik  hen  i  Kirkeo;  da  hun  finder  sig  ene 
med  Gubben,  rækker  hun  efter  Brevet,  og  siger: 

Min  Gubbe!  du  har  bragt  —  kiærkomment Budskab. 

Axel. 
Har  jeg?  Nu,  Gud  velsigne  jer  for  det! 

Valborg. 
Du  tager  Deel  i  Axel  Thordsøns  Skiebne? 

Axel. 
Og  i  skiøn  Valborgs  med.     Læs  eders  Brev! 
Valborg 

bryder  Brevet,  og  læser: 
Ung  Axel  lader  Brev  udgaae; 
Valborg,  du  søde  Qvinde! 
Ghrist  give,  det  dig  finde  maa 
Min  Brud,  min  Elskerinde! 

En  Ring  jeg  tager  af  min  Haand, 
Du  den  paa  Fingren  sætte! 
Jeg  elsker  dig  med  trofast  Aand, 
Og  kan  dig  ei  forgiette. 

Kom  vel  i  Hu,  min  unge  Brud! 
At  jeg  dig  saa  mon  fæste, 
Skiøndt  Axel  drog  saa  vide  ud. 
For  fremmed  Folk  at  gieste. 

Han  tiener  i  Herr  Henriks  Hær; 
Forgyldt  er  hver  hans  Spore, 
Fra  Velskland  er  hans  gode  Sværd, 
Og  ridderlig  hans  Fore. 

Men,  ak!  han  sover  ei  sødelig. 
Som  sig  mon  Kæmpen  sømme; 
Hver  Nat  han  har  ei  Ro  hos  sig 
Alt  for  de  stærke  Drømme. 

O,  vær  mig  tro,  min  Fæstemø! 
Bøi  fra  mig  ei  din  Villie! 
Jeg  sviger  ei  paa  Verdens  0 
Valborg,  min  hulde  Lilie. 

Og  Lykken  vexler  ofte  om; 
Det  kan  sig  vel  saa  hænde, 
At  Axel  bringer  Bud  fra  Rom, 
Kiært  for  hans  søde  Frænde. 

Maaskee  han  for  dit  Aasyn  staaer, 
Naar  mindst  du  troer  hans  Komme. 
Farvel  nu,  Valborg,  hulde  Maard, 
Rose  for  alle  Blomme! 

Valborg  stirrer  veemodig  paa  Brevet,  og  gientager  langsomt  og 
forsagt: 

Maaskee  han  for  dit  Aasyn  staaer, 
Naar  mindst  du  troer  hans  Komme! 

Hun  slaaer  Ølnene  op,  og  bliver  i  det  samme  Axel  vaer,  som  har 
afkastet  Forklædningen. 

O,  Himmel! 

Axel 

i  hendes  Arme. 

Her  er  han,  Valborg,  hulde  Maard, 
Rose  for  alle  Blomme! 

Er  det  dig  selv? 

Valborg. 

Axel. 
Valborg ! 
Valborg. 

O,  min  Gud! 


Axel. 
Nei,  det  er  ikke  Axel; 
Axel  var  en  bedrøvet,  sorgfuld  Svend, 
Og,  elskte  Valborg!  du  omfavner  her 
Den  lykkeligste  Helt  i  dine  Arme. 

Valborg. 
Min  Axel!  er  det  muligt? 

Axel. 

Elskte  Pige! 
Alting  er  muligt  for  et  trofast  Hierte. 
Alting  er  lykkedes  din  Pilegrim. 
Han  stander  ved  sit  Maal,  ei  ved  sin  Grav, 
Og  takker  Himlen  for  dens  Miskundhed. 
Jeg  svor  en  Eed,  at  ei  jeg  kom  tilbage. 
Før  Kirken  havde  billiget  vor  Elskov; 
See,  her  er  Orlov  fra  den  hellige  Fader, 
Nu  kan  vi  elske,  elske  uden  Synd. 
Jeg  bærer  Pergamentet  i  et  Omslag 
Af  Silke  paa  mit  blotte  Bryst.     See,  Valborg! 
Det  gule  PergSiinenil    Et  Himmelbrev! 
See!  seer  du:  Hadrianus  Episcopus, 
Servus  servorum  Dei  —  Ak!  det  er 
I  Romersproget,  det  er  sandt ;  men  Brevet 
Tillader  dig  at  elske  mig,  min  Valborg! 


Digitized  by  VjjOOQIC 


^^  AXEL  OG  VALBORG. 

Den  gode  Olding  svor  mig  det.     Og  nu 
Sværg  mig,  mit  Hiertes  Allerkiæreste ! 
Her  paa  den  brede  Liigsteen,  som  bedækker 
Vor  Stammefaders,  Harald  Gilles  Støv, 
At  end  i  Dag  du  vil  for  Altret  træde 
Med  Axel  som  din  Fæstemand. 
Valborg. 

Min  Axel! 
Veedst  du,  at  Kongen  — 

Axel. 

Alting  veed  jeg,  Alting; 
Han  elsker  dig.     Og  du? 

Valborg. 

Jeg  elsker  Axel. 
Axel. 
O,  søde,  himmelske  Veltalenhed! 
Endnu  en  Gang!  siig  det  endnu  en  Gang, 
Du  hulde  Lihevand!    Jeg  hørte  ei. 
Hvad  første  Gang  din  Purpurlæbe  talte. 

Valborg. 
Jeg  elsker  Axel. 

Axel. 
Har  I  hørt  det,  Mure? 
I  høie  Hvælvinger?    I  hellige  Altre? 
Hun  elsker  Axel!  Nu,  saa  skal  da  ogsaa 
Kun  Døden  skille  dig  fra  Axel.     Kom! 
Kom,  lad  mig  sætte  Ringen  paa  din  Finger! 

Han  taber  den. 

Den  faldt. 

Valborg. 
O,  Gud! 

Axel. 

Den  trilled  i  en  Revne. 
Valborg. 
Den  trilled  ned  i  Harald  Gilles  Grav. 

Axel. 
Jeg  lader  smedde  andre  ti  til  hver 
Af  dine  runde  Alabasterfmgre. 
Med  Perler  skalst  du  flette  dine  Haar; 
Silke,  med  Roser  og  med  Lilier  sat, 
Skal  svulme  kring  dit  Bryst;  din  spæde  Fod 
Skal  sluttes  ind  af  sølverspændte  Skoe; 
Af  dit  Skarlagensskind  skal  Gangerpilten 
Strunk  bære  Slæbet,  naar  som  Axels  Hustru 
Du  vandrer  hen  til  Kirken  fra  hans  Gaard. 
Heel  mangen  Klump  af  Vendernes  Skurdguder 
Faldt  i  din  Kæmpes  Lod;    du  varst  hans   Skioldmø, 
Granvoxne  Valborg! 

Valbobg. 
Elskelige  Svend! 
Hvor  har  du  ogsaa  stærkt  forandret  dig; 
Dit  Hierte  kun,  din  Elskov  er  den  samme. 
Jeg  skuer  neppe  meer  den  skielmske  Kløft 
I  Hagen  her  for  lutter  sorte  Kruser. 
Barbar,  som  du  est  vorden!     Valborg  elskte 
En  hvid,  glathaget  Ungersvend;  nu  favner 
Hun  her  en  solbrændt,  skiæggehaget  Vildmand. 

Axel. 
Og  til  Beviis  paa,  at  du  frygter  ei 
Den  barske  Vildmand  med  det  sorte  Skiæg, 
Saa  tryk  din  glatte,  silkebløde  Hage 
Mod  disse  dunkle  Duun,  i  det  du  trykker 

Det  første  Indsegl  af  din  Kiærlighed 
Paa  Axels  Læber  med  din  Mund. 
Han  kysser  hende. 

Valborg. 

Min  Axel! 
Axel. 
Min  Valborg!  —  Saa!  nu  træder  jeg  for  Hakon, 
Nu  har  jeg  drukket  Mod  og  Dristighed. 
Jeg  frygter  ei;  han  skal  ei  røve  mig 
Min  Brud.     Han  kan  det  heller  ei;  han  er 
En  nordisk  Drot,  og  kan  ei  være  nedrig. 
Det  er  min  Pligt,  ei  at  formode  det. 
Farvel!     O,  Hulde!  hvor  det  koster  Axel, 
At  rive  sig  fra  dig,  min  Elskerinde! 
Men  det  maa  være.     Snart  forenes  vi 
Saa  huldt  og  fast,  som  vore  Navnetræk. 
See,  søde  Pige!  hvad  er  dette  A? 
Et  omvendt  V!     Og  hvad  er  dette  V? 
Et  omvendt  A!     Saa  gaaer  det  vore  Hierter. 
Vi  er  een  Siæl,  i  tvende  Parter  adskilt. 
Hvis  hele  Stræben  er  at  enes  atter. 
Christ  signe  dig!     Smyk  dig  som  Brud;  du  finder 
Din  Axel  her  igien  som  Brudgom. 


Han  gaaer. 


Valborg. 

Axel!  — 
Hvor  han  er  vorden  mandig,  tillidsfuld! 
Hans  Blik  udstrømmer  Munterhed  og  Trøst. 
Hvi  gikst  du  bort,  og  lodst  din  Valborg  ene 
Tilbage  mellem  Gravene,  min  Axel? 
Nu  falder  atter  ængstligt  hendes  Øie 


Digitized  by  VjjOOQIC 


PØRSTE  ACT.  25 

Paa  hendes  Moders  blege  Billed  hist. 

Hun  græder  end  bedrøvet;  ak,  som  om 

Hun  vilde  sige:  »Ulyksalige! 

»I  fryder  eder  i  et  stakket  Haab. 

>En  grusom  Skiebne  har  opreist  sin  Muur 

»Af  Jern  imellem  eders  Hierter.     Først 

»I  Graven  — «  Gud!  i  Graven  faldt  hans  Ring, 

I  Haralds  Grav!  —  Han  stander  i  sin  Rustning, 

Den  døde  Konge,  barsk  og  truselsfuld. 

Med  Haand  paa  Sværd,  med  vredtindtrukne  Bryn. 

Vor  Stammefader!  ak,  fortørnes  ei! 

Min  Axel  bringer  Pavens  Orlov  hiem. 

Vort  Ægteskab  er  ingen  Brøde  længer.  — 

Men,  ak!  han  truer  ubevæget  fort. 

Som  om  han  vilde  sige:   »Intet  Brev 

»Kan  svække  Blodets  Magt;  ei  nogen  Bulle 

»Giør  Indgreb  i  Naturens  hellige  Orden.« 

Og  Axels  Ring  —  o,  alle  gode  Helgen! 

Den  trilled  i  vor  Stammefaders  Grav. 


Oohlenschiager.    III 

Kong  Hakon.    Sigurd  af  Reine. 

Sigurd. 
XI il  og  lyksalig  dig,  min  Herre  Hakon! 
Jeg  mærker,  man  maa  gaae  til  Kirke  nu, 
Naar  man  vil  være  sikker  paa  at  træffe 
Normannakonning. 

Hakon. 
Bringer  du  os  Budskab? 
Har  du  indhentet  Nys  om  Erling,  Sigurd? 

Sigurd. 
Et  Kiøbmandsskib  er  løbet  ind  i  Fiorden, 
Har  sneget  sig  ved  Nattetide  bort 
Fra  Bergens  By;  det  bringer  ilde  Nyhed: 
Ung  Magnus  kaares  rundt  i  søndre  Norge, 
Og  Erling  stormer  slemt  i  Bergen.     Dræbt 
Er  Arne  Brigdeskal,  din  Sysselmand; 
Disligest  Ingebiørn,  Landshøvdingen. 
Hver  Kiøbmandssnekke  holdes  fast  i  Bergen, 
For  ei  at  bringe  Bud  til  Nidaros 
Om  Erhng  Skakkes  Rustning.     Hændelsen 
Har  vi  at  takke  for  den  sidste  Tidend. 

Hakon. 
Den  Niding  ønsker  sig  vel  samme  Hilsen, 
Som  Inge  fik  paa  Bekesuden. 

Sigurd. 

Herre  1 
Klog  Mand  foragter  ei  sin  stærke  Fiende. 
Ei  altid  hielper  Lykketræf,  som  sidst,  da 
Din  Piil  paa  Isen  traf  Gregorius  Dagssøn. 
Erling  er  ingen  Niding,  som  Kong  Inge, 
Den  skranten  Vissenfod;  fra  Barnsbeen  har 
Han  lært  at  taale  Jern.     I  Niørfasund 
Formaaede  selv  Blaamandens  Øxehug 
Ham  ei  at  fælde,  da  med  Ragnvald  Jarl 
Han  drog  til  Serkland,  og  paa  Veien  entred 
Den  stolte  Dromund.     Endnu  bærer  han 
Paa  Skraa  sit  Hoved  efter  dette  Hug  — 
Og  kaldes  Erling  Skakke. 

Hakon. 

Vi  vil  prøve 
At  hugge  til  ham  fra  den  anden  Side, 
Saa,  tænker  jeg,  det  gaaer. 

Sigurd. 

Det  give  Gud! 
Men,  Konge!  taal  en  Gubbes  Dristighed: 
Hvad  giør  du  mellem  Gravene?   Hvi  sukker 
Du,  som  en  skranten  Qvinde?  Hvorfor  bleges 
Din  brune  Kind?  Hvi  gløde  dine  Øine 
Sygt,  som  den  Druknes?  Hakon!  kan  en  Mø 
Din  Sundhed  og  din  Dygtighed  betvinge? 
See,  Landet  trænger  til  en  ærlig  Herre, 
En  Drot,  som  ener  Haarderaades  Kraft 

3* 

Med  Magni  Viisdom.     Du  besidder  nu 

Den  norske  Throne,  Rigets  Arvinger 

Er  faldne,  Retten  hævder  dig  dit  Spiir, 

Som  Harald  Gilles  sidste  Sønnesøn. 

Nu  reiser  sig  en  anden  Slægt,  for  atter 

At  spilde  Landets  Blod  ved  indre  Krig. 

See,  Hakon!  Norges  Haab  staaer  nu  til  dig. 

I  Danmark  har  alt  Valdemar  beviist. 

Hvor  snart  en  Helt  kan  vende  Splid  til  Orden. 

Hakon. 
Du  giver  mig  Exempel  af  min  Fiende? 

Sigurd. 
Lign  ham  i  Æren,  vig  ham  i  hans  Feil! 
Sværm  længer  ei  imellem  disse  Mure, 
De  stolte  Tegn  af  Augustini  Hovmod! 
Nu  bygger  han  i  Bergen  andre  Mure 
Imod  din  Magt  til  Erling  Skakkes  Tarv. 

Hakon. 
Vær  rolig,  Sigurd!  snart,  snart  har  min  Længsel 
Sin  Gienstand  fundet. 

Sigurd. 

Nu,  saa  skynd  dig  da. 
Men  giør  det  kort  og  godt!  Stil  dine  Længsler, 
Ryst  Ungersvenden,  Elskeren  af  Ærmet, 
Og  mød  som  Helt  og  Drot  for  dine  Kæmper! 

Hakon. 
Som  Helte  vil  vi  møde  Erling  Skakke. 

Sigurd. 
Det  er  paa  Tiden,  at  derpaa  du  tænker; 
Hvad  sikkrer  dig  for  Erlings  Overfald? 
Saml  dine  Skibe,  lad  der  blæses  Hærblæst 

Endnu  i  Dag,  lad  høit  Krigspiben  fløite, 
Kast  Brynien  over  hviden  Hals,  og  viis 
Dig  vaabendiærv  og  færdig  at  undfange 
Oprørerne ! 

Hakon. 
Vel,  vel,  i  Morgen,  Sigurd! 
I  Morgen!  Kun  i  Dag  er  det  umuligt. 

Sigurd. 
I  Morgen  er  kanskee  det  meer  umuligt. 
Hvis  Erling  overfalder  os  i  Nat. 
Glem  ei  — 

Hakon. 
Glem  heller  ei  Ærbødigheden! 

Sigurd. 
Kun  af  enfoldig  Troskab  har  jeg  talt. 
Det  krænker  mig,  at  Erlings  Rygter  troes, 
Fordi  tilfældigt  Uheld  styrker  dem. 
Det  er  et  Folkesagn,  at  Harald  Gille 
Besteg  ved  et  Bedrag  den  norske  Throne, 
Og  at  til  Straf  for  det,  og  for  den  Grumhed, 
Han  viste  Magnus  Blinde,  Biskop  Reinald, 
Det  gaaer  saa  ilde  med  hans  Afkom  nu. 
At  der  er  intet  Held  og  ingen  Trivsel 
Med  al  den  gilske  Slægt  i  hvad  den  virker. 
Saa  taler  Folket,  og  det  krænker  mig. 

Hakon. 
Sligt  Eventyr  bør  krænke  gammel  Qvinde, 
Ei  gammel  Helt. 

Sigurd. 
Ærværdighed  og  Varsel 
Er  i  et  Folkesagn. 

Hakon. 
Og  Overtro.  — 
Jeg  skuer  Broder  Knud. 

Sigurd. 

I  ham  er  Vantro 
Uden  Ærværdighed,  den  lumske  Hykler! 
Jeg  væmmes  over  denne  sorte  Snegl. 
Kom,  Hakon!  følg  mig,  og  lad  Sneglen  krybe. 

Hakon. 
Ærbødigt  tal  om  Kongens  Skriftefader! 

Sigurd. 
Din  Skriftefader?   Nu,  i  Herrens  Navn! 

Hakon. 
Jeg  har  en  vigtig  Sag  ham  at  betroe. 

Sigurd. 
Gud  naade  da  din  Sag!    Farvel!    Jeg  pleier 
Just  ellers  ei  at  drives  let  paa  Flugt: 
Men  for  de  sorte  Kutter  er  jeg  Niding.         Han  gaaer. 

Hakon. 
Utaalelig  med  samt  sin  Ærlighed, 
Med  samt  sin  Kraft!  en  evig  Tugtemester! 
Hvor  kildrer  det  dog  den  Forfængelige 
At  revse,  rette,  hvor  han  seer  en  Higen 
Hos  Andre,  som  han  selv  ei  har!    Du  finder 
Din  Fryd  i  Kampen  kun;  derfor  skal  Hakon 
Kun  ogsaa  finde  Fryd  i  den.     Din  Alder 
Har  slukt  al  Elskovs  Ild;  derfor  skal  Hakon 
Nu  ogsaa  døve  Flammen  i  sit  Hierte. 
Hvor  viist!    Den  frosne  Vinter  med  sin  Snee 
Bebreider  Vaaren,  at  den  staaer  i  Blomster. 

Nei,  elske  vil  jeg,  elske  med  mit  Hiertes 

Ungdommelige  Fylde.     See  saa  du 

Mit  Kongedom  i  Nidaros,  i  Bergen, 

I  Vigen,  hvor  du  vilst!  Jeg  skuer  det 

I  Valborgs  Hierte;  det  skal  ingen  Erling 

Berøve  mig,  naar  først  min  Kiærlighed 

Har  huldt  erhvervet  mig  min  skiønne  Throne. 

Til  Munken,  som  holder  sig  1  en  ærbødig  Afstand. 
Kom,  Broder  Knud!  kom  nærmere.     Den  Gamle 
Er  borte. 

Knud. 
Jeg  forbaustes  ved  at  see  ham 
I  Kirken  her;  den  allerførste  Gang 
I  tyve  Aar! 

Hakon. 
Tal!  har  du  fundet  Valborg? 
Har  ved  forstandig  Tale  du  forsøgt  — 

Knud. 
Forsøgt?  Ak,  Eders  Naade!  ellers  kan 
Forstandig  Tale  vel  udrette  meget; 
Men  her  er  Talen  spildt.     Saameget  meer  — 

Hakon. 
Hvad  nu? 

Knud. 
I  kiender  jo  de  gamle  Griller, 
Den  uforglemmelige  Kiærlighed. 

Hakon. 
Og  kanst  du  ei  afmale  den  saa  styg 
Engang  med  alle  Helveds  røde  Farver, 
At  hun  afskrækkes?  Kanst  du  ei  desuden 

Med  al  Sandsynlighed  bevise  hende, 
At  slig  en  Elsker,  som  saa  længe  tier, 
Maa  enten  være  troløs,  eller  død? 

Knud. 
Det  er  en  egen  Sag,  at  disputere 
Med  Qvindfolk,  Herre !  synderlig,  naar  heftigt 
De  elske.     De  antager  ingen  Grunde, 
Antager  ingen  Tid  og  intet  Sted. 
Den  Elskte  er  dem  altid  nær,  om  selv 
Han  tiente  mellem  Væringerne  hos 
Kyrialax  i  Grækland  — 

Hakon. 

Grumme  Skiebne! 

Knud. 
Hvor  meget  meer,  naar  pludselig  han  staaer 
I  Nidaros! 

Hakon. 
Hvad  siger  du? 

Knud. 

Jeg  siger: 
Hvor  meget  meer,  naar  pludselig  han  staaer 
I  Nidaros! 

Hakon. 
I  Nidaros? 

Knud. 
Saa  kaldte 
Jo  Olaf  Trygvesøn,  jer  Stammefader, 
Vor  gode  By. 

Hakon. 
Ha,  Munk! 

Knud. 

Tilgiv,  min  Herre! 
Jeg  meente  vist,  man  havde  sagt  jer  alt, 
At  Axel  Thordsøn  kommen  var  tilbage. 

Hakon. 
Tilbage? 

Knud. 
Ak!    I  veed  det  ei?    Tilgiv  da. 
At  jeg  uskyldig  melder  eder  først 
Et  uvelkomment  Budskab. 

Hakon. 

Axel  her? 
Knud. 
Han  søger  eder  overalt,  min  Herre! 

Hakon. 
Har  alle  Magter  sig  da  sammensvoret? 
Axel  er  her!  Og  har  han  samme  Tanker 
Om  Valborg? 

Knud. 
Tanker,  Eders  Naade?  Ak! 
Naar  tænker  Elskeren?    Han  brænder  som 
Et  Hekla  efter  hendes  Favnetag. 

Hakon. 
Nu,  vi  vil  see,  hvo  af  os  To  der  vinder 
Det  Skakspil. 

Knud. 
Eders  Naade  vogte  Kongen 
For  Løberen!  Med  Sindighed  og  Kulde 
Kan  Spillet  vindes.  Dronningen  bevares. 
Tillader  I  mig  her  at  tale  frit? 


Digitized  by  VjjOOQIC 


34  axel  og  valborg. 

Hakon. 
Tal! 

Knud. 
Axel  er  en  Drømmer  nu,  som  altid. 
En  Tidland  har  han  sværmet  om  i  Tydskland, 
Og  vovet  et  og  andet  Lykkespil 
Paa  Henrik  Løves  Tog.     Den  tydske  Fyrste 
Har  med  et  Ord  opmuntret  Svendens  Mod. 
Nu  svulmer  han  af  Selvtillid;  nu  troer  han, 
At  Alt  maa  lykkes  ham.     Den  gamle  Pave 
Den  hellige  Hadrianus  har  omskiftet 
Det  Timelige  med  det  Evige; 
Nu  strider  Victor  hårdt  med  Alexander 
Om  Pavedømmet.     Alexander  valgtes 
Vel  af  Gonciliet;  men  Fredrik  Rødskiæg 
Beskytter  Victor  imod  Alexander. 
Alt  er  i  Kamp  og  Oprør;  Henrik  stormer 
Mod  Venden,  Fredrik  til  Italien; 
I  Danemark  og  Norge  raste  længe 
Mord,  Ødelæggelser  og  Borgerkrige. 
De  stolte  Riddre  nytte  denne  Tilstand. 
Jo  mere  Overherrens  Vælde  synker, 
Desmere  stiger  enkelt  Ridders  Magt. 
De  mene:  Paverne  og  Fyrsterne 
Har  nok  at  giøre  nu  med  egne  Sager; 
Hver  troer  at  kunne  handle,  som  han  vil  — 
Og  dette  Øieblik  benytter  Axel. 

Hakon. 
Saa  sandt  jeg  er  en  Konge  — 

Knud. 

Eders  Naade 

Har  huldt  tilstedet  mig  at  tale  frit; 

Jeg  beder  derfor  om  et  gunstigt  Øre, 

Til  jeg  har  udtalt.     Eders  Naade  elsker 

Skiøn  Valborg  —  hvor  naturligt!  hun  er  skiøn. 

I  hader  Axel  Thordsøn  —  hvor  naturligt! 

Han  er  den  Lykkelige.     Eders  Naade 

Troer  dog  at  vinde  Seier  —  hvor  naturligt! 

I  er  den  Mægtige.     Saa  vidt  er  Alting 

Fornuftigt,  i  sin  Orden,  og  naturligt. 

Nu  gaae  vi  videre.     Axel  er  kommen; 

Han  beiler  om  skiøn  Valborgs  Haand.    Skiøn  Valborg 

Er  fader-,  moderløs;  som  Norges  Konge 

Staaer  I  skiøn  Valborg  nu  i  Faders  Sted. 

Axel  maa  søge  hendes  Haand  hos  eder. 

En  Haand,  som  I  af  ovenmeldte  gode, 

Naturlige,  urokkelige  Grunde 

Ei  giver  ham.     Her  er  endnu  ei  Talen 

Om  noget  Spil;  vor  Sag  gaaer  uanfægtet 

Sin  retlige,  sin  skiæve  Gang,  en  Gang, 

Der  sikkert  falder  ud  til  Kongens  For  deel. 

Her  har  ei  Eders  Naade  nødig  altsaa 

At  sætte  Drottens  Værdighed  tilside 

Ved  hidsig  Ordstrid  eller  noget  Sligt. 

Ung  Axel  kommer  som  en  Undersaat, 

Frembærer  eder  i  Ærbødighed 

Sit  Ærind.     Uden  Tvivl,  da  han  er  kommen 

Til  Nidaros,  vil  han  tilbyde  eder 

Sin  Tieneste  mod  Erling  Skakke.     Nu, 

Sligt  Tilbud  er  ei  noget  Afslag  værd. 

Nu  gaaer  han  videre,  begiærer  Valborg  — 

Det  er  en  Kirkesag.     I  sender  ham 

Til  Præsterne.     Jeg  henter  Kirkebogen, 

Beviser  Axels  Slægtskab  med  skiøn  Valborg; 

Den  gamle  Erland  nødes  efter  Pligt 

Til  at  udføre  det,  som  han  maaskee 

Af  Sindelag  er  heel  uvillig  til. 

Kongen  har  holdt  sig  rolig  i  sin  Høihed  — 

Og  dog  er  Maalet  naaet. 

Hakon. 

Jeg  føler  dybt 
Forskielligheden  af  den  barske  Sigurds 
Umilde  Stolthed  og  dit  Venskabsraad, 
Min  Skriftefader!  Ja,  saa  skal  det  være. 
At  gribe  Lykken  stræber  Mennesket, 
Og  bruger  hvert  et  Middel,  som  Naturen 
Har  stemplet  med  sin  Lovlighed.     Hans  Elskov 
Er  imod  Kirken,  imod  Sæderne; 
Min  er  uskyldig,  derfor  vil  og  Himlen 
Beskytte  den.     Gaa,  hent  mig  Kirkebogen, 
Bring  mig  den  ufortøvet,  Broder  Knud! 

Knud  gaaer. 
Deri  har  Sigurd  Ret :  det  sømmer  sig 
Normannakonning  ei  at  sukke,  ei 
At  tæres  hen  af  Længsler.     Hun  skal  vorde 
Min  Dronning,  tvungen  eller  villig..    Ha! 
En  Mø  er  som  et  Barn:  det  græder  efter 
Hvad  Viisdom  negter  det,  men  glemmer  snart 
Sin  Kummer,  takker  snart  den  kloge  Leder, 
Som  tvang  det  til  sin  virkelige  Lykke.  — 
Er  Hakon  ei  en  fagervoxen  Mand? 
Ung,  rask  og  fyrig?  Er  han  Konning  ei? 
Ei  Konning  over  Thrønderne?  et  Folk 

Saa  stolt,  at  fast  man  skulde  troe,  det  lod  sig 
Beherske  kun  af  Gud  i  Himlen!  Valborg 
Skal  vorde  min.     Men  seer  jeg  ret?    Ha,  Axel! 
Tving  dig,  min  Vrede!   svulm  ei  nu,  mit  Hierte! 
Axel 

kommer. 
Hil  og  lyksalig  Hakon  Herdebred! 

Hakon. 
Velkommen,  Axel!    Man  har  meldet  mig 
Din  Ankomst  alt. 

Axel. 
Man  sagde  mig,  at  her 
Jeg  vilde  træffe  dig;  og  da  — 

Hakon. 

Velkommen ! 
Velkommen,  Frænde!    Hvad  kan  vi  tilskrive 
Den  Lykke,  her  at  see  dig  atter,  Axel? 
Vi  troede  alle,  du  varst  vorden  slig 
En  fornem  Ridder  hos  den  tydske  Henrik, 
At  reent  du  havde  glemt  det  arme  Norrig. 

Axel. 
Det  er  ei  Norskes  eller  Danskes  Viis, 
At  glemme  deres  Fædreland.     Normannen 
Kan  streife  vidt  og  bredt  i  fremmed  Land, 
Han  vender  sikkert  dog  engang  tilbage 
Til  Fædrelandet,  eller  ogsaa  tager 
Han  Fædrelandet  bort  med  sig,  og  stifter 
Et  lille  Danemark  og  Norge,  snart 
I  England,  snart  i  Frankrig,  snart  i  Velskland, 
Hvor  det  nu  saa  kan  træffe. 

Hakon. 

Mangen  Helt 

Drog  ud  af  Landet  paa  en  Tid,  naar  Freden 
Ham  kieded  hiemme,  eller  og  naar  Vandflod, 
Naar  Pest  og  Hunger  drev  ham  fra  sin  Arne. 
Med  dig  har  det  en  anden  Art:  du  gikst 
Herfra,  da  Landet  var  i  Oprør;  da 
De  dragne  Sværd  klang  blodigt  mod  hinanden; 
Da  der  var  nok  at  tage  Haand  i  for 
En  ærlig  Kæmpe.     Deraf  maa  man  troe, 
Du  foretrakst  et  andet,  fremmed  Rige 
Dit  Fædreland. 

Axel. 
Mit  Fædreland!  og  hvad 
Er  Fædrelandet,  hvad  et  Broderfolk, 
Naar  Raseri  og  Herskesyge  giærer 
I  alle  Aarer,  og  omspænder  Hiertet? 
Hvad  er  en  Undersaats,  en  Kæmpes  Pligt, 
Naar  alle  Pligter,  alle  Forhold  løses? 
Den  er  en  Niding,  som  ei  ærlig  stander 
Sin  Konge  bi  i  Modgang  som  i  Medgang 
Med  Liv  og  Blod;  men  hvad  skal  Kæmpen  giøre, 
Naar  fire  Konger  kives  om  et  Land, 
Alle  med  lige  Ret,  og  alle  Brødre, 
Og  alle  Tigre,  Bødler  mod  hverandre? 
Min  Fader  Thord  Husfreia  var  din  Faders 
Kong  Sigurds  ærlige,  trofaste  Mand; 
Han  stod  med  ham,  han  faldt  med  ham.    Da  Eisten 
Fra  Skotland  kom  og  tog  sig  af  din  Ungdom, 
Og  arved  Throndelagen  efter  Sigurd, 
Jeg  tiente  ham  saalænge,  til  ham  faldt   - 
I  Inges  Hænder,  og  paa  skiændig  Viis 
Blev  hugget  med  en  Øxe  Kors  paa  Ryggen, 

Imens  hans  blege  Læber  bed  i  Græsset. 
Nu  var  kun  Inge  Konge.     Skulde  jeg 
Nu  blevet?  svoret  Inge  Troskab?  Troskab 
Din  Faders  Banemand?  Da  flygted  jeg, 
Med  Rædsel  uden  og  med  Kummer  inden. 
Nu  har  sig  Skiebnen  mildnet.     Eistens  Hær 
Har  kaaret  dig,  og  du  har  fældet  Inge. 
Nu  est  du  Drot  med  Rette  for  vort  Folk ; 
^g  jeg  er  her  igien,  og  byder  dig 
Som  Thrønder,  Kæmper  og  din  nære  Frænde 
Min  høire  Arm  mod  dine  stolte  Fiender. 

Hakon. 
I  lang  Tid,  Axel!  har  du  været  Ven 
Af  Danmarks  Valdemar,  min  Avindsmand. 

Axel. 
Det  var  han  ei  den  Tid,  jeg  kiendte  ham. 
Han  var  en  tapper,  en  elskværdig  Helt; 
Det  er  han  end.     Jeg  laante  ham  min  Arm, 
Mens  han,  trods  List  og  Svig,  med  Heltemod 
Grundfæsted  sig  udi  sit  eget  Rige. 

Hakon. 
Sit  Rige?    Du  vil  sige  Barbarossas. 
Har  han  ei  taget  Danemark  til  Lehn 
Af  Tydsklands  Keiser? 

Axel. 
Et  Spilfægteri 
Var  dette  Lehn,  det  gialdt  jo  kun  for  Venden. 
Med  Rænker  fik  ham  Fredrik  lokket  til 
8t.  Jean  de  Laune;  han  maatte  Haand  ham  række. 
Al  Verden  loe  af  Keiser  Fredrik  Rødskiægs 
Forfængelige  Smaahed.     Valdemar 

I  Tydskland  var  saa  anseet  og  saa  agtet, 
At  Mødre  mødte  ham  i  Stadens  Porte 
Med  deres  Børn,  og  bad  ham  røre  dem, 
At  Held  de  kunde  faae  i  Væxt  og  Tugt. 
Paa  Landet  bad  ham  Bonden  tage  Kom 
I  Haand  og  kaste  det  paa  Agren  ud, 
At  Sæden  derved  skulde  voxe  bedre. 

Hakon. 
Og  slig  en  Keiser,  med  saa  smaalig  Svaghed, 
Ham  har  du  kunnet  tiene? 
Axel. 

Jeg  har  tient 
Den  store  Henrik  Løve,  Saxens  Hertug. 

Hakon. 
Vel  stor!  Jeg  nys  har  hørt  et  Træk  af  ham. 
Som  huer  mig;  som  viser,  at  han  er 
Ei  blot  en  Helt  med  Dristighed  og  Styrke, 
Men  og  en  Mand  af  Pligt,  Samvittighed: 
Han  har  sig  ladet  skille  ved  sin  Hustru 
Glementia,  fordi  de  var  hinanden 
For  nær  beslægtede. 

Axel. 
Det  var  ei  Grunden. 
Henrik  er  Kriger,  Løve,  han  vil  grunde 
En  Vældig  Fyrsteslægt;  hans  Hustru  skienkte 
Ham  ingen  Sønner.     Det  var  Hovedsagen. 
At  dette  Træk  ei  huer  mig,  det  indseer 
Du  uden  Tvivl,  Kong  Hakon!  da  du  veedst. 
Jeg  elsker  Valborg,  min  Beslægtede, 
Og  haaber  ei,  at  du  vil  lægge  Hindring 
For  min  og  hendes  Lykke. 

Hakon. 

Er  det  muligt? 
Du  har  end  ei  forglemt  den  Daarlighed? 

Axel. 
Saa  lidet,  at  jeg  agter  end  i  Dag 
Med   din  Tilladelse  at  føre  Valborg 
For  Alteret. 

Hakon. 
Ei!  du  est  hurtig,  Axel! 
Axel. 
Den  Beiler  kan  ei  kaldes  saa,  som  trolig 
Har  ventet  paa  sin  Brud  fem  lange  Aar. 

Hakon. 
Din   Brud?  Og  er  det  da  saa  vist  og  afgiort, 
At  Valborg  elsker  dig? 

Axel. 
See  denne  Krands 
Om   vore  Navne;  den  har  Valborg  bundet. 
Fem   Somre  skienkte  Marken  daglig  Blomster 
Til   slig  en  Krands,  som  bandtes  af  min  Valborgs 
Sneehvide  Hænder. 

Hakon. 
Dette  Navnetræk? 
Axel. 
Har  Axel  skaaret. 

Hakon. 
Denne  Blomsterkrands  ? 
Axel. 
Har  Valborg  bundet. 

Hakon. 
Ha! 

Oehlenschlåger.    III.  4 

Axel. 

Hør  mig,  min  Herre! 
Jeg  seer,  dit  Øie  gløder,  og  jeg  kiender 
Dit  Hiertes  Tilstand.     Lad  os  tale  ærligt 
Som  Normænd  om  vor  Siæls  Anliggende. 
Mig  er  Forstillelsen  umulig,  Hakon! 
Jeg  elsker  Valborg,  Valborg  elsker  mig. 
See,  Hakon!  du  est  Konge  til  et  Rige, 
Et  stolt  og  stort  og  herligt  Kæmpefolk; 
Vilst  du  berøve  nu  en  ærlig  Frænde 
Det  Eneste,  han  har  —  sin  Fæstemø? 
See,  Æren  kalder  dig!  Din  Fødsel  vinker 
Til  Kamp  og  Daad.     End  er  ei  Timen  kommen 
Til  rolig  Elskov;  det  indseer  din  Norne, 
Hun  kalder  dig  til  Hildursleg.     Velan! 
Følg  hendes  Vink,  udrust  dig  mod  din  Fiende, 
Tilintetgiør  den  Modstand,  der  vil  rokke 
Dig  paa  din  Throne.     Mangen  tapper  Mand 
Vil  følge  dig,  og  med  den  sidste  Draabe 
Af  Axels  Hierteblod  skal  han  betale 
Din  Godhed,  hvis  dji  skienker  ham  sin  Valborg. 

Hakon. 
Du  røber  tydeligt  din  Tilstand,  Frænde! 
Dit  Hierte  hidses  i  et  Øiebhk 
Af  de  forskielligste  Bevægelser. 
Du  beiler  om  en  Mø,  imens  du  stiller 
Dig  ind  som  Stridsmand  for  din  Konges  Throne; 
Giver  mig  Raad,  Formaning,  som  en  Gubbe, 
Imens  du,  som  en  heftig  Yngling,  tager 
Din  Tilflugt  til  mit  Hiertes  Godhed.  Taal, 
At  Hakon  mere  kold  og  mere  rolig 

Føler  sin  Værdighed,  og  svarer  dig 
Med   Orden  paa  din  Tales  Vilderede. 
Forstod  jeg  ret,  saa  bød  du  først  din  Arm 
Og  Troskab,  som  en  indfødt  Thrønder,  mig, 
Den  thrøndske  Konge,  imod  Erling  Skakke? 

Axel. 
Det  byder  jeg  med  al  Oprigtighed. 

Hakon. 
Og  jeg  modtager  dette  gode  Tilbud 
Paa  samme  Maade. 

Axel. 

Dette  Haandtag  giør 
Mig  til  din  tro,  usvigelige  Mand. 

Hakon. 
Jeg  takker  dig,  og  skiønner  paa  dit  Værd. 
Hvad  nu  den  anden  Sag  vedkommer,  om 
Den   Elskovsild,  du  troer  at  spore  hos  mig. 
Om   Grumheden,  du  frygter  for,  med  mere, 
Da  er  det  Ting,  min  Høihed  maatte  tage 
For  Mangel  af  Ærbødighed,  hvis  ei 
Din  Lidenskab  var  mig  bekiendt.     Ung  Valborg 
Er  faderløs  og  moderløs,  forladt; 
Min   kongelige  Magt  beskytter  hende. 
I  Fald  jeg,  ved  at  dele  Norges  Krone 
Med   denne  hulde  Skabning,  vilde  lønne 
En  Dyd,  en  Skiønhed,  som  er  Kronen  værd; 
I  Fald  jeg  derved  vilde  see  at  døve 
En  Kiærlighed,  som  Kirken  kalder  syndig; 
Faae  hende  til  at  glemme  ved  min  Ømhed 
En  Beiler,  som  i  fem  Aar  blev  usynlig  — 
Var  det  en  Brøde? 

4* 

Axel. 
Ædle  Hakon!  ha, 
Nu  først  forstaaer  jeg  dig:  du  vilde  som 
En  Fader,  en  Velgiører  huldt  beskytte 
Den  skiønne  Mø,  formilde  hende  Livet. 
Du  elsked  ei  —  og  saa  er  Alting  godt. 
Den  samme  Godhed,  samme  Venlighed, 
Som  drev  dig  til  at  ægte  Valborg,  vil 
Nu  bringe  dig  til  at  staae  fra  dit  Forsæt, 
Da  Beileren  er  her,  og  Valborgs  Lykke 
Beroer  paa  denne  hellige  Forening. 

Hakon. 
Bestandig  taler  du,  som  den  Beruste. 
Jeg  elsker  ei?    Og  hvorfor  ei?    Hvoraf 
Har  du  opdaget  det?  Troer  du,  dit  Øie 
Ene  formaaer  at  skue  Valborgs  Skiønhed? 
Og  kan  en  Helt  ei  føle  Kiærlighed, 
Fordi  han  ikke  bruser  vildt,  som  du? 

Axel. 
Du  elsker  Valborg  da? 

Hakon. 

Ja,  som  en  Mand, 
Og  som  en  Konge.     Jeg  vil  hendes  Vel; 
Jeg  vil,  at  hendes  Ægteskab  skal  grundes 
Paa  Lovlighed  og  Uskyld,  og  for  Resten 
Troer  jeg  at  kunne  giøre  Valborg  Livet 
Saa  lykkeligt  og  glædefuldt,  som  du. 

Axel. 
Den  Elskende  seer  ene  Livets  Lykke 
I  den  udkaarne  Gienstand. 

Hakon. 

Du  est  altsaa 
Den  lykkelig  Udkaame? 

Axel. 

Valborg  dele 
Os  denne  Sag  imellem!    Som  en  Helt 
Ær  Qvindens  Villie,  som  en  Konning  agt 
Din  Undergivnes  Ret,  og  som  en  Christen 
Glem  ei  det  hellige  Sagn  om  Naboths  Viingaard! 

Hakon. 
Selvraadig  vil  jeg  ikke  handle  her; 
Men  Valborg  skal  ei  dele  os  imellem. 
En  Mø  er  efter  Loven  sat  en  Værge, 
Hun  kan  ei  raade,  dele  selv  sin  Sag. 
Den  hellige  Kirke  dømme  mellem  os! 

Axel. 
Dermed  er  jeg  tilfreds. 

Hakon. 

Tænk  ei,  at  Hakon 
Vil   handle  som  Tyran;  men  tænk  ei  heller, 
At  daarlig  han  forsage  vil  sin  Lykke, 
Naar  Kirkens  Lov  har  udelukket  dig. 

Axel. 
Er  det  din  sande  Mening  og  din  Agt? 

Hakon. 
Det  hørte  Olaf,  min  udkaame  Helgen. 

Axel. 
For  dette  Sindelag  behøver  Retfærd 
Ei  at  forsage.  Elskov  ei  at  græde. 
Din  Fordring  grunder  sig  paa  Ret  og  Fromhed, 
En  Fordring,  som  sig  Axel  selv  har  giort. 

Af  denne  Aarsag  saae  hans  Valborg  ei  ham 
I  fem,  fem  lange  Aar,  og,  ædle  Hakon! 
Hun  skulde  aldrig  seet  ham,  hvis  den  Gud, 
Som  huldt  beskytter  trofast  Kiærlighed, 
Ei  -havde  banet  Veien  ham  til  Valborg 
Igiennem  Kirkens  hellige  Hvælvinger. 

Hakon. 
Hvad  mener  du? 

Axel. 
Her  giver  jeg  en  Afskrift 
Af  Hadriani  faderlige  Brev 
I  dine  Hænder;  det,  han  selv  har  skrevet, 
Har  jeg  alt  givet  Erkebispen.     Bullen 
Ophæver  Axels  Slægtskab  med  skiøn  Valborg. 
Vort  Ægteskab  er  ingen  Brøde  meer. 

Hakon 
med  udbrydende  Heftighed. 
Ha,  Argelist!  ha.  Helved! 

Axel. 

Er  det  muligt? 
Kong  Hakon  Herdebred  har  Axel  sat 
Et  ærligt  Vilkaar,  i  den  Mening  blot, 
Det  blev  umuligt  ham  at  giøre  Fyldest? 

Hakon. 
Vig  bort  fra  mine  Øine! 

Axel. 

Hakon!  Hakon! 

Hakon. 
Bort!  siger  jeg.     Hvor  længe  vover  du. 
En  Undersaat,  med  plump  forvoven  Tale 
At  sætte  min  Langmodighed  paa  Prøve? 


Digitized  by  VjjOOQIC 


anden  act.  47 

Axel. 
Jeg  er  en  Thrønder  af  den  gilske  Rod, 
Saavel  som  du;  jeg  var  en  agtet  Kriger 
I  Henrik  Løves  Hær,  og  nu  din  Kæmpe, 
Men  ei  din  Træl.     Skiøn  Valborg  er  min  Brud; 
Ei  naaer  din  Magt  til  Kirkens  Helligdom. 
Jeg  gaaer  at  føre  hende  frem  for  Altret. 
Fat  dig!    Betving  dit  Hiertes  Lidenskab! 
Den  største  Seier  for  en  ærlig  Helt. 

Hakon. 
Boirt,  siger  jeg! 

Axel. 
Gud  dele  os  imellem !        Han  gaaer. 

Hakon. 
Det  var  da  Enden  paa  den  hele  Drøm? 
Det  var  din  Skiebne,  Hakon  Herdebred? 
Hiin  kommer  for  at  røve  dig  dit  Rige, 
Og  denne  for  at  røve  dig  din  Brud. 
Hvad  har  du  mere,  der  kan  røves?    Ha, 
Et  opbragt  Hierte!    Vel!  men  dette  Rov 
Blier  ei  saa  let.     Det  svulmer  efter  Hevn, 
Det  tørster  efter  Blod,  det  vrede  Hierte. 
Han  bliver  Bbodeb  Kkud  vær,  som  er  kommen  ind  under  Slut- 
ningen af  foregaaende  Scene,  har  henlagt  Kirkebogen,  og  læser 
med  megen  Opmærksomhed  i  Pergamentet,  som  Hakon  har 
ladet  falde. 
Hvad  vilst  du,  Munk? 

Knud 

rolig,  uden  at  vende  Øiet  fra  Pergamentet 

Tillader  Eders  Naade  — 
Hakon 

stirrer  forbittret  paa  Krandsen  og  Navnetrækket,  drager  sit  Sværd, 
og  hugger  det  med  en  stor  Spaan  fira  Pillen. 

Vel  truffet,  Hakons  Sværd!  Saaledes  skalst 

Du  overhugge  Baandet,  som  forbinder 
Mit  Eet  og  Alt  til  denne  lumske  Niding. 
Hvor  listig  vidste  han  at  dreie  Sagen, 
At  lokke  mig  et  Ord  fra  Læberne! 
Men  bi,  Forræder!   Nei,  din  falske  Kløgt 
Skal  ikke  lykkes  dig.     Du  skalst  ei  trykke 
Den  Fagre  i  din  Arm,  saalænge  dette 
Hoved  staaer  over  Mulden.     Ved  min  Krone! 
Knud 

bestandig  læsende  med  tilsyneladende  Glæde. 
Tillader  Eders  Naade  — 

Hakon. 

Munk!  hvad  vilst  du? 
Gak  med  din  Bog,  og  ti  med  dine  Taler! 
Det  sømmer  Munke  sig  ved  Læbens  Kløgt 
At  bane  Lykkens  Vei;  en  Konge  bruger 
Sin  kongelige  Magt.     Og  ved  min  Høihed, 
Det  vil  jeg.  —  Hakon  skulde  som  en  vakker  Yngling 
Vel  holde  Lyset  for  dig  her  ved  Altret? 
Vel  lyse  dig  dermed  til  Brudesengen? 
Din  Brudeseng  skal  vorde  smykt  med  Roser, 
Med  røde  Lagen  og  med  svovlblaae  Bolstre. 
Løsnet  er  givet  alt.  —  Hvad  vilst  du,  Munk? 
Knud, 

som  har  udlæst. 
Tillader  Eders  Naade  med  et  Ord   — 

Hakon. 
Ti,  du  Elendige!    Jeg  vil  ei  længer 
Her  dvæle  mellem  Gravene;  jeg  vil 
Ei  sladdre  Tiden  bort  imellem  Munke, 
Ei  sværme,  Sigurd!  nei,  det  loves  dig. 
Jeg  ryster  Elskeren  af  Ærmet,  nyder 

Min    Glæde  som  en  Mand,  og  møder  dig 

Som    Helt,  min  tappre  Sigurd!  og  som  Konge. 

Han  iler  bort 

Knud. 
Vild,   som  en  Ulv!  Hør  mig,  Kong  Hakon!  hør  mig! 
Den   hele  Bulle  vorder  uden  Kraft; 
Det  Vigtigste  er  glemt.     Hør  mig,  min  Herre! 
Han  skynder  sig  efter  Kongen. 

Ebkebiskop  Ebland*    Knud  med  Kirkebogen. 

Knud. 
lilgiv,  ærværdige  Fader!  at  jeg  kalder 
I  Eenrum  eder  hid  fra  Ghorets  Brødre; 
Men  Pligten  byder  mig  at  forberede 
Eder  i  Hast.     Ung  Axel  skynder  paa 
Sit  Bryllup;  vi  kan  vente  Brudeskaren 
Hvert  Øieblik,  den  drager  alt  fra  Borgen. 

Erland. 
Mig  under  Himlen  før  min  Død  den  Fryd 
At  sammenføie  tvende  rene  Hierter! 

Knud. 
Det  smerter  mig,  at  maatte  med  et  Ord 
Forstyrre  eders  Fryd,  ærværdige  Fader! 
Dog  Skiebnens  Styrelse  maa  jo  den  Vise 
Betragte  som  et  Vink  fra  Himlen;  altsaa 
Vil  I  hengive  jer  i  Herrens  Villie, 
Naar  I  erfarer,  at  ung  Axels  Bryllup 
Har  ikke  fundet  Naadens  Bifald,  og 

At  derfor  ved  en  sær  Omstændighed 
Den   Orlov,  som  den  hellige  Hadrianus 
Har   givet  Axel,  vorder  uden  Kraft. 

Erland. 
Saa  vist  som  Kirkens  Arm  med  Vælde  strækker 
Ud  over  Kongernes,  saa  vist  skal  og 
Det  hele  Brev  stadfæstes  i  sin  Kraft. 

Knud. 
Bullen  er  uden  Kraft,  ærværdige  Fader! 

Erland. 
Har   Hadrianus  ei  med  klare  Ord 
Ophævet  Axels  Slægtskab  med  skiøn  Valborg? 

Knud. 
Ret  vel,  Herr  Biskop!    Jeg  har  ogsaa  læst 
Den  hele  Bulle,  har  end  ei  forglemt 
Saa  ganske  mit  Latin,  at  jeg  jo  vel 
Forstaaet  har  hvert  Ord:    Den  hellige  Fader 
Tilintetgiør  det  Forhold  mellem  Axel 
Og  Valborg,  der  er  mellem  dem  som  Frænder, 
Som  Søskindbøm  — 

Erland. 

Og  er  ei  dette  nok? 
Knud. 
Det  skulde  synes  saa.     Selv  Axel  Thordsøn 
Har  uden  Tvivl  formodet,  det  var  nok; 
Thi  ellers  er  det  ubegribeligt. 
Hvordan  han  kunde  forbigaae  en  Sag 
Af  samme  Vigtighed,  som  deres  Frændskab. 
Dog  —  maaskee  har  han  selv  ei  vidst  det. 
Erland. 

Hvilket? 

Knud. 
Som  Søskindbarn  kan  Axel  elske  Valborg; 
Men  som  Daabsøskinde  forbyder  Kirken 
Endnu  dem  Ægteskab. 

Erland. 

Hvad  siger  du? 
Knud. 
Sandhed,  som  Kirkebogen  skal  bevidne. 
Høiværdige  Fader!  I  er  nylig  kommen 
Til  Stedet,  efter  Augustini  Flugt; 
I  veed  naturligviis  ei  saa  Besked 
Om  Kirkens  Sager,  som  en  flittig  Tiener, 
Hvis  Liv  randt  hen  imellem  disse  Mure. 
Jert  fromme  Levnet  giorde  jer  til  Biskop. 
Vel  har  man  troet  tilforn,  at  til  med  Hæder 
At  styre  Bispestaven  hørte  meer 
End  helHg  Vandel.     Absalon  i  Danmark 
Har  viist,  hvor  smukt  Staalbrynien  klæder  over 
Det  uldenhvide  Palliiim;  at  Hielmen 
Kan  ogsaa  spændes  om  et  raget  Hoved; 
At  ei  det  bør  en  Biskop  blot  sig  være 
Ustraffelig,  men  vaabendiærv  og  stærk. 
Som  en  Gherub  i  straalende  Metal 
Med  Vredens  vældige  Slagsværd  for  sit  Eden. 
Dog,  Augustini  Sledskhed  lærte  Hakon 
At  søge  sig  en  Bisp,  som  forestaaer 
Sin  Post  —  uskadelig.     Jeg  ønsker  eder 
Al  Held  og  Lykke  til  det  høie  Kald. 

Erland. 
Jeg  takker  dig.     Lad  mig  med  Fred  og  Ro 
Henvandre  det  Par  Skridt,  jeg  har  til  Graven; 

Jeg  vil  ei  længe  være  dig  i  Veien. 
Spild   Tiden  ei!  Din  Tidende  om  Axel 
Bedrøver  mig  langt  meer.     En  Yngling  skuer 
Sit  Haab  i  Møde;  Oldingen  er  vant 
Til   Frost  og  Storm.     Den  Uforsigtige 
Har  kunnet  glemme  — 

Knud. 

Uden  al  Tvivl  veed 
Han   det  saalidt,  som  Valborg;  thi  som  Sagen 
Forholder  sig,  har  deres  Mødre  søgt 
At  skiule  det.     Den  stærke  Thord  Husfreia 
Var  Konning  Sigurds  Mand,  saa  vild  en  Kæmpe, 
Som   Sigurd  her  fra  Reine.     Efter  Uskik 
Lod   han  sin  Søn,  den  unge  Axel,  løbe 
Fem  Aar  reent  uden  Daab  og  Sacramente. 
Da  Immers  Datter  Valborg  skulde  døbes. 
Og  holdes  over  Daaben  af  Fru  Helvig, 
Bad  han  sin  Frænke  tage  Gutten  med: 
»At  det  dog  eengang  kunde  vorde  giort 
>Fra  Haanden«.     Saadan  døbtes  de  tilsammen, 
Skiøndt  Axel  fem  Aar  ældre  er,  end  Valborg; 
Og  for  at  undgaae  videre  Scandal 
Har  deres  Mødre  dulgt  det.     Men  i  Bogen 
Har  Jon  optegnet  Alt.     Jeg  var  tilstede 
Som  Famulus,  og  mange  Vidner  leve 
Endnu,  som  kan  bekræfte  denne  Sag. 

Han  viser  ham  Stedet  i  Kirkebogen. 
Erland. 
En   grusom  Skiebne  følger  denne  Slægt. 

Knud. 
En  grusom  Skiebne  følger  stedse  Synden, 

Og  Synderne  i  Harald  Gilles  Slægt, 
Som  i  hver  anden.     Dersom  Thord  Husfreia 
Smukt  havde  ladet  døbe  strax  sin  Søn, 
Var  Axel  ei  Daabbroder  nu  til  Valborg; 
Og  elsked  Axel  ei  mod  Kirkens  Bud 
Sin  nære  Frænke,  men  en  anden  Mø, 
Da  vilde  Intet  hindre  ham  hans  Lykke. 
Af  Gilskeslægten  er  Kong  Hakon  vigtigst; 
Vel!  hvad  der  straffer  Overtræderen, 
Lyksaliggiør  hans  dyderige  Liv. 

Erland. 
I  Ulyksalige! 

Knud. 
Jeg  indseer  vel. 
At  slig  Begivenhed,  ærværdige  Herre! 
Maa  saare  eders  Hierte.     I  er  gammel. 
Og  eders  Helbred  ei  den  bedste.     Altid 
Troer  I  kun  slet  om  Broder  Knud,  jeg  veed  det; 
Dog  har  maaskee  han  meer  Hengivenhed 
For  eder,  end  I  tænker.     Gaa  I  kun 
Med  Fred  til  Klosteret!    Jeg  vil  undskylde 
For  Kongen  eders  Bortgang  her,  og  gierne 
Forrette  Tienesten  i  Dag  for  eder. 

Erland. 
Gierne  forrette  Tienesten?  jeg  troer  det. 
Nei,  Knud!  du  skalst  ei  være  deres  Bøddel. 
Det  trøster  den  Ulykkelige  i 
Sin  Nød  at  høre  Skiebnens  Dom  forkyndes 
Af  en  medlidende,  en  venlig  Læbe. 
Jeg  vil  forrette  selv  min  haarde  Pligt, 
Og  skulde  saa  mit  gamle  Hierte  briste. 

Jeg  vil  af  alle  Kræfter  virke  for 
De  Ulyksalige.     Jeg  selv  vil  skrive 
Til  Paven,  og  udvirke  dem  en  Orlov 
For  dette  som  for  hiint. 

Knud. 

Derpaa  er  ei 
At  tænke,  kiære  Herre!    Hadrianus, 
Den  gamle  Normandsven,  er  død  og  borte; 
Victor  og  Alexander  kives  ivrigt 
Om  Herredømmet,  gribe  hvert  et  Middel 
For  at  indsmigre  sig  hos  Kongerne. 
Kong  Hakon  her  har  hyldet  Alexander, 
Og  Alexander  vil  vist  ei  undlade 
I  slig  en  ringe  Sag  at  være  Kongen 
Iglen  til  Villie. 

Erland. 
En  ringe  Sag! 
To  ædle  Menneskers  Lyksalighed. 

Knud. 
Saaledes  taler  man  paa  Prækestolen; 
I  Vaticanet  og  paa  Kongeborgen 
Udfordrer  sindrig  Statskløgt  anden  Mening. 

Erland. 
Ha,  hvad  de  kalde  Statskløgt!  Helved  eier 
Ei  værre  Monstrum  i  sin  skumle  Kule  — 
Mod  den  var  Hydra  skiøn,  og  Cerberus, 
Og  Fenris  i  det  hedenske  Valhalla. 
De  viste  aabenlyst  dog  deres  Struber; 
Men  denne  Satan,  rig  paa  alle  Laster, 
Med  bundløs  Uforskammenhed  tør  kalde 
Sit  Nidingsværk  Fornuft,  og  skiuler  Dolken 

Bag  Værdighedens  Flig,  mens  han  forraader 
Uskyldighed,  som  Judas,  med  et  Kys. 

Knud. 
En  prægtig  Strøm  af  Ord,  ærværdige  Fader! 

Erland. 
Vee  den,  hvem  Dydens  Røst  er  ikkun  Ord! 

Knud. 
Man  nærmer  sig;  jeg  hører  Skarens  Komme. 

Erland. 
Styrk  dig,  mit  gamle  Bryst!  og  tøm  din  Skaal. 
Det  var  jo  længst  en  Siælesørgers  Pligt, 
At  følge  den  Ulykkelige  til 
Hans  Golgatha. 

Knud. 
Vi  ile  maae  til  Ghoret, 
For  derfra  i  ærværdig  Procession 
At  møde  Skaren  her,  og  standse  den. 

Under  enChoral  kommer  Brudeskaren  i  følgende  Orden:  først  Kon- 
gens Drabanter  med  Hellebarder;  derpaa  en  Skare  Chordrenge  i 
røde  Kiortler,  og  med  Hætter  af  samme  Farve  paa  Hovedet,  bæ- 
rende Brudeblus ;  Axel  Thordsøn  og  Hakon  ;  flere  Riddere  Par  og 
Par;  en  Flok  unge  Piger  med  Kurve,  hvoraf  de  strøe  Blomster  paa 
Kirkegulvet ;  Dbonfing  Thora,  som  fører  Valborg,  der  er  klædt  i 
hvidt  Atlask  med  en  Rosenkrands  over  det  gule  Haar ;  Dronnin- 
gens Fruer  og  Jomfruer  parviis.  Toget  gaaer  rundt  om  Harald 
Gilles  Liigsteen  i  Forgrunden  og  om  begge  Pillerne ;  derpaa  standse 
de  saaledes,  at  Mændene  staae  paa  høire  Side  ved  Axels,  Qvlnderne 
paa  venstre  Side  ved  Valborgs  Familiebegravelser.  De  Elskende 
knæle,  og  giøro  en  Bøn  ved  deres  Forældres  Grave.  I  Baggrunden 
stille  Kongens  Drabanter  sig  i  en  Bække,  og  foran  dem  staae  de 
unge  Piger  og  Drenge  med  Fakler  og  Blomsterkurve.  I  Midten 
mellem  Pillerne  lades  en  Udsigt  giennem  Hovedgangen  til  Hjal- 
alteret  og  Choret,  hvorfra  Munkene  komme  parviis  1  Procession . 
Broder  Knud  med  Kirkebogen,  Erkebispen  med  sin  sølverbundné 
Stav.    Imidlertid  synger 


Digitized  by  VjjOOQIC 


tbedie  act.  67 

Choret  : 
Den  Mand,  Gud  gav  en  Viv  saa  huld, 
Han  eier  meer  end  Perler,  Guld; 
Et  Kiøbmandsskib  hun  vel  er  Hig, 
Hun  giør  lyksalig  ham  og  rig. 

Hun  strækker  ud  sin  Haand  saa  veen 
Til  Rokken  og  den  fulde  Teen; 
Hun  virker  Tæpper,  Liin  og  Kiol 
Alt  paa  sin  gyldne  Væverstol. 

Hun  gaaer  i  Silke  hvid  som  Snee 
Med  Purpurbræmmer,  skiønt  at  see. 
Saa  snildt  og  fromt  hun  tale  veed, 
I  Hiertet  boer  Uskyldighed. 

Og  Sønner  skienker  hun  sin  Mand, 
Og  Dannemænd  sit  Fædreland. 
Lov,  Priis  og  Ære  Godheds  Gud! 
Lyksalig  Svend!  lyksalig  Brud! 

Munkene 

i  Baggranden. 
Gloria  in  excelsis  Deo! 

Choret. 
Amen ! 
Axel  og  Valborg  reise  sig  fra  BønneD.  Kong  Hakon  leder  Axel  til 
Valborg,  Enkedronningen  Valborg  til  Axel.  De  række  hinanden 
'  Hænder  over  Harald  Gilies  Liigsteen,  og  vende  sig  derpaa,  for  at 
vandre  Haand  i  Haand  op  mod  Alteret.  Mellem  Kirkepilleme  mødes 
de  af  Munkechoret,  hvor  Biskoppen  standser  dem  med  sin  Stav. 

Erland. 
Ulykkelige!  efter  EmbedspUgt 
En  Olding  nødes  til  at  standse  eder 
Paa  Haabets  blomsterstrøede  Vei.     Fortvivler 

Oehlenschlåger.    III.  5 

Ei  over  eders  Skiebne,  giver  eder 
I  Herrens  Haand,  og  fatter  intet  Nag  til 
En  Gubbe,  der  sin  Glæde  vilde  finde 
I  at  forene  eder,  dersom  Himlen 
Tillod  ham  det. 

Axel. 
Gud!  Ghristus!  hvad  er  dette? 
Ærværdige  Herre!  fik  I  Bullen  ei; 
Har  I  ei  seet,  at  vor  Forening  er 
Os  tilladt?  at  vort  Slægtskabsbaand  er  brudt? 

Erland. 
Min  gode  Søn!  udrust  dig  mod  din  Skiebne 
Med  Heltemod!    Du  kanst  ei  ægte  Valborg. 
Jert  Slægtskab  er  vel  hævet;  men  I  ere 
Gudsøskinde.     I  bragtes  hid  til  Daaben 
Paa  een  og  samme  Tid  af  samme  Qvinde. 
Fru  Helvig  var  Gudmoder  for  jer  begge. 
Om  dette  Forhold  ymter  Bullen  Intet, 
Og  Kirken  hindrer  sligt  et  Ægteskab. 

Axel. 
Ha,  Bisp!  hvad  siger  du?    O  Gud,  min  Valborg! 
Hun  blegner.     Piger!  Hielp! 
Valborg 

understøttes  af  en  Mø. 

O,  det  er  Intet! 
Lidt  svimmel  blev  jeg  kun.     Laan   mig  din  Skulder, 
Svanhvide!  Det  gaaer  over  strax  igien. 

Axel. 
Gudsøskinde  ? 

Knud 

kommer  med  Kirkebogen. 
Ja,  Søskinde  for  Gud! 

Axel. 
Staaer  det  der?  Lad  mig  see,  du  blege  Synder! 
Du  lyver,  haaber  jeg.     Lad  see,  du  Munk! 

Axel  kan  ogsaa  læse. 

Han  stirrer  i  Bogen,  som  Knud  holder  hen  for  liam. 
Alting  løber 
I  Eet  for  mine  Øine. 

Han  styrter  for  -Valborgs  Fiødder. 
O,  min  Valborg! 
Det  er  forbi! 

Valborg. 
Nei,  nei! 

Axel 

springer  op. 

Jo,  jo,  forbi! 
Jeg  seer  det  grant,  jeg  indseer  hele  Følgen: 
Min  Stræben  i  de  lange  fem  Aars  Tid, 
At  nærme  mig  den  gamle  Hadrianus, 
At  skaffe  mig  hans  Agtelse,  hans  Venskab, 
At  aabenbare  ham  mit  Hiertes  Tilstand, 
Som  endeligen  lyktes  mig  —  det  er 
Nu  spildt,  nu  uden  Virkning.     Hvis  han  leved, 
Hvad  var  det  meer?  en  kort  Opsættelse! 
Men  han  er  død,  og  Alexander  lever. 
En  listig  Cardinal;  og  Hakon  lever. 
Min  Avindsmand.     Jeg  seer  dig.  Ulv!  du  lurer 
Alt  paa  dit  Bytte,  smilker  under  Skind. 

Min  Stav  er  brudt!    Alt  er  forbi,  min  Valborg! 

Han  kaster  sig  atter  paa  Enæe,  og  skiuler  sit  Ansigt  i  hendes 
Hænder. 

Erland 

med  et  strengt  Blik  paa  Kongen. 
Det  var  ei  fromt,  ei  velgiort,  at  man  lod, 
Det  komme  til  saa  yderligt  et  Skridt; 

At  spænde  disse  arme  Hierter  med 
Et  stakket  Haab,  for  i  den  sidste  Stund 
At  lade  Haabets  Sæbeboble  briste; 
Ei  velgiort,  at  man  overrumpled  mig, 
En  Olding,  der  fortiener  Agt,  saavel  for 
Mit  Embed,  som  min  Alder,  med  et  sligt 
Ynkværdigt  Optrin. 

Hakon. 

Hele  Skylden  falder 
Paa  Axel  Thordsøn  selv;  hans  Heftighed 
Har  hid  ham  skyndet  til  hans  bratte  Sorg. 
I  Fald  han  havde  fulgt  sin  Konges  Raad, 
Da  havde  klogt  han  givet  Tid.     Jeg  kan 
Ei  spærre  mine  Kæmper  Vei  til  Kirken; 
Og  Kirkens  Love  tale  giennem  dig. 
Knud 

kommer  med  et  Liinklæde. 
Da  Axel  Thordsøn  ei  maa  ægte  Valborg, 
Saa  fordrer  Kirkens  Lov  et  Mærke  paa 
Skilsmissens  Vigtighed. 

Erland 

til  Hakon. 

Jeg  tænker.  Konge! 
Vi  sætte  denne  Skik  tilside  for 
I  Dag. 

Hakon. 
Min  Værdighed  befaler  mig 
At  hævde  Landets  Love.     Giør  din  Pligt! 
Erland 

nærmer  sig  de  Elskende. 
O,  mine  Børn!  halvfierdsindstyve  Vintre 
Har  knuget  dette  gamle  Hierte ;  men 

Ei  drak  det  end  saa  beesk  en  Skaal.     Min  Axel! 
Tilgiv  en  ærlig  gammel  Herrens  Tiener 
Sin  Pligt.     Mig  er  det  ei,  dig  skiller  Skiebnen 
Fra  Valborg;  men  Skilsmissen  gielder  kun 
For  dette  Liv,  hist  kan  I  evigt  elske. 

Axel  og  Valborg 

knæle  for  ham,  gribe  hans  Hænder,  og  kysse  dem. 
O,   min  ærværdige  Fader! 

Erland. 

Kiære  Børn! 

Stat  op,  min  gode  Axel!    Hulde  Valborg! 

Stat  op!    Tag  med  din  Haand  i  dette  Klæde, 

Min  vakkre  Svend!    Du  arme  Pige!    tag 

I  dette  Klæde. 

Axel  og  Valborg  tage  hver  i  sin  Ende  af  Liinklædet,  Kongen  ræk- 
ker Bispen  sit  Sværd,  han  nærmer  sig  for  at  skære  Klædet  sønder, 
men  holder  inde. 

Nei,  jeg  kan  det  ei! 

Kom,  Broder  Knud!   du  har  tilbudet  jo 

Din  Hielp  i  denne  Sag.     Jeg  er  for  gammel, 

Jeg  ryster  paa  min  Haand;  jeg  har  forglemt 

I  fyrgetyve  Aar  at  bruge  Sværdet. 

Jeg  kan  det  ei. 

Knud. 

Vel,  giv  mig  Sværdet,  Herre! 

Han  nærmer  sig  Axel  og  Valborg,  træder  imellem  dem  med  Svær- 
det 1  Haand,  og  siger: 

Som  Kongens  Sværd  i  Geistlighedens  Haand 

Her  overskærer  denne  Dug,  saaledes 

Adskiller  Himlen  evig  Axel  Thordsøn 

Fra  Valborg  Immers  Datter. 

Han  skærer  Klædet  sønder  imellem  dem. 

Munkene 

1  Baggrujiden. 

Amen!  Amen! 
Den  røde  Rosenkrands  tages  af  Valborgs  Hoved,  en  hvid  sættes  i 
Stedet 

Hakon. 
Forretningen  er  endt.     Man  bringe  Valborg 
Til  Klosteret!    Tilgiv,  min  ædle  Moder! 
Hvis  I  var  Øievidne  til  et  Optrin, 
Som  krænked  eder. 

Dronningen. 
Gud  tilgive  dig! 

Hakon 

rækker  sin  Moder  Haand;  i  det  han  vender  sig  om,  og  betragter 

Axel  og  Valborg: 
Forretningen  er  endt.     Man  skille  dem! 

Erland 

bestemt 
End  ei.     Du  har  med  Strenghed  drevet  paa 
En  Lovs  Opfyldelse,  som  maatte  gyde 
Sin  bittre  Malurtdrik  i  disse  Hierter; 
Velan,  jeg  bringer  i  Erindring  her 
En  anden  Lov,  som  vennehuld  tillader 
Sligt  ulyksaligt  Par  at  tage  Afsked 
Først  med  hinanden. 

Hakon 

dvæler. 

Vel,  saa  giør  det  kort! 
Tag  Afsked,  Axel!  med  din  Søster  Valborg. 

Erland. 
Saaledes  var  det  ikke  meent;  det  stedes 
Dem  frit  at  tale  sammen  her  i  Eenrum. 

Hakon. 
For  atter  daarlig  Leilighed  at  give 
Til   denne  syndefulde  Flammes  Næring? 
Urimeligt  er  dette  Bud. 

Erland 

fast 
*  Men  dog 

Et  Bud,  som  kræver  Efterlevelse. 

Hakon. 
Og  hvis  nu  Kongen  ei  tilsteder  det? 

Erland 
med  Yærdighed. 
Saa  overtræder  han  sin  Skyldighed, 
Og  jeg  erklærer  ham  i  Kirkens  Band. 

Hakon. 
Du  taler  dristigt. 

Erland. 
Som  en  Erkebiskop. 
Hakon. 
Hvo  gi  orde  dig  til  Erkebiskop? 
Erland. 

Gud. 
Hakon. 
Ha,  Gamle! 

Erland 

befalende,  i  det  han  hæver  sin  Stav. 
Man  forføie  sig  herfra! 
Man  lade  de  Ulykkelige  ene! 
Hakon 

tvinger  sig. 
Vel!  du  har  Ret  til  at  befale  her. 

Han  gaaer  med  sit  Følge.    Erkebispen  giver  Knud  og  de  andre 
Munke  et  Vink,  hvorpaa  de  forføie  sig  bort  til  Ghoret. 

Erland. 
Intet  forstyrrer  meer  den  stille  Kummer; 
Nu  giver  eders  spændte  Hierter  Luft, 
Og  tager  Afsked,  mine  kiære  Børn! 
Men  Tiden  er  kun  kort,  som  skienkes  eder; 
Benytter  den.     Gud  styrke  jer,  I  Arme !        Han  gaaer. 

Axel. 
Tak,  Gubbe!    Tak!    du  dækker  Smertens  Torn  med 
Medlidenhedens  blege  Rose. 

Valborg 

tager  Krandsen  af  sit  Haar,  og  betragter  den. 
Mærke 
Paa  hellig  Elskov  er  den  blege  Rose; 
Det  jordiske,  det  røde  Blus  er  siukt, 
Den  rene  Form  staaer  englehvid  tilbage. 

Axel. 
O,  Valborg!  Valborg! 

Valborg. 
Trøst  dig,  elskte  Ven! 
Axel. 
Jeg  trøste  mig?   O,  hvor  er  du  i  Stand  til 
Saa  let,  saa  snart  at  fatte  dig? 
Valborg. 

Jeg  var 
Alt  forberedt. 

Axel. 
Du  forberedt?    Nei,  Valborg! 
Jeg  saae  din  Glæde,  da  du  stegst  i  Karmen. 
Hvor  smiilte  sødt  din  Læbe,  elskte  Pige! 
Hvor  tindrede  dit  Øie! 

Valborg. 

Øiet  tindrer 

Med  stærkest  Glands,  naar  det  staaer  fuldt  af  Taarer. 

Axel. 
Hvor  kunde  Valborg  tvivle?  Tegned  Alt 
Ei  til  vort  Held?  Er  jeg  da  som  en  Daare 
Hidstormet  til  min  drømte  Lykke?  Har  jeg 
Som  Jakob  ei  med  ufortrøden  Stræben 
Arbeidet  Aar  for  Aar  paa  at  erhverve 
Min   elskte  Rachel?  Og  nu  træffer  mig 
Et  saadant  Stød!  Nei,  nei!  min  Skiebne  var 
Uforudseelig,  skrækkelig  —  den  knuser 
Mit  hele  Mod.     Du  havde  Ret,  min  Valborg! 
Da  hist  du  skued  Pilegrimen  knæle: 
Han  stander  ved  sin  Grav,  ei  ved  sit  Maal. 
Du  havde  Ret,  den  aabner  sig' som  Favnen, 
Som  Favnen  af  en  trofast  Ven.     Hvad  har 
Jeg  meer  at  søge  over  Jordens  Flade? 
Min  Sol  er  siunken,  og  mit  Lys  er  slukt. 
Vel,  luk  dig  op,  min  Grav!  du  est  jo  luun; 
Vel,  luk  dig  op,  og  tryk  mig  til  dit  Bryst! 
Min  Valborg  tør  ei  trykke  mig  til  sit. 

Valborg. 
Jo,  Axel!  jo!  for  sidste  Gang  til  Afsked 
Din  Valborg  trykker  fast  dig  til  sit  Bryst. 

Axel. 
O,  Skiebne!  dræb  mig  nu  i  hendes  Arme. 

Valborg. 
Nei,  elskelige  Svend!  nei,  du  maa  leve. 

Axel. 
Hvad  skal  jeg  leve  for? 

Valborg. 

For  Æren,  Axel! 
Erindre  dig  dit  skiønne  Heltenavn: 

Axel  betyder  stor  og  herlig  i 
Vort  gamle  Sprog. 

Axel. 
Ja,  det  var  Axel  vorden, 
Det  var  han  vorden,  hvis  ei  Skiebnen  havde 
Berøvet  ham  sit  salige  Valhalla, 
Sin  Valborg,  Kampens  Løn. 
Valborg. 

O,  gode  Svend! 
Axel. 
Krigsluren  kaldte  mig  i  Kampens  Tummel, 
Ei  for  at  vinde  dunkle  Egeblade; 
Du  sad  paa  Skyen,  sowi  min  Norne,  Valborg  I 
Og  strakte  Rosenkrandsen  mod  din  Beiler, 
Den  røde  Rosenkrands. 

Valborg. 

Rosen  er  visnet. 
Axel. 
Jeg  naaede  Rom,  jeg  saae  den  gamle  Pave; 
Med  Skiælven  nærmed  jeg  mig  Jordens  Herre, 
Drak  Liv  og  Redning  af  hans  Fadersmiil. 
Han  rakte  mig  det  kiære  Trolddomsbrev. 
I,  fierne,  blaae  italienske  Bierge! 
Hvor  hurtig  svandt  I  da  i  Horizonten! 
Mit  Øie,  idelig  mod  Norden  vendt. 
Alt  troede  der  at  skue  blege  Nordlys; 
De  glimted  som  Erindringer  fra  Hiemmet. 

Valborg. 
Det  var  din  Valborgs  Følelser,  min  Axel! 

Axel. 
Den  unge  Pilegrim  gik  ufortrøden 

Snart  over  Klipper,  snart  i  lave  Dale, 

Langt  fra  sin  Arne  med  sin  Vandringsstav ; 

Et  sikkert  Haab  om  salig  Fremtid  lindred 

Den  kiælne  Længsel,  veemodsfulde  Hiemvee. 

Naar  Lærken  vakte  ham,  da  sang  den:  Valborg! 

Og  Morgenrøden  lued  som  hans  Elskov. 

Middagen  drev  ham  i  den  dunkle  Skov; 

I  mange  velske  Myrter,  tydske  Bøge 

Staaer  Valborgs  Navn.     O,  skynd  dig,  runkne  Bark! 

At  dække  disse  kiære  Træk.     Men  du, 
Dryade!  syng  med  sagte  Røst  i  Stammen 
Om  det  ulykkelige  Par  i  Nord 
For  Sydens  Hyrdepiger,  mens  du  ryster 
I  Aftenvinden  dine  grønne  Lokker. 

Valborg. 
O,  Axel!  Axel!  du  har  elsket  mig. 

Axel. 
Nu  skalst  du  atter  see  mig,  vide  Verden ! 
Men  uden  Vandringsstav  —   min  Stav  er  brudt. 
Nu  skal  jeg  atter  vanke  mellem  Stammer 
I  Skovens  Nat;  men  uden  Maal  og  Stræben. 
Den  første  lille  Tue  paa  min  Sti 
Kan  aabne  sig  og  skienke  mig  en  Grav; 
Der  er  min  Arne. 

Valborg. 
Grumme!  saadan  vilst  du 
Forlade  Valborg? 

Axel. 
Axel  skulde  blive 
For  rolig  her  at  see  dig  slæbes  hen 
Til  Altret  af  din  Bøddel? 

Valborg. 

Før  skal  han 
Henslæbe  mig  til  Retterstedet. 
Axel. 

Tiger! 
Et  saadant  Hierte  knuser  du,  og  kalder 
Det  Kiærlighed. 

Valborg. 
Mit  Øie,  sløvt  af  Taarer, 
Vil  snart  ei  kunne  taale  Dagens  Lys; 
Før  Døden  lukker  det,  vil  huldt  min  Moder, 
Den  hellige  Kirke,  laane  mig  et  Slør. 

Axel. 
O,  Gud!  min  Valborg  Nonne!  disse  Haar, 
De  lange,  gule,  silkebløde  Lokker 
Afskaarne!  disse  skiønne  Lemmer  hyllet 
I  tykke,  stive,  sorte  Klæder! 

Valborg. 

Da 
Skal  mangen  Nat  jeg  vandre  her  alene. 
Og  tænke  paa  min  søde  Drøm,  og  paa 
Din  Gienkomst,  Axel!  og  vor  bittre  Skiebne; 
Da  skal  mit  Hierte  stige  fromt  til  Gud 
I  Bønnen  og  den  høie  Sang,  og  for 
Min  Bøns  Skyld  skal  han  lette  dig  dit  Hierte. 

Axel. 
O,  Valborg! 

Valborg. 
Stille  skal  jeg  sidde  i 
Min  lille  Celle,  virke  Guld  i  Silke, 
Henleve  blid  og  sørgelig  min  Tid, 

Som   Turtelduen,  der  med  al  sin  Fromhed 

Dog  aldrig  finder  Ro;  der  aldrig  hviler 

Paa  grønnen  Green,  om  den  er  nok  saa  mødig; 

Der  aldrig  drikker  af  det  klare  Vand, 

Før  den  har  muddret  det  med  sine  Fødder. 

Axel. 
Og  Axel? 

Valborg. 
Du  skalst  drage  til  din  Gaard, 
Op  til  din  Søster,  til  den  gode  Helfred; 
Ei  vild  forsage  reent  dit  Fædreland, 
Ei  heller  blive  paa  et  Sted,  hvor  daglig 
Din  Harme  maatte  voxe.     Tiden  læger 
I  Verden  Alt,  den  læge  dine  Saar! 
Naturen  i  sin  ædle,  stille  Storhed, 
En  kiærlig  Søsters  vennehulde  Omgang 
Formaaer  langt  bedre,  end  det  muntre  Samqvem, 
At  lindre  Hiertet.     Derfor  skalst  du  drage 
Op  til  din  Gaard,  der  kneiser  med  sin  Muur 
Paa  Fieldets  Kant,  og  skuer  over  Elven 
Og  over  Dalen  og  det  vildne  Hav. 
Saaledes  skalst  du  skue  paa  din  Skiebne. 
Begynder  Hiertet  alt  for  stærkt  at  banke. 
Da  grib  dit  Spyd,  din  Bue,  styrt  dig  i 
De  mørke  Graneskove,  øv  din  Harm 
Paa  Biørnen  og  den  ondskabsfulde  Los, 
Som  skrække  Skovens  Fred!    Saaledes  vil 
Du  efterhaanden  overvinde  Smerten. 
Om  Vinteraftnen  skalst  du  sidde  hos 
Din  gode  Helfred  i  jer  lille  Stue, 
Og  læse  hende  for  af  gamle  Sagn 

Om  Odin,  Thor,  og  om  den  gode  Baldur. 
Ved  Helfreds  Harpe  kanst  du  ogsaa  synge 
Heel  mangen  Vise;  men,  min  Axel!  vogt  dig 
For  Signes  og  for  Hagbarths,  syng  ei  heller 
Om  Ridder  Aage  og  om  Jomfru  Else! 
Hun  brister  i  Graad. 

Axel. 
O,  Valborg!  Valborg!  dem  kun  vil  jeg  synge. 
Han  omfavner  hende. 

Erland 

kommer  tilbage. 

Nu,  mine  Børn!  det  kan  ei  Andet  være. 
Jeg  nødes  til  at  skille  eder  ad. 
Valborg. 
Farvel ! 

Axel. 
Farvel ! 

Valborg. 
Vi  sees  igien. 
Axel. 

Hos  Gud. 

De  rive  sig  af  hinandens  Arme,  og  gaae  hver  til  sin  Side,  Valborg 
med  Følge.    Man  bliver  Vilhelm  vaer  i  Baggrunden. 

Erland. 
Ulykkelige  Ædelinge!  blegt 
Som  Stierner  kaster  eders  Flamme  Gienskin 
Paa  min  Erindrings  Vinterhimmel.     Ja, 
Den  er  en  ufrisk  Mand,  som  aldrig  kiendte 
Til  Kiærlighedens  Styrke.     Gode  Axel! 
Min  Skiebne  var  din  saare  liig.     O,  min 
Eleonora!  som  en  Maane  straaler 
Dit  Minde  ned  paa  min  Decembersnee. 
Blevst  du  din  Erland  tro  til  Døden?  Ingen 

Ak!    ingen  Læbe  bragte  ham  et  Budskab 
Om   dig  og  om  din  Død. 

Vilhelm 

i  Baggranden. 

Eleonora 
Von    Hildesheim  blev  Erland  tro  til  Døden. 

Erland. 
Taler  en  Røst  til  mig  fra  Gravene? 

Han  vender  sig,  og  bliver  Vilhelm  vaer. 

Vilhelm. 
Selv  tvunget  af  sin  Fader  Gebhard  til 
At  ægte  Rudolf,  blev  Eleonora 
I  Hiertet  Erland  tro;  hun  favned  dig 
I  Tankerne,  naar  paa  den  skumle  Schwarzburg 
Hun  nødtes  at  omarme  den  Forhadte. 

Erland. 
Hvo  er  den  fremmede,  den  blege  Mand, 
Der  taler  hist  i  Kirkens  dunkle  Baggrund? 
Er  det  en  Aabenbaring?  Som  en  Støtte 
Staaer  han  og  læner  fast  sig  til  sit  Sværd. 

Vilhelm 

gaaer  ham  i  Møde. 

Erland. 
Hvo  est  du,  Fremmede? 

Vilhelm. 

En  Mellemting 
Af  Lam  og  Tiger,  min  ærværdige  Fader! 
En  Sneeblomst,  klækket  ud  i  Kulden  under 
Et  selsomt  Horoscop,  da  Venusstiernen 
Formørkedes  af  en  ildrød  Gomet. 

Erland. 
Du  est  — 

Vilhelm. 
En  Søn  af  din  Eleonora 
Og  din  Blodfiende  Rudolf. 

Erland. 

Alle  Helgen! 
Du?  er  det  muligt?    Ja,  jeg  seer,  jeg  seer 
De  elskte  Træk;  jeg  seer  dem  blandte  med 
Den  kolde  Barskhed.     O,  min  Søn,  min  Søn! 
Eleonoras  Søn!  kom  i  min  Arm, 
Kom,  lad  dig  trykke  til  mit  gamle  Hierte. 

Vilhelm 

omfavner  ham. 

Jeg  mener  det  saa  varmt  og  godt,  som  du; 
Men  Taarer  har  Naturen  negtet  mig. 

Erland. 
Hvad  er  dit  Navn,  Eleonoras  Søn? 

Vilhelm. 
Vilhelm,  i  eders  danske  Sprog  Vildhialmur. 

Erland. 
Og  hvilken  Engel  førte  dig  til  mig? 

Vilhelm. 
Een  af  de  gode,  haaber  jeg,  min  Herre! 
Selsom  er  min  Natur  og  halv  en  Uting; 
Thi  sammensat  af  stride  Elementer, 
Af  Kiærlighed  og  Had,  af  Trods  og  Ømhed, 
Jeg  føler  i  min  Barm  en  evig  Giæring, 
Som  ene  skaffes  Lise,  naar  jeg  styrter 
Mig  ind  i  Krigens  Tummel,  eller  naar 
Med  stum  og  kold,  men  ærlig  Trofasthed 
Jeg  slutter  til  en  brav  Staldbroder  mig. 
Saa  har  jeg  sluttet  mig  til  Axel  Thordsøn. 

Selv  kan  jeg  ikke  elske,  men  jeg  finder 
Min  Lindring  i  at  hielpe  den,  som  elsker. 
Jeg  fulgte  ham;  jeg  vidste,  I  var  her. 
Min  Moder  havde  paa  sin  Sotteseng 
Paalagt  mig  eengang  at  besøge  eder. 
Hun  vidste,  at  I  havde  byttet  Pandsret 
Med  Munkekappen;  heftigt  bad  hun  mig 
At  bringe  eder  hendes  Livs  Farvel. 
Tilgiv!  i  Kampens  Larm  har  jeg  i  ti  Aar 
Forglemt  det.     Axels  Reise  mindte  mig 
Heel  pludselig  derom;  den  vakte  min 
Samvittighed.     Jeg  troer,  det  mørke  Tungsind 
Har  været  mig  en  Straf,  som  vil  forsvinde 
Nu,  jeg  har  lydt  min  Moders  sidste  Villie. 
Ærværdige  Fader!  rør  mit  vilde  Hoved 
Med   eders  Haand,  giv  mig  Velsignelsen. 
Han  knæler. 

Erland. 
Gud   signe  dig! 

■  Vilhelm. 
Tak!  det  har  lettet  alt. 
Staaer  op 
Jeg  skuer  Himlens  Vink  i  dette  Møde. 
See,   gode  Gubbe!  du  din  Brud  har  mistet 
For  mange  Vintre  siden,  dette  Bryst 
Er  lukt  for  Elskov;  men  to  unge  Hierter 
Adskilles  her,  kun  skabt  for  Kiærligheden. 
Velan,  ærværdige  Fader!  lad  os  To, 
Den  Ene  Offer  for,  den  Anden  Frugt 
Af  et  usaligt  Ægteskab,  forhindre 
Et  lignende,  og  redde  vore  Venner. 

Oehlenschiager.    III.  6 

Erland. 


Min  Søn!  hvordan? 


Vilhelm. 

Det  kommer  an  paa  dig, 


Saa  redder  jeg  dem. 

Erland. 

Kiære  Søn!  hvorledes? 

Vilhelm. 
Seilfærdigt  ligger  end  vort  Skib  i  Fiorden, 
Og  kan  forlade  Land,  naar  Ankret  lettes. 
Valborg  er  bragt  til  Klostret.     Veien  did 
Gaaer  kun  igiennem  Kirken.     For  at  hindre 
Bortførelse,  som  Hakon  holder  mulig, 
Skal  Broder  Knud  med  tyve  Riddersvende 
Her  holde  Vagt  i  Nat  ved  Kirkens  Indgang, 
Og  give  Nys  om  mindste  Lyd,  der  høres. 

Erland. 
Og  slig  Forsigtighed,  som  giør  al  Redning 
Umulig,  fryder  dig? 

Vilhelm. 
Forsigtigheden 
Giør  ene  Redning  mulig.     Luktes  Kirken 
Med  sine  jernbeslagne,  tykke  Døre, 
Da  var  der  ingen  Redning;  thi  i  Morgen 
Vil  Hakon  føre  Valborg  hiem  som  Brud. 
Men  giennem  tyve  Riddersvende,  giennem 
Den  skumle  Munk  selv  Eenogtyvende 
Veed  jeg  at  giøre  Plads. 

Erland. 

Og  vil  Skiermydslen 
Ei  giøre  Larm  og  ys^k^^  Borgens  Kæmper? 

Vilhelm. 
Det  hellige  Kirkegulv  skal  ei  besudles 
Med   ærligt  Blod  af  brave  Riddersvende, 
Som   lyde  deres  Pligt  og  Kongens  Bud; 
Jeg  veed  et  bedre  Middel. 

Erland. 

Hvilket,  Søn? 

Vilhelm. 
Er  ei  den  gyldne  Kiste  over  Altret 
Sanct  Olafs  Skriin?    Og  troer  ei  menig  Mand, 
At  ofte  sig  ved  given  Leilighed 
Hajis  døde  Legem  Teiser  op  i  Graven 
Ved   Midienat,  som  Gienfærd,  for  at  skrække 
Forbryderen,  til  Hielp  og  Bistand  for 
Den   undertrykte  Dyd? 

Erland. 

Saa  troer  Enhver. 
Vilhelm. 
Har  du  som  Erkebiskop  ei  hans  Guldhielm, 
Hans  lange  Jernspyd  og  hans  Sølvmorskaabe 
I  din  Forvaring? 

Erland. 
Jo. 

Vilhelm. 

Axel  er  reddet. 

Erland. 
Min  Søn!  du  vilst  — 

Vilhelm. 

Betænker  du  dig  paa, 
Om  det  ærværdige  Folkesagn  en  Gang 

6* 

Skal  virke  til  det  Godes  Fordeel,  som 
Det  ofte  misbrugt  virkede  til  Syndens? 

Erland. 
Nei!  Det  er  ingen  Synd.     Gud  vil  tilgive 
Det  rene,  det  uskyldige  Bedrag, 
Som  Nødsfald  kræver  her  til  Dydens  Frelse. 

Vilhelm. 
Bedrag?    Og  hvo  har  sagt,  det  er  Bedrag? 
Sanct  Olaf  kommer  selv,  ærværdige  Fader! 
Selv  kommer  han,  han  hyller  sig  i  mig; 
Jeg  er  hans  Gienfærd.     Er  et  Gienfærd  ei 
En  jordisk  Larve  for  en  evig  Aand? 

Erland. 
Ei  anderledes  staaer  det  til  at  indsee. 

Vilhelm 

høitidelig. 
Velan,  jeg  er  Sanct  Olafs  blege  Larve; 
Selv  har  han  blæst  mig  Tanken  i  min  Siæl, 
Jeg  kommer  som  hans  virkelige  Gienfærd. 

Erland. 
Min  Søn!  dit  dunkle  Øie  gløder  stærkt. 

Vilhelm. 
Min  Tanke  dvæler  helst  i  Evigheden. 

Erland. 
Vel!  jeg  er  rede.     Følg  mig,  lad  os  ile! 

Vilhelm. 
End  er  det  Tiden  ei.     Naar  Dagen  synker, 
Og  Duggen  falder  kold  paa  Gravens  Steen, 
Tvivlen  paa  Mandens  Mod,  og  Ængstligheden 
Paa  Synderens  Samvittighed;  naar  Kirken 
Er  fyldt  af  det  høitidelige  Mørke, 

Og  Nattens  Lampe  kaster  mat  sit  Skin 
Iglen  nem  Mulmet  hen  paa  Gravene; 
Naar  Klokken  slaaer  sit  dumpe  tolvte  Slag; 
Naar  Uglen  tuder,  og  naar  Hanen  galer  — 
Da  stiger  Olaf  i  sin  Kongepragt, 
Som  Nattens  Konning,  at  forfærde  Lasten, 
At  fælde  Nidingen,  at  tørre  Graaden 
Af  Uskylds  Øie  med  sin  Svededug. 

Nat;  Lysekronen  brænder  svagt  i  Dæmringen.    Broder  Knud  sid- 
der med  Biørn  Gamle,  Kolbein  og  flere  Kæmper  paa  en  Bænk  ved 
den  venstre  Kirkepille.  •     . 

Knud. 
Mer  bedst  vi  sidde,  mine  kiære  Venner! 
Ved  denne  Pille,  ved  de  hellige  Kors 
Af  trende  salige  Normannakonger. 
Her  vil  i  Guds  Navn  vi  tilbringe  Natten. 
Endrid!  har  du  et  vaagent  Øie  havt 
Med  Kæmperne  ved  Døren? 

Endrid 

kommer. 

Ja,  de  vaage. 
Knud. 
Nu,  vi  vil  ogsaa  vaage.     Kan  vi  bedre 
End  vaage  for  vor  Konges  Sikkerhed? 
Just  derfor  har  jeg  valgt  os  denne  Plads 
Ved  Kongepillen,  som  den  kaldes;  hellig 
Den  hæver  sig  med  sine  ædle  Kors. 
Seer  Støtten  derimod  her  overfor! 
Skamstøtte  kunde  man  vel  kalde  den. 
Der  havde  tvende  unge  Syndefulde 

Udskaaret  deres  Navne.     Daarlig  trodsed 
De   Kongens  Scepter,  Geistlighedens  Stav. 
Nu  seer  I  Herrens  Straf,  Retfærdighedens: 
I  ædel  Harm  har  Kongen  med  sit  Sværd 
Nedhugget  dette  Tegn,  som  voved  at 
Vanhellige  Kirkens  Træ  med  Elskovskrandse ; 
Nu  visner  Krandsen  hist  i  Støvet  der. 

Biørn. 
Ja  ja!  hvad  due  Blomster  Andet  til, 
End  til  at  visne?    Lad  den  ligge  der! 
Med  Kongens  Kors  har  det  en  anden  Art, 
Jo  høiere  det  staaer,  desbedre  staaer  det 
Med  Landets  Kæmper,  desto  mere  stiger 
I  Kraft  og  Ære  Riget.     Derfor  huer 
Mig  og  det  øverste  af  disse  Kors 
For  alle.     De  to  andre  høine  sig 
Vel  ogsaa  noget;  men  de  naae  dog  ei 
Den  høie  Harald. 

Knud. 
Tal  ei  saa,  min  Gubbe! 
Den  ædle  Olaf  Kyrre  staaer  maaskee 
Selv  over  Harald  Haarderaade.     Aldrig 
Har  Freden  blomstret  saa,  som  under  ham; 
Han  var  en  Støttestav  for  Geistligheden. 

Biørn. 
Det  var  Ulykken  just  —  forstaa  mig  ret: 
Jeg  mener  Freden ;  Geistligheden,  Herre ! 
Den  er  al  Ære  værd,  det  veed  jeg  nok. 
Men  Olaf  Kyrre,  Magnus  Barfod  lagde 
De  første  Spirer  til  Fordærvelsen, 
Ved  at  forandre  Landets  gamle  Sæder; 

Og  derfor,  mener  jeg,  de  naaer  ei  til 
Den  drabelige  Harald  Haarderaade. 

Knud. 
Olaf  har  gavnet  Landet  med  sin  Daad. 

BlØEN. 

Før  Olaf  Kyrres  Tid  drak  man  af  Horn, 

Da  brændte  Ilden  midt  i  Giestestuen, 

Da  sad  blandt  sine  Mænd  Normannakonning 

Midt  paa  Langbænken,  Øllet  bragtes  ham 

Om  Ilden.     Det  var  Olaf  ei  tilpas. 

Han  skulde  have  sig  Høisæde  giort 

Paa  Gaffelbænken.     Ilden  fik  ei  Lov 

At  brænde  varm  og  lystig  midt  i  Stuen; 

Den  skulde  stoppes  i  et  Hul  afsides. 

Blot  af  den  Aarsag,  at  de  kiælne  Lunger 

Ei  kunde  taale  Røg. 

Knud. 

Nu,  Fader  Biørn! 
Den  falder  og  paa  Brystet. 

Biørn. 

Ei!  hvad  Brystet? 
En  ærlig  Karl  maa  have  Mod  i  Brystet, 
Og  ikke  bryde  sig  om  Røg  og  Damp. 
At  tale  nu  om  Klædedragten,  da 
Har  Olaf  svare  Synder,  og  vor  Herre 
Forlade  ham  det  i  hans  Grav!    Tilforn 
Gik  Kæmpen  i  sit  Harnisk,  eller  i 
Sin  hvide  Vadmelskiortel ;  nu  blev  Brogen 
Ham  snørt  om  Lænderne  med  Guld  og  Sølv, 
Guldringe  spændt  om  Læggene,  i  Folder 
Det  bløde  Silke  lagt  om  Arm  og  Skulder, 

Endskiøndt  for  Resten  Ærmet  var  saa  trangt, 
At  med  et  Værktøi  paa  det  maatte  drages. 
Med   Magnus  Barfod  var  det  lige  nær, 
Kun   paa  en  anden  Maade.     Han  var  Helt; 
Men   løb  han  efter  sit  irlandske  Tog 
Med    stakket  Kiortel  og  med  bare  Been 
Ei   om  paa  Gaderne,  som  Betler,  skiøndt 
Han   var  Normannakonning?  og  kan  ei 
Han   selv  sig  takke  for  sit  Øgenavn? 

Knud. 
Nu,   Alt  forandrer  sig  med  Tiden,  Fader! 

Biørn 

ryster  paa  Hovedet. 
I  Fald  de  havde  kun  i  Ære  holdt  mig 
De  gamle  Drikkehorn,  saa  fik  det  være; 
Men  denne  Skik  at  nippe  01  af  Bægre 
Er  en  Uvane,  som  vil  bringe  Landet 
Seent  eller  tidligt  i  Aftagende. 
En  høvisk  Svend  maa  tømme  ud  sit  Maal, 
Ei  sætte  Skiæggelevninger  paa  Bordet. 

Endrid. 
Nu,   deri  har  vel  Gubben  Ret;  Kong  Harald 
Var  en  udmærket  Helt.     I  Grækenland 
Staaer  høit  hans  Navn  endnu  i  Ære  fra 
Den  Tid,  han  tiente  Dronning  Zoe  mellem 

De  tappre  Væringer. 

Biørn. 

Du  kommer  lige 
Fra  Miklagard;  hvor  gaaer  det?  giør  I  end 
Det  gamle  Norden  Ære,  som  i  min  Tid? 

Endrid. 
Alting  er  ei  dødt  ud  med  dig,  min  Gubbe!  , 

Biørn. 
Saa  sover  end  I  paa  den  blotte  Jord 
Med  Hielm   om  Tindingen,   med  Skiold   paa  Brystet, 
Med  Sværdet  over  Hov'det,  med  den  Høire 
Om  Hiaitet,  og  med  Mod  og  Blod  i  Barmen? 

Endrid. 
£i  anderledes. 

Biørn. 
Rider  end  Kong  Olaf, 
Den  hellige  Dødning,  paa  sin  hvide  Hest 
I  eders  Spidse,  naar  I  gaae  mod  Fienden? 

Endrid. 
Det  hændes  ofte,  Fader  Biørn!  Har  du 
Ei  hørt,  hvad  nylig  sig  tildraget  har 
Med  Neiter,  med  hans  Sværd? 

Biørn. 

Nei,  Søn!  fortæl! 
Endrid. 
I  veed,  at  Ingebiørn,  en  tapper  Svenske, 
Tog  dette  Sværd,  da  Konning  Olaf  faldt 
Paa  Stiklestad.     Det  gik  i  Arv  fra  ham 
Til  Søn  og  Sønnesøn.     Hans  sidste  Æt 
Tiente  med  mig  i  sidste  Keiserkrig. 
Vor  Leir  var  slagen,  Væringerne  hviilte. 
Just  som  du  siger:  hver  i  Rustning,  med 
Sit  Sværd  i  Haanden  over  Hovedet. 
Som  Svensken  vaagner,  har  han  intet  Sværd; 
Det  ligger  kastet  langt  paa  Marken  ud. 
Saa  gik  det  trende  Nætter  alt  i  Rad. 
Nu  spørger  Keiseren,  hvad  det  vil  sige. 


Digitized  by  VjjOOQIC 


PIEEDE  ACT.  83 

»Ja,«  svared  han,  »min  ædle  Kyriaiax!« 

(Betyder  nemlig:  Herr  Alexius; 

Thi  Kyrie  er  paa  Græsk  en  Herre,  veed  I 

Af  Psalmebogen.)     Altsaa:   »Kyrialax! 

>Det  Sværd,  jeg  eier,  kaldes  Neiter;  det 

»Var  Olafs  Sværd,  som  med  sit  Liv  han  misted 

»Paa  Stiklestad.« 

Biørn. 
Velgiort  af  Konning  Olaf, 
Han  vristed  Sværdet  ud  af  Svenskens  Haand! 
Hvad  skulde  ogsaa  han  med  Olafs  Sværd? 

Endrid. 
Rigtig;  det  indsaae  Keiseren  og  Alle. 
Med  stor  Bekostning  lod  da  Kyrialax 
En  Kirke  bygge  for  Sanct  Olaf  paa 
Det  Sted,  hvor  Sværdet  laae;  og  over  Altret 
Blev  Sværdet  hængt,  saaledes  som  hans  Skriin 
Staaer  over  Alteret  i  Choret  her. 

KOLBEIN. 

Hvor  selsomt  skinner  den  forgyldte  Kiste 
Igiennem  Mørket  hid  til  os  fra  Choret! 
Er  det  da  sandt,  ærværdige  Herre!  at 
Kong  Olaf  gaaer  igien? 

Biørn. 

Er  det  et  Spørgsmaal? 

Knud. 
I  Normænd  er  et  uregierligt  Folk; 
Da  blier  det  vel  nødvendigt,  at  selv  stundom 
De  Døde  stige  frem  af  Gravene, 
For  at  formane  jer  til  Frygt  og  Bedring. 

Biørn. 
Har  du  ei  hørt  de  hundrede  Mirakler? 

KOLBEIN. 

Vel  har  jeg  det;  jeg  veed  kun  ikke  rigtig, 
Om  de  staae  til  at  troe. 

Knud. 

Forsynd  dig  ei! 
Saa  gierne  kanst  du  tvivle,  Søn!  om  Himlen 
Og  om  din  Salighed,  som  om  Sanct  Olaf 
Og  om  hans  Jertegn. 

Biørn. 

Tag  dig  Vare,  du! 
At  det  ei  gaaer  dig,  som  den  danske  Jarl, 
Der  misted  Synet  for  sin  Vantro. 
Endrid. 

Gamle ! 
Fortæl  os  Noget  om  den  hellige  Mand; 
Din  Alder  har  oplevet  meget,  veed  jeg. 

KOLBEIN. 

Det  hidser  kun  Indbildningskraften  op; 
Og  da  vi  dog  skal  holde  Vagt  i  Nat 
I  Kirken  — 

Biørn. 
Est  du  Niding? 

KOLBEIN. 

Ikke  for 
De  Levende. 

Biørn. 
Vel  svart,  min  Søn!    Har  du 
En  god  Samvittighed? 

KOLBEIN. 

Ja. 

BløBN. 

Saa  behøver 
Du  heller  ei  at  frygte  for  de  Døde. 
Kong  Olaf  vil  ei  skade  Nogen  her; 
Thi  alle  vi  —  naar  jeg  undtager  ene 
Den  fromme  Broder  Knud  —  har  store  Synder, 
Men  vor  Samvittighed  er  reen,  og  derfor 
Vil  Olaf  ei  tilføie  Nogen  Ondt. 
Endbid. 
Fortæl ! 

Biørn. 
En  Midienat  i  Kiøping  her, 
Som  Klokken  just  slog  tolv  — 

Klokken  slaaer  tolv. 

Endrid. 

Ha,  hørte  du? 
Biørn. 
Jeg  er  ei  døv.     En  Nat,  just  Klokken  tolv, 
Da  Hanen  havde  galet  Midnatsgalet  — 
Hanen  galer. 
KOLBEIN. 

Den  galer!  hører  I? 

Biørn 

fortrsedellg. 
Skal  jeg  fortælle, 
Saa  maa  du  tie.     Hvad  er  det  for  Væsen? 
Man  kan  ei  høre  sine  egne  Ord 
For  lutter  Klokkeslag  og  Hanegal 
Og  tosset  Snak.     Det  er  en  hæslig  Vane, 
At  unge  Svende  blande  næsviis  sig 

I  Talen;  i  min  Ungdom  taug  han  stille, 

Naar  gammel  Kæmpe  talte.  —  Men  hvor  var  det. 

Vi  slap? 

Endrid. 
Ved  Hanegalet. 

Biørn. 

Rigtig. 

Til  Kolbein. 

Falder 
Du  tiere  mig  i  Talen,  kanst  du  bede 
En  tandløs  Kiærring  dig  fortælle  Resten.  — 
Altsaa:  en  Midnat  her,  just  Klokken  tolv, 
Som  Hanen  havde  galet,  kom  Sanct  Olaf 
Fra  Choret  hist  igiennem  Kirken  i 
Sin  gyldne  Rustning,  med  sin  lukte  Hielm 
Omkrandset  af  Karfunkelkronen,  med 
Sit  lange  Spyd  og  med  sin  Sølvmorskaabe, 

Som  slæbte  efter  ham  i  Kirkegangen. 

En  Skikkklse  lader  sig  see  i  Kirkens  Baggrund,  just  saaledes  som. 

Biørn  fortæller.    Kolbein,  som  først  bliver  den  vaer,  blegner,    og 

stirrer  derhen  med  stive  Blik. 
Hvad  gaaer  der  atter  af  dig,  yske  Svend? 

Kolbein  tier. 

Nu,  kanst  du  ikke  lukke  Munden  op? 

Kolbein. 
Fortæl  kun  du!    Jeg  skal  ei  falde  dig 
I  Talen.     Det  vil  jeg  kun  ellers  melde 
I  Forbigaaende :  der  staaer  en  Mand 
I  Gangen  hist  livagtig,  som  du  siger. 

Kæmperne. 

Christ  frie  os! 

Munken  flygter;  Endeel  vil  følge  ham. 


Digitized  by  VjjOOQIC 


fierde  act.  87 

Biørn. 
Bliver,  er  I  norske  Mænd! 
Blier,   er  I  ærlige,  trofaste  Kæmper! 
Den    er  en  Niding,  en  Ildgierningsmand, 
Som   flyer.     Nedkaster  jer  paa  eders  Knæe, 
Som  jeg!  —  Saa!  —  Blotter  eders  Hoveder! 
Folder  andægtigt  eders  Hænder!    —  Saa! 
Den   er   en  Stimand,  som  forskrækket  flyer 
For  Olafs  Aand.     Hvad  er  I  bange  for? 
Han   er  vor  Skytspatron.     Hvi  flygter  I, 
I  Fald   han  tale  vil  med  sine  Børn? 

KOLBEIN. 

Det  kommer  nærmere. 

Kæmperne. 

Gud  staae  os  bi! 
Spøgelset. 
Hvad  hvisler  i  min  Hvælving, 

Hvor  Døden  hviler? 
Hvad  kalder  Kongens  Knokler 

Af  Kobberkisten? 
Hvad  buldrer,  hvor  den  Blege, 

Blodløse  blunder? 
Forlader  uden  Larmen 

Med  Sværd  og  Landser 
De  mulmbeklædte  Mure, 
Det  bælne  Mørke; 
Og  lader  før  fra  Læben 

Ei  Ordet  lyde. 
Før  Solen  i  sin  Skiønhed 

Min  Grav  bestraaler! 
Kæmperne  staae  op,  neie,  korse  sig,  og  forlade  Kirken. 

Rnud 

kommer  tilbage  med  Børvogterne. 

Jeg  siger  jer,  det  er  Bedrageri! 

Det  var  mig  kun  i  første  Øieblik 

Lidt  sært,  før  jeg  fik  Tid  til  Eftertanke. 

Der  staaer  han.     Nærmer  eder!    Vi  er  nok. 

Omringer  ham  med  eders  Hellebarder, 

Fanger  ham  levende!    Det  er  en  Giøgler. 

Der  spøger  ingen  Aander;  det  er  Fordom. 

Man  vil  bedrage  Kongen.     Overvinder 

Jer  Overtro!    Sanct  Olaf  er  en  Støvhob, 

En  Ormesæk;  hans  Magt  er  længst  forbi. 

Spøgelset  gaaer  med  hurtige  Skridt  ind  paa  Knud,  og  støder  ham 
Spydet  igiennem  Brystet. 

Kæmperne. 
Ghrist,  frels  os!    Han  er  falden  paa  sin  Synd. 
Flyer!    Lovet  være  Gud  og  alle  Helgen! 
Alle  flye,  Spøgelset  forsvinder. 

Knud 

alene. 
Det  blev  mit  Banesaar.     Hielp!  Redning!  Hielp! 
Forlader  mig  i  Nøden  ei!  —  Ha,  jeg 
Er  ene!  —  Jeg  forbløder  mig.     Var  det 
Et  Menneske?  Han  stødte  Spydet  mig 
I  Brystet  med  en  unaturlig  Kraft 
Igiennem  Pandsret,  som  min  Kutte  skiuler. 
Nei,  nei,  det  var  en  Dødelig!    Ah  døer. 
Der  er  jo  ingen  Evighed. 

Klokken  slaaer  et  Qvarteer  til  eet. 
Ha,  hvad 
Betyder  dette  dumpe  Klokkeslag? 
Den  fæle  stærke  Eenklang  fra  det  Høie? 


Digitized  by  VjjOOQIC 


FIEBDE  ACT. 


89 


O,  Skræk!  O,  isnende  Fortvivlelse! 
Er  Intet,  hvormed  jeg  kan  stille  Blodet? 
Han  famler  omkring,  og  finder  Valborgs  Krands,  som  Hakon  har 
nedhugget. 

Her,  her  er  Urter,  som  kan  stille  Blodet.  — 

Det  rinder  stærkere.     Hvad  seer  jeg?  Gud! 

Skiøn  Valborgs  Blomsterkrands !    Barmhiertighed, 

Forbarmelse!  O,  beder,  beder  for  mig, 

I  unge  Elskende!  Mit  Hierteblod 

Har  farvet  eders  Krands.     O,  beder  for  mig! 

Han  døer. 
ViLHELK  kommer  tilbage  med  Valborg  og  Erkebispen. 

Vilhelm. 
Skiælv  ei,  min  ædle  Jomfru!   I  er  frelst. 
Min  Svend  er  ilet  hen  at  hente  Axel. 
Vinden  er  god,  Alt  klart  forinden  Borde. 
De  hvide  Alfer  puste  venligt  alle 
1  Skibets  Silkeseil,  og  Freias  Stierne 
Nedfunkler  klar  fra  Nattens  dunkle  Hvælving. 

Erland. 
Min  Søn!    Gud  takke  dig  for  denne  Daad. 

Vilhelm. 
Min   Daad  er  ringe,  Fader  Erland!  dig 
Kan  Axel  ene  takke  for  sin  Lykke. 

Valborg. 
O,  vi  maae  begge  takke  eder  begge! 

Vilhelm. 
Der  er  han. 

Axel 

kommer  med  Sværd  og  Skiold. 
Vilhelm!    Elskte  Valborg!    Fader! 
Oehlenschiager.    HL  7 

Vilhelm. 
Er  Veien  ryddelig  til  Skibet,  Axel? 

Axel. 
Gaden  er  tom;  jeg  saae  den  rædde  Skare 
Udstyrte  nys  af  Kirkedøren,  som 
En  Sværm  af  blege,  tause  Aftenbakker. 
Men  Munken,  som  vi  skulde  gribe  strax 
Som  han  kom  ud  af  Kirken,  saae  vi  ei. 
Jeg  frygter,  han  har  skiult  sig  i  en  Krog, 
At  han  forraader  Alt. 

Vilhelm. 

Vær  uden  Frygt! 

Forræderiet  fundet  har  sin  Skranke. 

Han  viser  ham  Munkens  Liig. 

Axel. 
Knud  i  sit  Blod! 

Valborg. 

O,  Himmel! 

Eelakd 

med  et  bange  Blik  paa  Vilhelm. 

Myrdet? 

Vilhelm 

rolig. 

Hans  fræklje  Ryggesløshed  jog  ham  selv 
Bespottende  i  Skiebnens  og  Sanct  Olafs 
liskolde  Jernspyd. 

Erland. 
Arme  Synder,  brat 
Henrevet,  uden  Bod  og  Sacramente! 

Axel. 
Hvad  holder  han  i  sine  Hænder?  Himmel! 

Min  Valborgs  Krands.     Tæt  har  han  krystet  den 
Til  Hiertet  i  sin  Dødskamp. 

Valborg. 

O,  den  Arme! 
Han  har  fortrudt  sin  Synd.     Gud  naade  ham! 

Axel. 
Det  vil  han  for  din  Bøns  Skyld,  søde  Pige! 
O,  Glæde!  seer  mit  Øie  dig  igien? 

Valborg. 
To  Engle  har  udrevet  os  fra  Døden. 

Vilhelm. 
To  Mennesker.     Og  nu,  mit  kiælne  Par! 
Nu  gielder  Hurtighed.     Naar  Alt  er  endt; 
Naar  trygt  den  høie  Schwarzburg  med  sin  Ringmuur 
Og  med  sit  faste  Taarn  beskytter  os; 
Naar  Fader  Erland  har  i  Borgcapellet, 
Hvor  Leonora  tvunget  blev  til  Rudolf, 
Lagt  eders  Hænder  i  hinanden  —  da 
Er  nok  af  Tid  til  Kiærtegn;  da  skal  1 
Forvandle  Schwarzburg  til  et  Weissenfels ; 
Da  skal  den  gamle  Erland  see  sig  ung 
1  eder,   og  den  barske  Vilhelm  blid; 
Da  skal  vi  ogsaa  synge  Siælemesser 
For  denne  arme  Synders  Salighed. 
Men  nu,  giør  Alting  kort,  og  følger  Vilhelm! 

Valborg. 
Gud,  hvor  mit  Hierte  banker! 

Axel. 

Lad  os  knæle 

7* 

Paa  Haralds  Grav,  og  tage  Afsked  med 

Vort  Fædreland! 

I  det  de  Elskende  ville  knæle,  hører  man  tre  huult  hylende  Toner 
af  et  Horn  langt  borte. 

Ha,  hvad  var  det? 

Vilhelm. 

Man  kommer  ind  i  Kirken. 

Frygt  ei,  min  ædle  Jomfru!  det  er  Gotfred, 

Min  ærlige,  trofaste  Svend.     Hvad  bringer 

Du,  Gotfred?  Hvad  betyde  disse  Toner, 

Vi  nys  har  hørt? 

Axel. 

Det  var  et  Ludurhorn. 

Gotfred. 
Alt  giør  os  Flugten  let.     I  denne  Stund 
Er  Erling  Skakke  løbet  ind  i  Fiorden 
Fra  Bergen  med  en  talrig  Flaade,  for 
At  overrumple  Hakon  Herdebred. 
Det  Horn,  I  hørte,  lød  fra  Erlings  Skib, 
Som  Tegn  til  Angreb.     Intet  hindrer  os 
Nu  i  at  flygte.     Alt  er  i  Forvirring. 

Vilhelm. 
Den  vrede  Skiebne  gaaer  med  raske  Skridt 
Sin  Hevn  i  Møde.     Kom,  min  brave  Broder! 
At  du  vilst  ikke  stride  mod  din  Frænde, 
Forbyder  dig  dit  Ædelmod,  det  veed  jeg; 
Vel,  overlad  ham  til  hans  egen  Skiebne, 
Og  følg,  hvorhen  din  gode  Norne  vinker! 

Axel 

efter  et  Øiebliks  Taushed. 
Min  gode  Norne  vinker  til  min  Pligt. 

Vilhelm. 
Hvordan?  du  troer  — 

Axel. 
Nu  kan  jeg  ikke  reise; 
Det  er  umuligt,  Valborg!  plat  umuligt. 

Vilhelm. 
Du  vilst? 

Axel. 
Forsvare  Hakon  Herdebred. 

Vilhelm. 
Din  Avindsmand? 

Axel. 
Hvad  Avindsmand?    Ham  har 
Jeg  trodsig  Ryggen  vendt;  nu  er  min  Konge 
Bestedt  i  Nød,  ham  skylder  jeg  mit  Liv. 

Vilhelm. 
Du  skylder  Fædrelandets  Vel  dit  Liv, 
Ei  Hakon.     Mener  du  at  gavne  Norge 
Med  at  forsvare  denne  unge  Daare, 
Som  overtræder  alle  Pligter  for 
Sin  Lidenskab?  som  ringeagter  Dyden 
Og  Undersaattens  Ret?  som  glemmer  ganske 
Det  Heles  for  sin  egen  Tarv?  Nei,  Axel! 
Hvo  Konge  være  vil,  ham  bør  det  sig 
At  tænke,  handle  kongeligt.     Kom!  Erling 
Er  en  glorværdig  nordisk  Kæmpe,  ædel. 
Forsink  ham  ikke  Seiren;  han  vil  ei 
Misbruge  den.     Lad  Norges  Scepter  funkle 
1  Heltens  Haand;  det  ruster  i  en  Nidings. 

Axel. 
Lad  ei  din  Læbe  med  spidsfindig  Kløgt 
Forvirre  Ærligheden  i  dit  Hierte! 
Hakon  er  ingen  Niding;  Munkens  List 
Forstod  at  nære  lumsk  hans  Lidenskab. 
Uheldig  Elskov,  Ungdom,  onde  Raad  — 
Eet  af  de  Tre  var  nok  til  at  forvirre 
Det  bedste  Hierte.     Hakon  vilde  grumt 
Berøve  mig  min  Brud  —  det  led  jeg  ikke; 
Nu  vil  man  grumt  berøve  ham  hans  Rige  — 
Det  lider  jeg  ei  heller.     Hakon  er 
Min  Frænde.     Erling  taler  slet  om  Harald, 
Vor  Stammefader  i  sin  Grav;  han  vil 
Ydmyge  Harald  Gilles  Æt,  og  sætte 
Sin  egen  Søn  paa  Norges  Kongethrone. 
Var  jeg  en  Thrønder  af  den  gilske  Stamme, 
I  Fald  jeg  taalte  det?  en  ærlig  Svend, 
I  Fald  jeg  svigted  Hakon  i  sin  Nød? 
Har  jeg  min  Haand  ei  lagt  i  Hakons  Haand? 
Fortiente  Axel  denne  Lilievand, 
Dit  Venskab,  hvis  han  blev  sin  Konge  troløs? 

Ekland. 
Min  unge  Helt!  du  taler  Pligtens  Ord. 
lil  at  forsvare  Kongen  med  dit  Sværd! 
Hvi  negter  Gud  min  matte  Alderdom 
At  følge  dig? 

Vilhelm.  j 

Trøst  du  den  væne  Mø;  I 

Jeg  fylde  vil  din  Plads  i  Kampen,  Fader! 

Jeg  kiender  ei  Forholdet  her  saa  nøie. 

Som  du  og  Axel.     Hvis  I  begge  mene, 
At  ærlig  Troskab  kalder  ham  til  Kamp  — 
Vel,  Sværdet  er  alt  draget,  og  jeg  følger. 

Axel. 
Græd  ikke,  Valborg!    Al  min  Frygt  er  endt. 
Mit  Hierte  slaaer  ei  længer  tungt  og  bange. 
Jeg  vil   ei  røve  Valborg,  nei,  jeg  vil 
Fortiene  hende.     Ha,  vor  Stammefader! 
Nu  først  forstaaer  jeg  dig.     Du  lægger  Haand 
Paa  Sværd;  din  Mine  siger:   >Red  min  Ære, 
Forlad   ei  Fædrelandet!«  —  Vel,  min  Elskte! 
Vi  vil  forsone  Skiebnen;  Hakon  selv 
Vil  vi  forsone.     Ynglingen  skal  lære 
At  sætte  Priis  paa  ærlig  Helt  i  Kamp. 
Selv  skal  han  efter  overstanden  Fare 
Forene  vore  Hænder,  elskte  Valborg! 
Her  over  Graven  af  den  Hevnede. 

Hornet  lyder. 
Jeg  kommer.  Hildur!  dine  Kæmper  komme. 
At  skienke  Karpen  Blod  i  Throndhiems  Fiord. 
See,  min  Veninde!  tvende  røde  Hierter 
Staae  brændende  foreent  i  Axels  Skiold, 
Halv  i  den  blaa,  halv  i  den  hvide  Grund; 
Det  tyder:  »Elskov,  Uskyld,  Himlen,*  Valborg! 
Vor  Elskov  er  uskyldig.  Himlen  vil 
Belønne  den. 

Valborg. 
Ja,  med  sin  Salighed. 

Axel. 
I  Skyndingen  har  jeg  forglemt  at  spænde 
Sværdbæltet  om  min  Lænd;  jeg  greb  kun  Sværdet. 

VALBORa 
tager  et  himmelblaat  Skiærf  af  sin  Skulder. 
Kom,  elskte  Kæmpe!  lad  mig  skienke  dig 
Dit  Axelskiærf. 

Axel 

knæler,  hun  hænger  ham  Skiærfet  over  Skulderen. 
O,  Søde  Valborg!  Axel 
Er  din,  din  Kæmpe,  og  du  tvivler  om 
Den  sikkre  Seir? 

Valborg. 
Du  est  min  Kæmpe;  jeg 
Er  din  Valkyrie. 

Axel. 
O,  græd  ei,  Valborg! 

Valborg. 
Jeg  vil  ei  græde.     Ogsaa  Pigen,  Axel! 
Kan  vise  Heltemod  i  stille  Taal. 
Gak,  min  udkaarne,  elskte  Ungersvend! 
Din  Valborg  skienker  dig  til  Fædrelandet. 

Vilhelm. 
En  ærlig  Pige,  ved  Sanct  Innocens! 
Farvel,  ærværdige  Fader! 

Erland. 

Mine  Sønner! 
Guds  hellige  Engleskare  følger  eder. 

Axel. 
Farvel,  min  Valborg! 

Valborg 

holder  ham  tilbage  i  sine  Anne. 
Bi  et  Øieblik! 

Lad   mig  endnu  en  Gang,  for  sidste  Gang, 
See  Axel  i  sit  skiønne  Helteøie! 
Axel 

kysser  hende. 
Farvel ! 

Valborg. 
Nu  gaa!  nu  glemmer  jeg  dig  aldrig. 

Kæmperne  gaae. 

Axel  kommer  ind  med  Kong  Hakon,  som  er  saaret  i  den  høire  Arm. 

Axel. 
Mer  er  vi  sikkre  for  en  Stund,  min  Herre! 
Her  i  Guds  hellige  Huus.     Sæt  dig  paa  Bænken! 
Saa!  lad  mig  nu  forbinde  dig  din  Arm! 
En  Kæmpe  maa  forstaae  Saarlægekonsten ; 
Man  har  ei  altid  Hielp  ved  Haanden.     Saaret 
Er  dybt,  men  ikke  farligt.     Havde  vi 
Et  Stykke  Linned  kun! 

Hakon. 
Din  Godhed  saarer 
Mig  dybere,  end  Erling  Skakkes  Sværd. 

Axel. 

Lad  ei  min  Troskab  saare  dig;  det  var 

Jo  ganske  mod  dens  Hensigt. 

Han  søger  i  sin  Barm,  drager  et  Klæde  ud,  studser,  men  fatter  sig 
Btrax,  og  siger: 

Her  er  Linned. 

Hakon. 
Hvi   studser  du?  Almægtige  Guds  Navn! 
Jeg  kiender  dette  Klæde. 

Axel. 

Tving  din  Feber! 

Hakon. 
Du  vilst  forbinde  mig  med  dette  Klæde? 

Axel. 
At  ikke  Blodet  skal  forløbe  dig. 

Hakon. 
Du  vilst  forbinde  mig  med  dette  Klæde, 
Hvormed  jeg  sønderrev  dit  Liv? 

Axel. 

Min  Herre! 
Det  er   en  anden  Dug. 

Hakon. 
Nei,  nei!  det  er 
Liinklædet,  som  den  ondskabsfulde  Knud 
Skar  over  mellem  dig  og  Valborg,  Axel! 
Jeg  kiender  det.     Ha,  svøb  det  ei  om  Armen! 
Det  brænder  mig,  det  martrer  mig  kun  meer. 

Axel. 
Det  er   naturligt,  at  et  Saar  maa  brænde. 
Og  at  Forbindingen  er  smertelig. 
Vær  rolig,  hviil  et  Øieblik,  min  Herre! 
Og  grib  saa  Sværdet  med  din  venstre  Haand, 
Og  følg  paa  ny  med  Axel  mod  din  Fiende. 
Nærværelsen  af  Kongen  styrker  Folket, 
Og  jeg  vil  være  dig  din  høire  Haand. 

Hakon. 
Er  det  en  grusom,  en  hevngierrig  Stolthed? 

Er  det  naturlig,  reen  Høimodighed? 
Hvordan  forstaaer  jeg  Axel?    Vilst  du  sanke 
Gloende  Kiil  paa  Hakons  Hoved? 

Axel. 

Nei, 
Ved  Gud  og  Mænd!  tro  vil  jeg  tiene  dig, 
Ei  krænke  dig,  ei  forekaste  dig. 

Hakon. 
Men  denne  Høimod  smerter  mig  kun  meer. 
Ulykkelige  Hakon  Herdebred! 
Din  bedste  Kæmpe  ringeagter  dig. 

Axel. 
Ved  Gud  i  Himlen,  ved  min  Valborg,  Hakon! 
Jeg  agter  dig. 

Hakon. 
Nu  troer  jeg  dig,  min  Frænde! 
Du  svorst  en  hellig  Ed.    Vel,  er  det  saa! 
Og  Hakon  håndled  som  en  heftig  Elsker 
Paa  Kongethronen,  Axel!  ei  som  Niding. 

Axel. 
Hvo  kiender  Elskovs  Magt,  og  fatter  ei 
Dens  Virkninger? 

Hakon. 
Nu  taler  du  mig  af 
Mit  eget  Hierte,  vakkre  Kæmpe!    See, 

Din  Troskab  og  din  Høimod  rører  mig. 

Pludselig  vild. 
Og  dog,  i  Fald  jeg  mærked,  at  du  troede, 
Det  var  en  qvindlig  Blødhed,  foraarsaget 
Af  legemlige  Smerter  —  Axel  Thordsøn! 

Jeg  rev  mit  Sværd  med  venstre  Haand  fra  Hoften, 
Og  fordred  dig  til  Kamp  paa  Liv  og  Død. 

Axel. 
Jeg  svor  ved  Valborg,  at  jeg  agter  dig. 

Hakon. 
Velan!   saa  skalst  du  og  hø  i  agte  mig. 
Thi  jeg  vil  giøre  dig  et  Offer,  Axel! 
Men   Offeret  er  stort;  det  er  nødvendigt, 
At  du  indseer  dets  Kostbarhed. 
Axel. 

Min  Konge  — 
Hakon 

afbryder  ham. 
Ti  stille!  ti!  lad  først  mig  tale  ud. 
Jeg  indseer,  hvad  jeg  vover  ved  at  giøre 
Dig  slig  en  Gave  i  en  saadan  Tilstand: 
>Nu  har  den  stolte  Ungersvend  engang 
>Dog  faaet  Øiet  op;  nu  indseer  han 
>Nødvendigheden  af  sin  Thrones  Værn; 
»Nu  trænger  han  til  sine  Kæmpers  Troskab, 
»Og  derfor  kiøber  han  sig  Ven  med  Mø 
»Udi  sit  Hiertes  Angst  og  Nød.«     O,  fy! 
Jeg  vilde  hade  dig,  jeg  vilde  kalde 
Dig  en  barbarisk  Fiende,  kold  og  sløv, 
I  Fald  du  kunde  dømme  saa. 
Axel. 

Min  Herre! 
Hakon. 
For  Valborg  mister  Hakon  Norges  Rige, 
Og  Valborg  —  mister  han  for  Valborgs  Skyld. 
Skiøn  paa  min  Gaves  Værd!    Man  lønner  ei 

Det  Mindre  med  det  Større,  for  at  tækkes 
Sin  Egennytte. 

ÅXEL. 

Hakon,  ædle  Frænde! 

Hakon. 
Men  jeg  har  feilet,  og  din  rene  Siæl, 
Dit  Adelsind  har  aabnet  mig  mit  Øie, 
Og  fri  og  frank,  fordi  jeg  vil  det  Gode, 
Betvinger  jeg  mit  Hiertes  Lidenskab, 
Og  skienker  dig  din  Valborg,  skienker  dig 
Det  Kiæreste,  jeg  elsker  her  i  Verden. 
Miskiend  mig  ei,  see  min  Opoffrelse! 

Axel. 
Jeg  seer  den,  og  Gud  seer  den,  ædle  Konge! 

Hakon. 
Omfavn  mig  nu! 

Axel. 
O,  tag  din  Arm  i  Agt! 

Hakon. 
Nu  brænder  Saaret  længer  ei,  nu  smerter 
Ei  Klædet  meer;  det  køler  mig,  som  Saften 
Af  friske  Urter. 

Axel. 
O,  min  Konge! 

Hakon. 

Lad 
Nu  Erling  overvinde  Hakon!    Hakon 
Har  overvundet  kiæk  sig  selv;  hans  Seir 
Er  størst. 

Axel. 
Men  det  skal  ikke  blive  derved; 
Den  anden  Seier  vil  vi  ogsaa  vinde: 

Man  hører  Larm  uden  for  KirkeB. 
Vær  rolig,  hviil  endnu  et  Øieblik! 
Din  gyldne  Hielm  er  tung;  dit  Hoved  trænger 
Til  Lettelse.     Giv  mig  din  Hielm!  Der  har 
Du  min  i  Stedet;  den  er  lettere. 

Larmen  tager  tU ;  Axel  kaster  Kongens  Purpurkaabe,  som  er  løst 
af  under  Forbindingen,  om  sine  Skuldre. 

Hakon. 
Hvad  giør  du,  Axel? 

Axel. 

Vær  kun  rolig,  Herre! 
Der  kommer  Nogen;  mulig  er  det  Fiender, 
Lad  Axel  være  da  dit  Skiold! 

Eh  Flok  Tiender  styrter  ind. 

Formanden. 

Der  staaer  han, 
Der  staaer  han,  seer  I?  med  den  gyldne  Hielm, 
I  Purpurkaaben.     Det  er  Kongen.     Trænger 
Jer  ind  paa  ham,  og  dræber  ham! 
Hakon. 

•Ha,  Axel! 
Nu  fatter  jeg  din  underlige  Færd. 
Giv  mig  min  Hielm  tilbage! 
Axel. 

Drag  dit  Sværd, 
Stil  dig  saaledes,  at  din  høire  Arm 
Bedækkes  af  mit  Legem!    Naar  du  seer 
Dit  Snid,  hug  ud,  og  træk  dig  flux  tilbage! 
Han  raaber 

Herfrem,  I  Uslinger!  her  stander  Hakon, 
Hans  Sværd  er  draget,  og  han  frygter  ei 
Et  Nidingsoverfald  i  Herrens  Huus. 
Herfrem,  I  Mordere,  som  ikke  vove 
At  stævne  Mand  mod  Mand  i  ærlig  Kamp! 
Kommer  at  vinde  Guld  for  Hakons  Liv! 
Min  blanke  Løvetunge  blinker  tørstig; 
Vel,  lad  den  læske  sig  i  Nidingsblod! 
Hakon 

drager  sit  Sværd. 
Han  daarer  eder:  her  staaer  Norges  Konge, 
At  fælde  Stimænd  med  sin  venstre  Arm. 

Axel. 
Ti,  Axel  Thordsøn!  du  est  saaret;  Hakon 
Kan  selv  forsvare  sig. 

FlENDEN. 

Ind  paa  ham!  ind! 
strid.    Man  hjører  Larm  udenfor  af  andre  Kæmper;  der  raabes: 
Til  Hielp!  til  Hielp!  man  overfalder  Kongen. 

Den  fiendtlige  Kæmpe 

til  AxeL 

Dig  skal  de  ikke  redde. 

Han  saarer  ham. 

Iler!  flygter! 
Hakon  er  fældet.     Slaaer  med  stærke  Slag 
Jer  giennem  Biarkebeinerne  til  Erling! 

Hakon  er  fældet.     Bort! 

Sigurd  af  Reine  og  Vilhelm  styrte  ind  med  en  Skare 
Biarkebeiner. 

Sigurd. 

Ha,  hugger,  stikker! 

Forfølger  Morderne! 

Fienden  drives  paa  Flugt 

Sigurd 

til  Kongen. 
Dit  Liv  er  frelst. 
Bliver  Axel  vaer. 
Axel  i  Kongens  Kaabe,  bleg  og  blodig, 
Med  Kongens  Hielm? 

Axel 

til  Kongen. 

Nu  tag  din  Hielm  igien, 
Nu  er  den  mig  for  tung;  følg  dine  Kæmper, 
Og  lad  mig  ene  med  min  Vaabenbroder ! 

Hakon. 
Axel,  min  Frænde!  er  dit  Saar  — 
Axel. 

Forlad  mig. 
Styrt  dig  mod  Fienden,  hevn  Forsmædelsen, 
Følg  Sigurd  og  de  barkeklædte  Kæmper! 

Sigurd. 
Ja,  Hakon!  Norges  Skove  selv  har  rustet 
Sig  ud,  for  at  forsvare  Throndhiems  Konge. 
See  disse  Kæmper:  Elvegrimmer,  Biørne, 
Lutter  bevægelige  Granestammer 
Fra  Fieldene!  I  Mangel  af  et  Harnisk 
Bedækker  Træets  Bark  de  tappre  Hierter; 
Og  EUestangen,  hærdet  med  sin  Spidse 
1  Arnens  Ild,  giør  Fyldest  for  et  Spiud. 
Saaledes  kæmpe  de  for  Arnens  Fred 
Og  Kongens  Ære.     Stil  dig  fremst  i  Flokken! 
Saa  storme  vi,  og  hevne  Axels  Drab.  — 
Bu  døer  en  prægtig  Død,  min  norske  Broder! 
Bu  falder  for  din  Konge.     Ogsaa  vi 
Vil  følge  dig,  og  hilse  dig  hos  Gud. 

Oehlenschlåger.    IIL  8 

Kom,  Hakon!  lad  ham  ene  med  sin  Ven; 
Livet -forlanger  Strid,  men  Døden  Fred. 
Hakon 

til  Kæmperne,  i  det  han  peger  paa  AxeL 
I  norske  Mænd!  han  blegned  for  sin  Konge. 

BlABKEBEINEBNE 
støde  ntaalmodlgen  deres  Træspyd  mod  Jorden. 

Vi,  vi  vil  ogsaa  blegne  for  vor  Konge. 
Før  os  i  Døden,  før  os  imod  Fienden! 
Hakon 

omfavner  AxeL 
Farvel!  Vi  sees  igien,  før  Solen  synker. 

Han  følger  Kæmperne. 

Vilhelm 

nærmer  sig. Axel. 
Min  Broder!  er  din  Vunde  dødelig? 

Axel. 
Ja.     Løs  af  Skuldren  mig  mit  Axelskiærf, 
Drag  Skeden  ud,  giv  mig  det  bløde  Klæde, 
At  jeg  en  liden  Stund  kan  stille  Blodet 
Og  friste  Livet.     Tak!    Nu  led  mig  hen 
Til  Pillen,  hvor  jeg  skar  min  Valborgs  Navn.  — 
Her  sidder  jeg  saa  godt.     Saa!  lad  mig  læne 
Min  Ryg  mod  Støtten,  at  jeg  falder  ei, 
Naar  jeg  afsiæles. 

Vilhelm. 
Lider  du  af  Smerte? 
Axel. 
Nei,  jeg  er  let  og  rolig  i  mit  Hierte.      '' 

Vilhelm. 
Vilst  du  ei  see  din  Valborg,  ifør  du  døer. 
Endnu  engang  i  dette  Liv? 

Axel. 

Ak,  Vilhelm! 

Vilhelm. 
Jeg  iler  op  at  hente  hende  flux. 

Axel. 
Et  Øieblik!    Det  kunde  hændes,  Vilhelm! 
At  Axel  var  ei  meer,  naar  Valborg  kommer; 
Siig  da  min  Siæls  Udvalgte:  Axel  døde 
Med  hendes  Navn  paa  Læberne. 
Vilhelm. 

Det  skal  jeg. 
Axel. 
Siig  hende:  Hakon  er  en  ærlig  Helt; 
At  Axel  ei  blev  skuffet  i  sit  Haab  om 
Sin  Konges  Hierte. 

Vn^HELM. 

Det  skal  efterkommes. 
Axel. 
Hils  Helfred,  hils  min  elskte  Søster,  Vilhelm ! 
Paa  Immersborg;  tak  hende  kiærligt  for 
De  Følelser,  de  Glæder  og  de  Sorger, 
Som  hun  fra  Barnsbeen  deelte  med  sin  Broder. 
Ak,  hun  forstod  mig,  kien(tte  mig  saa  vel! 
Siig  hende:  Axel  bar  ei  glemt  sin  Søster 
I  Dødens  Time. 

•  Vhjielm. 
Jeg  skal  hilse  hende. 
Axel. 
Men  Valborg  først  og  sidst!    Mit  Ønske  er 
At  slumre  ved  min  elskte  Piges  Side 
I  Graven,  naar  hun  her  har  endt  sit  Liv. 

Vilhelm. 
Vel!    Er  der  mere?  . 

8* 

Axel. 
Nei. 
Vilhelm. 

Saa  —  gaaer  jeg  da. 

Axel 

rækker  ham  sin  Haand. 
Min  ærlige,  trofaste  Vaabenbroder ! 
Tak  for  dit  Venskab,  din  Hengivenhed; 
Du  viste  den  i  Daad,  i  Ord  kun  sielden. 
Tag  af  min  matte  Haand  mit  Livs  Farvel! 

Vilhelm. 
Farvel  —  Farvel! 

Axel. 
Vilhelm!  var  jeg  din  Ven? 
Vilhelm. 
Min  eneste.     Nu  har  jeg  ingen  mere. 

Han  gaaer. 
Axel 

alene. 

Jeg  døer  for  Land  og  Drot,  som  mine  Fædre; 

Hvad  kan  en  ærlig  Kæmper  ønske  bedre? 

Jeg  træder  tillidsfuld  for  dig,  min  Gud! 

Jeg  skal  min  elskte  Valborg  atter  finde. 

I  Evigheden  er  hun  Axels  Brud; 

Der  røver  Ingen  ham  hans  Siæls  Veninde. 

Solen  skinner  igiennem  Chorvinduet. 
Du  liflige,  nyfødte  Morgenlue! 
Du  kommer  for  mit  brustne  Blik  at  skue; 
Den  Bleges  Kind  du  farver  venlig  rød. 
Snart  skal  et  Morgenrødt  ham  nu  tilsmile, 
Der  aldrig  hidser  sig  til  Middagsglød; 
Et  Aftenrødt,  som  aldrig  gaaer  til  Hvile.  — 


Digitized  by  VjjOOQIC 


FBMTB  ACT. 

Men,  mine  Haab!  I  kom  ei  for  at  svinde: 
Gud  skienkte  mig  en  trofast  Elskerinde, 
En  Ven,  en  Konge,  som  mit  Hierte  lød. 
Som  er  ved  Axel  Thronen  værdig  blevet, 
Som  han  har  reddet  med  sin  egen  Død. 
Vel,  Axel!  du  kan  døe,  thi  du  har  levet. 

Og  du,  min  Siæls  Udvalgte!  hisset  binder 
Himlen  en  Krands  af  evigblaae  Riærminder; 
Den  træffes  ei  af  Lidenskabens  Sværd. 
Der  skal  forklaret  dig  din  Axel  møde. 
Din  Skiønhed  og  dit  Hierte  mere  værd; 
Hvor  hellig  Kiærlighed  er  ingen  Brøde. 

Farvel,  min  Valborg  — 

Han  cLøer. 
Vilhelm  kommer  med  Valbobo. 

Vilhelm. 

Axel  lever  end! 
Han  lever!  Hørte  du,  han  nævnte  Valborg? 

Valborg. 
Jeg  tog  hans  Livs  Farvel. 

Hun  betragter  ham. 

Han  er  ei  meer.  — 
Min  Axel!  lever  du?  I  Fald  du  lever, 
Slaa  Øiet  op,  og  lad  for  sidste  Gang 
Din  ædle  Siæl  lyse  Velsignelsen 
Paa  Valborg  giennem  dine  brustne  Blik!  — 
Han  er  ei  mere.     Han  er  død.     Han  døde 
Med  Valborgs  Navn  paa  Læberne.     Vel,  du 
Har  udstridt,  gode  Svend!  — -  Han  faldt  jo  for 
Sin  Konge? 

Vilhelm. 
Som  en  Helt. 

Valborg.  . 

O,  skiønne  Død ! 

Hvor  langt,  langt  bedre,  end  at  flygte  bort 

Til  fremmed  Land,  og  friste  der  dit  Liv 

I  kummerlig  Landflygtighed,  min  Axel! 

End  tæres  langsomt  hen  af  Hiertesorger ! 

Nu  lider  du  ei  meer,  hiertelskte  Svend ! 

Nu  har  du  indlagt  dig  en  evig  Ære. 

Dit  Fædreland,  den  ædle  Moder  Norge 

Er  stolt  af  Axel,  af  sin  brave  Søn. 

I  mange  Tider  vil  endnu  dit  Navn 

Bestandig  svæve  hende  frisk  paa  Læben. 

Paa  Thinget  vil  hun  ofte  nævne  høit 

Din  Heltedaad,  og  tidt  i  Fruerstuen 

Om  Aftnen  i  en  gammel  Vise  siunge 

Om  Axels  Elskov  og  hans  Trofasthed. 

Til  Vilhelm.  .   , 

Hvor  han  er  smuk  i  Døden!  —  Dine  Lokker 

Hvirvle  sig  vildt  omkring  dit  blege  Ansigt. 

Hun  ordner  hans  Haar  med  sin  Haand. 

Sasdedés!    denne  Pande  maa  ei  dækkes; 

Den  hvælver  høi  og  ædel  sig,  som  Hiinlen.  — 

Han  smiler  i  sin  Død. 

Hun  kysser  ham. 

Farvel,  min  Axel! 

Din  Valborg  kommer  snart. 

Hun  staaer  op,  lægger  Haanden  paa  sit  Brydt,  i  det  him  drager 
sin  Aande  dybt  og  tungt. 

Ja  snart,  ret  snart! 

Vilhelm. 
Min  ædle  Valborg  I  du  est  bleg. 

Valborg. 

Min  Axel 
Er  blegere.     Ti  stille^  gode  Vilhelm! 
Forstyr  mig  ikke  i  min  Eensomhed. 

Sværmerisk. 
Hvor  her  er  godsligt  her  i  denne  Kirke! 
Hvor  muntert  Solen  skinner  giennem  Vindvet, 
Ret  som  i  Gaar  ved  denne  Tid,  min  Axel! 
Da  først  du  trykte  Valborg  til  dit  Bryst. 
Hvor  her  er  huudligt,  smukt  i  denne  Kirke! 
Her  skal  vi  leve  ret  fomøiet  sammen, 
Boe  roligt  ligeover  for  hinanden, 
Du  hos  din  Fader,  Valborg  hos  sin  Moder. 
Naar  Klokken  da  slaaer  tolv,  og  Droslen  synger 
I  Birken  uden  for  vort  Kirkevindve  — 
Da  revner  Muur  og  hviden  Marmelsteen; 
Da  mødes  vi  ved  Harald  Gilles  Grav; 
Da  gaae  vi  Haand  i  Haand  opad  mod  Altret, 
Og  sætter  os  i  Choret  der  i  Maanskin, 
Og  lade  Maanen  skinne  sølverbleg 
Paa  vore  blege  Kinder,  mens  vi  høre 
Paa  Droslens  Foraarssang,  og  mindes  grandt 
Vor  Kiærlighed  og  Trofasthed  i  Livet. 
Naar  Maanen  skiuler  sig  bag  Kirkemuren, 
Da  gaae  bedrøvet  langsomt  vi  tilbage. 
Tre  Gange  Harald  Gilles  Liigsteen  rundt; 
Saa  standse  vi,  og  tage  kiærligt  Afsked 
Til  næste  Nat.     Saa  slumre  vi  saa  sødt 

Dybt  i  vor  Grav,  imens  de  Levende 
Larme  derude. 

Vilhelm. 
Axels  Ønske  var, 
At  hvile  i  den  samme  Grav,  som  Valborg. 

Valborg. 
I  samme  Grav?    Ak,  det  var  herligt!    Men 
Det  gaaer  ei  an,  min  ædle  Ridder!    Axel 
Og  Valborg  var  jo  ei  Trolovede. 
Det  gaaer  ei  an.     Hvor  meget  gav  jeg  til, 
At  samme  Kiste  maatte  giemme  Valborgs 
Og  Axels  Been!  —  Men,  ædle  Vilhelm!  siig, 

Hun  stirrer  ned  for  sig. 
Hvad  glimter  hist  i  Støvet,  der  i  Ridsen 
Ved  Haralds  Liigsteen? 

Vilhelm. 

Seer  jeg  ret,  da  er  det 
En  Ring. 

Valborg. 
En  Ring? 

Vilhelm 

tager  den  op. 

Ja,  det  er  Axels  Ring; 
Jeg  kiender  den. 

Valborg. 
Den  trilled  ei  i  Graven? 
Vor  Stammefader!  nu  forstaaer  jeg  dig. 
Og  jeg  forstod  dig  strax.  —  Giv  mig  min  Ring! 

Hun  sætter  den  paa  sin  Finger. 
Nu  er  jeg  din  Trolovede,  min  Axel! 
Nu  er  jeg  Axels  Brud,  nu  kan  vi  slumre 
I  samme  Grav  tilsammen. 

Vilhelm. 

Arme  Pige! 

Valborg. 
Hvad  arme  Pige?   Lykkelige  Pige! 
Ei  sandt,  min  ædle  Ven!  -^  jeg  kalder  dig 
Min  Ven;  thi  du  varst  Axel  Thordsøns  Ven  — 
Ei  sandt,  min  Ven!  du  kanst  den  gamle  Vise 
Om  Ridder  Aage  og  om  Jomfru  Else? 

Vilhelm. 
Erland  har  lært  min  Moder  den;  min  Moder 
Gienlærte  mig  den  i  min  spæde  Barndom. 

Valborg. 
Du  mindes  den  dog  end? 

Vilhelm. 

Fuldkommen  vel. 

Valborg. 
O,  skiønt!    Min  Axel  har  fortalt  mig,  at 
Du  har  en  herlig  Stemme,  ikke  kiælen, 
Som  den,  der  kildrer  Mennesket  i  Livet, 
Men  dyb,  høitidelig  og  stærk,  som  Røsten 
Fra  Gravene.     Vel,  ædle  Vilhelm!  vil 
Du  vise  mig  den  Godhed  for  min  Axels 
Og  eders  Venskabs  Skyld,  at  synge  Visen 
For  Valborg,  medens  hun  til  Giengield  sætter 
Sin  Ring  paa  Axels  blege  Haand? 

Vilhelm. 

Jeg  vil 
Ei  vægre  mig,  hvis  det  dig  trøste  kan. 

Valborg. 
Min  Axel  har  fortalt  mig,  at  du  est 
En  herlig  Harpeslager. 

Vilhelm. 
Ofte  dysser 
Dens  Toner  mit  oprørte  Sind  til  Ro. 

Valborg. 
Vel!  Seer  du  hist  i  Krogen,  kiære  Vilhelm! 
Tæt  ved  min  Moders  Grav,  der  staaer  en  Harpe? 
Hvor  mangen  søvnløs  Nat  har  Valborgs  Røst 
Ved  den  sig  hævet  mellem  Gravene! 
Hvor  mangen  Gang  har  hun  ved  den  begyndt 
Paa  Ridder  Aages  Vise!    Aldrig  sang 
Hun  den  til  Ende ;  hede  Taarer  qvalte 
Den  svage  Stemme.     Vel,  min  ædle  Vilhelm! 
Dig  skienkte  Gud  en  mere  stærk  Natur; 
Tag  du  den  gyldne  Harpe,  sæt  dig  hen 
Ved  Pillen  ligeover  for  min  Axel, 
Og  syng  ved  Strængens  Klang  din  Sang  til  Ende, 
Mens  Valborg  knæler  ved  sin  Axels  Liig, 
Og  reis  dig  ei,  før  Alting  er  forbi, 
Før  Else  har  sin  Aage  fulgt  i  Døden. 

Vilhelm. 
Jeg  synger  dig  din  Trøst  i  Morgenrøden. 

Valborg  knæler  ved  Axels  Liig ;  Vilhelm  tager  Harpen,  sætter  sig, 
og  synger: 

Det  var  Ridder  Herr  Aage, 

Han  red  sig  under  0; 

Fæsted  han  Jomfru. Else, 

Hun  var  saa  væn  en  Mø. 

Fæsted  han  Jomfru  Else, 

Alt  med  hiin  røden  Guld; 

Maanedsdag  derefter 

Laae  han  i  sorten  Muld. 

Det  var  Jomfra  Else, 
Hun  var  saa  sorrigfuld; 
Det  hørte  Ridder  Herr  Aage 
Dybt  under  sorten  Muld. 
Op  stod  Ridder  Herr  Aage, 
Tog  Kisten  paa  sin  Bag, 
Lakked  saa  til  hendes  Buur, 
Sig  selv  til  megen  Umag. 

Han  klapped  paa  Døren  med  Kiste, 
Fordi  han  havde  ei  Skind: 
»Hør,  du  Jomfru  Else! 
Og  luk  din  Fæstemand  ind.« 
Giensvared  Jomfru  Else: 
»Jeg  lukker  ei  op  min  Dør, 
Før  du  kanst  Jesu  Navn  nævne, 
Alt  som  du  kunde  før.«  — ; 

»Hvergang  du  dig  fryder, 
Og  i  din  Hu  er  glad. 
Da  er  min  Kiste  forinden 
Med  røde  Rosenblad; 
Hvergang  du  er  sorrigfuld, 
Og  i  din  Hu  er  mod. 
Da  er  min  Kiste  forinden 
Alt  med  hiin  levret  Blod. 

Alt  galer  Hanen  den  røde. 
Til  Graven  maa  jeg  ned; 
Til  Graven  skulle  alle  Døde, 
Thi  maa  jeg  følge  med. 

See  du  op  til  Himlen, 
Op  til  de  Stiemer  smaae, 
Da  skalst  du  see,  hvor  sagtelig 
At  Natten  den  mon  gaae!« 

Op  saae  Jomfru  Else, 
Op  til  de  Stiemer  smaae; 
I  Graven  sank  den  Døde, 
Hun  ham  ei  mere  saaé. 
Hiem  gik  Jomfru  Else,    • 
Hun  var  saa  sorrigfuld; 
Maanedsdag  derefter 
Laae  hun  i  sorten  Muld. 

Vtthelm  tier;  Valborg  ligger  ubevægelig  med  sit  Hoved  paa  Axels 
Haand. 

Vilhelm. 
Visen  er  endt,  min  ædle  Valborg!  —  Valborg! 

Han  reiser  sig. 
Valborg,  stat  op!  jeg  har  fuldendt  min  Sang. 
Hun  rører  sig  ei!  —  Kold  og  bleg!    Hun  aander 
Ei  meer.   —  O,  Himmel,  det  har  anet  mig. 
Valborg  er  død,  som  Nanna  med  sin  Baldur, 
Som  med  sin  Hialmar  Ingeborg,  som  Else 
Med  Ridder  Aage.     Ja,  ja!  hendes  Hierte 
Er  brustet  over  hendes  Axels  Liig.  — 
O,  Troskab!  Troskab!  du  est  stor  i  Nord.  — 
Der  ligge  de  nu  i  hinandens  Arme, 
Afsiælede,  i  Himlen  kun  een  Siæl! 
Og  Vilhelm  skulde  synge  eders  Gravsang? 
Vel,  vel!  det  er  jo  Venskabs  sidste  Pligt. 
Krigsmusik  uden  for  Scenen. 

Gotfred 

kommer. 
Hakon  er  falden,  Erling  Skakke  seirer. 
Man  bringer  Kongens  Liig. 

Vilhelm. 

Uddøet  af  Jorden 
Er  altsaa  nu  den  hele  gilske  Slægt. 
Vær  hurtig,  Gotfred!  skynd  dig  op  til  Bispen, 
firing  ham  paa  Skibet  ud,  og  vent  mig  der. 
Før  Solen  synker,  seile  vi  fra  Throndhiem. 
Svenden  gaaer. 

Vilhelm 

drager  sit  Sværd. 
Og  nu,  I  kiære,  elskelige  Venner! 
Til  Graven  aabner  sig,  og  tæt  forener. 
Hvad  Livet  adskilt  har,  skal  Vilhelm  trofast 
Bevise  eders  Støv  den  sidste  Ære. 
Jeg  holder  Vagt  ved  eders  Liig;  jeg  lægger 
Dit  Skiold,  dit  Sværd  paa  Kisten,  vakkre  Kæmpe! 
Omvundet  af  din  Piges  Blomsterkrands, 
Og  graver  i  den  blanke  Kobberplade: 
Her  hviler  Axel  Thordsøn  og  skiøn  Valborg; 
Han  døde  Kongen,  hun  sin  Beiler  tro. 

Antonio  Allegbi,  Maler. 

Mabia,  hans  Kone. 

Giovanni,  deres  Søn. 

MiKEL  Angelo,      I  ,  i.    xr      x 

^  "D  J  berømte  Kunstnere. 

GiULio  Romano,     f 

Ottavio,  en  Adelsmand  fra  Parma. 

RicoRDANO,  en  Adelsmand  fra  Florens. 

Goelestina,  hans  Datter. 

SiLVESTRO,  en  Eremit. 

Battista,  Giestgiver. 

Fbanbs,  hans  Søn. 

Valentino,  Nicolo  og  flere  Røvere. 

Laubetta,  en  Bondepige. 

Et  Bud. 

En  Opvarter. 

En  Plads  i  Byen  Corregglo;  paa  høire  Haand  et  Giestgiverhuus, 
paa  yenstre  Haand  ANTOinos  lille  Bolig  med  et  aabent  Skuur,  hvor- 
under han  sidder  og  maler.    Hans  Kone  sidder  for  ham ;  den  lille 
GiovAinn  staaer  ved  hendes  Side  med  en  Agnusdei-Stav  i  Haand. 
I  Baggrunden  Skov. 

Antonio. 
Staa  stille,  Dreng!    Nu  er  jeg  færdig  strax, 
Saa  kan  du  atter  løbe. 

Giovanni. 

Kiære  Fader! 
Og  er  Giovanni  der  i  Maleriet 
Snart  ogsaa  færdig? 

Antonio. 

Ja. 
Giovanni. 

Og  Moder? 
Antonio. 


Med. 


Giovanni. 
Men,  kiære  Moder!  du  er  jo  Maria, 
Jeg  er  Giovanni,  og  min  Fader  maler 
Oehlenschlåger.    III. 

Os  af  livagtig,  som  vi  er;  men  hvor 
.  Er  da  det  lille  deilige  Barn  Jesus, 
Som  du  paa  Skiødet  har  i  Faders  Billed? 

Maria. 
Han  er  i  Himlen. 

Giovanni. 
Og  hvor  kan  da  Fader 
Faae  ham  at  see? 

Maria. 
Han  forestiller  sig 
Ham  i  sin  Siæl  saa  smuk  som  muligt. 

Giovanni. 

Thi 

Det  var  det  smukkeste  af  alle  Børn. 

Maria. 
Ja  vist! 

Antonio. 
Maria!  læg  din  runde  Arm 
Om  Drengens  Skulder. 

Giovanni. 

Fader!  skal  jeg  være 
Som  du  en  Maler,  naar  jeg  bliver  stor? 

Antonio. 
Nu,  det  vil  vise  sig;  hvis  du  er  flittig. 

Giovanni. 
O,  jeg  vil  være  flittig.  Faer! 

SiLVESTRO 
kommer  ud  af  Skoven,  han  nærmer  sig  umærkelig,  og  staaer   nu 
bag  Antonios  Stol,  betragtende  Billedet 

Hvor  skiønt! 


Digitized  by  VjjOOQIC 


første  handling. 
Giovanni 

*  til  Erexniten. 

Faer  siger,  jeg  skal  ogsaa  være  Maler, 
Naar  jeg  blier  større. 

Antonio 

bliver  Eremlten  vaer,  og  staaer  op. 

Ak,  ærværdige  Broder! 

^     SiLVESTRO. 

O,  lad  jer  el  forstyrre  ved  jert  Arbeid! 
Farverne  tørres. 

Antonio. 
Nei,  for  denne  Gang 
Maa  dette  være  nok,  min  Fader!    Drengen 
Udholder  heller  ei  at  staae  saa  længe; 
Det  unge  Blod,  det  maa  bevæge  sig. 

SiLVESTRO. 

Der  er  igien  et  herligt  Billed  færdigt. 

Antonio. 
Jeg  har  desuden  malt  endnu  et  andet 
Til  eders  lille  Hytte. 

SiLVESTRO. 

Virkelig? 
Nei,  har  I  tænkt  paa  mig? 

Antonio. 

Den  lille  Tavle 
Er  færdig  alt.     Jeg  gav  jer  helst  den  store; 
Men  jeg  er  nødt  at  sælge  den  for  Penge. 
Vi  maae  jo  leve. 

SiLVESTRO. 

Kiære  Mester  Anton! 
Jeg  takker  eder.     Dette  skiønne  Billed 
Var  alt  for  godt  til  mig,  og  jeg  behøver 

9* 

Det  heller  ei:  mit  store  Billed  er 
Naturen  i  min  Egeskov;  der  skuer  ' 
Min  Siæl  de  Himmelske.     Til  Borgen  maa 
I  bringe  eders  Billed,  eller  Kirken. 
Hvem  Letsind  og  Forfængelighed  fra 
Naturen  fiemet  har,  den  kan  kun  nærme 
Naturen  sig  igien  ved  Kunstens  Haand. 

Antonio.     * 
Troer  I,  vor  Kunst  besidder  slig  en  Magt? 

SiLVESTRO. 

Kunst  er  den  skiønne  Bro  Regnbuen,  som 
Forbinder  Jorden  med  den  hvalte  Himmel. 

Antonio. 
Det  giør  Religionen. 

SiLVESTRO. 

Den  staaer  rodfast 
Usynlig  som  Cherub,  og  hæver  høit 
Det  lette  Farvespil  paa  sine  Vinger. 

Antonio. 
Ja,  ja!  I  maa  vel  kalde  det  et  Spil. 
Nu  skal  jeg  hente  Billedet. 

Han  gaaer. 

SiLVESTRO 
vender  sig  hurtig  til  Maria,  naar  han  er  borte. 

Maria ! 
Hvorledes  staaer  det  med  Antonios  Sundhed? 

Maria. 
Ak,  Gud!  I  seer,  hvor  bleg  han  er. 

SiLVESTRO. 

•  Nu,  det 

Vil  Intet  sige.     Ængst  dig  ei,  mit  Barn! 

Tre  Maaneder  er  det  jo  nu  dog,  siden 
Han  havde  det  besynderlige  Vanheld, 
Blodstyrtningen  ? 

Maria. 
Ja,  fromme  Fader! 

SiLVESTRO. 

Har 
Du  siden  mærket  Noget? 

Maria. 
Nei. 

SiLVESTRO. 

Nu,  seer  du? 
Det  lille  Saar  har  lægt  sig  af  sig  selv. 
Vær  uden  Frygt!  det  kan  ei  være  farligt. 
Han   er  jo  ung  og  karsk,  af  god  Natur. 
Han   er,  som  alle  Kunstnere,  lidt  heftig; 
Den   Ild,  som  varmer,  brænder  undertiden. 
Dog  griber  aldrig  ham  hans  Lidenskab 
Med   et  Uhyres  skarpe  Ørnekløer; 
Den   ruller  let,  et  Blus,  igiennem  Luften, 
Og  slukkes  af  sig  selv.     Kun  rolig  maa 
Han  være,  mild  og  munter,  og  det  er  han. 

Maria. 
Han   er  for  blid  og  mild  for  denne  Verden. 
Ak,   han  er,  som  hans  Kunst,  et  venligt  Skiær, 
Som  Luftens  mindste  Skyer  kan  fordunkle. 
Ærværdige  Fader!  jeg  beholder  ham 
Ei  længe  —  nei,  det  føler  dette  Hierte. 

SiLVESTRO. 

Maria!  Barn!  hvad  er  nu  det  for  Griller? 
Du  græder? 

Maria. 
Jeg  beholder  ham  ei  længe. 
Hans  Higen  stræber  mægtigt  bort  fra  Jorden; 
En  graalig  Dunst  er  ikkun  Livet  ham, 
Hvori  det  evige  Lys  sig  farvet  bryder. 

SiLVESTRO. 

Og  elsker  han  dig  ei? 

Maria. 

Han  elsker  mig. 

SiLVESTRO. 

Og  elsker  han  dit  Barn? 

Maria. 

Ja,  som  en  Fader. 

SiLVESTRO. 

Og  elsker  han  ei  alt  Elskværdigt? 
Maria. 

Jo, 
Det  giør  han  vist. 

SiLVESTRO 
mild. 

Nu,  saa  lad  af  at  græde. 
Stol  paa  din  Gud,  og  haabl    Med  denne  Higen 
Fra  Jorden  har  det  endnu  altid  Tid. 
En  Kunstner  elsker  Jorden;  thi  han  elsker. 
Som  et  elskværdigt  Barn,  det  Sandselige. 
Han  stræber  ofte  vel,  saa  kiæk  som  Ørnen, 
At  stige  over  Field  og  Sky  til  Himlen, 
Men  ei  dog  ud  af  denne  varme  Luft, 
Solstraalens  Bad,  den  lette  Sylphes  Næring. 
Det  ligger  i  Naturen;  Livet  maa 
Jo  elske  Livet.     Først  den  sølvgraa  Alder 
Seer  uden  Gysen  i  det  øde  Dyb. 

Mama. 
Han  kommer. 

SiLVESTRO. 

Lad  ham  ikke  see  dig  græde! 
Hun  gaaer  ind. 

Antonio 

med  et  Maleri. 
Ærværdige  Fader!  der  har  I  et  Billed. 

SiLVESTRO. 

Ak,  en  bodfærdig,  hellig  Magdalena! 

Antonio. 
Hun  iilte  til  den  dunkle  Skov,  som  I; 
Dog  ei  en  dydig  Olding,  mæt  af  Verden, 
Der  søgte  Eensomhed  af  hellig  Attraa: 
En  syndig  Pige,  der  med  Angst  og  Anger 
Til  Skoven  flygted.  Hig  en  bange  Hind, 
For  der  at  sikkres  for  Forfølgelsen. 
Dog  tykkes  mig  det  velgiort  af  en  Qvinde, 
At  reise  sig  igien,  naar  hun  er  siunken; 
Der  gives  faa  af  Mænd,  som  det  formaae. 
Saa   kan  hun  ogsaa  gierne  som  en  Helgen 
Staae    os  for  Øine,  tænker  jeg.     Og  da  hun 
Var   skiøn  og  blomstrende,  saa  har  jeg  her 
Afmalet  hende  som  en  from  Gudinde 
For   Skovbetragtningen,  som  jer  Gudinde. 
Nu,   tag  til  Takke  da! 

SiLVESTRO 
ryster  smilende  paa  Hovedet. 
I  Kunstnere 
Kan   aldrig  reent  afsige  Hedenskabet; 
Gudinde!  min  Gudinde! 

Antonio. 
Nu,  Gudinde 
Og  Helgen,  kommer  det  ei  ud  paa  eet? 
Hvad  godt  er,  bringer  Held;  alt  Held  er  godt. 

SiLVESTRO. 

Nu,  hvis  det  saa  er  meent!  —  Et  herligt  Billed  f 

Den  dunkelgrønne  Skov,  de  gule  Lokker, 

Den  hvide  Hud,  det  mørkblaa  Klædebon, 

Det  Ungdomsfyldige  og  Dødninghov'det, 

Det  Qvindlige  og  denne  store  Bog! 

Med  megen  Kunst  har  I  forenet  her 

Det  Stridige  til  venlig  Harmonie. 

Antonio. 
Det  glæder  mig,  i  Fald  I  er  tilfreds. 

SiLVESTRO. 

Ja,  det  skal  hænge  ved  min  lille  Hytte. 

Der  skal  den  skiønne  Morgen-,  Aftenrøde 

Under  min  Morgen-  og  min  Aftenandagt 

Bestraale  hende  klart.     Gud  lønne  jer! 

Jeg  kan  det  ei;  jeg  er  en  fattig  Gubbe. 

Dog  —  tag  til  Takke,  Anton!    Disse  Urter 

Er  sunde,  kraftige;  den  gode  Saft 

Husvaler  Brystet  med  en  qvægsom  Drik. 

Tag  dem!  drik  dem  hver  Morgen  og  hver  Aften, 

Naar  Solen  hæver  sig,  og  naar  den  daler. 

Og  naar  jeg  knæler  for  det  skiønne  Billed. 

Min  Bøn,  og  Saften,  og  jer  egen  gode 

Natur  skal  snart  helbrede  jer,  vil  Gud. 

Antonio. 
Ak,  med  min  Sygdom  er  det  længst  forbi. 

Dog  Tak,  som  byder!  thi  den  varme  Drik 
Om  Morgnen  vederqvæger  mig. 

SiLVESTRO. 

Farvel ! 
Antonio. 
Dog,  bi  et  Øieblik!    Lad  mig  end  een  Gang 
Betragte  dette  Billede.     Mig  synes, 
At  det  har  faaet  en  Plet. 

Han  betragter  det  med  Kiærlighed. 

Nei  —  jeg  tog  feil. 
Det  er  heel  reent  og  klart.     Saa!  der!  Guds  Fred! 

SiLVESTRO. 

Guds  Fred!  jeg  takker  eder  af  mit  Hierte. 

Han  gaaer. 

Den  lille  Giovanni  har  under  foregaaende  Optrin  hentet  sig  et 

Stykke  Kridt,  og  staaer  nn  og  tegner  Mænd  paa  Naboens 

Flankeværk. 

Antonio. 
Det  giøf  i^ig  ^^i<l  ondt,  naar  jeg  maa  skilles 
Fra  mine  Billeder.     Man  bliver  daglig 
Alt  meer  fortrolig  med  den  kiære  Gienstand. 
Det  er  et  Barn,  et  Foster  af  vor  Aand. 
En  Digter  har  det  godt;  han  kan  bestandig 
Bejiolde  sine  Børn  i  Nærheden. 
En  Maler  er  en  fattig  Fader,  som 
Maa  sende  dem  ud  i  den  vide  Verden; 
Der  maae  de  siden  sørge  for  sig  selv. 
Men   hvad  giør  Drengen  der?  Han  maler  Fresco 
Paa  Naboens  Plankeværk.     Lad  være,  Barn! 
Han  har  jo  tidt  nok  strengt  forbudet  det.  — 

Du  taabelige  Dreng!  hvor  kan  du  giøre 

Et  saadant  Been? 

Giovanni  visker  ud,  og  gijør  det  om. 

See  saa!    Nu  blev  det  bedre. 
Han  hielper  ham. 
Ha  ha!  det  er  et  morsomt  Stykke  Karl. 
Giv  ham  paa  Hov'det  en  høipullet  Hue! 

Giovanni 

hopper  af  Glæd^. 
Ja,  Og  en  Sabel,  Fader!  og  en  Sabel. 

Antonio. 
Ja  vist! 

Giovanni. 
O,  maa  jeg  giøre  Sablen  selv? 

Antonio. 
Ret  lang  og  krum! 

Battista 

kommer  ud  af  sin  Djøt,  og  bliver  det  vaer. 

Der  staaer,  Gud  straffe  mig! 
Det  gamle  Menneske  ret  som  et  Barn 
Og  hielper  Pogen  at  tilsøle  Væggen, 
I  Stedet  for  at  straffe  ham  derfor. 

Raaher : 
Antonio!  hører  I? 

Antonio 

forlegen. 
Mester  Battista! 

Battista. 
Hvad  Diævlen!  ridser  I  mig  ogsaa  Væggen? 

Antonio. 
Tilgiv,  min  kiære  Nabo!    Jeg  har  ofte 
Forbudet  Drengen  det. 

Battista. 

Forbudet  det? 
Og  hielper  ham  dog  selv! 

Antonio.  - 

Han  tegnede 
Mig  Benet  paa  den  gamle  Høvidsmand 
Alt  for  urimeligt.     Bliv  ikke  vred! 
Hvad  skader  det,  den  gamle  Knebelsbart 
Staaer  der  paa  Væggen,  som  en  trofast  Skildvagt? 
Han  skræmmer  eder  Tyvene  fra  Huset. 

Battista. 
Fra  Huset  skræmmer  I  mig  neppe  T^'ven. 
Lad  Plankeværket  staae!  jeg  raa'er  jer  det. 
Hvis  I  vil  selv  ei  tugte  eders  Dreng, 
Godt,^8aa  vil  jeg. 

Antonio. 
Nu,  tag  det  ei  saa  nær! 
Hvor  kan  den  lille  Dreng  fortørne  eder? 
Hvad  Noget  vorde  skal  i  Verden,  maa 
Udvikle  sig  i  Tide.     Driften  stikker 
I  Pogen,  Lysten  driver,  han  maa  male. 
Saa  skyer  den  mindste  Ælling  aldrig  Vandet; 
Saa  prøver  Fugleungen  strax  sin  Vinge. 
Dem  lokker  Luften,  Vandet;  Farven  ham. 

Battista. 
Aa,  Narreri!    Har  nogentid  I  seet 
Min  Frands  saa  søle  Væggen  til?   Det  var 
Et  velopdraget,  stille  Barn ;  nu  blier  der 
1  Rom  en  herlig  Maler  af  ham. 

Antonio. 

Troer  I? 

Battista 

heftig. 

Der  blier  en  herlig  Maler  af  ham,  ja! 
En  dannet  Kunstner,  som  bestandig  maler 
Kun  efter  Regler,  efter  Videnskab. 
Naar  han  har  udlært  hos  sin  Mester,  sender 
Jeg  ham  til  Rafael;  han  giør  ham  færdig. 

Antonio. 
I  atten  Aar  er  Rafael  alt  død. 

Battista. 
Saa  lever  andre  Folk,  som  ei  er  døde. 
Jeg  sparer  Intet  paa  ham,  jeg  har  Grunker, 
Og  da  det  dog  engang  er  Mode  nu. 
At  man  skal  male,  skal  han  ogsaa  male. 
Jeg  sparer  Intet  paa  ham,  kiøber  Pensler 
Og  Farver  til  ham,  Blyantspen,  Palet, 
Og  hvad  han  vil.     Thi  Intet  er  saa  flaut, 
Som  Fattigdom,  der  fuske  vil  i  Kunst. 

Antonio. 
Især  naar  det  er  Fattigdom  i  Aanden. 

Battista. 
Hvad  mener  I?    Hvad  vil  I  sige  dermed? 

Antonio. 
Troer  I,  at  Penselskaftet  selv  kan  male? 
Træklodsen  blier  ei  Maler,  tro  I  mig! 

Battista. 
Min  Frands  blier  Maler,  jer  til  Trods,  ei  blot 
En  Landsbymaler,  der  kun  maler  saa 
Hvad  Dagen  giver;  tværtimod  — 

Antonio. 

Hvad  Natten? 
Det  kan  jeg  med. 

Battista. 
Ak,  eders  Mesterstykke! 
Deri  er  ingen  Menneskeforstand; 
Der  lyser  Barnet  jo,  som  en  Sancthans-Orm. 

Antonio. 
Forsynd  jer  ikkun  ei!    Hvad  taler  I 
Om   Menneskeforstand?  Hvis  I  vil  fatte 
Det  Himmelske,  maa  Himlen  jer  begeistre. 

Battista. 
Tilsidst  giør  I  jer  endnu  til  en  Helgen. 

Antonio. 
Jeg  er   en  fattig  Mand,  har  lært  mig  selv 
Paa  egen  Haand;  jeg  sammenligner  mig 
Vist  ei   med  de  Udødelige,  som 
Forherlige  vor  Jord  med  deres  Værker.  , 
Jeg  ki ender  deres  Værker  ei  engang. 
Dog  at   Naturen  ogsaa  mig  til  Kunstner 
Har  dannet,  at  jeg  ingen  Haan  fortiener, 
Det  troer  jeg,  og  er  ei  den  Eneste, 
Som    dette  troer. 

Battista. 
Fordi  mangt  selle  Skrog 
Med   alt  for  store  Summer  undertiden 
Afkiøbte  jer  det  Farvekluderi?^ 

Antonio. 
Battista!  nu,  I  er  Giestgiver  —  bravo! 
I  er   en  dygtig  Kok  —  bravissimo! 
En   dygtig  Kok  bør  holdes  høit  i  Ære. 
I  har  bespiist  mig  og  min  stakkels  Hustru, 
Vi  er  jer  end  den  lille  Summe  skyldig  — 
Taalmodighed !  jeg  sælger  snart  mit  Billed. 

Lad  det  ei  sætte  jer  i  vrantent  Lune! 
Hvis  eders  Søn  ei  duer  just  til  Maler, 
Kan  han  jo  være  duelig  til  Andet. 
Hvermand  i  Verden  kan  ei  male  selv; 
Der  maa  og  gives  Folk,  som  laer  sig  male. 
Vær  ei  fortrædelig;  giv  mig  endnu 
I  Dag,  i  Morgen  det  Nødvendige! 
Jeg  skal  betale  Alt  i  Overmorgen. 

Battista. 
Slet  Intet  faaer  I,  før  I  har  betalt. 

Antonio. 
Nu,  tigge  kan  jeg  ei;  saa  maae  vi  sulte. 
Opvarteren 

kommer  med  et  Brev  til  Battista 
Et  Brev  fra  Rom. 

\  '  Gaaer. 

Battista. 
Fra  Mester  Lucas,  fra 
Min  Frandses  Lærer?    Ha,  nu  skal  I  see!    • 
Det  klinger  i  en  ganske  anden  Tone. 

Antonio. 
Er  det  det  første  Brev,  han  skriver  eder? 

Battista. 
Det  første;  men  det  bliver  ei  det  sidste. 

Antonio. 
Han  er  bekiendt  for  en  retskaffen  Mand 
Og  for  en  duelig  og  vakker  Kunstner. 
Vel,  skal  vi  vedde:  Mester  Lucas  har 
De  samme  Tanker  om  jer  Søn,  som  jeg? 

Battista. 
Hvad? 

Antonio. 
Skal  vi  vedde?  om  —  et  Middagsmaaltid  ? 

Battista. 
Og  naar  nu  I  har  tabt,  hvad  faaer  da  jeg? 

Antonio. 
Saa  hører  jer  mit  nye  Billed  til. 

Battista. 
Det  der? 

Antonio. 
Mit  Billed  mod  et  Maaltid  Mad: 
Lucas  har  sagt,  Frands  duer  ei  til  Maler. 

Battista. 
I  er  en  daarlig,  en  letsindig  Mand. 
Beklag  jer  ei  bagefter,  naar  I  taber! 

Antonio. 
Vist  ikke?    Vedde  vi? 

Han  rækker  ham  Haand. 

Battista. 

Vel,  lad  saa  være! 
Et  Haandtag  er  nødvendigt  ei  derpaa. 
Ven  taer  kun  Ven  i  Haand. 

Antonio. 

Jeg  er  saa  lidt 
Jer  Fiende,  som  den  gode  Frands  er  Maler. 

Battista. 
Det  skal  I  see. 

Antonio. 
Saa  læs! 
Battista 

bryder  Brevet,  og  læser : 

»Tag  eders  Søn 

»Tilbage!  han  er  ikke  skabt  til  Kunstner, 
>I  spilder  ikkun  Pengene  paa  ham  — < 
Han  holder  inde  af  Harme. 

Antonio. 
Nu,  seer  I?    Fuskeren  kan  undertiden 
Dog  ogsaa  giette  rigtigt.  —  I  er  opbragt? 
Tak  Gud,  at  eders  Søn  er  falden  i 
En  brav  Mands  Hænder,  som  fra  ham  ei  stiæler 
Den  gyldne  Tid,  ei  Pengene  fra  jer! 
Tag  eders  Frands  tilbage,  lad  ham  gaae  jer 
Til  Haande  i  jert  Vertskab;  det  er  bedre, 
Og  bringer  jer  langt  mere  Fordeel  ind. 
Farvel  saa  længe!    Glem  ei  Veddemaalet! 
Jeg  måned  ei,  hvis  mig  ei  Nøden  måned. 

Han  gaaer. 

Battista 

alene. 
>Tag  eders  Søn  tilbage!  han  — <  Fordømt! 
Og  denne  Skurk  kroer  sig,  og  triumpherer. 
Og  jeg  beskæmmet  staaer,  en  fattig  Synder! 
Ha,  vidste  jeg  en  Leilighed  til  Hevn! 
Der  staaer  mit  skiønne  Huas,  der  staaér  hans  Hytte, 
Og  ingen  Fremmed  tager  ind  til  mig. 
Som  ei  besøger  den  Elendige, 
For  at  betragte  ret  hans  Fuskerier, 
Og  taler  meer  om  ham  paa  andre  Steder 
End  — 

Ottavio  kommer  ud  af  Giestgiver^aarden 

Battista, 
Tys!  der  er  Ottavio.     Xu  munter! 
Han  er  en  Hader  af  Alvorligheden. 

Ottavio. 
God  Dag,  Battista!  Hvad?  er  du  bedrøvet? 
Hvad  har  du  der?    En  Kiærlighedsbillet ? 
Ei!  har  din  Skiønne  givet  dig  en  Kurv? 

Battista. 
Ei  mig,  min  Herre!  men  min  Søn. 

Ottavio. 

Ei!  ei! 

Battista. 
Fru  Musa,  eller  hvad  hun  hedder.     Lucas 
Har  skrevet  mig  fra  Rom:  jeg  skal  kun  tage 
Tilbage  Frands  igien;  han  duer  ikke 
Til  Maler,  mener  han. 

Ottavio. 

Det  er  mig  kiært. 
Saa  kan  han  due  dog  til  min  Huusforvalter, 
Min  Regnskabsfører. 

Battista. 
Eecellenza,  naadig  — 

Ottavio. 
Jeg  har  alt  længe  havt  i  Sinde,  seer  du. 
At  foreslaae  dig  det.     Du  boer  mig  dog 
Nu  alt  for  langt  fra  Haanden.     Siden  du 
Har  faaet  denne  Gaard,  undværer  jeg  dig. 
Min  Regnskabsfører  kan  ei  være  borte. 
Det  er  mig  ikke  nok,  at  du  engang 
I  Ny  og  Næ  kun  kommer  hen  til  Parma. 

Battista. 
Ak,  Eecellenza!  eders  Naade  rører 
Mit  Faderhierte  fast  til  Taarer  —  troer  jeg. 
Oehlenschiager.    III.  10 

Ottavio. 
Hvor  er  du  falden  paa  det  gale  Indfald, 
At  giøre  ham  til  Maler? 

Battista. 

Da  det  dog 
Er  blevet  Moden  i  vort  Fædreland; 
Da  Kunstnerne  saa  høit  i  Ære  holdes, 
At  selve  Cardinalers  Broderdøttre 
De  Kurven  give  tør. 

Ottavio. 
Siig,  har  maaskee 
Antonios  Exempel  smittet  dig? 
Battista. 
Ak,  Gud  !  det  er  en  fattig  Diævel ;  han 
Gav  neppe  nogen  fornem  Dame  Kurven. 
Han  nøier  sig  med  det,  som  mindre  er: 
Hans  Kone  er  en  Pottemagers  Datter. 

Ottavio. 
Battista!  jeg  misunder  ham  hans  Valg; 
Thi  hun  forholder  sig  til  mangen  Dame, 
Som  Rosen  til  en  malet  Blomsterpotte. 

Battista. 
Nu  —  ja  — 

Ottavio. 
Veed  du,  hvorfor  jeg  denne  Gang 
Opholder  mig  saa  længe  hos  dig  her? 

Battista. 
Nu,  Eccellenza  elsker  — 

Ottavio. 

Hvad?  du  veed? 

Battista. 
Den    smukke  Egn;  min  ringe  Hytte  bruger 
I   saa   at  sige  som  en  Sommervilla. 
Det  smerter  mig  kun  nu,  at  Eccellenza 
Ei   længer  denne  Gang  kan  blive  hos  os. 

Ottavio. 
Mig   smerter  det  langt  meer.     Er  Hesten  sadlet? 

Battista. 
Ja,   det  forstaaer  sig. 

Ottavio. 
Kommer  du  til  Parma? 

Battista. 
Forstaaer  sig,  Eccellenza!  end  i  Dag; 
Det   er  jo  Maanedsdag  og  Regnskabsdag. 

Ottavio. 
Godt!    Men  for  dog  endnu  en  Gang  at  tale 
Om   Maleren:  veed  du,  min  gode  Ven! 
At  denne  stakkels  Maler  har  en  Skat, 
Som  jeg  misunder  ham? 

Battista. 

Han?  Intet  har  han! 
Ei  Suul  til  Brødet,  ei  den  mindste  Hvid. 

Ottavio. 
Dog  gav  jeg  mangen  Hvid  med  Glæde  til. 
Hvis   det  var  mit,  hvad  denne  Mand  besidder. 

Battista. 
Ei!   Eccellenza!  jeg  forbauses. 

Ottavio. 

En 
Madonna  eier  han,  som  jeg  gad  eie. 

10* 

Battista. 
Ja  saa!    Det  nye  Stykke?    Nu,  det  kan 
Dog  ikke  være  mangen  Daler  værd. 
Tillader  Eccellenza  mig  et  Ord? 
Det  er  ei  nogen  virkelig  Madonna; 
Det  er  ei  meer  og  heller  intet  mindre, 
End  Billedet  af  Mandens  egen  Kone. 

Ottavio. 
Og  hvis  nu  just  Originalen  var 
For  mig  den  allerdeiligste  Madonna? 

Battista. 
Ak,  Eccellenzl  nu  gaaer  et  Lys  mig  op: 
Den  unge  Malerkone  har  maaskee 
For  Eders  Naades  Øine  Naade  fundet? 

Ottavio. 
Tal  ei  saa  daarligtl   Mellem  Mand  og  Qvinde 
Er  stedse  hun,  naar  hun  er  skiøn,  den  Naadige. 

Battista. 
I  tænker  som  en  værdig  Riddersmand, 
Giør  eders  Stand  og  eders  Aner  Ære; 
I  Konens  —  Naade  ønsker  I  at  være. 

Ottavio. 
Men  ønsker  dog  ei  at  fornærme  Manden. 
Siig  mig,  du  kiender  ham,    er  han  af  den  Slags 

Battista. 
Ak,  du  min  Gud!  det  er  et  ærligt  Skind, 
Som  drømmer  sig  igiennem  denne  Verden. 
Jeg  troer,  han  tog  sig  kun  den  smukke  Kone, 
For  en  Model  at  faae  for  ingen  Penge. 
Det  er  en  deilig,  en  elskværdig  Skabning; 
I  maa  vel  ligne  hende  ved  Madonna. 

Men  han  behandler  hende  maadeligt. 

Han  lader  hende  mangle  Alt,  hvad  slig 

En  yndig  Kone  kunde  ønske  sig; 

Han  kan  jo  ei  engang  forsørge  hende. 

Blid  dog  med  Taalmod  bærer  hun  sin  Skiebne. 

Det  var  et  christent  Stykke,  naadig  Herre! 

I  Fald  I  tog  jer  af  den  hulde  Skabning. 

Ottavio. 
Han  maler  atter  paa  det  skiønne  Billed. 
Jeg  kiøber  ham  det  af,  indbyder  ham 
Til  Parma  strax  med  Hustru  og  med  Barn; 
Han  skal  Platfonden  male  i  min  Sal. 

Han  nærmer  sig,  og  hilser  Aktoi^io,  som  atter  er  kommen  nd,  og 
maler  i  Skuret 

Battista 

sagte. 
O,  skiønt!  Min  Hevn!  du  kommer  af  dig  selv. 

Ottavio. 
Nu,   Mester  Anton?  nu  maa  dette  Stykke 
Dog  være  færdigt  snart? 

Antonio. 

Ja,  kiære  Herre! 
Jeg  tænker  end  at  ende  det  i  Dag. 

Ottavio. 
Er  det  alt  solgt? 

Endnu  sin  Kiøber. 


Antonio. 
Ak,  Herre !  nei ;  det  søger 


Ottavio. 

En  saa  sielden  Skiønhed, 
Som  eders  yndige  Madonna  der. 
Behøver  sikkert  ei  at  søge  længe; 
En  Elsker  vil  vel  snart  indfinde  sig. 

Antonio. 
Af  Elskere  kan  der  vel  findes  nogle; 
Men  dermed  er  endnu  ei  Tingen  afgiort, 
Det  maa  først  træffe  sig  saa  lykkeligt, 
At  Elskeren  tillige  bliver  Kiøber. 
Hvis  ene  Talen  var  om  Kiærligheden, 
Behøved  jeg  just  ei  at  søge  længe; 
Jeg  veed  alt  Een,  som  elsker  det  af  Hiertet, 
Og  som  jeg  ogsaa  overlod  det  helst, 
I  Fald  han  mægted  at  betale  det. 

OtTAVIO. 

Og  hvem  er  det? 

Antonio. 
Det  er  jeg  selv,  min  Herre! 

Ottavio. 
Ja  saa!  —  Ih  nu,  I  elsker  det  med  Ret. 
Det  er  ret  vakkert  giort,  det  giør  jer  Ære. 

Antonio. 
Ak,  Herre!  det  er  ei  for  Ærens  Skyld. 
En  Kunstner  have  maa  sit  Arbeid  kiært, 
Ei  af  Forfængelighed,  han  maa  elske 
Det  som  et  Billed  af  sin  egen  Siæl. 

Ottavio. 
Ei  nu!  ei  nu!  jeg  haaber,  Mester  Anton 
Vil  trøste  sig  for  Tabet.     Jeg  har  hørt. 
At  denne  deilige  Madonna  dog 
Ei  ganske  skylder  Tanken  kun  sin  Fødsel; 
At  Noget  lever  i  den  ydre  Verden, 
Som  ei  dertil  bidraget  har  saa  lidt. 
Originalen  bliver  her  i  Huset, 
Alt,  hvad  I  sælger  mig,  er  en  Copie. 

Antonio. 
Copie  kan  dette  Billed  neppe  kaldes. 

Ottavio. 
Antonio!  vil  I  vel  sælge  mig 
Jert  Billed? 

Antonio. 
Naadig  Herre!  hiertensgierne. 

Ottavio. 
I  Parma  har  jeg  ladet  bygge  mig 
En  prægtig  Sal  for  skiønne  Malerier. 
Der  gives  ingen  stor,  fortræflig  Maler, 
Af  hvem  jeg  ei  besidder  nogle  Stykker. 
Der  maa  I  ogsaa  hænge. 

Antonio. 

Naadig  Herre! 
For  megen  Ære.     Har  I  virkelig 
Af  alle  store  Mestre  Værker  der? 

Ottavio. 
Ja  vist! 

Antonio. 
Naar  nogle  gamle  Altertavler 
Jeg  høit  undtager,  har  jeg  endnu  aldrig 
Seet  noget  Billed  af  en  sielden  Mester. 

Ottavio. 
Hvorledes  er  I  bleven  Maler  da? 

Antonio. 
Gud  veed!  Det  er  saa  kommet  af  sig  selv. 

Ottavio. 
Velan!  saasnart  I  har  jert  Billed  færdigt, 
Saa  kom  til  mig  i  Parma  med  det  strax; 

Der  skal  I  skue  alle  mine  Skatte. 
For  dette  Maleri  vil  jeg  betale 
Jer  fiirsindstyve  Scudi. 

Antonio. 

Kiære  Herre! 
Det  er  for  meget,  meer  end  det  er  værdt. 

Ottavio. 
En  Adelsmand  bør  skatte  alt  det  Ædle; 
Han  handler  ikke  med  en  sielden  Kunstner, 
Han  lønner,  understøtter  ham. 

Antonio. 

Min  Herre! 

Ottavio. 
I  Parma  skal  I  ogsaa  male  mig. 
Men,  Mester!  viis  mig  nu  den  Villighed, 
Beed  eders  unge  Kone  træde  ud 
Et  Øieblik,  at  jeg  kan  dømme  selv. 
Om  dette  Billed  ligner  hende  rigtig. 

Antonio. 
Hun  er  undseelig,  min  naadig  Herre! 
For  Fremmede,  især  for  slige  Store, 
Som  I. 

Ottavio. 
Vist  ikke;  føi  mig  dog  deri. 
Kald  hende  ud! 

Antonio. 
Nu,  hvis  I  ønsker  det!  — 
Men,  som  jeg  siger,  Liigheden  er  ei 
Paa  denne  Maade  søgt,  som  I  formoder; 

Thi  jeg  forstaaer  mig  ei  paa  Contrafeien 

I  egentlig  Forstand. 

Baaber: 
Maria,  kom!  — 
Det  er  kun  -r-  nu,  det  vil  I  see.  —  Maria! 

Maria 

kommer;  da  hun  seer  Ottavlo,  hilser  hun  ham  ærbødigt 
Hvad   vil   du,  kiære  Mand? 

Antonio 

halv  sagte. 

Den  Herre  vil 
Afkiøbe  mig  mit  Billed,  og  han  giver 
Mig  fiirsindstyve  Scudi.     Sandelig 
Det  er  en  ædel  Mand;  han  elsker  Kunsten, 
Og  understøtter  Kunstneren.     Nu  vil 
Han   see,  om  og  Maria  der  paa  Tavlen 
Har  nogen  Liighed  med  Maria  her. 

Ottavio. 
I  hedder  og  Maria,  skiønne  Kone? 

Maria. 
Ja,  naadig  Herre! 

Ottavio 

betragter  Billedet  og  hende. 
Hvor  det  glæder  mig 
I  hvert  et  Træk  at  spore  denne  Liighed 
Og  denne  Uliighed  hos  to  Madonner! 
O,  Mester!  I  har  viist  en  sielden  Kunst: 
Den  blomstrende  Natur,  den  høie  Skiønhed, 
Som  eders  Hustru  eier,  har  I  givet 
Et  Anstrøg  af  et  helligt  Sværmeri, 
Som  klæder  hende  overordentlig. 
Kun  een  Ting  klæder  hende  endnu  bedre: 

Den  Uskyld,  den  kunstløse  Yndighed, 

Hvormed  Naturen  selv  har  prydet  hende. 

Hvo  kun  jert  Billed  seer,  maa  vorde  henrykt 

Ved  jer  Madonna,  nødes  til  at  sige: 

Der  gives  intet  Skiønnere  i  Verden! 

Hvo  derimod  seer  eders  Hustru  staae 

Ved  Siden  af,  maa  sukke  salig  ud: 

Det  kan  kun  Gud,  og  ingen  Maler  skabe! 

Jeg,  der  har  Kunsten,  som  Naturen  kiær. 

Beundrer  eders  Ægtefælles  Ynde, 

Og  eders  Færdighed  i  lige  Maade. 

Antonio. 
I  er  for  god,  min  Herre! 

Ottavio. 

Nu  velan! 
Jeg  nødes  til  at  reise,  kan  ei  bhve, 
Saa  gierne  jeg  endnu  mig  fængsle  lod 
Af  Kunst,  Natur  og  Skiønhed.     Men  følg  efter, 
Saasnart  I  har  mit  Billed  færdigt!  Hiemme 
Kan  vi  aftale  Resten.     Mit  Palads 
Er  stort;  der  vil  vel  findes  Værelser 
For  Kunstneren,  hans  Hustru  og  hans  Barn. 
Jeg  veed,  I  har  i  Parma  malet  Fresco 
I  San  Giuseppo,  San  Giovanni;  vel! 
I  skal  Platfonden  male  i  min  Sal. 
Farvel,  min  Ven!    Levvel,  min  Deilige! 
Det  kommer  an  kun  paa  vor  egen  Villie, 
Saa  er  vi  alle  Tre  ret  lykkelige.  Han  gaaer. 

Battista. 
Antonio!  nu,  har  jeg  bragt  jer  her 
En  daarlig  Kunde? 

Antonio. 
Giv  mig  eders  Haand! 
I  er  en  ærlig  Mand. 

Battista 

smilende. 
Ei  sandt?     Nu  vel! 
Nu  gaaer  jeg  hen  at  lave  jer  et  Maaltid.  Gaaer. 

Antonio 

glad. 
Det  er  ved  Gud  dog  sandt:  er  Nøden  størst, 
Er  ogsaa  Hielpen  nærmest.     O,  Maria! 
Min  bedste  Kone!  glæd  dig  nu  med  mig. 
Det  er  dog  sandt,  hvad  jeg  saa  ofte  paastod: 
End   gives  gode  Mennesker  i  Verden. 
En   Mand  behøver  kun  at  stræbe,  virke, 
Saa  har  han  Venner  med,  og  Hielp  og  Bistand. 
Du  er  alvorlig?    Fryd  dig  dog  med  mig! 
Nu  kan  jeg  ikke  føre  Penslen;  nei. 

Af  Fryd  mig  skiælver  Haanden,  som  mit  Hierte. 

Giovanni  kommer. 
O,  kiaere  Hiertensdreng!  kom  med  din  Fader. 
Nu  skal  vi  strax  til  Bords.     Til  der  blier  dækket, 
Min   søde  Unge!  vil  vi  lege  sammen. 

Han  tager  ham  paa  Armen,  og  gaaer  ud  i  Skoyen  med  ham. 

Mabia 

alene. 
Jeg  fryde  mig?  O,  Gud!  der  aner  mig 
Ei  noget  Godt.     Hvor  ofte  har  Ottavio 
Med   Haandtryk  og  med  Blik  —  O,  min  Antonio! 
Du  glæder  dig?    Din  rene,  bhde  Siæl 
Har  ingen  Anelse  om  denne  Skiændsel. 
Dog  den  Elendige,  han  skal  beskæmmes! 

Men  du!  dit  Haab,  din  Glæde!  —  »Han   maa  vogte 

Sig  for  al  voldsom  Sindsbevægelse, 

Maa  være  munter,  fro.«  —  Ha,  gamle  Munk! 

Blev  af  den  blege  Død  du  sendt  fra  Skoven, 

En  frygtelig  Herold,  at  varsle  mig?  — 

Ja,  Himlen  er  ei  længer  mild  og  blaa; 

En  brændende  Scirocco  vifter  hid, 

Uveiret  nærmer  sig  paa  sorte  Skyer, 

Og  svæver  over  denne  lille  Hytte. 

Ak,  den  beskedne  Fryd  maa  meer  ei  blomstre! 

Den  svovlblaa  Lynildstraale  knittrer  ned 

Med  grusom  Lyst,  og  vi  —  hvo  redder  os? 

GlULIO. 

rLom !  seer  I  ?  denne  Plads  er  køl  og  luftig, 
Beskygt  af  Træ'r.     Der  staaer,  som  jeg  har  tænkt, 
Giestgivergaarden.     Seer  I  vel?   Et  stort 
Nybygget  Huus.     Vi  er  langt  bedre  faren 
Her  end  i  Reggio. 

MiKEL. 

Den  fordømte  Knegt! 

GlULIO. 

Nu,  Mester  Mikel!    I  er  bleven  heed, 

Det  er  naturligt.  Middagssolen  brænder. 

Kom,  køl  jer  af  her  under  dette  Træ! 

Man  siger,  Verten  har  en  herlig  Viin. 

Og  skield  mig  Kudsken  meer  ei  Huden  fuld! 

Et  Hiul  kan  knækkes  let;  hvo  forhdseer  det? 

Og  ruller  ei  det  store  Tidens  Hiul 

Selv  tidt  saa  knortet,  at  man  skulde  troe. 

Det  reent  var  brudt? 

Mikel. 

Ak,  I  med  Tidens  Hiul! 

GlULlO. 

Saa  gaaer  det  atter  ofte  som  i  Slæde, 
Saa  at  man  mærker  knap,  der  er  et  Hiul. 

MiKEL. 

Hvor  I  er  vittig! 

GlULIO. 

Og  hvor  I  er  vred! 

MiKEL. 

Det  vil  jeg  længe  blive. 

GlULIO. 

Godt ;  og  jeg 
Vil  spøge,  til  I  bliver  god  igien. 
Kom,  sæt  jer  under  Egen  her!    Med  Rette 
Vel  burde  Lauren  skygge  eders  Tinding; 
Dog,  Egeløv  maa  heller  ei  foragtes. 
En  sielden  Kunstner  er  Nationens  Ære, 
Ham  smykke  Borgerkronen! 

MiKEL 

sætter  sig- 

I  er  høflig. 

GlULIO. 

I  Dag  umuligt  komme  vi  til  Bords 
Hos  Hertugen  af  Modena. 

MiKEL. 

O,  Jammer! 

GlULIO. 

Den  ædle  Vert  og  han  af  Mantova. 
Forgieves  vente. 

MiKEL. 

Lad  de  Herrer  vente! 
Saa  øve  de  sig  i  Taalmodighed ; 
De  har  det  nødigt  begge. 

Opvabteren 

kommer. 
Hvad  befaler 
De  høie   Herrer? 

GlULIO. 

Viin,  min  Søn!  Hvad  har  I 
For  Vine? 

Opvarterek. 
Alle  Sorter,  Eccellenza! 

MiKEL. 

Alt  tappet  ud  af  een  og  samme  Tønde. 

GruLio. 
Den   bedste! 

MiKEL. 

Hvorfor  ei?   Bestandig  faaer  I 
Folk  til  at  troe,  at  vi  er  Fyrster,  der 
Incognito  for  Spøg  kun  banke  paa, 
For  siden  med  Fortæring  og  Betaling 
Høimodig  at  tilkiendegive  sig.  — 
Hør,   Dreng!  har  I  god  gammel  Florentiner? 

Opvarteren. 
Forstaaer  sig,  Herre! 

MiKEL. 

Bring  mig  da  et  Bæger! 

GlULIO. 

I  lider  ei  den  søde  Viin? 

MiKBL. 

Gud  frie  mig! 
Maaskee  I  ønsker  af  den  søde?    Bi, 
Jeg  kalde  vil  paa  Drengen. 

GlXJLIO. 

Nei,  jeg  drikker 
Med  eder. 

MiKEL. 

Deri  giør  I  vel.     Det  Søde 
Kun  duer  sielden,  sparsom  nydt;  her  vilde 
Det  være  reent  en  Gift.     Tag  for  det  Søde 
Jer  vel  i  Agt;  husk  paa,  at  eders  Mester, 

Den  store  Rafael,  er  død  deraf! 

Opvarteren  kommer  med  Viin. 
GlULIO 
sidenker  og  drikker. 
Ha,  der  er  Vinen.     Det  giør  godt.     Hvor  qvæger 
Dog  paa  en  lummer  Dag  en  kølig  Drik! 

MiKEL 
smager  Vinen. 
Den  Viin  er  slet.     Den  brygget  er  i  Kobber. 
Hvad  Diævlen!  vil  I  her  forgifte  osV 
Strax  bring  en  anden  Viin,  en  bedre  Slags! 
Hvis  ikke,  faaer  du  Bægeret  i  Panden. 

Opvarteren. 
Vi  har  en  bedre.  Herre!  den  er  dyr. 

MiKEL. 

For  fem  Bajocs  har  jeg  den  bedste  Viin. 
Kun  hid  dermed! 

Opvarteren 

ved  sig  selv. 
Den  Herre  veed  Besked. 

Oaaor. 

GlULIO 

betragter  Mikel  smilende. 
I  Smaat  som  Stort  uskiftelig  den  Samme! 

MiKEL. 

Hvad  mener  I? 

GlULIO. 

Jeg  mener,  Mester  Mikel! 
I  kunde  være  selv  Viintapper,  fik 
I  Lyst  dertil.     Veed  I  hvorfor? 
Mikel. 

Nu  da? 

GlULIO. 

Fordi   Naturen  gav  jer  med  en  Fuldmagt 
Paa  eders  Ambassade  her  i  Livet, 
Som   efter  eget  Tykke  strax  udvides, 
Og  strax  indskrænkes  kan. 

Mikel. 

Let  er  det  Sidste. 
Det  see  vi  her.     Er  det  ei  skammeligt? 
Italien  er  et  Paradiis;  frem  svulmer 
I  store,  tunge  Druer  Vinen  rundt 
Paa  alle  Veie,  kogt  af  Middagssolen, 
Fuldmodnet,  himmelsk  fyldt  med  Ild  og  Aand. 
Ikkun  den  nederdrægtige  Dovenskab 
Forfalsker  og  fordærver  Himlens  Gave. 
Er  det  ei  skammeligt? 

Giulio. 

Nu,  lad  det  gaae! 

Der  bringer  Drengen  os  en  bedre  Slags. 
Opvarteren  kommer  med  Vlin. 

Mikel 

smager  den. 
Den  Viin  er  god. 

Opvarteren. 
Befaler  mine  Herrer 
For  Resten  Ingenting? 

Oehlenschlåger.    in.  11 

MiKEL. 

Naar  Tiden  kommer. 

Opvarteren  gaaer. 

GlULIO. 

Skal  vi  bestille  os  et  Middagsmaaltid  ? 
Imens  man  dækker  Bord,  kan  vi  gaae  hen 
Og  see  de  gamle  Billeder  i  Kirken. 
Man  siger,  der  er  Sager  der  af  Giotto, 
Ja,  hvis  jeg  feiler  ei,  af  Gimabue. 

MiKEL. 

Og  var  der  af  den  hellige  Lucas  selv 

De  bedste  Hoveder  i  gylden  Grund, 

Jeg  gik  dog  ei.     Har  jeg  i  denne  Hede 

Ei  end  udstaaet  nok?    Skal  jeg  endnu 

Henslæbe  mig,  for  i  de  mugne  Gange 

At  see,  hvorledes  man  i  Kunstens  Barndom 

Har  famlet  om?    Nei,  jeg  er  kied  deraf. 

Som  Guriositet  laer  jeg  det  gielde 

For  kort  Tid;  men  hvad  lærer  jeg  vel  der? 

Opfinde,  giøre  Hov'der  kan  jeg  selv; 

Paa  skiønne  Former  er  der  ei  at  tænke. 

Gaa  I  derhen!    I  har  jo  faaet  dog 

Som  Arvelod  af  eders  Rafael 

Beundring  for  det  oldcatholske  Væsen. 

Men  tag  jer  kun  i  Agt,  at  næste  Gang, 

Naar  I  skal  male,  ei  I  tegner  Helten 

Med  alt  for  smalle  Arme,  tynde  Been. 

En  Helgen  —  nu,  han  maa  vel  i  sin  Fromhed 

Behielpe  sig  dermed;  men  Heltekroppen 

Vil  være  æltet  af  en  bedre  Deig. 

GlULIO. 

Der  taler  Formeren,  ei  Maleren. 

En  Steen  udtrykker  Lemmer,  Farven  Aand. 

Antiken  viser  os  det  skiønne  Legem; 

Men   Ansigtet  er  blegt  og  dødt  i  Stenen, 

Og  Øiet  straaler  ingen  salig  Ild. 

For  ret  at  skue  Siælen,  kiære  Mester! 

Som   taler  af  Gebærden,  nødes  vi 

At  see  i  Kunstens  from- enfoldige  Barndom. 

'    MiKEL. 

Nu,   see  saa  dybt  I  vil;  jeg  bliver  her. 
Mig  huer  meer  i  grønne  Træers  Skygge 
At  viftes  af  de  køle  Sommervinde, 
End   i  den  fugtige  Salpeterhvælving 
At  krybe  efter  gamle  Helgener. 
GrcjLio. 
Gaa   med!    Saaledes  har  I  ofte  talt; 
Dog,   naar  1  lod  jer  overtale  til 
At  vandre  hen  og  see  et  gammelt  Kunstværk, 
Har  jer  den  kraftige  Enfoldighed 
Jo  glædet  høit.     I  har  et  Kunstnerhierte ; 
Kun   paa  jer  Læbe  larmer  Gnavenheden. 

MiKEL 
i  mildere  Lune,  som  han  dog  Siøger  at  skiole. 
Ei!     I  er  naadig,  trøster  mig.     Gaa  kun! 
Paa  mig  er  dog  den  hele  Lærdom  spildt. 
Jeg  har  dog  ei  den  Siæl,  det  Hiertelav, 
Hvad  I  jo  kalder  det,  som  eders  Mønster; 
Jeg  er  ei  Rafael,  det  veed  jeg  vel. 

GlULIO. 

Forskiellig  yttrer  sig  de  Stærkes  Kraft. 

11* 

I  Kunsten  er  I  begge  Erkeengle. 
Michael!  Rafael!  hvo  er  den  Første? 
Er  han  en  Cherub  med  smaae  Sølverfløie 
Om  Rosénkinden;  vel,  I  straaler  malmklædt 
Som  en  Seraph  med  sex  uhyre  Vinger. 

MiKEL 

mildere. 
Hør!  Vinens  Kobberaand  giør  jer  poetisk. 
Gaa  kun,  Herr  Urian  —  hvad  vil  jeg  sige, 
Herr  Uri  el!  I  er  jo  dog  den  Tre  die? 
Ei  sandt?    Gaa  kun,  Herr  Smigrer!    Smukke  Koner 
Kan  I  bedaare  med  jer  Snak,  ei  mig. 
Jeg  er  en  gammel  Dreng. 

GruLio. 

Kom  og  gaa  med! 

MiKEL. 

Nei! 

GlULIO. 

Nu,  saa  bliv,  Haardnakkede !  Bestil  os 
Da  noget  Godt  til  Middag! 

MiKEL. 

Jeg  beklager, 
At  I  hos  eders  Hertug  ei  i  Dag 
Kan  kildre  Ganen  efter  Ønske.     Jeg, 
En  Borger  fra  det  borgerlige  Florens, 
Er  vant  til  Huusmandskost ;  hvis  I  vil  spise 
Med  mig,  saa  find  jer  i  at  tae  til  Takke! 

GlULIO. 

Giør,  som  I  vil! 

MlBaJL. 

Hils  eders  Helgener ! 

GlULIO. 

Jo,  jeg  skal  melde  dem,  at  I  vil  faste; 
Det  glæder  dem,  de  elske  Bod  og  Bedring. 

Han  gaaer. 
MiKEL. 

Du  Vittigfugl  1  —  Har  han  ei  med  sin  Snak 

Fast  atter  bragt  mig  af  det  onde  Lune? 

En  vakker  Karl,  den  Giulio  Romano, 

Lod  han  mig  kun  det  glatte  Væsen  fare! 
Drikker. 

Battista  kommer. 
MlKEL. 

Hvad  kommer  der  nu  for  et  Uglebilled? 

Battista. 
Jeg  hører,  til  min  allerstørste  Skræk, 
Hvorledes  Eders  Naader  her  et  Uheld 
Med  Vognen  nær  var  hændt.     Gud  være  lovet, 
At  Alting  gik  saa  vel;  thi  kunde  De 
Ei  have  slaaet  sig  et  Hul  i  HovMet, 
Brudt  sig  en  Arm,  ja,  hvad  som  værre  var, 
Et  Been?  Thi  Arme  kunde  Eders  Naader 
Til  Nød  undvære;  men  foruden  Been 
Man  kommer  ikke  frem  i  denne  Verden. 
Da  ellers  dog  Ulykken  skulde  træffe, 
Saa  er  det  vel,  at  den  er  truffet  her. 
Jeg  veed  nok.  Selvroes  stinker;  men  mit  Huus 
Er  godt,  og  min  Bevertning  efter  Ønske. 

MiKEL. 

Det  har  vi  strax  erfaret  her  med  Vinen. 

Battista. 
O,  jeg  har  skieldet  Drengen  dygtigt  ud, 

Fordi  han  bragte  slige  høie  Herrer 

Saa  slet  en  Viin.     Der  maa  dog  giøres  Forskiel. 

Thi  sagtens  er  vi  alle  Mennesker; 

Men,  gode  Himmel!  Graden  er  forskiellig. 

MiKEL. 

Ei  noget  Menneske  i  nogen  Grad 
Kan  taale  Spanskgrønt. 

Battista. 

Spanskgrønt,  Eceellenza  ? 
Det  var  en  Smule  Malurt,  for  at  giøre 
Den  friske  Viin  lidt  bitter,  stærk  for  Maven. 
Den  er  ret  sund  og  god;  men  Eders  Naade 
Maa  have  den,  som  bedre  er,  forstaaer  sig. 

MiKEL. 

Jeg  er  ei  naadig,  ingen  Eccellenz. 
Kan  man  ei  drikke  godt  foruden  det? 

Battista. 
Maa  jeg  udbede  mig  min  Herres  Navn? 

MiKEL. 

Jeg  kalder  Mester  Mikel  mig  fra  Florens. 
Battista 

afsides. 
Hvad?  Mikel  mig  fra  Florens?    Slig  en  Vogn, 
Med  Heste,  Domestiker?    Bah!  jeg  vedder. 
Det  er  en  fornem  Mand;  det  mærker  man 
Paa  Stoltheden.  —  Men  man  maa  smigre  Lunet. 

Høit. 

Nu  altsaa  —  Mester  Mikel  —  he  —  fra  Florens! 
Hvad  maa  man  vel  opvarte  med  til  Middag? 

Mikel. 
Leer  I  mig  ud? 

Battista. 
Bevares  Gud!  he  he, 
Det  er  kun  saa  for  Navnets  Skyld. 

MiKEL. 

For  Fanden! 
Hvad   har  vel  Herren  imod  dette  Navn? 
En   Hertug  kunde  være  det  bekiendt. 

Battista. 
Naturligt!  Navne  er  Benævnelser, 
Kun   Toner,  som  forsvinde  strax  i  Luften. 
Jeg  kalder  for  Exempel  mig  Battista; 
Det  vil  ei  sige,  jeg  er  christen  døbt, 
Thi    —  sagtens  —  det  forstaaer  sig  af  sig  selv. 

MiKEL. 

Og   hvad  betyder,  mener  I,  mit  Navn? 

Battista. 
Der  stikker  Noget  under. 

MiKEL. 

Kiender  I  mig? 
Battista. 
Paa   eders  Attributer,  naadig  Herre! 

MiKEL. 

Saa  har  I  altsaa  seet  af  mine  Sager, 
Af  mine  —  Attributer,  som  I  siger  — 

Battista. 
Nu,   Attributer  eller  Eqvipage, 
Det  kommer  ud  paa  eet.     Et  skiønt  Par  Heste, 
En   deilig  Vogn,  en  dygtig  Kudsk! 

MiKEL. 


I  Korthed: 


Veed  I,  at  jeg  er  Buonaroti? 

Battista. 

Hvad? 
Umuligt!  —  Mikel!  Mikel  Buonaroti! 
Ja  ja,  ved  Gud,  det  træffer  sammen;  vi 
Behøve  kun  en  Angelo  endnu, 
Saa  har  vi  her  den  hele  store  Mand. 
O,  sieldne  Fryd!  min  ringe  Hytte  slutter 
Den  største  Kunstner  mellem  sine  Vægge. 

Mikel. 
Nok  muligt,  Ven!    Jeg  sidder  udenfor. 

Battista. 
Hvad  maa  man  dog  opleve!  hvilken  Glæde! 
Min  ædle  Herre!  spiis  og  drik  og  sov 
I  dette  Huus,  saalænge  som  I  vil. 
Jeg  fordrer  ingen  Penning,  ei  en  Hvid 
Af  eder;  nei,  i  Sandhed  ei! 
Mikel. 

Hvordan? 

Battista. 
Hvordan?  Troer  I,  den  Vert,  som  frit  beverted 
Den  store  Rafael  (hvem  Rafael 
Et  herligt  Billed  maled  i  hans  Sal 
Til  Giengield,  da  han  reiste  bort),  troer  I, 
Han  var  den  Eneste  af  denne  Stand, 
Som  bærer  Kiærlighed  til  Kunst  i  Livet? 
Nei  sandelig!  saa  vist  I  overgaaer 
Tre  Gange  Rafael,  efter  Alles  Mening, 
Saa  maa  min  Kiærlighed  og  min  Beundring 
Og  være  trefold  større. 

Mikel. 

Deraf  følger, 

At  min  trefoldige  Taknemlighed 
Maa  male  jer  tre  Billeder  i  Salen. 

Battista. 
Bevares  Gud!  det  mindste  Stykke  Marmor 
Af  eder  flygtigt  kun  med  Mestermeislen 
Berørt  —  o  hvilken  kraftig  Talisman, 
Som  trak  mig  Folk  i  Hobetal  til  Huset! 

MiKEL. 

Kun   Skade,  at  jeg  mangler  Tid;  jeg  giorde 
Jer  ellers  strax  et  allegorisk  Billed 
I  Legemsstørrelse. 

Battista. 
Hvad? 

MiKEL 
maaler  ham  med  Øiet. 

Egennytten  ? 

Jeg  har  Modellen  færdig  alt  dertil. 

Han  bliver  Aittovio  vaer,  som  atter  maler  i  sit  Skuur. 
Dog,    seer  jeg  ret?  Ved  Bacchus!  ja,  der  sidder 
En  Maler  plat  fordybet  i  sit  Arbeid. 
Saa  sandt  jeg  lever!  Mand,  hvad  har  I  nødig 
At  bede  mig,  naar  I  har  skiønne  Aander, 
Udøvende  Kunstnere  selv  her  i  Byen? 
Battista 

ved  sig. 
Han   gier  mig  Ingenting,  det  seer  jeg  nok; 
Dog  noget  skal  hans  Ophold  her  mig  nytte. 

MiKEL. 

Hvem  er  den  Mand,  som  maler  der  saa  flittig? 

Battista. 
Det  er  min  inderhgste,  bedste  Ven. 

MiKEL. 

Strax  en  fortræflig  Anbefaling! 
Ved  sig. 

Er  han 
Saa  ædel  i  sin  Kunst,  som  i  sit  Venskab, 
Saa  maa  han  nærme  sig  til  Idealet. 
Battista 

sagte. 
Det  lykkes. 

Høit. 

Herren  skulde  kiende  ham! 
Det  er  et  Originalgenie ;  han  danner 
Sig  aldrig  efter  store  Mønstere, 
Nei,  Alting  kommer  luktud  fra  Naturen 
Af  Mandens  Aand  paa  Tavlen.     Saadan  maa 
Det  være,  siger  han;  thi  denne  Kunstlen 
Fordærver  Kunsten.     Som  han  sidder  der, 
—  Han  seer  ei  ud  dertil,  dog  Sandhed  er  det  - 
Troer  han  sig  større,  selv  end  Rafael. 

MiKEL. 

Det  er  den  rette  Høide. 

Battista. 

Ellers  er  det 
En  bhd,  elskværdig  Mand;  han  gider  kun 
Ei  høre  talt  om  Stadens  Kunstnere. 
Han  mener,  det  er  kun  et  fornemt  Væsen; 
Han  kalder  det:   »lidt  Hvede,  megen  Klint«. 

MiKEL. 

Seer  I?  han  veed  vel,  hveden  Hveden  kommer; 
Den  tærskes  ud  i  Laden,  ei  i  Staden. 

Battista. 
Hans  lille  Søn  har  ogsaa  stort  Genie; 

Der  staaer  endnu  hans  Tegninger  paa  Væggen. 
Hans  Fader  har  kun  hiulpet  ham  en  Kiende. 
I  skulde  seet  hans  Fryd,  da  han  opdaged 
De  haabefulde  Anlæg  hos  sit  Barn. 

MlKEL. 

Nu,   Æblet  falder  ikke  langt  fra  Stammen. 
Den   sieldne  Mand!  jeg  gad  nok  kiende  ham. 

Battista. 
Vil  I,  saa  skal  jeg  melde  eder  hos  ham. 

MiKEL. 

Ja,   som  Kunstbroder. 

Battista. 
Jeg  vil  heller  give 
Jer  dog  et  fremmed  Na\Ti. 

MiKEL. 

Giør,  som  I  vil! 
Imidlertid  jeg  tømme  vil  mit  Bæger. 

Battista 

gaaer  hen  til  Antonio. 
Nu,  velbekomme  Maaltidet,  Antonio! 
Var  I  tilfreds  med  Maden? 

Antonio. 

Kiære  Herre! 
Jeg  skammer  mig  —  I  viser  jer  saa  god 
Og  venlig  mod  mig,  medens  jeg  —  tilgiv! 
Man  er  ei  altid  sine  Luners  Mester; 
Det  veed  I  selv. 

Battista. 
Ak,  gode  Gud!  jeg  har 

Jo  kiævlet  meer,  end  I.     Vist  nok,  man  kan 

Ei  altid  tvinge  sig.     Hvad  siger  det, 

Naar  Hiertet  kun  er  godt? 

Han  ryster  haus  Haand. 

Antonio. 

Ja  vist,  ja  vist! 

Battista. 
Vi  er  jo  gamle  Naboer,  gode  Venner, 
Og  er  vi  det  maaskee  ei  ret  endnu, 
Saa  kan  vi  vorde  det. 

Antonio. 

Det  saae  jeg  gierne. 

Battista. 
Hvor  gaaer  det  Billedet? 

Antonio. 

Det  er  alt  færdigt, 
Fast  ogsaa  tørt.     Jeg  maler  langsomt,  veed  I, 
At  Farven  ei  slaaer  ind.     Dog  var  det  bedre, 
Hvis  jeg  behøved  endnu  ei  i  Dag 
At  gaae  til  Parma  med  det. 

Battista. 

Gaa  I  kun! 
I  bærer  det  jo  did;  hvad  kan  det  lide, 
Naar  det  er  pakket  godt?  I  denne  Verden 
Man  altid  smigre  maa  de  Stores  Luner. 
Ottavio  ønsker  det  endnu  i  Dag. 
Smed  nu,  imedens  eders  Jern  er  varmt! 

Antonio. 
Han  kan  ei  mere  ønske  sig  mit  Billed, 
End  jeg  endnu  i  Dag  en  Haandfuld  Penge. 

Battista. 
Nu,  seer  I  vel?  Saa  gaa  i  Eftermiddag! 
I  kan  endnu  I  Aften  være  her. 

Antonio. 
Saa  maa  jeg  løbe  fast  den  hele  Vei. 

Battista. 
En  herlig  Vei;  det  er  jo  Sommertid. 

Antonio. 
I  Skoven  er  der  Røvere  saa  silde. 

Battista. 
O,  lad  jer  aldrig  bilde  saadant  ind! 

Antonio. 
Jeg  maa  i  Parma  kiøbe  Farver  først. 

Battista. 
Spar  Pengene,  forød  dem  ei  paa  Farveri 

Antonio. 
Til  Purpur  trænger  jeg,  Ultramarin; 
Hvorledes  kan  jeg  male  uden  Farver? 

Battista. 
Giør,  som  de  Fleste!  ' 

Antonio. 
Ak,  den.  er  ei  Maler, 
Som  elsker  Farven  ei;  den  er  ei  Maler, 
Som  ei  behøver  dette  hulde  Skiær. 

Battista. 
Nu,  det  forstaaer  I  bedre.     Men  for  dog 
At  tale  nu  om  andre  Ting:  seer  I 
Den  Mand,  som  sidder  henne  der  og  drikker. 

Antonio. 
Ja  vist;  han  seer  ret  stærk  og  dygtig  ud. 
Hvem  er  den  Mand? 


165 


Digitized  by  VjjOOQIC 


166 


COBBEGGIO. 


Battista. 
En  Farvemester,  troer  jeg. 
Som  reiser  paa  sit  Haandværk.     Han  har  samlet 
En  Skillingspenge ;  han  er  studs  og  grov, 
Bedømmer  Alt,  og  er  tilfreds  med  Intet. 

Antonio. 
Ei  ei! 

Battista. 
Min  Florentiner,  for  Exempel, 
Som  I  har  drukket  dog  saa  længe  med 
Fornøielse,  var  heller  ei  tilpas. 
Jeg  maatte  bringe  ham  en  Extraslags. 

Antonio. 
Nu,  rige  Folk  er  vant  til  lækkre  Sager. 

Battista. 
Han  har  ret  inderligt  fornærmet  mig. 
Sagt  mig  Uartigheder  hele  Tiden. 

Antonio. 
Ih  fy! 

Battista. 
Jeg  hevner  mig. 

Antonio. 

Ak,  lad  det  være! 

Battista. 
Nu,  grusom  skal  min  Hevn  just  ikke  vorde. 
Den  bedste  Hevn  imod  et  Faarehoved 
Er  Vittighed. 

Antonio. 
Vel  sagt! 

Battista. 
Jeg  er  ei  vittig, 
Men  det  er  I. 

Antonio. 
Ak,  Gud!  lidt  lunefuld 
Kan  stundom  Munterheden  giøre  mig; 
Men  vittig  er  jeg  ikke,  mindre  spydig. 

Battista. 
Han  kommer  hid  at  see  paa  eders  Billed. 
O,  Mester!  viis  mig  nu  den  Villighed, 
Hvis  I  med  Rette  troer  jer  mig  forbunden, 
En  Smule  saa  —  nu,  I  kan  bedre  føle 
Den  rette  Art  og  Maade,  bedre  vælge, 
End  jeg  beskrive  den.     I  snart  vil  see. 
At  selv  han  giver  Tonen  an. 

Antonio. 

Ih  nu. 
Som  man  i  Skoven  raaber,  faaer  man  Svar. 

MiKEL 

kommer. 

Tør  man  vel  see  den  Herre  lidt  i  Kortet? 

Antonio. 
Ret  gierne!  Sagtens  spiller  jeg  en  Solo, 
Dog  troer  jeg  vist,  I  ei  forraader  mig. 

MiKEL. 

I  frygter  ikke  for  at  blive  beet? 

Antonio. 
O  nei,  min  Herre!  trin  kun  nærmere. 

MiKEL 
seer  forundret  paa  Billedet. 
Ha,  hvilket  Farvespil! 

Antonio. 

Ei  sandt,  den  Dame 
Er  broget  nok?    Det  er  og  Hierterdame. 

MiKEL. 

Min  gode  Mand!  I  colorerer  godt. 

Antonio. 
Ei  sandt?    Jeg  kunde  ogsaa  være  Farver. 

MiKEL. 

Hvad  vil  det  sige?  Har  I  ikke  hørt, 
Jeg  siger  jer:  I  har  en  liflig  Farve? 

Antonio. 
Ak  nei,  desværre,  jeg  er  bleg,  min  Herre! 

MiKEL. 

I  har  Talent. 

Antonio. 
Nei  virkelig? 

MiKEL 
opbragt. 

Talent! 

Antonio. 
Nu  maa  jeg  troe  jer,  ellers  blier  I  vred. 

MiKEL. 

Men  tegne  kan  I  ei,  og  væmmelig 
I  Kunsten  er  I,  som  i  eders  Tale. 
Antonio 

pludselig  alvorlig. 
Hvi  saa? 

MiKEL. 

Hvo  har  vel,  for  Exempel,  lært  jer 
At  dreie  Fingrene  saa  deilig  krumt? 

Antonio. 
I  mener  — 

MiKEL. 

Og  det  søde  Honningsmiil ! 
Jert  Billed  er  velsignet;  Skade  kun, 
At  i  Forkortningen  I  kom  til  kort! 

Antonio. 
Hvorledes  det? 

MiKEL. 

Troer  Herren  ret  for  Alvor, 
At  Han  kan  tegne  mig  en  Arm,  et  Been? 
Antonio 

bestyrtet 
Hvem  er  I? 

MiKEL 
tager  et  Penselskaft. 
See,  hvad  siger  Herren  dertil, 
Hvis  Overarmen  havde  været  her 
Saa  meget  længere?  hvis  Drengens  Been, 
Det  venstre,  havde  sluttet  saa  til  Foden,  ^ 

I  Stedet  for  det,  som  en  dreiet  Pølse, 
Nu  dingler  i  elskværdig  Barndomsfylde  ? 

Antonio. 
I  mener  —  Gud!  jeg  troer,  at  I  har  Ret. 
Hvem  er  I? 

MiKEL 
med  stolt  Foragt. 
Lige  meget  I    Een,  som  ve  ed  det; 
For  hvem  man  skulde  vise  meer  Respect, 
Naar  man  ei  selv  er  Andet  end  en  Fusker. 

Antonio. 
Hvem  er  I?    Gud  i  Himlen,  hvem? 

MlKEL. 

Jer  Tiener. 

Yil  Raae. 
Oehlenschlåger.    III.  12 

Antonio 

griber  hans  Haand,  og  opdager  en  stor  Signetring  paa  hans  Finger. 
I  er  —  o,  Gud!  —  »Dryadernes  Viinhøst!« 
Jeg  kiender  denne  vidtberømte  Ring; 
I  -7  I  er  Buonaroti. 

MiKEL. 

Det  er  muligt.  vil  gaae. 

Antonio. 

0  bi,  o  bi  endnu  et  Øieblik, 
Tilgiv  mig,  hvis  jeg  Ulyksalige, 

Af  Letsind,  Overmod,  forført  dertil  — 

Han  griber  fortvivlet  sit  Billed,  og  holder  det  for  ham. 
Betragt  endnu  en  Gang  mit  Billed,  siig 
Endnu  en  Gang  —  nei,  nei,  I  kan  det  ei! 
O,  store  Mester!  siig:  Er  jeg  en  Fusker? 
Er  det  jer  Mening? 

MiKEL 
foragtelig. 

^  Gaa!    I  er  en  svag, 

Elendig  Mand.     Først  fuld  af  Selvtillid 
Og  bondestolt;  nu  slavisk  Ydmyghed 
Og  Drengetaarer.     Gaa!  I  træder  aldrig 

1  Kunstens  virkelige  Helligdom. 

Har  end  I  Sands  for  Farvens  ydre  Glands, 
Den  løse  Vaklen,  Nederdrægtigheden 
Vil  aldrig  svinge  sig  til  ægte  Storhed. 
Han  gaaer,  Battista  følger  ham. 

Antonio 

alene,  han  sætter  bedøvet  sit  Billed  hen. 

Er  det  en  Drøm?    Var  virkelig  i  Sandhed 

Den  store  Buonaroti  hos  mig  her? 

Har  han  mig  sagt  —  Jeg  haaber,  jeg  er  svimmel. 

Han  sætter  sig,  og  holder  Hænderne  for  sit  Ansigt.    Derpaa  ataaer 
han  op  igien. 

Ja,  svimmel  er  jeg,  men  jeg  vaager  dog, 
Et  Ord,  et  græsseligt,  har  vækket  mig: 
Jeg  er  en  Fusker!  —  Nei  i  Sandhed,  nei, 
Det  havde  jeg  ei  tænkt,  hvis  Buonaroti, 
Den  Store,  selv  ei  havde  sagt  mig  det. 

For  Øiet  svæved  mig  en  broget  Taage; 
Jeg  holdt  det  for  en  Skiønhedsaabenbaring, 
Greb  Penslen,  vilde  tro  afpræge  det  — 
Og  hvad  jeg  malte,  blev  igien  en  Taage, 
Et  spraglet  Spil,  ei  aandeligt,  ei  stort, 
Berøvet  Følelse,  Forstand  og  Forhold. 

Med  reent,  med  inderligt  hengivent  Hierte 
Er  jeg  dog  stedse  gaaet  til  mit  Arbeid. 
Sad  for  min  Tavle  jeg,  da  tyktes  mig. 
Som  om  jeg  knælte  for  den  Eviges  Alter, 
Som  om  han  høit  fra  Skyen  aabenbared 
Sin  fierne  Herlighed.     Dog  tog  jeg  feil, 
Ak,  meget!  meget! 

Som  en  lille  Dreng 
Var  jeg  engang  i  Florens  med  min  Fader, 
En  Formiddag.     Han  hq^ndlede  paa  Torvet, 
Da  løb  jeg  ind  i  Kirken  San  Lorenzo, 
Jeg  stod  for  Giulios  og  Lorenzos  Grave, 
Og  saae  de  evige  Skikkelser:  Aurora, 
Den  ufuldendte  Dag,  Tusmørket,  Natten, 
Af  Mikel  Angelo  i  hviden  Marmor. 
Jeg  maatte  strax  derfra  igien  og  bort. 
Dog  præged  dette  Syn  sig  dybt  i  Hiertet, 

12* 

Det  Eneste,  hvad  af  den  ægte  Kunst 

Jeg  egentlig  har  seet.     Det  forekom  mig 

Saa  selsomt:  stort  og  skiønt,  dog  strengt  og  sorgfuldt. 

Det  glædte  mig,  da  jeg  igien  derude 

Stod  under  Himlens  Blaa  blandt  røde  Blomster.  — 

Nu  staaer  jeg  atter  i  Gravhvælvingen. 

Nu  er  de  muntre,  flygtige  Skikkelser 

Igien  forsvundne.     Gysende  jeg  synker, 

Tilintetgiort,  for  Dæmringen,  for  Natten. 

Rørt 
Velan,  saa  vil  jeg  aldrig  male  meer! 
Gud  veed,  jeg  giorde  det  ei  for  at  glimre; 
Jeg  giorde  det,  som  Bien  giør  sin  Celle, 
Som  Fuglen  bygger  i  et  Træ  sin  Rede. 
Var  det  et  Blændværk  kun  —  Endnu  en  Gang, 
Endnu  en  Gang  skal  han  gientage  det; 
Ei  lidenskabelig  i  Vrede,  rolig. 
Med  Kraft,  som  Dagen  paa  Lorenzos  Grav, 
Skal  han  gientage  det  —  og  saa  god  Nat, 
Du  skiønne  Kunst!  saa  er  jeg,  hvad  jeg  var: 
Et  stakkels  stille  Menneske.     Ja  ja! 
Jeg  vil  ei  sørge,  ei  fortvivle;  nei! 
Jeg  har  en  reen  Samvittighed.     Er  jeg 
En  Kunstner  ei  —  o?  jeg  er  ikke  nedrig! 
Om  ogsaa  Jordens  største  Angelo 
Mig  sagde  dette  paa,  en  indre  Stemme 
Har  sagt:  Du  er  det  ei!    Den  kom  fra  Gud. 
Maria 

kommer. 
Hvad  feiler  min  Antonio?  Bedrøvet? 

Du  maler  ei?    Ha,  hvilken  Sieldenhed, 

At  see  dig  ene,  uden  ved  dit  Arbeid! 

Antonio. 
Maria!  kiære  Kone!  Maleriet 
£r  nu  til  Ende. 

Maria. 
Er  du  færdig? 

Antonio 

smertelig. 


Ja! 


Maria. 
Hvad  er  det?  Gode  Gud!  min  Ven,  du  græder! 
Antonio 

tørrer  sine  Øine. 
Vist  ei,  Maria! 

Maria. 
Bedste  Mand!  hvad  er  der? 
Siig  mig  det! 

Antonio. 
Gode  Kone!  bliv  ei  bange. 
Seer  du?  jeg  har  her  overtænkt  Adskilligt, 
Hvad  saa  vort  Levned  angaaer  i  det  Hele; 
Da  har  jeg  indseet,  seer  du?  at  den  Maade, 
Hvorpaa  vi  leve,  giør  os  ei  lyksalig.  — 
Saa  har  jeg  altsaa  ved  mig  selv  besluttet 
Reent  at  forandre  den. 

Maria 

forundret 

Hvad  mener  du? 

Antonio. 
Da  jeg  for  syv  Aar  siden  førte  dig 
Hiem  fra  din  gamle  Fader,  som  min  Brud, 
Erindrer  du  dig,  hvad  den  Gamle  sagde? 
Lad  denne  Malen,  Anton!  var  hans  Ord; 
Hvo  stedse  lever  i  en  Drøm  for  Kunsten, 
Den  duer  ei  for  Verden.     Kunstneren 

Er  ingen  Ægtemand,  han  elsker  meer 
Sin  Musa,  end  sin  Hustru;  Søn  og  Datter 
Maae  staae  tilbage  for  hans  Hiernes  Fostre. 

Maria. 
Det  var  en  ædel  Mand,  et  trofast  Hierte, 
En  Urt,  som  stille  grøntes  i  sin  Skygge; 
Men  Blomster  havde  den  Naturen  negtet. 
Glem  det! 

Antonio. 
Vær  Pottemager,  sagde  han, 
Som  jeg;  mal  smukke  Billeder  paa  Leret, 
Sælg  det!  saa  lever  du  med  Kon'  og  Børn, 
Kan  offre  dem  dit  Liv  og  dem  din  Tid. 

Maria. 
Han  indsaae  ei,  at  hvad  jeg  havde  kiær, 
Det  var  din  Aand,  din  virksom  skiønne  Siæl, 
At  just  din  Kunst  mig  giorde  lykkelig. 
Fordi  den  hørte  til  min  Kiærlighed. 

Antonio. 
Mit  Barn!  man  troer  tidt  meget,  som  er  vrangt- 
Jeg  har  ei  giort  dig  lykkelig  dermed. 

Maria. 
Antonio!  vil  du  bedrøve  mig? 

Antonio 

omfavner  hende. 
Du  er  en  Engel,  finder  dig  i  Alt; 
Men  nei,  jeg  har  ei  giort  dig  lykkelig. 
Jeg  har  ei  skienket  dig  min  Følelse, 
Paa  Drømmebilleder  har  jeg  forødt  den. 
Hvad  jeg  fortiente,  har  i  dyre  Farver 
Jeg  atter  tilsat  uden  Sparsomhed. 
Imellem  havde  vi  det  rigeligt, 

Men  oftest  manglede  vi  i  Dagens  Fordring. 
Ak,  det  har  ængstet  nok  dit  ømme  Hierte! 
Velan,  fra  nu  af  være  det  ei  saal 
Vi  vil  ei  prøve  paa  Umuligheder, 
Vi  vil  ei  sværme.     Jeg  ydmyger  mig. 
Jeg  træder  i  min  Dunkelhed  tilbage. 
Og  kan  jeg  ikke  vorde  Kunstner  —  nu, 
Saa  vil  jeg  ganske  være  Mand  og  Fader. 

Maria. 
Du  ei  en  Kunstner?  Nu,  saa  blomstrer  Kunsten 
Ei  meer  paa  denne  Jord. 

Antonio. 

Du  gode  Kone! 
Du  elsker  mig. 

Maria. 
Ja,  thi  jeg  kiender  dig. 

Antonio 

tager  sit  Billed,  og  sammenligner  det  med  hende. 
Du  smiler  sødt,  uskyldigt.     Mærker  du. 
Hvor  væmmeligt  det  Honningansigt  leer? 

Maria. 
Antonio ! 

Antonio. 
Nu  seer  jeg  Feilen!  Ak, 
Hvi  havde  jeg  mig  ei  en  ærlig  Ven, 
Som  tidligere  kunde  sagt  mig  det? 
Jeg  føler  Kraften  i  mig  til  det  Bedre. 

Maria. 
Min  Gud!  hvad  er  der  skeet? 
Antonio 

betragter  veemodlg  sit  Billed. 

Mig  synes  dog, 

Det  stakkels  Billed  eier  Noget;  Noget, 
Der  ikke  ganske  vække  kan  Foragt. 
Ei  Farven  blot,  ei  Penslens  Færdighed, 
Ei  blot  det  friske  Spil  af  Lys  og  Skygge; 
Meer  —  noget  Inderligt,  Høitideligt! 

Maria. 
Hvad  er  der  skeet?  Antonio!  siig  mig  det. 

Antonio 

efter  en  Pause. 
Han  skal  gientage  det  endnu  en  Gang!  — 
To  Gange  tordned  han  mig  det  i  Øret; 
Men  Dommen  fældes  maa  den  tredie  Gang  - 
Saa  vil  jeg  male  Potter! 

Maria. 

Hvo  har  været 
Her? 

Antonio. 
Mikel  Angelo  Buonaroti! 
Maria. 
Og  han?  han  sagde  — 

Antonio. 

Stille,  kiære  Barn! 
Vi  vente  vil  den  tredie  Kiendelse. 
End  kan  jeg  ikke  rive  mig  saa  rolig 
Fra  denne  skiønne,  høie  Verden  løs. 
Endnu  en  Gang  —  saa  vil  jeg  male  Potter! 

Antonio 

alene  ved  sit:  Billed. 
JNu  skal  det  overdrages  kun  med  Fernis. 
Et  alt  for  giennemsigtigt  Slør!    O,  kunde 
Jeg  reent  unddrage  det  fra  Mængdens  Øine! 
Hvi  tvinger  Nøden  mig  at  sælge  det? 
Thi  er  det  ei  Bedrag,  at  tage  slig 
Betaling  for  et  slet,  mislykket  Arbeid? 
Men  Greven  har  jo  seet  det  selv,  har  selv 
Budt  mig  Betalingen  derfor.     Alt  dengang 

Har  jeg  jo  sagt  ham,  at  det  var  for  meget. 

Han  tager  sin  Pensel. 
Jeg  vil  endnu  dog  her  i  Græsset  male 
En  Hyacinth.     Naar  skiønne  Piger  døe, 
Bestrøer  man  jo  med  Blomster  deres  Grav. 
Ak,  Haabet  var  saa  skiønt  —  det  er  ei  mere! 
Velan!  her  vil  jeg  plante  det  en  Blomst; 
Den  sidste  Ære!  —  Hvordan  skal  jeg  leve, 
Naar  jeg  ei  male  kan?  Er  Malningen 
Ei  saa  nødvendig  mig,  som  Aandedraget? 

Nu  vel!  jeg  vil  den  hele,  lange  Uge 
For  Viv  og  Barn  arbeide  —  Haandværksdont ; 
Kun  Søndagformiddag  —  den  skal  endnu 
Tilhøre  mig.     Da  skal  den  skiønne  Iris 
Med  sin  syvfarvede,  sin  luftige  Bue 
Besøge  mig  end  i  den  aarle  Morgen. 
Da  vil  jeg  male,  tegne,  componere 
Kun  for  min  egen  Lyst.     Det  er  dog  en 
Uskyldig  Fryd.     I  Hytten  vil  jeg  hænge 
De  smaae  bemalte  Tavler;  smykke  vil  det 
Jo  Væggen  dog,  Maria  elsker  dem. 
Den  lille  Dreng  som  hun.     Og  naar  jeg  døer, 
Og  naar  en  Pilegrim  forvilder  sig, 
Og  seer  de  brogede  Billeder  her  i  Hytten, 
Vil  det  dog  røre  ham.     Enhver  er  ei 
Saa  haard,  som  denne  Angelo.     Da  vil 
Han  sige:  Manden  meente  det  dog  ærligt, 
Han  elskte  med  Oprigtighed  sin  Kunst. 

GiULio  Romano 

kommer;  han  standser  i  en  AMand,  uden  at  mærkes  af  Antonio, 
og  betragter  ham. 

Der  sidder  han,  den  Musers  Yndling!    Atter 

Han  maler  paa  et  Billede,  for  atter 

At  sætte  Verden  i  Forundring.     O, 

Hvor  længes  jeg  at  kiende  ham,  den  Store! 

Taalmodighed !    I  lange  Drag  jeg  nyder 

Min  Glæde.  —  Var  jeg  vaagen?  Saae  jeg  ret? 

Hvad,  Giulio?  til  Correggio  maa  du  reise, 

For  atter  der  at  see  en  Rafael? 

O  selsomt,  underfuldt,  heel  underfuldt  J 

Stort  bygges  Skoler  i  de  store  Stæder, 

Af  Fyrster  understøttes  Flid  og  Stræben, 

Ungdommen  dannes  efter  gode  Mønstre, 

Fra  spæde  Barndom  øver  Haanden  sig; 

Saa  viser  sig  en  heldig  Leilighed 

At  give  Prøver  paa  den  lærte  Kunst  — 

Og  hvad,  hvad  vorde  saa  vi  Lærlinger? 

Kun  Lær  linger,  selv  gode,  sieldne  stundom; 

Men,  skal  Geniet  atter  vise  sig  — 

Det  groer  ei  i  et  Drivhuus,  kunstig  Varme 

Udklækker  ei  den  underskiønne  Frugt. 

Det  maa  derude  voxe  vildt  i  Skoven, 

Tilfældig  af  en  Hændelse  saaet  hen. 

Tilfældig  siden  modnet  ved  et  Under. 

Og  inden  vi  det  veed,  og  medens  vi 

Forstenes  i  Betragtning  af  vort  Mønster, 

Og  mene.  Kunsten  mægter  intet  meer, 

Staaer  atter  herlig  frem  en  Genius, 

Og  vi?  vi  skue,  og  forundres  atter. 

0  selsomt,  at  et  Nazareth  saa  ofte 

Det  Himmelske  frembringer,  at  saa  ofte 

Den  skiønne  Aand,  som  huldt  begaver  Verden, 

Sin  Vugge  finder  i  en  ussel  Krybbe. 

Han  nærmer  sig  Antonio,  og  betragter  hans  Arbeld. 

Antonio. 
Staa  der,  du  lille  blege  Hyacinth! 
Mig  dit  violblaa  Skiær  betyder  Døden. 

GlULIO 
træder  atter  umærket  tilbage,  og  betragter  Antonio. 
Han  seer  saa  venlig  ud,  som  hvad  han  maler; 
Blid,  yndig,  fuld  af  Følelse.     Kun  Sorgen 

1  Mandens  Miner  kiender  ei  hans  Kunst; 

Den  skiønne  Colorit,  som  den  saa  rigt 
Besidder,  blomstrer  ikke  paa  hans  Kinder. 

Antonio. 
Der  staaer  igien  en  fremmed  Reisende.  , 
De  hilse  hinanden. 
GlULIO. 
Min  kiære  Herre!  tilgiv,  dersom  jeg 
Forstyrrer  eder;  men  jeg  kan  umulig 
Forlade  dette  Sted,  før  jeg  har  hilst 
Den  sieldne  Kunstner,  som  er  Stedets  Pryd. 

Antonio. 
Ak,  gode  Gud!  da  lærer  I  kun  her 
At  kiende  en  bedrøvet,  modløs  Mand. 

GlULIO. 

Umuligt!  Skulde  atter  her  en  Sol 
Kun  varme  Andre,  uden  Varme  selv? 

Antonio. 
Min  bedste  Herre!  I  er  mild  og  venlig, 
I  kan  ei  ville  krænke  mig;  dog  krænkes 
Jeg  uden  eders  Villie.     Sol!    Ha,  vidste 

I  ret,  hvor  dunkel  denne  Afgrund  er  — 
Han  lægger  Haanden  paa  sit  Bryst 
Den  mindste  Stierne  klarer  ei  min  Nat. 

GlULIO. 

En  Glorie  straaler  klar  af  eders  Nat, 

Der  herlig,  som  Udødeligheds  Glorie, 

Jert  Hoved  krandse  vil.     Hvad  er  jert  Navn? 

Antonio. 
Jeg  kalder  mig  Antonio  Allegri. 

GlULIO. 

Antonio  Allegri  da  Correggio!  — 

Hvor  kan  endnu  det  Navn  mig  klinge  fremmed, 

Som  snart  hver  Tunge  taler  smidigt  ud? 

Jeg  seet  har  eders  Nat,  Antonio! 

I  Kirken  hisset.     Hvad  I  vilde  vise, 

Det  har  I  viist:  et  Underværk.     Igiennem 

Jordlivets  mørke  Nat  udstraaler  Lyset, 

Og  glæder  Hyrderne.     En  af  de  Hyrder 

Er  jeg.     Jeg  staaer  forfærdet  end  for  eder, 

Begriber  ei  det  Under,  som  jeg  skuer, 

Med  Haanden  over  Øiet,  tvivlende, 

Om  hvad  jeg  seer,  ei  er  et  Blændværk  kun. 

Antonio. 
Ak,  alt  for  meget  er  det  kun  et  Blændværk. 
I  er  en  ædel  Mand,  I  elsker  Kunsten; 
Men  —  o,  fortryd  ei  paa,  hvad  jeg  maa  sige: 
1  kiender  den  ei  bedre,  end  jeg  selv. 

GlULIO. 

Antonio!  jeg  forstaaer  ei  eders  Tale. 

Antonio. 
Jeg  har  i  lang  Tid  ei  forstaaet  mig  selv. 

GlULIO. 

I  Alt  er  I  mig  ubegribelig: 
Hvor  I  er  modnet  saa  paa  egen  Haand ; 
Hvor  I  kan  end  reent  være  skiult  for  Verden; 
Hvor  I  kan  tvivle  om  jert  eget  Værd! 
Antonio 

som  for  at  prøve  ham. 
Hvad  siger  I  nu  her  om  dette  Billed? 

GlULLO. 

Formaaer  et  Ord  at  tolke,  hvad  jeg  føler? 
I  Fald  jeg  siger  skiønt,  hvad  har  jeg  sagt? 

Jert  Billed  er  guddommeligt!  Mens  jeg 
Betragter  det,  opvaagner  i  mit  Hierte 
Vel  tusind  Følelser,  som  forhen  slumred. 
Det  er,  deri  bestaaer  Geniets  Virkning! 
Før  stod  den  rafaeliske  Madonna 
Alene  som  Guds  Moder  for  mit  Øie; 
Kun  s  a  ad  an  kunde  jeg  mig  tænke  hende. 
Her  er  hun  ganske,  ganske  anderledes. 
Dog  end  Maria;  meer  den  hulde  Qvinde, 
Den  glade  Moder,  end  en  Himmeldronning. 
Rafael  hævet  har  det  Jordiske 
Til  Himmelen.     I  lokker  Himlen  ned, 
At  den  forbinder  sig  med  Jordelivet. 

Antonio 

betragter  ham  et  Øieblik  med  glad  Forundring,  men  siger  derpaa 
nedslaaet  og  mistænkelig: 

Og  seer  I  ingen  Feil  i  dette  Billed?  , 

GlULIO.  I 

Hvad  Feil?    Hvor  slig  en  Rigdom  er  af  Skiønhed,  i 

Der  feiler  Intet.     Hvo  vil  kiage  over,  I 

At  Overflødighed  end  ei  er  Alt? 

Antonio. 
Og  hvad,  hvad  er  der  ei? 

GlULIO. 

Hvad  dette  Billed 
Gi  ør  til  et  Mesterstykke,  det  er  der. 
Det  lever,  aander  i  et  Guddomsliv, 
Er  fundet  op  med  Siæl,  med  dyb  Forstand, 
Udført  med  Flid,  med  Følelse,  med  Varme. 
Hvad  kan  jeg  ønske  meer? 


Digitized  by  VjjOOQIC 


TREDIE  HANDLING.  183 

Antonio. 

Nu  har  I  rost  det, 
Nu  siig  mig,  hvad  der  feiler! 

GlULIO. 

Eders  Aand 
Har  ikke  feilet.     Selv  hvor  Kunsten  svigted, 
Hvor  stundom  jer  Hukommelsen  slog  feil. 
Har  I  ved  Kraft,  Fremstilling,  Livlighed, 
Idee  bibragt  selv  eders  Feil  en  Ynde, 
Som  hører,  synes  man,  jert  Billed  til. 
Selv  deri  har  med  Rafael  I  Liighed. 

Antonio. 
Siig  mig,  min  Herre!  hvor  har  Kunsten  svigtet? 
I  veed  ei,  hvor  I  giør  mig  lykkelig, 
I  det  I  viser  Feilen  naig. 

GlULIO. 

Ih  nu. 
Den  blotte  Tegner  kunde  have  Eet 
Og  Andet  vel  at  sige  mod  jert  Billed. 

Antonio. 
Som  for  Exempel? 

GlULIO 
beskeden. 

Denne  Arms  Forkortning 
Er  neppe  ganske  rigtig.     Drengens  Been 
Mig  synes  ogsaa  alt  for  barndomsfyldigt 
At  mangle  Omrids.     I  har  Godhed  for 
Det  bUdt  Afrundede,  deraf  det  kommer. 
At  stundom  I  undgaaer  det  Strengtbestemte. 

Antonio. 
End  Eet,  saa  aander  jeg  igien,  min  Herre! 

Hvorledes  finder  I  Madonnas  Smiil, 
Og  Barnets? 

GlULIO. 

Egent,  egjBnt,  o  men  skiønt! 
Antoneo. 
Ei  væmmeligt?  ei  ækelt,  honningsødt? 

GlULIO. 

Saaledes  tænker  jeg  mig  Engle  smile. 
Antonio 

naiv. 
Ak,  Gud !  jeg  tænkte  mig  dem  ligesaa. 

GlULIO 
smilende. 

Og  sørger  nu,  fordi  det  blev  saa  skiønt? 

Antonio. 
Og  sørger  nu,  fordi  jeg  reent  bedrog  mig. 

GlULIO. 

Nu  er  I  atter  gaadefuld. 

Antonio. 

Min  Herre! 
I  har  mig  talt  ud  af  mit  eget  Hierte. 
Det  trøster  mig,  at  der  foruden  mig 
End  findes  Mennesker,  og  sieldne,  gode. 
Som  —  feile  kan  med  mig  paa  samme  Viis. 
Hvad  meer  mig  undrer,  er  den  rette  Dom 
Som  I  har  fældet  over  mine  Feil. 
Der  har  I  Ret;  I  taler  det  kun  mildt 
Og  skaansomt  ud.     Og  visselig,  jer  Tale, 
Saa  indsigtsfuld  og  sindrig,  maatte  glæde 
Mig  overordentlig,  hvis  ei  jeg  vidste  — 
Desværre  hørte  jeg  det  først  i  Dag  — 
At  daarlig  er  min  Daad  og  uden  Værd. 

GlULIO. 

Og  hvo  har  sagt  jer  det? 

Antonio. 

Den  største  Kunstner 
I  vor  Tid,  og  maaskee  til  alle  Tider. 

Ghjlio. 
Ha  —  Mikel  Angelo? 

Antonio. 

I  nævner  ham. 

GlULIO. 

Det  ligner  ham!    Det  brudte  Vognhiul  løber 
Endnu  ham  vildt  omkring  i  Hovedet. 

Antonio. 
Jeg  har  uvidende,  letsindig  først 
Fornærmet  ham.     Den  Mand,  som  boer  derhenne, 
Et  selsomt  Menneske,  der  hader  mig, 
Kom  til  mig  før,  fortalte  mig:  den  Herre, 
Som  sad  og  drak  ved  Bordet,  var  en  Farver, 
En  ubehøvlet,  uforskammet  Svend, 
Som  dømte  rask  om  Alt,  og  vidste  Intet. 
Saaledes  har  jeg  vistnok  ei  modtaget 
Ham  med  den  Agtelse,  som  ban  fortiener. 
Han  kom  og  talte  spottende  til  mig, 
Jeg  gav  i  Spot  ham  Svarene  tilbage. 
Da  blev  han  opbragt,  kaldte  mig  en  Fusker; 
Om  ogsaa  Farven  lued  for  min  Sands, 
Jeg  vilde  aldrig  hæve  mig  til  Storhed, 
Til  Aandens  Skiønhed. 

GruLio 

opbragt.  ! 

Deri  har  han  Ret.    . 

Oehlenschia^er.    III.  13 

I  vil  ei  giøre  det,  I  har  alt  giort  det, 
Høit  over  det  sixtiniske  Capel! 
Antonio 

med  en  varende  Haandbevægelse. 
Ak,  kiære  Ven! 

GlULJO 
som  tør,  og  med  Selvfiølelse. 
I  troer,  jeg  taler  som 
Den  Blinde  her  om  Farven;  men  I  feiler. 
Er  jeg  ei  Michael,  ei  Angelo, 
Jeg  er  et  Menneske,  en  Mand,  en  Romer; 
Om  ei  en  Cæsar,  dog  en  Julius. 
Mig  har  man  ogsaa  lært,  hvad  Malen  er. 
Den  store  Rafael  Santio  var  min  Mester, 
Hans  høie  Aand  end  hviler  over  mig. 
Jeg  har  et  Ord  at  blande  med  i  Lauget. 
Antonio 

bestyrtet 
O,  Himmel!    I  er  Giulio  Romano? 

GlULIO. 

Det  er  jeg. 

Antonio. 
I  er  Giulio  Romano, 
Den  store  Maler,  Rafael  Santios  Yndling? 

Giulio. 
Det  var  jeg. 

Antonio. 
Og  I  siger,  jeg  er  Maler? 
Giulio. 
Jeg  siger  eder:    Siden  Rafael  døde, 
Er  i  Italien  ei  større  Maler, 
End  I:  Anton  AUegri  da  Correggio. 

Antonio 

sætter  sig. 
Tillad,  min  Herre!  thi  mit  Hoved  svimler. 
Det  har  jeg  aldrig  end  oplevet;  jeg 
Begriber  ei,  hvor  jeg  det  overlever. 
Mit  hele  Liv  flød  hen  til  denne  Time, 
Som  en  i  Skyggen  ukiendt  lille  Bæk. 
Jeg  troede  ei  at  være  noget  Stort, 
Ei  heller,  at  jeg  var  saa  ganske  liden. 
Kun  stolende  paa  Lykken,  paa  min  Musa, 
Sad  jeg  og  malte  —  og  det  lyktes  mig. 
Nn  maa  jeg  paa  den  samme  Dag  opleve. 
At  To,  de  største  Mestre,  nærme  sig 
Min  Hytte;  Een  nedknuser  mig  i  Støvet, 
Den  Anden  hæver  mig  til  Skyerne. 
Hvad  skal  jeg  tænke?  Gud?  er  det  en  Drøm? 

GlULlO. 

Og  naar  den  Anden  siger  nu  det  Samme, 
Som  jeg,  hvad  saa? 

Antonio. 
Hvad?    Mikel  Angelo, 
Han  skulde,  troer  I? 

GlULIO. 

Det  er  just  hans  Vane, 
At  giøre  det,  som  Ingen  troer.     Den  Ildaand 
Er  meer  Titan  end  j  Gud,  og  derfor  er 
Hans  Storhed,  som  den  ældste  Kæmpeverdens. 
Mildheden  mangler  ham.     Ei  Barnet  Amor 
Indtager  strax  ham  for  en  enkelt  Gienstand, 
Men  Eros  derimod,  den  ældre,  fatter 
Alt  i  hans  Bryst  med  vældig  Kiærlighed; 
Ei  et  bevinget  Barn,  en  moden  Yngling 

13* 

Med  Marv  og  Avlekraft.     Jeg  træffer  ham. 

Vær  rolig!    Jeg  forstaaer  at  leve  med  ham. 

Titanen  har  et  menneskeligt  Hierte; 

Som  Kronos  avler  han  vel  Kæmpebørn, 

Dog  raser  ei  i  ham  Fortæringslysten, 

Nei,  nei  —  han  river  Lyset,  som  Prometheus, 

Fra  Himlen,  for  at  livne  mangen  Jordklimp. 

Og  eders  Værker,  min  Antonio! 

Vil  han  beundre,  naar  sig  Stormen  lægger. 

Gak  ind  i  eders  Huus,  jeg  seer  ham  komme. 

Antonio. 

Hvad  skal  jeg  tænke  her,  hvad  skal  jeg  troe? 

Han  gaaer  ind. 

MiKEL 

kommer. 
Nu  kan  vi  reise. 

GlULIO. 

Endnu  ei,  desværre! 
Et  større  Hiul  igien  er  sønderbrudt, 
Som  først  maa  sættes  i  tilbørhg  Stand, 
Før  vi  gaae  videre. 

MiKEL. 

Hvad  skal  det  sige? 

GlULIO. 

Nu,  Kiære !  hvad  det  er.     I  mindes  vel 
Den  herlige  Vandmølle  hisset  nede 
Ved  Floden,  ganske  paa  en  egen  Maade 
Nybygget?  Hvis  jeg  ikke  feiler,  har 
I  Florens  I  selv  bedret  paa  Modellen. 

MiKEL. 

Et  prægtigt  Værk! 

GlULIO. 

Nu  hør,  og  ærgre  jer: 
En  fornem  Herre  kieder  sig,  maa  just 
Opholde  sig  ved  Møllen,  som  vi  her. 
For  Tidsfordriv  laer  han  sig  vise  den; 
Men  Mølleren,  ei  underdanig  nok, 
Strax  bringer  Adelsblodet  ham  i  Kog. 
Han  drager  ud  sit  Sværd,  og  hugger  ind 
I  Værket,  just  hvor  Mestrens  kloge  Haand 
Med  sielden  Kunst  forbandt  det  Vigtigste. 
Saa  stiger  han  til  Hest,  og  rider  bort. 
Nu  Møllen  staaer,  og  Manden  er  fortvivlet. 

MiKEL. 

Nu,  vi  maae  hielpe  Mølleren  igien. 

Jeg  lader  strax  den  ene  Kiørehest 

Mig  sadle,  rider  ned;  det  giør  jeg  snart 

I  Stand.     Gid  kun  jeg  kunde  træffe  Knegten! 

Jeg  skulde  stække  ham  hans  Hovmodsvinge. 

GlULIO. 

O,  det  var  skiønt,  i  Fald  I  kunde  stække 
Lidt  Overmodets  alt  for  stolte  Vinge. 

MiKEL. 

Hvad  mener  I? 

GlULIO. 

I  elsker  Digtekunsten, 
Har  selv  Sonetter  giort  og  mangt  et  Vers. 
Tilgiv,  at  jeg  paa  en  forblommet  Maade 
Har  talt  med  eder;  thi  den  nøgne  Sandhed 
Er  fast  for  slem. 

MiKEL. 

Jeg  holder  af  det  Nøgne; 

Kun  Klædebonnet  skiuler  Skiønheden. 

Kom  reent  herud  dermed,  om' jeg  maa  bedef 

GlULIO. 

Nu,  Mester!  I  behøver  kun  at  tage 
En  større  Maalestok  for  Alt,  saa  har 
I  Sandheden.     Den  sieldne  Mølle  tyder 
Paa  Menneskets  Natur,  den  Ådelstolte 
Paa  Kunstnerstolthed;  Sværdet  er  et  Ord, 
Det  vilde  MøUeslag  —  et  Stik  i  Hiertet. 

MiKEL 
forstaaer  ham. 
Ha  ha! 

GlULIO 
undseelig,  dog  modig. 

Vi  har  ei  altsaa  nødig,  seer  I, 
At  sadle  Kiørehesten.     Hielpe  kan  I 
Selv  uden  det,  ja  tugte,  hvis  I  vil; 
Den  Skyldige  kan  ei  undgaae  jer  Hevn. 

MlK£L 
stolt  og  kold. 
Det  klæder  eder  godt  til  mig  at  tale 
I  dette  Sprog! 

GlULIO 
varm. 
O,  Buonaroti!  I 
Har  tvunget  mig  dertil.     Troer  I,  jeg  har 
Forglemt  den  Agtelse,  som  eders  Aand, 
Som  eders  Mesterskab  jeg  skylder?    Agt 
For  Mesterskab,  for  Aanden  tvinger  mig 
Just  til  at  tale  saa.     Thi  ikke  elsker 
Jeg  enkelt  Mesterskab  og  enkelt  Aand, 
Men  hver,  som  herlig  til  det  høie  Maal, 
Af  Himmelen  begeistret,  virker  med  os, 

Hvor  pragtløs  end  og  bly  den  viser  sig; 
Fordi  jeg  veed,  det  skiønne  Livets  Træ, 
Som  Genius  vi  kalde,  voxer  bedre 
I  den  forladte,  nøgne  Klipperift, 
End  i  den  giødede,  for  fede  Dal. 

MiKEL. 

I  taler  smukt,  I  burde  være  Præst. 

GlULIO. 

Jeg  veed  ret  godt,  hvad  I  vil  sige  dermed. 

Og  vredes  ei.     I  mener,  Kunstneren, 

Som  Helten,  skal  ei  tale,  han  skal  handle. 

Der  har  I  atter  Ret;  ei  heller  har 

Jeg  nødig  her  at  sige  Buonaroti, 

Hvor  tidt  jeg  med  Henrykkelse  beundred 

Hans  himmelske  Instinct,  hans  stumme  Viisdom. 

Dog  er  ei  Mennesket  blot  Helt  og  Kunstner, 

Men  Menneske.     Skiønt  at  udvikle.  Ven! 

Sin  Menneskelighed,  er  ogsaa  Kunst. 

Foragt  ei  Talen!  Ogsaa  Bien  bygger 

En  Celle  sig,  og  Bæveren  en  Hytte, 

Og  Løven  fører  Krig  mod  Tigeren; 

Paa  Mandens  Læbe  vaagnede  først  Sproget, 

I  Ordet  speiler  sig  hans  Inderste 

Meer  tydeligt,  end  selv  i  Handlingen, 

Der  tidt  har  en  forviklet,  ufri  Grund.  — 

I  er  en  daadfuld  og  en  kraftig  Åand; 

See,  det  erkiender  jeg!  Saa  vær  retfærdig, 

Og  spot  ei  mig,  hvis  den  forstandige, 

Sindige  Mand  I  truffet  har  i  mig, 

Ei  heller  ganske  uden  Guddomsgaven ! 

Jeg  ønsker  ingen  skiønne  Taler  her; 

Kun  eders  Daad  har  løst  mit  Tungebaand, 
Kun  eders  Daad  kan  binde  det  igien. 

MiKEL. 

Hvad  vil  I? 

GlULIO. 

Buonaroti!  see,  I  har 
Foragtet  denne  vakkre  Maler,  kaldt  ham 
En  Fusker.     Er  det  sandt?  er  han  en  Fusker? 

MiKEL. 

Hvad  Diævlen  bryder  jeg  mig  om  den  Karl? 

GlULIO. 

Saa  bryder  I  jer  ei  om  Kunsten  meer? 

MiKEL. 

Lad  Hvermand  sørge  for  sig  selv!    Saadan 
Giør  jeg,  og  dermed  Basta!    Det  bekymrer 
Mig  lidt,  hvad  Andre  sige  kan  om  mig. 
Er  han  ei  Fusker,  er  det  godt  for  ham; 
Han  er  en  uforskammet  Knegt,  det  veed  jeg. 

GlULIO. 

Han  er  en  venlig,  en  elskværdig  Mand. 
Giestgiveren,  hans  Fiende,  har  forført  ham, 
Har  sagt  ham,  at  I  var  en  overmodig, 
Uvoren  Svend,  en  Farver,  ubehøvlet, 
Som  dømte  rask  om  Alt,  og  vidste  Intet. 
Han  vilde  hidse  eder  paa  Antonio; 
Han  hader  ham. 

MiKEL. 

Det  har  den  Æsel  sagt? 

GlULIO. 

Nu  seer  I,  at  Antonio  er  uskyldig; 
Han  har  ei  kiendt  jer. 

MiKEL. 

Selv  mod  Ubekiendte 
Man  artig  være  skal. 

GlULIO. 

Og  var  I  det? 
MiKEL  tier. 
GlULIO. 

Endnu  et  Ord,  saa  vil  jeg  ogsaa  tie. 

Hvad,  Buonaroti!  begge  vi  har  seet 

I  Dag,  uventet,  maa  —  det  kan  ei  Andet  — 

Os  fylde  med  den  høieste  Forundring. 

I  skærer  ikke,  som  den  blindfe  Mand, 

Kun  smukke  Ting  i  Træ,  reent  uden  Øie 

For  Andres  Dygtighed,  for  Andres  Værd. 

I  eders  Aand  er  Kunsten  Videnskab, 

Jert  skarpe  Blik  igiennemtrænger  den. 

Saa  veed  I  og,  saa  vel  som  jeg,  og  bedre. 

Hvad  denne  By  besidder  for  en  Kunstner. 

I  Vertens  Sal  har  I  seet  flere  Sager 

Af  ham :  den  skiønne  Leda,  Danae. 

Ei  blot  Madonner  kan  han  male  smukt, 

I  Parma  skal  han  have  malet  Fresco 

I  Kuplen,  fuld  af  Kraft  og  Poesie. 

Gak  ind  i  Kirken  hisset,  see  hans  Nat, 

Og  blier  det  da  for  ham  i  eders  Siæl 

Ei  høilys  Dag  —  saa  vil  det  aldrig  dages. 

MiKEL. 

Jeg  har  jo  sagt  ham,  at  han  har  Talent. 

GlULIO. 

Talent!  et  fattigt  Ord,  en  Halveskilling, 

Som  man  til  h\ef  en  Betler  pleier  kaste. 
Beviser  dette  Billed  kun  Talent? 

MiKEL. 

Det  er  jo  fuldt  af  Feil. 

GlULIO. 

Feil  har  det,  ja, 
Fordi  det  er  et  menneskeligt  Værk. 
Hvad  har  ei  Feil?    I  har  vel  aldrig  feilet? 
Troer  I,  at  Intet  mangler  eder?    Udgiør 
Den  blotte  Tegning  Malerkunsten?    Hvad 
Er  Tegningen?  blot  Nødhielp,  Unatur. 
Der  gives  ingen  Lini^;  vi  kalde 
Det  Linier,  hvor  Stoffet  hører  op. 
Selv  Stoffets  Efterligning  altsaa.  Farven 
Med  Lys  og  Skygge,  det  er  et  Maleri; 
Skiønheden,  Tanken  og  Forbindelsen, 
Det  er  Genie.     Og  mangler  dette  her? 

MiKEL. 

Hvor  er  den  store  Stiil? 

GlULIO. 

Hvad  kalder  I 
Den  store  Stiil?    Er  ei  den  dybe  Sandhed, 
Den  høie  Skiønhed  stor,  om  end  naiv 
Den  ikke  svinger  sig  til  vældig  Strenghed? 
Der  aander  herlig  Kraft,  høi  Dristighed 
Og  sieldent  Mod  i  Alt,  hvad  I  frembringer; 
Dog  Mennesket  er  Menneske,  ei  Gud, 
Som  saadan  sømmer  sig  ham  barnligt  Sind, 
Enfoldig  Ydmyghed.     Og  jeg  tilstaaer  det: 
Med  alt  det,  at  jert  vældige  Exempel 
(Vel  ogsaa  egen  Drift,  Tilbøilighed) 

Mig,  Giulio,  den  ringere  Planet, 

Drev  fra  min  blide,  rafaelske  Bane 

Lidt  stundom  ud  i  det  Ubændige  — 

Saa  er  og  bliver  mig  dog  Hiertets  Godhed 

(Der  ogsaa  viser  sig  i  ægte  Kunst) , 

Det  Helligste  i  Kunsten,  som  i  Livet; 

Og  hvor  jeg  seer  den,  aabenbarer  sig 

Samvittighedens  Engel  mig,  og  viser 

Mig  Veien  til  mit  Hiem  med  Liliestænglen. 

MlKEL 
med  undertrykt  Bevægelse. 
Jeg  føler  altsaa  ikke? 

Giulio. 
Jo,  det  Hele, 
Det  Store.     Selv  den  milde  Følelse 
Jer  griber  oftere,  end  selv  I  troer. 
Skiønt  sidder  i  San  Pietro  Jesu  Moder 
Med  hellig,  inderlig  Medlidenhed, 
Endskiøndt  af  Steen,  med  Liget  af  sin  Søn; 
I  menneskelig,  dybtfølt  Ydmyghed 
Modtager  eders  Adam  Aand  og  Liv 
I  det  sixtinske  herlige  Capel 
Af  den  almægtige  Skabers  Fingerspidse. 
Ved  Gud,  der  lever  og  der  blomstrer  Intet 
I  Mennesket,  som  leved  ei  og  blomstred 
Til  sin  Tid  og  i  eder.     Men  jert  Væsen 
Er  haardt.     Det  rivende,  uslebne  Ydre 
Er  en  antik,  en  ædel  Rust,  hvorunder 
Metallet  glindser  i  sin  hele  Skiønhed. 
Tilgiv,  hvis  jeg  med  mine  Taler  har 
Fornærmet  eder!  Thi  jeg  føler:  hvad 

Jeg  siger  eder,  veed  I  bedre  selv. 
Jeg  har  kun  sagt  det,  for  i  Hast  at  vende 
Det  haarde  Uveir,  at  den  arme  Mand 
Ei  længer  sig  skal  græmme.     Eders  Ord 
Har  pludselig  berpvet  ham  sin  Tillid, 
Sin  Munterhed;  et  Ord  af  jer  formaaer 
At  give  ham  dem  pludselig  tilbage. 

MiKEL 
i  Tanker. 

Hm! 

Battista 

kommei. 

Mine  Herrer!  Vognen  er  alt  færdig. 
Befaler  I,  at  man  skal  spænde  for? 

MiKEL. 

Min  GiuHo!  vil  I  besørge  det? 

Jeg  har  et  Ord  i  Eenrum  først  at  tale 

Med  denne  Dannemand. 

GlULIO. 

Heel   vel!  Han  gaaer. 

MiKEL. 

Hvad  har 
Den  Herre  sagt  om  mig  til  Maleren? 

Hæ? 

Battista. 
Bedste  Herre!  hvad  har  jeg  da  sagt? 

MiKEL. 

At  jeg  en  Farver  var,  har  Herren  sagt; 
En  overmodig,  ubehøvlet  Svend. 
Battista 

slaaer  sig  for  Brystet. 
Saa  maa  den  evige  Retfærdighed 
Mig  evig  straffe,  hvis  — 

MiKEL. 

Hold  Han  sin  Mund! 
Den  evige  Retfærdighed  bekymrer 
Sig  ei  om  slig  en  Usling,  som  Han  er. 
Tag  Han  i  Agt  sig  for  den  timelige 
Retfærdighed;  er  man  til  Galgen  moden, 
Saa  blier  man  hængt.     Forstaaer  Han  mig? 

Battista. 

Min  Herre 

Er  - 

MiKEL. 

Farver,  og  en  Farver  i  det  Grove. 
Han  tager  sin  Pidsk  af  Bordet 
Til  grovt  at  farve  bruges  grove  Pensler; 
Hvad  synes  Herren  om,  i  Fald  jeg  farved 
Ham  Ryggen  carmoisin? 

Battista. 

Gud  staae  mig  bi! 

MiKEL. 

Jo  vist,  det  giør  han  strax!  —  Hans  Usselhed, 
Hans  Nederdrægtighed,  den  staaer  Ham  bi. 
Jeg  vil  ei  smitte  mine  Hænder  paa  Ham. 
Dog  var  det  bedst,  i  Fald  Han  uden  Omsvøb 
Recommendeerte  sig;  thi  Ønskeqvisten 
Her  i  min  Haand,  den  vipper  mægtigt,  seer  Han, 
Har  megen  Lyst  at  kortime  skiulte  Kilder 
I  Hast  paa  Spor  paa  Herrens  fede  Ryg. 

Battista. 
Ak,  Eccellenz!  det  er  en  Misforstand. 

Han  forføier  sig  hurtig  bort. 

MiKEL. 

Ja,  løb  du  kun!  Har  ei  den  Niding  fast 
Opbragt  mig?    Ha,  nu  kan  Jeg  først  forstaae, 
Hvi  Maleren,  den  stakkels  Diævel,  her  — 

Han  gaaer  langsomt  hen,  og  sætter  sig  for  Billedet. 
Sligt  maa  man  see  med  Rolighed,  i  Mag. 
Man  kan  mig  vise,  hvad  man  vil,  i  Tummel 
Og  Støi  —  ei  op  for  Øret  stiger  blot 
Mig  Blodet,  op  for  Øiet  med.     Selv  denne 
Belærende  Snakken  irriterer  mig. 
Hvad  jeg  skal  tænke,  kan  jeg  tænke  selv. 
Den  Giulio  Romano  —  som  om  ikke  — 

Nu,  nu!  han  følte  det  ret  godt  tilsidst. 

Seer  paa  Billedet. 
For  Pokker!  ja,  det  Billed  er  godt  malt. 
Det  kalder  jeg  et  Maleri!    Poetisk! 
Og  Træet,  Blomsterne,  Baggrundens  Landskab! 
En  smagfuld  Klædedragt!    Og  dette  Gienskin! 
En  deilig  Q vinde,  ja,  ved  Gud!    det  er  hun; 
Giovanni  allerkiærest,  Jesusbarnet 
En  Engel.     Ha,  ved  Baechus!  det  er  Farve. 

Og  jeg!  da  Paven  tvang  mig  til  at  male. 
Da  jeg  de  florentinske  Karle  ud 
Af  Templet  drev,  som  Duekræmmere, 
Og  satte  selv  mig  paa  Stilladset,  famled 
Halvandet  Aar  i  Bhnde,  blev  saa  vred. 
At  nær  jeg  havde  Paven  dræbt  med  den 
Nedstødte  Spand,  da  alt  for  tidlig  ind 
Han  i  mit  Værksted  traadte  mod  sit  Løfte!  — 

Jeg  veed  det:  jeg  er  egentlig  ei  Maler. 
En  Billedhugger  er  jeg.     Hvad  Sculptur 

Anvende  kan  i  Malningen,  det  har  jeg. 

I  Tegning,  i  Opfindelse  er  Ingen 

Mig  liig.     Men  ned  i  Farvepotten  veed 

Jeg  ikke  ret  at  dyppe,  det  er  afgiort; 

Og  det  veed  denne  Mand,  det  maa  man  sige. 

GiovANHi  kommer  nå;  da  han  seer  den  Fremmede,  staaerban  stilte. 

MiKEL. 

Du  Lille!  hør  engang. 

Giovanni  kommer. 

Et  artigt  Barn! 
Det  er  ei  bange  for  et  fremmed  Ansigt; 

Er  ei  forvænt.     Kom  hid,  min  lille  Dreng! 

Giovanni  nærmer  sig. 
Men  seer  jeg  ret?    Ei!  det  er  jo  Giovanni 
I  Stykket  her. 

Giovanni. 

Ja  vist!  jeg  er  Giovanni, 
Min  Fader  har  mig  malet  af. 

MiKEL. 

Du  er 
Antonios  Søn? 

Giovanni. 
Ja!  Og  min  Moer  Maria 


Er  ogsaa  der. 


MiKEL. 

Hvor? 


Giovanni. 

Ih!  der  sidder  hun. 

MiEIEL. 


Ha  ha! 

Giovanni 

peger  paa  Billedet. 
Det  er  det  deilige  Barn  Jesus, 
Men  ham  har  vi  ei  selv  i  Huset. 

MiKEL. 

Ikke? 
Hvor  er  da  han  monstro? 

Giovanni 

med  Fingeren  i  Veiret 

Han  er  i  Himlen. 

MiKEL. 

Deroppe  ? 

Giovanni. 
Ja,  der  sidder  han  i  Skyen 
Jo  med  de  andre  smukke  Englebørn. 

MiKEL. 

Hvad  giør  de  der? 

Giovanni. 
De  lege  med  hinanden. 

MiKEL 
kysser  ham. 

Du  søde  Unge!  ssét  dig  paa  mit  Skiød, 

Her  paa  mit  Knæ. 

Giovanni. 

Ja,  jeg  vil  ride  paa 

Dit  Knæ;  du  er  min  Hest.     Nu  vil  jeg  ride 

Paa  dig  til  Parma. 

MiKEL. 

Godt!  Men  jeg  maa  løfte 
Dig  op;  Stigbøiler  har  vi  ingen  af. 

Giovanni. 
Dem  har  endnu  ei  Smeden  giort  os  færdig. 

MiKEL. 

Forstaaer  sig! 

Giovanni 

rider. 
Hop  sa  sa!  Bliv  ved,  bliv  ved! 
Du  maa  bestandig  lade  Hesten  ride. 

MiKEL. 

Nu  er  vi  komne  da  til  Parma  alt. 

Giovanni. 
O,  nei !  vi  er  jo  kun  den  halve  Vei. 

MiKEL. 

Da  stiger  Ryttren  af,  gaaer  i  et  Vertshuus, 
Og  faaer  sig  lidt  at  spise. 

Giovanni. 

Lidt  at  spise? 
MiKEL  tager  i  Lommen. 

Giovanni. 
Hvad  har  du  i  din  Lomme? 

MiKEL 
slaaer  ham  over  Fingrene. 

Giv  kun  Tid! 
Afsides. 
Jeg  tog  dem  med  til  Mester  Martins  Børn; 
Dog   de  maae  bie,  og  desuden  kan 
Jeg  kiøbe  nogle  nye  i  Modena. 

Han  tager  et  Kræmmerhuus  frem. 
Jeg  veed  ei,  om  du  er  for  brændte  Mandler? 
Giovanni 

griber  efter  dem. 
Jo,   brændte  Mandler  er  jeg  meget  for. 

MiKEL. 

Taalmodighed !  Siig,  om  de  smage  dig! 

Giovanni. 
De  smage  mig. 

Oehlenschlåger.   III.  14      ^    ^   .'^\^'' 

MiKEL 

giver  ham  Kræmmerhuset. 

Saa  smag! 

GiovAKNi  spiser. 

MiKEL. 

Men  paa  mit  Skiød 
Skal  du  fortære  dem. 

Giovanni 

midviger  ham. 

Nei,  i  et  Vertshuus 
Maa  jeg  fortære  dem,  mens  Hesten  hviler. 

MiKEL. 

Og  faaer  lidt  Havre.     Faaer  jeg  ingen  Havre? 
Giovanni. 

Kom,  Hest!  der  har  du  Havre. 

stikker  ham  en  Mandel  i  Munden. 

MiKEL 

griber  ham. 

Hvad,  dit  Skarn! 
Du  kalder  mig  en  Hest?  —  Det  er  Guds  Straf: 
Jeg  kaldte  jo  din  Fader  før  en  Fusker, 
Og  ved  de  evige  Muser  i  Olymp! 
Det  er  han  ikke  meer,  end  jeg  er  Hest. 
Mabia  kommer. 

Giovanni. 
Der  er  min  Moder  med. 

MiKEL. 

Det  er  din  Moder?  — 
En  deilig  Qvinde,  liig  sin  hellige  Navne! 
Han  sætter  Drengen  ned,  og  staaer  op. 

Giovanni. 
See,  Moer!  der  er  en  fremmed  Mand,  han  har 
Forært  mig  brændte  Mandler;  see! 

MiKEL. 

Madonna 
Kan  jeg  vel  vente  mig  Tilgivelse? 

Maria. 
Min  ædle  Herre!  Tak  for  eders  Godhed. 

Til  Barnet. 
Har  du  alt  takket  Herren? 

Giovanni. 

Tak,  du  Herre! 
Maria. 
Uartige!  hvad?  dutter  du  en  Fremmed? 

MiKEL. 

Ak,  lad  ham  det,  Madonna!  Tag  jer  Vare 
For  at  fordærve  med  vor  Tids  Forkeerthed 
Den  rene,  paradisiske  Natur. 

Maria. 
I  elsker  Smaae? 

MiKEL. 

Ja,  thi  de  er  saa  store. 
Her  boer  I? 

Maria. 
Ja,  der  seer  I  vores  Hytte. 

Mikel. 
Antonio,  Maleren,  er  eders  Mand? 

Maria. 
Ja,  kiære  Herre-! 

Mikel. 
Er  han  saa  elskværdig 
I  Livet,  som  i  sine  Billeder, 
Saa  maa  I  leve  velfornøiet  med  ham. 

14* 

Maria. 
Min  Herre!    Kunsten  er  et  falmet  Gienskin 
Af  den  forborgne  Sol. 

MiKEL. 

I  Sandhed? 

Maria. 

Tro  mig! 

Mikel. 
I  lader  ikke  til  at  være  munter. 
En  vakker,  driftig  Mand,  en  deilig  Kone, 
Et  artigt  Barn  —  der  staaer  et  Paradiis 
Af  huuslig  Lykke  jo  alt  færdigt  for  os. 

Maria. 
Og  dog,  dog  mangler  endnu  Eet  til  Lykken. 

Mikel. 
Og  hvilket? 

Maria. 
Lykken. 

Mikel. 
Er  Genie  og  Skiønhed 
Ei  store  Gaver  alt  af  Fru  Fortuna? 

Maria. 
Ak,  Ormen  nager  skiult  i  mangen  Blomst. 
Min  Mand  har  været  syg,  er  let  at  ryste. 
Hvert  Indtryk  virker  stærkt  paa  ham;  endnu 
I  Dag  har  her  han  havt  en  heftig  Sorg. 

Mikel. 
Jeg  veed  det  vel,  at  Mikel  Angelo 
Har  været  der  og  taget  ham  lidt  skrap. 

Maria. 
Han  har  særdeles  krænket  ham. 

MiKEL. 

Maaskee 
Har  han  sagt  Sandheden.     Nu,  Angelo 
Har  sagt  ham,  han  var  ingen  sielden  Maler. 
Hvem  veed?  maaskee  har  Manden  Ret.     Han  maa 
Forstaae  det  vel;  hvad  kiende  vi  dertil? 

Maria. 
Og  kom  fra  Himlen  selv  en  Angelo, 
Og  sagde  det,  saa  troede  jeg  ham  ei. 

MiKEL. 

Ei,  ei!  er  I  saa  vis  i  eders  Sag? 

Maria. 
Det  Høieste,  det  Visseste,  jeg  veed. 
Er,  at  jeg  elsker  min  Antonio; 
Fra  ham  kan  ikke  skilles,  hvad  han  virker, 
Saa  elsker  jeg  med  ham  hans  skiønne  Kunst. 

Mikel. 
Og  det  er  nok?    I  elsker  blindt  hen,  uden 
At  kiende,  uden  at  udgrunde  det? 

Maria. 
Erkiende,  grunde  ud,  maa  Manden  giøre, 
Saa  vidt  han  kan.     Dog  maa  vel  ogsaa  han 
Med  os  til  Følelsen  sin  Tilflugt  tage. 

Mikel. 
Brava  Madonna!  I  er  efter  min  Smag. 
Tilgiv,  i  Fald  jeg  lidt  har  fristet  jer! 
Saadan  maae  Qvinder  tænke.  —  Hvad  nu  ellers 
Den  Mikel  Angelo  angaaer:  det  er 
En  vild  Krabat,  det  kan  vel  ikke  negtes; 
Men  tro  mig:  han  er  og  et  ærligt  Skind! 
Tidt  er  hans  Ord  Gyclopens  Larm  i  Dybet, 

Naar  Ilden  brænder  alt  for  stærk.     Dog  kan 

Han  ogsaa  være  rolig,  og  da  tænker 

Og  føler  han  for  lang  Tid,  som  Kamelen, 

Der  tømmer  Kilden,  for  i  heden  Ørk 

At  have  Forraad  siden.     En  Vulcan 

Indg^'der  Frygt,  men  modner  ogsaa  Frugt. 

Knap  har  den  bruset  ud,  saa  bygge  Skarer 

Af  Mennesker  paa  den,  vel  trives  Sæden, 

Den  vorder  mere  kiærnefuld  og  rig, 

Med  Blomster  og  med  Buske  krandses  Svælget^ 

Og  Alting  aander  i  et  Glædesliv. 

Maria. 
Det  vil  jeg  gierne  troe. 

Mikel. 

Den  største  Smaating 
Er  ofte  Aarsag  til  en  stor  Bedrift. 
Vel  føder  ofte  Bierget  kun  en  Muus, 
Dog  tro  I  mig:  Muus  føder  ogsaa  Bierge. 
Saa  lad  det  altsaa  ei  forundre  jer, 
I  Fald  den  dumme  Løgners  plumpe  List 
Har  Angelo  lagt  ud  med  eders  Mand! 
Det  ene  Ord  jo  giver  let  det  andet. 
Ei  Elskov  blot,  selv  Heftighed  og  Vrede 
Gaae  blinde  med  en  Dug  for  Øinene. 

Maria. 
I  taler  meget  blidt  og  klogt,  min  Herre! 

Mikel. 
Nu,  seer  I?  Buonaroti  sendte  mig 
(Jeg  er  hans  Ven),  at  sige  eder  dette; 
Og  til  Beviis  paa,  at  han  ærer  Anton, 

Gier  han  ham  denne  Ring,  og  beder  ham 

Han  tager  Signetringen  af  sin  Finger  og  giver  hende. 
At  bære  Ringen,  som  et  Venskabstegn. 
Personlig  sees  de  sikkert  snart  igien; 
Saa  skal  Antonio  mere  klart  erfare, 
Om  Buonaroti  har  ham  kiær  af  Hiertet, 
Og  om  han  virker  Noget  til  hans  Held.        Han  gaaer. 
Antonio, 

8om  er  kommen  ud  i  Døren,  og  har  holdt  sig  tilbage  under  Mikel 
Angelos  sidste  Ord,  iler  ud  imod  Maria,  da  han  seer  hende  ene. 
Maria!  bedste  Barn!  hvad  har  han  sagt? 

Maria. 
Den  Fremmede? 

Antonio. 
Han,  Mikel  Angelo. 

Maria. 
Antonio!  hvad  siger  du?  Umuligt! 
Det  var  ham  selv? 

Antonio. 

Ja!  ja!  ham  selv,  ham  selv. 
Der  gives  kun  een  Slig  i  hele  Verden. 

Maria 

henrykt 
O,  sieldne  Lykke!    Glæd  dig,  min  Antonio! 
Han  legte  med  vort  Barn,  han  talte  til  mig 
Med  venlig  Godhed.     Denne  skiønne  Ring 
Gav  han  til  dig;  han  skatter,  elsker  dig. 
Den  Ædle,  han  vil  sørge  for  vor  Lykke. 

Antonio. 
Maria!  er  det  muligt?    Giulio 
Romano  havde  Ret. 

Maria. 

Han  elsker  dig. 

Antonio. 
Og  denne  Ring?  —  O,  Himmel!   Kom,  Maria! 
Han  har  kun  bøiet  mig  i  Støvet,  for 
At  hæve  mig  desmere  saligt  atter. 
O,  Gud!  kan,  kan  jeg  troe  det?  kan  jeg  troe  det? 
O,  følg  mig!  jeg  vil  takke  ham,  vil  græde. 
Omfavne  vil  jeg  ham,  og  være  salig. 

Maria. 
Nu  har  han  Ret,  den  store  Buonaroti, 
Nu  blomstrer  os  et  paradisisk  Liv.  ©e  i 

Battista 
kommer  frem,  seer  efter  dem,  og  siger: 
Jeg  Paradiset  giøre  vil  fuldkomment: 
Til  Paradiset,  veed  I,  hører  Slangen.  Han  gaaer. 

Ottavio.   Battista  med  Regnskabsbøger. 

Ottavio. 
Jeg  er  tilfreds,  Alting  er  i  sin  Orden. 

Battista. 
Jeg  fik  et  Brev  nu  nylig  fra  min  Søn; 
Han  skriver  mig  fra  Florens,  og  han  kommer 
Maaskee  i  Aften  alt  til  Parma. 

Ottavio. 

Godt! 
Den  Hemmelighed,  som  jeg  har  betroet  dig, 
Om  Nicolo,  den  maa  du  tie  med. 

Battista. 
Jeg  kan,  ved  Gud!  ei  nok  forundre  mig: 
En  Røver  fra  de  Apenninske  Bierge, 
Som  vover  sig  i  naadig  Herres  Brød, 
For  ubemærkt  at  speide  Leiligheden! 

Ottavio. 
Jeg  veed  det,  det  er  ikke  første  Gang; 

De  Vovehalse  drive  deres  Spil 
I  Skoven  mellem  Reggio  og  Parma, 
Og  overalt,  hvor  der  er  Haab  om  Rov. 
Dog  vær  du  rolig!  Han  er  alt  i  Fælden; 
De  Andre  lokke  vi  der  ogsaa  snart. 

Battista. 
Gud!  hvilke  slette  Folk  der  er  i  Verden. 

Ottavio. 
Skaan  mig  for  kiedsomme  Betragtninger, 
Og  tal  om,  hvad  der  er  mig  mere  vigtigt: 
Troer  du,  Antonio  kommer  end  i  Dag? 

Battista. 
Han  er  paa  Veien  alt,  vi  see  ham  snart. 

Ottavio. 
O,  min  Maria!  var  du  ogsaa  med! 

Battista. 
Hun  følger  sikkert  efter,  Eccellenza! 
Hvor  Ærter  strøes,  der  flyver  Duen  ind. 
Mig  synes  kun  betænkeligt  i  Sagen  — 
Hvis  naadig  Herre  mig  tillader  at  — 

Ottavio. 
Hvad  mener  du? 

Battista. 
Nu,  Eders  Naade  staaer 
Paa  Springet  lige  til  at  gifte  sig; 
Den  skiønne  Coelestina  kan  jo  ventes 
Fra  Florens  med  sin  Fader  Ricordano 
Hvert  Øieblik.     Hvis  nu  — 

Ottavio. 

Vær  du  ei  bange! 
Den  skiønne  Coelestina  er  saa  himmelsk, 

Som  hendes  Navn.     Endskiøndt  jeg  nu  som  Christen 

Maa  ære,  elske  høit  det  Himmelske, 

Saa  er  jeg  dog  en  syndig  Mand  af  Støv, 

Og  kan  ei  reent  det  Jordiske  forsage. 

Hun  straaler  —  men  saa  kold  som  Vintersolen ; 

Hun  er  mig  altfor  høi,  for  idealsk. 

Jeg  tvivler  om,  hun  ægter  mig.     Det  skeer  — 
I  Fald  det  skeer  —  af  Eftergivenhed 
Mod  hendes  Fader  kun,  som  ønsker  det; 
Vist  ei  af  Kiærlighed  til  mig. 
Battista. 

Ih  nu! 
Det  giver  sig  med  Tiden,  naadig  Herre! 

Ottavio. 
Kan  være,  og  kan  ogsaa  ikke  være. 
Jeg  tigger  ingen  Elskov;  dog  behager 
Mig  hendes  Deilighed  og  hendes  Rigdom. 
Der  lever  ingen  ugift  Adelsmand 
I  Florens,  som  ei  holdt  det  for  et  Held 
At  faae  den  skiønne  Piges  Haand.     Jeg  ønsker 
Mig  slig  en  Kone;  det  vil  smigre  mig 
At  eie,  hvad  saa  mange  Andre  ønske. 
Men  ogsaa  Hiertets  Ømhed  har  sit  Krav; 
Der  maa  den  høie  Goelestina  staae 
Tilbage  for  den  yndige  Maria. 

Battista. 
Men,   Eccellenz!  —  to  Koner  i  et  Huus! 
Hvorledes  vil  det  gaae? 

Ottavio. 

Godt.     Goelestina 
Er  sværmerisk  og  ung,  mistænker  ei; 


Digitized  by  VjjOOQIC 


212 


OOBEEGGIO. 


Maria  er  beskeden,  blid  og  stille. 

Hvad  mig  for  Hov'det  staaer,  det  er  kun  det, 

At  her  Antonio  skal  male  Loftet. 

Min  Brud  forstaaer  sig  meget  vel  paa  Kunsten; 

Hun  maler  selv.     Jeg  veed  kun  lidt  deraf. 

Jeg  arved  alle  disse  Sager  efter 

Min  Onkel.     Nu,  det  forekommer  mig 

Ret  smukt,  som  anden  Pragt;  ei  meer,  ei  mindre. 

Hvis  nu  Antonio  maler  Loftet  slet, 

Saa  staaer  jeg  i  en  Maade.     Han  er  dog 

Jo  kun  en  ubekiendt  og  fattig  Maler. 

Det  ærgrer  mig;  jeg  vilde  gierne,  seer  du, 

I  hendes  Øine  gielde  for  en  Kiender. 

Battista. 
Ja,  det  er  rigtig  nok  det  Allerværste; 
Thi  jammerlig  er  Karlen,  naadig  Herre! 
Det  kan  I  troe  mig  paa  mit  Ord. 

Ottavio. 

Og  hvad 
Forstaaer  da  du  deraf?  Du  hader  ham. 
Ti  stille! 

Battista. 
Nu,  vi  faaer  at  see.     Men  kommer 
Han  ikke  der  igiennem  Haven  alt? 

Ottayio. 
I  Sandhed? 

Battista. 
Ja,  med  Billedet  paa  Ryggen. 
Han  se«r  paa  Blomsterne,  han  lugter  til  dem  — 
Ja,  pluk  dem,  om  du  tør! 


Digitized  by  VjjOOQIC 


piebde  handling.  213 

Ottavio. 

Det  maa  han  gierne 
Jeg  træde  vil  tilside  nu.     Paladset 
Med  sine  Sale,  Meubler,  Tienere 
Maa  imponere  ham;  paa  slige  Folk 
Virker  den  prægtige,  den  ydre  Glands 
Meer,  end  man  skulde  troe.     Saa  kommer  jeg. 
Jeg  maa  endnu  forklare  mig  i  Dag. 

Battista. 
Var  det  ei  bedre  ved  en  Leilighed  — 

Ottavio. 
Jeg  stiæler  ei,  hvad  jeg  kan  ikke  kiøbe.        Han  gaaer. 

Battista 

alene. 
Du  stiæler  ei?    Saa  vil  jeg  stiæle  for  dig. 
Thi  hevne  maa  jeg  mig,  og  hevne  blodigt, 
Saa  sandt  jeg  er  en  ægte  Galabreser. 
Skiøndt  truet  blot,  har  dog  alt  Pidskeslaget 
Af  Mikel  Angelo  med  røde  Strimer 
Paa  Ryggen  frisket  op  mit  Had  til  Brand; 
Og  før  sig  køler  ei  mit  hede  Blod, 
f'ør  den  Forræders  flyder. 

Han  grubler  et  Øiebllk. 
Nicolo 
Er  Røver?    Godt!  han  lette  skal  min  Byrde. 
En  Røver  maa  jo  godt  forstaae  at  —  tys! 
Jeg  er  ei  Versemager,  vil  ei  rime.  Han  gaaer. 

Antonio 

kommer  med  sit  Billed  paa  Ryggen;  han  sætter  det  fra  sig,  og 

synker  ned  paa  en  Stol. 
Her  er  jeg  endelig.     Hvor  jeg  er  træt! 
Det  er  saa  hedt,  Veien  saa  lang,  og  Solen 

Saa  brændende.  —  Her  er  det  friskt  og  luftigt. 

De  Store  have  det  dog  godt,  kan  boe 

I  disse  køle,  høie  Steenpaladser. 

Som  store  Klippehuler  udelukke 

De  Middagssolens  Straaler.     Frit  sig  løfter 

Den  stolte  Hvælving,  brede  Piller  skygge, 

I  Vestibulen  risle  kolde  Vandspring, 

Og  svale  Luft  og  Muur.     Du  gode  Gud, 

Hvem  ogsaa  kunde  boe  saaledes!  —  Nu, 

Maaskee  det  hændes  dog.  —  Hvor  mageligt 

Man  stiger  op  ad  brede  Marmortrapper! 

Antike  Buster  staaer  i  Nicherne, 

Og  see  paa  Een,  saa  fornemt  og  saa  roligt. 

Han  seer  sig  om. 
Her  er  en  Sal;  den  maa  vist  være  herlig. 

Han  springer  op. 
Ha  —  hvad!  hvad  seer  jeg?  fuld  af  Malerier? 
Ak,  det  er  Billedsalen!    Hellige  Jomfru! 
Jeg  midt  i  Templet  staaer,  og  veed  det  ei. 

Han  folder  sine  Hænder. 
Her  hænge  da  Italiens  Mesteres 
Udødelige  Værker,  og  skal  hænge 
Som  skiønne  Skioldemærker  over  Graven 
Af  store  Mænd,  til  Tegn  paa  deres  Daad. 
Almægtige  Gud!  hvad  skal  jeg  først  betragte? 
Landskaber,  vilde  Dyr,  Madonner,  Helte! 
Mit  Øie  sværmer  som  en  salig  Bi 
Paa  hundred  skiønne  Blomster.     Ak!  jeg  skuer 
For  lutter  Sktren  Intet,  føler  kun. 
Min  Kunst!  din  hellige  Nærværelse 
Almægtigt  virke  paa  mig.     Jeg  maa  græde, 

Maa  knæle  ned  i  mine  Aners  Tempel. 
Han  knæler,  derpaa  staaer  han  op,  og  betragter  Billederne  med 

naiv  Glæde. 
See  der!  der  hænger  strax  et  deiligt  Stykke. 
Dog  nei  —  det  er  ei  deiligt.     Alting  kan 
Ei  heller  have  lige  Værd.  —  Hvad  seer  jeg? 
Nei,  det  er  alt  for  nydehgt!    Nu  har 
Jeg  aldrig  Mage  seet:    En  gammel  Kone 
Staaer  der  og  skurer  Kiedlen  i  sit  Kiøkken, 
Hist  sover  hendes  Kat,  den  blonde  Dreng 
Udblæser  Sæbebobler  af  en  Pibe.  — 
Det  er  endnu  mig  aldrig  faldet  ind, 
At  slige  Sager  ogsaa  kunde  males. 
Ja,  man  maa  see  det  i  den  hule  Haand; 
Hvor  herligt  Solen  fra  de  grønne  Løv 
I  Vindvet  skinner  ind  i  Messingkiedlen !  — 
Hvem  har  dog  malet  det?  Mon  ikke  Navnet 
Staaer  under  det? 

Læser : 
»Flamlænder,  Ubekiendt.« 
Flamlænder?  hvad  mon  det  er  for  en  Landsmand? 
Mon  Flamland  ligger  mange  Miil  fra  Mailand? 
Deroppe  hænge  store  Stykker:  Borde 
Med  Blomster,  Glas  med  Viin,  og  skrællede 
Citroner,  Hunde,  nydelige  Fugle. 
Det  er  dog  alt  for  smukt.  —  Ha!  ha!  ha!  ha! 
Der  tælle  fire  Gierrige  Ducater. 
»Messys«.     Det  Navn  har  jeg  end  aldrig  hørt.    — 
Men  seer  jeg  ret?    Det  er  jo  Christi  Fødsel. 
Ha  ha!  det  kiender  jeg  ret  godt:  det  har 
Mester  Mantegna  her  af  Staden  giort. 
Hvor  herlig  gaaer  Huulveien  ned  derhenne. 

Hvor  skiønt  de  hellige  tre  Konger  staae 

For  Barnet  og  den  ædle  Himmeldronning!  — 

Der  er  et  andet  Stykke,  dette  liigt; 

Dog  lidt  pudseerligt,  ret  godhiertigt.     Ak, 

See,  Oxen  støder  ud  igiennem  Krybben 

Madonna  med  sit  Hoved,  seer  sig  om. 

Mildt  griner  Moren;  det  er  ærligt  meent. 

Den  Lille  griber  i  den  gyldne  Æske, 

Vil  have  Legetøi.     »Alberto  Duro«. 

Ha  ha!  det  er  en  Tydsker,  veed  jeg  nok. 

Bag  Alpen  findes  ogsaa  Mennesker, 

Selv  Kunstnere.  —  Men,  Himmel!  hvilket  Billed! 

En  ung  Fyrstinde,  sandselig  og  deilig; 

Hvor  brænder  Øiet,  leer  den  lille  Mund! 

Den  røde  Fløiels  Hat,  den  klæder  godt. 

De  vide  Ærmer.     Staaer  ei  Navnet  under? 

Af  »Lionard  da  Vinci«.     Det  troer  jeg! 

Det  Navn  er  vidt  berømt  og  vel  fortient.  — 

Der  er  endnu  en  Konge,  næsten  malt 

I  samme  Stiil;  er  han  af  Lionardo? 

Af  »Holbein«.     Manden  er  mig  ubekiendt. 

En  herlig  Kunstner,  Lionardo  liigl  — 

Her  er  et  sieldent  Værk  af  Perugino, 

Skiøndt  Tonen  lidt  vel  grøn,  og  Symmetrien 

Lidt  stiv;  men  hvilken  Fromhed,  Gharacteer! 

Man  mærker,  det  var  Rafael  Santios  Lærer.  — 

Et  herligt  Værk  i  Legemsstørrelse, 

En  ædel  Olding.     Ha,  den  hellige  Job! 

Stort  tænkt,  og  stort  fuldendt.     Nu,  det  er  vist 

Af  Rafael.     Af  »Fra  Bartolomeo«. 

Ak,  Gud!  den  fromme  Munk!  Det  eftergiør 

Dig  ei  saa  hurtigt  andre  fromme  Munke. 

Hvo  faaer  vel  Tid  at  see  det  Alt  igiennem? 
Hvad  skluler  dette  grønne  Silkeforhæng? 
Ha,  det  er  uden  Tvivl  det  Allerbedste! 
Det  maa  jeg  see  endnu,  før  Herren  kommer. 
Han  slaaer  Forhænget  tilside,  og  opdager  Rafaels  hellige  Oæcilia. 
Den  hellige  Cæcilia!  —  Ja,  ja! 
Der  staaer  hun  med  sit  Orgel  i  sin  Haand. 
Adspredt  og  brudt  for  hendes  Fødder  ligge 
Verdslige  Giger;  o,  men  Orglet  selv 
Maa  synke  taust  med  Haanden,  da  fra  Himlen 
Hun  hører  Englechoret,  løfter  Øiet. 
Ha,  hvo  har  malet  det?  Det  er  ei  Malning, 
Nei,  det  er  Digtning!    Her  sees  ikke  blot 
Den  store  Maler,  men  den  store  Tænker. 
O,  det  bevæger  dybt  mig  i  mit  Hierte! 
Her  er  den  høie,  hellige  Poesie 

I  Farver  klædt. 

Begeistret. 
Det  vilde  ogsaa  jeg. 
Det  stræbte  jeg  i  mine  bedste  Timer. 

Ottayio  træder  fornem  ind  i  Salen. 

Antonio 

spørger  ham  i  Møde,  uden  at  hilse,  ganske  fordybet  i  Maleriet: 
Hvo  har  giort  dette  Billed  ? 

Ottavio 
studser,  men  fatter  sig,  og  siger  kold : 
Rafael. 

Antonio 

alaaer  sig  henrykt  for  Brystet. 
Ha,  jeg  er  ogsaa  Maler! 

Ottayio. 

Kiære  Ven! 

Oehlenschl&ger.  III.  15 

Det  vidste  jeg  for  nogle  Uger  siden; 
I  maa  alt  have  vidst  det  flere  Aar. 

Antonio. 
Nei,  nu  først  veed  jeg  det. 

Ottavio 


afsides. 


Indbildske  TaabeJ 


Battista  havde  Ret. 


Høit 

Min  kiære  Mester! 
Jer  Selvtillid,  jert  Mod'  fornøier  mig. 
Det  gaaer  jer  modsat  andre  Kunstnere, 
Som  stod  forstenede  for  dette  Billed, 
Og  følte  dybt,  at  de  var  —  Ingenting. 
Antonio 

stedse  med  Øiet  paa  Billedet 
Ja,  det  begriber  jeg.     Hvis  Fattigdommen 
For  denne  Fylde  føler  ei  sin  Afmagt, 
Saa  føler  den  det  aldrig. 

Ottavio 

sagte. 

Dette  Væsen 
Er  reent  forvandlet,  troer  jeg. 

Høit. 

Derimod 
I  lader  til  at  føle  eders  Styrke. 
Antonio. 
Ja,  Herre!  ja!  her  jeg  forstaaer  mig  selv. 
Her  føler  jeg,  at  ogsaa  jeg  er  Kunstner. 
Her  skuer  jeg  mit  Hiertes  bedste  Stræben 
Og  Billedet  dybt  i  mit  Inderste 
Saaledes  udtrykt,  som  jeg  aned  det 
I  Livets  lykkeligste  Øieblikke, 

Og  som  det  sielden  lyktes  mig  at  danne. 
Mit  Sind  er  blomstrende,  som  Rafaels; 
Min  Aand  er  ei  saa  stor,  og  ei  saa  mægtig, 
Min  Pensel  er  maaskee  meer  smidig  øvet, 
Hans  Hierne  fatter  meer,  er  mere  stærk. 
Jeg  smiler  stedse,  Rafael  er  alvorlig; 
Jeg  er  henrevet,  Rafael  river  hen. 
Gud,  hvilket  Værk!  her  seer  jeg,  hvad  jeg  kan, 
Her  er  min  Maalestok.     Det  hæver  mig; 
Thi,  o!  jeg  føler  mig  i  Himlens  Nærhed, 
Men  som  et  Menneske  er  Englen  nær. 
Og  medens  høit  af  Salighed  mit  Hierte 
Begeistret  svulmer,  bøier  sig  mit  Hoved 
Ærbødig  for  den  aldrig  naaede  Storhed. 

Ottavio. 
I  har  vel  bragt  jert  eget  Arbeid  med? 

Antonio 

fatter  sig. 
Der  staaer  det  hist  i  Krogen,  naadig  Herre! 

Ottavio. 
Saa  hent  mig  det.  —  Ret  smukt,  ret  bravt  i  Sandhed ! 
Den  skiønne  Kone  sidder,  som  hun  leved. 
Oprigtig  talt,  hvad  jeg  kun  ikke  lider. 
Er  Klædedragten.     Hvorfor  har  I  ei 
Malt  hende  saadan,  som  hun  gaaer  i  Livet? 
Ved  Gud!  Maria  kan  man  ei  forskiønne. 

Antonio. 
Jeg  tænkte  her  at  male  en  Madonna. 

Ottavio. 
Og  er  Maria  da  ei  eders  Donna? 

Antonio. 
Tilgiv,  min  Herre!  jeg  forstaaer  jer  ei. 

15* 

Ottavio. 
Jeg  veed  det  nok;  I  Kunstnere,  I  leve 
Meer  i  Indbildningen,  end  her  i  Verden. 
I  elske  Luftphantomer,  skiønne  Drømme 
Meer,  end  hvad  virkelig  omringer  jer. 
Nu,  jeg  kan  Intet  have  derimod, 
Enhver  maa  følge  sin  Tilbøilighed. 
Jeg  er  ei  Kunstner,  ei  Poet,  jeg  tager 
Til  Takke  med  det  Virkelige.     Altsaa 
Vi  to  kan  leve  ret  fortræfligt  sammen; 
Vi  overskrider  ei  hinandens  Grændser, 
I  elsker  Idealet  —  jeg  Personen. 

Antonio. 
Tilgiv  mig!  jeg  forstaaer  endnu  ei  rigtigt  — 
Hvad  mener  Eders  Naade? 

Ottavio. 

Kiære  Anton! 
Saa  lad  os  tale  aabenhiertigt  sammen: 
I  er  en  trofast  Mand,  forstaaer  jer  ei 
Paa  hvad  vi  Hoffolk  gierne  kalde  Fiinhed. 
Nu,  Anton!  see:  I  er  en  fattig  Mand, 
Det  giør  mig  ondt  for  jer,  I  slides  op, 
I  maler  smukt,  og  bliver  ubekiendt. 
Hvad  kan  det  hielpe  til,  at  eders  Lys 
Staaer  under  Skieppen?  Nu  velan!  jeg  giør 
Jer  lykkelig.     Mit  giestfri,  store  Huus 
Staaer  daglig  aabent  for  en  Mængde  Giester. 
Her  skal  I  male  uden  Næringssorger. 

Antonio. 
Er  det  i  Sandhed  ingen  Drøm,  min  Herre? 
Begynder  Lykken  virkelig  at  smile? 

Ak,  fra  min  første  Ungdom  svæved  den 
Med  Spot  mig  som  en  Lygtemand  for  Øiet. 
Naar  jeg  greb  efter  den,  da  var  den  borte, 
Og  pludselig  jeg  stod  som  før  i  Mørke. 

Ottavio. 
Jeg  giør  jer  lykkelig,  ved  alle  Helgen! 
Det  var  en  Grumhed,  ei  at  ville  giøre 
Sin  Næste  lykkelig,  naar  man  formaaer  det. 

Antonio. 
I  tænker  meget  dydigt. 

Ottavio. 

I,  som  jeg. 

Antonio. 
Jeg  har  vist  stedse  følt  det  dybt. 

Ottavio. 

Ei  sandt: 
I  giorde  ogsaa  mig  ret  lykkelig, 
Hvis  I  formaaede  det? 

Antonio. 

Ja,  det  forstaaer  sig. 
Men,   naadig  Herre!  I  er  Lykkens  Barn; 
Hvad  har  en  fattig  Mand,  som  I  kan  ønske? 

Ottavio. 
0,  kiære  Anton!  det  er  Alt  ei  Guld, 
Som  glimrer;  jeg  er  ikke  lykkelig. 

Antonio 

ved  sig. 
Den  arme  Mand,  det  giør  mig  ondt. 


HMt. 


Umuligt, 


Min  unge  naadig  Herre!  Har  I  ei 

Alt,  hvad  et  Moders  Barn  kan  ønske  sig? 

Ottavio. 
Alt  har  jeg,  kun  det  Bedste  blev  mig  negtet. 

Antonio. 
Det  Bedste?  Ei!  det,  troer  jeg,  kan  Enhver 
Dog  have,  naar  han  vil. 

Ottavio. 

Hvad  kalder  I 
Det  Bedste,  Anton? 

Antonio. 
TiUid  til  sin  Gud, 
Et  trofast  Hierte,  god  Samvittighed. 

Ottavio 

stadser. 
Ja  saa!  Der  har  I  Ret;  det  er  det  Bedste  — 
For  Evigheden.     Men  da  Mennesket 
Dog  lever  med  i  Tiden,  bliver  og 
Et  Bedste  der  nødvendigt  til  hans  Held. 

Antonio. 
Vel  sandt! 

Ottavio. 
Min  Ven!  vi  kalde  Siælens  Higen 
Fra  Jordens  Støv  til  det  Guddommelige 
Jo  Kiærlighed,  om  nu  den  i  det  Store 
Sig  viser,  som  Genie,  som  sielden  Kunst, 
Hvad  heller  meer  indskrænket,  sammentrængt, 
Til  en  elskværdig  Gienstand,  af  alt  Enkelt 
Det  Skiønneste:  til  en  huldsalig  Qvinde. 

Antonio. 
Og  hvilken  Kunstner  leved  end  paa  Jorden, 
Som  i  sit  Hierte  trofast  ei  forbandt 
De  tvende  Kiærligheder? 

Ottavio. 

Nu,  Fru  Musa 
Er  Herskerinde  dog  i  Kunstnerhiertet. 

Antonio. 
Naturlig,  thi  den  Elskte  er  jo  Musa. 

Ottavio. 
Og  denne  Musa  vexler  maanedlig. 
Af  Muser  gives  der,  kun  sparsomt  regnet, 
Ni  himmelskiønne,  søde  Glutter,  veed  I. 

Antonio. 
Hver  Musa  deler  ud  sin  egen  Kunst, 
Og  hver  en  Kunstner  har  sin  egen  Musa. 

Ottavio. 
Den   store  Rafael,  for  hvem  I  der 
Nys  bøied  eders  Hoved,  havde  fieer. 

Antonio 

rørt. 
Den  arme  Rafael!  thi  han  havde  ingen. 

Ottavio. 
Rafael  ingen  Musa? 

Antonio. 

Jo,  i  Himlen, 
I  sine  Anelser,  sin  Længsel,  hvad 
Han  kaldte  selv  sin  himmelske  Idee. 
Nu  har  han  fundet  hende.     Nu  behøver 
Hans  Aand  ei,  som  en  smægtende  Cæeilia 
Sit  ædle  Blik  til  Himlens  Blaa  at  hæve 
Om  kiærlig,  salig  Tilfredsstillelse. 
Nu  er  hun  hans,  han  favner,  kysser  hende 
Her  søgte  du  forgieves,  arme  Rafael! 
Og  derfor  styrted  sig  din  tørstige  Siæl 
I  Sandsers  Hav,  og  drak  Bedøvelse. 

Ottavio. 
Er  I  da  lykkelig? 

Antonio. 
Ved  Gud,  det  er  jeg. 
Du  arme  Rafael!  hvad  hialp  det  dig, 
At  du  var  skiøn  og  blomstrende?  Hvad  hialp 
Dig  dine  mægtige  Venner,  Paven,  Rom? 
Hvad  hialp  den  sandselige  Fornarina 
Og  Cardinalens  stygge  Broderdatter? 
Du  fandt  dog  ikke  Livets  største  Fryd: 
En  yndig,  kiærlig,  trofast  Ægtemage, 
Du  fandt  dog  ingen  elskelig  Maria. 
Hvad  var  dit  Held?  O,  hvor  jeg  føler  mig 
Langt  meer  lyksalig  i  min  lille  Hytte! 

Ottavio. 
Og  er  det  da  saa  vist,  at  virkelig 
Maria  elsker  eder? 

Antonio. 

Ja,  min  Herre! 
Saa  vist,  som  at  jeg  lever. 

Ottavio. 

Godt!  —  jeg  mener 

For  jer;  ei  godt  for  mig.     Gud  være  med  jer! 

Jeg  agter  ei  at  hindre  eders  Lykke. 
Antonio  stadser. 

Ottavio. 
Jeg  troede,  at  I  elskte  kun  jer  Musa, 
At  eders  Kone,  som  en  Evas  Datter, 
Kun  elskede  sig  selv,  og  næst  sig  selv. 
Hvad  smigred  Sandsen  og  Forfængligheden. 
See,  derfor  bød  jeg  eder  komme  her. 


Digitized  by  VjjOOQIC 


FIEBDE  HANDLING. 

Min  Tanke  var,  at  virke  fælles  Held. 

Na  seer  jeg  vel,  det  gaaer  ei  an.     I  sværmer. 

Og  eders  Kone  ligesaa.     Det  være 

Nu  Virkelighed  eller  Sværmeri, 

Alt,  som  giør  lykkelig,  er  virkeligt. 

Og  dermed  Gud  befalet,  Anton!    Her 

Kan  I  ei  blive,  vil  det  neppe  selv. 

Da  I  har  dette  hørt.     Men  frygt  kun  ei; 

Jeg  skal  ei  snige  mig,  som  Ræven,  ind 

Ved  Nattetid  i  eders  Dueslag. 

Om  ogsaa  jeg  en  Elsker  er  af  Duer, 

Nu,  jeg  behøver  ei  at  stiæle  dem, 

At  røve  dem;  jeg  kiøber  mig  dem  heller 

Paa  Torvet  aabenlyst,  ved  høilys  Dag. 

Lev  vel,  min  Ven!  hils  eders  smukke  Mage! 

Ved  Gud,  jeg  meente  det  os  Alle  ærligt. 

Har  Een  i  denne  Sag  Grund  til  at  klage, 

Saa  troer  jeg,  det  er  mig,  den  Eneste, 

Der  gaaer  fra  Gildet  uden  Hiertestyrkning. 

Farvel!  Jeg  kiøber  eder  oftere 

Et  Billed  af  imellem.     Bliv  i  Salen 

Og  see  jer  om,  saalænge  som  I  vil! 

Battista  strax  skal  bringe,  hvad  jeg  skylder. 

Han  gaaer. 

Antonio 

alene. 
Saaledes  var  det  meent!  Det  var  hans  Varme 
For  Kunst,  hans  Kiærlighed  og  Agtelse 
For  Kunstneren,  hans  Understøttelse!  — 
Jeg  Daare!  har  ei  der  en  Lygtemand 
Mig  atter  giekket,  lokket?  O,  men  jeg 
Er  hevnet;  thi  han  gik  beskæmmet  bort. 

Beskæmmet?    Hevnet  jeg?    Ha,  staaer  jeg  ikke 
Som  et  enfoldigt  Lam,  og  taaler  rolig 
Fornærmelsen? 

Heftigr. 

Jeg  æsker  ham  til  Tvekamp, 
Jeg  taaler  ei  en  slig  Forsmædelse. 
Er  han  en  Adelsmand,  et  Adelskiød, 
Tilfældig  saadan  avlet,  nu,  jeg  er 
En  Adelsaand,  en  Udvalgt,  jeg  vil  leve 
I  Tidens  Bog,  naar  han  er  Støv  og  glemt. 

Men  jeg  forstaaer  jo  ei  at  føre  Sværdet. 
Nu,  saa  maa  Kuglen  være  Voldgiftsmand.  — 
En  Morder?  —  nei,  saa  heller  en  Fornærmet! 
Og  falder  jeg  —  Maria!  min  Giovanni! 
Og  du,  høitelskte  Kunst! 

Roligere. 

O,  latterlig 
Er  denne  Harme.     Krigere  maae  kæmpe; 
For  dem  er  Trods,  Foragt  for  Død  nødvendig. 
De  gi  ør  ei  Andet,  det  er  deres  Ære. 
En  Kunstner  virker  aandeligt;  saa  hører 
Han  og  til  Geistlighedens  fromme  Stand. 
Gud  lagde  ikke  Spydet  i  hans  Haand. 
Den  lette  Tryllestav,  som  maner  Aander, 
Kan  skabe  Liv,  men  ei  tilintetgiøre. 
Ja,  jeg  vil  taale  Haanen,  som  det  Godes 
Forbilled  her  i  Verden  taalte  den. 
Thi  hvo  som  her  paa  denne  dunkle  Jord 
Vil  virke  for  det  Høieste,  det  Bedste, 

Maa,  som  en  Martyr,  taale  Spot  i  Nøden, 
Hans  sande  Liv  begynder  efter  Døden. 

Nu  see  mig  om,  betragte  disse  Værker? 
Hvor  kan  j^  det?   Hvad  jeg  har  maattet  udstaae 
I  denne  Dag!    Haab,  Spot,  Fortvivlelse, 
Den  største  Glæde,  Hede,  Vandring,  Byrde, 
Foragt!    O,  jeg  er  træt,  mit  Øie  sløvt; 
Jeg  kan  ei  nyde  denne  Herlighed. 
Den  Herlighed,  hvorefter  jeg  har  længtes 
Saalænge,  som  nu  er  mig  ganske  nær. 
Kan  ei  husvale  mig;  thi  Træthed  trykker 
Mig  blytmig  mine  Lemmer.     Jeg  vil  hvile 
Kun  her  en  liden  Stund,  for  at  faae  Kraft 
Til  end  i  Nat  at  vandre  til  mit  Hiem. 

Han  sætter  sig  paa  en  Stol  1  Krogen,  og  slumrer  ind. 

RicosDAHo  kommer  med  sin  Datter  Ooklxstina  ;  hun  har  en  Laur- 
bærkrands  i  Haanden. 

RiCORDANO. 

Her  er  vi  da,  mit  Barn! 

COELBSTINA. 

Men  kun  som  Giester; 
Ei  sandt,  min  Fader? 

RiCORDANO. 

Slemme  Coelestina! 
Fordi  du  vil  det. 

Coelestina. 

Og  du  vil  det  med. 

RiCORDANO. 

Jeg  vil  din  Lykke;  ja,  ved  Gud!  det  vil  jeg. 
Du  troer  at  finde  den  ei  hos  Ottavio? 

Velan!  jeg  giver  mine  Planer  op. 
Den  unge  Daare  takke  maa  sin  Letsind 
Derfor.     Dog  troer  jeg  fast  endnu,  hans  Hierte 
Er  godt 

COELESTINA. 

Hans  Hierte?  Altsaa  har  han  et? 

RiCORDANO. 

I  Piger  vil,  at  Alt  skal  være  Hierte. 

COELESTINA. 

Saa  taler  den,  som  eier  selv  det  største? 

RiCORDANO. 

Du  Smigrerskel 

COELESTINA. 

Ottavio  har  intet, 
Min  Fader!  intet     Han  er  ikke  ond. 
Men  kold,  selvkiærlig,  tom,  og  uden  Sæder. 
Han  elsker  ikke  mig,  jeg  ikke  ham; 
Dog  kan  min  Fader  ønske  — 

RiCORDANO. 

Lad  saa  være! 
Jeg  vil  forglemme  Løftet,  som  jeg  gav 
Min  Ven  Lorenzo  paa  hans  Sotteseng: 
Ved  Giftermaal  imellem  Søn  og  Datter 
Fremdeles  at  forene  vore  Huse. 
Jeg  overile d  mig;  Gud  mig  forlade! 

COELESTINA. 

o,  det  vil  sikkert  glæde  Gud,  min  Fader! 
At  ei  du  giør  dit  Barn  ulykkeligt. 

RiCORDANO. 

Ved  Gud  —  naar  jeg  betænker  det,  ja,  Pige! 
Det  var  en  Synd,  slig  Rosenknop,  som  du 

(Jeg  kan  det  sige  uden  Selvroes;  vel 

Er  jeg  din  Fader,  men  din  Aand,  din  Skiønhed 

Har  Gud  dig  givet,  ikke  jeg)  —  at  tvinge 

Slig  Rosenknop  ned  i  en  stenet  Grund 

I  Øieblikket,  da  hver  ædel  Gartner 

I  Paradiset,  som  omkrandser  Florens, 

Sig  ønsker  i  Besiddelse  deraf. 

COELESTINA. 

Min  Fader!  hvis  jeg  er  en  lille  Blomst  — 
Vel!  jeg  vil  blomstre  i  din  Egeskygge, 
Og  jeg  vil  slynge  fast  mig  til  din  Stamme. 

RiCORDANO. 

Barn!  føler  ei  dit  Hierte  Kiærlighed? 

COBLESTINA. 

Til  Gud,  til  dig,  til  alt  det  Gode,  Skiønne. 

RiCOKDANO. 

Til  ingen  Yngling? 

COELESTINA 
rødmende. 
Nei. 

RiCORDANO 
trykker  hende  til  sit  Bryst. 

Du  søde  Uskyld! 
End  ikke?  Nu,  det  kommer,  Pige!  tro  mig! 
Den  lille  Amor  hevner  sig.     Om  og 
Han  lader  til  at  taale  nu  din  Haan  — 
Ha,  naar  du  allermindst  det  venter,  staaer 
Han  brat  forvandlet  til  en  Silvio, 
Og  giør  dig  til  en  smægtende  Dorinda. 

COELESTINA 
klapper  ham  paa  Kinden. 
Den  Tid,  den  Sorg,  min  Fader! 

RiCORDANO. 

Lille  Musa! 
Saa  maa  jeg  vel  dig  kalde.     Kold  som  lis 
Forsmaaer  du  alle  Ungersvendes  Elskov, 
Og  lever  kun  i  Kunsten  og  Naturen. 
For  hvem  er  denne  Laurbærkrands  bestemt? 

COELESTINA. 

Hvad  veed  jeg  det,  min  Fader?    Som  vi  gik 
Igiennem  Slottets  Have,  bøied  sig 
En  Qvist  af  Hækken,  holdt  mig  fast  ved  Lokken. 
Til  Straf  har  jeg  den  revet  fra  sin  Stamme, 
Og  i  min  Haand  blev  strax  en  Krands  deraf. 

RiCORDANO. 

Vist  for  at  krone  ham,  din  Rafael! 
Der  hænger  Billedet. 

COELESTINA. 

o,  skiønne  Sall 

RiCORDANO. 

Det  Musers  Tempel  maa  du  nu  forlade. 

COELESTINA. 

Ak  ja! 

RiCORDANO. 

Det  kunde  være  dit. 

GOELESTINA 
bedende. 

Min  Fader! 

Har  du  ei  Lyst  at  kiøbe  denne  Samling? 

RiCORDANO. 

Mit  gode  Barn!  veed  du,  hvad  den  er  værd? 

COELESTINA. 

Nei,  den  er  uskatteerlig.     Men  Ottavio 
Vil  være  nøisom;  Guldet  elsker  han 

Langt  meer,  end  Billeder.     Meer,  end  din  Datter 
Du  holder  værd,  vil  han  ei  fordre,  Fader! 
Seer  du?  saa  vinder  du  endnu  ved  Byttet: 
Han  faaer  lidt  Guld,  og  du  —  du  har  dit  Barn. 

RiCORDANO. 

Sødtsyngende,  fortryllende  Sirene!  — 
Bliv  her,  og  glæd  dig  mellem  dine  Tavler. 
Jeg  vil  gaae  ind  og  tale  med  Ottavio. 
Jeg  siger  ham  min  Mening,  din  Beslutning; 
Han  faaer  at  finde  sig  deri. 

GOELESTINA. 

O,  Fader! 
Det  giør  han  vist;  han  er  en  artig  Hofmand. 
Tro  mig,  det  Offer  koster  ham  ei  meget! 

RiCORDANO. 

Om   du  ei  ægter  ham,  saa  bliver  du 

Jo  derfor  dog  hans  Søster,  hans  Veninde. 

COELESTINA. 

Forstaaer  sig,  og  som  søsterlig  Veninde 
Vil,  som  i  Dag,  jeg  ofte  komme  her. 
For  at  besøge  ham  —  og  Billedsalen. 

RlCORDANO- 

Ha,  du  er  slem! 

COELESTINA. 

Hils  ham!  Jeg  kommer  strax. 

RiCORDANO. 

Besøget  giør  dig  sagtens  lidt  forlegen 
Nu,  da  du  dog  har  givet  ham  en  Kurv. 

COELESTINA. 

Ak,  Gud!  det  er  jo  kun  en  Spøg,  det  Hele. 
Jeg  maa  dog  fylde  Kurven  ham  med  Blomster. 

Ha,  Pige !  sky,  men  skadelystne  Skabning !    Han  gaaer 

COELESTINA 
alene 
Nu  er  jeg  mellem  mine  Billeder. 
Og  disse  Mesterværker  skulde  jeg 
Saa  reent  forlade?  Nei,  min  Fader  maa 
Besidde  dem,  de  skal  ei  hænge  her 
Til  Pragt  for  følesløs  Uvidenhed, 
Ukiendt  og  uden  Fryd  for  skiønne  Siæle. 
O,  min  Gæcilia!  for  dine  Fødder 
J^edlægger  jeg  min  Laurbærkrands. 

I  det  hun  vil  nedlægge  den,  standser  hun. 

Hvad  seer  jeg? 
Et  Maleri?  et  nylig  malet  Billed 
Staaer  støttet  op  til  Væggen!  Er  det  muligt? 
Ottavio  kiøber  Billeder?    Nu,  det 
Maa  være  godt. 

Hun  vender  det  om. 
Hvad  seer  jeg?  drømmer  jeg? 
Det  Billed  har  Antonio  Allegri, 
Den  store,  ubekiendte  Maler  giort, 
Af  hvem  jeg  alt  har  copieert  saa  meget; 
Om  hvem  os  Mikel  Angelo  og  Giulio 
Saa  meget  har  i  Dag  fortalt  paa  Veien, 
Hvor  vi  hverandre  mødte.     Buonaroti 
Har  givet  ham  sin  herlige  Signetring, 
Vil  tale  kraftigt  for  ham  hos  sin  Hertug. 

HuH  betragter  Billedet. 
Ak,  Gud!  hvor  det  er  herligt,  levende. 
Guds  Moder,  hvilket  vennesaligt  Ansigt, 

Høi  Skiønhed,  jordisk  Ydmyghed  forenet! 
Og  Frelseren  i  barnlig  Majestæt! 
Giovanni  —  nei,  den  Unge  kunde  jeg 
Paa  Skiødet  tage,  kysse  tusind  Gange! 
Du  søde  Dreng!  Nei,  han  er  alt  for  deilig. 
O,  han  er  uden  al  Tvivl  malet  efter 
Naturen;  saadant  kan  man  ei  opfinde. 
O,  hulde  Billed,  fuldt  af  Følelse! 

Hun  staaer  fordybet  i  Betragtning,  derpaa  siger  hun : 
Det  Billed  maa  jeg  krandse.     Nu  forstaaer 
Jeg  først,  hvi  Grenen  bøied  sig,  og  holdt  mig 
Tilbage.     O,  det  var  en  Anelse 
Om  hvad  jeg  skulde  see.     Ak,  kunde  jeg 
Saaledes  krandse  Kunstneren;  forstaaer  sig, 
Saa  at  det  Ingen  mærked,  selv  ei  han.  — 
Nu,  jeg  vil  her  ham  krandse  i  hans  Billed. 
I  det  hun  vil  hænge  Erandsen  paa  Billedet,  bliver  hun  Antonio  vaer. 
Jesu  Maria!  der  er  jo  en  Mand. 

Hun  farer  tilbage,  men  fatter  sig  strax  iglen. 
Han  sover  dybt.     Hvem  kan  den  Mand  vel  være? 
Hvorledes  kommer  han  i  Billedsalen? 

Hun  nærmer  sig  forsigtig. 
Han  er  ei  Ridder,  heller  ingen  Borger; 
En  Tiener  endnu  mindre.     Ringe  klædt. 
Lidt  skiødesløst  og  fattigt,  men  dog  smukt. 
Et  deiligt  Hoved!  blegt!  hvor  ædle  Træk! 
En  hvælvet  Pande!  —  Himmel,  seer  jeg  ret? 
Han  har  jo  Buonarotis  store  Ring 
Der  paa  sin  Finger?  —  Alle  gode  Helgen ! 
Det  er  Antonio  AJlegri  selv; 

Oehlenschlåger.    III.  16 

Han  har  et  Billed  bragt  Ottavio, 

Er,  træt  af  Veien,  slumret  ind  paa  Stolen. 

Hun  betragter  ham  med  den  største  Deeltagelse,  og  da  hun  seer, 
at  han  sover,  knæler  hun  for  ham,  for  bedre  at  see  ham  i  Ansigtet 

Ak,  Gud!  hvor  han  seer  from  og  ædel  ud. 

Han  lader  til  i  denne  Verden  alt 

At  have  lidt  stor  Hiertesorg  og  Modgang. 

Dog  kan  han  ikke  være  gammel  end.  — 

Du  store  Mand! 

Hun  staaer  op,  og  siger  derpaa  frygtsom: 

Hvis  ham  jeg  turde  krandse! 

Dog,  Himmel !  nei !  hvis  han  slog  Øiet  op  ? 

Om  Nogen  kom?    Nei,  nei!  her  vil  jeg  hænge 

Min  Krands  paa  Billedet;  saa  seer  han  dog, 

Naar  han  er  vaagnet,  at  man  har  ham  kiær. 

Hun  hænger  Krandsen  paa  Billedet,  og  træder  tilbage. 

Saaledes!  —  Nei!    Ak,  hvordan  klæder  det? 

Betydningsløst!    Med  blotte  Lokker  sidder 

Den  Levende,  paa  Tavlens  døde  Rand 

Nedhænger  skievt  en  Krands.  —  Nei,  det  maa  voves. 

O,  alle  gode  Helgen!  staaer  mig  bi. 

At  heldigt  jeg  mit  Eventyr  fuldender. 

Hun  sætter  ham  skiæl vende  Krandsen  paa  Hovedet;  derpaa  viger 
hun  tilbage. 

Der  er  dens  Plads;  saaledes  skal  det  være. 

Nu,  Krands!  nu  er  du  paa  dit  rette  Sted. 

Skiønt  slynger  den  sig  i  det  brune  Haar. 

Hvor  herligt  under  den  sig  Panden  hvælver! 

Saa  er  det  ret.     O,  Gud  skee  Lov,  det  lyktes! 

Og  nu  lev  vel!  vi  sees  vel  snart  igien. 

Han  aander,  rører  sig?   Paa  Flugt!  paa  Flugt! 

Hun  iler  bort. 


Digitized  by  VjjOOQIC 


FIEBDE    HANDIJNG. 


236 


Antonio 

trsBder  bestyrtet  frem,  opvaagnet  af  en  Drøm. 
Hvor  er  jeg  nu?   Ha,  denne  mørke  Hule 
Er  ei  Elysium. 

Besinder  sig. 

Ak,  Gud!  jeg  var 
Indslumret,  jeg  har  drømt.     Nei,  meer  end  Drøm, 
En  Forsmag  paa  den  fieme  Salighed! 
Jeg  stod  i  hine  lykkelige  Enge, 
Langt  skiønnere,  end  Dante  dem  beskriver, 
I  Musalunden,  for  det  store  Tempel 
Af  hviden  Marmor,  Piller  af  Granit, 
Og  fuldt  af  Bøger,  Støtter,  Malerier. 
Rundtom  i  Græsset  var  om  mig  forsamlet 
Oldtids  og  Nutids  største  Kunstnere: 
Der  vandred  Digtere  med  Malere, 
Bygmestre,  Billedhuggere,  Spillemænd. 
Den  store  Phidias  sad  paa  en  Skulder 
Af  Herculsstøtten,  som  en  lille  Flue, 
Og  hugged  flittig  fra  sig  med  sin  Meisel, 
Behersked  dog  med  vældig  Skaberaand 
Og  moden  Kunst  det  hele  Kæmpelegem. 
Apelles  dypped  smilende  sin  Pensel 
I  Morgenrøden,  maled  Undersyn 
Paa  Skyer,  som  blev  baaret  bort  af  Engle. 
Taus  ved  sit  Orgel  saae  jeg  Palestrina, 
Dets  Sølverpiber  gik  igiennem  Verden, 
De  fire  Hiørners  Vinde  blæste  Tonen. 
Hos  ham  stod  huldt  Cæcilia  og  sang. 
Gubben  Homer  sad  ved  sin  hellige  Kilde, 
Han  sang  —  og  rundtom  lytted  Digterne. 

16* 

Mig  leded  ind  i  Kredsen  ved  sin  Haand 

Den  høie  Rafael,  skiøn  som  i  Livet, 

Kun  Sølvervingen  flød  ham  ned  fra  Skuldren. ' 

Da  traadte  frem  —  jeg  vil  det  aldrig  glemme  — 

Den  hulde  Musa,  yndig  som  en  Jomfru, 

Og  frisk  som  Morgenduggen,  nys  udsprungen 

Som  Morgenrosen  af  den  lukte  Knop. 

Hun  satte  mig  med  sneehvid  Haand  en  Krands 

Af  tætte  Laurbær  om  min  Tinding,  sagde: 

»Jeg  vier  ind  dig  til  Udødligheden ! « 

Da  vaagned  jeg.     Ved  Gud,  det  forekommer 

Mig  end,  som  havde  jeg  en  Krands  om  Issen. 

Han  griber  til  Hovedet,  og  faaer  Krandsen  i  Haanden. 
Gud!  hvad  er  det?    Hvad  seer  jeg?    Er  det   muligt? 
Min  Musa  har  i  Sandhed  kronet  og 
Indviet  mig?    Jeg  har  ei  drømt.     O,  Himmel! 
Skeer  der  endnu  Mirakler  her  i  Verden? 
Battista  kommer  med  Nicolo,  som  bærer  en  stor  Pengepose. 

Antonio. 
Min  Ven,  Battista!  hvo  har  været  her? 

Battista. 
Hvad  veed  jeg  det?  Der  har  I  eders  Penge, 
Som  I  af  Greven  faaer  for  Maleriet. 
I  Kobber  maa  I  tage  denne  Sum; 
Dermed  betaler  Bonden  Adelsmanden, 
Hvad  han  ham  skylder.     Det  vil  sagtens  bøie 
Jer  Ryg  en  Smule;  men  hvad  skader  det? 
Thi  er  I  end  et  Under  i  at  male, 
Saa  glem  dog  ei,  at  eders  Fader  var 
Lastdrager!  Byrdens  Tyngde  paa  jer  Ryg 
Vil  smukt  erindre  jer  om  eders  Stand. 

Det  er  ret  godt,  at  have  slig  en  Vækker; 

Det  er  et  Huusraad  mod  Indbildning,  Hovmod. 

Antonio. 
Battista!  giv  mig  Sølv,  i  Fald  I  kan; 
Om  end  ei  Alt,  saa  meget  blot,  som  jeg 
I  Dag,  i  Morgen  bruger.     Veien,  veed  I, 
Er  lang;  jeg  har  alt  een  Gang  vandret  den, 
Er  træt,  og  skal  nu  slæbe  denne  Last. 
Viis  mig  den  Godhed,  Ven! 

Battista. 

Hvad  Ven?  jeg  er 
Jer  Fiende,  og  vil  blive  det. 

Antonio. 

Hvorfor? 

Battista. 
Den  Skiændsel  og  Beskæmmelse,  som  jeg 
Har  lidt  i  Dag  af  Mikel  Angelo, 
Maa  jeg  kun  takke  eder  for.     Men  bi! 
Den  ene  Godhed  er  den  anden  værd. 

Antonio. 
Hvad  kunde  jeg  for  det? 

Battista. 

Nok!  der  er  Penge. 
Hvad  I  mig  skylder,  har  jeg  trukket  fra. 
Nu  pak  jer  bort,  og  vov  ei  oftere 
At  sætte  eders  Fod  i  dette  Huus! 

Antonio. 
I  er  fortørnet. 

Battista. 
I  faaer  Pengesummer, 
Kostbare  Ringe,  Laurbærkrandse,  seer  jeg; 

Nu,  Dannemand!  jeg  maa  dog  ogsaa  offre 
Paa  eders  Alter. 

Antonio. 
Tving  dog  eders  Vrede! 

Battista 

bider  sig  i  den  sammenbukkede  Pegefinger. 
Nei,  jeg  vil  heller  køle  den. 

Antonio. 

Giør,  hvad 
For  Gud  I  vil  forsvare.     Jeg  er  rolig. 
Jeg  eier,  hvad  I  synes  at  foragte: 
En  reen  Samvittighed.     Giør  I  mig  Ondt  — 
Den  Evige  vil  det  vende  til  mit  Bedste. 
Farvel!  Jeg  skilles  fra  jer  uden  Had. 

Min  Sæk,  min  Byrde  nedslaaer  ei  mit  Mod. 

Han  88Btter  sin  Krands  paa  Hovedet,  og  tager  Sækken  paa  Byggen. 

Du  skal  dit  Brød  fortære  daglig  i 

Dit  Ansigts  Sved,  har  selv  Gud  Herren  sagt. 

Om  ogsaa  Lasten  tynger  ned  min  Ryg  — 

Mit  Hoved  hæves  af  de  hellige  Laurbær; 

Jeg  iler  let  afsted  med  freidigt  Mod. 

Han  gaaer. 

Battista 

efter  en  Pause. 
Den  Sæk  er  tung  at  bære,  Nicolo! 

NiCOLO. 

En  dygtig  Sum! 

Battista. 
Halvfierdsindstyve  Scudi ! 
Men  hvad  er  det  vel  mod  den  skiønne  Ring, 
Han  har  paa  Fingren?    Den  er  uskatteerlig. 

Pause. 
Hvad  er  vel  Klokken  nu? 

NiCOLO. 

Vi  har  en  Time 
Saavidt  jeg  troer,  endnu  til  Ave  Maria. 
Battista 

med  Betydning. 
Saa  synker  Solen,  slukkes  Farverne. 
Han   maa  endnu  i  Aften  til  Correggio; 
Dog,  Skoven  er  jo  kølig,  skyggefuld. 
Der  kan  han  svales.  —  Hvad  jeg  vilde  sige: 
Du  bad  i  Morges  om  Tilladelse, 
Troer  jeg,  din  gamle  Moder  at  besøge. 
Vi  havde  alt  for  meget  at  ta'e  Vare; 
Men  nu  er  Intet  meer  i  Veien.     Vel, 
Saa  gaa  da!   Men  i  Morgen  Formiddag 
Maa  du  dog  være  her  igien. 

NiCOLO. 

Jeg  takker. 
I  glæder  mig  maaskee  meer,  end  I  troer, 
Med  den  Tilladelse. 

Battista 

smilende. 

Siig  ikke  det! 
Jeg  veed  ret  vel,  hvad  det  har  at  betyde. 
En   Gang  iblandt  at  see  sin  Slægt  og  Venner. 

NiCOLO. 

Saa  takker  jeg  mangfoldig. 

Battista. 

Ingen  Aarsag! 
Nicolo  gaaer. 
Han  gaaer!  —  Fortræfligt!  —   Er  du  nu  i  Sandhed 
En  Røver,  Morder,  ha,  saa  viis  os  det! 

Han  staaer  et  Øieblik  i  Tanker,  derpaa  siger  han: 

Jeg  har  ei  overtalt,  ei  tinget  ham; 
Tilladt  ham  at  besøge  kun  sin  Moder. 
Tillade  Sønnen  at  besøge  Modren, 
Det  er  en  christelig,  en  ærlig  Gierning. 
Jeg  har  en  reen  Samvittighed.     I  Fald 
Antonio  nu  falder  —  ha,  saa  er 
Det  Himlens  egen  Straf,  og  ei  min  Hevn. 
Jeg  vasker  mine  Hænder,  er  uskyldig. 

SkoY.  I  Baggrunden  Silvestros  Hytte.  En  lavstammet  Eeg  staaer 
Yed  Hytten,  og  er  indrettet  til  et  lille  Capel ;  midt  i  Stammen  er 
et  Skab,  omyoxet  af  Bark,  hvori  Magdalena-Billedet  hænger.  Smaae 
Steentrapper  gaae  op  til  Træet,  hvis  grønne  Hvælving  er  klippet 
som  et  rundt  Tempel.  I  Forgrunden  staae  Plataner;  paa  høire 
Haand  sprudler  en  Kilde  giennem  Stene  ad  af  en  Høi,  og  slynger 
sig  som  Bæk  igiennem  Skoven. 

Valentino, 

en  gammel  Røver,  stor  og  stærk,  sorbbruun  af  Ansigt;  Haarene 
bar  han  i  et  grønt  Net,  derover  en  bred  nmd  Hat,  Med  to  Pistoler 
i  Bæltet,  Sværd  ved  Siden  og  Bøsse  paa  Nskkken,  sidder  han  grub- 
lende ved  Kilden. 

Hvor  Alting  dog  forandrer  sig  med  Tiden, 
Med  alle  Ting  vor  Tænkemaade  med! 
For  tredive  Aar  siden,  naar  jeg  gik 
1  denne  Skov  med  Had  og  Harm  i  Hiertet 
Imod  den  stolte  Verden  —  ja,  da  avled 
Mig  Skyggen  af  de  mørke  Skovens  Grene 
Mordtanker  i  mit  Bryst.     Saasnart  jeg  saae 
En  Stamme,  som  var  huul,  da  stod  den  mig 
Kun  som  et  Baghold,  som  et  Smuthul,  for 
Fra  den  at  falde  Vandreren  i  Ryggen. 
Mig  gloede  Blomsterne  kun  da  i  Øiet, 
Som  uforskammet  Ukrud,  værd  at  knuse. 

Gik  unge  smukke  Qvinder  giennem  Skoven, 
Da  foer  jeg  som  en  Tiger  efter  Byttet, 
Og  aldrig  følte  jeg  mig  mere  munter, 
End  efter  slig  begangen  Heltedaad. 
Dybt  i  min  Hule  fraadsed  jeg  og  drak 
Med  mine  raske  Svende,  drømte  mig 
En  anden  Pluto,  Jovis  Broder,  Drot 
For  den  forfærdelige  Underverden. 

Nu  er  det  anderledes,  nu  med  Aldren. 
Jeg  gyser  i  den  mørke  Røverkule, 
Som  om  mig  Kløften  sagde:  Snart  du  skal 
Henraadne  her  som  Liig.     Kom!  end  er  Tid; 
Op!  nyd  det  skiønne  Lys,  mens  det  dig  undes. 
Jeg  finder  ingen  Lyst  meer  i  at  myrde; 
Jeg  dræber  kun  i  Harm,  af  Nød,  og  som 
Saa  mangen  Fyrste  maa:  af  Politik. 
»Den  gamle  Valentino!«     Dette  Navn 
Giør  hver  en  Læbe  bleg,  som  nævner  det. 
I  Ammestuen  stilles  Barneskrig 
Dermed,  og  selv  i  Retten  bliver  flux 
Den  stolte  Dommer  stum,  naar  han  det  hører, 
Blier  bleg,  og  taber  Pennen  i  sin  Angst. 
Jeg  er  langt  mere  frygtet  her,  end  Satan. 
Ei  heller  har  min  Kraft  mig  end  forladt; 
Desværre  synes  Modet  derimod 
At  have  taget  Afsked.  —  Selsomt  nok! 

Han  grubler. 
Thi  lad  saa  være,  at  jeg  er  en  Morder, 
Jeg  har  dog  derfor  aldrig  end  hørt  op 
At  være  Christen.     Nei,  det  Ene  lader 

Sig  ganske  godt  forene  med  det  Andet. 
Udsvævelser  har  jeg  i  dette  Liv 
Begaaet  ofte:  stukket  Folk  ihiel, 
Beskæmmet  Koner,  Piger,  røvet  Penge; 
Men  det  skal  ingen  Siæl  mig  sige  paa, 
At  nogen  Dag  gik  hen,  hvor  ikke  jeg 
Har  i  det  mindste  læst  tre  Paternostre. 
I  Messen  gik  jeg  altid  ogsaa  flittig. 
Og  kiøbte  mig  Absolution,  saavel 
For  alt  begangne,  som  for  Fremtids  Synder. 

Paa  denne  Maade  skulde  man  nu  troe. 
At  med  Coureer  jeg  farer  op  til  Himmels, 
Naar  Tiden  kommer.     Og  dog  sniger  Frygten 
Sig,  mere  langsom  end  en  Vetturin, 
Ad  Himmelveien  op;  og  før  jeg  veed  det, 
Fremtræder  vel  en  opbragt  Hevnens  Engel 
Af  Krattet,  sigter  paa  mig  med  sin  Bøsse, 
Befaler  mig  at  give  ham  af  Haabet 
Den  Smule,  som  jeg  har,  —  og  styrter  mig 
Som  Herren  Lucifer,  i  Afgrundssvælget. 

SiLYzsTBO  trsBder  ud  af  Hytten,  knæler  for  Magdalena-Billedet,  og 
holder  sin  Aftenbøn. 

Valentino. 
Det  er  den  gamle  Eremit  Silvestro, 
Et  frygtsomt  Menneske,  bleg,  mager,  svag; 
Dog  straaler  Øiet  ham  med  Kraft  og  Ild. 
Jeg  svulmer  bruun  og  mandelig,  som  Høsten; 
Men  skuer  jeg  mig  selv  i  Bækkens  Speil, 
Da   er  mit  Øie  mat,  og  Blikket  skiælver. 

Saa  dødelig  og  usund  er  en  Tvivl, 
Saa  fuld  af  Lægedom  et  saligt  Haab. 

SiLVESTRO 
gaaer  ham  i  Møde. 
Guds  Fred! 

Valentino. 
Jeg  takker  jer,  ærværdige  Broder! 
For  denne  Hilsen.     Kiender  I  mig? 

SiLVESTRO. 

Ja! 
I  er  en  Jæger. 

Valentino. 
Rigtig!  en  Skarpskytte. 

SiLVESTRO. 

Saa  er  vi  jo  Skovbrødre  begge  To. 

Valentino. 
Og  begge  gamle. 

SiLVESTRO. 

Begge  trætte  nu. 
Af  denne  Verden. 

Valentino. 
Ja,  saa  lader  det. 

SiLVESTRO. 

Saa  hæve  altsaa  begge  vi  vort  Øie 
Fra  denne  Jord  op  imod  Evigheden. 

Valentino. 
Hvis  det  kun  hielper  noget! 

SiLVESTRO. 

Kan  I  tvivle? 

Valentino. 
I  er  en  hellig  Gubbe;  eder  vil 
Sanct  Petrus,  lade  ind,  saasnart  I  banker  — 

Jeg  derimod,  en  vild  Krabat,  en  Jæger, 
Som   dræbte  mangt  uskyldigt  Dyr  i  Skoven! 

SiLVESTRO. 

Og  var  I  selv  en  Røver:  hvis  med  Anger 
I  vender  jer  paa  Dødens  Kors  til  Naaden, 
Saa  vil  det  lykkes  eder. 

Valentino. 

Kiender  I  mig? 

SiLVESTRO. 

Jeg  kiender  eder,  Valentino! 

Valentino. 

Frygter 
I  ei? 

SiLVESTRO. 

Jeg  haaber  meget  meer,  med  Guds  Hielp 
At  drive  ogsaa  Frygten  ud  af  eder. 

Valentino. 
Saa  kiender  I  mit  Sinds  Beskaffenhed? 

SiLVESTRO. 

Ei  Skovens  Træ'r  alene  hørte  tidt 
Jer  Angers  Klage;  ogsaa  jeg  har  hørt  den. 
Flebb  Røvsse  komme  med  Fbands  Battista. 

Bruno. 
Et  skikkeligt  Mands  Barn  med  Reisepenge 
Og  med  en  proppet  Vadsæk  snørt  paa  Ryggen. 
Tillad,  Captain!  at  Fiærene  vi  plukke 
Af  denne  Fugl,  og  at  vi  dreie  Halsen 
Saa  om  paa  ham.     Det  er  Battistas  Søn, 
Giestgiverens,  den  Kiæltring,  i  Gorreggio. 

En  Anden. 
Den  Bønhas,  som  smaafusker  i  vort  Haandværk! 

En  Tredie. 
Som  tidt  har  negtet  os  en  kølig  Drik, 
Et  Nattely  og  alle  Artigheder, 
Naar  did  vi  kom  som  stakkels  Haandværkssvende ! 

Valentino 

opbragt. 

En  ussel  Hykler,  et  elendigt  Kræ, 

En  feig,  misundelig,  forbandet  Niding! 

Mod  ham  er  selv  en  Røver  englehvid. 

Mod  Kraft  kan  dog  Forsigtighed  sig  væbne; 

Men  Øglen  kryber,  stikker  lumsk  ihiel. 

Ha,  naar  jeg  tænker  paa  den  Niding,  koger 

Mig  Galden,  bløder  mig  det  gamle  Saar; 

Thi  han  er  Skyld  deri,  at  Nicostrato, 

Min  Broder  og  min  Ven  i  Liv  og  Død, 

Blev  hugget  ned  med  Køller;  at  man  skar 

Hans  Legem  grumt  itu  med  Bøddelknive, 

Fordi  den  Hund  tilraadte  Øvrigheden 

At  tvinge  ham  med  Piinsler  paa  Torturen 

Til  feig  Bekiendelse. 

Høist  forbittret. 

Ha,  tag  hans  Søn, 
Og  slagt  ham  som  et  Offer  for  min  Hevn! 
Frands, 

som  Røverne  ville  fjøre  bort,  kaster  sig  for  Valentinos  Fødder, 
og  raaber: 
Barmhiertighed ! 

Valentino 

trækker  sin  Dolk. 
Ha,  dø,  du  Øgleunge! 

Silvestro 

griber  Magdalena-Billedet  med  den  ene,  og  Valentinos  Arm  med 

den  anden  Haand. 

Barmhiertighed!    Hvad  har  den  arme  Yngling 

Giort  dig  imod?  O,  tving  dit  vilde  Hierte! 
Hvis  ei  Naturen  virker  længer  med 
Sin  Mildhed  paa  dit  haarde  Sind,  velan, 
Saa  viis  dog  i  det  mindste,  du  er  Christen, 
Skaan  ham,  og  vogt  dig  vel  for  at  besudle 
Din  Helgens  Billed  med  uskyldigt  Blod! 
See  dette  Dødninghoved  —  det  er  dit! 
See  denne  store  Bog  —  det  er  den  Bibel, 
Hvori  det  Bud  staaer  skrevet  og  forkyndt: 
Du  elske  skal  din  Næste,  som  dig  selv! 
See  denne  fromme  Qvinde!  Den  Heltinde 
Rev  kraftig  sig  fra  Synden.     Giør  det  Samme, 
Stands,  red  din  Siæl,  og  vær  et  Menneske! 

Valentino 

farer  tilbage,  da  han  seer  Billedet,  og  siger  med  dæmpet  Stemme: 

Slip  ham!    Hun  er  os  nær,  den  Hellige! 

Ei  hendes  Billed,  nei,  hun  selv,  hun  selv 

Er  kommen,  har  tilbageholdt  min  Haand. 

Seer  I  den  Hulde V  Sancta  Magdalena! 

Seer!  Talsmandinden  for  de  vilde  Synder! 

Vor  Helgen!    Seer  I  hende? 

Alle  Røverne 

tage  uvilkaarligt.  Hatten  af,  da  de  see  Billedet. 
Ja,  vi  see! 
Hvor  hun  er  deilig!    Ak,  som  levende! 
Ora  pro  nobis,  Sancta  Magdalena! 
De  korse  sig. 

Valentino 

rolig  tU  Frands. 
Gak  hen  i  Fred!    Tak  denne  Hellige 
For  Livets  Redning,  og  næst  hende  Manden, 

Hvis  fromme  Phantasie  blev  hende  vaer, 
Og  stilte  hende  frem  for  Verdens  Øine! 

SiLVESTRO. 

Det  Billed  har  Antonio  Allegri, 

Den  fattige  Maler,  giort,  din  Faders  Gienbo. 

Frands  gaaer. 
SiLVESTRO 
til  Valentino. 

Jeg  takker  dig. 

Valentino 

afbrydende. 
Vi  sees  igien  i  Morgen. 
Silvestro  gaaer  ind  i  sin  Hytte. 

NiCOLO 
kommer. 

Herr  Høvedsmand!  vel,  at  jeg  traf  jer  her! 

En  Maler,  kaldt  Antonio  Allegri, 

Nu  kommer  strax  forbi.     Paa  Ryggen  har  han 

En  dygtig  Sæk,  propfuld  af  Kobberpenge; 

Og  hvad  som  bedre  er,  paa  Fingeren 

En  skiøn  Signetring. 

Valentino. 

Hvad?  du  feige  Drog! 
Den  vakkre  Kunstner  agter  du  at  plyndre. 
Som  maler  slige  Helgener?  som  smelter 
Til  Følelse  selv  haarde  Klippehierter  ? 
Staaer  han  i  Strid  ei  med  den  vide  Verden, 
Som  vi?    Og  blier  han  ei,  som  vi,  forhadt 
Forfulgt?    En  Kunstner  og  en  Røver  —  ha. 
Det  er  to  Alen  af  det  samme  Stykke; 
Thi  begge  skye  den  brede  Landevei, 
Og  bryde  sig  løvfulde  Skyggestier 
I  Blomsterkrattet.  —  Du  vil  flaae  en  Kunstner, 
Fordømte  Drog!  og  troer  at  være  Helt? 

Har  derfor  jeg  i  Huset  sendt  dig  til 
Den  rige  Adelsmand,  for  at  du  skulde 
Arbeideren  af  Munden  snappe  Brødet? 
Skam   dig,  for  Satan!    Du  fortiener  ei 
At  høre  til  et  bravt  Staldbroderskab 
Af  tappre  Mænd. 

NiOOLO. 

Jeg  tænkte  — 

Valentino. 

Som  du  er  til. 
Han  vender  sig  til  de  Andre  befalende. 
Nu  ned  i  Hulen,  alle  Røvere! 
Jeg  meget  har  i  Nat  at  tale  med  jer. 
Kun  kort  Tid  kan  vi  leve  sammen  end; 
Thi  jeg  er  gammel,  og  Samvittigheden 
Har  ogsaa,  seer  I,  sine  Rettigheder. 
Jeg  længe  nok  har  slidt  mig  op  for  jer. 
Man  har  Exempler  paa,  at  mangen  Konge 
Sit  Scepter  lagde  ned  for  Aldrens  Skyld; 
Det  giør  jeg  ogsaa  snart.     Saa  længe  som 
Jeg  raader,  skal  der  Ingen  myrdes.     Hør'  I? 
De  Rige  kan  I  endnu  altid  plyndre; 
De  Fattige  skal  gaae  i  Fred.     Forstaaer  I? 
Det  er  min  ViUie.     Vil  I  holde  den? 

Røverne. 
Ja,  naar  kun  du  vil  altid  blive  hos  os. 

Valentino. 
I  Aften  røves  heller  Intet  meer; 
Antonio  gaaer  frit  igiennem  Skoven, 
Og  skal  ei  finde  andre  Fugle  der, 

End  dem,  der  qviddre  smukt  i  Træets  Grene. 
Han  gaaer.    Alle  Høverne  følge  ham. 
Oeblenschlager.    III.  17 

Antonio 

kommer  med  sin  Sæk;  paa  det  blotte  Hoved  har  han  Lanrbær- 
krandsen.  Han  kaster  Sækken  paa  Jorden,  og  sætter  sig  ved  Kilden. 
Jeg  kan  ei  meer,  min  Kraft  har  reent  forladt  mig. 
Gud  være  lovet,  her  er  Kilden!  Havde 
Jeg  kun  et  Bæger!  —  Hatten?  —  Ak,    den  lod  jeg 
I  Parma  ligge,  for  ei  Laurbærkrandsen 
At  skille  ved  sin  Plads.  —  Med  Hænderne  — 

Han  øser  Yand  med  Haanden,  og  drikker. 
Ha,  det  forslaaer  ei!    Tørsten  slukkes  ei. 
En  hidsig  Feber  brænder  i  mit  Blod. 
Ha,  hvis  jeg  mægted  kun  at  vandre  hiem! 
Hvor  vil  Maria  ængstes,  naar  det  mørknes. 
Og  j^g  endnu  ei  kommer!  —  Jeg  er  syg. 

Han  tager  Laurbærkrandsen  af,  og  betragter  den  grublende. 
»Jeg  vier  ind  dig  til  Udødligheden ! « 
Udødlighed  begynder  først  med  Døden  — 
Ha,  min  Gudinde!  var  det  s  a  ad  an  meent? 

Lauretta,  en  Bondepige,  gaaer  med  sin  Spand  paa  Hovedet  syn- 
gende glennem  Skoven. 

Antonio. 
Hvo  kommer  der,  saa  munter  syngende? 
Det  er  Lauretta  jo,  vor  Naboes  Datter, 
For  end  i  Qvæld  at  malke  sine  Geder. 

Lauretta. 
Hvad  seer  jeg?    Ih,  der  sidder  Mester  Anton! 

Antonio. 
God  Aften! 

Lauretta. 
Kommer  I  dog  endelig? 
Maria  har  ei  lidet  ængstet  sig. 
Fordi  I  blev  saa  længe  borte,  Mester! 

Antonio. 
Det  var  umuligt  mig  at  komme  før. 

Lauketta. 
1  er  vel  træt  nu  af  den  lange  Gang? 
Det  er  da  intet  Under. 

Antonio. 

Kiære  Barn! 
Giv  mig  lidt  Vand  at  drikke  af  din  Spand; 
Jeg  eier  Intet,  hvormed  jeg  kan  øse. 

Lauretta. 
Hvor  har  1  eders  Hat? 

Antonio. 

Den  lod  jeg  ligge 
I  Parma. 

Lauretta. 
Og  hvad  har  I  vundet  der 
Om   Hovedet?  Ei,  ei!  en  Laurbærkrands ! 
Den  klæder  eder  godt.     Hvo  gav  jer  den? 

Antonio. 
Den  Himmelske! 

Lauretta. 
I  Kunstnere  forglemme 
Dog  Alting  over  eders  Drømmerier. 
Jeg  vil  ei  have  nogen  Kunstner;  skal 
Jeg   eengang  gifte  mig,  vil  jeg  dog  have 
En   Mand,  som  husker  paa,  han  har  en  Kone. 

Antonio. 
I   Sandhed,  jeg  har  aldrig  glemt  Maria. 

17* 

Laurbtta 

Skyller  sin  Spand,  og  rækker  ham  at  drikke. 
Nu,  drik  alt  hvad  I  kan! 

Antonio 

drikker  begierlig. 

En  kølig  Drik! 
Drikker  igien. 

Lauretta. 
Den  kommer  dybt  fra  Underjordens  Huler. 
Antonio 

rækker  hende  smilende  og  mat  Spanden  tUbage. 
Jeg  takker  dig,  du  venlige  Rebekka! 
Jeg  skal  til  Giengield  skaffe  dig  en  Mand. 

Laurbtta. 
Jo  vist!  nu  komme  vi! 

Antonio 

vil  staae  op. 

Nu  maa  jeg  gaae. 

Min  Gud,  hvor  jeg  er  mat! 

Han  synker  ned  igien. 

Laurbtta. 

Hviil  jer  først  lidt! 
Maria  er  nok  gaaet  jer  i  Møde 
Med  hendes  lille  Dreng;  hun  kommer  snart, 
Saa  kan  I  alle  Tre  gaae  sammen  hiem. 

Antonio. 
Jeg  veed  ei  —  det  er  mig  saa  ængsteligt. 

Lauretta. 
I  er  alt  for  tungsindig,  Mester  Anton! 
Det  kommer  af  de  Helgenbilleder, 
I  maler.     Hviil  jer  under  dette  Træ; 
Saa  synger  jeg  en  Vise  jer  saalænge. 
Som  godt  sig  lader  høre  her  ved  Kilden. 

Antonio. 
Ja,  syng,  mit  Barn !  og  giør  mig  Hiertet  let. 

Lauretta 
synger: 
Den  Havfru  boer  under  hule  Field; 
En  Pilegrim  sidder  ved  Fossens  Væld. 
De  Bølger  skylle  med  Larm  og  med  Støi, 
Med  sneehvide  Skum  fra  Klippen  høi. 
Herr  Pilegrim!  styrt  dig  fra  Elvens  Rand, 
Saa  est  du  evig  min  Fæstemand. 

Jeg  løser  fra  Legemet  Siælen  dig; 
Let  skalt  i  Skoven  du  dandse  med  mig. 
Herr  Pilegrim!  styrt  dig  ned,  vær  ei  seen! 
Som  Elfenbeen  skyller  jeg  hvidt  dine  Been; 
Dybt  skalt  du  hvile  paa  røden  Koral, 
Og  over  dig  nedbruser  Fossens  Fald. 

Forfærd  vil  flygte  den  Vandringsmand: 

Han  staaer  som  naglet,  ei  flye  han  kan. 

Den  Havfru  mild  med  et  Guldhorn  staaer; 

1  Vinden  henvifte  de  guldgule  Haar. 

Han  tørster,  og  tømmer  det  Horn  saa  brat   — 

Da  føler  han  sig  saa  svag  og  mat. 

En  Gysen  ham  farer  i  Marv  og  Blod, 
Thi  han  har  drukket  af  Dødsens  Flod. 
Han  synker  ned  i  de  Blomsters  Skiød; 
Der  ligger  den  Pilegrim  bleg  og  død. 
Da  bovne  de  skummende  Bølger  op. 
Og  suger  i  Svælget  den  blege  Krop. 

Fri  har  nu  Siælen  hans  Liig  forladt, 

Nu.  svæver  i  Skoven  den  mangen  Nat. 

I  Vaar,  naar  stærkest  er  Fossens  Larm, 

Da  dandser  han  med  Havfruen  i  Arm; 

Da  straaler  Maanen  fra  Busk  og  fra  Green 

I  Elven  ned  paa  de  sneehvide  Been. 

I  det  Lauretta  bar  endt  sin  Sang,  staaer  bun  pludselig  op,  og 
siger: 

Men  det  er  silde,  jeg  maa  gaae,  at  malke 

Min  sorte  Ged.     Farvel!  —  Farvel!  —  Farvel! 

Maria  henter  jer  snart  med  Giovanni. 

Antonio. 
Jeg  takker! 

Lauketta. 
Ingen  Aarsag! 

Hun  gaaer. 

Antonio 

stirrer  efter  hende. 

Ingen  Aarsag? 
Ha,  du  har  Ret!  En  fæl,  en  rædsom  Sang, 
En  hæslig  Lyd  fra  Døden  selv,  et  Hurra 
Dernede  fra  de  underjordske  Magter. 
Den  Tidsel  har  Italien  ei  avlet 
Midt  i  sit  Blomsterskiød.     Blonde  Lombarde! 
Den  har  du  arvet  fra  din  Stammemoder, 
Der  hang  fortvivlet  sig  i  Hestehalen, 
Da  hendes  Mand,  Barbaren,  tabte  Slaget.  — 
Hun  gav  mig  sit  Farvel,  ei  sit  Levvel, 
Hun  rakte  mig  sit  Horn,  den  blonde  Havfru, 
En  Gysen  løb  mig  giennem  Marv  og  Blod   — 
Ved  Gud!  jeg  har  oplevet  denne  Sang, 

I  det  hun  foresang  mig  den  til  Spot. 

Nu  malke  vil  den  Hex  sin  sorte  Ged  — 

Han  fatter  sig,  tier  et  Øieblik,  og  siger  derpaa  roligere  med 
et  Smiil: 

Det  Phantasien  gaaer,  som  hver  en  Evne, 

Som  hver  en  Lampelue:  før  den  slukkes, 

Maa  den  til  Afsked  flamme  dristigt  op. 

Begelstret. 

Velan!  jeg  skiælver  ei.     Og  var  hun  Havfru, 

Saa  var  det  hulde  Væsen,  som  i  Parma 

Mit  Hoved  krandsede,  min  Musa.     Saa 

Er  ei  Maria  en  bedrøvet  Enke, 

Hun  er  den  sande,  himmelske  Maria. 

Saa  blier  Giovanni  ikke  faderløs. 

Han  er  Giovanni  selv,  den  lille  Engel, 

Som  gierne  med  sin  Agnusdei-Stav 

Og  med  Maria  steg  til  Jorden,  for 

Min  Kunst,  til  Glorie  for  Ghristendommen, 

At  lede,  at  fuldende.  —  Ja,  saa  er  det. 

Med  lettere  Hierte. 

Hvor  skiøn  dog  Aftnen  er,  hvor  frisk  og  kølig! 

Den  vifter  mig  med  sine  brede  Vinger, 

Og  styrker  mig.     I  Østen  falder  Regn, 

I  Vesten  synker  Solen,  maler  i 

Sit  Fald  en  dobbelt  Regnbu'  klar  i  Luften. 

Hvor  huldt  det  Grønne  smiler  mig  i  Møde, 

Som  Haabet  fra  det  Blaa,  fra  Evigheden. 

Det  tykkes  mig,  som  straalte  mig  til  Afsked 

For  sidste  Gang  de  hellige  syv  Farver; 

Som  om  de  vinkte  mig  fra  Jordens  Skygge 

Til  deres  rene  Moders,  Lysets,  Hiem. 

Nu  skal  en  Anden  skue  eders  Glands, 
Og  bygge  sig  en  luftig  Æreport 
Af  eders  Trylleskiær  i  Jordens  Dunst, 
Og  glæde  sig  derved,  til  den  forsvinder 
For  Himlens  Klarhed,  indtil  Skyggen  flyer 
I  Nattens  Skiød  for  Evighedens  Straaler. 

Men  som  Gud  Herren  satte  Buen  hist 
Til  Tegn  paa  faderlig  Barmhiertighed, 
Saa  vil  han  og  en  liden  Stund  bevare 
Min  lille  Regnbu';  som  et  Mausolee 
Den  paa  min  Grav  skal  staae  i  mange  Aar, 
Og  røre  mangt  et  Bryst,  før  den  forsvinder. 

Han  tager  Sækken. 

Jeg  letter  dig,  du  tunge  Livets  Byrde! 
For  sidste  Gang,    du  haarde  Mammon,  stedse     ' 
Fortørnet  paa  den  Aand,  som  ei  var  jordisk, 
Du  hevned  dig.     Det  Lidet,  som  min  Pensel 
Aftvang  dig,  tynged  stedse  mine  Skuldre 
Med  Kobbervægt.     Nu  skal  jeg  leve  uden 
Din  Hielp.  —  O,  kom,  min  elskede  Maria! 
Modtag  den  sidste  Skiærv  af  din  Antonio, 
Det  sidste  kiærlige  Levvel.     Kom  med 
Dit  Barn!  Hvis  rolig  jeg  skal  gaae  herfra, 
Saa  maa  jeg  først  jer  trykke  til  mit  Hierte. 

Han  gaaer. 

Maria  kommer  fra  den  anden  Side  med  Giovanni,  som  har  sin 
Agnnsdei-Stav  i  Haanden. 

Giovanni. 
Hvi  kommer  Fader  ikke,  kiære  Moder? 

Maria. 
Jeg  haaber  vist,  han  kommer  snart;  han  har 
Havt  meget  at  besørge  først  i  Parma. 

Giovanni. 
Det  bliver  mørkt.     O,  Moder!  jeg  er  bange. 

Maria. 
Det  maa  du  ikke  være,  min  Giovanni! 
Hvo  intet  Ondt  begaaer,  behøver  ei 
At  frygte  Mørket. 

Giovanni. 
Nylig  der  var  Himlen 
Saa  rosenrød;  da  legte  Solens  Straaler 
Med  de  smaae  lyse  Sky'r  i  alle  Farver. 
Men  nu  er  Alting  ganske  graat  og  mørkt. 

Maria. 
Ei  Alting!    Seer  du  ei  et  venligt  Ansigt 
Derhenne  mellem  Grenene? 

Giovanni. 

Jo,  Maanen. 
Maria. 
Naar  hiint  gaaer  ned,  først  straaler  dette  Lys, 
Og  trøster  Siælen  med  et  saligt  Haab. 
Hun  sætter  sig  ved  Kilden. 

Giovanni. 
Der  staaer  Kiærminder,  kiære  Moer!  i  Græsset; 
O,  maa  jeg  binde  mig  en  Krands  af  dem. 
Til  Fader  kommer? 

Maria. 
Pluk  Kiærminderne! 
Du  stakkels  Dreng!  det  blier  din  Arvedeel. 
Giovanni  i 

Maria 

alene. 
Jeg  Daare!  hvorfor  ængster  jeg  mig  selv 
Med  de  forfærdeligste  Anelser? 
Jeg  veed  jo  dog  af  intet  Vanheld  end. 
Men  naar  jeg  veed  det,  hvor  er  da  min  Trøst? 
Ak  —  kun  hos  Maanen  og  Kiærminderne! 

Lauretta 
synger  bag  Træerne. 
En  Gysen  ham  farer  i  Marv  og  Blod, 
Thi  han  har  drukket  af  Dødsens  Flod. 
Han  synker  ned  i  de  Blomsters  Skiød; 
Der  ligger  den  Pilegrim  bleg  og  død. 
Da  bovne  de  skummende  Bølger  op, 

Og  suger  i  Svælget  den  blege  Krop. 
Hun  kommer  ind. 
Ha,  Nabomoer  Maria!  er  I  der? 
Det  vidste  jeg  jo  nok,  at  snart  I  kom. 

Maria. 
Har  du  ei  seet  Antonio,  Lauretta? 

Lauretta. 
Jo  vist;  jeg  har  selv  givet  ham  at  drikke, 
Og  siunget  ham  en  deilig  Vise  for. 
Maria. 

Min  Gud!  hvor  er  han? 

Man  seer  Antonio  noget  borte. 

Lauretta. 

See,  der  kommer  han! 
Nu,  det  vil  være  ret  en  Glæde!    I 
Er  begge  saa  forelskede  endnu, 
Som  I  var  Kiærester,  ei  Ægtefolk. 
Jeg  vil  ei  være  til  Uleilighed; 

det  er  desuden  silde.     Saa  god  Nat! 
Hun  raaber  til  Antonio: 
God  Nat,  Antonio!  sov  vel!  sov  vel! 


Antonio  kommei:,  bleg  som  i>£Fden. 
Maria. 
Antonio! 

Antonio 

kaster  Sækken. 
Maria!  der  er  Penge. 
Saa  har  jeg  dog  for  kort  Tid  nu  forsørget 
Dig  og  dit  stakkels  Barn.     Jeg  kan  ei  mere, 
Nu  maa  den  Evige  fremdeles  hielpe. 

Maria. 
Antonio!    O,  hellige  Guds  Moder! 
Antonio 

omarmer  hende. 

Det  est  du  ei!  Ei  sandt,  du  est  min  Hustru? 
Du  arme  Qvinde,  du  forladte  Enke! 
O,  Gud  skee  Lov!  det  hede,  vilde  Blod 
Har  faaet  frit  sit  Løb.     Nu  rinder  Luft 
I  mine  Aarer. 

Maria. 
Du  est  bleg  og  blodig! 
Antonio. 
Nei,  blodløs,  kiære  Barn!    Nu  har  jeg  givet 
Jorden,  hvad  Jordens  er.     Nu  er  jeg  meer 
Ei  ængstet  af  de  fæle  Feberdrømme. 
Ei  sandt,  det  var  Lauretta,  som  der  gik. 
Den  unge  Pige  med  de  gule  Haar? 
Ei  Mørkets  Engel?  ei  min  Atropos? 

Maria. 
Antonio ! 


Hun  gaaer 

Antonio. 
Og  du,  du  est  min  Hustru, 
Giovanni  er  min  Søn,  af  Støv  som  jeg; 
Ei  evige,  forklarte  Himmelvæsner, 
Som  fatter  ei,  og  deler  ei  min  Nød, 
Ak,  I  vil  dele  den  —  kun  alt  for  meget! 

Maria. 
Jeg  Ulyksalige! 

Antonio. 
Kan  du  forsage? 
Giv  mig  dit  Brudekys,  hiertelskte  Brud! 
O,  frygt  kun  ei;  min  Læbe  er  ei  blodig, 
Jeg  har  i  Kildens  Vover  tvættet  den. 
Den  er  violblaa  kun,  du  gode  Barn! 
Et  flygtigt  Vingestøv  paa  Sommerfuglen, 
Som  let  og  nyfødt  svinger  sig  til  Himlen. 

Maria. 
O,  min  Antonio!  saa  skal  det  ende? 

Antonio. 
Saa  maa  det  altid  ende,  gode  Siæl! 
Et  Øieblik  meer  tidligt  eller  sildigt. 
Hvad  siger  det?  et  bittert  Øieblik, 
Men  kun  et  Øieblik,  og  —  o,  min  Elskte! 
Paa  Øieblikket  følger  Evigheden. 

Maria. 
O,  min  Antonio! 

Antonio 

kiærlig. 
Vil  du  mig  love 
Fromt  at  udholde  dette  Øieblik, 
At  dine  Taarer  ei  med  Qval  skal  flyde. 
Som  Offerlammets  Blod,  men  rinde  mildt 

Og  lette  Hiertet  dig,  som  Kiærlighedens, 
Som  Menneskelighedens  bedste  Perler? 

Maria. 
Far  hen  i  Fred!  jeg  lover  dig  —  de  skal! 
Antonio 

sætter  sig. 
Nu  da,  i  den  almægtige  Guds  Navn!  — 
Hvor  er  min  Søn,  mit  Barn? 
Maria. 

Giovanni !    Ak, 
Han  plukker  Blomster. 

Antonio. 

Til  sin  Faders  Grav.  — 

Gak  hen,  Maria!  til  min  gamle  Ven, 

Han  peger  paa  Silvestros  Hytte. 
Beed  ham  at  bringe  mig  den  hellige  Nadver. 

Maria. 
Han  —  sover.     Dog  —  jeg  maa! 
Antonio. 

Ja!  beed  ham  komme. 
Maria. 
Jeg  iler  —  skiælver  — 

Antonio. 

Kiære!  dvæler  du? 
Maria 

kysser  hans  Pande,  og  skuer  tU  Himlen. 
Jeg  gaaer!  Jeg  seer  dig  vist  igien. 

Antonio 

seer  hende  venligt  i  Øiet,  og  trykker  hendes  Haand. 

Ja,  snart! 

Hun  gaaer. 
Skilsmissen  er  kun  kort. 

Giovanni  kommer  med  en  Krands. 

Antonio. 

Giovanni!  kom 
Mit  elskte  Barn!  Hvad  har  du  der? 
Giovanni. 

En  Krands, 
Min  Fader!  af  Forgietmigei.  * 

Antonio. 

Du  lille 
Uskyldige!  du  faderløse  Stakkel! 
Den  Evige  vil  sørge  for  dig. 

Giovanni. 
Du 
Skal  sørge  for  mig,  Fader! 

Antonio. 

Knæl  til  Jorden! 
Giovanni 

knæler  med  foldede  Hænder. 
Ja,  kiære  Fader! 

Antonio 

lægger  sin  Haand  paa  hans  Hoved. 
Her,  min  elskte  Søn! 
Tag  min  Velsignelse.     Det  er  vel  Alt, 
Hvad  jeg  kan  give  dig;  men  faderlig 
Velsignelse  har  Kraft  i  Dødens  Time. 
Giovanni 

kysser  ham  paa  Haanden. 
Du  er  saa  bleg,  min  Fader! 

Antonio. 

Jeg  er  træt. 

Nu  vil  jeg  hvile,  til  din  Moder  kommer. 
Han  strækker  sig  hen  i  Græsset 

Giovanni. 
Ja,  sov  kun,  Fader!  jeg  vil  vaage  hos  dig. 

Han  sætter  sig  hos  Faderen. 
Min  Fader  sover.     Hvad  har  han  om  Hov'det? 
En  deilig  Laurbærkrands !  —  Ak,  jeg  vil  ogsaa 
Forære  ham  min  Krands.     Det  vil  fornøie 
Min  Fader  og  min  Moder,  naar  han  vaagner. 

Han  sætter  Kiærmindekrandsen  over  Laurbærkrandsen  paa 
Antonios  Hoved. 

Battista  kommer  med  sin  Søn  Frands. 

Battista. 
Saa  est  du  vis  derpaa,  at  dette  Billed, 
Som  reddede  dig  Livet  nylig,  var 
Et  lille  Maleri,  saa  stort? 

Frands. 

Ja  vist! 
Og  det  var  den  bodfærdige  Magdalena; 
Fortræflig  malt. 

Battista. 
Med  lange  gule  Haar, 
Blaa  Kiortel,  med  en  Bog,  et  Dødninghoved? 

Frands. 
Forstaaer  sig;  malet  af  Antonio. 

Han  viser  ham  Billedet  i  Egestammen. 

Battista 

studser  forfærdet. 
Saa  har  han  altsaa  reddet  dig  fra  Døden 

I  samme  Øieblik  — 

standser. 

End  er  der  Haab! 
Frands. 
Hvo  ligger  bleg  og  blodig  der  paa  Jorden? 
Et  lille  Barn  bevogter  ham. 

Battista, 

Hvor?  hvor? 
Frands. 
Ih  der! 

Battista 

farer  tilbage. 
Jesu  Maria! 

Frands. 

Faer!  I  blegner? 
Battista. 
Seer  du  det  Liig? 

Frands. 
Forstaaer  sig.     Kom,  min  Fader! 
Vi  vil  — 

Battista 

holder  ham  tilbage. 
Ulykkelige!  raser  du? 
Seer  du  ei  Englen  sidde  hos  den  Døde? 

Frands. 
En  lille  Dreng! 
Grioyanni  vinker  med  sin  Agnusdei-Stav,  at  de  skulle  være  rolure. 

Battista. 
Ha,  Blinde!  seer  du  ei 
Hans  Agnusdei-Stav?    Johannes  truer, 
Den  hellige  Skov- Apostel.     Lad  os  flye! 

Frands. 
Vi  flye,  min  Fader? 

Battista. 
Ja  —  fra  Haabet  selv! 
Han  truer  atter  der  med  Staven;  seer  du? 

Frands. 
Hvad  feiler  eder? 

Battista. 
Hiem!  Det  er  alt  silde; 
Den  kolde  Aftenvind  mig  knuger  Hiertet. 
Hiem!  siger  jeg;  der  vil  jeg  st^Tke  mig. 
Det  siger  Intet;  det  er  kun  en  Feber. 
Og  om  du  ogsaa  mangen  Gang  i  Drømme 
Mig  hører  raabe  høit  om  Mord  og  Blodskyld  — 
Saa  agt  det  ei;  det  er  kun  Ord. 
Frands 

forfærdet. 

Min  Fader! 
Battista 

fortvivlet. 
Thi,  seer  du,  det  var  blot  en  Hændelse, 
At  han  har  reddet  Livet  for  min  Søn 
I  Øieblikket,  da  jeg  myrded  ham. 

Frands. 
O,  Himmel! 

Battista. 
Ha,  han  reiser  sig  i  Græsset! 


Fly!  fly 


Han  flyer,  Sønnen  følger  ham. 
MAiEUA  kommer  med  Silvestro. 

Maria. 

Antonio!  lever  —  lever  du  endnu? 

Giovanni. 

Vær  rolig,  kiære  Moder!  Fader  sover. 

Maria 
opdager  hans  Død. 

Det  er  forbi!  Mit  Liv!  din  Fryd  er  endl. 

Giovanni. 

Hvad  fattes  Moder?  Hvorfor  græder  du? 

Faer  sover,  han  er  træt.     O,  lad  ham  sove! 

Han  vaagner  snart  igien. 

Oehlenschlåger.    UI.  18 

Maria 

løfter  Drengen  i  sine  Arme,  og  kysser  ham. 
Du  Søde  Engell 
Mit  Eneste,  min  Trøst,  Antonios  Søn! 

SiLVESTRO. 

Berolige  dit  Hierte,  min  Maria! 

Forskræk  ham  ei,  den  stakkels  Dreng.     Han  troer, 

At  Faderen  kun  sover. 

Maria. 
Søde  Tro! 
Jeg  troer  det  ogsaa.     Himlen  taler  til  os 
Igiennem  den  Uskyldige.     Han  sover! 
Vi  sove  snart  med  ham,  og  vaagne  med  ham 
I  Himlen  hisset. 

SiLVESTRO. 

Ja,  mit  Barn!  tilvisse! 
Maria  sætter  sig  ved  Kilden,  og  græder.    Den  lille  Giovanni  sidder 
rolig  ved  sin  Faders  Liig.    Silvestro  betragter  dem  veemodigt 

Et  Bud 

kommer,  og  spørger: 
Er  dette  Veien  til  Gorreggio? 

SiLVESTRO. 

Ja! 

Budet. 
Kiender  I  Antonio  Allegri, 
Skovbroder? 

SiLVESTRO. 

Ja!  Hvad  skal  du  bringe  ham? 
Budet. 
Et  Evangelium!  Nu  har  han  giort 
Sin  Lykke. 

SiLVESTRO. 

Visselig!  sin  sande  Lykke. 

Budet. 
I  veed  det  alt? 

Sil  VESTBO. 
Hvad? 

Budet. 
At  vor  naadige  Hertug 
Af  Mantova  ham  kalder  til  sit  Hof. 
Der  skal  Antonio  nu  male  for  ham, 
Udmærket,  ærefuldt  og  rigt  belønnet. 
Thi  Mikel  Angelo  og  Giulio 
Romano  have  talt  hos  Hertugen 
Om  denne  Kunstner  med  saa  stor  Beundring, 
At  strax  Hans  Naade  sendte  mig  afsted, 
At  hente  ham  med  Hustru  og  med  Bam. 

SiLVESTRO. 

Saa  snar  du  var,  saa  kom  du  dog  for  seent. 

Budet. 
Hvi  saa? 

SiLVESTRO 
træder  tilside. 

Der  ligger  han,  den  Martyr,  alt, 

Nedtrykt  af  Hads  og  Armods  tunge  Byrde. 

Budet. 

Umuligt!  Er  han  død?  Det  er  Allegri? 

SiLVESTRO. 

Det  var  Allegri!    Mange,  mange  Aar 
Fra  denne  Dag  vil  komme  og  forsvinde. 
Før  atter  denne  Jord  kan  raabe  ud: 
Der  er  Allegri! 

Budet. 
Ak,  det  vil  jeg  troe! 

SiLVESTRO. 

Gak  hiem,  og  hils  din  Hertug,  siig  ham:  det 

18* 

Var  menneskeligt,  at  paa  Andres  Forbøn 

Han  vilde  qvæge  Armod  i  sin  Nærhed; 

Men  slig:  det  havde  været  fyrsteligt, 

I  Fald  den  ædle  Kunstners  sieldne  Kraft 

Han  havde  selv  opdaget,  understøttet, 

Før  ham  en  Hændelse  —  for  seent,  for  seent 

Opmærksom  giorde  paa  den  tabte  Skat. 

Budet. 
Den  arme  Mand,  hendøet  i  Fattigdom! 

SiLVESTRO. 

Beklag  ham  ei,  den  Hellige!  Vel  er 

Hans  trætte  Hoved  bøiet;  men  de  Krandse, 

Som  pryde  disse  blege  Tindinger, 

Den  grønne  Laurbær,  himmelblaa  Kiærminde, 

Jeg  siger  dig:  de  ville  blomstre  herligt, 

Naar  mange  gyldne  Kroner  ere  faldne. 

Budet. 
Jeg  troer  det;  thi  det  var  en  sielden  Mand. 
Giovanni 

græder. 
Min  Fader  sover  ikke,  han  er  død!' 

SiLVESTRO. 

Græd,  stakkels  Barn!  du  Aarsag  har  at  græde. 
Og  du,  Maria!  græd  med  mig,  din  Ven. 
Sig  Verden  undre!  Den  har  ei  at  klage; 
I  sine  Værker  vil  han  evig  leve, 
Et  Mønster  for  den  sidste  Efterslægt. 
Men  os  er  død  en  Mand,  en  Ven,  en  Fader! 
Den  hele  Jord  erstatter  ei  vort  Tab; 
Først  hist  i  Himlen  finde  vi  ham  atter. 

Sørgespillet  Axel  og  Valborg  blev  skrevet  i  Paris  i  Be- 
gyndelsen af  Aaret  1808  og  udkom  i  Januar  1810  med  kob- 
berstukket Titelblad)  paa  hvilket  saas  afbildede  Axels  Sværd 
og  Skjold,  omvundne  med  tvende  Roser  og  en  Blomsterkrands. 
Stykket  blev  første  Gang  opført  den  29de  Januar  1810;  sidst 
opført  den  28de  April  1890,  i  alt  95  Gange.  I  en  egenhændig 
Renskrift,  som  ejes  af  det  store  kongelige  Bibliotek,  kalder 
Digteren  Stykket  »en  Tragoedie*.  Mottoet  paa  Titelbladet  er 
Slutningsstrofen  af  den  gamle  Sang,  som  har  givet  Stoffet  til 
Sørgespillet.  Med  Hensyn  til  den  historiske  Virkelighed,  som 
Oehlenschlåger  har  ladet  danne  Baggrunden  for  Handlingen, 
siger  han  i  sin  »Forerindring«  blandt  andet:  »Den  gamle  Sang 
i  Peder  Syvs  Kæmpeviser,  der  har  givet  Anledning  til  nær- 
værende Sørgespil,  staaer  ikke  i  no^en,  Forfatteren  bekiendt, 
Forbindelse  med  den  norske  Historie«. 


Side  2,  Lin.  3.    Staller  (forældet),  Marskalk. 

Side  2,  Lin.  8  f.  n.  Nidaros,  Trondhjem,  anlagt  af 
Olaf  Trygvesøn  ved  Nidelvens  Udløb  (se  Side  32,  Lin.  6-3 
f.  n.). 

Side  4,  Lin.  1  f.  n.  i  sin  ...  Ro;  efter  Nutids  Sprog- 
brug: i  dets  Ro.  Den  samme  forældede  Anvendelse  af 
Refleksivet  kommer  oftere  igen  i  det  følgepde. 

Side  6,  Lin.  14  f.  n.  Frænke  (forældet),  kvindelig 
Slægtning. 

Side  7,  Lin.  13-14.  Lindormen  er  et  overnaturligt,  gif- 
tigt Dyr,  en  Slags  vinget  Slange,  som  hyppigt  forekommer  i 
Folketroen.  Ærkeengelen  Michael  fremstilles  ofte  som  et 
saadant  Uhyres  Overvinder. 

Side  11,  Lin.  10  f.  n.  Brynde,  Brand,  Lidenskab,  san- 
selig Kærlighed. 

Side  12,  Lin.  9.  Hvor  lider  Valborg  (forældet),  hvor- 
ledes lever  Valborg? 

Side  16,  Lin.  11-10  f.  n.  offrer  Hedningen  mig  hen 
for  Radegast.  Saaledes  hedder  det  ogsaa  i  Hakon  Jarl 
(2det  Bind,  S.  133,  L.  8-7  f.  n.):  Du  har  offret  ham  hen 
til  Guderne. 

Side  18,  Lin.  8.  sæl  (forældet),  lykkelig.  Ordet  bruges 
endnu  i  Sammensætninger,  f.  Eks.  fredsæl,  vennesæl. 

Side  19,  Lin.  12  f.  n.  og  flg.  Til  Axels  Brev  ere  ikke 
faa  Vers  af  Folkevisen  benyttede. 

Side  20,  Lin.  3.    Velskland,  Italien. 

Side  20,  Lin.  4.  Fore  (forældet),  Færd,  Adfærd,  Udstyrelse. 

Side  20,  Lin.  13  f.  n.  Maard,  ung  Pige.  Det  forekom- 
mer ogsaa  i  Digtet  Morgenvandring  (i  Langelands- 
Reise,  1804). 

Side  20,  Lin.  12  f.  n.  Blomme.  En  Blomst  hed  for- 
dum en  Blom  eller  Blomme,  i  Flertallet  Blomme  eller 
Blommer. 

Side  21,  Lin.  4-3  f.  n.  Hadrianus  Episcopus  servus  ser- 
vorumDei  (Latin),  Biskop  Hadrian,  Guds  Tjeneres  Tjener. 

Side  23,  Lin  9.  Silke,  med  Roser  og  med  Lilier 
sat;  sat  d.  e.  besat,  broderet. 

Side  23,  Lin.  12.  Skarlagensskind,  Skarlagenskaabe. 
foret  med  Skind. 

Side  23,  Lin.  15.  S  ku  rd  gu  der  (Islandsk),  udskaarne 
Gudebilleder. 

Side  24,  Lin.  1.  Indsegl  betyder  det  samme  som  Se  gi; 
sammenlign  Iste  Bind,  S.  207,  L.  11. 

Side  24,  Lin.  4  f.  n.  udstrømmer  er  her  brugt  tran- 
sitivt (lader  udstrømme). 

Side  26,  Lin.  6f.  n.  Sysselmand,  Embedsmand,  som 
stod  i  Spidsen  for  et  Distrikt  (Syssel). 

Side  27,  Lin.  3.  Bekesuden  (eller  Bøkesuden,  d.  e. 
Bøgeskibet)  var  Navnet  paa  Inges  Skib. 

Side  27,  Lin.  11.    Niørfasund,  Gibraltarstrædet. 

Side  27,  Lin.  12.  Blaamanden,  Negeren  eller  Maureren. 

Side  27,  Lin.  14  Serkland,  Serkernes  eller  Sarace- 
nernes Land. 

Side  27,  Lin.  15.    D  ro  mund,  et  stort  Krigsskib. 

Side  27,  Lin.  15  f.  n.     Skakke,  den  Skæve. 

Side  27,  Lin."  1  f.  n.  ener,  forener.  Det  forekommer 
ogsaa  i  Hagbarth  og  Signe,  Slutningen  af  anden  Akt. 

Side  28,  Lin.  16-16.  Ærkebiskop  Augustinus  (Eisten) 
havde  haft  en  væsentlig  Del  i  Kirkens  Ombygning.  Ved 
andre  Mure  maa  vel  tænkes  paa  Skibe. 

Side  28,  Lin.  If.  n.    Hærblæst,  Kampsignal. 

Side  29,  Lin.  3.  undfange,  i  forældet  Betydning  af 
modtage. 

Side  31,  Lin.  4.  Vigen,  Landet  ved  Kristianiafjord  og 
Skagerak. 

Side  32,  Lin.  11.  Kyrialax,  Kejser  Alexius;  se  S.  83, 
L.  1-3. 

Side  34,  Lin.  15.  Conciliet.  Digteren  har  uden  Tvivl 
ment  Konklavet,  Kardinalernes  Forsamling. 

Side  35,  Lin.  11.  Han  beiler  om  skiøn  Valborgs 
Haand;  nedenfor  (S.  42.  L.  6  f.  n.):  Du  beiler  om  en  Mø; 
ligeledes  i  2den  Akt  af  Erik  og  Abel:  Jeg  beiler  hos  din 
Fader  om  din  Haand,  og  i  2den  Akt  af  Dina:  Jeg  beiler 
om  din  Haand.  Almindelig  Sprogbrug  vilde  fordre :  b  e i  1  e  til. 

Side  36,  Lin.  1  f.  n.  Thrønderne,  Folkene  i  det  trond- 
hjemske  (Throndelagen,  S.  38,  L.  4  f.  n.). 

Side  38,  Lin.  9-10.  foretrakst  et  andet,  fremmed 
Rige  dit  Fædreland,  d.  e.  .  .  .  for  dit  Fædreland. 

Side  42,  Lin.  8.  Konge  til  et  Rige;  sammenlign  Ha- 
kon Jarl  (2detBind,  S.  45,  L.  1  f.  n.):  Konning  til  et  Land. 

Side  42,  Lin.  15.  Hil  dur  si  eg,  Kamp,  saaledes  kaldet 
efter  Hild,  en  af  Valkyrierne,  eller  maaske  snarere  efter  Kong 
Høgnes  Datter  af  samme  Navn,  som,  da  der  var  udbrudt 
Strid  mellem  hendes  Fader  og  hendes  Mand,  Hedin,  hver 
Nat  ved  Trolddom  vækkede  de  faldne,  hvorefter  Kampen  ved 
Daggry  fortsattes. 

Side  45,  Lin.  5.    dele  (forældet),  dømme. 

Side  45,  Lin.  9.  Kong  Achab  i  Israel  lod  Naboth 
stene  for  at  komme  i  Besiddelse  af  hans  Vinjaard. 

Side  48,  Lin.  10.  tilsyneladende.  Digteren  mener 
øjensynlig. 

Side  52,  Lin.  9-10.  I  Digterens  > Forerindring«  til  Styk- 
ket hedder  det:  »Da  Eisten  eller  Augustinus  blev  Hakon 
utro,  og  flygtede  til  Bergen,  for  at  understøtte  hans  Fiende, 
er  det  ikke  usandsynligt,  at  Hakon  har  sat  en  Anden  i  hans 
Sted  i  dette  Mellemrum,  hvilken  her  kaldes  Erland  efter  den 
*dle,  med  faa  Ord  velskildrede  Erkedegn  i  Kæmpevisen.« 

Side  62,  Lin.  13  f.  n.  det  uldenhvide  Pallium. 
Pallium,  Tegnet  paa  den  ærkebiskoppelige  Værdighed,  er  en 
h^id  ulden  Krave,  broderet  med  sorte  Kors. 

Side  53,  Lin.  7  f.  n.    Famulus,  Medhjælper. 

Side  55,  Lin.  11  f.  n.    Vaticanet,  Paveborgen. 

Side  55,  Lin.  7f.  n.    Monstrum,  Uhyre. 

Side  55,  Lin.  6-5  f.  n.  I  den  græsk-romerske  Mytologi 
^ar  Hydra  en  uhyre  Slange  med  ni  Hoveder,  som  blev 
dræbt  af  Herkules,  og  Cerberus  en  Hund  med  tre  Hoveder, 
som  bevogtede  Indgangen  til  Underverdenen.  Om  Ulven 
f'enris  se  26de  og  30te  Sang  i  Nordens  Guder. 

Side  57  Lin.  2  og  flg.  Denne  Sang  er  en  sammentrængt 
Bearbejdelse  af  den  tyske  Psalmedigter  Paul  Gerhardts 
frauenlob. 

Side  57,  Lin.  12  f.  n.  Gloria  in  excelais  Deo  (Latin), 
Ære  være  Gud  i  det  høje! 

Side  69,  Lin.  8  f.  n.  Smilke  betyder  begynde  at 
smile,  smaasmile.  men  her  vel  nærmest  smile;  —  un- 
der Skind,  under  Kappen,  under  Dække;  se  Anm.  til  S. 
28,  L.  12. 

Side  66,  Lin.  1-2.  Axel  betyder  stor  og  herlig  i 
vort  gamle  Sprog.  Navnet  Axel  hedder  paa  Islandsk 
Aske  11  (ældre:  Asketill);  dets  Herlighed  ligger  i  Udledel- 
sen  af  As. 

Side  67,  Lin.  11.  Dryade  (i  græsk-romersk  Mytologi), 
Træ-  eller  Skovnymfe. 

Side  70,  Lin.  9f.  n.  Ædelinge,  Ædlinge,  ædle  Men- 
nesker. 

Side  70,  Lin.  6  f.  n.  I  den  gamle  Sang  om  Axel  og 
Valborg  hedder  det:  »Den  agter  jeg  for  en  ufrist  Mand,  der 
kender  ei  Elskoven  stærke.«  Oehlenschl&ger,  som  baade 
her  og  i  sin  Behandling  af  Sangen  i  sine  Gamle  danske 
Folkeviser,  S.  181,  har  ufrisk,  maa  vel  have  taget  den 
gamle  Form  ufrist  (ufristet,  uprøvet,  uerfaren)  for  en  Trykfejl. 

Side  71,  Lin.  4f.  n.  Horoscop,  et  Instrument,  hvoraf 
Astrologerne  betjente  sig  for  at  bestemme  Stjernernes  Stil- 
ling ved  et  Menneskes  Fødsel;  her  brugt  i  samme  Betyd- 
ning som  Nativitet,  et  Menneskes  ved  Stjernernes  Stilling 
i  hans  Fødselsstund  bestemte  Skæbne. 

Side  73,  Lin.  12.  det  mørke  Tungsind.  Saaledes  i 
den  anden  og  følgende  af  Digterens  egne  Udgaver;  første 
Udgave  har  min  mørke  Tungsind.  Ord  som  Tungsind, 
H  0  i  m  o  d  og  lign.  ere  ellers  hos  Oehlenschlåger  af  Fæl- 
leskøn (sammenlign  S.  100,  L.  9:  denne  Høimod,  S.  228, 
L.  2:  sin  Letsind,  og  se  Anm.  til  1ste  Bind,  S.  73,  L.  9  f.  n.). 

Side  76,  Lin.  15  f.  n.  Larve,  Maske,  Iklædning,  Skik- 
kelse; ligeledes  i  anden  Akt  af  Erik  og  Abel:  Thi  Slan- 
gen, seer  du,  for  at  tækkes  Eva,  har  sig  forvandlet  til  en 
deilig  Mand,   valgt  for  at  naae  sit  Maal,   den  bedste  Larve. 

Side  77,  Lin.  8.  Svededug,  Klæde,  hvormed  Ligets 
Hoved  tilhylledes;  sammenlign  2det  Bind,  S.  314,  L.  16  og 
S.  334,  L.  7  f.  n.     Ordet  forekommer   i  Bibeloversættelsen. 

Side  78,  Lin.  4.  den  venstre  Kirkepille.  Digterens 
egne  Udgaver  have  her  i  Strid  med  Anvisningen  under  Per- 
sonslisten:  den  høire  Kirkepille. 

Side  80,  Lin.  12.  Gaffelbænken.  Dette  Ord  ved  Ud- 
giveren ikke  at  have  truffet  hos  andre  end  Oehlenschlåger 
(her  samt  i  Hroars  Saga  og  i  Hrolf  Krake).  Egentlig 
er  det  vel  det  gamle  Ord  Gavlbænken  (med  Hædersplad- 
sen midt  paa),  der  har  foresvævet  Digteren. 

Side  80,  Lin.  4  f.  n.     Brog,  Bukser. 

Side  81,  Lin.  4  f.  n.     Miklagard,  KonstantinopeL 

Side  84,  Lin.  13-14.  Ifølge  et  udbredt  Sagn  lod  en- 
gang en  fornem  Mand  i  Danmark  sin  Tjenestepige,   der  var 

fra  Trøndelagen,  hede  Ovnen  og  bage  Brød  paa  Olaf  den 
Helliges  Dødsdag.  Til  Straf  blev  han  blind  paa  begge  Øj- 
nene; Brødene  bleve  til  Sten,  og  nogle  af  dem  kom  siden 
til  Domkirken  i  Trondhjem. 

Side  86,  Lin.  14.  Kiøping  eller  Købing,  Købstad;  brug- 
tes særligt  om  Trondhjem. 

Side  86,  Lin.  11.    Kiærring  (Norsk),  Kærling. 

Side  86,  Lin.  16.  Karfunkelkronen,  Kronen,  som 
var  besat  med  Karfunkler,  d.  e.  Rubiner. 

Side  86,  Lin.  11  f.  n.    ysk  (forældet),  flink,  brav. 

Side  87,  Lin.  4.  lldgierningsmand.  Ugerningsmand. 
I  Begyndelsen  af  Stærkodder  forekommer:  Ildgierning. 

Side  87,  Lin.  6  f.  n.  det  bælne  Mørke  for  Bælgmør- 
ket; sammenlign  det  vildne  Hav  (S.  69,  L.  11  f.  n.)  og 
kølne  Haver  (1ste  Bind,  S.  97,  Lin.  1). 

Side  89,  Lin.  14  f.  n.  Freias  Stierne.  Digteren  tæn- 
ker vel  paa  Planeten  Venus. 

Side  90,  Lin.  6.    Aftenbakker,  Flagermus. 

Side  92,  Lin.  13.    Ludur  (Islandsk),  Lur. 

Side  92.  Lin.  7-6  f.  n.  At  du  vilst  ikke  stride  .  .  . 
forbyder  dig  dit  Ædelmod.  Saadanne  dobbelte  Nægtel- 
ser vare  tidligere  hyppige  paa  Dansk  og  forekomme  flere 
Steder  hos  Oehlenschlåger. 

Side  96,  Lin.  13  f.  n.    Hildur;  seAnm.  til  S.  42,  L.  IB. 

Side  95,  Lin.  12  f.  n.  Formodentlig  af  Hensyn  til,  at 
Karper  som  Ferskvandsfisk  ikke  kunne  findes  i  Fjorden,  har 
Digteren  i  sine  sidste  Udgaver  forandret  Karpen  til  Kam- 
pen d.  e.  (efter  ældre  Sprogbrug)  Kampestenen,  hvilket 
næppe  er  blevet  forstaaet  af  mange,  og  heller  ikke  er  vel- 
lydende, da  Ordet  Kæmper  staar  lige  foran. 

Side  100,  Lin.  7.  forekaste  er  her  brugt  i  Betydnin- 
gen dadle  (ligesom  bebreide  i  2detBind,  S.  171,  L.  14  og 
S.  338,  L.  11);  ellers  bruges  det  mest  i  Forbindelsen  fore- 
kaste en  noget,  bebrejde  en  noget. 

Side  100,  Lin.  14  f.  n.  Vel,  er  det  saa!  d.  e.  Godt, 
hvis  det  forholder  sig,  som  du  siger. 

Side  100,  Lin.  2  f.  n.  Oehlenschlåger  skriver  meget 
hyppigt  ogsaa  i  Prosa  qvindlig  for  kvindelig. 

Side  103,  Lin.  3-2  f.  n.  Naar  du  seer  dit  S  nid;  nu 
siger  man  at  se  sit  Snit. 

Side  105,  Lin.  12  f.  n,  Elvegrimmer,  Folkene,  som 
boede  ved  Gøtaelven;  de  omtales  som  vilde  og  voldsomme. 

Side  111,  Lin.  8.    godsligt  (Norsk),  hyggeligt 

Side  111,  Lin.  13 f.  n.   Marmelsteen  (forældet), Marmor. 

Side  113,  Lin.  8  f.  n.  til  Giengield,  ikke  for  Vilhelms 
Sang,  men  for  Axels  Ring,  som  hun  har  sat  paa  sin  Finger. 

Side  114,  Lin.  8  f.  n.  og  flg.  Oehlenschlågers  Kilde  til 
Visen  er  Sandvigs  Levninger  af  Middelalderens  Digte- 

kunst,  I,  S.  63-65,  hvor  den  læses  væsentlig  i  den  samme 
Form  som  her  i  Stykket.  Af  Visens  udførligere  Skikkelse  i 
Nyerups  og  Rahbeks  Danske  Viser,  I,  Nr.  29,  og  af  dens 
Helhed  i  S.  Grundtvigs  Danmarks  gamle  Folkeviser, 
II,  Nr.  90,  hvor  Else  begge  Steder  følger  med  den  døde  til 
Kirkegaarden,  ser  man,  hvorledes  Udtrykket  (i  Udtogets 
sidste  Strofe):  »Hiem  gik  Jomfru  Else«  er  opstaaet.  Oeh- 
lenschlåger  har  selv  komponeret  en  Melodi  til  Visen;  se 
Melodier  af  Adam  Oehlenschlåger,  udg.  af  A.  P. 
Berggreen,  1857,  hvor  det  hedder  i  Fortalen:  »Melodien  blev 
først  trykt  1810  tilligemed  Aages  og  Elses  Vise,  der  ud- 
kom som  Prøve  paa  den  bebudede  Nyerup-Rahbekske  Ud- 
gave af  Kæmpeviserne,  hvori  den  siden  blev  optagen  uden 
Angivelse  af  Oehlenschlåger  som  Componist,  og  naar  Vil- 
helm i  Axel  og  Valborg  greb  i  Strængene,  vidste  Mange 
vel  ikke,  at  de  ogsaa  hørte  Digteren  i  disse  Toner«. 

Side  114,  Lin.  7  f.  n.  Han  red  sig  under  0.  Dette 
Udtryk,  hvis  Betydning  ikke  er  klar,  forekommer  ofte  i 
Folkeviserne,  navnlig  hvor  der  er  Tale  om  at  ride  ud  for 
at  bejle  (som  Rim  til  Mø). 

Side  114,  Lin.  3  f.  n.  Alt  med  hiin  røden  Guld,  d. 
e.  ved  at  give  hende  en  Guldring.  I  Sandvigs  Levninger 
staar:  Alt  med  sit  meget  Guld. 

Side  115,  Lin.  7.    Lak  ked,  gik  (langsomt). 

Side  115,  Lin.  9-10.  Han  klapped  paa  Døren  med 
Kiste  o.  s.  V.,  han  havde  ingen  Pelsværkskaabe  (Skind, 
se  Anm.  til  S.  23,  Lin.  12),  hvoraf  han  kunde  lægge  en  Flig 
imellem,  saaledes  som  Ridderne  i  Kæmpeviserne  gøre  (> klappe 
paa  Dør  med  Skind«)  for  ikke  at  gøre  for  megen  Støj,  naar 
de  banke  paa  med  deres  Jærnhandsker  eller  Sværdfæster. 

Side  116,  Lin.  10-9  f.  n.  død,  som  Nanna  med  sin 
Baldur,  som  med  sin  Hialmar  Ingeborg.  SeBaldur 
hiin  Gode  (2det  Bind,  S.  203,  L.  6  f.  n.)  og  22de  Kapitel  i 
Ørvarodds  Saga. 

Correggio  er  i  Sommeren  1809  skrevet  paa  Tysk  i  Ita- 
lien og  kort  efter  Digterens  Hjemkomst,  som  fandt  Sted  d 
25de  November  samme  Aar,  oversat  af  ham  paa  Dansk.  I 
denne  Skikkelse  udkom  Stykket  i  Januar  1811  med  et  Til- 
egnelsesdigt  »Til  Danmarks  Dronning«  og  en  Prolog;  hverken 
Digtet  eller  Prologen  lod  Oehlenschlåger  trykke  oftere.  Stykket 
blev  opført  første  Gang  den  29de  i  samme  Maaned,  det  vai 
udkommet;  sidst  opførtes  Stykket  i  sin  Helhed  den  27de 
Maj  1872,  i  alt  41  Gange.  Desuden  ere  de  tre  første  Akter 
givne  1  Gang,  d.  3dje  November  1847,  ved  en  Forestilling 
for  Michael  Wiehe,  og  senere  11  Gange  fra  den  1ste  Sep- 
tember 1877  til  den  21de  December  1895. 

Side  121,  Lin.  5.  en  Agnusdei-Stav.  Døberen  Jo- 
hannes fremstilles  i  Kunsten  med  en  let,  foroven  korsdannet 
Stav,  omviklet  med  en  smal  Papirsrulle,  hvorpaa  der  staar: 
Ecce  agma  Dti  (d.  e.  »se  det  Guds  Lam«,  Døberens  Ord 
om  Kristus,  Johannes  Evangelium,  Kap.  1,  V.  29). 

Side  126,  Lin.  4  f.  n.  Sylpher,  Luftaander.  Efter 
mystisk  kabbalistisk  Filosofi  var  der  fire  Slags  Elementar- 
aander:  Gnomer,  Undiner,  Salamandre  og  Sylpher. 

Side  127,  Lin.  10.  Oehlenschl&^er  tænker  formodentlig 
paa  det  bekendte  Magdalenebillede  i  Dresden,  hvilket  imid- 
lertid nu  ikke  antages  for  at  være  af  Correggio. 

Side  128,  Lin.  2-4.  Ordspillet  er  bedre  i  den  oprinde- 
lige, tyske  Tekst: 

Gottinn,  Heil'ge! 
Ey  nun,  das  sind  zwey  Namen  einer  Sache, 
Was  gut  ist  bringt  uns  Heil,  das  Heil  ist  gut. 

Side  132,  Lin.  9.  I  atten  Aar  er  Rafael  alt  død. 
Denne  Udtryksmaade  kunde  i  1810  ikke  som  nu  betragtes 
som  en  Germanisme. 

Side  137,  Lin.  7  f.  n.  Den  tyske  Teksts  »entbehr  ich 
dichc  skulde  vel  hellere  have  været  oversat  ved  »savner  jeg 
dig«  eller  »maa  jeg  undvære  dig". 

Side  138,  Lin.  8-9.  selve  Cardinalers  Broderdøt- 
tre  de  Kurven  give  tør.  — -  Kardinal  Bibiena  søgte  for- 
gæves at  faa  sin  Niece  gift  med  Rafael. 

Side  141,  Lin.  13.    Platfonden,  Loftet. 

Side  142,  Lin.  14.  Det  er  jeg  selv  i  Stedet  for  det  er 
ro  i  g  selv  er  vel  kommet  ind  fra  den  tyske  Tekst:  »Das  hin 
ich  selbst.«  Sammenlign  Digtet  Hiemvee  1806:  >Bedre, 
skiønnere  maaskee,  ak  men  det  er  ikke  de«. 

Sid  143,  Lin.  9  f.  n.  høit,  højst,  i  det  højeste;  seAnm. 
tilHakonJarl  (2det  Bind,  S.  96,  L.  5),  sammenlign  Pal na- 
toke  (2det  Bind,  S.  347,  L.  9  f.  n.). 

Side  144,  Lin.  10  f.  n.  Ordet  undseelig  maa  her  lige- 
som et  Par  andre  Steder  hos  Digteren  imod  Nutidens  Sprog- 
hrag  læses  i  fire  Stavelser. 

Side  144,  Lin.  9-8  f.  n.  især  for  slige  Store,  som  I. 
Sprogbragen  vilde  vel  nu  fordre:  .  .  .  som  eder;  sammen- 
lign S.  228,  L.  1  f.  n.:  slig  Rosenknop  som  du,  og  se 
Anm.  til  Hakon  Jarl  (2det  Bind,  S.  5.  L.  7-6  f.  n.). 

Side  152,  Lin.  8-9.  I  Vasaris  italienske  Kunsthistorie, 
hvorfra Oehlenschlåger  selv  (Levnet,  II,  1831,  S.  238)  siger 
at  han  fik  Ideen  til  Correggio,  tilskrives  Rafaels  tidlige 
Død  Udsvævelser,  hvilket  dog  næppe  er  historisk  rigtigt. 
Sammenlign  S.  223. 

Side  154,  Lin.  11.  Hos  Katoliker  gælder  Evangelisten 
Lucas  for  at  have  været  Maler. 

Side  164,  Lin.  1  f.  n.  vil  være  æltet  i  Stedet  for  maa 
være  .  .  .  er  forældet. 

Side  156,  Lin.  3.    Søl  verf  løie,  Sølvvinger. 

Side  159,  Lin.  11.    Battista  (Italiensk),  Døber. 

Side  161,  Lin.  13  f.  n.  VedBacchus,  per  Bacco,  er 
endnu  den  Dag  i  Dag  en  almindelig  Ed  i  Italien. 

Side  162,  Lin.  6  f.  n.  Oehlenschlåger  skriver  altid  Klint 
i  Stedet  for  Klinte. 

Side  162,  Lin.  4f.  n.    hveden  (forældet),  hvorfra. 

Side  170,  Lin.  3.  I  er  —  o,  Gud!  —  >Dryadernes 
Viinhøst!«  En  ganske  lille  Karneol  fra  Renaissancetiden 
med  en  Fremstilling  af  Dryadernes  Vinhøst,  som  endnu  findes, 
skal  efter  Sagnet  have  tjent  Michel  Angelo  som  Signet.  - 
Oehlenschlåger  skanderer  undertiden  Ord  som  Viinhøst, 
Skosvend,  skrækfuld  og  lignende  med  Tonen  paa  anden 
Stavelse;  sammenlign  Valhal  i  Baldur  hiin  Gode  (2det 
Bind,  S.  170,  L.  5  f.  n.). 

Side  171,  Lin.  6  f.  n.  Giulio  (Pave  under  Navnet  Cle- 
mens VII)  og  Lorenzo,  begge  af  Familien  Medici. 

Side  173,  Lin.  3  f.  n.  Lad  denne  Malen  minder  om 
den  tyske  Tekst:  »Lass  dieses  Mahlen«,  men  var  dog  i  1810 
langt  fra  saa  stødende,  som  det  er  efter  Nutidens  Sprogbrug. 
Sammenlign  i  Stærkodder:  Forsagte  Helt!  giør,  hvad  du 
ei  kanst  lade. 

Side  178,  Lin.  4.  Iris,  de  græsk  -  romerske  Guders 
kvindelige  Sendebud,  en  Personifikation  af  Regnbuen. 

Side  182,  Lin.  15  f.  n.  mistænkelig,  mistænksom; 
sammenlign  1ste  Bind,  S.  78,  L.  2  f.  n.  og  2det  Bind,  S. 
195,  L.  13  f.  n. 

Side  186,  Lin.  2.  I  det  six tinske  Capel  findes  de 
mest  berømte  Mesterværker  af  Michel  Angelo  som  Maler. 

Side  187,  Lin.  3  f.  n.    fatter  d.  e.  omfatter. 

Side  188,  Lin.  4-5.  Da  det  var  blevet  spaaet  Titanen 
Kronos,  at  et  af  hans  Børn  skulde  berøve  ham  Herredøm- 
met, slugte  han  dem  straks  efter  Fødselen. 

Side  188,  Lin.  6.  Prometheus  havde  dannet  en 
Menneskeskikkelse  af  Ler,  hvilken  han  gav  Liv  ved  en 
Gnist,  han  stjal  fra  Himlen. 

Side  193,  Lin.  11  f.  n.  Leda,  en  ætolisk  Kongedatter, 
gift  med  den  spartanske  Konge  Tyndareos,  med  hvem  hun 
havde  Børnene  Klytæmnestra  og  Kastor,  blev  ved  Zeus 
Moder  til  Helene  og  Pollux.  —  Danae  blev  af  sin  Fader. 
Kong  Akrisios  i  Argos,  indespærret  i  et  Fængsel,  da  det  var 
spaaet,  at  hendes  Søn  skulde  dræbe  sin  Bedstefader.  Hun 
blev  ved  Zeus  Moder  til  Persens,  der  dræbte  Akrisios. 

Side  194,  Lin.  14.  Selv  Stoffets  Efterligning. 
Digteren  mener:  Selve  Stoffets  Efterligning. 

Side  196,  Lin.  16  f.  n.  Dannemand,  brav,  retskaffen 
Mand. 

Side  198,  Lin.  9  f.  n.  de  florentinske  Karle,  de 
Malere  fra  Florens,  som  Paven  havde  givet  ham  til  Hjælp 
ved  Dekorationen  af  Loftet  i  det  sixtinske  Kapel,  men  som 
han  ikke  kmide  bruge. 

Side  198,  Lin.  1  f.  n.  til  S.  199,  L.  1.  Hvad  Sculp- 
tur  anvende  kan  i  Malningen.  Saaledes  staar  der  i 
Digterens  tre  sidste  Udgaver  af  Stykket;  Originaludgaven 
(1811)  har:  Hvad  af  Bildning  man  bruge  kan  i  Mal- 
ningen, hvilket  nøjagtigere  gengiver  den  oprindelige,  tyske 
Tekst:  Was  von  Bildnerey  im  Mahlen  man  gebrau- 
chen  kann. 

Side  206,  Lin.  If.  n.  Cycloper,  Kæmper,  som  sme- 
dede Jupiters  Tordenkiler. 

Side  206,  Lin.  13  f.  n.  Hentydning  til  Horats*s  Års 
Poetica,  Vers  139:  Parturiunt  montes,  nascetur 
ridiculus  mus  (Bjærgene  skulle  føde;  der  kommer  en  lat- 
terlig Mus  til  Verden). 

Side 210,  Lin.  If.n.  Coelestina  (Latin),  den  himmelske. 

Side  213,  Lin.  10.  Saa  staar  jeg  i  en  Maade  (for- 
ældet), saa  kommer  jeg  i  Forlegenhed. 

Side  216,  Lin.  9.  Alberto  Duro,  italiensk  Form  for 
Albrecht  Durer. 

Side  216,  Lin.  8  f.  n.  Fra  (af  det  latinske  frater), 
Broder,  Ordensbroder. 

Side  217,  Lin.  9.  Gige,  et  Strængeinstrument,  omtrent 
som  en  Violin. 

Side  224,  Lin.  8.  Fornarina  (Bagerpigen);  saaledes 
kaldes  et  af  Rafael  malet  Portræt,  der  antages  at  forestille 
hans  elskede. 

Side  229,  Lin.  5-4  f.  n.  Silvio  ogDorinda,  alminde- 
lige Navne  paa  Elskerparret  i  de  italienske  Hyrdedigte,  der 
begynde  med  Bemardo  Tassos  Åmadigi,  1560. 

Side  235,  Lin.  14-13  f.  n.  Man  ved  ikke  noget  om  en 
Herkulesstøtte  af  Fidias.  Maaske  har  Oehlenschlåger  tænkt 
paa  den  famesiske  Herkules,  der  ifølge  en  Paaskrift  er  et 
Arbejde  af  Glykon  og  anses  for  en  Efterligning  af  et  Værk 
af  Lysippos. 

Side  235,  Lin.  6  f.  n.  Palestrina,  italiensk  Kirkekom- 
ponist i  det  sekstende  Åarhundrede;  hans  Virksomhed  falder 
efter  Correggios  Død. 

Side  236,  Lin.  7-6  f.  n.  Dermed  betaler  Bonden 
Adelsmanden,  hvad  han  ham  skylder.  Meningen  er 
vel:  1  denne  Mønt  faar  Adelsmanden  sine  Indtægter  fra  sine 
Bønder,  og  derfor  benytter  han  den  ogsaa  til  at  betale  med. 
Den  tyske  Tekst  har:  darin  bezahlt  der  Bau'r  dem  Edel- 
mann  die  Schulden. 

Side  237,  Lin.  6.  bruger,  behøver;  sammenlign  1ste 
Bind,  S.  190,  L.  9  f.  n.  og  2det  Bind,  S.  60,  L.  11  f.  n. 

Side  239,  Lin.  3.  Ave  Maria  (hil  dig,  Maria),  Begyn- 
delsen af  en  latinsk  Bøn,  som  Katolikerne  bede  Morgen, 
Middag  og  Aften. 

Side  241,  Lin.  5.  Med  Steentrapper  menes  her  Sten- 
trappetrin. 

Side  241,  Lin.  7.    giennem,  mellem. 

Side  242,  Lin.  7.    Jo  vi  s,  Juppiters. 

Side  243,  Lin.  12.    Coureer,  Ilbud. 

Side  243,  Lin.  14.    Vetturin,  Hyrekusk  i  Italien. 

Side  245,  Lin.  1  f.  n.  Bønhas,  en,  der  driver  et  Haand- 
værk  uden  at  have  Ret  som  Mester  i  Faget,  en  Fusker. 

Side  247,  Lin.  12  f.  n.  Talsmandinden  for  de 
vilde  Synder.  Med  Synder  menes  nok  her  Syndere. 
Den  tyske  Tekst  har:  die  Fiirbitterinn  der  wiisten 
Siinder. 

Side  247,  Lin.  6  f.  n.   Ora  pro  nobis  (Latin),  bed  for  os. 

Side  262,  Lin.  7  f.  n.  Germanismen  i  dette  Vers  er 
kommen  ind  fra  den  tyske  Tekst:  ...  es  wird  mir  so 
ångstlich. 

Side  253,  Lin.  12  og  15.  Den  gamle  Form  du  skalt 
er  tillige  med  lignende  af  andre  Verber  meget  hyppig  hos 
Oehlenschlåger,  især  dog  i  de  nordiske  Digtninger  og  for- 
nemmelig dem  fra  før  1816. 

Side  253,  Lin.  12  f.  n.  Forfærd  i  Stedet  for  forfær- 
det, poetisk  Frihed,  som  ogsaa  forekommer  i  2den  og  8de 
Sang  af  Nordens  Guder  og  i  8de  Sang  af  Hrolf  Krake. 

Side  254,  Lin.  8-5  f.  n.  Blonde  Lom  barde  o.  s.  v. 
Lombardiet  i  Norditalien  har  som  bekendt  sit  Navn  af  Lon- 
gobarderne eller  Langobarderne,  som  i  det  6te  Aarhundrede 
efter  Kristus  bemægtigede  sig  det.  Longobarderne  udgik 
efter  Saxo  fra  Danmark  og  omtales  af  Tacitus  som  en  me- 
get krigersk  Stamme. 

Side  256,  Lin.  10.  Mausolee  eller  Mausoleum,  pragt- 
fuldt Gravminde. 

Side  259,  Lin.  3f.  n.  Atropos,  i  den  græske  Myto- 
logi en  af  Skæbnegudinderne  (Pareerne). 

Stærkodder Side      1. 

Hagbarth  og  Signe —    143. 

Anmærkninger —    254. 

TRAGOfiDIE. 


Oehlenschlftger.    IV.  1 

PERSONERNE. 


Ingild,  Hledrekonge. 

Thusnelda,  hans  Dronning,  kaldet  Svarteham. 
Helga,  hans  Søster. 

Stærkodder,  hendes  og  Ingilds  Fosterfader. 
Eigil,  en  norsk  Søkonge. 
Angantyr,  Konning  i  Skaane. 
Bolver,  hans  Broder. 
GuDLAUG,  Thors  Præst. 
ViNGULF,  Ingilds  Drost. 
Fengo,  én  Guldsmed. 
SvANHviDE,  en  Herseqvinde. 
Hasting,  hendes  Søn. 
Ro,  en  Urtegaardsmand. 
En  Olding. 
En  Kriger. 
En  Herold. 
En  Terne. 

Skialm,  i  Ingilds  Følge. 
En  Kiøgemester. 
Angantyrs  og  Bolvers  Brødre. 
Chor  af  Møer  og  Kæmper. 
Spillemænd  og  Dandsere. 
Hær  og  Folk. 
Handlingen  foregaaer  paa  Hledre  i  Midten  af  det  femte 
Aarhmidrede. 


Di'gitized  by  VjjOOQIC 


FØRSTE  HANDLING. 
SKOV. 

ElQIL.  HSLGA. 

Eigil. 
Min   Helga!   —  o,  den  alt  for  høie  Lyst! 
I  Freias  Lund,  bag  Vaarens  grønne  Grene, 
Her  vilst  du  skienke  Eigils  Hierte  Trøst, 
Og  tale   med  din  Ven,  uvogtet,  ene. 
Og  vandre  med  ham  under  Bøgens  Hang? 

Helga. 
Min   Eigil!  ja,  for  første,  sidste  Gang. 

Eigil. 
Tal   ei    saa  vildt!  Skal  da  dit  Strengheds-Ord 
Strax   som  en  Storm  min  unge  Rose  bøie? 
Hvi   hyller  du  din  Purpurkind  i  Flor? 
Hvi   perle  Taarer  i  dit  skiønne  Øie, 
Som  Duggen  paa  det  nysudsprungne  Blad? 

Helga. 
Min  Ven!  vi  maae  for  evig  skilles  ad. 

r 

Eigil. 
Nei!  nei! 

Helga. 
Du  svorst  saa  tidt,  jeg  var  dig  kiær; 
Paa  Prøve  sætter  nu  dig  din  Veninde. 

Eigil. 
Ved  Asa-Odins  Glands  i  Østen  der, 
Kræv  et  Beviis,  og  hver  din  Tvivl  skal  svinde! 

Helga. 
Vilst  du  da  sværge  helligt  og  for  sand 
At  lyde  mig?  ved  Thors  den  stærke  Hammer? 

Eigil. 
Ved  Sværdsodd,  Skibsbord  og  ved  Skiolderand, 
Ved  Odin  og  ved  Freias  lyse  Flammer! 

Helga. 
Min  Eigil!  stærk  og  hellig  var  din  Ed. 

Eigil. 
Ved  Helga  og  ved  Eigils  Kiærlighed! 

Helga. 
Ak!  om  du  elsker  mig  —  nu  har  du  svoret  — 
Glem  ei  din  Ed,  glem  ei  dit  Løftes  Ord! 
Hvis  Fengos  feige  Bryst  du  giennembored, 
Da  brødst  du  Guderne,  hvad  nu  du  svor. 
Thi  tving  din  Harm!    Hvad  mægter  du  mod  Mange? 
I  Odins  Lund  jeg  loved  ham  min  Tro. 
Du  est  en  enkelt  Helt,  og  snart  en  Fange, 
Hvis  du  forstyrrer  Hledrekongens  Ro. 
Jeg  har  min  Broder  svoret,  ham  at  lyde; 
Hvis  nu  til  Oprør  egged  dig  dit  Mod  — 
Ak,  Eigil!  skulde  for  vor  Lykke  flyde 
En  Broders  og  en  Danerkonges  Blod? 

Eigil. 
Nei,  Angantyr,  som  har  sig  fræk  forbundet 
Imod  mit  Held,  hans  Bryst  jeg  træffe  vil. 

Helga. 
Og  hvis  du  fælder  ham,  hvad  har  du  vundet? 
Din  Helga  dog  en  Anden  hører  til. 
O,   Eigil!  hvi  jeg  før  ei  kiendte  dig! 
Nu  kan  jeg  døe,  men  ei  mit  Løfte  bryde. 

Eigil. 
Dit  unge  Blod  skal  for  en  Niding  flyde? 

Helga. 
Mig  vinker  Freia. 

Eigil. 
Nei,  hun  nærmer  sig. 

Helga. 
Naar  atter  hisset  sig  Skinfaxe  skiuler 
I  Havet  med  sit  gyldne  Seletøi; 
Hrymfaxe  giennem  Nattens  mørke  Huler 
Fremtramper  vrinskende,  kulsort  og  høi; 
Og  naar  den  store  Sølverstierne  blinker 
Med  matte  Flammer  over  Isefiord  — 
Da  vor  Gudinde  venlig  til  sig  vinker 
Din  Helga  bort  fra  den  forhadte  Jord. 

Eigil. 
Den   skiønne  Jord!  See,  hvor  de  unge  Blommer 
Fomøiet  hæve  sig  i  Solens  Skin. 
Den   milde  Varme  hid  fra  Syden  kommer. 
Og  farver  med  sit  Purpur  Blomstens  Kind. 
En  munter  Sang  hist  Dalens  Hyrde  qvæder, 
Og  Droslen  høit  af  Fryd  i  Træet  slaaer  — 

Helga. 
Kun,  elskte  Ungersvend!  din  Helga  græder; 
For  os  er  ingen  Blomst  og  ingen  Vaar. 
Farvel ! 

Eigil. 
Nei,  nei!  een  Glæde  maa  jeg  nyde, 
Een  Glæde  paa  min  Elskovs  unge  Dag. 
Skal  da  din  bittre  Taare  her  kun  flyde? 

Helga. 
Hvad,  Eigil?  hvad? 

Eigil. 
Et  Kys,  et  Favnetag! 
Du  skiælver?  standser?  En  jomfrulig  Rødme 
Din  Kind  opflammer?  O,  ved  Elskovs  Magt  — 

Helga. 
Ja!  Freia  skal  besegle  med  sin  Sødme 
Den  hellige,  den  evigfaste  Pagt. 

Hun  kysser  ham. 
Lev  vel!  Det  var  det  første  og  det  sidste.  Gaær. 

Eigil. 
O,  gode  Frigga!  skal  jeg  hende  miste? 
Nei!  Haabet  smiler  i  din  grønne  Vaar; 
Mig  bæres  for,  at  Lykken  forestaaer. 
Hvordan,  hvorved  —  det  kan  kun  Skulda  sige; 
Men  jeg  skal  eie  dig,  min  elskte  Pige! 
Den  unge,  friske,  lysegrønne  Lyst 
Opfylder  med  sin  hele  Kraft  mit  Bryst. 
Ha,  spørger  Blomsten,  mens  den  Knoppen  bryder. 
Hvad  Tordenskyen  over  den  betyder? 
Den  folder  ud  et  spraglet  Kryderblad, 

Og  Solen  skienker  den  sit  varme  Bad. 

Ja,  ja!  i  Slægtskab  staae  de  store  Kræfter, 

Hvor  Haabet  er,  der  følger  Lykken  efter. 

O,  Lykke,  som  mig  aldrig  før  forlod! 

Din  Yndling  haaber  end.     Kom,  styrk  hans  Mod! 

Thi  skynder  du  dig  ei  fra  Valhals  Sale  — 

Jeg  føler  det  —  da  maa  min  Vinge  dale.    Han  gaær. 


HLEDRELUND. 


I  Forgrunden  Thors  Offersteen.    I  Baggrunden  et  Skib  i  Iseflorden 

med  et  hvidt  Skiold  i  Masten.    Stærkodder  træder  ud  af  Skibet 

med  Hastino  og  endeel  Kæmper.    Han  nærmer  sig  Forgrunden 

med  den  Første.    Naar  han  er  ved  Offerstenen,  knæler  han. 

Stærkodder. 
O,  Fædreland!  dig  hilser  efter  mangt  et  Aars 
Omflakken  fiemt  paa  fremmed  Strandbred,  efter  mangt 
Et  Ledingstog  Stærkodder,  hvis  Samvittighed 
Drev  ham  fra  Arnen,  for  elendig,  qvalbespændt 
At  dysse  med  Bedrifterne  sin  Angst  i  Søvn. 
I  grønne  Bøge,  mildt  besprængt  af  fugtig  Dugg, 
Som   Vinden  drev  fra  Østresaltet;  Oldtids-Eeg, 
Som   sused  over  Mykillatis  Kobberhielm  — 
Hil,   hil  dig!  Gubben  knæler  med  sneehvide  Haar 
For   dig,  som  saae  den  ungdomsfulde,  gule  Lok 
I  Vinden  vaie.     O,  hvor  snart  forglemmer  jeg 
Nu  sydlige  blaae  græske  Bierge,  Niørfasund, 
Ruminaklipper,  keiserlige  Myklagard, 
Og  Alt,  for  dig,  du  Asernes  udkaarne  Land, 
Græsfriske  Danmark,  hulde  Søster  til  mit  Nors 
Urokkelige,  sneebedækte  Filefield! 

8  STÆRKODDER. 

0,  Jord!  modtag  din  angerfulde  gamle  Søn 

Nu  i  dit  Skiød,  og  skienk  hans  trætte  Been  en  Grav. 

Han  reiser  sig. 

Hasting. 
Ja,  her  er  Hledrelund,  her  boer  min  Moder. 

Stærkodder. 
Ved  Thors,  min  Herres,  Blodsteen  vil  jeg  hvile. 
Den  Søvn,  som  flyede  mig  paa  Havets  Biælke, 
Mig  vinker  her  i  Skyggen.     Jeg  er  træt. 
Og  Slummer  er  fornøden  for  en  Gubbe. 

1,  gaaer  at  holde  Vagt  i  Nærheden! 

Du,  Hagbarth,    drag  dit  Sværd,   og  sæt  dig  hos  mig! 
Min  Hasting  gives  Orlov,  lad  ham  strax 
Gaae  til  sin  Moder. 

Hasting. 
Giver  du  mig  Afsked? 
Hvad  har  jeg  giort,  at  du  bortsender  mig? 

Stærkodder. 
Din  Moder,  Barn! 

Hasting. 
Hun  vilde  græmme  sig, 
Hvis  Hastings  Længsel  overgik  hans  Troskab. 

Stærkodder. 
Du  længes  da? 

Hasting. 
Skynd  dig  at  sove,  Husbond ! 
Jeg  hilser  midlertid  paa  mine  Bøge. 
De  skal  fortælle  mig  med  deres  Hvislen, 
Hvad  der  er  skeet  i  den  Tid,  jeg  var  borte. 

Stærkodder. 
Du  est  min  Gut.     Naar  Odin  vinker  mig, 
Da  skalst  du  trykke  mine  Øine  til. 

Hasting. 
Gid  det  skee  seent! 

Stærkodder. 

Ti  stille,  Barn!  ti  stille! 
Du  veedst  ei,  hvad  du  ønsker. 
Hasting. 

O,  hvor  bar 
Vil  Skoven  synes,  naar  det  ældste  Træ, 
Naar  bredest  Eeg  er  fældet!  —  Gubben  sover. 
Hvo  kommer  hisset  med  det  sorte  Skiæg? 
Det  er  en  Præst,  hvis  ei  jeg  feiler.     Sagte! 
Gak  sagte.  Herre !  vaagn  ei  denne  Gubbe. 

GUDLAUG 
kommer. 

Hvo  est  du  liden  Pilt  i  Kobberbrynien, 

Som  sidder  der  paa  Steen  med  Stang  i  Haand? 

Hasting. 
Nu,  nu!  hvad  der  er  smaat,  kan  vorde  større. 
Mit  Navn  er  Hasting,  knap  du  kiender  mig. 
Min  Fader  Vitiolf  var  en  ærlig  Danske, 
Som  drog  med  Longobarderne  til  Syd 
At  prøve  Lykken. 

Gudlaug. 
Fandt  han  den? 
Hasting. 

Hvad  Andet? 
Han  spiser  Flesk  og  drikker  Miød  hos  Odin. 

Gudlaug. 
Din  Moder  sørger  over  ham  i  Hytten, 
Forladt  og  ene. 

STÆRKODDER. 


Hasting. 
Derfor  kom  jeg  hiem 
At  trøste  hende. 

GUDLAUG. 

Hvad  har  I  udrettet? 
Hasting. 
Ih  nu!  hvad  saa  man  pleier  at  udrette; 
Har  seet  os  om  i  Verden.     Vi  har  tient 
Kong  Attil  Godegisel,  boet  i  Telte, 
Omgierdet  os  med  Vogn  og  Pæl,  spiist  raat  Kiød 
Og  drukket  Melkevalle,  undertiden 
Og  Druesaft;  dog  den  var  mig  for  heed. 

GUDLAUG. 

Du,  du  har  Attil  seet,  den  Græsselige? 
Hvorledes  seer  han  ud? 

Hasting. 

Nu  —  græsselig! 
Tykhovedet,  sort,  barkhudet,  skulderbred. 
Lavstammet,  museøiet;  men  en  Helt; 
Ærlig  og  stærk,  høimodig  og  retfærdig, 
Et  Tugtens  Riis  for  Nidingen,  en  Ven 
Af  vakkre  Helte. 

GUDLAUG. 

Hvordan  faldt  din  Fader? 

Hasting. 
For  en  Vestgothes  Spyd.     Jeg  stod  forladt 
Og  græd  paa  Marken;  see,  da  kom  min  Husbond, 
Den  gamle  Helt,  som  slumrer  der,  saae  paa  mig. 
Jeg  hued  ham,  han  tog,  knæsatte  mig, 
Og  siden  har  jeg  ei  forladt  hans  Side. 

FØRSTE  HANDLING. 
GUDLAUG. 

Hvem  er  den  gamle  Mand? 

Hasting. 

Danrigets  Stolthed, 
Heimskringlas  Under,  Attils  Ven:  Stærkodder! 

GUDLAUG 
studser. 

Har  ei  den  gamle  Kongemorder  end 

Forsonet  Guderae? 

Hasting. 
Der  svinger  ei 
En  Arm  et  Sværd  i  Venden,  Garderike, 
I  Myklagard  og  i  Ruminaland, 
Som   mægter  ham  at  fælde.     Megen  Ære 
Han   vandt  sig  hos  Kong  Attil  Godegisel. 
Han  hialp  ham  tvinge  Land,  og  jeg  var  med. 
Os  fulgte  Seieren  til  Romas  Porte. 
Der  mødte  Biskop  Leo  vore  Sværme, 
Og  trued  Attil  med  den  hvide  Christ. 
To  Engle,  som  de  kaldte  Petrus,  Paulus, 
Høit  svæved  over  os  med  dragne  Sværd. 
Da  vendte  vi  tilbage.     Attil  døde. 
Og  blev  begravet  i  en  Sølverkiste. 
Min   Husbond  giorde  sig  saa  vidt  berømt, 
At  Grækerne  med  kunsterfarne  Hænder 
Et  Kobberbilled  danned  efter  ham. 
Og  sendte  det  til  Rom  og  lod  dem  spørge, 
Om  Romas  Muur  indslutted  slig  en  Mand. 

GUDLAUG. 

Og  veedst  du,  at  den  Helt,  som  her  du  roser, 
iVIed  Nidingshaand  for  treti  Vintre  siden 

STÆRKODDER. 


I  Badet  myrdede  for  skiændigt  Guld 

Sin  Drot,  sin  Husbond,  sin  edsvorne  Ven? 

Hastino. 
Tal  ei  saa  høit,  du  Gamle!  Heller  skulde 
Du  kaste  paa  en  Daad,  som  længst  er  godtgiort 
Og  dybt  fortrudt,  Barmhiertighedens  Slør. 
I  treti  Somre  har  hans  Manddomsidræt 
Udslettet  den  afskyelige  Vinters 
Ildgierning,  hvortil  Loke  har  forført  ham. 

GUDLAUG. 

Hvad  sletter  ud  et  uhørt  Nidingsværk? 

Hasting. 
En  uhørt  Bedring,  uhørt  Heltevandel. 

Gudlaug. 
Hvormed  løskiøber  han  af  Niffelheim 
Sin  dræbte  Herres  Skygge? 

Hasting. 

Med  sit  Blod. 

Gudlaug. 
End  lever  han. 

Hasting. 
I  Danmark  vil  han  døe. 
I  Syden  mægter  Ingen  ham  at  fælde. 
Hver  Svend,  som  æsked  ham,  har  maattet  lade 
Sit  unge  Liv  for  dette  brede  Sværd, 
Som  selv  i  Søvne  Haanden  ei  forlader. 

Gudlaug. 
Og  skuer  du  i  denne  Skiebne  da 
Ei  Guders  Straf?  Han  finder  ei  sin  Død 
Ved  Heltehaand;  paa  Sotteseng,  af  Alder 
Han  visne  skal,  og  gieste  Hel. 

Hasting 

opbragt. 

Gid  Edder 
Og  Kræft  fortære  dig  din  ublu  Tunge! 

GUDLAUG. 

Saaledes  taler  du  til  Odins  Præst? 

Hasting. 
Hvad   Odins  Præst?    Der  slumrer  Odins  Præst. 
Ham   viser  du  til  Hel? 

GuDLAUG. 

Forvovne  Dreng! 
Hav  Agt  for  Guder  og  for  Alderdommen. 

Hasting. 
Naar  Alderdommen  ei  er  mild  og  billig, 
Hvor   findes  Mildhed  da  blandt  Mennisken? 
Stærkodder 

yaagner. 
Hasting ! 

Hasting. 

Min  Husbond! 

Stærkodder. 

Saaest  du  det? 
Hasting. 

Hvad? 
Stærkodder. 

Synet! 
Der  stod  han  atter  i  Liinskiorten  for  mig; 
Den  gyldne  Hielm,  hans  Harnisk  lagt  paa  Bænken 

I  Badet. 

Hasting. 
Du  har  drømt. 

Stærkodder 

fatter  sig. 

Ak!  Du  har  Ret! 
Oehlenschlåger.    IV.  2 

Hvor  dog  Indbildningen  formaaer  at  skue 

Saa  klart  og  tydeligt,  hvad  kun  er  Luft! 

Ulykkelige  Syn,  som  sorte  Alfer 

Mig  kogle  for,  saasnart  Forstanden  blunder! 

Forhadte  Drøm!    Jeg  nærmed  mig  med  Sværdet, 

Og  sønderskar  den  kongelige  Hals. 

GUDLAUG. 

Ha,  Vee  dig!  ingen  Drøm,  en  sand  Bedrift. 

Hasting. 
Ti!  eller  ved  den  stærke  Asa-Thor 
Jeg  render  dig  mit  Spyd  igiennem  Livet. 

Stærkodder. 
Vær  rolig,  Hasting!  —  Hvem  er  denne  Mand? 

GUDLAUG. 

Thors  Præst. 

Hasting. 
En  hierteløs,  forbandet  Niding! 

Stærkodder. 
Galhoved,  ti!    Du  staaer  ei  længer  i 
En  sammenløbet  Flok  af  brune  Hunner, 
Som  kiende  hverken  Sæder  eller  Guder. 
Husk,  at  du  est  i  Danerkongens  Land, 
Ær  Helligdommen  og  dens  Offergode! 

Hasting. 
Men  han  foragter  dig,  min  ædle  Herre! 

Stærkodder. 
Behøver  jeg  din  Bistand,  dit  Forsvar? 

Hasting. 
Men  — 

Stærkodder. 
Ti !  sæt  dig  paa  Stenen  hen,  og  vent  mig! 

Hasting  gaaer. 

Stærkodder 

til  Gudlaug. 
Du  est  da  Lundens  Præst? 

GUDLAUG. 

Vee  dig!  jeg  er  det. 
Stærkodder. 
Du  kiender  mig? 

GUDLAUG. 

Desværre ! 
Stærkodder. 

Du  est  opbragt. 
Undskyld  det  unge  Blod,  som  kom  i  Kog 
Af  Iver  og  af  Troskab  for  hans  Herre! 

GUDLAUG. 

Ei  Troskab  hidser  mig,  men  sort  Utroskab. 
Stærkodder 

med  Værdighed. 
Hvem  taler  her  du  med? 

GUDLAUG. 

Med  den  Stærkodder, 
Som   slog  ihiel  sin  Drot  for  Guld. 
Stærkodder. 

Du  feiler; 
Den  Stærkodd  har  i  lang  Tid  været  borte. 
Du  taler  med  en  ærlig  gammel  Kæmpe, 
Der  med  en  Række  Heltegierninger 
(Hver  enkelt  stor  nok  for  en  Mand,  at  vorde 
Udødelighed  vis)  forsonede, 
Hvad  den  forførte  Ungersvend  bedrev. 

2* 

16  STÆRKODDER. 

GUDLAUG. 

Hvormed  har  du  forsonet  Guderne? 

Stærkodder. 
Spørg  Danerkongen  og  et  tappert  Folk, 
Drag  over  Søens  Vover,  spørg  Heimskringla ! 

GUDLAUG. 

Danfolket,  Danerkongen  skal  jeg  spørge? 
Ingild,  som  du  har  tugtet  op  til  Drot? 

Stærkodder. 
Er  Kongen  død? 


Gudlaug. 
I  Guder!  nei,  han  lever 


Af  alle  Kræfter. 


Stærkodder. 
Tal  mig  uden  Omsvøb! 
Gudlaug. 
Velan,  min  Helt!  jeg  skal  forklare  mig 
I  Korthed,  da  jeg  seer,  du  Korthed  ynder: 
Haardt  hviler  Thors  Forbandelse  paa  dig, 
Derfor  mislykkes  Alt,  hvad  du  begynder. 
Du  drogst  til  Syd,  i  vilden  Heltefærd 
Du  vilde  lindre  med  din  Død  din  Smerte  — 
Men  ingen  ærlig  Kæmpes  hvasse  Sværd 
Endnu  har  trængt  sig  i  dit  grumme  Hierte. 
Nu  komst  du  hiem.    Du  drevst  paa  Ærens  Vei 
Frem  Frodes  Søn,  optændt  af  Helteflammen; 
Saa  klog  du  varst,  saa  mærkte  du  dog  ei, 
At  Æblet  ei  var  faldet  langt  fra  Stammen. 
En  uretmæssig  Arving  blev  en  Træl, 
Skiøndt  til  en  Helt  du  havde  ham  optugtet. 
Han  gaaer  med  al  sin  usle  Æt  til  Hel; 

Saa  lidet  har  din  hele  Lærdom  frugtet. 

I  Lediggang  sig  søler  Vendemod, 

Og  Vellyst  elsker  kun  hans  utro  Qvinde. 

Sit  gamle,  kongelige,  danske  Blod 

Vil  med  et  Nidingsdrog  han  frækt  forbinde. 

Du  komst  at  see  et  Riges  Undergang, 

Forgiæves  vil  han  dig  sin  Svaghed  skiule. 

Du  est  jo  Skiald,  syng  nu  en  Svanesang  — 

Og  følg  din  Fostersøn  til  Helas  Hule! 

Han  gaaer. 

Stærkodder. 
Det  maa  see  ilde  ud  med  Odins  Land, 
Naar  bittert  Fiendskab  imod  Mennisken 
Selv  snoer  sig  som  en  Orm  om  Gudens  Blodsteen. 
Saa  le  des  vilst  du  slaae  Stærkodder  ned? 
Du  feiler.    Storm  og  Uveir  jager  just 
Den  gamle  Hval  af  Slummeren  paa  Dybet. 
Før  dæmper  du  en  kraftig  Ild  med  Blæst, 
Og  slukker  den  med  Olie.    Haand  paa  Værket! 
Er  Ingild  siunken  end  med  samt  sin  Slægt, 
Jeg  bringer  Alt  igien  i  Ligevægt. 

Han  gaaer. 
Fengo  med  Tienere,  som  bære  Smykker  i  Kurve. 

Fengo. 
Fra  Buret  kommer  Jomfru  Helga,  gaaer 
Med  sine  Møer  til  HIedre.    Hurtig!  hænger 
De  gyldne  Smykker,  Ædelstene,  Perlef 
Paa  Buskene  rundtom  i  denne  Grønning, 
At  det  seer  ud,  som  om  det  friske  Løv 
Udsprunget  var  mad  Guld-  og  Sølver-Blomster 

STÆEKODDEK. 


Paa  Veien,  hvor  Fyrstinden  gaaer  forbi. 
De  hæDge  Smykkerne  omkring. 
Hun  kommer;  skynder  eder!  fort,  afsted! 

De  gaae. 

Helga. 
Jeg  træffer  dig  i  Offerlunden,  Fengo? 
Hvad  vilst  du?    Du  bortsender  mine  Møer. 

Fengo 

opskruet 
I  Skoven  elskovslagné  Kæmpe  staaer. 
Og  haaber,  at  skiøn  Helga  snarlig  kommer. 
Fra  sikkre  Jomfrubuur  hun  sagte  gaaer, 
Den  bedste  Rosenvand  i  grønne  Sommer. 
Fra  Disarsalen  skuer  Frigga  ned, 
Hun  veed,  hvor  Helgas  spæde  Fod  vil  træde, 
Thi  tryller  hun  det  hele  Urtebed 
Til  endnu  større  Skiønhed,  større  Glæde. 
Med  Ædelstene  smykt  sig  Græsset  har 
Alt  efter  Herthas  synderlige  Villie. 
Mon  Rosenstokken  før  Karbunkler  bar. 
Og  Sivets  ranke  Rør  en  Sølverlilie? 
Den  gule  Jord,  af  ferske  Urter  fuld, 
Som  endnu  Morgenduggens  Draaber  bade, 
Har  sig  forvandlet  til  det  gule  Guld, 
Og  blinker  blaat  med  Smykkets  Glimmerblade. 
Hvem  bød  Asynien  virke  slig  en  Pragt, 

Som  Øiesynet  her  saa  huldt  forlyster? 

Han  lægger  Haanden  paa  sit  Bryst. 
Vaulundur  kom,  en  Smed,  i  Lænker  lagt 
Ei  af  en  Konning,  men  en  Konnings  Søster. 

Helga. 
Ved  Odin,  Fengo!  jeg  forstaaer  dig  ei. 

Du  est  en  Gudsforagter,  og  dog  nævner 
Du  Guderne  i  dine  kiælne  Sange. 

Fengo. 
Astsæle  Mø!  ha,  vidste  du  kun  selv, 
Hvor  yndigt  dette  Vildskab  klæder  dig. 
Skield  kun;  der  kommer  vel  den  Tid  og  Stund, 
At  du  vilst  bedre  skiønne  paa  din  Fengo. 

Helga. 
Jeg  hader  dig! 

Fengo. 
Had  ligner  Elskov  meer, 
End   du  formoder.    De  er  Livets  Kryder. 
Kun  Ligegyldighed  er  frygtelig. 

Helga. 
Ha,  Fengo!  du  est  græsselig.    Du  taler 
Om  Vildskab,  som  Sydlandet  kalder  det, 
Og  aldrig  skued  jeg  dog  værre  Vildmand, 
End   dig:  Du  spøger  med  det  Helligste, 
Og  praler  selv  for  Verden  med  din  Feighed. 

Fengo. 
Var  ei  det  stolte  Rom  den  modigste 
Valkyrie,  som  svæved  over  Jorden? 
Dog  saae  jeg  hende  med  sin  Ørnevinge 
At  bukke  under  for  en  Genserik, 
At  kysse  Riset  ydmyg  som  en  Træl. 
Det  stolte  Grækenland,  Oldtidens  Dronning, 
Har  jeg  seet  skiælve  for  en  barket  Kiødklump, 
En  Attila,  og  kiøbe  sig  sin  Fred. 
Jo,  deres  Heltemod  og  Tapperhed! 
Nei,   >nyd  dit  Liv,  forstærk  dig  Nydelsen!« 
Det  er  den  sande  Viisdom. 

STÆRKODDER. 


Helga. 

Saadan  talte 
Et  Dyr,  i  Fald,  som  du,  det  kunde  mæle. 
Er  Kraft  et  Blændværk  nu,  fordi  den  mangler 
Det  kiælne  Syd,  og  kommer  ned  fra  Nord? 

Fengo. 
Den  kommer  ned,  men  kommer  den  tilbage? 
Jeg  prøved  eengang,  men  forgieves,  paa 
At  springe  over  Gierdet  i  en  Kornmark, 
Af  Cimbrers  og  Teutoners  Helteknokler. 
Det  var  mig  alt  for  høit. 

Helga. 

Din  Tunge,  Fengo! 
Forstaaer  at  fægte  bedre,  end  din  Arm. 

Fengo. 
Armen  er  Kroppens  Forsvar,  Tungen  Siælens. 

Helga. 
Og  du  kanst  troe,  jeg  skulde  foretrække 
For  Eigil  dig,  den  Feige  for  en  Helt? 

Fengo. 
Ung  Eigil  tvinger  Bølgen,  Fengo  Malmet! 
Han  slaaer  ihiel,  jeg  danner  og  frembringer. 
Din  Broder  giorde  mig  til  Jarl;  jeg  har 
En  talrig  Skare  Mænd,  som  lystre  mig. 
Og  slaae  for  mig,  saameget  jeg  forlanger. 

Helga. 
Nu  hør,  min  Fengo!  hvad  din  Brud  har  svoret. 
En  anden  Ed,  saa  hellig  som  den  første: 
I  Fald  du  tvinger  mig  til  din  at  vorde, 
Skal  denne  blanke  Daggert,  som  jeg  bærer 

Ved  Bæltet,  giennembore  Helgas  Hierte 
Paa  Brudebolstret. 

Fengo. 
Hulde  Sværmerske! 
At  gaae  til  Brudebolstret  er  ei  nær 
Saa  farligt,  som  at  gaae  til  Graven,  Helga! 

Helga. 
Du  vilst? 

Fengo. 
Jeg  vil  ei  miste  dig,  min  Elskte! 
Vær  ikke  længer  vild,  tag  disse  Smykker, 
Som   Fengos  kunsterfarne  Haand  har  dannet 
Til  Pryd  for  sin  ulignelige  Brud. 

Helga  gaaer  bort. 

Fengo. 
Mon   det  er  Møens  Alvor?    Hun  er  heftig. 
Men   om  saa  var,  kan  jeg  for,  at  hun  raser? 
Et  Selvmord  skiller  hende  ved  sin  Brudgom, 
Men   derfor  vorder  han  dog  Ingilds  Maag.  — 
I  Trælle!  tager  atter  disse  Smykker. 
Der  kommer  vel  den  Dag,  at  Helga  ønsker. 
Hvad  nu  hun  vraged.    Armbaand,  Braser,  Bælter 
Er  Mading,  hvormed  Qvindehierter  angles. 

Tienerne  gaae  bort  med  Smykkerne. 

Stærkodder 

kommer  gnmdende,  som  om  han  ikke  mærkede  Fengo. 
Nei,   det  er  slet!  dum  Hovmod!    At  foragte 
En  Mand,  fordi  han  øver  sielden  Kunst! 
Kan  Sindets  Gaver  ikke  sammenlignes 
Med  Dristighed  og  tappert  Heltemod? 
Og  var  ei  mangen  kunsterfaren  Græker, 

Som  Guder  hug  i  Steen,  langt  mere  stor, 
End  følesløse  Klods,  som  sønderslog  dem? 

Fengo 
forundret. 
Hvo  fører  sligt  et  Sprog  i  Hledrelund? 
En  gammel  Mand! 

Gaaer  ham  i  Møde. 

Hvem  mener  du,  min  Gubbe  t^ 
Stærkodder. 
Min  rige  Herre!  kiender  du  en  Mand, 
Som  hedder  Fengo? 

Fengo. 

Ikke  synderligt. 
Stærkodder. 
Han  ægter  Kongens  Søster,  lad  saa  være! 
Skal  derfor  en  uvorn  Uvidenhed 
Ham  skieide  haanligt  for  en  Askepuster, 
En  Træl,  som  rager  Kul  med  sine  Hænder? 

Fengo. 
Hvo  er  den  Uforskammede? 

Stærkodder. 

Thors  Præst. 
Fengo. 
Min  stolte  Gudlaug!  ha,  du  troer  dig  vel 
Forskandset  bag  din  Offersteen.    Men  bi! 

Stærkodder. 
Hans  sorte  Skiæg  end  voxer  ham  for  tykt. 
Han  tager  end  varmt  Blod  af  Lidenskab 
For  Viisdoms  Ild  i  Alderdommens  Lampe. 

Fengo. 
Du  taler  snildt,  min  Gubbe!    Jeg  er  Fengo. 
Det  glæder  mig  at  høre  — 

Stærkodder 

forundret. 

Du?  du  Fengo? 
Og  sagde  nys,  du  kiendte  Intet  til  ham? 

Fengo. 
Hvo  kiender  vel  sig  selv? 

Stærkodder. 

Sindrige  Fengo!  — 
Men  hvad  Bagtalelse  dog  mægter!    Gudlaug 
Mig  taler  om  en  —  Træl,  en  —  Askepuster, 
Og  aldrig  saae  jeg  mere  prægtig  Herre; 
Med  guldindvirket  Kiortel,  Bæverskind 
Om  Skiddren,  Haaret  flettet  ind  med  Baand, 
Og  Perler,  Ædelsteen  paa  Tøflerne. 

Fengo. 
Ei  sandt,  du  finder  vakker  denne  Dragt? 

Stærkodder. 
Ja,  ved  min  Agt  for  dig,  særdeles  vakker. 
Hvad  slig  en  Mand  maa  være  Kongen  tienlig! 
Thi  jeg  forudseer,  at  du  staaer  ham  bi 
Med  Alting.    Du  est  af  de  sieldne  Væsner, 
Som,  mens  de  leve^  skynde  Tiden  frem 
Et  Par  Aarhundreder  i  Kløgt  og  Sæder. 
Ei  sandt,  du  est  Skioldungens  høire  Haand? 

Fengo. 
Hans  Haand,   min  Ven!  hans  Hoved  og  hans  Hierte. 

Stærkodder. 
Dit  Hoved  og  dit  Hierte,  snilde  Fengo! 
Forædler  Freden  ham  med  vise  Love; 
Din  Haand   maa  staae  ham  bi  med  mandig  Kraft. 
Som  Vidrik  Verlandsøn,  har  uden  Tvivl 


Digitized  by  VjjOOQIC 


24 


STÆRKODDER. 


Du  malet  Tang  og  Hammer  i  det  Skiold, 
Hvormed  din  Styrke  skiermer  Fædrelandet. 

Fengo. 
Jeg  takker  dig  for  dine  gode  Tanker. 

Stærkodder. 
Ei!  hvilken  prægtig  Glavind  ved  din  Side. 

Fengo. 
Fornøie  Vaaben  dig  endnu? 

Stærkodder. 

Særdeles. 
Fengo. 
Og  har  dog  selv  kun  der  et  rustent  Værge. 

Stærkodder. 
Men  stærkt  og  skarpt.    Jeg  sætter  det  mod  dit. 

Fengo. 
Vel  muligt. 

Stærkodder. 
Vilst  du  vise  mig  en  Gunst? 
Fengo. 
Hvorfor  ei? 

Stærkodder. 
Døden  stunder  til,  jeg  frygter 
At  gieste  Hel,  i  Fald  jeg  døer  af  Sot. 
Min  Herre!  vilst  du  fælde  mig  i  Kamp? 

Fengo. 
Det  lønnes  ei  med  Egeløv  paa  Hledre, 
At  dræbe  magtesløse  Oldinger. 

Stærkodder. 
Du  skalst  ei  dømme  Alt,  min  snilde  Fengo! 
Af  det  Udvortes.    Falken  duer  vel 
Til  Jagten  end,  skiøndt  den  er  graa. 

Fengo. 

Hvem  est  du? 

Stærkodder. 
Jeg  var,  som  du,  en  Hledrekonges  Ven; 
Forstod,  som  du,  en  Kunst:  jeg  var  en  Skiald; 
Og  Tid  og  Idræt  smedded  mig  til  Kæmpe. 

Fengo. 
Stærkodder! 

Stærkodder. 
See,  du  nævner  mig. 

Fengo. 

Velkommen ! 
Vort  Danmarks  Stolthed,  Jordens  Skræk,  omfavn  mig ! 

Stærkodder. 
Min  Ven!  din  Smiger  triller  tørt,  som  Draaber, 
Af  Alderdommens  sølverhvide  Duun; 
Den  blødner  mig  ei  Sindet.    Hvem  jeg  er. 
Det  veed  jeg  saare  vel:  en  gammel  Synder; 
Men  dog  en  Helt,  som  bøded  for  sin  Synd. 
Dog  hviler  Hevnens  Haand  endnu  paa  mig 
Saalænge,  til  min  Død  forløser  Olaf 
Af  Niffelheim.    I  Danmark  vil  jeg  døe. 
En  dansk,  en  sielden  Helt  maa  fælde  mig,  — 

Og  denne  Danske,  denne  Helt,  —  est  du! 
Han  drager  sit  Sværd. 

Fengo 

forskrækket. 

Jeg? 

Stærkodder. 
Est  du  ikke  Kongens  høire  Haand? 

Fengo. 
De  barske  Tider  har  forandret  sig; 
Jeg  tiener  ham  med  Raad,  med  viis  Forvaltning. 

Stærkodder. 
Forvaltning  uden  Kraft  er  Børneleg. 

Fengo. 
Jeg  Gartner  er  i  Danerkongens  Hauge. 

Stærkodder. 
Hans  første  Mand  maa  være  Haugens  Bolværk, 
Maa  vogte  den  med  Styrkens  dragne  Sværd, 
Maa  ikke  blegne,  naar  Valkyriens 
Blodrøde  Vinge  vinker  ham  til  Fare. 

Fengo. 
Jeg  gaaer  i  Kamp,  naar  Pligt  og  Ære  byde; 
Den  vilde  Kaadheds  Dyst  foragter  jeg. 

Stærkodder. 
Saa  drag  dit  Sværd;  dig  byde  Pligt  og  Ære- 
Den  strenge  Gudlaug  kalder  dig  en  Niding; 
Jeg  kalder  dig  en  Niding,  hvis  du  negter 
At  kæmpe,  kraftfuld  Yngling  som  du  est, 
Med  en  af  Alder  dybt  nedbøiet  Gubbe. 
Drag  ud  din  funklende  Karbunkelglavind 
Mod  dette  rustne  Jern,  beviis  med  Manddom, 
At  den  almene  Røst  i  Folket  lyver! 
Fengo  tier. 

Stærkodder. 
Du  afslaaer  Kampen!    Gudlaug  havde  Ret? 
Nu,  er  det  saa,  est  du  i  Sandhed  Niding  — 
Da  var  det  Synd,  at  dette  gode  Sværd, 
Som  ruster  med  de  største  Heltes  Blod, 
Paa  sine  gamle  Dage  skulde  smittes 

Af  denne  dine  Aarers  blege  Vædske, 

Som  malet  har  din  Kind  med  Frygtens  Kalk. 

Til  Sagen  altsaa! 

Han  slaaer  paa  sit  Skiold,  hans  Kæmper  træde  frem. 
Tager  denne  Svend, 
Udbringer  ham  paa  Skibet,  binder  ham 
Med  disse  rige,  kostelige  Kiæder, 
Som  slynge  sig  omkring  hans  Hals  og  Arm, 
Og  kaster  ham  i  Rummet! 

Fengo. 

Ha,  du  vover? 
Stærkodder. 
Af  Naade  dig  Stærkodder  Livet  skienker; 
Du  selv  har  smeddet  dine  gyldne  Lænker. 

De  føre  ham  bort. 

-Stærkodder 

alene. 
Grundvolden  til  mit  Værk  er  lagt.    Let  blev  det 
At  luge  bort  med  Rod  et  ublu  Knægræs, 
Som  vandt  sig  om  min  Rose.  —  Helga!  Helga! 
I  Guder!  hvis  hun  elskte  ham?  i  Fald  hun 
Ei  bedre  var,  end  han?    Alt  kommer  hun, 
Hidbuden  af  min  Hasting.    Er  det  saa. 
Har  du  giort  Frodes  Helteblod  til  Skamme  — 
Da  er  alt  Haab  forsvundet.    Offre  vil  jeg 
Dig  Skiændige  paa  Danmarks  Strand  til  Odin, 
Og  har  min  Skum  først  lædsket  sig  i  Blod, 
.Da  Vee  hver  Niding,  som  dens  Tunge  møder! 
Helga 

kommer. 
Hvad  vilst  du  gamle,  sølverlokte  Helt, 
Som  ved   din  Smaadreng  kalder  mig  i  Lunden? 

Stærkodder 

afsides. 
Ha,  hun  er  skiøn!    Saa  ædeldannet  Kar 
Kan  ei  indslutte  Skiændigheders  Gift. 

Helga. 
Mig  tykkes,  Olding!  jeg  skal  kiende  dig. 

Stærkodder. 
Vel  muligt.    Denne  Arm  dig  ofte  bar 
For  sexten  Vintre  siden.    Da  varst  du 
Kun  liden,  men  dog  alt  det  Skiønneste, 
Som  du  endnu  kan  være;  hvad  du  muHgt 
Ei  længer  est. 

Helga. 
Hvad  mener  du? 
Stærkodder. 

Uskyldig ! 
Helga. 

O,  Freia!  kom  jeg  hid  for  at  forhaanes? 

Hun  vil  gaae. 

Stærkodder 

træder  tiende  i  Veien. 
Bliv! 

Helga. 
Ha,  du  understaaer  dig? 
Stærkodder. 

Ja,  min  Helga! 
Jeg  understaaer  mig,  Alt  at  undersøge. 
Og  Vee  dig,  hvis  du  stammer  i  dit  Regnskab. 

Helga. 
Hvad  vilst  du  mig?    Hvem  est  du? 
Stærkodder. 

Du  est  vorden 
En  yndig  Fugl,  en  Lyst  for  Danerskoven. 

Men   giftig  har  en  Slange  sig  indsneget, 
Har   smittet  Græsset  fælt  med  Bugens  Edder; 
Vee   dig,  hvis  den  har  lokket  dig  i  Svælget 
Med   Braaddens  falske  Hvislen! 
Helga. 

Alle  Guder! 
Jeg   kiender  dig  igien,  du  est  Stærkodder. 
Hun  synker  ned,  og  omfavner  hans  Knæe. 

Stærkodder. 
Stat   op!  —  Hvor  gierne  raabte  jeg:  Omfavn  mig! 
End  tør  jeg  ikke;  jeg  maa  vide  først, 
Om   du  fortiener  Helts  Omfavnelse. 

Helga. 
Min   Fosterfader! 

Stærkodder. 
Tal  ei,  hæv  det  store, 
Nedsiunkne  Laag,  som  hvælver  om  dit  Øie, 
Staa  for  mig,  Ansigt  imod  Ansigt,  see  mig 
I  Øiet!  —  Jeg  forstaaer  det  stumme  Sprog. 
Fordreiet  Smiil,  paatvungen  Blussen,  Taarer 
Ei  daare  mig.    Jeg  kiender  af  Erfaring 
Den  Tavle,  som  Alfader  Larven  gav; 
Hvorpaa  Samvittighedens  Griffel  tegner. 
See  stivt  paa  mig,  og  siig:  Jeg  er  uskyldig! 

Helga. 
Jeg  er  uskyldig. 

Stærkodder. 
Dersom  S^mdens  Lue 
Ei  ligner  Blufærds  Rødme,  Edderdraaben 
Ei  Taaren  i  fornærmet  Uskylds  Øie, 
Saa  est  du  det. 

Oelilenschlåger.   IV.  3 

Helga. 
Jeg  er  det. 
Stærkodder. 

Ja,  du  est. 
Omfavn  mig,  og  tilgiv  den  tidt  bedragne. 
Den  alt  for  haarde  Helt,  hvis  barske  Tvivl 
Har  saaret  din  jomfruelige  Ære, 

Helga. 
Min  Fader! 

Stærkodder. 
Altsaa  elsker  du  ei  Fengo? 
Helga. 
Jeg  hader  ham,  jeg  afskyer  ham! 
Stærkodder. 

Skiønt  farver 
Den  spæde  Pigeharm  din  Kind  med  Purpur, 
Og  viser  mig,  at  du  est  Frodes  Blod. 

Helga. 
Komst  du  til  min,  til  Danmarks  Redning? 
Stærkodder. 

Troer   du. 

Det  reddes  ved  en  Oldings  sidste  Kraft? 

Helga. 
Stærkodder  kunde  stedse,  hvad  han  vilde. 

Stærkodder. 
Er  Alting  da  saa  sørgeligt  paa  Hledre, 
Som  Gudlaug  vidner? 

Helga. 
Ingild  er  forført. 
Stærkodder. 
Hans  Hustru? 

Helga. 
.    See  med  dine  egne  Øine! 
Stærkodder. 
Og  du  staaer  som  et  sneehvidt,  bange  Lam, 
Der  har  forvildet  sig  blandt  Skovens  Ulve? 

Helga. 
Jeg  staaer  ei  ene,  Freia  være  lovet! 
Nei,  nu,  da  du  est  kommen,  haaber  jeg. 
En  ærlig  Helt,  en  Kongesøn  fra  Norge, 
Den  unge  Eigil  elsker  mig.    En  Vinter 
Har  modnet  Elskovs  Blomst  i  vore  Hierter, 
Imens  hans  Skib  stod  frossen  ind  i  Fiorden. 
Nu  smelted  den,  og  giorde  mig  til  lis; 
Men  Angstens  lis  tøer  bort  for  Heltesolen. 
Nu  vil  ei  hstigt  Fiendskab  tvinge  Eigil 
At  kappe  Haabets  Anker  og  forlade 
Sin  Helga  og  det  bøgerige  Hledre. 
Den  gamle  Grif  er  kommen  hiem,  han  tager 
Sig  af  den  unge  Ørn. 

Stærkodder. 
Saaledes  hører 
Jeg  gierne  Frodes  unge  Datter  tale. 
Men  est  du  vis  derpaa,  det  er  en  Ørn, 
Som  vundet  har  dit  Hierte?    Unge  Møer 
Troe  tidt  at  see  en  Ørn,  som  undersøgt 
Er  en  letfærdig  Fugl. 

Helga. 

Jeg  underkaster 
Min  Eigil  tillidsfuld  Stærkodders  Prøve. 

Stærkodder. 
Jeg  gaaer  mit  Værk  med  raske  Skridt  i  Møde. 

3* 

Stol  paa  din  gamle  Fosterfader,  Helga! 
Paa  din  Uskyldighed,  og  haab  til  Freia. 

Helga. 
O,  Thor!  skal  atter  Kraft  paa  Hledre  bygge? 
Skal  Vellyst  vige  for  det  sunde  Mod? 

Stærkodder. 
Den  maa-,  thi  før  kan  ikke  Olafs  Skygge 
Af  Helheim  løses  med  Stærkodders  Blod. 

Helga. 
Min  Fosterfader!   Helga  haaber  atter. 
Thor  styrke  dig!    Farvel! 

'         Stærkodder. 

Farvel,  min  Datter! 

De  gaae  til  forskielUse  Sider. 

BONDESTUE. 

SvAjrHYiDi  spinder  Hør.  ^laiL  skæfter  File. 
SVANHVIDE. 

Men,  Eigil!  siig,  hvor  kanst  du  være  munter, 
Da  Haabet  ganske  glipper? 
Eigil. 

Jeg  har  flyet 
Den  stolte  Kongesal,  og  tinget  mig 
I  Kost  hos  dig,  Svanhvide!  for  at  undgaae 
De  mig  forhadte  Ansigter;  ei  for 
At  hielpe  dig  i  Eenrum  med  at  græde. 

Svanhvide. 
Hvad  haaber  du  da  paa? 

Eigil. 

Paa  Lykken. 
Svanhvide. 

Akt 
Den  er  bedragelig. 

Eigil. 
Stundom,  ei  altid! 
Fra  spæde  Barndom  fulgte  den  mig  tro, 
Og  aldrig  gik  jeg  den  et  Skridt  i  Møde. 
Jeg  husker,  at  min  Moder  ofte  sagde: 
>Den  Dreng  blier  mere  heldig,  end  hans  Fader«; 
Hvad  ikke  jeg  begreb,   thi  Konning  Eisten 
Er  en  velmægtig  Drot  paa  Agde. 

SVANHVIDE, 

Siig, 
Hvori  bestod  da  hidindtil  din  Lykke? 

Eigil. 
Den  kom,  naar  jeg  den  vented  mindst,  og  naar 
Jeg  den  behøved  meest.    Som  Gut  paa  sex  Aar 
Nedstyrted  jeg  fra  Loftet.    Alle  troede: 
Nu  ligger  han  paa  Jorden  sønderknuust! 
Men  et  veldædigt  Hølæs  kom  just  neden 
Indagende,  som  tog  mig  i  sin  Favn. 
Hvor  ofte  dette  vildtforvovne  Hoved 
Har  været  under  Isen,  og  hvor  ofte 
Man  atter  opdrog  det  ved  denne  Haarbusk, 
Blev  for  vidtløftigt  her  dig  at  fortælle. 
Selv  mine  Ribbeen  have  givet  efter 
For  en  med  tykke  Jern  beslagen  Stridsvogn. 
Og  seer  du  paa  min  Kind  her  denne  Rift? 

SVANHVIDE. 

Ja,  hvad  er  det?  et  Hug? 

Eigil. 

Der  foer  mig  Døden 
Forbi,  befiædret  som  en  fiendtlig  Piil, 
Min  Undergang  et  Straahalm  nær. 

SVANHVIDB. 

Nu,  Eigil! 
De  hvide  Alfer  skaanede  dit  Liv. 
Men   er  ei  undertiden  Livets  Eie 
Meer  bittert,  selv  end  Døden? 
Eigil. 

Eengang  hovned 
Min  Faders  Haand;  Kræft  var  i  Buldningen. 
Jeg  gaaer  i  Skoven,  rykker  Græsset  op 
Af  Jorden  i  min  Utaalmodighed. 
Mod  Aften  gaaer  jeg  med  en  Haandfuld  hiem, 
Jeg  lægger  den  paa  Saaret  for  at  køle  — 
Da  gik  der  Hul  paa  Bylden,  og  den  lægtes, 
Og  siden  fandt  man,  det  var  gode  Urter, 
Som  af  en  Hændelse  min  Gramsen  traf. 

SVANHVIDE. 

Du  sparer  altsaa  ei  paa  Lykken  selv, 

Men  deler  den,  hvor  du  er  nær,  med  Andre? 

Eigil. 
Ved   Thor,  jeg  veed  det  ei.    Min  største  Lykke 
Var,  at  mit  Skib  frøs  ind,  og  at  jeg  lærte 
At  kiende  Helga,  at  det  lykkedes 
En  fremmed  Yngling,   meer  end  Landets  Sønner, 
At  vinde  hendes  Hierte. 

SVANHVIDE. 

Og  din  Fiende? 
Eigil. 
Den  usle  Fengo  kan  ei  naae  sit  Maal; 
Vild  Uregierlighed  vil  snart  fortære 
Den  galne  Angantyrs  optændte  Bryst. 

SVANHVIDE. 

Din  Kummer  kan  jeg  dele,  el  dit  Haab. 

Eigil. 
Vitiolf  er  død  som  Helt,  det  maa  dig  trøste. 
Din  Hasting  lever  vel,  har  du  jo  hørt. 

SvANHVlDE.  ' 

Hvis  dog  jeg  havde  ham  beholdt  til  Trøst! 
Hvad  skal  et  Barn  i  Strid? 
Eigil. 

Optugtes  skal  han 
Bag  sikkre  Vognborg,  hærdes,  vænnes  til 
At  skue  Døden  daglig  under  Øiet, 
Staae  færdig,  som  en  Helt,  før  selv  han  veed  det. 
Og  vende  egekrandst  til  Fædrelandet. 
Hvor  gammel  var  han,  da  han  gik? 

SVANHVIDE. 

Syv  Aar. 

Eigil. 
Hvor  længe  har  han  været  borte? 

SVANHVIDE. 

Sex  Aar. 
Eigil. 
Saa  kiendte  du  ham  knap,  i  Fald  du  saae  ham? 

SvANHVIDE. 

Jeg  seer  ham  aldrig  meer ! 
Eigil. 

Hvor  veedst  du  det? 
Tidt  kommer  Glæden,  naar  den  ventes  mindst. 
Hasting 

stikker  Hovedet  ind  ad  Døren. 
O,  med  Forlov  at  spørge:  boer  ei  her 

En  Herseqvinde,  Enke  efter  Vitiolf, 
Ved  Navn  Svanhvide? 

Eigil. 
Jo,  der  sidder  hun. 
Hasting 

løber  hen,  og  omfavner  hende. 
Min  Moder! 

Svanhvide. 
Hasting!  Hasting!  Alle  Guder! 
Et  Jertegn!  der  er  skeet  et  Jertegn. 
Hun  græder. 

Hasting. 

Moder ! 
Min  Moder!  Er  der  Noget  meer  naturligt, 
End  at  en  Søn  hiemiler  til  sin  Moder? 

Svanhvide. 
Min  Hasting?  er  du?   Ja!    Hvor  han  er  voxet! 
Hvor  herligt  klæder  ham  hans  Kobberpandser ! 
Jeg  kiender  dem  igien,  din  Faders  Øine. 

Hasting. 
Ja,  Moer!  jeg  kiender  dig  paa  Nøgleknippet, 
Paa  Gedekiortlen,  din  blaafarved  Særk; 
Meest  paa  din  Stemme  dog,  og  paa  dit  Ansigt. 
Eigil 

forundret. 
I  Guder!  hvad  skal  Eigil  sige  hertil? 
Opfylder  en  lyksalig  Hændelse 
Saasnart  hans  Ønsker,  som  Svanhvides? 

Hasting. 

Est 
Du  Eigil,  unge  Herre!  saa  fomøi  dig: 
Hiemkommen  er  Stærkodder,  han  har  lagt 

Din  Avindsmand  i  Lænker,  han  vil  hielpe 
Dig  til  din  skiønne  Brud. 

Eigil. 

Stærkodder? 
Hasting. 

Ja, 
Og  vilst  du  ikke  troe,  saa  see  ham  der! 
Der  er  han  selv,  nu  kanst  du  tale  med  ham. 
Jeg  gaaer  at  hilse  paa  min  Moer  i  Eenrum. 

SVANHVIDE. 

Mit  Barn!  o,  jeg  er  ude  af  mig  selv. 

Hasting. 
Og  jeg  var  aldrig  meer  mig  selv,  end  nu. 
Hei,  Wodan!  Tak!  jeg  fandt,  jeg  har  min  Moder. 

De  gaae. 

Stærkodder 

kommer. 
Her  maa  det  være.    Boer  ung  Eigil  her? 

Eigil. 
Du  seer  ham,  ædle  Jarl! 

Stærkodder. 

Omfavn  mig,  Yngling! 
i  det  Eigil  kommer  ham  nærmere,  farer  Stærkodder  forskrækket 

tilbage. 
I  Guder?  —  Stands!  —  Du  Eigil?  Helgas  Beiler? 

Eigil. 
Kong  Eistens  Søn  af  Agde. 

Stærkodder. 

Virkelig? 

Eigil. 
I  Sandhed,  Jarl! 

Stærkodder 

fatter  sig. 
Velan,  ræk  mig  din  Haand! 

Eigil 

kommer  nærmere. 
Tillad  — 

Stærkodder 

atter  forfærdet 
Hvad  vilst  du  mig? 
Eigil. 

Du  bødst  mig  selv  — 
Stærkodder. 
Af  Agde?    Ha,  du  ligner  ei  din  Fader! 

Eigil. 
Det  har  mig  Flere  sagt. 

Stærkodder. 

Forlad  mig,  Yngling! 
Forlad  mig  for  et  Øieblik. 

Eigil. 

Er  jeg 
Uheldig  nok  til  at  mishage  dig? 
Stærkodder. 
Nei!  —  men  forlad  mig!  —  Vi  skal  tales  ved. 

Eigil  gaaer. 

Stærkodder 

ene. 
I  Guder!  hvad  er  det?    Var  det  ei  Olaf? 
Saa  smuk,  saa  munter,  som  han  stod  for  mig 
Faa  Timer  — =  før  jeg  dræbte  ham?  —  Indbildning!  — 
Hvis  —  Men  det  er  en  Normand,  Eistens  Søn  — 
Og  Olafs  Dronning  døde  med  sit  Barn  — 
Gik  Rygtet.    Denne  Ynglings  Ansigtstræk 
Høit  straffer   det  med  Løgn.  —  En  flygtig  Liighed! 
Men  jeg  vil  fatte  mig  —  thi  denne  Liighed 

Har  selsomt  rystet  mig.    Ud  i  det  Frie! 

Han  gaaer. 

EN  SAL  PAA  KONGSGAARDEN. 

Angantyr  og  BoLYER  møde  hinanden. 

BOLVEE. 

Hil  Angantyr!  Velkommen  ifra  Skaane. 

Angantyr. 
Min  Broder! 

Bolver. 
Ei  jeg  havde  haabet,  Broder! 
At  see  dig  her  saasnart  igien. 

Angantyr. 

Hvi  saa? 
Et  trofast  Folk  ei  pleier  at  udmærke 
Sin  tabte  Konges  Gravøl  med  et  Oprør; 
De  svor  hans  Førstefødte  Lydighed, 
Saasnart  jeg  steg  paa  Thingets  Steen.   Men  I 
Fem  af  vort  før  uskillelige  Nital, 
Som  blev  tilbage  for  at  jorde  Halfdan, 
Har  I  opfyldt  en  sønlig  Pligt? 

BOLVER. 

Han  hviler 
I  aaben  Mark.    Om  Høien  har  vi  væltet 
Ni  store  Bautastene;  fem  for  os, 
Som  blev  tilbage,  fire  for  jer  Andre, 
Som  drog  til  Skaane  for  at  fange  Riget. 

Angantyr. 
Du  skuer  nu  en  kaaret  Konge  for  dig. 
Min  Bolver! 

BOLVER. 

Det  beviser  Ringen  mig 
Omkring  din  venstre  Arm.    Det  glæder  mig. 
At  du  est  vorden  karsk  igien  og  munter. 

Ei  sandt,  det  er  langt  bedre,  Angantyr! 
At  kaares  ud  til  Drot  i  Skaanes  Dal, 
End  sukke  for  en  Mø  i  Hledrelund, 
Som  spotter  kun  vor  Elskov? 

Angantyr. 

Spotter,  Bol  ver? 
Ha,  ved  min  Faders  Aske,  hun  skal  vende 
Sin*  Spot  til  Graadl 

BOLVER. 

Hun  græder  alt;  du  har 
Dit  Ønske  opfyldt. 

Angantyr. 

Virkelig?  hun  græder? 
Bolver. 
Fordi  hun  ei  er  vorden  Eigils  Brud. 

Angantyr. 
Ha,  daglig  dryppe  hendes  Øines  Gift 
Paa  hendes  Barm,  og  tære  hendes  Skiønhed! 

Bolver. 
Ung  Eigil  lader  ikke  af  at  haabe. 
I  Fald  han  vandt  sig  Kongens  Venskab? 
Angantyr. 

,  Troer  du 
Det  muhgt? 

BOLVER. 

Muligt?    Ingilds  Sind  sig  vender 
Saa  flux,  som  Vinden  om  de  danske  Øer; 
Kun  stadig  i  Ustadighed. 

Angantyr. 

Før  knuse 
Mit  Slagsværd  Eigil! 

Bolver. 

Kunde  du  kun  dæmpe 
Din  Heftighed,  min  Broder!  -Ha,  du  veedst, 
Hvor  kiær  jeg  har  dig.  Du  har  store  Gaver. 
Alt  est  du  Konge;  men  jeg  troer,  at  Skiebnen 
Har  mere  for  med  dig.  I  Fald  du  vilde  — 
Vårst  du  forsigtig  —  vidste  du  at  bruge 
De  Midler  — 

Angantyr. 
Har  du  talt  med  Svarteham? 
Hvad  siger  hun? 

Bol  VER. 
Hun  klager  Natten  hen, 
Omsværmer  med  udslagne  Haar  for  Maanen 
Ved  Kilderne,  som  skylle  Hledres  Bøge, 
Og  græder  over  Angantyr,  som  vrager 
Hvad  Hundred  ønskte  sig. 

Angantyr. 

Hun  styrer  Riget. 
Bolver. 
Hvor  gierne  gav  hun  Angantyr  sit  Scepter, 
I  Fald  han  hende  gav  sin  Kiærlighed. 

Angantyr. 
Hun  er  ei  hæslig. 

Bolver. 
Hæslig?    Dersom  Helga 
Kan  lignes  ved  den  unge  Vaarviol, 
Saa  ligner  Svarteham  den  fulde  Rose. 

Angantyr. 
Lign  hende  heller  ved  den  røde  Valmu, 
Der  blusser  blodigdunkel  og  beruser! 

I  Tanker. 
Nei,  Bolver!  nei!  jeg  trænger  ei  til  hende. 
En  Seidmand  spaaede  mig  paa  Fyrisvold: 
>Med  Halfdans  Sværd   du  tvinge  skalst  din  Fiende«. 
Hvor  har  I  det?    Giv  mig  min  Faders  Sværd! 
^et  falder  mig,  den  Førstefødte,  til. 

BOLVBR. 

Hvi  sagde  du  os  det  ei,  før  du  reiste? 

Nu  glemmer  Høiens  Muld  vor  Faders  Sværd, 

Det  hænger  fæstet  ved  hans  Askekrukke. 

Angantyr. 
Har  I  begravet  Halfdans  Sværd  med  ham? 

Bolver. 
Som  Skik  og  Brug  er. 

Angantyr. 

Ha,  I  giorde  ilde! 
Min  Lykke  hænger  ved  det  skarpe  Sværd. 

BOLVER. 

Der  er  jo  Sværde  nok.    Elsk  Svarteham, 

Saa  har  du  vundet  Danmark  uden  Sværdslag. 

Angantyr. 

Den  gamle  Seidmand  spaaede  mig  saa  vist: 

»Med  Halfdans  Sværd  du  tvinge  skalst  din  Fiende«. 

Ha,  I  begrov  mit  Haab! 

Bolver. 

Der  er  Fyrstinden. 

Hun  bringer  dig  meer,  end  du  turde  haabe. 

Vær  viis,  min  Ven!  benyt  dig  af  din  Lykke. 

Han  gaaer. 

Thusnelda 

kommer. 
Hil  Angantyr  i  Danmark!    Du  est  snar. 

Som  Ørnen.    Atter  her  i  Siølund  alt 
Med  kongelige  Guldring  om  din  Arm? 

Angantye. 
Hil  dig  og  sæl,  min  yndige  Fyrstinde! 
Mit  Ærind  kræved  ikke  megen  Tid; 
Let  er,  at  vinde  Land  ved  lovlig  Arv. 

Thusnelda. 
Ei  altid,  Angantyr!  ei  altid.    Dig, 
For  dig  er  sagtens  Alting  let,  som  bærer 
Din  Lykke  med  dig  i  din  høire  Haand. 

Angantyr. 
Ei  Manden  styrer  Lykken,  Lykken  ham. 

Thusnelda. 
Den  kom,  du  grebst  den.    Det  har  livnet  dig. 
Stolt  fandt  jeg  stedse,  funklende  dit  Øie; 
Mig  tykkes  dog,  at  alt  i  Dag  det  brænder 
Med  mere  tillidsfuld  og  sikker  Lue. 
Er  nu  din  Kind  meer  end  sædvanlig  bleg  — 
Ha,  det  maae  vi  tilskrive  Helgas  Grumhed, 
Som  negtede  dens  brune  Blomst  sit  Solskin. 

Angantyr. 
Jeg  hader  Helga,  skiønne  Svarteham! 

Thusnelda. 
Tilgiv  et  Spøg,  en  Spot,  du  ei  fortiente! 
Jeg  burde  vidst:   den  stolte  Angantyr 
Kan  ikke  elske  den,  som  afskyer  ham. 

Angantyr. 
Lad  hende  skye!    Ha,  ved  min  Faders  Sværd^ 
Snart  skal  hun  see,  at  Elskeren  kan  hade! 

Thusnelda. 
Hvor  billig  er  din  Harm,  hvor  ivrig  maa 

Din  Hevnlyst  være,  da  et  Kongedom, 
Først  nys  erhvervet,  ei  kan  holde  dig 
Fra  Ingilds  Hof  og  fra  det  grønne  Hledrel 

Angantyr. 
Og  er  det  sagt,  huldsalige  Thusnelda! 
At  Hevnlyst  ene  var  den  Krog,  som  drog  mig? 

Thusnelda. 
Du  est  forvirret. 

Angantyr. 
Blomstrende  Fyrstinde! 
Hvor  herligt  hæver  du  dig,  høi  og  velskabt, 
I  den  kulsorte  Dragt.    Jeg  troer  at  skue 
Min   Skiebnes  Norne  for  mig,  seer  jeg  dig, 
Med  lyse  Stierner  om  en  venlig  Pande. 

Thusnelda. 
Har  Angantyr  i  Skaane  lært  at  smigre? 

Angantyr. 
Tilgiv ! 

Thusnelda. 
Hvor  gierne  jeg  tilgiver  dig. 

Angantyr. 
Det  danske  Folk  dig  kalder  Svarteham 
For  denne  Dragts  Skyld,  som  du  aldrig  skifter. 
Man  skulde  troe  at  see  et  skummelt  Væsen 
Ved  Lyden  af  dit  Navn.    Hvor  vidt  forfeilet! 

Thusnelda. 
Den  sorte  Dragt  blev  et  frivilligt  Valg, 
Tegn  paa  min  Smerte,  Udtryk  for  min  Kummer, 
Fra  Øieblikket,  da  jeg  maatte  friste 
Mit  Liv  ved  Ingilds  Side. 

Oehlenschiager.    IV.  4 

Angantye. 

Ha,  Thusnelda! 
Jeg  føler  og  deeltager  i  din  Skiebne. 

Thusnelda. 
Hvad  vælter  du  i  Hiertet,  Angantyr? 
Meer  end  sædvanlig  tankefuld  og  mørk. 

Angantyr. 
Een  Tanke  veed  jeg  os  besiæler  begge: 
Foragt  for  Ingild. 

Thusnelda. 

Ellers  ingen  anden? 

Angantyr. 
Den  veed  jeg  vist  du  deler  med  mig. 

Thusnelda 

for  sig. 

Vidste 
Jeg  halv  saa  sikkert,  at  du  deelte  min! 

Høit 

Ja,  jeg  tilstaaer  det,  jeg  foragter  Ingild. 

Og  har  jeg  ei  den  største  Ret  dertil? 

Hans  Fader  tvang  min  Fader,  Saxlands  Konge, 

Med  overlegen  Magt.    Grumt  maatte  Sverting 

Da  bære  Trælleaaget,  give  mig, 

Sin  Datter,  til  Kong  Frodes  Søn,  den  Niding. 

Men  Sverting  hevned  sig:  han  indebrændte 

Den  stolte  Frode,  da  han  holdt  sin  Bøn 

I  Auk-Thors  runde  Tempel  paa  Thorsager. 

Det  veed  min  Ingild,  veed,  at  Sverting  dræbte 

Hans  Fader,  og  dog  kalder  han  ham  Ven, 

Og  elsker  Dattren  af  sin  Faders  Bane. 

Angantyr. 
Ved  Thor!  med  Uret  sidder  Ingild  Konge 
Paa  Hledrestol. 

Thusnelda. 
Hvad  Andet?    Var  ei  Frode 
Den  yngste  Søn?    Var  Olaf  ei  den  ældste? 
Og  grunder  sig  paa  Stærkodds  grumme  Mord, 
Hvortil  ham  Hledregoderne  forførte, 
Ei  Ingilds  hele  Ret? 

Angantyr. 

Jeg  veed  det  vel. 
Min  Fader  Halfdan  havde  større  Krav 
Paa  Danmark,  end  Halvbroderen,  end  Ingild. 
Min  Fader  arved  Skaane  efter  Modren, 
Kong  Olafs  Søster;  halv  kun  Frodes  Blod, 
Halv  ægte  Blod  af  den  uskyldig  Dræbte. 

Thusnelda. 
Ei  sandt,  min  Angantyr!  den  høire  Arm 
Alt  skammer  sig,  fordi  den  ei  er  smykket 
Saa  kongeligt  og  gyldent,  som  den  venstre? 

Angantyr. 
Jeg  handler  uforsigtigt  i  at  yttre 
Min   Higen  og  mit  Hiertes  Længsel  dig. 

Thusnelda. 
To  Sceptre  styre  Jorden,  Angantyr! 
Det  ene  Styrke,  og  det  andet  Skiønhed. 
Det  første  er  af  Jern,  et  blytungt  Spiir, 
Som  tvinger  Mængden  under  Aag;  det  andet, 
Af  Guld  og  smykt  med  Ædelstene,  straaler 
I  Yndighedens  Haand,  og  kuer  ofte 
Den  store  Jordens  Helt,  som  eier  hiint. 

Det  leder  til  frivilligt  Slaveri, 

Og  tvinger  Slaven  til  at  kysse  Lænken. 

Kong  Ingild  overlod  mig  hiint  af  Jern; 

Hvor  tungt  for  den  uvante,  spæde  Haand! 

Var  Haanden  værdig  til  det  andet  Scepter, 

Det  gyldne,  det  karfunkelsmykte  ?  —  See, 

Det  staaer  kun  til  dig  selv  at  gribe  hiint, 

I  Fald  du  hylder  det,  som  alt  Naturen 

Mig  har  paa  Vuggen  lagt.  —  Nu  har  jeg  talt. 

Og  evig  skal  ubrødelige  Taushed 

Forsegle  fra  i  Dag  min  Læbe,  hvis 

Du  ei  forstaaer  mig,  ikke  vil  forstaae  mig; 

I  Fald  du  —  ha,  den  værste  Mulighed  — 

I  Fald  du  spotter.    Men,  ved  hiin  Thuiskon! 

Som  du,  forstaaer  den  stolte  Svarteham 

At  hade  bittert,  som  at  elske  sødt. 

Vælg  nu,  hvorledes  du  vilst  vinde  Danmark: 

Ved  blodigt  Had,  ved  fredsæl  Kiærlighed! 

Du  staaer  med  Valgets  Vægtskaal  i  din  Haand. 

Jeg  overlader  ganske  til  dig  selv 

At  undersøge,  hvilket  Lod  i  Skaalen 

Der  har  den  største  Vægt.  Hun  gaaer. 

Angantyr 
ene. 

Der  blæste  Luren, 
Nu  kan  vi  kaste  Tærninger  i  Skiold. 
Frisk,  Angantyr!  du  ynder  Lykkespil.  — 
End  staaer  du  uden  Skyld  paa  Randen  af 
Den  sorte,  vilde  Lidenskabens  Flod  — 
Styrt  dig  i  Elivagas  Svovelbølge, 
Og,  som  en  knækket  Gran,  skal  Voven  bære 

Din  slunkne  Bul  til  Underverdnens  Huler. 
Ærgierrighed    —  Forfører!  fæle  Loke!  — 
Man  siger,  der  er  Koglekraft  i  Guldet, 
Det  lokker  Synden,  og  fordærver  Hiertet. 

Ubunden  maa  jeg  være  ved  mit  Valg. 

Han  tager  Guldringen  af  8in  Arm,  og  lægger  den  hen. 
Lig  der!    En  Mand  maa  have  Armen  fri, 
Naar  han  skal  handle.    Nu,  saa  vælg  da,  Konge! 
Skalst  du  forraade  Ingild,  hykle  Elskov 
For  Svarteham,  og  styrte  Helga?  —  O, 
Hvi  kan  jeg  ikke  stryge  Kiærligheden 
Af  Hiertet,  som  af  Armen  denne  Ring? 
Send  mig  en  Alf  fra  Breidablik,  o  Baldur! 
Som  staaer  mig  bi  mod  Fristelsen.  —  Hvem  kommer? 

Helga  kommer;   1  det  hun  seer  Angantyr,  vil  hun  vende  tilbage 
iglen. 

Angantyr. 
Bliv,  Helga!  bliv!    Alfader  sendte  dig. 
Spar,  spar  paa  dette  korte  Øieblik! 
Hvert  Blund  er  Sædkorn  til  en  vigtig  Fremtid. 
Hør  mig! 

Helga. 
Hvad  vilst  du  mig?   Vilst  du  igien 
Mig  overvælde  med  din  vilde  Vredes 
Uskaansomhed !    Slip  mig!    Jeg  kiender  dig. 

Angantyr. 
Hør  mig!    Ha,  Helga,  Helga,  grumme  Mø! 
Dig  er  det!  dig!    Du  est  den  onde  Alf, 
Som  har  omspændt,  som  har  forført  mit  Hierte. 
Mit  Blod  flød  roligt,  som  den  klare  Kilde 
Igiennem  Nøisomhedens  lave  Dal; 
Du  fikst  det  til  at  koge,  til  at  sprudle 

Meer  glohedt,  end  den  hede  Straale  Vand, 
Som  fnyser  skumfuldt  giennem  Geisers  Rift. 
Ha,  løn  min  Elskov  med  Gienkiærlighed, 
Gg  mere  snar,  end  Foraarsskyen  skifter, 
Skal  Ulven  sig  forvandle  til  et  Lam! 
Hvad  ønsker  du?    En  Yngling?    Jeg  er  ung. 
En  Helt?    Alt  Skialden  siunger  om  min  Daad. 
En  Kongesøn?    Jeg  er  af  Frodes  Blod. 
En  høvisk  Svend?    Naturen  var  ei  karrig. 
Da  den  udrusted  mig.    En  trofast  Beiler? 
Mit  Hierte  hænger  fastere  ved  dig. 
End  Stjernen  ved  sin  Himmel. 

Helga. 

Angantyr ! 
Jeg  elsker  Eigil,  kan  ei  elske  dig. 
Det  veedst  du,  og  du  tvinger  ei  min  Hu, 
Om  ogsaa  hundred  Gange  du  omskifted 
Med  Venlighed  og  Kiærtegn  dine  Trusler. 

Angantye. 
Saa  haant  afviser  du  min  Kiærlighed? 

Helga. 
Med  Mildhed  har  jeg  ofte  svaret  dig; 
Dit  Ord  var  stedse,  som  den  Druknes  Ord. 
Du  har  fornærmet,  høist  bedrøvet  mig. 
Med  Trusler  vilde  du  min  Villie  tvinge; 
Ha,  du  kanst  troe  at  elske,  og  kanst  troe. 
At  Kiærligheden  tvinges?    Du  kanst  elske. 
Og  være  haard  og  grum  mod  den,  du  elsker? 

Angantyr. 
Ved  Freias  Luft,  jeg  elsker  høit  — 

Helga. 

Dig  selv; 
Ei  Helga.    Bild  dig  ei  det  Blændværk  ind! 
Du  havde  Lyst  at  flette  hendes  Ungdom 
Med  flere  Blomsterknopper  i  din  Krands. 
Du  vilst,  og  bliver  rasende,  fordi 
Den  svage  Mø  sig  sætter  mod  din  Villie. 
Nu  skal  jeg  tvinges  til  den  usle  Fengo; 
Men,  Stolte!  bi!  end  er  ei  Dagen  endt. 
Anganttr 

med  dæmpet  Harme. 
Nu,  Helga!  tving  dig,  see,  jeg  tvinger  mig. 
Vær  blid  og  snild,  viis,  at  du  elsker  Danmark 
Og  Ingild!    Kaster  ikke  Skibet  Anker 
I  Fredens  Havn,  naar  det  seer  Stormen  rase? 
Afvæmes  ei  med  høie  Bolværk  Søens 
Indbrud,  naar  svanger  den  vil  overskylle 
Det  flade  Land?    Bevares  Luen  ei. 
At  den  ei  slaaer  sin  Tand  i  Hyttens  Biælker? 

Helga. 
Jeg  frygter  ei  din  Storm,  din  vilde  Sø, 
Jeg  frygter  længer  ei  din  Vredes  Lue. 
Du  skalst  ei  tvinge  Danmarks  Kongemø 
Til  den,  for  hvem  mit  Hierte  maatte  grue. 
Du  skalst  ei  trodse  Ingild,  skiøndt  hans  Giest, 
Og  blande  Bitterhed  i  hver  en  Fest. 
Den  gamle  Kæmpe  kommen  er  tilbage. 
Og  han  giør  atter  Danmark  frank  og  fri. 
Han  fastner  Jernet  om  den  gamle  Stage, 
Han  giennemborer  den  forvovne  Drage, 

Den  krymper  sig  —  og  Faren  er  forbi. 

Hun  gaaer. 

Angantyr 

kaster  sig  hen,  og  skiuler  sit  Ansigt  i  sine  Hænder;  derpaa  springer 
han  op,  griber  Guldringen,  sætter  den  igien  om  sin  Arm,  og  raaber  : 
Svibdagger! 

En  Svend 

kommer. 
Herre! 

Angantyr. 

Dronningen!  Thusnelda! 
Fyrstinden!  beed  — 

Svenden. 

Hvad,  Herre? 
Angantyr. 

Svartehann    — 
Hvor  er  hun? 

Svenden. 
I  sit  Fadebuur. 
Angantyr. 

Forgifter 
Hun  Maden  til  sin  Mand? 

Svenden. 

*    Hielp,  Thor!  min  Herre! 
Angantyr. 
Forræder!  vilst  du  røbe  mig? 
Svenden. 

Hvad  røbe? 
Angantyr 

drager  sit  Sværd,  Svenden  falder  paa  Knæ. 
Dø,  Niding! 

Svenden. 
Naade,  ædle  Herre!  Naade! 
Glem  ei,  du  est  i  Kongens  Hal. 

Angantyr 

støder  tiværdet  1  Balgen. 

Tak  Thor 
For  disse  Vægge!  —  Vel,  behold  dit  Hoved, 
Gak  hen  dermed  til  Dronningen;  jeg  ønsker 

At  see  Fyrstinden,  og  det  her  paa  Stand. 

Svenden  gaaer. 
Mit  Sværd!  mit  Sværd!  hvi  de  begrov  mit  Sværd! 
Min  Faders  Sværd!    De  slutted  det  i  Høien. 
Men  —  gik  ei  Hervør  ind  i  Heltegraven, 
Og  hented  Tyrfing?    Brudt  er  alle  Skranker 
Imellem  Levende;  skal  Døde  kun  — 

Thusnelda  kommer,  han  kaster  sig  paa  Knæ  for  hende. 

Angantyr. 
Ja,  deiligste  Fyrstinde!  jeg  er  din. 
Jeg  elsker,  jeg  tilbeder  dig!    Mit  Hierte 
Formaaer  ei  meer  at  dølge  dig  sin  Attraa. 
I  Fald  du  skienker  mig  din  Kiærlighed, 
Da  var  ei  Freier,  da  han  vandt  sin  Gerda, 
Meer  lykkelig,  end  jeg.    Men,  stolte  Dronning! 
Glem  ikke  Brudegaven:  Siølunds  Rige, 
Og  Ingilds  Død  —  og  Helga  bundet  til 
Den  usle  Fengo. 

Thusnelda. 
Angantyr!  du  elsker? 

Angantyr. 
Dig,  Huldeste!    Kun  Frygten  bandt  min  Læbe. 

Thusnelda. 
Du  est  i  Oprør. 

Angantyr. 
Tvivler  du?    See,  Dronning! 

Her  hæver  jeg  min  Haand  mod  Valhals  Hvælving, 
Dens  Lynild  slaae,  dens  Torden  knuse  mig, 
I  Fald  jeg  hykler  Elskov. 

Thusnelda. 

Angantyr ! 
Steds  blussed  frem  din  Kraft  med  voldsom  Flamme; 
Ved  Freia,  det  var  denne  Manddoms  Lue, 
Som  smelted  mig.    Men  er  da  kun  din  Elskov 
Et  Krampetræk? 

Angantyb. 
Sværg,  Svarteham!  sværg  helligt, 
At  du  mig  skaffer  Hevn,  og  Død,  og  Danmark! 
Sværg  helligt! 

Thusnelda. 
Ved  Thuiskon  og  ved  Hertha, 
Ved  mine  Fædreguder:  dine  Fiender 
Er  mine,  billigt  er  mit  Had,  som  dit. 
Min  Kløgt  skal  lægge  Styrke  til  dit  Sværd, 
Og  bringe  dette  Rige  under  dig. 

Angantyb. 
Og  du  skalst  vorde  min,  min  elskte  Dronning. 

Thusnelda. 
Du  skiælver? 

Angantyb. 
Faren  saae  mig  aldrig  skiælve. 
Mig  ryster  Glæden.    Lad  mig  fatte  mig. 
Jeg  bugner  ellers  under  Følelsen. 

Thusnelda. 
Saa  hurtig  kan  min  Ven  forlade  mig? 

Angantyb. 
Snart  skiller  Intet  mig  fra  dig,  min  Elskte! 

Han  gaaer. 

Thusnblda 

ene. 
Jeg  veed,  det  er  ei  Kiærlighed,  men  Had, 
Som  binder  ham  til  mig;  men  lad  saa  være! 
Est  du  først  min  —  ja,  jeg  skal  vinde  dig! 
Og  vandt  jeg  dig  end  aldrig  —  o,  den  Lykke 
At  see  ham  daglig,  nyde  Livet  med  ham  — 
Ja,  Angantyrf  mit  Hierte  elsker  dig. 
Jeg  kunde  see  dig  hade  mig  som  Hustru, 
Og  lide  taaligt;  men  med  Helvedflamme 
Mig  brændte  Nidkiærheden  med  sin  Harm, 

I  Fald  jeg  saae  dig  i  en  Andens  Arm. 

Hun  gaaer. 


SKOV. 

Kong  In  gild  og  flere  Jæoere  med  Jagtspyd  og  Buer. 

Ingild. 
Her  er  min  Eeg.    Hvor  gammel,  stor  og  sval! 
Det  allerældste  Træ  i  Herthadal! 
Ha,  hvilken  Stamme,  hvilken  Krone  rund! 
Hvor  kølig  i  den  hede  Middagsstund! 
Kom,  mine  Venner!  sætter  eder  ned 
Med  Kongen  i  det  grønne  Urtebed. 
Husvaler  eder  her  et  Øiebhk! 
Man  bringer  os  en  kølig  Lædskedrik. 
Det  raske  Dyr,  saa  let  og  snart  det  var, 
Saa  var  dog  Ingilds  Piil  end  mere  snar, 
I  Trælle!  lægger  den  paa  Baar  i  Løv, 
Af  brune  Skind  bortvisker  Jordens  Støv, 
Og  bærer  den  med  Lystighed  og  Bram 
I  Kongeborgen  ind  for  Svarteham, 

Beed  hende  lønne  Gaven  med  et  Smiil! 
Til  hendes  Ære  traf  den  Kongens  Piil. 

Tienerne  gaae. 
Nu  lader  Miøden  rundt  om  Træet  gaae! 
I  Svende  heller  ei  tomhændet  staae! 
Hist  bag  den  blomsterhvide  Slaaentorn 
Hensætter  eder,  løfter  eders  Horn, 
Og  lader  Malmet  med  sin  fulde  Lyd 
Udtrykke  Skovens  Lyst  og  Hiertets  Fryd. 

Der  blæses  i  Horn,  medens  MLøden  ombære  s. 

Ingild. 
En  herlig  Lyd!  en  huld,  fredsalig  Klang! 
Man  troer  at  høre  hvide  Alfers  Sang. 
Hvad  er  mod  slige  Toner  Lurens  Skrig, 
Den  hæse  Hvinerske,  som  vækker  Krig? 
O,  Held  den  Drot,  som  atter  i  sit  Land 
Fremvirke  kan  Uskyldighedens  Stand! 
For  ham  vel  Sværdet  ei  paa  Skioldet  slaaer, 
Men  Axet  bølger  guult,  og  Møllen  gaaer; 
Og  er  ei  Sagas  Mund  hans  Æres  Tolk, 
Saa  priser  taust  ham  et  lyksaligt  Folk. 

Skialm. 
Tys!  hvad  er  det?    Jeg  hørte  Larm  i  Træet. 

ViNGULF. 

Det  var  en  Ørn,  som  tog  sin  Hvile  der; 
Den  spændte  Vingen  vredt,  og  iled  bort, 
Den  gad  ei  længer  hørt  paa  Kongens  Tale. 

Ingild. 
Hvi  saa? 

ViNGULF. 

Troer  du,  at  Ørnen  sidder  rolig 

1  Reden  al  sin  Tid,  og  ruger  Unger, 
Og  kagler  dumt,  som  Hønen  over  Ægget? 
Hvortil  gav  Himlen  den  sin  skarpe  Klo, 
Sit  krumme  Næb  og  sine  brede  Vinger? 
Mon  Vingen  til  at  vifte  sig  for  Hede? 
Mon  Kloen  for  at  bringe  Mad  til  Mund? 
Mon  Næbet  for  at  snadre  Egenroes? 

Ingild. 
Saa  gammel  som  du  est,  saa  vild  est  du. 

ViNGULF; 

Sandt  nok,  jeg  hører  ei  til  dine  Helte, 
Som  giør  en  Flue  til  en  Elephant, 
Og  Elephanten  atter  til  en  Flue. 

Ingild. 
Du  veedst  min  Villie:  jeg  vil  ikke  høre 
Slig  Tale.    Glem  ei,  Ingild  er  din  Konge, 
Fordi  han  er  fredsalig,  mild  og  venlig! 

ViNGULF. 

o,  gid  du  straffed  min  forvovne  Tunge 

Med  Strengheds  Kraft!    Glad  iilte  jeg  til  Odin, 

Xaar  jeg  saae  Danmark  styret  af  en  Helt. 

Ingild. 
Dit  onde  Lune,  Alderdommens  Rynker 
Skal  ei  forstyrre  mig  min  muntre  Dag. 
Min  Pande  er  saa  glat,  som  Sommerhimlen, 
Berøvet  hver  en  Sky.    Op,  mine  Mænd! 
Til  Borgen!    Svarteham,  min  gode  Hustru, 
Os  venter  med  et  veltillavet  MaaUid. 
Fort!  spiller  os  et  lystigt  Jægerstykke 
Paa  Veien  giennem  Skoven  til  min  Hal! 

ViNGULF. 

Saaledes  sidder  Fluen  i  sit  Solskin, 
Inddrager  Næring  med  sit  Sugerør, 
Kroer  sig  i  Varmen  af  de  lette  Vinger  — 
Og  mærker  ei  til  Edderkoppens  Traade, 
Før  den  er  spundet  ind  i  Dødens  Net. 

Ingild. 
Frisk,  mine  Børn!  et  lystigt  Jægerstykke, 
Som  overdøver  denne  vrantne  Gubbe! 

•     De  gaa,e  bort  under  en  rask  Musik. 

Angantyr 

kommer  fra  den  anden  Side  i  dybe  Tanker. 
>Den  gamle  Kæmpe  kommen  er  tilbage!«   — 
Den  blinde  Hob  ham  holder  for  en  Halvgud; 
Den  Kloge  troer,  at  Valhal  hevner  Olaf, 
At  ei  han  kan  døe,  før  han  døer  af  Sot. 
Hvordan  det  er  —  han  er  en  Avindsmand 
Med  unaturlig  Kraft,  som  spotter  Døden. 
Mod  Trolddomsmagt  maa  søges  Trolddomshielp. 
Ei  skialv  jeg  før  for  Faren  af  en  Kamp; 
Jeg  søgte  den,  jeg  beilede  til  Æren. 
Af  Ære  har  vi  nok,  nu  vil  jeg  Hevn, 
Og  Hevn  sig  vover  ei,  som  Æren,  ud 
Paa  Farens  Glatiis,  den  vil  Sikkerhed. 
Ja,  jeg  maa  vorde  Konge,  Helga  straffes. 
Og  Stærkodd  tvinges.    Vist  maa  dette  skee! 
Og  har  min  Spaamand  sagt  mig  sandt  om  Sværdel 
Om  Halfdans  Sværd,  hvad  har  jeg  da  at  frygte? 

Han  grunder. 
Men  —  man  opbryder  ei  paa  Maae  og  Faae 
Steenkisten,  som  omhvælver  Valens  Been; 

Forstyrrer  ei  for  Ingenting  den  Døde. 
Man  siger:  ved  det  mindste  Krukken  skiælver, 
Fortæres  Dødens  Søn  af  bitter  Qval; 
At  Askens  Ro  i  Lerets  blege  Giemme 
Er  heel  nødvendig  til  den  Dræbtes  Ro. 
Og  derfor  maa  jeg  vide  sikkert  først, 
Om  og  den  skaanske  Seidmand  spaaede  Sandhed. 
Her  boer  en  Olding.    Denne  vise  Mand 
Maa  ogsaa  spaae  mit  Held.     Han  er  saa  gammel, 
At  som  en  bleg  og  giennemsigtig  Skygge 
Han  synes  fast  at  svæve  hen  ad  Jorden. 
Man  siger,  han  er  viis,  som  Mimer.    Spaaer 
Det  Samme  han,  som  hiin,  saa  er  det  klart. 
Han  banker  paa  Hytten,  en  sneehvid  Olding  kommer  ud. 

Angantyr. 
Tilgiv  mig,  Gubbe !  hvis.  et  Øieblik 
Jeg  dig  forstyrrer  i  din  Middagshvile! 
Man  har  mig  sagt,  at  ei  blot  Midienat, 
Men  ogsaa  Middag,  naar  den  lumre  Hede 
Har  dæmpet  Livets  Virksomhed,  og  Solen 
Sit  dødelige  Stik  nedsender  Issen, 
Formaaer  at  mane  frem  den  skiulte  Kraft, 
Som  virker  paa  hiin  Side  Muhgheden. 
Du  est  en  Viis,  som  lever,  siger  man, 
Fortrolig  med  tilbagemante  Skygger. 
Siig  mig,  i  Fald  du  ellers  kiender  mig: 
Hvad  kan  jeg  virke  til  min  Lykkes  Fremme? 

Oldingen. 
Med  Halfdans  Sværd  du  tvinge  skalst  din  Fiende. 

Angantyr. 
1  Guder!  ogsaa  du  mig  dette  spaaer? 

Oldingen  tier. 
Ha,  jeg  har  nok.  —  Dog  nei!    Forsigtighed! 
Man  siger,  at  I  Spaamænd  staaer  i  Forbund, 
At  lilbud  hurtig  gaaer  imellem  eder, 
For  at  bedrage  Konger,  Jarler,  Helte, 
Og  lokke  Styrken  under  eders  Villie. 

See  mig  i  Øiet!  har  du  daaret  mig? 

Oldingen  seer  paa  ham  uden  at  tale. 
Tilgiv  mig!    Ha,  dit  Blik  indtrænger  sig 
Dybt  i  min  Siæl,  og  faaer  den  til  at  skiælve. 
Dit  Øie,  reent  forladt  af  Jordens  Ild, 
Igiennemdæmres  af  en  luftig  Straale, 
Som  om  det  sagde:  troer  du,  at  en  Skygge 
Fra  Evigheden  har  et  jordisk  Maal? 

Oldingen. 
Med  Halfdans  Sværd  du  tvinge  skalst  din  Fiende. 

Angantyr. 
Jeg  skal!  jeg  skal!  —  Dog  bi!    Har  ei  dit  Ord    v 
Maaskee  en  dobbelt,  billedlig  Betydning? 
Hvi  taler  eders  Viisdom  steds  i  Gaader? 
Maaskee  med  Halfdans  Sværd  du  kunde  mene 
Hans  Kongemagt,  hans  Vælde.    Thi  et  Spiir 
I  Heltens  Haand  er  Sværd,  og  Sværdet  atter 
Et  helligt  Faderscepter  i  den  Godes.  — 
Halfdan  var  ædel;  mener  du  maaskee. 
At  jeg,  som  han,  ved  Viisdom,  lovlig  Magt  — 

Oldingen. 
Med  Halfdans  Sværd  du  tvinge  skalst  din  Fiende. 

Han  gaaer. 

Angantyr. 
Min  Fiende!  Helga,  Ingild,  Eigil  og 

Stærkodder!  —  Ha,  formaaer  jeg  dem  at  tvinge 

Ved  rolig  Dvælen  paa  den  skaanske  Kyst? 

Tilgiv,  du  vise  Mand!    Du  harmedes 

Ved  Angantyrs  Enfoldighed;  men  nu 

Forstaaer  jeg  dig  tilfulde.     Nu  velan! 

Op,  Angantyr!  viis  dig  din  Lykke  værd, 

Og  dræb  din  Fiende  med  den  Dræbtes  Sværd. 

Han  gaaer. 


OeUenscbl&ger.   lY.  5 

Thusnelda.    Kiøgembsteken. 
KlØGEMESTEREN. 

Alt  er  i  Orden,  ædleste  Fyrstinde! 

Til  at  modtage  Kongen  og  hans  Kæmper. 

Med  Viin  er  alle  Bægre  fyldt,  og  Maden 

Staaer  færdig  til  at  bæres  frem  i  Skæl 

Og  paa  de  brogetmalede  Træbakker. 

Til  Vaabendands  har  Borgesvendene 

Iført  sig  lette  Harnisk,  blanke  Hielme; 

Og  Spillemænd  med  Trommer,  Piber,  Biælder 

Ei  heller  mangle. 

Thusnelda. 

Naar  kan  Kongen  ventes? 

KlØGEMESTEREN. 

Paa  Øieblikket.     Intet  mangler  for 

Vel  at  modtage  ham,  naar  vi  kun  først 

Affærdiget  har  en  uvoren  Svend, 

Som  vover  uforskammet  sig  at  trænge 
I  Giestesalen,  liig  en  buden  Giest. 

Thusnelda. 
Hvem  er  det? 

KlØGEMESTKEEN. 

Ingen  kiender  ham.     Han  kommer 
Med  sønderrevne  og  paltuge  Klæder. 
Med  en  Sæk  Kul  paa  Nakken  vil  han  ind. 
Jeg  straffed  ham,  jeg  bød  ham  tage  Sæde 
Ved  Døren  blandt  de  øvrige  Stakarie, 
Og  vente,  til  Almissen  skiftet  blev; 
Da  saae  han  haant  paa  mig,  som  om  jeg  havde 
Med  mine  fromme  Ord  fornærmet  ham. 

Thusnelda. 
Paa  ingen  Maade  bør  det  ham  tilstedes, 
At  lades  ind.     Med  anden  daarlig  Vane 
Har  vi  afskaffet  den,  at  hver  en  Betler 
Indtræde  kan  i  Danerkongens  Hal, 
Og  øve  der  uhindret  over  Borde 
Sin  plumpe  Grovhed,  sine  Bondenoder. 

KlØGBMESTBREN. 

Der  vover  ingen  af  Hofkarlene 

At  røre  ham.     Hans  Øine  lyne  med 

Et  Blik,  hvortil  du  aldrig  Mage  fandt; 

Og  som  man  ofte  troer  at  see  en  Træl 

Iklædt  en  Herredragt,  saa  troer  man  her 

At  see  en  gammel  Konge  klædt  i  Pialter. 
Stærkodder  træder  ind. 

KlØGEMESTEREN. 

Der  er  han.     See  nu,  om  jeg  talte  sandt! 

Han  gaaer. 
5* 

Thusnelda. 
Hvem  est  du? 

Stæekoddek. 
Jeg?  Kulbrænder,  ædle  Frue! 
Thusnelda. 
Saa  gak  igien  til  Røgen  i  din  Hytte! 
Her  er  ei  Sted  for  dig. 

Stærkodder. 

Da  maa  min  Nabo, 
Min  gamle  Broder  Hagbarth,  fordum  Kæmpe, 
Mig  have  løiet  uforskammet  for 
Om  Aftnen  under  Aspen  ved  min  Hytte. 

Thusnelda. 
Hvad  har  han  sagt? 

Stærkodder. 
Tidt  har  han  igientaget: 
Skiøndt  Kongens  Hal  vel  ei  var  nær  saa  stor, 
Som  Himlen,  hvælved  den,  som  Himlen,  sig 
Dog  mild  og  giestfri  over  hver  en  Isse. 

Thusnelda. 
Kulsvier!  du  belægger  dine  Ord. 
Din  Tale  passer  lidet  til  din  Stand. 

Stærkodder. 
I  hver  en  Stand  er  Dygtige  og  Udskud; 
Kun  Faa  beklæde  deres  Plads  med  Ære. 
Saa  gaaer  det  Konger  og  Kulsviere. 
De  Fleste  brænde  søvnigt  deres  Kul, 
Af  Vane,  Vindelyst,  født  op  dertil; 
Jeg  tænker,  mens  jeg  staaer  med  Gaffeljernet, 
Og  vender  mine  røgindslørte  Grene. 

Thusnelda. 
Hvad  tænker  du? 

Stærkodder. 
Nys  slog  I  eders  Kroner 
Med  grønne  Løv  mod  Himlen,  fnøs  i  Stormen, 
Og  brysted  jer  med  Duggens  Diamanter; 
Nu  smuldnes  I  til  Støv,  hvoraf  I  voxte. 
Ydmyg  dig,  Hovmod! 

Thusnelda. 

Altsaa,  gode  Gubbe! 
Er  sørgelig  din  Dont:  du  brænder  Liig. 

Stærkodder. 
Jeg  brænder  Liig.     Men  modnes  ikke  just, 
I  det  jeg  damper  ud  saftgrønne  Hovmod, 
Et  bedre  Stof?  Og  giemme  mine  Kul, 
Skiøndt  lette,  mørke,  uden  ydre  Pragt, 
Ei  Spiren  til  en  stærk  og  vældig  Flamme, 
Som  tændes  let,  giør  lyst  og  varmt  og  muntert? 

Thusnelda. 
Saaledes  hørte  før  i  Dag  jeg  ingen 
Kulsvier  tale.     For  Kulbrændere, 
Som  du,  staaer  aaben  denne  Giestesal. 

Stærkodder. 
Det  er  mig  kiært.     Jeg  tale  maa  med  Kongen, 
Og  mine  Kul  vedkomme  vigtigst  ham. 

Thusnelda. 
Hvad  vilst  du  Danerkongen? 

Stærkodder. 

Jeg  vil  brænde 
Hans  Sløvhed,  hærde  hans  Blødagtighed. 

Thusnelda. 
Ha,  vogt  dig,  Gamle! 

Stærkodder. 

Vogt  dig  selv,  min  Frue! 
Kom  ikke  mine  Kul  just  alt  for  nær. 
Sandt  nok,  du  smittes  ei  af  deres  Farve, 
Da  du  est  sort,  som  de;  men  jeg  har  sagt: 
De  tændes  let,  og  kunde  brænde  dig. 

Thusnelda. 
Jeg  har  nedladt  mig  meer  til  dig,  end  billigt. 
Ti  stille  nu,  og  sæt  dig  hen  paa  Bænken! 
Det  er  dig  tilladt  der  at  vente  Kongen. 

Stærkodder. 
Før  takked  jeg  ei  for  Tilladelsen.  Han  gaær. 

Thusnelda. 
Ha,  denne  Gubbe  har  forvirret  mig. 

Stærkodder 

vender  om.  I 

Tillad  mig,  Frue!  dog  endnu  et  Spørgsmaal.  ' 

Thusnelda. 
Nu  da? 

Stærkodder. 
Hvis  er  den  gamle  Harpe  hist. 
Som  hænger  der  paa  Væg  med  brustne  Strænge? 

Thusnelda. 
Den  hørte  Stærkodd  til,  mens  han  var  hiemme. 

Stærkodder. 
Stærkodders  Harpe?  Ha,  den  var  berømt! 
Hvi  har  I  saadan  ladet  den  forfalde? 

Thusnelda. 
Os  lyster  meer  ei  høre  Harpeklang, 

Det  er  en  sørgelig,  enfoldig  Lyd, 

Hvortil  kun  qvædes  kan  de  gamle  Viser. 

Den  muntre  Fløite,  Hakkebrættet,  Trommen, 

Som  livner  Fødderne  til  Glædesdands, 

Har  længst  fortrængt  slig  mørk  Tungsindighed. 

Stærkodder. 
Dog  hænger  den  endnu  i  Kongesalen, 
Og,  som  jeg  seer,  er  den  bekrandst  med  Blomster. 

Thusnelda. 
At  end  den  hænger  der,  er  Ingilds  Villie; 
Med  Blomsterkrandse  smykkes  daglig  den 
Af  Kongens  Søster,  som  ei  kan  forglemme 
Sin  Fosterfader. 

Stærkodder. 
Altsaa  Helgas  Hierte 
Formaaer  dog  Trommen,  Piben,  Hakkebrættet 
End  ei  at  døve?   Tak,  min  ædle  Frue! 
Nu  har  jeg  nok.     Nu  vil  jeg  vente  Kongen; 
Og  hvis  jeg  feiler  ei,  saa  kommer  han. 

Han  gaaer  hen,  og  sætter  sig  nederst. 
Kongen  kommer  med  Følge  under  en  Marsch.  Dronningen  gaaer 
ham  i  Møde,  og  omfavner  ham.  De  sætte  sig  i  Høisædet.  Spille- 
mænd og  Dandsere  komme.  Der  dandses  en  Yaabendands.  Imid- 
lertid omhæres  Maden  i  Skæl  og  paa  Bakker  til  Giesterne.  Viin 
skienkes  i  Bægre.  Man  byder  ogsaa  Stærkodder,  men  han  vil 
Intet  modtage. 

Ingild. 
Min  Hustru!  siig,  hvo  er  den  gamle  Mand, 
Som  sidder  der  med  slette,  sorte  Klæder 
Paa  Bænken  nederst? 

Thusnelda. 

Tilgiv,  ædle  Herre! 
Man  indlod  ham,  han  trængte  sig  herind. 
Det  er  en  selsom  Giest,  som  vel  forstaaer 

At  føie  sine  Ord.     Han  paastod,  at 
Han  maatte  tale  med  dig. 

Inqild. 

En  Kulbrænder? 

Thusnelda. 
Fast  troer  jeg,  det  er  kun  en  Mummedragt, 
Som  egensindig  han  sig  selv  har  valgt, 
For  under  den  at  kunne  tale  frit. 

Ingild 
staaer  op,  og  gaaer  imod  ham. 
Hvo  est  du,  Gubbe!  nederst  der  paa  Bænken? 

Stærkodder 

uden  at  vende  sig  til  ham. 
Før  sad  jeg  øverst. 

Ingild. 
Ha,  Thusnelda! 

Thusnelda. 

Herre! 
Ingild. 
Hvad  har  du  giort?  viist  slig  en  Giest  tir  Døren! 
Jeg  kiender  ham  af  Arret  paa  hans  Bryst, 
Hans  Hænder  —  ha,  det  er' — 

Thusnelda. 

Hvad?  hvem? 
Ingild. 

Stærkodder ! 
Min  Fosterfader!  —  Ja,  han  lever  end. 
Han  kom  igien  til  Danmark,  til  sin  Søn!  — 
O,  lad  mig  kysse  dine  Kæmpehænder!  — 
Han  tier  —  er  fortrydelig.  —  Tilgiv, 

Om  man  uvidende  fornærmed  eder!  — 
Tillad  mig  at  omfavne  dig! 

Stærkodder. 

Holdt,  Ingild! 
Tag  dig  i  Agt«;  du  smudsker  dit  Skarlagen 
Paa  min  tilrøgte  Kappe. 

Ingild. 

Du  forbyder 
Mig  at  omfavne  dig? 

Stærkodder 

løser  sin  Kulsvierkappe  af,  og  kaster  den  hen. 
Du  understaaer  dig 
Til  at  omfavne  mig? 

Ingild. 

Hvad  er  min  Brøde? 
Stærkodder. 
Din  Brøde?  Ha,  var  denne  Tillid  Uskyld! 
Men  Frækhed  er  den.  —  Nei,  hun  der  er  fræk; 
Hos  dig  er  det  stump  Sløvhed.     Ingild!  Ingild! 
Ha,  du  est  siunken  dybt!  Dybt  est  du  siunken. 
Du  kanst  ei  længer  blues  for  dig  selv. 

Ingild. 
Hvad  har  jeg  giort?    See,  Landet  nyder  Fred, 
Det  danske  Navn  er  agtet.     Vore  Kræfter 
Har  sligt  et  Overskud,  at  ei  engang 
De  holder  egne  Bredder:  Hengst  og  Hors 
Drog  nys  til  Skotland,  tvang  de  vilde  Pikter. 
Hvi  harmes  du?  Jeg  sidder  roligt  paa 
Min  Kongestol,  og  samler  Fredens  Glæder. 

Stærkodder. 
O,  du  forblindede,  du  svage  Mand! 

Hvad  kommer  Hengst  og  Hors  og  deres  Manddom 

Dig  ved?  Troer  du,  at  de  i  Bretland  kæmpe 

For  Egeløv  til  dig?  Snart  rive  løs 

Sig  Underkongerne  fra  Hledrestol, 

Som  Plankerne  fra  et  forraadnet  Bolværk, 

Det  Bølgen  Aar  for  Aar  har  underhulet. 

Ingild. 
Nu  har  jeg  dig;  hvad  fattes  mig? 
Stærkodder. 

Jeg  kom 
Til  Danmark,  for  at  finde  Frodes  Søn, 
Men  finder  en  Ugudelig,  som  æder 
Og  drikker  med  sin  Faders  Mordere; 
Som  deler  kiælne  Sydlings  Fraadseri, 
Og  har  af  Dyden  ei  engang  dens  Skygge. 

Thusnelda, 
som  imidlertid  har  ladet  Mængden  forføie  sig  bort. 
Min  ædle  Herre!  dæmp  din  Harm.     Tilgiv, 
At  ei  Thusnelda  kiendte  dig !  Hun  aldrig 
Tilforn  endnu  dig  saae  for  sine  Øine. 
Modtag  af  hendes  Haand  et  kostbart  Smykke, 
Og  bær  det  om  din  Arm  til  Venskabs  Tegn! 

Stærkodder. 
Behold  du  selv  din  Qvindeprydelse  ? 
Ei  tapper  Mand  modtager  Kiærlinggave. 
Slet  passer  Hovedguld  til  Vaaben  sig. 
Behold  dit  Spænde,  giv  det  til  din  Husbond, 
Som  rager  lækker  om  i  Fugles  Indvold, 
Og  øver  al  sin  Harm  paa  Brød  og  Sod! 

Ingild. 
Ha,  Stærkodd !  alt  for  dristig  er  din  Tunge. 

Stærkodder. 
Hvi  kaster  du  dit  bløde  Øie  vredt 
Paa  mig,  og  omgaaes  med  din  Faders  Morder? 
Naar  togst  du  Bøder  for  din  Faders  Drab, 
Du  Svoger  af  hans  Bane?  Ha,  naar  Skialden 
Besiunger  Drottens  Idræt,  Heltens  Daad  — 
Da  svøber  jeg  mit  Ansigt  skamfuld  i 
Mit  Skind,  thi  hvilken  Daad  har  du  fuldbragt? 

Thusnelda. 
Ha,  denne  vrantne  Gubbe  maae  vi  muntre. 
Ord  er  mod  ham,  som  Pile  mod  en  Søbiørn, 
De  bore  sig  ei  giennem  Huden.     Vel, 
Saa  maa  det  hulde  Spil  ham  Sindet  mildne. 
Træd  frem,  min  vakkre  Ludolf!  øv  din  Kunst. 
En  FlMtespiller  træder  frem,  og  blæser  et  kunstigt  Fløitestykke. 

Stærkodder. 
Vil  I  mig  tæmme  som  en  Biørn  i  Mundkurv, 
At  dandse  taaligt  efter  eders  Pibe? 
Vil  1  afrette  som  en  Sidsken  mig. 
At  efterabe,  qviddre  eders  Viser? 
Ti  stille  du,  som  med  udspilet  Øie, 
Med  opblæst  Kind  og  smidig  Fingerdands 
Vilst  vende  Heltens  Sind  med  dine  Triller! 
Ved  Thor  i  Thrudvang,  Stærkodd  føler  meer 
For  ædel  Kunst,  end  I  jert  Liv  har  følt. 
Men  mange  Døgn  skal  vexle  over  Hledre, 
Før  I  forstaae  at  blande  Styrkens  Malurt 
Med  Snillets  Malt,  som  udgiør  Livets  Drik. 
Hvi  nøies  I  da  ei  med  hvad  I  har? 
I  min  Tid  sang  man  Viser  ved  sin  Harpe, 
Som  muntred  Sindet,  og  forfriskte  Hiertet, 

I  Stedet  for  at  eders  Fingerflinkhed 

Kun  kildrer  med  sin  Klang  Forfængligheden. 

Gak  bort,  du  smalle,  fingerspinkle  Piber! 

Hvis  du  ei  Andet  har  at  vise  mig, 

End  hvor  du  snelt  kan  dække  Rørets  Huller. 

Stik  Piben  ind!  hvis  ei,  jeg  dig  skal  lære 

At  give  Piben  snart  en  anden  Lyd. 

Ingild. 
Min  Fosterfader! 

Stærkodder. 
Nævn  mig  ikke  længer 
Ved  dette  Navn!    Har  jeg  opdraget  dig 
Til  hvad  du  est? 

Ingild. 
Spørg  Folket,  om  det  vaander 
Sig  under  Ingilds  Scepter! 

Stærkodder. 

Er  det  nok 
For  Nordens  Drot,  ei  at  bedrive  Ondt? 
I  Fald  du  føler  hos  dig  Hyrdens  Dyder, 
Kast  Purpret,  klæd  dig  i  hans  Faareskind, 
Byt  Kongespiret  med  hans  Hyrdestav, 
Vogt  Faar  og  Geder;  men  formast  dig  ei 
Med  slig  Spagfærdighed  at  styre  Mænd! 

Ingild. 
Du  dømmer  mig  for  haardt. 

Stærkodder. 

Du  gaaer  i  Drømme, 
Og  veedst  ei,  hvad  der  foregaaer  omkring  dig. 
Hvor  var  det  muligt  dig  i  Odins  Lund 
At  ægte  hende,  din  Blodfiendes  Datter? 

Ingild. 
Du  kiender  ei  til  Elskovs  Magt. 
Stærkoddek. 

Ved  Thor, 
Din  Faders  Minde  burd§  du  at  elske. 
Du  elsker  den,  som  hader  dig?   Hvor  feigt! 
Thusnelda 

omfavner  Ingild. 
Min  ædle  Husbond!  o,  det  veed  dit  Hierte, 
Hvor  kiær  du  est  min  Siæl. 

Stærkodder. 

Ha,  falske  Qvinde!  — 
Og  nu  din  Søster!  hende  vilst  du  giøre 
Til  Nidingens,  den  usle  Fengos  Hustru? 

Ingild. 
Jeg  havde  lovet  hende  Angantyr, 
Hun  afslog  ham,  hun  følte  ingen  Elskov, 
Jeg  slutte d  denne  Pagt,  og  giorde  atter 
Mig  Angantyr  til  Ven,  en  sielden  Mand 
Til  Svoger  —  og  min  Søster  er  forsørget. 

Stærkodder. 
Forsørget!  ja,  af  Kummer  dybt  nedbøiet. 
Hun  skal  ei  ægte  Fengo! 

Ingild. 

Kan  jeg  bryde 
Mit  Løfte? 

Stærkodder. 
Og  hvor  er  den  knøve  Beiler? 
Ingild. 
Jeg  har  i  Dag  ei  seet  ham;  men  i  Morgen 
Er  Brylluppet  bestemt. 

Stærkodder. 

Du  seer  ham  aldrig. 
Han  er  en  fangen  Mand.     Hans  Elskovshede 
Nu  svales  dybt  i  Rummet  af  mit  Skib, 
Som  fører  ham  til  en  af  mine  Borge 
Paa  Norges  Kyst  i  sine  gyldne  Lænker. 

Thusnelda. 
Umuligt!  saa  vidt  du  fordrister  dig? 

Stærkodder. 
Mit  Mod  gaaer  endnu  længer,  Svarteham! 
Nu  Raden  er  til  dig. 

Thusnelda. 

Ha,  Kongemorder! 
Min  Høihed  skal  ei  krænkes  af  din  Frækhed. 
I  dette  Øieblik  jeg  viger  dig; 
Men  skiælv  for  Fremtiden! 

Stærkodder. 

Hist  staaer  min  Fremtid 
I  Evighedens  Blaa.     Hvad  nu  jeg  handler, 
Er  Daad,  som  bringer  mig  Forløsningstimen 
Alt  mere  nær.     Men  gaa!  det  sømmer  sig 
Ei,  at  du  hører  paa  din  egen  Skiændsel.      Hun  gaær. 

Ingild. 
Tag  Bindet  fra  mit  Øie,  viis  mig  Alt! 
Beviis,  at  jeg  har  Uret,  led  mig,  ret  mig! 
Jeg  følger  dig  —  som  i  min  Barndom  —  blindt; 
Kun  ei  forstyr  mig  i  min  Tro  paa  hende! 

Stærkodder. 
Hun  hader,  afskyer  dig,  og  er  dig  utro. 

Ingild. 
O  nei,  o  nei! 

Stærkodder. 
Hun  elsker  Angantyr. 
Ingild. 
Hun  agter  ham. 

Stærkodder. 
Og  hun  foragter  dig. 
Ingild. 
Saa  vil  jeg  meer  ei  leve. 

Stærkodder. 

Svage  Konge! 
Ingild. 
Ha,  skab  mig  stærkere,  hvis  du  formaaer. 
Men  skield  mig  ei,  skield  paa  Naturen,  at 
Den  ikke  smedded  mig  af  haardre  Malm! 
Det  veed  den  gode  Baldur  hist,  min  Siæl 
Er  aaben,  blid,  fiern  fra  Forstillelsen. 
Jeg  vil  det  Gode,  følger  gierne  Raad, 
Og  letter  fro  den  Undertryktes  Byrde. 
Jeg  elsker  Livet  og  dets  muntre  Glæder, 
Men  aldrig  glemte  jeg  endnu,  med  Omhu 
At  tænke  paa  mit  Folk.     Min  Fader  leved 
Lang  Tid  i  Fred;  den  gyldne  Tid  besiunges 
Endnu  af  Skialdene,  som  Danmarks  bedste 
Og  lykkeligste.     See,  jeg  stræbte  efter 
At  holde  den.     Det  var  f orgieves! 
Stærkodder 

mildere,  men  mjerk. 

Ingild! 

Du  est  uskyldig.     Hvad  kanst  du  derfor, 

At  ei  Naturen  danned  dig  fil  Drot? 

Ha,  Ingild!  Skylden  falder  kun  paa  mig. 
Hvi  hi  alp  jeg  din  forvovne  Fader  med 
At  rive  Sceptret  af  hans  Broders  Haand? 
Nu  kommer  Straffens  Time. 
Ingild. 

Ha,  Stærkodder! 
Stærkodder. 
Forbrydelser  kan  skee  —  de  kan  forsones; 
Jeg  har,  og  skal  snart  reent  forsone  min. 
End  følger  den  ulykkelige  Skygge 
Mit  bange  Blik,  hvergang  Fuldmaanen  gløder. 
Bleg,  med  en  blodig  Dug  om  sine  Saar. 
Snart  skal  vi  begge  nyde  Ro  hos  Odin. 

Ingild. 
Stærkodder!  vilst  du  døe? 

Stærkodder. 

Først  redde  Danmark. 
Ingild. 
Til  hvem  staaer  da  dit  Haab? 

Stærkodder. 

Til  ungen  Eigil. 
Han  er  en  diærv,  en  velerfaren  Helt, 
Han  elsker  Helga,  bringer  Agdes  Rige 
Til  Danmark  —  og  skiøndt  jeg  har  gyst  for  ham, 
Saa  er  dog  ogsaa  det  en  Grund  for  mig. 

Ingild. 
Og  hvilken? 

Stærkodder. 
Eigil  har  en  mægtig  Liighed 
Med  hiin,  den  rette  Konge.     Saaest  du  aldrig 
Din  Faders  Broder?    Nei,  du  est  for  ung. 

Ingild. 
Han  ligner  Olaf? 

Stæbkodder. 

Tvende  Draaber  Vand, 
To  Blade  paa  et  Træ  har  mindre  Liighed. 
En  Hændelse!  jeg  har  jo  talt  med  ham,  • 

Han  er  en  Normand,  han  er  Eistens  Søn. 
Men  lige  meget!    Der  er  Slægtskab  i 
Naturen  undertiden,  som  ei  Fødslen, 
Men  Liighed  kun  i  Træk  og  Væsen  tyder. 
Giv  Eigil  Helga,  lad  ham  arve  Danmark! 

Ingild. 
Velan! 

AjrsANTYR  er  kommen  ind  med  sine  otte  Brødre,  og  har  hørt 
de  sidste  Ord. 

Anqantyr. 
Først  æskes  han  paa  Liv  og  Død 
Til  Kamp,  med  dig,  af  mig  og  mine  Brødre. 

Stærkodder. 
Ni  kun  mod  To?  ei  Fieer?    Vel,  tappre  Helte! 
Jeg  tager  imod  Kampen  paa  hans  Vegne. 

Angantyr. 
Staa  fra  dit  Forsæt,  overtal  Kong  Ingild 
At  give  Helga  mig,  saa  er  vi  Venner! 
Jeg  er  af  Frodes  Blod,  af  Olafs  Blod, 
Din  Konges  Brodersøn,  alt  Drot  i  Skaane, 
En  nær,  en  farlig  Fiende  —  kraftig  Ven. 
Alt  taler  til  min  Fordeel. 

Stærkodder. 

Helga  elsker 
Ung  Eigil,  Eigil  hende. 

Oehlensclilåger.    IV.  O 

Angantyb. 

Jeg,  som  han. 

Stærkodder. 
Elsk!    Ingen  kan  forbyde  dig  at  elske; 
Men  Kiærlighedens  Pagt  er  vexelsidig, 
Og  sanddru  Elskov  er  uegennyttig. 

Angantyr. 
Der  ligge  vore  Handsker. 

De  kaste  dem  for  ham. 

Stærkodder. 

Sæt  din  Elskov 
I  Skaane  som  Veirhane  paa  din  Borg! 
Den  dreier  sig  til  Had  ved  mindste  Vind. 

Angantyr. 
Vi  vente  din. 

Stærkodder. 
Der,  tappre  Angantyr! 
Der  har  I  begge  mine.    Een  for  mig 
Og  een  for  Eigil.    Naar  I  dele  dem, 
Saa  bliver  der  en  Finger  høit  til  Mands. 

Han  gaaer  til  Døren,  og  raaber: 
Hasting ! 

Hasting 

kommer. 
Min  Husbond! 

Stærkodder. 

Saml  de  Handsker  op. 
Forvar  dem  vel! 

Hasting. 
Ha,  hvilken  deilig  Hob! 
Man  skulde  troe,  jeg  var  en  Handskesmed, 

Naar  man  mig  saae  med  slig  en  Mængde.    Skade, 
At  de  er  alle  til  den  høire  Haand! 

stærkodder  taler  sagte  med  Hasting;  han  gaaer. 

Ingild. 
Du  tager  imod  Kampen  mod  dem  Alle? 

Stærkodder. 
Jeg  tager  imod  Kampen,  ei  alene 
Mod  disse,  men  imod  saa  mange,  som 
Sig  vove  for  min  Haand. 

Angantyr. 

Hvorledes  ønsker 
Du  Kampen :  Een  for  Een,  hvad  heller  Alle 
Paa  een  Gang?    Valget  overlades  dig. 

Stærkodder. 
Naar  mange  Hunde  søge  mig  tillige. 
Da  pleier  jeg  at  slaae  imellem  dem. 
Og  spørger  ikke,  hvo  der  bider  først. 

Angantyr. 
Saa  vente  vi  dig  da  med  ungen  Eigil 
I  Skoven  næst  herved,  ved  Halfdans  Grav, 
Endnu  i  Aften,  inden  Solen  synker. 

Stærkodder. 
Jeg  lover  jer,  I  skal  ei  see  den  synke. 

Angantyr. 
Ni  stærke  Sværd  troer  du  at  kunne  døve? 
Jeg  veed,  hvor  der  er  et,  som  fælder  dig. 
Han  gaaer  med  Brødrene. 

Helga 

tr&  den  anden  Side. 
Min  Fosterfader!  Guder!  er  det  sandt? 
Min  Eigil,  du,  mod  Ni,  ni  lumske  Fiender? 

6* 

Stærkodder. 
Vær  freidig,  Helga!  viis  dig  Frodes  Datter. 
Jeg  dig  paalægger  strax  at  stævne  Eigil 
Fra  mig  til  Halfdans  Gravhøi,  hvor  han  møder 
Bevæbnet!    Giør  ei  Fienden  Tiden  lang! 
Naar  du  os  seer  igien,  er  endt  din  Frygt, 
Og  Morgendagen,  som  bestemte  dig 
Til  Fengos  Brud,  skal  skue  dig  som  Eigils. 

Til  Ingild. 

Farvel,  min  Søn!    Jeg  gaaer  at  rydde  ud 

En  Tornebusk  med  ni  forvovne  Grene, 

Som  længe  bredte  sig  i  eders  Skygge, 

Og  trued  med  at  rive  jer  til  Blods. 

Fat  Mod  endnu! 

Til  Helga. 

Og  du,  tab  ikke  Modet! 

Han  gaaer. 

Helga. 
Min  Broder!  du  tilsteder  — 

Ingild 

omfavner  hende. 

Himlen  giøre 

Dig  mere  lykkelig,  end  Ingild,  Helga! 

Han  gaaer. 

Helga. 

Ha,  som  den  stærke,  velanvendte  Gift, 

Jeg  seer  alt  Stærkodds  Lægemidler  virke. 

Men,  Guder!  ogsaa  Helga  rystes  af  dem. 

Thusnelda  kommer,  og  seer  sig  forsigtig  om;  da  hun  ingen  Andre 
finder  end  Helga,  gaaer  hun  rask  hen  imod  hende. 

Thusnelda. 
Har  Stærkodd  taget  mod  Udfordringen? 

Helga. 
Naar  afslog  slig  en  vældig  Herre  Kamp? 

Thusnelda. 
Og  Eigil? 

Helga. 
Jarlen  svarte  paa  hans  Vegne. 
Thusnelda. 
Hvo  underretter  Eigil? 

Helga. 

Jeg. 

Thusnelda. 

Du  selv 
Vilst  være  Dødens  Bud  for  den,  du  elsker? 

Helga. 
Jeg  elsked  Eigil  ei,  var  han  ei  Helt. 

Thusnelda. 
Stærkodder  venter  ham  ved  Halfdans  Grav? 

Helga. 
Paa  Øieblikket;    derfor  maa  jeg  ile 
At  varsle  Eigil. 

Thusnelda. 
Helga!  hør  et  Ord: 
Skiøndt  du  mig  troer  mod  dig  stifmoderlig, 
Saa   bærer  jeg  dog  Omsorg  for  dit  Vel. 
Hvi   vilst  du  underrette  Eigil?    Bliv! 
Besidder  Stærkodd  meer  end  Heltekraft, 
Saa  fælder  han  de  stærke  Kæmper  ene; 
Er   han  en  Olding  som  en  anden  Gubbe, 
Hvi    styrter  du  din  Ven  i  Dødens  Afgrund? 

Helga. 
Hvad   Æren  byder,  kan  ei  Frygten  hindre. 

Thusnelda 

betænker  sig. 
Bliv! 

Helga. 
Ellers  lyder  jeg  dig,  høie  Frue! 
Tilstede  var  her  Ingen,  uden  jeg. 
Som  kunde  bringe  Eigil  Efterretning. 
Thusnelda. 


Slet  Ingen? 

Nei. 

Helga. 
Thusnelda 

for  sig. 
En  Straale  i  min  Sky! 

Du  bliver! 

Befalende. 

Helga. 

Hvad? 

Ha,  Intet  skal  mig  hindre! 

Du  vilst? 

Thusnelda. 
Du  vover?    Ti,  forvovne  Mø! 
Er  jeg  endnu  Fyrstinden,  eller  ei? 
Hvo  har  paa  Hledregaard  end  at  befale? 

Hun  aabner  et  Sideværelse. 
Her  gaaer  du  ind,  og  vover  ei  et  Ord, 
Før  Svarteham  tilsteder  det. 
Helga 

raaber: 

Min  Broder! 
Min  Fosterfader!    Ha,  Forræderi! 
Thusnelda. 
Skrig,  til  du  brister!    Ingen  hører  dig.  — 
Vagt! 


Vagten  kommer. 

Følger  Kongens  Søster  ind  i  Buret! 
Bevogter  hende!    Ingen  vove  det, 
At  lade  hende  ud,  før  jeg  befaler; 
Og  hvis  maaskee  hun  skulde  daarlig  prøve 
At  giøre  Larm,  saa  er  det  eder  paalagt 
At  hindre  det,  og  dæmpe  hendes  Røst. 

Heloa. 
Ha,  Slange,  sno  dig  kun  i  dine  Bugter; 
Du  skalst  ei  seire. 

Thusnelda. 
Fører  hende  bort! 
Helga  føres  bort. 

Thusnelda 

ene. 
Nei,  Angantyr!  din  Heftighed  ei  styrter 
Forhadte  Magt.    Har  du  ei  lært  af  Tigren 
At  ligge  bøiet  taus  paa  dine  Labber, 
Med  stive  Øine,  før  du  springer  til? 
Har  ingen  Vandringsmand  fortalt  dig  om. 
Hvordan  man  dækker  Gruber  tyndt  med  Riis, 
Hvori  den  plumpe  Elephant  skal  styrte? 
Du  higer  efter  Hevn,  og  søger  Faren!  — 
Men  end  er  Haab.    Naar  Eigil  ikke  møder, 
Opsættes  Kampen,  og  den  vilde  Stærkodd 
Maaskee  forbittret  sværger  Eigils  Død. 
Mit  lilbud  gaaer:    Alt  samler  sig  en  Hær, 
Som  støde  skal  til  Angantyrs  ved  Ringsted. 
Den  frygtelige  Slange  skyder  Ham, 
Forlader  Kløften,  førend  Muren  styrter. 
Hun  lægger  af  den  Dragt,  som  Smerten  bød ; 
Høi  Hevnlyst  farve  skal  Heltinden  rød. 

Mit  Spyd  skal  blinke,  Intet  Modet  rokker, 

En  speilglat  Hielm  skal  skiule  mine  Lokker. 

Den  raske  Skioldmø  ingen  Fare  skyer. 

Hevn  er  mit  Kampskrig,  Hevn  —  og  Angantyr! 

Hun  gaaer. 


HALFDANS  GRAV. 

Det  Indre  af  en  Jordhule.    I  Baggrunden  hans  Askekrukke  i  en 
Fordybning  i  Væggen;   over  den  hænger  hans  Vaaben  og  Hær- 
klæder. 

Angantyr 

kommer. 
Brudt  er  den  sorte  Skorpe,  som  adskiller 
Det  muntre  Liv  og  Verden  fra  den  Døde. 
En  spinkel  Straale  giennem  Riften  spiller 
I  Graven  ind  fra  Markens  Aftenrøde. 
Med  Bæven  knager  Sønnens  sagte  Fied 
I  Faderens,  i  Heltens  Hvilested. 

Nu  staaer  jeg  her.    Her  giemte  de  hans  Støv. 

Ti,  ti,  mit  Bryst!  nu  er  ei  Tid  at  sukke.  — 

Jeg  seer  en  Krands  af  falmet  Egeløv 

Omflette  bleg  den  blege  Askekrukke. 

Hans  Hielm,  hans  Harnisk,  Skioldets  runde  Værn, 

Og  over  dem  —  det  frygtelige  Jern. 

Tilgiv,  Einheria!  slig  natlig  Færd; 
Tilgiv,  om  jeg  forstyrrer  dig  herinde! 
Det  er  mig  spaaet,  at  med  dit  brede  Sværd 
Jeg  sikkert  tvinge  skal  min  stolte  Fiende. 
Forund  mig  det!    Du  bruger  det  ei  meer. 
Det  blinker  ørkesløst  ved  Krukkens  Leer. 
Han  standser. 

Ha,  Angantyr!  den  Daad,  du  nu  begaaer, 

Er  ingen  Heltedaad.    Du  est  forfærdet; 

Bleg  som  en  Qvinde  du  i  Mørket  staaer, 

Og  strækker  skiælvende  din  Haand  mod  Sværdet. 

Vee  den,  som  tør  forstyrre  Gravens  Ro!  — 

Tys!   Var  det  ei,  som  det  fra  Dybet  loe? 

Ha,  jeg  vil  gaae  igien.    Jeg  har  en  Flok, 
Som  lyder  mig,  hugprude,  stærke  Helte. 
I  Nordens  Land  er  der  jo  Sværde  nok. 
Det  bedste  kan  jeg  spænde  ved  mit  Bælte. 
Hvi  røver  jeg  min  Fader  Gravens  Pryd? 
Fortiener  sligt  et  Tegn  ei  Heltens  Dyd? 

Men  —  om  jeg  ganske  sagte  vover  mig, 
Naar  ikkun  ei  jeg  Urnens  Aske  ryster  — 
Jeg  Sværdet  eie  maa,  thi  kun  ved  dig 
Jeg  vorder  Hersker  paa  de  danske  Kyster; 
Ved  dig  jeg  kun  mod  Stærkodd  kan  bestaae. 
Jeg  nærmer  mig  den  frygtelige  Vraa. 

Men  langsomt!  at  for  Alting  ei  jeg  rokker 
Det  ædle  Støv,  til  Qval  for  Dødens  Søn.  — 
En  Trækvind  giennemsuser  mine  Lokker. 

Ha,  stille!    Først  til  Guderne  en  Bøn! 

Han  kaster  sig  ned,  men  springer  strax  op  igien. 
Forsagte  Helt!  giør,  hvad  du  ei  kanst  lade. 

Han  rækker  efter  Sværdet 
Det  viklet  er  i  Urnens  Egeblade. 

Graaer  atter  frem  i  Hulen,  og  grunder. 

Ha,  det  er  dog  vel  Digt,  hvad  Gubber  qvæde: 
At  hvergang  Askekrukken  lider  Brøst, 

Da  høres  Spøgelset  om  Natten  græde, 
Og  vaande  sig  med  fæl  og  ængstlig  Røst; 
Einherien  forlader  Valhals  Sæde, 
Og  Aanden  søger  Jorden  uden  Trøst; 
Hel  jager  den,  naar  det  ad  Qvælden  lakker, 
Til  Niffelheim  med  Myg  og  Aftenbakker. 

Digt!  Digt!    For  længe  dvæler  jeg  herinde. 
Det  første  Skridt  er  giort  —  nu  freidigt  Mod! 
>Med  Halfdans  Sværd  du  tvinge  skalst  din  Fiende!« 
Saa  kom  da  du,  som  skalst  udøse  Blod! 
Alting  er  roligt,  tyst,  den  Døde  sover. 
Jeg  skiælver  ei  —  det  raske  Greb  jeg  vover. 
Han  griber  Sværdet  med  skiælvende  Haand,  men  river  med  det 
samme  Askekrukken  ned,   saa   at  den  falder  paa  hans  Hiehn, 
sønderslaaes,  og  overstøver  ham  med  hans  Faders  Aske.    Han 
staaer  forstenet  af  Skræk  og  Fortvivlelse.    Bolvbr  kommer. 

BOLVKR. 
Ha,  Dvæler!  kom!  hvad  nøler  du  herinde? 
Har  du  endnu  ei  fundet  Sværdet?  —  Thor! 
Hvad  seer  jeg?    Angantyr,  stiv  som  en  Støtte! 
Bestøvet  —  Guder!  af  vor  Faders  Aske! 
Ulykkelige  Søn!  hvad  har  du  giort? 
Angantyr 

sønderknust,  med  stigende  Fortvivlelse. 
Kom  mig  ei  nær  —  jeg  brænder! 

Bolver. 

Kunde  du, 
Naar  endelig  dig  Overtroen  drev, 
Ei  tage  det  med  Lempe,  uden  voldsomt, 
Ugudeligt  at  spilde  Krukkens  Støv? 

Angantyr. 

Nei! 

BOLVBR. 

Raser  du?    Hvorfor  ei? 

Angantyr. 

Nei!  —  nei!  —  nei! 
Med  Lempe?    Daare!  det  er  dig,  som  raser. 
Begaaes  Misgierninger  med  Lempe?    Nei! 
Og  vilst  du  vide,  hvi  jeg  knuste  Urnen 
Hvi  Urnen  knuste  mig  —  saa  læs  det  hist 
I  Nornens  klare  Væld!    Der  skrev  det  Skuld 
Med  Mørkets  Griffel  paa  en  flygtig  Vove. 

Bolver. 
Sværm  længer  ei  i  Graven  her,  men  følg  mig! 
Hevn  dine  arme  unge  Brødre,  som 
Af  Iver  og  af  Kierlighed  for  dig 
Frivillig  styrted  sig  i  Dødens  Strube, 
Og  sank  for  Fiendens  Sværd. 

Angantyr. 

Hvad?  mine  Brødre? 
De  faldt? 

BOLVER. 

De  vilde  ikke  vente  dig, 
Og  Stserkodd  vilde  ikke  vente  Eigil. 
De  stred  —  og  sank,  som  Ax  for  Bondens  Lee. 
Jeg  er  den  Eneste,  som  flygted  hid 
For  at  forstærke  mig  til  Hevn  med  dig. 
Nu  har  du  Halfdans  Sværd;  kom!  tving  din  Fiende! 

Angantyr. 
Ja  —  jeg  skal  tvinge  ham. 

Bolver. 

Saa  kom! 

Angantye. 

Giv  Tid! 
Du  vilde  ikke  troe,  da  jeg  dig  sagde 
Saa  vist  — 

Bolver. 
Jeg  troer  det,  naar  du  viser  det. 
Angantyr. 
Sfrax,  Bolver!  strax!    Men  at  den  snilde  Seidmand 
Paa  Fyrisvold,  den  vise  Olding  her 
Saa  roligt,  sikkert  kunde  spaae  mig  det! 
Ved  Thor,  der  gives  Øine,  som  see  klart 
Igiennem  Rifterne  paa  Fremtids  Tæppe. 

Bolver. 
Saa  søg  din  Fiende! 

Angantyr. 

Jeg  har  fundet  ham. 
Bolver. 
Han  venter  os. 

Angantyr. 
Den  gamle  Halvgud  hisset? 
Bolver. 
Han,  dine  Brødres  Morder. 

Angantyr. 

Brødres  Morder? 
Jeg  kiender  mine  Brødres  Morder:    Den, 
Som  egged  dem  til  slig  uædel  Kamp, 
Hvorfra  Thor  vendte  Blikket  med  Foragt. 
Han  har  giort  meer,  den  Samme:  han  har  nedtraadl 
Uskyldig  Elskovs  rosenrøde  Blomst, 
Afsindig  svoret  for  en  troløs  Qvinde 
En  troløs  Ed  —  og  styrtet  Halfdans  Aand 

Fra  Vingolfs  Lofte  ned  til  Helheims  Kielder. 
Fortiener  ei  en  slig  Misdæder  Døden? 

Bolver. 
Glem  al  Spidsfindighed,  viis  dig  som  Helt! 

Angantyr. 
Som  Helt?  ja,  ved  min  Faders  spildte  Aske! 
Det  skal  jeg;  thi  jeg  sværger  ved  hans  Qvaler, 
At  jeg  skal  tvinge  Fienden  med  hans  Sværd. 

Bolver. 
Du  vilst  dog  ei  — 

Angantyr. 
Laan  mig  din  Haand! 
Han  lægger  den  paa  sit  Bryst. 

Føl  her! 
Her  stormer,  svulmer  den  fordømte  Fiende, 
Som   aldrig  lod  mig  Ro  Nat  eller  Dag. 
Af  aUe  Hierter,  som  i  Verden  slog. 
Var  dette  mig  det  værste,  fiendtligste. 
Velan,   min  Broder  Bolver!  det  er  Tid. 
Ud!   følg  mig!  ud,  ud  i  den  friske  Luft! 
Her  er  saa  qvalmt.    Før  Solen  synker,  sadler 
Jeg  Odins  Hest,  og  rider  til  min  Fader, 
Til   Hel,  med  Hermod  over  Giallerbro. 

Bolvbr. 
I  Guder!  Sværdet  sidder  i  hans  Hierte. 
Angantyr 

vild. 

Med   Halfdans  Sværd  jeg  tvunget  har  min  Fiende  — 

Hielp,   Odin!  Angantyr  kan  løse  Gaader. 

Han  falder  1  sin  Broders  Arme. 

SKOV. 

Nat    Thusnilda  i  Skarlagen  med  HieJm  og  Pandaer  af  blankt 
Staal,   et  Spyd  i  sin  Haand.     Hsndes  Møeb.     Til  begge  Sider 
BEYÆBKEDE  Kbigers.  I  BaggTonden  brænder  et  Baal  inde  i  Skoven, 
som  svagt  oplyser  Skuepladsen. 

Thusnelda 

taler. 
r  rygteligt  vælter 
Surtur  de  røde, 
Fortærende  Luer, 
Skov!  i  dit  Mulm. 
Helt  er  paa  Baal  strakt. 
Aldrig  saae  Dagen 
Fagrere  Kæmpe. 
Ak!  nu  omfavner 
Slørede  Nat  ham. 
Siunger,  I  Piger! 
Qvæder  til  Afsked 
Helten  en  Sang! 

Ghor  af  Møer. 
Angantyrs  Legem 
Brænder  nu  Baalets 

Flamme  til  Støv. 
Ak!  skal  hans  Aand  sig 
Hæve  til  Valhal? 
Eller  har  Hel  alt, 
Holemes  Dronning, 
Mager  sin  Arm  efter 
Dødningen  strakt? 

Thusnelda. 
Frygtsomme  Duer! 
Er  da  kun  Tvivl,  kun 
Angst  eders  Sang? 
Enten  til  Valhal 
Helten  sig  hæver, 
Eller  til  Helheim 
Aanden  nedsvæver: 
Stort  er  hans  Rygte, 
Stærk  var  hans  Dyd. 
Siunger  et  Drapa  til 
Skioldenes  Lyd! 

Chok  af  Møer  og  Kæmper. 
Angantyri?  Legem 
Brænder  nu  Baalets 
Flamme  til  Støv. 
Angantyrs  Navn  kan 
Baalet  ei  brænde. 
Seneste  Fremtid 
Navnet  skal  kiende. 
Høien  sig  reise, 
Danmarkis  Rigel 
Stolt  ved  din  Strand; 

Runerne  sige: 
Han  var  en  Mand! 
Bolver 

kommer  med  en  Guldurne. 
Jeg  bringer  dig,  hvad  Luens  Kraft  os  levnet  har 
Af  Brodren,  Helten,  Beileren:   en  Haandfuld  Støv. 

Thusnelda. 
Meer  ædelt,  end  det  ædle  Malm,  det  glemmes  i ! 

Hun  river  en  Qvist  af  et  Egetræ,  og  slynger  den  om  Urnen. 

Lad  dette  Løv,  stumt,  som  den  Tunge,  Smerten  bandt, 
Dog  meer  veltalende,  med  sin  dunkelgrønne  Krands 
Forkynde  Morgenrødens  Lys,  hvad  du  har  giemt! 

Kæmperne 

slaae  paa  deres  Skiolde. 
Hil  Angantyr  vor  Konges  Ry!    Sæl  Heltens  Aand! 

Thusnelda. 
Og  nu,   I  gode  Stridsmænd:    Hisset  staaer  en  Hær, 
Som  ædelsindet  heller  lyder  Svartehams, 
End  Ingilds  Bud.    Hist  stander  Angantyrs,  som  nu 
Den  vakkre  Bolver,  sidste  Æt  af  Olafs  Blod, 
Med  Rette  byder.    Bolver!  see,  her  rækker  jeg 
Min  Haand  dig  over  Askekrukkens  stolte  Guld. 
Hevn  er  vort  Haandtryk. 

Bolver. 

Hevn  og  tro  Forening. 

Thusnelda. 


Og  nu  afsted!    Før  Eigil  og  den  sølvgraa  Helt 
Faae  Tid  at  fatte  sig,  og  kalde  frem  til  Strid 
De  Ingild  tro  Tilbageblevne,  drage  vi 
Mod  Hledregaard,  at  hevne  Sverting,  Angantyr 

Og  Olafs  Mord.    Flyd,  Frodes  Blod!  for  Sværdene. 
Og  Fakler,  kantet  i  den  skumle  Kongeborg, 
Hvor  Svarteham  nødsaget  var  at  sukke  hen 
Sin  fagre  Ungdom,  lyse  som  et  Gienskin  høit 
Af  dette  Baal!    Hvor  Slaget  vindes,  Fienden  faldt. 
Skal   Høien  kastes,  Askekrukken  sættes  ned  . 
Og  Runer,  ristet  paa  den  brede  Bautasteen, 
Forkynde  Jorden  Heltens  Død,  Thusneldas  Hevn! 

Hun  gaaer;  Alle  £ølge. 


ET  VÆRELSE  PAA  KONGSGAARDEN. 

Inoild.  Vihgulf. 

Ingild. 
Har  alle  Hledrekæmperne  forladt  mig. 
Fulgt  Svarteham? 

ViNGULF. 

£i  alle.  Herre  Konge! 
De  unge  Utaalmodige,  som  harmtes. 
Fordi   din  Stilhed  ei  gav  deres  Mod 
En   Leilighed  at  yttre  sig;  hvis  Øren 
Stod   aabne  for  den  skiønne  Havfrus  Sang. 

Ingild. 
Saa  Alle  blev  ei  deres  Konge  troløs? 

ViNGULF. 

De  gamle  Skiæggede,  det  tunge  Bundfald 
Saa  let  ei  lader  skylle  sig  af  Kruset; 
Bland  det  med  Vand,  og  end  du  finde  vil 
En  kraftig  Styrkedrik  mod  Svarteham. 

Oehlenschiager.  IV.  7 

Ingild. 
Og  du,  som  ofte  murred  i  min  Velmagt, 
Som  tidt  jeg  kaldte  den  uvome  Biørn  — 
Du? 

ViNGULF. 

Hqrre!  Folk  af  mit  Slags  pr  som  Burren, 
Vi  stikke,  krille,  men  vi  hænge  fast. 
Den  lodne  Skindpels  af  den  gamle  Biørn 
I  Kuiden  varmer,  naar  du  fryser  i 
Det  tynde  Spind  af  dine  Silkeorme. 
Hver  Silkeorm  er  nu  en  Sdmmerfugl, 
Har  spilet  Vingen  ud,  og  flagrer  om 
I  Solen  af  den  skiønne  Svarteham. 

Ingild. 
Hvad  raader  du  mig  til? 

ViNGULF. 

Jo  før  jo  heller 
At  samle  dine  Mænd,  at  dele  Hæren 
Imellem  Stærkodd,  Eigil,  dig  og  mig. 
Og  ufortøvet  ile  mod  din  Fiende. 

Ingild. 
Saa  gaa,  blæs  Kæmperne  til  Strid!    Jeg  vil 
Imidlertid  idrage  mine  Jern. 

ViNGULF. 

Jern  maa  du  være.  Jern  til  Marv  og  Been, 
Paa  Odins  gamle  Eeg  en  vældig  Green; 
Saa  skal  vi  lære  snart  den  stolte  Qvinde, 
At  Rænker  er  ei  let,  som  Hør  at  spinde. 

Han  gaaer. 

Ingild 

en& 
Af  Svertings  sønderbrudte  Kongestol 

Blev  Brudesengens  gyldne  Stolper  opreist; 
Og  Sverting  drak  sin  Overvinder  Troskab 
Af  samme  Horn,  som  Svarteham  sin  Brudgom.  - 
Slig  Sæd  kan  ikke  bære  gode  Frugter. 
Giftbrygning  var  det,  Seid  af  onde  Trolde. 
Men  jeg  var  blind  af  Kiærlighed.    Hun  svor. 
Jeg  troede  gierne.    Alt  jeg  gierne  troede; 
Kun  ei,  at  hun  var  trædsk  og  underfundig. 
Nu  seer  jeg,  at  der  gives  smukke  Slanger, 
Hvis  Kam  hovmodig  topper  sig  til  Krone, 
Skiøndt  Edderbugen  vælter  sig  i  Støv. 

Et  Slør  mig  falder  pludselig  fra  Øiet; 
Men  det  er  svækket  i  det  lange  Mørke, 
Og  kan  ei  længer  taale  Dagens  Lys. 
Tomt  er  mit  Hierte,  øde,  som  et  Huus, 
Hvor   før  jeg  daglig  traf  en  Omgangsven, 
Den   Døden  pludselig  har  røvet  mig. 

Han  betragter  sit  Harnisk,  som  hænger  paa  Væggen. 
Og,   Ingild  Frodessøn!  du  skulde  klæde 
Dig  nu  i  disse  rustne  Kæmpejern, 
Der   altid  var  for  tunge  for  din  Skulder, 
For   barske  for  din  fredelige  Siæl? 
Du   skulde  drage  Sværd  mod  den,  du  elsker. 
Du,   som  ei  drogst  det  mod  din  bittre  Fiende? 
Tiltvinge  dig  et  Land,  som  ei  er  dit? 
Som   blev  din  Faders  ved  en  svar  Misgierning? 

Nei,  Rustning  I  rust!  Dig  hænger  ingen  Haand 
I   Høien  over  Ingilds  Haandfuld  Aske.   — 

Grundende. 
Hvad  vilst,  hvad  vilst  du  da  i  denne  Kreds? 
Gaae  om  til  Spot  for  Børn  og  gamle  Qvinder? 

Han  drager  sit  Sværd  halvt  ud  af  Skeden,  og  betragter  det 
Stor  var  min  Lyst  til  hurtig  at  forlade 
Et  Samqvem,  hvor  jeg  føler  fremmed  mig  — 
Og  dog  —  dog  har  jeg  ikke  Mod  at  banke 
Paa  den  kulsorte  Port,  som  springer  op, 
Naar  Livets  Lampe  slukkes.  —  Niding  kalde 
De  stolte  Kæmper  mig.    Jeg  er  det  ei. 
Mit  Indre  giemmer  Frø,  som  anden  Tid, 
Som  anden  Sol  til  Frugter  havde  modnet. 
Sværd  var  et  Værktøi  stedse  mig  for  grumt 
For  den  Retfærdige;  men  Skialden  siunger 
En  Old,  da  Kongen  styred  Hyrderne 
I  Fredens  Hytter  med  en  Stav  af  Valbirk. 
I  Syden,  siger  man,  udbredes  Læren 
Om  Kiærlighed  og  Blidhed  af  en  Jesus   — 
Det  havde  været  Tid  og  Sted  for  mig. 

Han  drager  Sværdet. 
Mod,  Ingildl  Mod!    Gak  did,  hvorfra  du  komst. 
Synk  i  din  Moders,  i  Naturens  Skiød. 
En  ærlig  Mand  undgaaer  Forsmædelsen. 
Hvad  har  du  meer  at  tabe?    Intet.    Vel! 
Saa  kom,  du  skarpe  Staal!  bid  i  mit  Bryst, 
Og  viis  den  Skiælvende,  som  tyer  til  dig, 
Den  første  og  den  sidste  Venskabsprøve. 

Man  hører  Nogen  komme.  Ingild  holder  inde. 

Ingh^d. 
Hvo  nærmer  sig?    Jeg  hører  sagte  Trin. 
Hvad  har  endnu  mig  Livet  at  bebude? 

Den  gamle  Ro  kommer  med  en  Kurv  paa  Armen  fuld  af  FruKtei 
og  Blomster. 

Ro. 

Forlad  mig,  at  jeg  gaaer  saa  lige  ind! 
Jeg  Ingen  fandt  i  Hallerne  derude. 

Ingild. 
Hvo  est  du,  som  saa  silde  vover  dig 
I  Kongens  Gaard?    Hvad  har  du,  med  at  ile? 

Ro. 
I  kiender  ei,  Frigga  forbarme  sig! 
Jer  gamle  Tiener  Ro  fra  Ingildshvile  ? 

Ingild. 
Fra  Ingildshvile?  hvad? 

Ro. 
Den  Urtegaard, 
Som  I  med  egen  Haand  har  anlagt.  Herre! 
Som  alt  i  flere  Aar  jeg  forestaaer, 
Og  som  ei  lader  til  sig  at  forværre. 
Alt  trives  herligt.  Alting  staaer  saa  smukt, 
Som  om  det  vinkte,  smiilte  jer  i  Møde. 
Jeg  bringer  jer  en  Kurv  af  bedste  Frugt 
Og  bedste  Blomster,  Aarets  første  Grøde. 

Ingild. 
Min  gamle  Ro!  du? 

Ro. 
Ei  ved  Kongens  Sal 
Det  høvisk  er  at  banke  paa  saa  silde; 
Men  Dagen  var  saa  heed,  først  Aftnen  sval. 
Og  mine  trætte  Been  ei  lystre  vilde. 
Jeg  kiender  ei  en  Siæl  i  Hledreby; 
Saa  tænkte  jeg:  Frisk  Mod!  du  kanst  det  vove. 

Kong  Ingild  skienker  dig  et  Nattely, 
Han  neppe  kan  endnu  paa  Borgen  sove. 

Ingild. 
Ei  end;  dog  længes  hårdt  den  trætte  Aand. 
At  sove,  gamle  Ven!  det  er  paa  Tide. 

Ro. 
Hielp,  Thor!    I  staaer  med  Sværdet  i  jer  Haand, 
Jer  Kind  er  bleg,  og  eders  Læber  hvide. 

Ingild. 
Min  gamle  Ro!  jeg  er  af  Livet  kied. 
Jeg  kiender  dig,  kan  paa  din  Troskab  bygge; 
Tidt  skienkte  jeg  dig  min  Fortrolighed 
I  Aftenstunden  under  Ælmens  Skygge. 
Du  komst  betids  at  see  din  Herre  døe; 
Min  Norne  kalder,  jeg  maa  Staven  bryde. 
Paa  Ingiids  Grav  du  dine  Blomster  strøe! 
Din  skiønne  Frugt  formaaer  han  ei  at  nyde. 

Ro. 
Ei!  hielp  mig,  Odin!  hvordan  er  det  fat? 
I  vil  jert  Liv  med  denne  Glavind  ende? 

Ingild. 
Den  utro  Svarteham  har  mig  forladt. 
Og  mine  Mænd  mig  troløst  Ryggen  vende. 

Ro. 
Ei!  det  var  slemt.    Men  maa  jeg  sige  dig, 
Hvad  Ro  har  stedse  giort  i  Ælmeskyggen? 

Ingild. 
Tal! 

Ro. 
Herre!  den,  som  Ryggen  vendte  mig. 
Den  pleied  jeg  igien  at  vende  Ryggen. 

Ingild. 
Min  Fremtids  Bane  er  bestænkt  med  Blod, 
Mig  trykker  denne  Borg,  som  Fængselsmuren. 

Ro. 
Søg  atter  eders  Glæde,  har  I  Mod! 

Ingild. 
Hvor? 

Ro. 
Af  dens  rene  Udspring,  af  Naturen. 
Ingild. 
Du  troer,  at  jeg  — 

Ro. 
Lad  Avind  her  igien 
I  denne  Borg  med  sine  Tvedragtspile, 
Og  følg  med  Ro,  med  eders  gamle  Svend, 
Til   Herthas  muntre  Dal,  til  Ingildshvile ! 

Ingild. 
Til   Ingilds  Hvile! 

Ro. 
Lad  dem  klamres  her. 
Lad   Hære  væbne  sig  mod  vrede  Hære! 
I  aldrig  elskte  blodig  Ledingsfærd; 
Hvi   vil  I  Lykkens  Kastebold  kun  være? 

Ingild. 
Du  raader  mig  — 

Ro. 
At  bytte  Sværdet  med 
En  Havesegl.    Hvorfor  da  Blod  udgyde? 
Langt  bedre  mellem  Friggas  Urtebed 
Med  Vandets  Straaler  tusind  Blomster  fryde. 

Ingild. 
Du  Faader,  hvad  Stærkodder  mig  har  raadt. 
Er  der  endnu  et  Haab  for  Ingilds  Dage? 
Komst  du  at  holde,  før  det  havde  naaet 
Mit  Hierte,  dette  Morderstaal  tilbage? 

Ro. 
Kast  dette  Staal,  følg  med  den  gamle  Ro, 
Glem  Svarteham  og  alle  utroe  Kæmper! 
Den  hellige  Natur  er  evig  tro. 
Og  Intet  Urtens  grønne  Troskab  dæmper. 

Ingild. 
Ja,  Troskab  findes  i  Naturen  kun, 
Den  giør  de  falske  Levende  til  Skamme. 

Ro. 
Forlad  mig  det!  Pasop,  min  gamle  Hund, 
Er  mig  saa  tro,  som  Ranken  er  sin  Stamme. 

Ingild. 
Ved  Thor!  jeg  vil  forlade  denne  Hal, 
Og  vorde  Bonde,  da  jeg  Kronen  tabte. 

Ro. 
Gid  hver,  som  I,  lød  fromt  Naturens  Kald, 
Saa  blev  han  det,  hvortil  ham  Odin  skabte. 

Ingild. 
Farvel:  Guld,  Hæder,  Magt  og  Stoltheds  Lyst! 
I  vil  dog  ei  misunde  mig  en  Hytte? 

Ro. 
Snart  vil  I  føle  med  et  lettet  Bryst, 
At  I  har  Intet  tabt  ved  eders  Bytte. 

Ingild. 
Du  følger  mig  til  Uskylds  milde  Bo? 
Du  være  vilst  min  Ven,  mit  Livs  Ledsager? 

Ro. 
Hvad  var  vel  Ingildshvile  uden  Ro? 
Forstaaer  sig  selv;  hvis  I  til  Takke  tager. 

Ingild. 
Med   Glæde  jeg  afsiger  Livets  Glands. 

Ro. 
Tung  er  en  Krone,  let  en  Blomsterkrands. 

De  gaae. 

EioiL.  Helqa. 

Eigil. 
Jeg  har  min  Helga!    Hører  det,  I  Sale, 
Som   Bøgen  hvælver  bladfuld.   Green  ved  Green! 
Jeg  har  min  Helga!    Hører  det,  I  Dale, 
Hvis   Guldax  krandse  Høiens  Runesteen! 
Jeg  har  min  Helga!    Hører  det,  I  Vinde! 
Til  Norge  storm:    Han  vandt  sin  Elskerinde! 
Hvor  er  en  Salighed,  som  Eigils,  stor? 
Den   lykkeligste  Ungersvend  i  Nord! 

Helga 

bekymret. 
Men   Stærkodd,  Eigil! 

Eigil. 

Stærkodd  har  jo  vundet. 
Og  Hasting  har  hans  lette  Saar  forbundet. 

Jeg  har  min  Helga!    Opfyldt  for  mit  Hierte 
Er  nu  den  Drøm,  det  fra  min  Barndom  bar: 
Jeg  saae  den  danske  saftgrønklædte  Herthe 
Med   Spydet  i  sin  Haand,    med  Hielmen  klar. 

Hun  stod  paa  Norges  mosbegroede  Klippe, 
Ei  hendes  Klædebon  jeg  vilde  slippe; 
Jeg  raabte:    Tag  mig  med  til  Danmarks  Land, 
Og  skienk  mig  en  guldhaaret  Lilievand! 

Helga 

som  før. 
Men  Stærkodd! 

Eigil. 
Stærkodds  Vrede  er  ugyldig; 
Du  fangen  varst,  din  Eigil  er  uskyldig. 

Jeg  Konge  vorde  skal  for  Siølunds  Skove! 
Høi  Glæde  fylder  Eigils  unge  Bryst. 
Snart,  gamle  Fader!  deler  du  min  Lyst, 
Naar  gyldne  Drage  kløver  sortblaa  Vove. 
Hurra!  de  norske  søndenfieldske  Stene 
Forbindes  skal  med  Danmarks  Løv  og  Grene. 
Med  Kattegat,  et  blaat  og  vatret  Baand, 
Dem  sammenknytter  Ægirs  stærke  Haand. 

Helga. 
Men  Stærkodd,  Eigil! 

Eigil. 

Hulde  Elskerinde! 
Jeg  veed  en  gammel  opbragt  Biørn  at  binde. 

Helga. 
Der  kommer  han,  o  Freia!  med  sit  Sværd; 
Hvad  vorde  skal  tilsidst  af  denne  Færd? 

Eigil. 
Hvad  Stærkodd  vil.    Vil  han  mit  Venskab  —  kom! 
Vil  han  mit  Liv  —  det  skal  vi  nappes  om. 

Stærkodder 

kommer  mod  draget  Svifird. 
Hvor  træffer  jeg  ham  da,  den  unge  Niding? 
Man   sagde  mig,  han  pusled  her  i  Skyggen, 
Angst  for,  at  Maanen  skulde  røbe  ham. 
Eigil 

træder  frem. 
Hvem  giælde  dine  Skieldsord? 

Stærkodder. 

Dig,  du  falske, 
Lavhiertede  Forræder!    Traf  jeg  dig? 
Eigil 

drager  sit  Sværd,  og  hugper  i  hans  Hielm. 

Nei,  jeg  traf  dig!  der  har  du  for  din  Niding. 

De  kæmpe.  Stærkodder  synker  i  et  Knæ,  Eigil  vil  atter  hugge,  men 

He]ga  springer  til  med  Eigils  Skiold,  som  han  har  ladet  staae  ved 

et  Træ,  og  afbøder  Hugget. 

Helga. 
Holdt,  Eigil!  vilst  du  dræbe  din  Velgiører? 
Eigil 

holder  inde. 
Tak,    elskte  Helga!    Tak,  min  Fylgie! 
Stat  op,  Stærkodder!  reis  dig,  gamle  Helt! 

Stærkodder. 
Hvi   lodst  du  ham  ei  hugge  til,  min  Datter! 
Ved   Thor!  der  rinder  Helteblod  i  disse 
Blaae  Marmoraarer,  som  igiennemdæmre 
Din  Liliehud. 

Eigil 
O,  min  tilbedte  Helga! 
Hvis  nu  jeg  havde  saaret  dig? 
Helga. 

Langt  heller 

Mig,  Eigil!  end  den  Uerstattelige, 
Pligtankret  i  vor  Nød,  vor  sidste  Tilflugt. 

Stærkodder. 
Hvi  lodst  du  ham  ei  dræbe  mig,  min  Datter? 
Ved  Odin!  Døden  havde  været  mig 
Kiær  af  din  Eigils  Haand.    Jeg  seer,  det  har 
Ei  været  Nidingsværk,  som  holdt  ham  borte 
Fra  Kampen.    Unge  Mand!  du  est  den  Første 
Som  i  en  Tid  af  tredsindstyve  Aar 
Har  tvunget  Visins  Banemand  i  Knæ. 

Eigil. 
Er  det  et  Under,  om  jeg  tvang  dig  ned? 
Knap  gav  jeg  dig  jo  Tid  at  løfte  Værget, 
Mat,  som  du  varst,  og  blodig,  nylig  kommen 
Fra  den  uædle,  høist  ulige  Kamp. 
Tilgiv  min  Hidsighed,  min  ædle  Herre! 
Men  —  Uqvemsordet  paa  din  vrede  Læbe 
Opirred  mig. 

Stærkodder. 
Hvor  høist  naturligt,  Eigil! 
Jeg  tirred  Biørnen,  og  den  slog  sin  Lab 
Rask  uden  lang  Betænkning  i  mit  Skind. 
I  Fald  jeg  bløder,  maa  jeg  da  ei  takke 
Mig  selv  derfor? 

Eigil  og  Helga. 
Du  bløder? 

Stærkodder. 

Dette  Bind 
Blev  løsnet  ved  min  Armbevægelse. 

Helga. 
Tillad,  min  Fosterfader! 

Stærkodder. 

Væne  Helga! 
Din  silkebløde  Haand  maa  læge  Saar 
Blot  ved  Berøringen.  —  Forhadte  Ed 
Af  den  opblæste  Dreng,  som  Gubben  end 
Maa  holde!   —  Eigil!  sno  mig  dette  Klæde 
Lidt  fastere. 

Helga. 
Jeg  maa  ei? 

Stærkodder. 

Jeg  har  svoret 
Engang  i  min  Hovmodighed,  at  aldrig 
Forbinde  skulde  mig  en  Qvindehaand. 
En  Ed  er  hellig.    Nu  maa  Galten  gielde, 
Hvad  Grisen  brød,  tvært  mod  det  gamle  Mundheld. 

Helga. 
Du  taber  Intet;  Eigil  er  behændig. 

Stærkodder, 

mens  Eigil  forbinder  ham. 
Min   Helga!  gid  det  var  det  Eneste, 
Hvad  Gubben  gielde  maa  for  Ynglingen. 
De  raske  Dage  gaae,  vi  gaae  med  dem. 
Alt   modnes  og  udvikles,  vi  som  Alt. 
Den   grønne  Knop  blier  Blomst;  den  sure  Frugt 
Blier  liflig  Most.    Vort  Kiød  og  Blod  omskiftes, 
Det  gamle  svinder.    Intet  er  vi  meer. 
Af  hvad  vi  var;  vor  Aand  har  kastet  Larven, 
Er  vorden  Fugl,  og  kryber  ei  som  Orm. 
Og  dog  maa  Fuglen  i  den  rene  Luft 
Undgielde  Ormens  Nidingsværk  i  Støvet; 
Det  friske  Kiød  og  Blod  maa  bøde  for, 

Hvad  det  bortdunstede  længst  har  forbrudt. 
En  anden  Mand,  et  fremmed  Væsen  staaer  der; 
Ikkun  et  Navn:  Stærkodder,  er  tilbage 
Af  Fordumsvæsenet.    Hvad  er  Stærkodder? 
En  Lyd,  en  Klang,  et  Intet!    Og  dog  maa  han 
Undgielde  for  den  unge  Daares  Brøde. 

Eigil. 
Han  maa  det  ei.    Saa  var  der  mellem  Guder 
Ei  meer  Retfærdighed. 

Stærkodder 

betragter  ham. 

Ha,  Eigil!  Eigil! 
Det  siger  du? 

Eigil, 

som  er  færdig  med  Forbindingen. 
Og  mener,  hvad  jeg  siger. 
Stærkodder 

tager  ham  venligt  under  Hagen. 
Tak,  Eigil!    Du  formaaer  at  læge  Saar, 
Som  at  frembringe  dem.  —  Hvi  komst  du  ikke 
Til  Kampen,  Eigil? 

Eigil. 
Svarteham  har  fængslet 
Min  Helga,  som  mig  skulde  bringe  Budskab. 
Jeg  vidste  det  først,  da  det  var  forbi. 

Stærkodder. 
Tilgiv  min  Heftighed!    Min  Alder  farver 
De  tynde  Haar  med  Sølv;  dog  løber  Blodet 
Endnu  afsted  med  mig.    Det  maa  vel  vise 
En  Gnist  af  Ungdom,-  som  først  Døden  slukker. 
Den  Nedrige!  —  Men  Eigil!  det  var  godt, 
At  ei  du  fulgte  med;  maaskee  din  Norne 

Afvendte  saa  et  vildt,  tilfældigt  Hug, 
Som  havde  skilt  Fremtiden  ved  sit  Haab. 

ViWGULF  kommer  ;med  en  Hob  gamle  Krigsmænd. 
ViNGULF. 

I  ædle  Kæmper!  skynder  eder,  iler 
Til  Ingilds  Hær,  at  staae  Dankongen  bi. 
Jeg  ordner  Alt,  at  vi  før  Morgenrøden 
Kan  møde  Fienden  slrax  i  aaben  Mark. 

Stærkodder. 
Godt,  vakkre  Kæmpe!    Hielp  mig,  Thor  i  Thrudvang ! 
Er  det  ei  Broder  Vingulf? 

ViNGULF. 

Ganske  rigtig, 
Min  ædle  Herre! 

Stærkodder. 
Herre?  kald  mig  Broder! 
Vi  tømte  mangt  et  Horn  i  gamle  Dage 
Som  Venner,  fulgtes  ad  paa  Ledingstog. 
Skal  jeg  dig  finde  her  i  Staal  og  Kobber 
Ved  Nattetid  som  Ingilds  Drost?    Ei,  ei! 
I  Middags  saae  jeg  intet  gammelt  Ansigt 
For  lutter  Spillemænd  og  Dandsere. 
Ved  Nattetid,  naar  Dagens  Tant  er  endt. 
Jeg  troer,  I  komme  frem  af  eders  Huler, 
Som  Løver  og  som  Pantherd yr  i  Skoven, 
Naar  Fuglen  har  afsiunget  paa  sin  Qvist. 
Jeg  kiender  dig  igien,  min  vakkre  Thorleif! 
Min  Hugleik !  Humble !  Amleth,  Broder  Vermund ! 
Han  trykker  deree  Hænder. 

Vingulf. 
I  Nøden  skal  man  kiende  gamle  Venner. 

Tak,  for  I  mindes  os!    Glem  ei  at  ile! 
Naar  Slag -er  vundet,  vil  vi  atter  tømme 
Et  Bæger  sammen,  og  tilbagekalde 
Henfarne  Tider. 

Stærkodder. 
Vel! 

ViNGULF. 

Kong  Ingild  har 
Udkaaret  eder,  Eigil  og  mig  selv 
Til  Høfdinger  i  Slagtningen. 

Stærkodder. 

Vi  tage 
Mod  Tilbudet. 

ViNGULF. 

Thor  give  Held  til  Striden! 

Han  gaaer  med  Kæmpema 

Eigil, 

som  har  talt  med  Helga. 
Bliv  i  dit  Buur,  min  Elskte! 
Helga. 

For  at  ængstes, 
Maaskee  at  overfaldes?    Jeg  gaaer  med. 
Min  svage  Haand  skal  styre  Spyd  og  Bue 
For  Ingild  og  for  Eigil.    Har  din  Helga 
Da  mindre  Mod,  end  Svarteham? 
Stærkodder. 

Lad  hende 
Gaae  med!    Skioldungens  Blod  er  aldrig  roligt, 
Naar  Luren  toner  høit  til  Øens  Forsvar. 
Gak  med,  spænd  Brynien  om  din  Jomfrubarm, 
Lad  ringle  om  din  Lænd  et  Pandserskiørt, 
Og  spænd  den  lette  Fiærhielm  om  din  Tinding! 

EiaiL. 
Frei  seer  fra  Skyen,  hvor  jeg  elsker  dig. 
Han  omfavner  hende. 

Stærkodder 

betragter  de  Elskende. 
Slig  Fryd  har  aldrig  gamle  Stærkodd  nydt. 
O,  havde  ham  en  Mø  indtaget,  aldrig 
Hans  vilde  Ungdom  havde  da  begaaet 
En  blodig  Synd,  som  hiin.     Ja,  Kiærlighed! 
Du  est  den  søde  Kilde,  som  sig  blander 
I  Ynglingslidenskabens  bittre  Hav, 
Og  mildner  Saltets  Bitterhed.     En  Vaar, 
Kold,  stormfuld,  uden  Blomst  og  uden  Frugt, 
Er  Ungdom  uden  Elskov. 

Helga. 

Frugten  modnes 
Tilfulde  hisset  i  den  gyldne  Høst; 
Den  skiønneste  Valkyrie  i  Valhal 
Skal  skienke  dig  sin  Miød  og  elske  dig.        Hungaaer 

Eigil. 
Det  er  paa  Tide,  Midnat  nærmer  sig. 
Den  blege  Maan^  kneiser  over  Bøgen. 
Kom,  lad  os  gaae  til  Hæren! 

Stærkodder 

urolig. 

Eigil!  bliv. 
Alt  Midnat,  siger  du? 

Eigil. 

Ja,  Fingals  Skiold 
Høit  rækker  over  Egens  sorte  Top 
Sin  lyse  Skive. 

Oehlenachlåger.    IV.  8 

Stærkodder. 
Lyse  Skive?  Ha, 
Det  er  Fuldmaane. 

Eigil. 

Ja. 

Stærkodder. 

Den  skuer  bleg, 
Fortørnet  ned.     Bliv,  Eigil! 
Eigil. 

Gamle  Helt! 
Hvad  fattes  dig?    Du  ængstes?    Stærkodd  skiælver? 

Stærkodder. 
Bliv,  har  du  Mod! 

Eigil. 
Til  Alt. 
Stærkodder. 

Saa  hør:  Du  veedst, 
Jeg  slog  Kong  Olaf. 

Eigil. 
Stærkodd!  ikke  du; 
Et  yngre,  vildt,  et  længst  bortdunstet  Væsen, 
Som  selv  du  yttred  nys. 

Stærkodder. 

Ti,  Eigil!  ti! 
Midnat,  Fuldmaanen,  Nattens  Rædsler  lade 
Sig  ei  afvise  med  Spidsfindigheder. 
Jeg  slog  ham! 

Eigil. 
Nu? 

Stærkodder. 

Og  hvergang  Maanen  fyldes, 
Og  Midnatsstunden  kommer  —  seer  jeg  ham. 

Eigil. 
Du  seer  ham? 

Stærkodder. 
Olafs  Aand.     Hvor  jeg  saa  er: 
I  Fieldets  Kløft,  paa  Havets  Sølverflade, 
I  Syden  under  Laurens  muntre  Løv, 
I  Ruslands  Snee,  paa  Danmarks  Græs,  i  Selskab 
Ved  Drikkelag,  i  Eensomhed  —  jeg  seer  ham! 

Eigil. 
Hans  Aand? 

Stærkodder. 
Bleg,  i  den  linnedhvide  Særk, 
Med   blodig  Dug  om  Saaret,  truende! 

Eigil. 
I  Guder!  den  ulykkelige  Skygge, 
El  Rist  og  Ro  i  Graven!  Hvilken  Ynk! 
Ak,   arme  Skygge! 

Stærkodder 

opLøifter  sine  Hænder. 
Alle  hellige  Guder! 
Forløser  dog  mig  arme  gamle  Mand. 
Tru   mig  ei  længer,  ryst  ei  meer  mit  Indre, 
Forfærdelige  Syn! 

Eigil. 
Seer  du  ham  alt? 
Stærkodder 

vender  sig,  og  seer  sig  frygtsomt  tilbage.  Da  han  Intet  bliver  vaer, 
gaaer  han  speidende  nogle  Skridt.  I  det  han  nu  vender  sig  om  i 
en  Afstand  fra  Eigil,  og  kaster  Øiet  paa  ham,  som  staaer  i  det 

ftilde  Maanelys,  farer  han  forfærdet  sammen,  og  raaber: 
Jeg  seer  ham! 

Eigil. 
Hvor? 

8* 

Stærkodder. 

Du! 

Eigil. 

Guder!  hvad  er  dette? 
Det  er  alt  anden  Gang,  du  sammenfarer 
Af  Skræk  for  Eigil. 

Stærkodder 

fatter  sig. 

Eigil! 
Eigil. 

Du  har  sagt, 
Jeg  ligner  Olaf;  men  er  denne  Liighed 
Saa  stor,  at  du  maa  gyse  ved  — 
Stærkodder 

med  glad  Forundring. 

Ha,  Eigil! 

Den  blodige,  den  blege  Dødningskygge 

Er  —  borte,  første  Gang  fra  den  Fuldmaane, 

Der  saae  din  Fader  bløde  for  min  Haand. 

Eigil. 
Min  Fader?  hvilken  Daarlighed!  Og  ligner 
Ung  Eigil  Spindevævet  af  en  Skygge? 

Stærkodder. 
Nei,  men  du  ligner  ham;  og  dig,  hans  Billed, 
Dig  seer  jeg  nu  i  Stedet  for  ham  selv. 
Han  bliver  borte,  som  han  vilde  sige: 
Den  Døde  viger  for  den  Levende. 
Ak,  Eigil!  ak,  her  stod  den  blege  Aand 
For  Stærkodd  første  Midnat  efter  Mordet. 
Fuldmaane  var  det,  men  ved  Vintertid. 
Den  frosne  Jord  var  dækt  med  Sneens  Liin, 
Tungt  bøied  Grenen  sig  paa  hvert  et  Træ 
Med  lis  og  Snee.     Hvor  Droslen  synger  nu, 

Skreg  Uglen,  og  den  milde  Luft  i  Løvet 
Var  Østenvind,  som  pidsked  Skovens  Stammer. 
Da  stod  han,  Eigil!  der,  hvor  du  nu  staaer, 
Saa  høi  som  du,  og  pegte  paa  sin  Vunde, 
Med  samme  Blik,  i  samme  Heltestilling.   — 
O,  Thor  skee  Tak!  nu  Skyggen  er  forsvunden. 
Forløsningstimen  stunder  snarlig  til. 
Jeg  frygter  ikke  for  den  Levende. 

Eigil. 
Fat  dig.  Stærkodder! 

Stærkodder. 

Jeg  har  fattet  mig. 
Friet  er  jeg  fra  mit  Skrækkebilled,  det 
Forfølger  mig  ei  meer.     Jeg  har  det  Haab, 
At  jeg  skal  lønne  Sønnen,  hvad  min  Synd 
Forbrød  paa  Faderen. 

Eigil. 
Du  har  endnu 
Den  vrange  Mening?    Har  jeg  ikke  sagt  dig  — 

Stærkodder. 

Nu,   lad  saa  være!  Jeg  fornærmer  ei 

Din  Moders  Dyd;  jeg  tvivler  ikkun  stærkt 

Om   din  formeente  Faders  Sanddruhed. 

Snart  vil  det  vise  sig  —  naar  gamle  Stærkodd 

Er  ikke  meer. 

Rækker  ham  Haand. 

Men,  ædle  unge  Eigil! 
I  Fald  der  kom  Oplysning  før  min  Død  — 
Slaa  mig  ihiel,  jeg  falder  gierne  for  dig; 
Men  had  mig  ei! 

Eigil. 
Jeg  kiender  ei  Stærkodder 
I  dette  Sværmeri,  den  sanddru  Helt! 

Stærkodder. 
Ha,  du  har  Ret!  Jeg  er,  som  hiin  Fyrstinde: 
Hver  Dag  i  Ugen  menneskelig,  vakker; 
Kun  i  den  syvende,  forhadte  Nat 
En  vanskabt  Slange.  —  Glem,  hvad  jeg  har  sagt! 
Kom,  lad  os  hente  Helga,  gaae  i  Kamp, 
Og  stride  drabeligt  for  Ingilds  Krone. 
De  hellige  tre  Norner  styre  Væven, 
De  spinde  Fremtids  Traade.     Kom,  min  Søn! 
Og  lad  os  følge  Traaden,  til  den  brister.  r)e  gaae. 

Morgen.    En  Hauge  med  Blomsterbed;  til  hiarire  Side  et  Huns; 
Baggrunden  en  Muur  med  en  Port,  som  staaer  aaben. 

Ro 

staaer  ved  Huusdjøren,  og  seer  ind. 

Han  sover  end.     En  dyb  og  rolig  Slummer! 

Som  naar  en  Storm  paa  Havet  lægger  sig, 

Og  sorle  Bierge  med  uroligt  Skum 

Forvandles  til  blikstille  Sølverflade. 

Tak  skee  de  høie  Guder,  som  forundte 

Hans  Hierte  Fred!  Han  talte  vildt  paa  Veien 

Den  hele  Tid.     Gid  Søvnen  styrke  ham! 

Det  græmmed  mig  for  hårdt,  i  Fald  han  skulde 

Med  sønderrevet  Hierte  vandre  her, 

Og  tæres  hen  midt  i  den  friske  Fylde, 

Og  længes  midt  i  Overflødigheden. 

Naturen  er  for  god  til  sygt  at  vrages; 

Ei  heller  duer  jeg  til  Trøstermand, 

Min  Siæl  er  munter,  søger  Munterhed, 

Og  kan  ei  længe  finde  sig  i  Mismod. 

Dog  skal  jeg  ei  forlade  dig,  min  Konge! 

Om  og  det  kosted  gamle  Ro  sin  Ro 

Og  Resten  af  de  sidste  glade  Dage. 

Han  rører  sig,  han  vaagner?  Ak,  der  er  han. 

Iført  en  ringe  Vadmels  Bondekofte. 

Ingild. 
Ro!  est  du  oppe?  Jeg  maa  skamme  mig, 
Jeg  har  forsovet  mig.     Nu  kunde  vi 
Alt  have  gravet  Urtebedet  der. 

Ro. 
Min  Konge!  sligt  et  Arbeid  er  endnu 
Din  Haand  for  svart.     Nei:  plante,  rive,  vande, 
Saa  vænnes  Armen  til  lidt  efter  lidt. 

Ingild. 
Ro!  hvilken  Konge? 

Ro. 

Jeg  skal  aldrig  glemme, 
Skiøndt  du  nedlader  til  din  Tiener  dig, 
Hvem  du  har  været,  hvad  du  est. 

Ingild. 

Hvem  jeg? 
Gaa,  Spottefugl !  Har  du  nyskæftet  Spaden, 
Som  bristed  os  i  Forgaars? 
Ro. 

Forgaars,  Herre? 

Ingild. 
Da  vi  tilsammen  grov  den  dybe  Grøft. 

Ro 

forundret 
I  Forgaars  sadst  du  i  din  Kongesal, 
Og  drakst  af  gyldne  Horn  med  dine  Kæmper. 

Ingild. 
Nu  lad   det  være  nok!  Skalst  du  endnu 
Mig  altid  spotte  for  den  tomme  Drøms  Skyld? 

Ro. 
Hvad  Drøm? 

Ingild. 
Som  jeg  fortalte  dig:  at  jeg 
Var  Hledrekonge,  gift  med  Svarteham, 
At  hun  forlod  mig,  og  hvad  veed  jeg  Alt! 

Ro 
ved  sig. 
Er  det  hans  Skiemt?  Er  det  Afsindighed? 

Ingild. 
Den   stakkels  Ingild!  Lykkelig  er  den, 
Som   ei  er  født  til  slig  en  farlig  Ære. 

Ro. 
Vel  sandt,  min  Herre! 

Ingild. 

Han  ei  svigtes  troløst. 
Med  Begeistring. 
Hvor  meget  meer,  end  Ingild,  er  jeg  Drot, 
Hvor  meget  mere  fast  min  Magt,  min  Glæde! 
Han  har  af  brændte  Steen  et  skummelt  Slot, 
Jeg  har  af  grønne  Løv  et  Blomstersæde. 
Hans  Undersaatter  murre,  gi  øre  Larm, 
Tvekæmpe  daglig,  efter  Høihed  hige; 
Mit  grønne  Fodfolk  stander  Arm  i  Arm, 
De   Store  med  de  Mindte  sig  forlige. 
Den,  som  er  ond,  kan  han  ei  giøre  god, 
Haardnakket  seer  han  stolte  Hirdmand  kneise; 
Jeg  hugger  Ellen  af  nær  ved  sin  Rod, 
Og   bedre  Skud  sig  snart  i  Luften  reise. 

Hans  hvide  Snekke  kløver  Bølgen  blaa, 
Man  skulde  troe,  man  saae  en  venlig  Svane;; 
Dog  søger  den  kun  Dybet  for  at  slaae, 
I  Stavnen  galer  Thors  blodrøde  Hane. 
See  hist  min  Flaade:  ved  den  grønne  Mark, 
Ved  Fiordens  Bred,  om  ei  mit  Øie  feiler, 
Det  lette  Egern  paa  et  Stykke  Bark 
Fra  Skoven  her  til  Skoven  hisset  seiler. 
Det  driver  fort,  det  tager  til  sig  Mod, 
Det  søger  Olden  i  de  grønne  Sale, 
Som  Ror  det  strækker  ud  sin  lille  Fod, 
Og  som  et  Seil  udspiler  det  sin  Hale.  — 
Ak,  Ingild!  Ingild!  ei  din  Sv^rteham 
Til  Troskab  du,  til  hellig  Elskov  tvinger. 
Her  kiærligt  af  sin  lysegrønne  Ham 
Frem  til  min  Lyst  den  unge  Rose  springer. 
Den  skienker  mig  sin  vennehulde  Duft, 
Bedrager  ei,  sig  slynger  om  min  Hytte. 
Ha,  Ingild!  Bonden  i  den  friske  Luft 
Beklager  dig,  og  vil  ei  med  dig  bytte. 

Ro. 
I  Fald  Afsindigheden  taler  saa, 
Saa  gid  han  aldrig  faae  sin  Sands  igien! 

Ingild. 
Een  Ting  forvirrer  mig  dog,  Broder  Ro! 

Ro. 
Hvad,  Herre? 

Ingild. 
Som  jeg  vaagned,  tænk  min  Skræk! 
Fandt  jeg  den  kongelige  danske  Krone 
Staae  ved  min  Seng  paa  Bordet. 

Ro 

afsides. 

Har  i  Sandhed 
De  milde  Guder  med  en  venlig  Haand 
Udslettet  af  hans  mørke,  tunge  Siæl 
Erindringen  om  svundne  Dage?  O, 
Hvor  lykkelig,  hvor  trøstet  er  han  da! 
Fro  vil  han  drømme,  Frigga!  paa  dit  Skiød, 
Til  ind  han  slumrer  ved  dit  Moderbryst. 

Ingild. 
Vi  maae  jo  før  jo  heller  skynde  os 
Til   Hledreborg,  at  bringe  den  tilbage. 

Man  hører  Krigsmusik  paa  Landeveien  uden  for  Haugen. 

Ingild. 
Hvad  kommer  der? 

Ro. 
Glæd  dig,  min  ædle  Herre! 
Den   danske  Krigshær  efter  vundet  Slag. 
Jeg  hører  Seiersklang  og  Glædeslyd. 

Ingild. 
Den   danske  Hær?  Har  alt  Stærkodder  slaget 
Den  stolte  Svarteham? 

Ro. 

Jeg  tvivler  ei. 
Jeg  skuer  i  den  første  Krigerhob, 
Som  nærmer  sig,  en  Mængde  Bannerstager. 
De  bæres  for  ved  Hæren;  uden  Tvivl 
Et  Bytte  fra  den  undertvungne  Fiende. 

Ingild. 
Hvor  gierne  ønskte  jeg  at  vide  ret  — 

Ro. 
Det   hele  Optog  kommer  her  forbi, 

Alt  kan  vi  see  igiennem  Haugeporten. 
Hist  gaaer  en  eenlig  Kriger.     Jeg  vil  kalde 
Ham  ind  i  Haugen;  han  kan  uden  Tvivl 
Fortælle  os  om  Slaget  og  om  Seiren. 

Ingild. 
Jeg  længes  meget. 

Ro. 
Heida,  gode  Ven! 
Krigeeen 

kommer. 
Du  kalder  mig?  Hvad  Godt? 
Ro. 

Du  gaaer  foran 
Den  hele  Hær,  hvor  kommer  det? 
Krigeren. 

Nu,  Gubbe! 
Det  kommer  af,  at  jeg  har  ingen  Lyst  til 
At  gaae  bagefter. 

Ro. 
Hvi  gaaer  du  ei  med? 
Krigeren. 
Jeg  pleied  hidtildags  at  holde  mig 
Med  sikkre  Skridt  i  Rækken  med  de  Andre. 
Nu  har  et  fiendtligt  Spyd  udpillet  mig 
Af  Mængdens  Tal,  betegnet  mig  med  Rødkridt, 
Som  Egetræer,  der  i  Høst  skal  fældes. 

Ro. 
Dog  gaaer  du  fremst? 

Krigeren. 

Jeg  skynder  mig  foran. 
Jeg  vilde  gierne,  før  det  sortner  for  mig, 

See  Eigils  Bryllup  med  sin  Skioldmø  Helga 
I  Thorelund. 

Ro, 

som  bringer  eb  Bæger. 
Min  Landsmand!  est  du  saaret? 
Krigeren. 
Ja,   nok  for  denne  Gang. 

Ro. 

Tag  dette  Bæger, 
Og  lædsk  din  Tunge! 

Krigeren 

drikker. 

Tak!  En  kølig  Drik! 
Saaledes  skal  jeg  drikke  snart  deroppe 
Med  Fader  Odin.    Ha,  et  herligt  Levned! 
Jeg  længes  ret.     Men  lad  mig  gaae  igien; 
Er  Hæren  mig  forbi  —  jeg  henter  den 
Ei  ind  i  dette  Liv. 

Ro. 
Der  kommer  Vogne 
Bagefter  med  en  Mængde  Saarede; 
Der  er  vel  Plads  for  dig. 

Krigeren. 

Skal  jeg  mig  lade 
Af  Bønder  kiøre,  som  et  Slagtenød 
Til  Torvs?  Før  kastes  i  en  Grøft  paa  Veien, 
Hvor  Grænset  voxer  høit  at  bide  i! 

Ingild. 
Siig  mig:  har  Stærkodd  vundet? 
Krigeren. 

Siig  mig:  bøie 
Sig  Sivene  for  Stormen,  naar  den  blæser? 

Ro. 
Saa  brugte  han  saa  vældeligt  sin  Skum? 

Krigeben. 
Han  slog,  som  Thor  Hrymthusserne ;  og  Eigil 
Var  ogsaa  drabelig,  som  Asa-Tyr. 
Den  gamle  Vingulf  var  den  stærke  Vidar. 
Desuden  ordned  Stærkodd  Slagtningen 
Saa  viis,  som  Odin.     Helga,  skiøndt  en  Mø, 
Foer  om  i  Slaget,  som  en  Geierskagel. 
Det  var  en  Hagleld!  Mange  Fiender  drsébtes. 
En  Levning  sværmed  bort,  som  rædde  Bier, 
Der  drives  ud  fra  Kuben  af  de  Gamle, 
Med  deres  Dronning  til  den  mørke  Skov. 

Ingild. 
Saa  takker  Eigil  da  især  Stærkodder 
For  Riget? 

Krigeren. 
Og  sit  Liv. 

Ingild. 

Hvorledes  det? 

Krigeren. 
Han  saae  en  Skytte  sigte  paa  ham  langtfra, 
Bedækked  Eigil  med  sit  Kæmpelegem, 
Og  tog  den  Piil,  som  var  den  Anden  tiltænkt. 

Ingild 

siaaer  Hænderne  sammen. 
Dybt  i  sit  eget  brede  Heltebryst! 

Krigeren. 
Saa  tænkte  vi.     Men  har  du  seet,  naar  Hagl 
Om  Vintren  springer  fra  den  nøgne  Fieldvæg? 


Digitized  by  VjjOOQIC 


femte  handling.  123 

Ingild. 
Saaledes  Pilen  sprang? 

Krigeren. 

Med  vældig  Klang 
Fra  Kobberbulen  af  Stærkodders  Skiold. 
Fra  Hielmen  gled  de  største  Slagsværds  Hug, 
Som  Regn  fra  Taget.     Han  kan  ikke  døe. 
Ei  Kastespydet  trænger  bedre  sig 
I  ham,  end  Gedehamsens  Braad  i  Staal. 
Der  kan  ei  tvivles  om,  hån  er  en  Halvgud. 

Miisiken  og  Toget  kommer  nærmere.    En  Hob  drager  forbi. 
Der  komme  de!    Nu  maa  jeg  vente  da, 
Til  Toget  er  forbi.  —  Der  kommer  Eigil 
I  Spidsen  af  den  første  Hob  med  Helga, 
Løvkrandset,  Haand  i  Haand.     Et  deiligt  Syn! 

Anden  Afdeling  drager  forbi. 
Der  gaaer  den  gamle  Stærkodd  med  sin  Skum 
Trofast  i  Haand,  som  Odin,  da  fra  Østen 
Han  drog  med  Aserne  til  Nordens  Riger. 

Tredie  Afdeling  kommer. 
Der  kommer  gamle  Vingulf  med  sin  Hob. 
Farvel!  Nu  maa  jeg  ile,  for  at  slutte 
Det  stolte  Tog;  see  til,  jeg  faaer  en  Plads 
Paa  Kalvevognen.  —  Jeg  er  mat.   —  Farvel! 
I  Fald  jeg  faaer  ei  Brylluppet  at  see. 
Da  er  det  eders  Skyld. 

Ro. 
Thor  styrke  dig. 
Og  Odin  glæde  dig  i  sit  Valhalla! 

Krigeren. 
Det  maa  ban  nødes  til,     Jeg  har  giort  fyldest 

For  mig,  arbeidet  i  hans  Urtegaard; 

Nu  falder  det  ham  til  ved  Aftentid, 

Naar  Sol  gaaer  ned,  at  give  mig  min  Dagløn. 

Han  gaaer. 

Ingild 

er  gaaet  ind,  og  kommer  igien  med  Kronen  og  sinBlomsterkrands. 
Nu  maae  vi  ile  for  at  komme  tidsnok 
Til  Hiedrelund.     Kong  Eigil  have  maa 
Sin  Krone. 

Ro. 
Er  det  virkelig  din  Hensigt? 

Ingild. 
Hver  Sit.     Den  Blomsterkrands  tilhører  mig. 
Lidt  vissen  er  den,  den  er  fra  i  Gaar  — 
Det  er  jeg  med.     Vi  passe  for  hinanden. 
Han  sætter  den  paa. 

En  Hekold 

kommer  med  Følge. 
I  danske  Mænd!  tillader  fremmed  Normand 
At  spørge  eder:  Drager  Hæren  hisset 
Til  Hledre? 

Ro. 
Ja. 

Herolden. 
Saa  vi  behøve  kun 
At  følge  efter  den,  for  snart  at  vinde 
Til  danske  Kongens  Gaard? 

Ro. 

Ja,  kiære  Herre! 

Herolden. 
Er  Kongen  selv  i  Hæren? 

Ingild. 
Ja. 

Ro. 

Hvem  mener 
I,  Herre? 

Herolden. 
Konning  Ingild. 

Ingild. 

Nei;  men  Eigil, 
Den  nylig  valgte  Konge. 

Herolden. 

Eigil  Konge! 
Ingild. 
Som  jeg  har  sagt. 

Herolden. 
Den  norske  Eistens  Søn 
Paa  Agde? 

Ingild. 
Ja.    Han  ægter  end  i  Dag 
Kong  Ingilds  Søster,  arver  Riget. 

Herolden 

vender  sig  til  sit  Fjølge. 

Normænd ! 
O,  Under  over  Under!  —  Det  er  ham, 
Vor  Reise  gielder.    Vi  har  store  Ting 
At  aabenbare  ham. 

Ingild. 
Saa  iler  did! 
Herolden. 
Han  arver  Kronen?    Ingild  har  afstaaet 
Ham  Riget? 

Oehlenschiager.    IV.  9 

Ingild. 
Ja. 

Herolden. 
O,  hellige  Forsete, 
Retfærdighedens  Gud,  hvad  har  du  virket! 

Ro. 
Hvad  er  vel  eders  Ærind,  maa  man  spørge? 

Herolden. 
Følg  med  til  Hledre,  vilst  du  vide  det. 
Først  for  den  unge  Danerkonges  Aasyn, 
I  Folkets  Paahør  træder  af  sin  Hule 
En  Hemmelighed,  som  i  treti  Aar 
Forborgen  slumred. 

Ingild. 
Lad  os  følge  dem. 
Min  gamle  Ro!    Du  seer,  at  Skiebnen  haster? 

De  gaae. 


ET  STED  I  SKOVEN  MED  EN  HULE,  OMVOXET 
AF  URTER  OG  BUSKE. 

Thusnelda  atter  i  sin  sorte  Dragt    En  Terke.    Begge  med  Fakler. 

Ternen. 
Forlad  mig,  Frue!  men  hvad  vilst  du  dog 
Ved  høilys  Dag  med  Fakkelskin?    Hist  drager 
Kong  Ingilds  Hær  forbi;  vi  kunde  røbes 
Ved  disse  røde  Blus. 

Thusnelda 
standser. 
Ja,  det  er  sandt:  her,  her  for  mit  BHk 
Gaber  Hulen,  som  hist 

Gubben,  den  sneehvide  Seidmand, 
Klart  mig  beskrev:  Tærsklen  til  Hels 
Giestfri,  hvælvede  Kongshal. 

Ternen. 
Min  ædle  Frue!  du  forfærder  mig. 

Thusnelda. 
Tidslen  fletter  med  Nelder  og  blaa  Skarn- 
tyde sin  Krands  trindt,  og  saftig  Alrune 
Borer  med  Gift  spaltet  sin  Rod, 
Menneskekroppen  liig,  i  din  Grund. 
Hellige  Væld!  med  qvælende  Svovlstank 
Fyld  nu  Luften;  din  Vove  bedæk 
Huldt  med  Røg,  med  den  altingforlærende, 
Dunstblaa  Flamme,  din  Pryd! 
Ternen. 
Hielp,  Thor!  her  er  den  frygtelige  Hule, 
Som  Alle  flye  paa  tusind  Skridt,  for  hvilken 
Den  trætte  Vandrer  heller  gaaer  en  Omvei 
Af  halve  Miil,  end  at  han  skulde  nærmes 
Den  visne  Kreds  og  svimle  ved  dens  Gab. 

Thusnelda 

knæler. 
Hvidblaa  Hel!    Hulernes  Dronning! 
Bleg  —  af  Skræk  ei  —  men  af  Forventning 
Svarteham  dybt  nedstiger  til  dig  i  dit  Muldslot: 
Angantyrs  Hiem!    Ei  Svarteham  frygter 
Angantyrs  Hiem;  Baldurs  og  Nannas. 
Elskov  skal  forvandle  din  Vægs  Been- 
rader  til  Lilier,  levrede  Blod  til 
Roser,  og  Lyd  af  hvislende  Snog  til 
Bladenes  Viften. 

9* 

Tebnen. 
Sværm  ei,  min  Frue!    Husk,  at  Helas  Sal 
Bær  Navnet  af  Elendighed;  at  Tærsklen 
Er  faldende  Forræderi,  Løibænken 
Langsomlig  Sot,  og  hendes  Sengebolster 
Bleggiørende  Forbandelser.    O,  Frue! 
Et  grueligt  Uhyre  er  din  Dronning: 
Foroven  som  en  gusten  gammel  Qvinde; 
Forneden,  endnu  mere  græsselig, 
Sig  vinder  hendes  Krop  med  spættet  Edder 
Og  sorte  Skæl  i  Slangebugter.    Fly, 
Min  ædle  Frue!  fly  fra  dette  Sted, 
Vend  angerfuld  din  Siæl  til  Guderne. 

Thusnelda. 
Guderne?    Ha,  forbandet  til  Ragna- 
rokur,  til  Nastronds  Qval  og  til  Surturs 
H evnende  Glød! 

Mig,  mig  de  bedrog!    Mig  svor  de 
Grumt  evindeligt  Had.    Med  Svertings 
Skiændsel  de  slog  mig,  tvang  til  en  Nidings 
Liv  min  blomstrende  Skiønhed,  viste  mig 
Glimt  af  Haab,  slukte  med  Haan  det, 
Pandsred  min  Helts  Bryst  mod  min  Elskovs 
Brand,  vred  selv  blinkende  Sværd 
Af  min  Haand,  da  kiæk  med  en  Hær 
Skarlagenklædt  hevnblussende  Skioldmø 
Stormed,  at  styrte  fordærvede  Rest  af 
Skioldungers  Blod. 

Tebnen 

kaster  sig  for  hendes  Fødder. 
O,  ædle  Frue!  jeg  anraaber  dig. 

Thusnelda 

rolig. 
Stat  op,  og  følg  med  mig! 

Ternen. 
O,  alle  Guder! 

Thusnelda. 
Hvad?  du  vover  ei? 
Ternen. 
Drag  ud  din  Dolk!  der,  stød  den  i  mit  Hierte, 
Send  mig  til  mine,  ei  til  dine  Guder! 

Thusnelda. 
Elendige!  jeg  kunde  tvinge  dig: 
Du  est  min  Træl,  og  det  er  Helten  tilladt 
At  tage  med  sin  Træl,  sin  Hest,  sin  Hund 
I  Graven.    Men  dit  Selskab  var  mig  Byrde, 
Jeg  vil  ei  følges  af  dit  Jammerskrig; 
Jeg  kan  gaae  ene.    Ræk  mig  hid  din  Fakkel! 

Hun  tager  begge  Fakler  i  sine  Hænder. 
Saaledes  stiger  jeg  i  Gravens  Nat, 
Og  naar  mit  Liv  med  disse  Fakler  slukkes, 

Begynder  dybt  i  Mørket  først  min  Fryd. 

Hun  stiger  ned. 

Ternen. 

O,   alle  Guder!  hun  er  ikke  meer! 

Jeg  hørte  hende  styrte  dybt  i  Vandet. 

En   dobbelt  Røg,  en  dødelig,  opstiger  — 

Ha,  lad  mig  flye  fra  dette  Rædselssted! 

Hun  flyer. 

THORELUND. 


GuDLAuo  staaer  ved  Offerstenen.    Stærxodder  kommer  langsomt 
med  Hasting. 

Stærkodder. 
Her  vil  jeg  sidde  paa  mosgroede  Steen, 
Og  vente  Brudeskaren. 

Hasting 

afsides. 

Aldrig  var  han 
Saa  selsom  nedstemt  og  beklemt  om  Hiertet, 
Som  efter  dette  Slag. 

Høit. 

Glæd  dig,  min  Husbond! 
Du  seired,  og  du  redded  Eigils  Liv. 
Stærkodder 

i  mørke  Tanker. 
Da  Pilen  sprang  med  Haan  fra  Kobberbulen! 

Hasting. 
Der  staaer  den  stolte  Præst  ved  Offerstenen. 
Jeg  lader  dig  ei  ene,  som  du  est, 
Nu  med  den  onde  Mand. 

Stærkodder. 

Skield  ei  Thors  Præst! 
Han  taler  af  guddommelig  Indgivning, 
Hans  Ord  er  Sandhed. 

Hasting. 
Hvad? 

Stærkodder. 

Forlad  mig  Hasting! 

Hasting  gaaer. 

GUDLAUG 
nærmer  sig. 
Mat  sidder  du  paa  Stenen,  Stærkodd,  Storværks  Søn ! 
Heel  træt  du  est  og  mødig  af  udstandne  Kamp. 

Stærkodder. 
Heel  mødig. 

■  GUDLAUG. 

Sær  forstemt!    Hvor  er  det  Heltemod, 
Hvormed  i  Gaar  du  trodsed  Auk-Thors  Offerpræst? 

Stærkodder. 
Tilgiv  mig.  Herre!   hvis  min  Manddomsdristighed 
For  heftig  stolt  sig  reiste  mod  din  Trusel  før. 

■     GuDLAUG. 

Kun  lidet  gavner  Stærkodd  min  Tilgivelse. 

Stærkodder. 
Har,  troer  du,  alle  Guderne  mig  Ryggen  vendt? 

Gudlaug. 
Ei  alle;  Underverdens  Hela  venter  dig. 

Stæ.rkodder. 
Saa  grumt  med  Ord  nedslaaer  du  Danmarks  Rednings- 
mand? 
Gudlaug. 
Jeg  indseer  klart  og  skielner  rigtig,  hvad  du  est. 

Stærkodder. 
Dog  saarer  du  med  stolt  Foragt  en  ærlig  Helt. 

Gudlaug. 
Husk,  da  du  saared  Olaf  med  dit  Mordersværd! 

Stærkodder. 
O,  mangen  Dag  har  seet  min  Anger! 
Gudlaug. 

Mangen  Nat 
Vil  skue  den  sortøiet  i  Hels  Giestesal. 

Stærkodder. 
Hel  straffer  ei  saa  grumt  som  du. 

GUDLAUG. 

Jeg  ynker  dig. 
Stærkodder. 
Ha,  spar  din  Ynk! 

GUDLAUG. 

Du  trodser  atter,  Storværks  Søn? 
Stærkodder. 
Jeg  trodser  ei;  men  kulsort  er  det  mørke  Glar, 
Hvori  kun  skues  Solens  Pletter,  ei  dens  Glands. 

GuDLAUG. 

Jeg  seer  med  uforstyrret  Blik  —  dit  Nidingsværk. 

Stærkodder. 
Hvormed  fortiener  jeg  dit  Had? 

GuDLAUG. 

Den,  Guderne 
Nedtrykker  med  Forbandelse,  fortiener  Had. 

Stærkodder. 
Hvad  viser  Guders  Vrede  mod  mig? 

GuDLAUG. 

Kanst  du  døe 
For  Helteglavind? 

Stærkodder. 
Og  hvorfor  ei? 

GUDLAUG. 

Fandst  du,  hvad 
Du  nys  i  Kampen  søgte,  Stærkodd? 
Stærkodder. 

End  er  Kraft 
1  mine  Sener;  det  var  ei  den  sidste  Kamp. 

GUDLAUG. 

Naar  Rotas  Spyd  dig  mærker,  skal  jeg  agte  dig. 

Stærkodder. 
Heel  meget  var  at  agte,  fatted  du  mit  Værd. 

GuDLAua. 
Hvad  er  dit  Værd?    Du  est  en  Morder,  hvem  med  Gru 
Saravittighedens  Svøbe  driver  Jorden  om. 
Din  Legemskraft  behøver  Daad;  dit  Hiertes  Angst 
Dig  til  Bedrifter  driver,  vil  forsone  saa 
Den  Brøde,  nedrig  du  begikst.    Er  dette  Dyd? 
Af  Helheim  vilst  du  kiøbe  dig  med  Heltedaad; 
Dig  skrækker  Straffens  Time.    Ha,  den  Dydige 
Af  Hensigt  ei  retfærdig  er;  af  Ærlighed. 
Saa  dømme  Valhals  Guder  dig,  og  intet  hist 
Dig  hielper  din  Spilfægten,  som  forblinder  her' 
Den  Svages  Øie.    Stærk  er  din  Forbandelse. 
Hvad  løser  den?    En  Heltedød,  og  ene  den. 
Vel,  find  et  ærligt,  kraftigt  Sværd,  som  naaer  dit  Bryst! 
Ei  Selvmord,  ei  en  leiet  Drabsmand  gavner  dig. 
Jeg,  Auk-Thors  Præst,  er  streng,  som  han,  og  grum, 

som  han. 
Naar  han  dig  mærker  med  sin  Glavind  —  see,  jeg  skal 
I  Dødens  Stund  med  Gudens  Hammer  signe  dig. 
Hvis  ei  —  da  styrter  du  fordømt  til  Niffelheim. 
Saa  lyder  dig  mit  sidste,  som  mit  første  Ord. 

Uan  gaaur. 

Stærkodder. 
Ud  i  den  vide  Verden  atter!    Blinker  ei, 
Som  Markens  Straae,  i  Gothers  og  Vandalers  Han- 
Tveeggetslebne,  blanke  Staal  i  Tusindtal? 

Eet  veed  jeg  der  dog  findes  maa,  som  dræber  mig. 
Man  hører  Musik. 

Der  komme  de.    Ha,  lad  mig  tvinge  Hiertets  Harm, 
Ei  slynge  Tidsler  i  min  Helgas  Brudekrands! 

Eigil  og  Helga  med  en  Mængde  af  Folket  og  Hæren.     De  gaae 
Stærkodder  i  Møde,  og  gribe  hans  Hænder. 

Helga. 
Min  Fosterfader! 

Eigil. 
Redningsmand !    Beskytter ! 

Helga. 
O,  Kummer  i  min  Fryd!    Hvor  er  min  Broder? 
Bortranet?  dræbt?    Ak,  er  maaskee  han  dybt 
I  Taarnet  vundet,  som  en  ussel  Fange? 

Stærkodder. 
Han  finde  sig  i  Skiebnen,  som  Enhver! 

Helga. 
O,  Bitterhed  i  al  min  Sødhed! 
Stærkodder. 

Helga! 
I  Livets  Drik  maa  Nornen  kryste  Malurt. 
Kom,  mine  unge  Venner!  træder  hen 
For  Altret,  mens  de  dybe  Ludurhorn 
Høitidelige  Toner  blæse  giennem 
Den  grønne  Skov.    Opløfter  eders  Hænder, 
Og  tømmer  Miøden  med  hinanden,  som 
Thors  Præst,  den  vakkre  Gudlaug,  rækker  eder. 
Min  Tid  og  Stund  er  nu  for  Haand.    Jeg  kan 
Ei  længer  dvæle  hos  jer,  maa  igien 
I  Verden  ud  paa  mine  gamle  Dage, 
Og  prøve  Lykken.    Først  jeg  dog  vil  see 
Min  Eigil  Brudgom,  og  min  Helga  Brud, 
Og  Danmarks  Konge  valgt  ved  Offerslenen. 

Min  Fader!  hvad? 

Helga. 

Du  vilst  forlade  os? 

Stærkodder. 

Opløfter  eders  Aand  til  Thor,  og  knæler! 

Eigil  og  Helga  knæle  for  Offerstenen.  Gudlaug  rækker  dem  Hornet, 

som  han   indyier  med  Thors  Hammer.     En   høitidelig  Melodie 

blæses. 

Stærkodder. 
Bet  er  fuldbragt.    I  ædle  danske  Mænd! 
Xu  vælger  ham,  og  slaaer  paa  eders  Skiolde. 
Der  slaaes  paa  Skiolde. 

ViNGULF 
træder  frem. 
Ha,  tier!  holder  inde!    Er  det  Troskab? 
kg  Vingulf,  Ingilds  Drost  og  gode  Stridsmand, 
Giør  høit  Indsigelse.    Hvor  er  Kong  Ingild? 
Er  Ingild  Konning  ei?    Og  hvem  er  Eigil? 
Lad  Eigil  arve  Riget,  men  ei  før 
Vor  Konges  Død.  —  Hvorledes,  danske  Mænd? 
Er  dette  Troskab?    Roligt  lader  I 
Af  Hallen  eders  Drot  om  Natten  rane, 
Og  vælge  med  letsindig  Skioldeklang 
En  anden  med  den  næste  Morgenrøde? 

Stærkodder. 
Hør  Stærkodd,  hør  din  Ven,  den  Mand,   du  agter! 

Peger  paa  Eigil. 
Han  har  til  Kronen  mere  Ret,  end  Ingild. 
Nu  staaer  du  mod  ham;  kiendte  du  hans  Byrd, 
Din  Vrede  vilde  vende  sig  til  Glæde, 
Dit  gamle  Øie,  som  i  Harme  funkler. 


Digitized  by  VjjOOQIC 


136 


STÆRKODDER. 


Med  høie  Glædestaarer  vilde  glindse. 
Din  Haand,  som  kryster  sig  om  Sværdefæstet, 
Til  Munden  førte  Fligen  af  hans  Skind; 
Af  samme  Ærlighed  og  Troskab  drevet, 
Som  nu  dig  bringer  til  at  dadle  ham. 

ViNGULF. 

Stærkodder!  jeg  forstaaer  dig  ei. 
Folket. 

Kong  Ingild! 
Ingild  kommer  med  Ro  og  Herolden. 

Ingild. 
Ven!  du  forstaaer  ham  ei?    Saa  vær  opmærksom: 
Den  lange  Slud  er  endt,  den  danske  Himmel 
Opklares  atter,  Alting  jævner  sig, 
Forsvundne  Tids  Misgierninger  forsones, 
Det  stille  Sind  beskedent  viger  for 
Den  bedre  Kraft  —  og  Danmarks  Krone  rækkes 
Frivilligt  af  en  uretsmæssig  Haand, 
Og  synker  venligt  om  sin  Eiers  Tinding. 
Han  sætter  Kronen  paa  Eigil. 

Stærkodder. 
Ha,  er  da  Timen  kommen? 

ViNGULF. 

Herre  Konge! 
Frivillig  du  afstaaer  din  Krone? 
Ingild. 

Kronen 
Tilhørte  ikke  mig.    Der  staaer  din  Drot. 
Jeg  var  uskyldig,  har  ei  ranet  den; 
Men  hvad  jeg  fandt  af  Andres  i  mit  Giemme, 
Det  bringes  her  igien.    Og  dermed  nok! 

Hver  gaae  til  Sit:  til  Bryllupsfærd  de  Unge, 

Til  Thor  Stærkodder  —  Ingild  til  sin  Hvile.  — 

Jeg  har  ei  meer  at  sige.    Vil  I  vide, 

Hvad  Nornen  spandt,  saa  spørger  denne  Normand, 

Hvis  raske  Vid  forstaaer  at  løse  Gaader! 

Han  tager  Ro  ved  Haanden,  og  gaaer  bort. 

Eigil. 
Hvad  bringer  du  mig.  Thorbiørn,  vakkre  Landsmand? 

Herolden. 
En  Efterretning  om  din  Faders  Død. 

Eigil. 
Min  Fader  død! 

Herolden. 
For  treti  Vintre  siden 
Slog  Stærkodd  ham  i  Badet. 
Eigil. 

Alle  Guder! 
Stærkodder. 
Ret  saa,  min  vakkre  Thorbiørn!  qvæd  din  Vise. 
Jeg  kan  den  udenad. 

Herolden. 

Kong  Eisten  har 
Opdaget  paa  sin  Sotteseng,  at  du 
Vårst  ikke  hans,  men  Konning  Olafs  Søn. 
Kong  Eisten  var  din  Faders  Ven;  han  giemte 
Dig  som  et  Barn  imod  Forfølgelsen. 
Det  er  bekiendt,  at  Olafs  unge  Dronning 
Et  Svendbam  bragte  ham  til  Verden,  med 
To  Pile  korsviis  paa  den  høire  Arm, 
Som  Danerfolket  saae,  da  han  blev  vatnet. 

GUDLAUG. 

Det  er  bekiendt.    Hun  flygted  op  til  Norge, 
Og  døde  der.    Hvor  Svenden  blev,  veed  Ingen. 

Herolden. 
Der  staaer  han.    Eigil!  blot  din  Arm  og  viis  den. 
Eigil  blotter  sin  Arm,  og  rækker  den  i  Veiret. 

Folket. 
O,  Thor!    To  brune  Pile  krydsviis  lagt! 

Stærkodder. 
Er  ingen  Oldinger  i  denne  Flok, 
Som  kiendte  Konning  Olaf,  mens  han  leved? 

Flere  Oldinger 

træde  frem. 
Jeg  kiendte  ham.    Jeg  slog  i  Striden  med  ham. 

Stærkodder. 

Betragter  Eigil!    Finder  I  en  Liighed? 

Oldinger. 

To  Draaber  Vand,  to  Blade  paa  et  Træ 

Har  mindre.    Ja,  det  er  vor  Konges  Søn. 

Herolden. 

Det  er  han,  og  hans  rette  Navn  er  Frode. 

Folket. 

Hil,  hil  vor  Drot  den  Frækne!    Frode  Frækne? 

Stærkodder. 

I  skienke  ham  et  værdigt  Tilnavn,  Danske! 

stilhed.    Stærkodder  og  Frode  staae  længe  med  nedslagne  Øine; 
endelig  hæve  de  deres  Ansigter,   og  betragte  hinanden  veemodigt. 

Stærkodder. 
Sært,  Frode!  føie  Nornerne  den  sorte  Væv, 
Spydstagens  Væv.    Et  Hoved  hænger  ved  hver  Traad, 


Digitized  by  VjjOOQIC 


FEMTE  HANDLING.  139 

Til  Skytte  bruge  Pilen  de,  og  Traadens  Spind 
Med  skarpe  Sværd  de  sammenslaae. 
Frode 

efter  at  have  fattet  sig. 

Min  Redningsmand, 
Min  Helgas  Fosterfader,  Landets  sande  Ven! 
Tak  for  dit  Venskab,  for  det  Liv,  du  skienkte  mig. 
Han  omfavner  ham;  derpaa  træder  han  tilbage,  drager  sit  Sværd, 
og  siger  med  undertvungen  Følelse. 

Min  Faders  Morder,  du,  som  grumt  din  Konge  slog! 
Hans  blege  Skygge  raaber  Blodhevn  høit  fra  Hel, 
Til  Tvekamp  ud  jeg  fordrer  dig  paa  Liv  og  Død. 

Stærkodder. 
Gid  Livet  være  dig  forundt,  og  Døden  mig! 
Jeg  er  beredt.    Følg  mig  af  Gudens  Offerlund! 

GUDLAUG 
træder  imellem. 

Stands,  unge  Danerkonge !    dvæl,  og  hør  mit  Ord : 

Gak  ei  i  Kamp  mod  denne  Mand!    Han  skiller  os 

Saasnart  igien  ved  dig,  som  snart  du  skienktes  os. 

Du  fordrer  ham  til  Tvekamp?    Enekamp  er  al 

Den  Strid,  som  denne  Jotun  drager  Sværdet  for. 

Thors  Vrede  hviler  haardt  paa  ham;  han  er  bestemt 

Den  blege  Hel,  han  hører  alt  til  hendes  Flok, 

Og  gaaer  kun  om  at  skade  Livet.  —  Ingen  Hevn 

Din  myrdede  Fader  har  behov:    Thor  hevned  ham. 

Ha,  heller  raader  jeg  dig  flux  at  sende  bort 

Formeente  Ven,  men  ret  beseet  din  Avindsmand, 

Fra  Danmarks  Øer,  at  han  igien  fra  Land  til  Land 

Forgieves  søger  Døden,  til  den  blegblaa  Hel 

Ham  drager  med  sin  magre  Arm  i  Mulden  ned. 

Frode. 

Min  Fader  løser  jeg  af  Helheim  ene  med 

Stærkodders  Blod.     Stærkodders  Død  kun  løser  ham 
Fra  Thors  Forbandelse.  Var  jeg  Danmarks  frækne  Drot, 
Hvis  ei  mit  Liv  jeg  gierne  voved? 
Stærkodder. 

Kom,  min  Helt! 

Til  Helga. 
Du  græder? 

Helga. 
Helhge  Taarer! 

Stærkodder. 

Freia  signe  dig! 
Hun  kysser  hans  Haand,  og  omfavner  Eigil.    De  gaae. 

Helga. 
Lad  Hornets  Toner  overdøve  Sværdets  Klang 
Og  stemme  Hiertet  til  en  taus  og  ivrig  Bøn 
For  Kampens  Held! 

Hun  knæler  for  Offerstenen ;  der  blæses  en  Melodie,  som  udtrykker 
de  Kæmpendes  Strid  og  Helgas  Bøn. 

ViNGULF. 

Man  bringer  alt  fra  Sandets  hvide  Kreds  et  Liig, 
Bedækket  med  det  kongelige  Purpurskind. 
Tvende  Krigsmænd  indbringe  en  tildækket  Baare,  som  de  sætte 
midt  paa  Skuepladsen.  Helga  iler  hurtig  hen,  men  standser  og 
skiælver,  og  tør  ikke  drage  Klædet  tilside.  Endelig  tager  hun  Mod, 
og  trækker  det  bort.  Man  seer  Stærkodders  Liig.  Hun  stjrrter  ned, 
kysser  med  Taarer  hans  Haand  og  raaber: 

Min  Fosterfader! 

GUDLAUG 
forfærdet. 
Stærkodd?  —  Kongedatter!  hvad? 
Thor  har  tilgivet  ham?    UmuHgt! 
Helga. 

Gudlaug!  ha. 
Du  seer  det:   Asa-Thor  var  ei  saa  grum,  som  du. 

GUDLAUG 
stirrer  længe  paa  laget;  derpaa  siger  han  dybt  bevæget: 
Saa  lære  Thor  Stærkodder  at  tilgive  Synd! 
Jeg  bytter  fra  i  Dag  min  Hammer  med  et  Sværd, 
Og  gaaer  i  Kamp,  at  sones  med  mit  Blod,   som  du. 

Han  gaaer. 

Hasting 

kommer  med  Stærkodders  Vaaben. 
Jeg  fik  min  Herres  Vaaben,  hans  Glavind  og  hans  Skiold. 
Han  var  en  Helt;  nu  ligger  han  der  paa  Baaren  kold. 
Hans  Aand  er  iValhaHa.     Nu  seer  han  fra  detBlaa, 
Og  smiler  til  sin  Hasting,  som  i  hans  Fied  vil  gaae. 
Igien  til  Longobarderne  jeg  ile  maa  paa  Stand, 
For  med  mit  gode  Slagsværd  at  vise   mig  en  Mand. 
Her  Intet  meer  mig  holder,  ei  Bryllupsfest,  ei  Spil, 
Naar  jeg  kun  først  har  trykket  min  Husbonds  Øine  til. 
Han  trykker  Stærkodders  Øine  til,  kysser  hans  Haand,  og  gaaer. 

Fkode 

kommer;  han  omfavner  Helga,  derpaa  træder  han  hen  for  Stærk- 
odders Baare. 

Stærkodder!  ja,  endnu  du  elsker  mig. 

Jeg  tog  den  Byrde,  som  nedtrykte  dig. 

Du  søgte  Døden,  fandt  den  for  min  Haand; 

Af  Helheim  har  du  løskiøbt  Olafs  Aand. 

Hvad  ham  du  røved,  skienkte  du  hans  Søn; 

Nu  nyder  I  hos  Odin  Heltes  Løn. 

Skiøn  var  din  Dødsstund,  den  har  Værket  kronet, 

Alfader  smiler.  Nornen  er  forsonet. 

£t  stærkt  Tordenskrald  ruller  høitideligt  igiennem  Luften. 
Ha,  hører  I  fra  Skyen  Gudens  Larm? 
Ned  ruUer  Auk-Thor  paa  sin  Gyldenkarm. 
Saalænge  Himlen  spændte  blaa  sin  Telt, 
BJev  ei  fra  Jorden  sendt  ham  slig  en  Helt. 

Oehlenschiager.   IV.  10 

Lyn  knittrer  i  hans  Haand,  hans  Kinder  gløde, 
Høi  er  hans  Lyst,  han  gaaer  sin  Søn  i  Møde. 

Folket. 
Han  var  en  Helt. 

Frode.    ' 
Og  nu  er  han  en  Gud. 
Paa  Thrudvang  springer  op  ved  Auk-Thors  Bud 
Femhundredfiirti  Porte  —  bred  og  lang 
Enhver,  og  støbt  af  Malm;  med  vældig  Klang. 
Femhundredfiirti  harniskklædte  Mænd 
Af  Borgens  Porte  gaae  ham  fro  igien, 
Og  raabe  høit  med  Bulder  disse  Ord: 
»Stærkodder  størst  næst  Tyr  og  Asa-Thor!* 

Folket 

knæler  med  opløftede  Hænder. 
Følg  OS  i  Kamp,  hos  Odin  vær  vor  Tolk, 
Og  styrk  vor  Arm! 

Frode. 
Det  vil  han,  tappre  Folk! 
Hans  Kraft  vil  lægge  Styrke  til  vort  Sværd, 
Saalænge  Danmark  er  sin  Halvgud  værd. 
Naar  Faren  er  for  Døren,  størst  vor  Nød, 
Og  pludselig  en  Trøst,  Foragt  for  Død, 
Et  Haab,  et  Mod,  en  freidig  Kæmpelyst 
Ned,  som  fra  Himlen,  strømmer  i  vort  Bryst: 
Da  er  det  Stærkodd,  som  sit  Skiold  har  strakt 
Ud  over  Danmark,  har  vor  Tillid  vakt; 
Som  muntrer  os  ved  Skioldets  høie  Gny, 
Og  raaber  os  til  Kampen  i  dets  Ly. 


Digitized  by  VjjOOQIC 


HAGBARTH  OG  SIGNE. 


TRAGOEDIE. 


Digitized  by  VjjOOQIC 


PERSONERNE. 


\  hendes  Sønner. 


Beba,  Dronning  i  Siælland. 

Alf  og 

Algeb, 

Signe,  hendes  Datter. 

Hagbabth,  Søkonge  fra  Throndhiem. 

Hamund,  hans  Staldbroder. 

Halloge,  Skiald. 

RiNDA,  Fylla  og  andre  Terner. 

Gbim,  Ebik  og  flere  Drabanter. 

En  Herold. 


Handlingen  foregaaer  i  Lunden  ved  Beras  Oaard.  Man  seer  Havet 
i  Baggrunden,  og  Signes  Buur  næsten  skiult  bag  Træerne.    I  For- 
grunden et  Fangetaarn  med  Bandgitter. 

Der  blæses  i  et  Horn  fra  Stranden,  som  besvares  fra  Landet. 
Gbih  og  Ebik  komme  med  Hellebarder  fra  Skoven. 

Grim. 
JJet  er  en  Normand. 

Erik. 

Nei,  en  Svensk. 
Grim. 

En  Norsk, 
En  Thrønder.     Seer  du  ei  de  sorte  Seil? 

Erik. 
Herolden  stiger  af  sin  Baad  paa  Strand. 

Grim. 
Og  blæser  i  sit  Horn.     Jeg  svarer  ham. 
Han  blæser  i  Hornet. 

Den  norske  Herold 

kommer. 
Hil  eder,  danske  Kæmper! 

Erik. 

Tak  for  Ønsket! 
Hvad  vil  I?  Kommer  I  med  Fred? 
Normanden. 

Forstaaer  sig; 
Saavidt  som  Krig  kan  føres  fredelig. 

Erik. 
Du  taler,  som  Præstinden,  naar  hun  spaaer. 

Grim. 
Tal  reent  ud,  hvis  du  est  for  Ærlighed. 

Normanden. 
Seer  I  den  lange  Drage  med  Guldmaster 
I  Bugten  hist? 

Erik. 
Hvad  bringer  den  til  Danmark? 
Normanden. 
Ung  Hagbarth,  Konning  Hakes  Søn,  fra  Throndhiem, 

Erik. 
Og  hvad  vil  han? 

Normanden. 
Forsøge  sine  Kræfter, 
Og  bringe  danske  Egeløv  til  Norge, 
I  Fald  det  lykkes  ham  at  vinde  Krandsen. 

Grim. 
Hans  Navn  berømmes  vidt  i  norske  Havne. 

Normanden. 
Nu  vil  han  høste  Roes  i  danske  Skove. 
Dog  ønsker  han  ei  Krig,  men  kun  en  Tvekamp. 
De  unge  Konger,  Alf  og  Alger  roses 
I  Norden  høit  for  deres  Tapperhed; 
Derfor  vil  Hagbarth  prøve  Kræfter  med  dem, 

At  Asa-Thor  i  Thrudvang  maa  bedømme, 
Hvo  af  de  Tre  er  bedst,  skiøndt  Alle  Helte. 
Han  sender  mig  med  Bøn  til  Dronning  Bera, 
At  maatte  hilse  hende  først  i  Hallen. 
Hans  Flok  bestaaer  af  tyve  gode  Stridsmænd, 
Beredt,  som  han,  at  prøve  Kræfter  med 
En  dobbelt  Skare  tappre  Danske.     Ei 
Af  daarlig  Pral,  som  var  vi  stærkere; 
Men  den,  som  æsker  ud,  bør  underkaste 
Sig  dobbelt  Fare.  —  Nu  er  Alting  sagt. 
Vils  os  til  Beras  Gaard,  og  skaf  os  fri 
Tilbagegang  med  Svar,  I  gode  Svende! 

Erik. 

Det  vil  I  ikke  savne.     Følger  os !  De  gaae. 

Hagbarth  kommer  leende  med  en  Rose  IHaand,  fulgt  af  Hamund. 

Hagbarth. 
Det  var  en  blodig  Kamp. 

Hamund. 

Du  bløder,  Hagbarth! 
Plet  ei  din  Kiortel. 

Hagbarth. 

Kunde  man  da  troe. 
At  slig  en  ydmyg  Skiønhed  vilde  saare? 
At  listig  den  kun  lokked  fra  sit  Løv, 
For  dybt  at  rive  mig  med  sine  Torne? 
Hvad  kalder  man  den  skielmske  Blomst? 

Hamund. 

En  Rose. 
Hagbarth. 
Dem  har  vi  ingen  af  hos  os,  det  jeg  veed. 

Hamund. 
De  kan  vel  komme  der  med  Tiden. 
Hagbarth. 

Ha, 
Slig  kiælen  Væxt  døer  i  vor  Heltekuld. 

Hamund. 
Saa  kiælen  som  den  var,  saa  stak  den  dig. 

Hagbarth. 
Og,  ved  mit  Sværd,  det  gav  mig  Godhed  for  den. 
Hvorledes  er  den  kommen  her? 
Hamund. 

Fra  Syd. 
Den  stod  i  Jomfru  Signes  Urtegaard; 
Den  grønne  Hække  bredes  meer  og  meer, 
Og  voxer  vel  snart  over  hele  Siælland. 

Hagbarth. 
Saa  har  jeg,  uden  selv  at  vide  det, 
Da  giort  et  Jomfruran  af  Signes  Have. 
Løn  som  forskyldt,  nu  bløder  jeg  til  Straf. 

Hamund. 
Men  lugt  nu  til  den! 

Hagbarth. 

Ha,  en  liflig  Lugt! 
Hamund. 
Saa  smuk  at  see  som  Pigens  Læbe,  sød 
Som  hendes  Kys,  nær  trykket  til  din  Mund. 
Hagbarth 

spøgende. 
En  Alf,  som  giør  mig  kiælen  med  sin  Duft. 

Hamund. 
Dig  kiælen  ?  Der  skal  meget  til.     Men,  Hagbarth ! 
Hvad  vove  vi,  før  vi  har  sikkert  Leide! 

Hagbarth. 
Det  vil  dog  ikke  negtes  os. 

Hamund. 

Jeg  stoler 
Paa  Sønnerne;  men  Dronningen  er  grum. 
Den  ældste,  Alf,  er  hendes  Øiesteen. 

Hagbarth. 
Hvis  Nogen  vover  Noget,  er  det  os; 
Vi  æske  To  mod  Een. 

Hamund. 

Desuden  —  nu, 
Det  er  ei  heller  sagt,  at  Nogen  falder. 

Hagbarth. 
Men  rimeligt;  thi,  Hamund!  man  maa  slaae 
Af  alle  Kræfter-     Ussel  er  den  Kamp, 
Der  føres  kun  forfængeligt  paa  Skrømt. 
Nei,  Thor  maa  være  med,  Valkyrien 
Maa  svæve  dybt,  og  Heimdal  hist  paa  Broen 
Maa  aabne  Valhals  blanke  Kobberport, 
Saasnart  de  slebne  Sværd  i  Kredsen  blinke. 

Hamund. 
Saa  ung  og  saa  begierlig  efter  Døden? 

Hagbarth. 
Hvad  er  det  hele  Liv  paa  Jorden  vel? 
En  Forberedelse  paa  Valhals  Fester, 
En  Overgang.     Jo  snarere  den  leves, 
Desbedre.     Held  den  Kæmpe,  der  døer  ung! 
Han  sidder  smuk  paa  Odins  Giestebænk, 
Og  elskes  meer  af  sin  Valkyrie, 
End  gamle  Graaskiæg,  der  forlader  Jorden 
Af  Frygt  for  Graven  og  den  blege  Hel. 

Hamund. 
End  stod  du  aldrig  paa  det  bøgerige, 
Det  skiønne  Siælland.     See  dig  om  engang! 
Hvad  siger  du  om  disse  Bakker,  Buske, 
Om  Fiorden,  om  den  rigtbebygte  Dal? 
Du  lever  kun  i  dine  Heltedrømme, 
Saa  starblind  for  hver  Lyst,  som  Snarensvend, 
Der  neppe  saae  sit  lange  Sværd  til  Ende. 

Hagbakth. 
Og  derfor  trænger  jeg  til  store  Runer, 
Til  den  høitidelige  Kæmpeskrift, 
Som  Øiet  skuer  langtfra,  og  som  hæver 
Den  raske  Siæl  med  sine  stolte  Syner. 
See,  derfor  elsker  jeg  den  norske  Klippe, 
Som  blotter  kiæk  sit  nøgne  Bryst  for  Bølgen, 
Og  køler  i  en  evig  Snee  sin  Isse, 
Mens  rødblaae  Lyn  slaae  Skiærfet  om  dens  Skulder; 
Den  hvide  Fos,  der  høres  milevidt 
At  styrte  prægtig  til  sin  Undergang, 
Forfærdeligst  og  lysteligst  i  Døden; 
Og  Granen,  rank  og  grøn,  som  aldrig  visner, 
Men  splintres  kun  af  Auk-Thors  Tordenkil'. 
Det  elsker  jeg,  det  er  Natur,  det  hæver 
Mit  Blik  til  Gudens  blanke  Heltevogn 
Og  Freias  Rok,  som  spinder  Livets  Traade. 
Men  disse  nydelige  Myretuer  — 
Bikuber,  om  du  vil,  for  travle  Bier  — 
For  dem  er  jeg  en  starblind  Svend,  tilstaaer  jeg; 
Men,  reent  ud  talt,  min  Blindhed  huer  mig. 

Hamund. 
Gid  denne  Tro,  gid  denne  Tænkemaade 

Maa  evigt  vare  ved;  men,  Hagbarth!  Hagbarth! 

Jeg  frygter,  det  er  Uerfarenhed, 

Som  taler  af  din  Mund.     Du  est  for  ung, 

Est  end  ei  seilet  Klipperne  forbi, 

Hvor  sledske  Havfru  lokker  Skipperen 

Med  Elskovsviser  i  sin  Malestrøm. 

Hagbarth. 
Desbedre!  Den,  der  overseer  sin  Fare, 
Kan  undgaae  den,  i  Tide  styre  Roret. 
End  du? 

Hamund. 
Jeg  er  ei  smuk,  og  mine  Skrammer 
Bortskræmme  Qvindens  Blik.     Desuden  er 
Jeg  kold,  og  fænger  ei  saa  let;  i  Striden 
Opluer  kun  Valkyrien  mit  Hierte. 

Du  sværmer  med  en  Skiaids  letrørte^  Blod, 

Og  synger  varmt  om  din  formeente  Kulde, 

For  at  bevise  ret,  hvor  kold  du  est. 
Hagbarth. 

Jeg  elsker  Asa-Thor  og  Hildurs  Leg; 

Men  derfor  kan  man  gierne  være  varm. 

Kun  Kulden  har  sit  Hiem  i  Niffelheim. 

Jeg  kæmper  ei  af  Hevn,  og  ei  af  Had; 

Kun  for  at  øve  Kraften  og  mit  Mod, 

Og  for  at  vikle  Krandsen  om  min  Tinding. 
Hamund. 

Saa  længe  som  jeg  saa  dan  kiender  dig. 

Du  finde  skal  en  Broder  tro  i  Hamund. 

Gaaer  du  en  anden  Vei  —  Farvel,  ung  Hagbarth! 
Hagbarth 

fornærmet 
Farvel,  Farvel!  Gaa  alt,  i  Fald  du  vil! 
Der  holder  Ingen  paa  dig,  Ungersvend! 

Hamund. 
Alt  vred? 

HAiiBARTH. 

Hils  dine  Frænder  hist  i  Throndhiem ! 
Hamund. 
Hagbarth!  hvad  nu? 

Hagbarth. 

Drag  bort  kun  med  dit  Skib! 
Jeg  skal  vel  giøre  fyldest  her  med  mit. 
Hamund 

venlig. 
Saa  vær  dog  ikke  strax  saa  brusende! 

Hagbarth. 
Ei  hvad!  du  sætter  Stolen  mig  for  Døren. 

Hamund. 
Vist  ei!  Naar  vi  har  overvundet  Alf 
Og  Alger  her,  gaae  vi  til  Ørkenøer, 
At  kæmpe  med  den  tappre  Angantyr, 
Med  Frithiof. 

Hagbarth. 
Nei,  naar  denne  Kamp  er  endt, 
Saa  bygger  jeg  mig  flux  et  Jomfrubuur, 
Taer  Sax  i  Haand,  og  sømmer  hvide  Liin, 
Baldyrer  Hiort  og  Hind  i  Silkevæven, 
Og  synger  Viser  med  i  Fruerstuen. 

Hamund. 
Fra  Ørkenø'r  gaae  vi  til  Venden;  derpaa 
Til  Rurik  i  Dublin.  —  Nu,  see  dog  paa  mig! 
Kan  du  ei  taale  Skiemt? 

Hagbarth 

ryster  hans  Haand. 

Jeg  haaber,  aldrig 

At  giøre  mig  uværdig  til  dit  Venskab, 
Min  gode  Hamund! 

Hamund. 

Lad  det  Galskab  fare! 
Min  Mening  er:  Kamplysten  var  det  Baand, 
Som  sammenholdt  os.     Den,  som  elsker,  Hagbarth  I 
Har  ikkun  lidt  tilovers  for  en  Ven, 
Hvis  man  skal  troe,  hvad  den  Erfarne  taler. 

Hagbarth. 
Og  jeg  har  hørt,  at  Elskov  tværtimod 
I  reent  og  ædelt  Venskab  speiler  sig. 
Som  Blomsten  i  den  klare  Sølverkilde. 

Hamund. 
Tilgiv  mig! 

Hagbarth. 
Venner! 

Hamund. 
Venner  til  vor  Grav! 
Ei  kives  meer! 

Hagbarth. 
Det  kan  jeg  ikke  love; 
Men  at  ei  Sol  gaaer  ned  med  Hagbarths  Vrede, 
Det  kan  han  love  dig. 

Hamund. 
Det  kan  han  holde. 
Hagbarth. 
Der  kommer  Nogen,  lad  os  gaae  tilside! 
Vel  var  det,  Freden  blev  saa  hurtig  sluttet; 
Det  havde  været  alt  for  underligt. 
Hvis  Fienden  havde  truffet  Vennerne 
Selv  i   en  heftig  Strid. 

Hamund. 

Nu,  hvorfor  det? 
Sligt  Underværk  har  man  vel  tiere  seet.  d©  gaae. 

Alf  kommer  med  Ebik. 

Alf 

mørk  og  alvorlig. 
Lad  Hagbarth  vide  strax,  han  er  velkommen ; 
Men  viis  ham  hid!  Min  Moder  ønsker  ei 
At  see  ham  hist  i  Salen.     Man  vil  møde 
Ham  her,  og  række  ham  til  Velkomst  Hornet. 

Erik  graaer. 

Alf 

gaaer  med  langsomme  Skridt  hen  for  et  stort  Træ. 
Mig  bæres  for,  at  denne  Dag  vil  ende 
Min  dybe  Tungsind,  skienke  Siælen  Vinger, 
Og  samle  mig  med  dig,  o  min  Gyrithe! 
I  Dag  —  just  nu  i  Dag  —  er  hendes  Dødsdag. 
Tre  hundred  fiir  og  tredsindstyve  Furer 

I  Barken  staae  —  nu  skærer  jeg  den  sidste. 

Han  ridser  i  Træet  med  sin  Daggert. 
O,  gid  det  var  den  sidste!  —  Du  har  seet 
Fra  Freias  Sal  din  Beilers  Trofasthed. 
Han  har  kun  levet  i  Erindringen. 
Dit  Billed  svæved  for  ham,  uforkrænket 
I  al  sin  Glands  og  Skiønhed.     Red  jeg  hiem 
I  sene  Vinterqvæld,  da  stod  dit  Gienfærd 
Ved  Borgeledet,  rankt  og  svøbt  i  Maar, 
Og  gik  i  Møde  mig  i  Maaneskinnet. 
Naar  Signe  rakte  Hornet   —  var  det  dig; 
Jeg  greb  om  hendes  Haand,  og  trykte  den 
Med  uforstaaet  Ild  til  dette  Hierte. 
I  Sommer  svæved  du  saa  yndigt  her 


Digitized  by  VjjOOQIC 


FØESTE  HANDLING.  155 

I  Bøgeskoven  mellem  disse  Blomster; 
I  hver  en  rank,  en  letbevæget  Skygge 
Jeg  troede  vist  at  kiende  dig.     O,  Freia! 
Da  saae  jeg  dig  igien  paa  Dødens  Baare: 
Med  brustne  Blik,  de  hvide  Hænder  lagte 
Paa  Brystet,  Kinden  murehvid,  og  Øiet 
Tilbagesiunken  i  sin  dunkle  Hule.  — 
Nu  har  du  seet,  at  Alf  kan  elske  dig, 
At  ei  hans  Ømhed  var  et  Feberblus, 
Der  dunsted  bort  alt  med  den  aarle  Morgen. 
Udstaaet  har  din  Ven  sin  Prøvetid; 
Nu  ynkes  Freia,  samler  mig  med  dig, 
Og  denne  unge  Helt,  som  troer  at  drives 
Af  egen  Ærelyst  —  er  en  Herold 
Fra  Elskovs  Diis,  som  i  en  venlig  Strid 
Det  røde  Tegn  skal  trykke  paa  mit  Bryst, 
Der  skaffer  Adgang  mig  til  hendes  Sal. 
Ai.aEB  kommer  bevæbnet  fra  Isse  til  Podsaal,  I  et  nyt  og  glim- 
rende Hamiski  med  nedslaaet  Hielmgitber. 

Alf 

gaaer  ham  i  Møde,  uden  at  kiende  ham. 
Hvo   est  du.  Fremmede?  Dit  skiønne  Harnisk 
Forkynder  mig,  at  du  est  Drotten  selv. 

Alger. 
Ja,  jeg  er  Drotten. 

Alf. 
Det  er  Algers  Røst! 

Alger. 

Alf. 
Det  er  Alger  selv! 

Alger 

slaaer  leende  Hielmgitteret  op. 

Umuligt! 
Hvor  fik  vel  Alger  slige  Vaaben  fra? 

Alf. 
Ved  Odin,  jeg  maa  selv  forundre  mig. 

Alger. 
Du  veed  det  ei? 

Alf. 
Saa  ganske  nye,  saa  smukke! 
Alger. 
Saa  stærke!  See  engang  den  hvalte  Hielm, 
Og  hvor  den  slutter  mageligt  om  Hagen! 
Kun  Hielmegittret  er  en  Smule  trangt, 
Og  Sværdet  gaaer  lidt  vanskeligt  af  Balgen. 
Han  drager  det. 

Alf. 
Det  blinker  klart  i  Solen,  som  en  Flamme. 

Alger. 
Og  bider  skarpt  i  Striden,  som  en  Vind. 
Jeg  kan  ei  faae  det  rigtigt  ind,  det  gaber 
Ved  Hialtet.     Lad  saa  være!  det  skal  vænnes 
Til  Smidighed  ved  Brugen.  —  Men  hvad  siger 
Du  om  mit  Skiold? 

Alf. 

En  prægtig  Maane. 

Alger. 

Føl  dog, 
Hvor  let  at  bære!  Kobberknop  i  Midten, 
Saa  Sælhundskind,  og  uder^o^  -gn  Guldrand, 
Der  sættes  kan  for  Mundfeh,  naar  man  stormer 

Til  Strid  og  synger  Bragamaal,  saa  Lyden 
Kan  hvisle  grumt  forfærdeligt  tilbage, 
Og  gyde  Frygt  i  rædde  Fienders  Hierter. 
Saaledes  er  det  Alt;  Armskinnerne, 
Brynhoserne  —  som  støbt  om  mine  Lemmer, 

Og  Alt  forsynet  vel  med  blanke  Spænder. 

Han  slaaer  paa  sit  Skiold. 
Ei  Thor  i  Thrudvang  har  en  bedre  Rustning. 

Synger: 

Vi  slaae  med  vore  Sværde, 

Og  svinge  gyldne  Skiolde 

Høit  i  Hildurs  Lege, 

I  Eyrasund  paa  Snekken. 

Med  Blod  vi  farve  Bølgen. 

Svolnirs  Hatte  klinge 

I  Skedeluens  Trætte. 

Det  er,  som  smukke  Skioldmøer 

I  kiælen  Arm  at  kryste. 
Alf. 
Men  slig  mig  dog:  hvor  fik  du  Alting  fra? 

Alger. 
Hver  gaaer  i  dette  Liv  sin  egen  Vei. 
Mens  Alf  i  Skoven  gik,  hvor  den  var  mørkest, 
Og  sukked  for  en  Mø,  som  var  hos  Freia, 
Gik  Alger  til  den  gamle  Fiølnir  Smed. 
Du  havde  sielden  Tid  at  tale  med  mig 
For  dine  Drømmerier;  sidde  hiemme 
Og  tømme  Horn  i  Hallen,  gad  jeg  ikke. 
Hvad   var  at  giøre  da?  —  »God  Aften,  Smed! 
Vil   du  vel  tage  Alger  din  i  Lære?* 
—    »Hvorfor  ei.  Søn?«   —  Jeg  gik  hos  ham  et  Aar, 
Hialp   ham,  han  underviste  mig;  og  mens 
Oelilenschlåger.  IV.  11 

Du  gik  og  grubled  mellem  Bøgene, 

Stod  Alger  nede  ved  den  klare  Kilde, 

Og  hamred  Staal,  og  svalte  det.     Saaledes, 

Lidt  efter  lidt,  blev  denne  Rustning  færdig. 

Og  Aaret  løb  for  mig  snelt,  som  en  Slange, 

Mens  det  for  dig  krøb  langsomt,  som  en  Snegl. 

Alf. 
Heel  vel,  min  Broder!  at  du  nu  har  Vaaben; 
Her  kan  du  bruge  dem. 

Alger. 

Hvad  mener  du? 
Alp. 
Har  du  i  Fiorden  seet  de  norske  Skibe? 

Alger. 
Nei,  reent  ud  talt,  jeg  har  den  hele  Vei 
Kun  seet  paa  mine  Vaaben  og  mit  Skiold. 

Alf. 
Forfængelige  Fugl,  som  kroer  sig  stolt 
Af  sine  Fiær! 

Alger. 
Nei,  af  sin  Klo,  sit  Næb. 
Alf. 
Ung  Hagbarth,  Konning  Hakes  Søn,  fra  Throndhiem 
Er  landet  her,  og  æsker  os  til  Kamp. 

Alger. 
Til  Holmgang? 

Alf. 
Ja,  med  tyve  tappre  Svende. 
Han  byder  stolt  os  møde  ham  paa  Næsset 
Med  dobbelt  Styrke. 

Alger. 
Det  var  klippekiækt. 
Hagbarth 

triner  frem  uden  Vaaben  og  Kappe. 
Tilgiver  denne  Dristighed,  I  Herrer! 

Alger. 
Er  det  vor  Fiende? 

Alf. 
Uden  Tvivl. 
Alger 

drager  sit  Sværd  halvt  ud. 

Forvovne ! 
Du   drister,  uden  Varsel,  uden  Orlov, 
Dig  paa  den  danske  Strand? 

Hagbarth 

rolig  til  Alf. 

Jeg  har  jo  Orlov 
Til   denne  Landgang?    Har  jeg  ikke? 

Alf. 

Jo.  — 
Min   Broder!  overiil  dig  ei. 

Alger 

fatter  sig. 

Jeg  vilde 
Kun   prøve  Sværdet,  om  det  gik  af  Skeden. 
Det   er  lidt  nyt,  lidt  trangt  endnu. 
Hagbarth 

med  et  stolt  Blik  paa  Alger. 

Det  trænger 
Fornaodentlig  til  Øvelse. 

Til  Alf. 

Din  Svend 
Har  sagt  mig  Beras  Villie.    Jeg  kommer. 
Som   fremmed  Mand  sig  sømmer,  uden  Vaaben 
Og  uden  Kaabe,  staaer  for  eder  her 

11* 

Fem  Skridt  i  Afstand,  med  min  høire  Haand 
Om  venstre  Haandled,  røgter  saa  beskedent 
Mit  Ærinde.    Hvad  har  I  meer  at  kræve? 

Alf. 
Slet  Intet.    Og  vi  veed  dit  Ærind  alt. 
Kun  hvad  der  angaaer  dobbelt  Magt,  forskaan  os! 
Vi  skal  vel  værge  os,  skiøndt  enkelte. 

HAaBARTH. 

Hvad  agter  du  paa  min  Forvovenhed? 

Alf. 
Jo,  meget. 

Hagbarth. 
Negter  du  — 

Alf. 

Din  Fordeel  smiilte, 
Til  hvilken  Kant  saa  Lykkens  Vægtskaal  hang. 
Vandt  vi  —  hvad  Under?  vi  var  To  om  Een; 
Men  seired  du  —  ha,  hvilken  Heltegierning ! 
Og  dog  vi  skulde  sætte,  mener  du. 
Et  dobbelt  Liv  paa  denne  slette  Tærning? 
Hvor  egennyttigt! 

Hagbarth. 
Ved  min  Faders  Aske, 
Du  est  den  Første,  som  beskylder  mig 
For  Egennytte,  danske  Svend! 
Alf. 

Vi  blændes 
Ei  her  i  Dalen  af  det  Prægtige. 

Hagbarth. 
Du  taler  stolt. 

Alf. 
Det  kan  man,  tænker  jeg, 
Selv   i  et  Land,  hvor  der  er  ingen  Fieide. 

Alger. 
Fortræfligt,  Broder!  Hagbarth  er  en  Thrønder, 
O,   han  kan  vist  fortælle  dig  om  Hunden, 
Som   Eisten  satte  over  Thrønderne, 
Som   giøede  tre  Ord,  naar  han  talte  eet. 

Hagbarth. 
Man   seer,  at  Barnet  nylig  sluppet  er 
Fra  Ammestuen;  han  kan  Eventyr. 

Alger. 
Nu,  ved  min  Faders  høie  Bautasteen, 
Nu  est  du  Dødens  Mand.    Hent  dine  Vaaben! 
lil   -r-  hent  dem! 

Hagbarth. 
Alger!  jeg  skal  hente  dem. 
Vil  gaae. 

Alf 

holder  ham  tilbage. 

Bliv,   Hagbarth!  —  Alger!  jeg  tilsteder  ei, 
At  Kampen  skuffes.    Fatter  eder!  —  Alger! 
Biid   ei  din  Læbe.    Du  var  første  Mand; 
Hvad  Andet  var  for  Hagbarth  vel  at  svare? 
Fy,  Alger!  egge  sig  til  Harm,  for  derved 
At  føle  mere  Styrke?  det  er  Feighed. 
Kun  Finnen,  Lappen  drikker  stærke  Drikke, 
For  at  faae  Mod  i  Krig;   men  Odins  Æt 
Besiæles  kun  af  Høimod.    Det  er  usselt, 
Blot  at  fornærme  for  at  faae  en  Kamp. 
Betragter  da  hvert  Vredesord  som  usagt! 

Ung  Hagbarth  stride  skal  med  Een  af  os, 
De  Andre  med  hans  Kæmper;  saadan  fort, 
Til  tyve  Mand  mod  tyve.    Hvo  af  os 
Der  skal  bekæmpe  Hagbarth,  det  bestemmer 
Min  Førstefødselsret  —  og  det  er  mig. 

Hagbarth. 
Velan,  jeg  er  tilfreds. 

Alger. 

Hvem  faaer  da  jeg? 
Hagbarth. 
I  Fald  du  vil,  den  Helt,  som  kommer  der, 
Min  Vaabenbroder  Hamund. 
Alger. 

Er  han  Drot? 
Hagbarth 

smilende. 
Ja,  det  forstaaer  sig;  Drot  paa  sine  Skibe, 

Som  du  og  jeg. 

Alger. 
Er  han  af  Kongeblod? 
Hagbarth. 
Jeg  skulde  næsten  troe  det.    Hamund!  har  du 
Din  Stammetavle  med? 

Hamund. 

Læs  disse  Runer! 
Han  drager  sit  Sværd,  og  rækker  det  til  Alger. 

Alger 

læser: 

>Min  Byrd  er  god;  jeg  bares 

I  Odelsbierget, 

Og  Blod  af  Drotter  blandte 

Min  Biørnetunge.« 

Rækker  ham  det  tilbage. 
Hvem  skrev  dit  Sværd  den  Roes? 

Hamund 

tør. 

Jeg  selv,  en  Aften, 

Da  Skræping  havde  fældet  fire  Jarler, 

Og  nogle  Kongesønner,  uberegnet. 

Alger. 

Jeg   hevner  dem,  du  Stolte! 

Hamund. 

Megen  Ære, 

At   du  mig  finder  værdig,  unge  Herre! 

At   slide  Kræmmereggen  af  dit  Sværd. 

Alger. 

Man    hører  tydelig,  du  est  en  Bonde. 

Hamund. 

Slib    Staalet  først  paa  denne  grove  Sandsteen, 

Saa   kan  det  siden  hvæsses  paa  den  fine. 
Man  hører  Trommer  og  Flølter. 

Alf. 
Vor   Moder,  Dronning  Bera,  Søster  Signe 
Sig   nærme  hist  fra  Gaarden,  for  at  bringe 
Dig   Velkomsthornet  efter  Skik.    Tilgiv, 
At   ei  de  byde  dig  til  Høieloft! 
Du    indseer  selv  —  en  Moder  og  en  Søster  — 

Hagbarth. 
Jeg   indseer  Alt,  og  skienkte  gierne  dem 
Selv    denne  Høflighed,  hvis  ei  jeg  frygted. 
At   Dronning  Bera  misforstod  min  Bortgang. 
Drabanteb  og  Sfillxhænd.    Derpaa  Dronning  Beba  med  Signe, 
fxdgt  af  QviNDEB.    Naar  Bera  staaer  for  Hagbarth,  betragter  hun 
ham  med  et  stolt  Blik. 

Bera. 
Est   du  den  unge  norske  Drot  fra  Throndhiem, 
Som  æsker  mine  Sønner  til  en  Kamp? 

Hagbarth. 
Ja,  Dronning  Bera!  Hagbarth  Hakeson. 

Bera 
vender  sig  til  Alf. 
Hvordan  er  Kampen  afgiort?    Een  mod  To? 

Det  vil  jeg  ikke  haabe. 

Alp. 
Nei,  min  Moder! 
Der  strides  Een  mod  Een. 

Bera. 

Vel!    Og  hvor  mange? 
Alf. 
Ung  Hagbarth  stiller  tyve  Mand  i  Marken. 
Bera 

smilende. 
Saa  mange  Maager  flyve  daglig  jo 

Fra  Kattegattet,  at  fortæres  af 

De  danske  Ørne.    Hvordan  vil  I  hugge? 

Alf. 
Paa  baade  Hænder;  Skioldene  paa  Ryggen. 

Bera. 
Hvor  mange  Hug? 

Alf. 
Jeg  tænker,  som  man  pleier: 
Tolv  stærke  Slag,  for  hver  af  Aserne. 
Hagbarth 

med  Blikket, paa  Signe. 
Og  tre  endnu  for  Freia! 

Alger 
lystig. 

Det  var  femten! 

Alf 

med  et  Blik  til  Himlen. 
Ja,  tre  for  Freia! 

Bera. 
Signe!  bring  ham  Hornet 
Til  Hilsen,  Afsked,  og  til  Kampens  Velkomst. 

Signe 

med  Hornet. 

Lavard,  Kong  Hagbarth!  hil  dig. 

Hagbarth. 

Drik  mit  Held! 
Signe. 

Held    dig  til  Heltedøden,  som  du  søger! 
Hun  drikker. 

Hagbarth 

med  tvungen  Munterhed. 
1  Fald  Valkyrien  mig  bringer  Hornet 
1   Valhal,  skiøn  at  skue  til  som  du, 

Saa   var  vel  Reisen  did  et  Ønske  værd. 
Han  drikker. 

Signe 

til  sine  Brødre. 
Jeg  ønsker  eder  Intet;  I  forstaae 
Vel   uden  Ord  mit  søsterlige  Hierte. 

Bera 

eaaer  Imellem  sine  Sønner,  o^  tager  dem  med  Værdighed  hver  ved 
sm  Haand. 

Det   er   ei  første  Gang,  hiertelskte  Sønner! 
At,    revne  fra  det  moderlige  Bryst, 
Med   Sang  og  Klang  I  Faren  gaaer  i  Møde. 
Thor   vinker  eder;  følger  Hammerguden! 
Erindrer  eder,  at  det  gamle  Siælland 
Staaer   fuldt  af  Bautastene;  lad  den  Storm, 
Som   hvisler  over  disse  Stenes  Runer, 
Mens   Egeskoven  skiælver,  liig  en  Skiald 
Oplue   Kraften,  som  I  fik  fra  Skiold! 
At    dette  Hierte  skiælver  —  det  er  Svaghed. 
Jeg  er  en  Qvinde,  jeg  er  Moder.  —  Alf! 
See  mig  i  Øiet.     Alger!  slaa  dit  Gitter 
Lidt  meer  i  Veiret.     Saa!  —  Dan  Mykillatis 

Høitidelige  Faderskygge  stiger 

Fra  Kampekisten,  han  omsvæver  eder. 

Gaaer  I  til  Valhal  —  vel!  —  Een  i  det  Mindste 

Hiemvende  seirende,  som  Rigets  Arving. 

Min  Alf  —  dig  gav  Naturen  første  Ret  — 

Dog,  Moderhiertet  bør  jo  elske  lige. 

Min  Alger!  du  est  uforsagt!  —  O,  Alf! 

See  ei  saa  mørkt,  dit  Øie  maner  Døden. 

Hun  fatter  sig,  og  vender  sig  til  Hagbarth. 
Ei  sandt,  det  er  behageligt,  det  kildrer 

Den  unge  Helt,  at  bøie  Qvindens  Stolthed? 

Med  stigende  Kraft. 
Men  Aserne  vil  høre  Beras  Bønner, 
Og  blødende  for  disse  Kæmpers  Sværd, 
Vil  du  i  Aften,  strakt  paa  dunkle  Valplads, 
Med  store  brustne  Øine  stirre  fra 
Dit  Græs  mod  Stiernerne,  mens  Ravnen  flagrer 
Fra  Qvist  til  Qvist,  forfærdet  for  dit  Liig, 
Men  hungrig  efter  Kiødet  af  dit  Hierte!  — 
Kom  nu,  min  Datter!  Alger,  Alf,  Farvel! 

Jeg  qvæler  Graaden  —  qvæler  I  den  Stolte! 

Hun  gaaer;  Alle  følge,  uden  Hagbarth  og  Hamund. 

Hamund. 
Hvad  Ord  der  dog  kan  siges  af  en  Qvinde! 
Til  Nastrond  ile  du  med  samt  din  Spaadom, 
Du  blege  Hel! 

Hagbarth 

stirrende  efter  Signe. 
O,  lad  du  hende  tale! 
Hvi  jog  du  hende  bort?  Hvi  gik  hun  alt? 

Hamund. 
Hvad?  vil  du  høre  fleer  Forbandelser? 

Hagbarth. 
Jeg  har  slet  Intet  hørt,  jeg  har  kun  seet. 

Hamund. 
Da  saae  du  noget  Smukt. 

•     Hagbarth. 

Ja,  saare  Skiønt. 
Hamund. 
Et  Nattespøgelse  med  skumle  Blik. 

Hagbarth. 
En  Dagens  Alf  med  lysegule  Lokker. 

Hamund. 
Jeg  taler  om  Fru  Bera. 

Hagbarth. 

Jeg  om  Signe! 
Hamund. 
Hvad  fattes  dig?  Du  drømmer,  trækker  Veiret? 
Dit  Øie  svømmer?  Kinden  brænder?   Hagbarth! 
Er  det  en  Tilstand  for  den  stærke  Helt, 
Som  gaaer  i  Kamp? 

Hagbarth. 

Strax,  strax.  Hent  mine  Vaaben ! 
Hamund. 
Spild  Tiden  ei,  følg  med! 

Hagbarth. 

Gak  du  foran; 
Et  Øieblik  kun  lad  mig  fatte  mig! 
Hamund 

leende. 
Hvorefter? 

Hagbarth. 
Efter  hiin  Forbandelse; 
Du  siger  jo,  hun  har  forbandet  mig. 

Hamund. 
Hagbarth!  har  alt  Havfruen  været  her, 
Og  manet  ned  dig  i  sin  Malestrøm? 

Hagbarth. 
O,  Intet!  Skynd  dig  kun!  Jeg  kommer  efter. 

Hamund 
alvorligere. 
Min  Broder!  jeg  vil  haabe,  selv  du  indseer, 
SHg  Kiærlighed  kom  alt  for  ubeleilig: 
Først  æske  Brødrene,  og  saa  forelske 
Sig  strax  i  Søsteren,  i  Øieblikket, 
Du  skal  bekæmpe  dem  — 

Hagbarth. 

Det  gaaer  ei  an. 
Jeg  veed  min  Pligt,  gaaer  ikke  fra  mit  Ord. 

Hamund. 
Saa  følg  mig  da! 

Hagbarth. 
Ja,  vakkre  Ven!  strax,  strax 
Hamund  gaaer,  rystende  paa  Hovedet 

Hagbarth 

ene,  gaaer  hen  paa  det  Sted,  hvor  Signe  har  staaet. 
Her  stod  hun,  rank  og  skiøn,  og  rakte  Miøden. 
O,  aldrig  smagte  den  mig  før  saa  sød! 
De  hulde  Læber  ønskte  Hagbarth  Døden, 
Og  aldrig  frygted  mere  han  sin  Død. 
Er  Alt  forvandlet?  Disse  lave  Høie 
Mig  synes  frygtelige  Filefield, 
Og  siden  jeg  har  seet  i  hendes  Øie, 
Jeg  glemmer  Sarpen  for  et  Kildevæld. 
Hvad  drak  jeg?  Thor!  hvad  smeltede  mig  Modet? 
Hun  saae  paa  mig,  veemodig,  stille,  mild  — 

Da  strømmed  mig  fra  Bægeret  i  Blodet 

En  ubekiendt,  en  sød,  en  hellig  Ild. 

Jeg  føler  det,  den  vil  min  Kraft  fortære. 

Jeg  er  et  andet  Væsen,  Taagen  faldt. 

Nu  ligegyldig,  lunken  for  min  Ære, 

Jeg  hader  Thor  —  og  Signe  gaaer  for  Alt. 

Hvad  har  jeg  giort?  Udæsket  hendes  Brødre ! 

Til  Døden  jeg  med  Alf  og  Alger  gaaer. 

Nu  hader  mig  den  stolteste  blandt  Mødre, 

I  Nat  maaskee  ei  meer  mit  Hierte  slaaer. 

Og  falde  de  —  hvad  kan  min  Smerte  ligne? 

Min  Sol  bedækkes  af  en  evig  Sky; 

Kan  jeg  som  deres  Morder  staae  for  Signe, 

Og  vil  hun  ei  den  grumme  Hagbarth  flye? 

O,  Skiebne!  du  har  styrtet  mig  i  Blinde; 

En  Time  før  kun  seet,  hvad  nu  jeg  saae, 

Jeg  kommen  var  som  Beiler,  ei  som  Fiende. 

Nu  skal  paa  Holmen  mit  Blodbryllup  staae. 

Hun  hader  mig  —  vel,  Guder  i  det  Høie!  — 

Jeg  visne  vil  med  dig,  min  Rose  der! 

Han  tager  den  af  sit  Bryst,  og  betragter  den. 
Du  saared  mig  saa  sødt,  som  hendes  Øie, 
Fordi  jeg  voved  mig  din  Knop  for  nær. 

Men  kiært  er  Saaret. 

Han  kysser  den. 

Alf 

kommer  bevæbnet. 

Hagbarth!  hvis  dig  lyster, 
Saa  er  jeg  rede  nu  til  Kampen. 

Hagbaeth. 

Brav! 

Men  —  hvis  jeg  falder,  Danske!  —  hils  din  Søster, 
Og  læg  mig  denne  Rose  paa  min  Grav. 

Alf. 
Hvo  falde  skal,  beroer  paa  Odins  Villie. 
Jeg  ønsker  heller  ingen  Bautasteen; 
Lov  mig,  at  du  vil  plante  mig  en  Lilie, 
I  Fald  jeg  blegner,  over  mine  Been! 

Hagbarth. 
Det  loves  dig. 

Alf. 
Afsted! 

Hagbarth. 

Nu  Sværd  fra  Bælte! 
Vi  strider  uden  Had. 

Alf. 
Som  Odins  Helte. 

De  gaae  Arm  i  Arm. 


Digitized  by  VjjOOQIC 


ANDEN  HANDLING. 

MDDAG. 

Signe.       Rinda. 

RiNDA. 

Ak, 

ædle 

Jomfru!  see,  der  kommer  Skibet. 
Signe. 

Fat  dig! 

RiNDA. 

Min  Harald! 

Signe. 

Hvad  skal  jeg  da  sige, 
Hvis   Døden  mig  har  røvet  mine  Brødre? 

RiNDA. 

Det  var  vel  tungt;  men,  ædle  Jomfru!  ak! 
Hvad   er  to  Brødre  dog  imod  en  Elsker? 

Signe. 
Nu,    den,  som  ingen  har,  kan  ingen  savne. 

RiNDA. 

Og  finder  heller  ingen  hist  hos  Freia. 

Signe. 
Den,  jeg  beklager  meest,  er  dog  min  Moder. 
See,   hvor  hun  gaaer  derinde  dybt  i  Lunden 

Med  lange  Skridt,  og  skotter  ofte  frygtsomt 
Til  Stranden;  skiøndt  det  kongelige  Hierte 
Ei  være  vil  sin  Sorg  bekiendt. 

RiNDA. 

Hvor  langsomt 
Den  fæle  sorte  Snekke  nærmer  sig. 
End  veed  vi  ei,  hvad  Tidende  den  bringer; 
Saa  meget  veed  vi,  at  den  bringer  Dødsbud. 

Signe. 
Det  er  ei  sagt. 

RiNDA. 

Jo,  Jomfru!  det  er  sagt: 
Det  sorte  Skiold  høit  svæver  alt  i  Mastenf 

Signe 

gyser. 
I  Sandhed?  —  Fat  dig!  Tyve  Mand  mod  tyve, 
Da  er  det  rimeligt,  at  Nogen  falder; 
Men  hvorfor  just  din  Beiler,  kiære  Rinda? 
Hvi  mine  Brødre?  hvorfor  Beras  Sønner? 

Rinda. 
En  Drot  er  falden.     See,  den  gyldne  Ring 
Høit  glimter  over  Skioldets  sorte  Bule. 
Signe 

fortvivlet. 
O,  Rinda  — 

Rinda. 
Ædle  Signe!  tab  ei  Modet. 
Vist  Odin  vil  beskytte  dine  Brødre. 
Det  er  den  stolte,  den  forvovne  Hagbarth, 
Som  selv  er  falden  —  tro  du  mig! 
Signe. 

Ti,  Grumme! 

RiNDA. 

Har  du  Medlidenhed? 

Signe. 
Troer  du  da  ikke, 
At  ogsaa  han  har  Søstre  hist  paa  Klippen, 
En  elsket  Moder  og  en  kiær  Veninde, 
Som   græde  vil  og  vride  deres  Hænder? 

RiNDA. 

Det  er  hans  egen  Skyld!  Hvi  drog  han  Sværdet? 

Signe. 
Er  det  da  første  Gang,  en  tapper  Kæmpe 
Har  æsket  fremmed  Helt?  Har  Alf  og  Alger 
Ei  giort  sig  skyldig  i  den  samme  Brøde? 

RiNDA. 

Det  er  en  grusom  Skik,  og  den  kan  aldrig 
Behage  Guderne.     Kun  Baldur  ynder 
Den  Kæmpe,  som  beskiermer  Fædrelandet. 

Signe. 
Og  hvis  nu  Ingen  angreb,  skulde  Helten 
Da  sidde  som  en  Træl  i  Arnens  Aske? 

RiNDA 
forundret 
Ha,   Signe!  du  forsvarer  ham. 

Signe 

fatter  sig. 

Jeg  tilstaaer 

Ham   kun  hans  Ret;  den  skylder  jeg  min  Fiende. 

Fyrig. 
Og  er  han  død,  saa  er  han  ei  min  Fiende; 
Thi   Døden  bør  forsone  vore  Hierter, 
Og  intet  bittert  Had  kan  boe  i  Graven. 

RiNDA. 

Men  bittert  bør  du  hade  ham,  i  Fald  han 
Har  dræbt  din  Broder. 

Oehlenschiager.    IV.  12 

Signe. 
Stille,  Rinda!  stille! 
Ængst  ei  mit  Hierte.     Du  har.  selv  jo  spaaet, 
At  Skibet  bringer  os  den  dræbte  Hagbarth. 

Rinda. 
Det  standser  alt,  og  under  Lurens  Klang 
Udstige  Heltene.     Den  gamle  Skiald 
Halloge,  som  saalænge  var  i  Skotland, 
Alfs  Ven,  din  ældste  Broders,  gaaer  foran, 
Med  Harpen  egekrandset  paa  sin  Skulder, 
Med  Blikket  imod  Jorden.  —  Signe,  Signe! 
Min  Harald  er  der  ei  —  han  er  ei  meer. 
See,  Mø'r  og  Qvinder  favne  deres  Mænd 
Og  Beilere.     Min  Harald  er  der  ei. 
Der  er  han!  Vingolfs  evige  Gudinde! 
Min  Harald  lever. 

Hun  iler  hen,  og  omfavner  ham. 

Signe. 

Lykkelige  Rinda! 
Her  staaer  jeg  skiælvende.  --  Nu,  gamle  Skiald  I 
Sæt  dig  paa  Stenen,  og  oplad  din  Miind, 
Lad  Digtekunstens  skiønne  Slør  bedække 
Den  græsselige  Tidende,  du  bringer; 
Liig  Brombærrankens  Grønt  Gravstenens  Rune. 
Syng  Siælen  til  sin  Ro!  Maaskee  du  røver 
Mig  evigt  min. 

Skjalden 

kommer.    Han  sætter  sig  paa  Stenen  ved  Gyrithes  Træ,  og  synger 
ved  Harpen,  omringet  af  Mængden. 
Du,  som  din  Bolig  har  imellem  Skiolde, 
Som  hænger  høit  i  Beras  Sal, 

Stig  ned,  o  Harpe!  lad  din  Stemme  lyde, 
Vi  Valen  til  Einheria. 

Af  Heltens  Øine  blinkte  Siælen  freidig. 
Stærk  stod  han,  som  den  lyse  Klint; 
Omkring  hans  Skuldre  Stormene  sig  stødte  — 
De  vifted  kun  den  tunge  Lok. 

Da  saae  han  den  sortøiede  Gyrithe, 

Og  Møen  smelted  Heltens  Bryst, 

Som  Foraarssolen,  naar  dens  Blik  forvandler 

Sneebarken  til  en  Taareflod. 

Men,  ak!  hun  blegned,  som  naar  Solen  silde 
I  Høsten,  svøbt  i  Taagers  Dragt, 
Besøger  Isefiordens  dunkle  Bølger. 
Folkvangur  tog  den  Yndige. 

Nu  higed  Alf  at  følge  sin  Veninde, 
Men  skyede  hæderløse  Død; 
Han  frygted,  at  i  Taagerne  paa  Graven 
Kun  skulde  vifte  Tidslens  Skiæg. 

Da  stormed  Hagbarth,  liig  en  Geierskagel, 
Med  Ørnevinger  paa  sin  Hielm. 
Hans  Skiold  var  blodigt,  som  den  fulde  Maane, 
Bag  Sværdet  trued  skumle  Død. 

De  stævned  frem,  høit  bølged  deres  Glavind, 
Som  Markens  Ax  i  Høstens  Vind. 
Stærkt  Jernet  sang,  fra  Buerne  fløi  Pile; 
Guulbenet  Rovfugl  glædte  sig. 

12* 

Læg  Hiortens  Takker  nu  ved  Gravens  Side, 
Læg  Sværdet  under  Askens  Kruus! 
En  Steen  skal  reise  sig  med  Mos,  og  tale 
Om  Alf  til  Oldings-Egene. 

Vi  vandred  tidt  i  Sigarskov  tilsammen, 
At  fælde  mørkebrune  Hiort. 
Nu  hyle  den  henfarne  Jægers  Hunde, 
Og  døe  af  Troskab  paa  hans  Grav. 

Dugg  dækker  snart  den  grønne  Høi;  den  glindser, 
Som  Øiet  giennem  Taareskiær. 
Men  hist  paa  Skyen  Alfs,  Gyrithes  Aander 
Til  Freia  svæve.  Favn  i  Favn. 

Bera, 

som  er  traadt  ud  af  Lunden,  og  i  heftig  Bevægelse  har  hiørt  paa 

Slutningen  af  Skialdens  Sang,  triner  bleg  og  opbragt  imod  ham, 

og  raaber: 

Ti,  gamle  Daare!  Bort  med  denne  Harpe! 

Hun  river  den  af  hans  Hænder,  og  rækker  den  til  Erik. 

Hug  den  i  Stykker,  brænd  den!  Landsforviist 
Til  Nastrond  være  denne  sølvgraa  Drømmer! 

Erik. 
Forsynd  dig  ei,  min  ædle  Dronning!  mod 
Den  alderstegne  Skiald;  hans  Kunst  er  hellig. 

Bera. 
En  Sværmer  er  han,  eller  meer  maaskee: 
En  kiøbt  Forræder.     Sandhed  er  ham  Intet, 
Indbildning  er  ham  Alt.     Med  lumske  Toner 
Han  veed  at  lokke  Hiertet,  hvor  han  vil. 
En  skamløs  Viking  kommer  hist  fra  Klippen, 
Anfalder  Danmarks  Drot;  en  Times  Leg 
Tilintetgiør  en  Olds,  en  Moders  Haab. 

I  Asken  burde  Folket  sætte  sig, 

Og  Avner  strøe  paa  deres  Hovedhaar. 

Fortvivlelsen  har  som  en  vild  Bersærk 

Vendt  Sværdet  draget  mod  sin  egen  Indvold; 

Og  denne  sledske  Gubbe  ved  sin  Harpe, 

I  Stedet  for  at  skildre  Landets  Harm, 

Vellystig  famler  kun  i  Strængene, 

Besynger  os  et  Elskovseventyr. 

Paa  lidt  nær  takker  han  selv  Morderen, 

Som  kom  og  dræbte.     Siig,  Halloge!  siig  os. 

Hvor  meget  Guld  gav  Hagbarth  for  din  Vise? 

Halloge. 
Jeg  bruger  intet  Guld,  min  ædle  Dronning! 
Jeg  er  en  gammel  Mand  paa  Gravens  Bredde. 
Tilgiv  mig,  hvis  min  Sang  fortørnte  dig; 
Jeg  sang  den  med  et  reent,  uskyldigt  Hierte. 

Bera. 
Fly  fra  mit  Aasyn! 

Hallogb. 

Du  forviser  mig? 

Bera. 
Ja,  for  din  Nidingsvise. 

Halloge. 

Lad  mig  døe 
I  Fædrelandet!  Det  har  hørt  min  Sang 
I  femti  Aar  —  jeg  bleven  er  saa  vant 
Til  Leireskoven  og  til  Isefiorden, 
Jeg  kan  ei  leve  uden  dem. 

Bera. 

Saa  dø! 

Halloge. 
Dig  rører  Intet?  Vel  —  saa  lad  mig  vandre 
Da  i  Landflygtigheden.     Snart  vil  Bragi 
Forbarme  sig.     Men  giv  mig  dog  min  Harpe! 
Den  Ven,  den  Trøst  i  mine  sidste  Dage 
Vil  du  dog  ei  berøve  mig? 
Bera. 

Den  skal 
Ei  meer  forføre  Hierterne. 

Til  Erik. 

Drag  Sværdet, 
Og  overskær  Guldstrængene ! 
Erik. 

Nei,  aldrig! 
Bera. 
Du  vover? 

Erik. 
Lad  mig  dræbe,  hvis  du  vil; 
Men  mens  jeg  lever,  skal  min  Arm  beskytte 
Den  fromme  Sanger.     Gaa,  Halloge!  gaa 
Til  Skotland,  hvor  man  agter  Skialdene. 
Du  est  den  Første  ei,  blier  ei  den  Sidste, 
Et  utaknemligt  Fædreland  forskyder; 
Men  dine  Sange  overleve  dig, 
Dit  Navn  forglemmes  ei,  og  seent  i  Nord 
Vil  Danmarks  Piger  synge  dine  Viser. 
Tillad  mig,  Dronning!  lad  mig  følge  ham. 

Bera. 
Gaa,  svage  Yngling!  jeg  foragter  dig. 

Erik. 
Kom,  Fader!  lad  mig  bære  dig  din  Harpe. 

Vil  gaae 

Beba 

raaber: 
Blier  begge!  —  Jeg  veed  ikke,  hvad  jeg  handler; 
Forbittrelsen  forvirrer  mig.      Bliv,  Olding! 
Jeg  troer  dig;  det  var  kun  Enfoldighed. 
Min   Harm  ei  drages  skal  paa  dig  fra  Hagbarth. 
Ham   er  det,  ham!  —  O,  bringer  mig  Alfs  Liig! 
O,   bringer  mig  til  Alf,  at  sidste  Gang 
Jeg  skue  maa  hans  Aasyn!  Er  hans  Ansigt 
Forhugget  af  det  morderiske  Staal? 

Eeik. 
Nei,   ædle  Dronning!  Konning  Hagbarths  Sværd 
Har   ene  giennemboret  Heltens  Bryst. 

Bera. 

Det  sønligt-ømme  Hierte!  O,  min  Søn! 
Hun  gaaer ;  Alle  følge  uden 

Signe. 
Hvi   standse  mine  Taarer?  Signe,  Signe! 
Din   Broder  faldt,  og  du  est  ei  fortvivlet? 
Min   Alf,  mit  Hiertes  inderligste  Ven! 
Din   Søster  græder  ikke  ved  din  Død? 
Jeg   aander  let,  som  var  der  falden  mig 
En   Steen  fra  Brystet.  —  O,  det  er  naturligt! 
Beklage  ham?  En  elsket  Mø  forlader 
Sin   unge  Helt,  gaaer  til  et  bedre  Land, 
Hvor   der  er  evig  Vaar  og  evig  Roser; 
Der  venter  hun,  saa  sender  hun  ham  Bud: 
Kom    med!  her  er  min  Karm,  saa  let  som  Skyen; 
En   Hest  med  Vinger,  som  kan  bringe  dig 
Igiennem  Luften  i  et  Øieblik. 
Agt  ikke  Kudsken  i  den  sorte  Kaabe, 
Som   sidder  foran  med  det  blege  Ansigt!  — 

Han  stiger  i  den  gyldne  Himmelkarm; 
Og  Søstren  skulde  græde  ved  hans  Fryd? 

Seer  hun  ham  ei  igien? 

Efter  et  Øiebliks  Taushed. 

Igien?  Nei,  aldrig! 
Thi  de  Forelskte  boe  i  Freias  Sal, 
Men  Gefion  kaaret  har  de  unge  Møer, 
Som  døe  ukiendt  med  Kiærlighed.     Ak,  Alf! 
Saa  skal  jeg  aldrig  mere  see  min  Broder? 
Nu  komme  Taarerne,  nu  kan  jeg  græde. 
Hagbarth 

kommer  hurtig. 
Her  er  hun!  O,  jeg  træffer  hende  ene. 
Frei  være  lovet! 

Signe. 
Ha,  min  Broders  Morder! 
Hagbarth. 
Hans  Bane,  Signe!  ei  hans  Morder.     Sværdet 
Har  blinket  over  Begges  Hoveder. 
See  her  mit  Pandsers  dybe  Skaar  og  Buler! 
Blodnornen  svæved  over  Alf  og  Hagbarth; 
Hun  vinkte  hiin,  maaskee  i  Morgen  kaldes 
Hans  Banemand. 

Signe. 
Forlad  mig,  grumme  Hagbarth ! 
Hagbarth. 
Ja,  Signe!  jeg  forlader  dig  for  evig. 
Kun  Eet  er  saa  nødvendigt  mig  til  Reisen, 
Som  Vinden  i  mit  Seil;  og  faaer  jeg  det, 
Ak,  Thor!  da  blier  det  mig  et  Anker  meer. 

Signe. 
Hvad  vil  du? 

Hagbaeth. 
Signe!  —  din  Tilgivelse. 

Signe. 
Hvad   trænger  du  til  den,  du  stolte  Helt? 
Hvad    ændser  du  en  Piges  Suk  og  Taarer? 
Dem   har  du  ofte  seet,  de  har  ei  rørt  dig. 
Ærgierrigheden  er  din  Gud;  dit  Bryst 
Er  haardt  og  koldt,  som  Staalet  i  dit  Pandser. 
En   Æts  Lyksalighed,  en  Arnes  Fryd  — 
Den   øiner  du  ei  paa  din  Ørneflugt. 
Du   styrter  paa  dit  Rov,  og  det  maa  bløde, 
Hvis    ei,  da  bløder  du.     O,  det  er  billigt! 
Naturen  har  jo  skabt  den  stærke  Biørn, 
Den   vilde  Ulv  og  Høgen  til  at  myrde. 
Dem    elsker  Thor,  og  det  er  stolte  Dyr. 
Men    Hyrden  lukker  dog  sit  Led  for  dem, 
Den    lykkelige  Hob  flyer  dem  som  Pest, 
Ved    deres  Syn  forstummer  Spil  og  Dands, 
Og  Alle  ønske  dem  langt  bort  igien 
Til   Skovens  Ørkener,  for  ei  at  skue 
Den    skarpe  hvide  Tand,  som  leer  ad  Blod. 

Hagbarth. 
Troer   du,  at  Hagbarth  er  en  saadan  Ulv? 

Signe 

fatter  sig. 
Tilgiv    en  Søsters  Sorg,  en  Piges  Kummer! 

Du   fulgte  Landets  Skik,  saa  mine  Brødre, 
Og  jeg  har  Intet  at  tilgive  dig. 
Forskaan  mig  kun  for  din  Nærværelse, 
Og   overlad  mig  til  min  stille  Smerte! 

Hagbarth. 
Ja,    Signe!  du  skal  aldrig  see  mig  mere. 

Men  hvi  begræder  du  din  Broders  Død? 
Han  ønskte  Døden,  han  er  lykkelig, 
Han  er  i  Freias  Sal,  hos  sin  Gyrithe. 
Jeg  lovet  har  at  plante  ham  en  Lilie 
Paa  Høien.     Jeg  er  vadet  ud  i  Fiorden 
Til  Bæltestedet;  nærved  var  jeg  druknet 
Imellem  Sivene.     Det  hvide  Bæger 
Mig  forekom  saa  smukt.     Tillad  mig  nu 
At  plante  den  paa  Heltens  Grav;  saa  gaaer  jeg. 
Saa  seer  du  aldrig  Hagbarth  meer. 
Signe. 

Forlad  os! 
Min  Moders  Sorg  er  frygtelig.     Hun  hader, 
Og  hun  vil  sikkerlig  forfølge  dig. 
Stig  paa  dit  Skib,  og  drag  igien  til  Norge, 
Bliv  hos  din  Moder,  Søster  og  din  Brud, 
Og  giør  ei  Fieer  ulykkelige! 

Hagbarth. 

Signe ! 
Hagbarth  har  ingen  Moder. 

Signe. 

Ingen  Moder? 

Hagbarth. 


Og  ingen  Søster. 

Signe. 

Ei? 

Hagbarth. 

Og  ingen  Brud! 

Signe. 

Ei  heller? 

Hagbarth. 
Jeg  staaer  ene,  som  en  Gran 
Udsat   for  Vinden  paa  den  golde  Klippe. 
De    opdrog  mig  til  Hærværk  og  til  Vaaben. 
Jeg   sad  i  mørke,  stille  Biælkestue, 
Og   higed  efter  Verdens  Lyst  og  Larm. 
Mig   Skialdene  sang  for  om  Valhals  Glæder; 
Dem    ønskte  jeg,  mit  Liv  var  mig  til  Byrde, 
I   Kampen  søgte  jeg  at  miste  det, 
For  at   faae  Vinger  til  mit  tunge  Bryst. 
Naar   Sværdet  klirred,  glemte  jeg  min  Længsel, 
Og   Døden  forekom  mig  som  en  Port 
Til    den  Lyksalighed,  som  her  jeg  savned. 

Signe. 
Det   er   den. 

Hagbarth. 
Nei,  jeg  var  en  daarlig  Drømmer, 
En    uerfaren  Svend,  som  blindt  foragted, 
Hvad   ei  han  kiendte.     Freia!  hade  Livet, 
Det   skiønne  Liv,  og  ønske  Døden?  Springe 
Fra  Vuggen  hen  i  Graven,  over  al 
Den  Herlighed,  som  spirer,  og  som  trives? 
Hvad   fødtes  jeg  da  til?  Kun  elske  Guder, 
Og   hade  Guders  Værk?  O,  dumme  Sværmen! 
I    Valhal  ønske  sig  Valkyrier 
Med  Drikkehorn  ved  Odins  Giestebord, 
Og   gaae  den  skiønne  Kongesal  forbi. 
Hvor  Møen  blussed,  og  hvor  Freden  smiilte?  — 
O,   jeg  har  stormet,  som  en  starblind  Ugle, 
Der  flagrer  kun  i  Mulm,  hvem  Dagen  blænder. 

Nu  sprætter  jeg  med  stækket  Vinge  her 
For  dig  i  Støv,  og  hader  al  min  Stolthed. 

Signe. 
Ak,  Hagbarth! 

Hagbarth. 
Signe!  jeg  har  vundet  Krandsen. 
Den  kosted  dig  din  Broders  Død,  og  Hagbarth 
Sin  jordiske  Lyksalighed.     Tilgiv 
Din  Broders  Bane!  Giv  mig  Egeqvisten, 
Du  bærer  om  dit  Haar!  Det  er  den  sidste, 
Jeg  vinde  vil  i  Verden.     Skiønne  Signe! 
Den  har  berørt  dit  Hoved,  dine  Lokker. 
Den  hænge  skal  i  Hagbarths  Hal,  paa  Sværdet; 
Hver  Aften  skal  han  see  paa  den,  ved  Harpen, 
Og  siunge  sin  ulykkelige  Seir. 
Og  naar  jeg  blegner,  som  jeg  haaber  snart 
(Thi  Blomsten  uden  Sol  og  Dugg  maa  visne). 
Da  skal  den  slynges  om  min  Askekrukke. 
Signe  staaer  raadvild. 

Hagbarth. 
Nu  —  heller  ikke  det !  Far  evig  vel !        Han  vil  gaae. 

Signe. 
Bliv,  Hagbarth!  den  tilkommer  dig  med  Rette. 

Hagbarth. 

Nei,  ei  med  Rette!  Giv  mig  den  af  Naade! 

I  det  hun  vil  liøse  Krandsen  af  sit  Haar,  kommer  Dronning  Bbra 
med  Alger  og  Følge. 

Bera 

streng  til  sin  Datter. 
Hvi  staaer  du  her?  Hvi  famler  du  i  Krandsen 
Om  Lokkerne?  —  Du  løsner  den?  Hvad  seer  jeg? 

Signe 

forvirret. 
Min   Moder  — 

Bera. 
I  en  venlig  Tale  med 
Din   Broders  Drabsmand?  Gaa,  Uværdige! 

Signe 

med  et  ømt  Blik  paa  Hagbarth. 
Farvel  for  evig!  Hun  gaaer. 

Hagbarth. 
Signe! 

Bera 

standser  ham. 

Nok,  min  Helt! 
Her   er  dit  Værk  fuldendt  for  denne  Sinde. 
Mærk  nu  mit  Ord;  thi  jeg  er  Dronning,  veed  du, 
Paa   denne  0,  og  handler,  som  jeg  taler. 
Du   kom  med  Ufred,  uden  mindste  Grund, 
Du  vilde  dræbe  Alf,  og  fordred  Kamp  — 
Den   var  jeg  tvungen  til  at  unde  dig; 
Jeg   maatte  følge  Landets  gamle  Skik. 
Nu  har  du  dræbt  min  Søn.     Jeg  hader  dig 
Som    Nastronds  værste  Slange.     Det  er  billigt, 
Det  har  du  forudseet,  det  har  du  attraaet. 
Thi  Mødrene  i  Norge,  tænker  jeg, 
Ei  heller  kaste  deres  Æg,  som  Giøgen, 
I  fremmed  Rede,  uden  Omsorg  for 
Hvad  siden  hændes.  —  Du  har  dræbt  mit  Barn; 
Jeg  negter  ei,  jeg  kiender  ingen  Lyst, 
Saa  stor  som  den,  at  vie  dig  til  Hel. 
Dog  see,  du  har  mit  Ord,  du  har  mit  Leide, 
Og  Æren  gaaer  mig  over  selv  min  Hevn. 

Det  stedes  dig  da  frit  i  denne  Stund 

At  gaae  fra  Landet  ud  til  dine  Skibe. 

Det  skylder  jeg  mit  Løfte,  intet  meer! 

Hvor  jeg  herefter  træffer  dig,  om  her, 

Om  i  dit  eget  Land  med  Herreskiold, 

Da  est  du  Dødens  Mand.     I  Fald  jeg  kan. 

Da  overvælder  jeg  dig  uden  Skaansel, 

Og  lader,  som  hiin  værste  Tyv,  dig  hænge 

I  Skovens  Green  med  tvundet  Hamp.     Nu  veed   du 

Din  Skiebne.     Muligt  kommer  du  med  Magt 

Til  næste  Vaar,  og  overvælder  mig. 

Det  takker  jeg  dig  for;  thi  heller  Døden, 

Den  smerteligste  Død  af  Fiendehaand, 

End  ingen  Hevn.     Nu  gaa,  forhadte  Hagbarth! 

Alfs  Skygge  ængste  dig  paa  dine  Veie, 

Og  styrte  dig,  som  du  har  styrtet  ham. 

Hagbarth. 
Tillad  mig  kun  — 

Bera. 

Dvæl  ei  et  Øieblik, 
Hvis  du  har  Livet  kiært.     End  est  du  fri; 
Med  næste  stærke  Bølgeslag  fra  Havet 
Jeg  løses  fra  min  Eed,  og  du  est  min. 

Hagbarth. 
Saa  grumt  du  higer  efter  Hagbarths  Død  ? 

Bera. 
Ja  —  Intet  var  mig  mere  kiært,  end  hist 
At  see  dig  svæve  bleg  i  Egetræet. 

Hagbarth. 
Grusomme  Dronning!  du  opirrer  mig. 
Men  et  huldsaligt  Blik  mig  bandt  min  Tunge. 

Skield,  ras!  Jeg  flyer  dig.     Vel  det  sømmer  sig 

En   Mand,  at  flye  en  opbragt  Qvindetunge. 

Men    Skiønhed  lokker  Helten,  som  paa  Græsset 

Det  hvide  Liin  en  Nattergal  fra  Træet, 

Om   end  maaskee  det  vorder  Dødens  Snare  — 

Og  rørte  Hierter  kiender  ingen  Fare.  Han  gaaer. 

Bera 
stirrer  efter  ham. 
Og  rørte  Hierter  kiender  ingen  Fare, 
Naar   Skiønhed  lokker  dem  i  Dødens  Snare? 

Ha!    hvilken  Skiønhed,  Hagbarth?  —  Signes? 
Med  en  vild  Glæde. 


Valkyrie!  du  med  den  sorte  Hielm, 
I  rustenbrune  Kiortel,  Kinden  bleg. 
Og   Øiet  funklende  —  du  stille  Hevn! 
Du   aabner  mig  en  Udsigt  giennem  Hadets 
Bælmørke  Skov;  du  laaner  mig  en  Angel, 
Hvormed  jeg  fange  kan  den  slupne  Fisk, 
Og  Madingen  er  Signe.     Herligt!  herligt! 
Den   Kunst  er  let,  Smaadrenge  øve  den; 
Kun  strøe  lidt  Kom  imellem  fire  Tegl, 
Den   uforsigtige  Graasidsken  styrter 

I  Fælden  snart  —  og  spræller  i  sit  Fængsel. 

Hun  betragter  sin  Søn. 
Nu,  Alger?  saa  forstenet  og  saa  taus? 
Naar  pleied  før  dit  Blik  at  søge  Jorden? 
Du  saae  i  Stiernerne. 

Alger. 

Der  boer  nu  Alf, 
Men  Øiet  er  for  svagt  at  see  ham  der. 


Tak, 

Bera. 
Du  Sørger  for  din  Broder? 

Alger. 

O,  min  Moder! 

Bera. 
I  Sandhed? 

Alger. 
Kan  du  tvivle? 

Bera. 

Tvivle,  Alger? 
Ei  tvivle  meer,  fordi  du  fælder  Taarer? 
Fordi  dit  Sind  er  rørt?  Jeg  kiender  Hiertet, 
Ei  Skinnet  kan  bedrage  den  Erfarne. 
Det  er  naturligt,  at  du  nu  est  blød: 
Det  var  en  god,  en  kiærlig  Broder;  sikkert! 
Han  elskte  dig.     Men  —  han  var  dog  den  Ældste; 
Han  spilled  dig  et  Puds  ved  Fødselen. 
Saa  nær  ved  Thronen,  og  saa  langt  derfra, 
Det  var  en  piinlig  Trøst.     Hans  Levetid 
Laae  mellem  dig  og  Riget,  som  en  Kæmpe, 
Der  slumrer  udstrakt  i  sit  stærke  Harnisk. 
Den  Afstand  var  han  nu  saa  føielig 
At  hæve  ved  sin  Død.     Hans  snare  Bortgang 
Slog  dig  en  sikker  Bro  hen  over  Svælget 
Til  Siællands  Høistol.     Du  har  arvet  Kronen    — 
Det  er  en  Taare  værdt. 

Alger. 

O  fy,  min  Moder! 
Troer  du,  jeg  græder  Glædestaarer  ved 
Min  Broders  Liig? 

Bera 

heftig. 

Nu  —  "hvis  du  elsker  ham, 
Beviis  mig  det! 

Alger. 
Hvormed? 

Bera. 

Sværg:  hevn  hans  Død! 

Alger. 
Ved   Asken  i  min  Faders  Krukke,  ved 
Den   ædle  Rust,  som  gnaver  Heltens  Sporer, 
Ved    Odins  Horn  af  Guld,  ved  Hlorridas  Miølner! 

Bera. 
Sværg  mig,  at  hade  Hagbarth  uforsonligt! 

Alger. 
Ha,    det  er  haardt,  men  du  befaler  det; 
Jeg  lyder  dig,  og  sværger  dig,  at  hade 
Alt  hvad  mit  Hierte  kan.     Det  sværger  jeg. 

Bera. 
Af  Intet  rokkes,  ei  at  røres  af 
En  jordisk  Taare  fra  din  strenge  Pligt, 
Hvo   der  saa  græder  den  —  sværg  det! 

Alger. 


Ved  Odin! 


Bera. 
Og  at,  naar  Hagbarth  er  i  Beras  Vold, 
Med  ingen  Bønner,  Overtalelser 
Du  søge  vil  at  rokke  min  Beslutning. 

Alger. 
Vel,   ogsaa  det! 

Bera 

venlig. 
Du  est  min  gode  Søn! 
Oehlenschlåger.    IV.  13 

Kom  nu,  og  lad  mig  stille  dig  for  Folket 
Som  lydig  Søn,  god  Broder,  værdig  Konge !     r>e  gaa& 
Signe 

kommer  tilbage  med  Egekrandsen  i  sin  Haand. 
Han  er  der  ei!  Min  Moder  drev  ham  bort. 
Det  tunge  Aareslag  i  Bølgen  lyder. 
Saa  svinder  i  sin  Skov  den  raske  Hiort, 
Naar  vilden  Støi  dens  Eensomhed  afbryder. 
Han  er  der  ei!  Snart  Maanen  staaer  i  Qvæld, 
Og  ender  —  klar  —  den  mørkeste  blandt  Dage. 
Her  har  han  sagt  mig  evig  sit  Farvel, 
Og  aldrig  kommer  Hagbarth  meer  tilbage. 
Hvi  saae  jeg  ham?  Nu  lyde  mine  Suk. 
O,  Alf!  du  vilde  dele  Signes  Smerte. 
Her  græd  din  Banemand.     Han  er  saa  smuk! 
Kan  Grumhed  enes  med  et  venligt  Hierte? 
Og  denne  Krands  —  han  bad  saa  ømt  derom  — 
Hvor  kunde  jeg  ham  negte  disse  Blade? 
Han  fik  dem  ei;  den  strenge  Moder  kom. 
Men  Hiertet  kan  ei  tvinges  til  at  hade.  — 
Saa  skiller  jeg  da  Egekrandsen  ad, 
Og  ingen  meer  skal  Signes  Hænder  binde. 

Hun  sønderriver  Krandsen. 
Jeg  plukker  —  taus,  taalmodig  —  Blad  fra  Blad. 
Far  hen,  mit  Haab !  far  hen  i  Nattens  Vinde! 

Hagbarth  og  Hauttnd  komme  fra  Stranden. 

Hagbarth. 
O,   hvilken  Glæde!  jeg  er  her  igien, 
Min   Fod  betræder  atter  disse  Straae, 
Som   hendes  spæde  Fødder  traadte  paa. 

Hamund. 
O,   hvilken  Glæde!  Glæd  dig:  du  skal  hænges 
I   Fald  man  træffer  dig. 

Hagbarth. 

Naturen  smiler, 
Og  Freia  funkler  Elskov  fra  sin  Himmel 
I   maaneklare  Nat. 

Hamund. 
For  at  man  bedre 
Opdage  kan  vort  Skib  og  os.  —  O,  Green! 
Hvor  kiælen  strækker  du  din  Arm  imod  os! 
Jeg  seer  os  svæve  bag  de  grønne  Blade. 

Hagbarth. 
Jeg  frygter  ei. 

13* 

Hamund. 
Jeg  heller  ei.     Ved  Thor, 
I  Snor  at  qvæles  i  et  saadant  Træ, 
Det  er  en  ædel  Død.     Den  blege  Pande 
Ei  klage  kan  paa  Savn  af  Æreskrandse. 
Og  Jorden  er  for  ringe  til  at  giemme 
Et  saadant  Støv;  det  hæves  høit  i  Luften. 

Hagbarth. 
Gak  du  tilbage  til  vort  Skib,  og  vent  mig! 
Jeg  dvæler  helst  alene  her,  og  du 
Ei  dele  skal  min  Fare,  som  ei  deler 
Mit  Glædeshaab. 

Hamund. 
Saa  har  du  fast  besluttet 
At  være  taabelig? 

Hagbarth. 

Jeg  elsker  hende, 
Og  Døden  ene  skiller  mig  fra  Signe. 
O,  Hamund!  hvis  du  kiendte  Kiærlighed! 

Hamund. 
Jeg  kiender  den:  det  er  en  Lygtemand, 
Som  leder  Vandreren  i  dybe  Sumper. 
Den  lokker  ham  med  Haabets  Grønt,  og  qvæler 
I  et  fortvivlet  Hængedynd.  —  Skiøn  Freia! 
Det  er  en  Alf,  o  Dronningen  for  Alfer! 
Hun  sværmer  helst  om  Natten  i  et  Halvlys, 
Thi  Dagens  Straalepile  giennembore 
Den  alt  for  spæde  Krop,  saa  at  man  seer. 
Man  har  slet  Intet  seet.     Hun  klæder  sig 
I  Regnbufarver ;  saare  deilig  —  langtfra! 
Men  hvor  hun  staaer,  er  Dunster.     lil,  grib   til    - 

Og  hun  forsvinder.     Hendes  Magt  er  Længsel, 
Og  Tvivl  og  Fare  hendes  Yndigheder. 
Feilslagne  Haab  og  vaagne  Nætter,  Taarer, 
Det   er  den  bittersøde  Frugt,  hun  skienker. 
Vær   lykkelig  —  og  hendes  Trolddom  svækkes. 
See   daglig  —  og  med  hvert  et  Syn  af  mattes 
Din    Glæde  meer.     O,  smukke  Drømmebilled! 

Hagbarth. 
Hvad   kan  vi  meer  end  drømme  vore  Guder? 
Hver   har  sin  Drøm.     Du  sværmer  efter  Æren; 
Hvad   er  den  meer?  En  Krands,  et  broget  Navn, 
For   Mord  og  Blod.     Er  din  Valkyrie 
Vel   dannet  af  et  mere  jordisk  Stof? 
Og  hun  er  grum,  hun  bringer  Had  og  Drab; 
Men   Freia  sammenføier  Hierterne, 
Og  Døden  selv  er  kiær  af  hendes  Hænder. 

Hamund 

lystig. 

Velan,  saa  lad  os  døe! 

Hagbarth 

alvorlig. 

Du  skal  det  ei. 
Du  deler  ei  min  Følelse.     O,  hør  mig! 
Miskiend  mig  ei!  Din  Fare  ængster  mig. 
Hvad  vil  du  med?  Vent  mig  paa  Skibet;  der 
Du  være  kan  til  større  Nytte  mig, 
End  her  i  Skoven.     Du  har  sagt  i  Dag: 
»Gaaer  du  en  anden  Vei  —  Farvel,  ung  Hagbarth  !< 
Jeg  gaaer  den  Vei.     Du  ynder  ei  min  Gang. 
Du  spotter  mig;  dit  Spøg  mishager  mig. 
Det  krænker  mig,  med  Tungen  at  forsvare, 
Hvad  Hiertet  føler  mere  dybt,  end  Ordet 

Formaaer  at  tolke.     Overlad  mig  til 

Min  egen  Skiebne!  Jeg  ska]  aldrig  glemme, 

Hvad  du  har  været  mig. 

Hamund 
langsom. 

Nu  —  reent  ud  talt   - 
Da  selv  du  finder  det,  saa  vil  jeg  heller 
Ei  dølge  dig,  at  denne  Natteluft  — 
Hagbarth 

afbryder  ham  hurtigt. 
Thor  signe  dig!  Farvel!  vent  mig  paa  Skibet! 
Du  seer  mig  enten  der  om  føie  Tid 
Med  Signe,  eller  aldrig  meer. 
Hamund. 

Velan! 
I  Fald  du  ei  miskiender  mig  — 
Hagbarth. 

O,  nei! 

Skynder  paa  ham. 

Farvel,  min  Ven!  Farvel! 

Hamund. 

Farvel,  ung  Hagbarth! 

Han  bliver  staaende. 

Hagbarth. 
Du  dvæler? 

Hamund 

alvorlig. 
For  til  Afsked  at  fortælle 

Dig  end  en  Drøm,  mit  Ungdomsliv  har  ha\i;, 
Og  som  forsvinder  nu  i  dette  Maanskin. 

Hagbarth. 
Du  synes  rørt. 

Hamund. 
Min  Faders  Biælkehuus 
Laae  ved  en  større  Gaard;  der  leged  jeg 

Som  Dreng  alt  tidlig  med  vor  Naboes  Søn. 

Han  var  lidt  yngre,  mere  vild,  end  jeg. 

Jeg  vænte  mig,  som  ældre,  til  at  være 

Raadgiveren ;  han  hørte  mine  Raad 

Taalmodigt  ud,  og  giorde,  hvad  han  vilde, 

Og  saadant  gik  det  herligt  Aar  for  Aar. 

En  Alf  besøgte  os  da  mangen  Aften 

I   Mørkningen,  naar  Arm  i  Arm  vi  sad 

I  Vaabenskuret  paa  de  gamle  Kister, 

Og  stirred  hen,  med  Sang,  paa  Kongens  Harnisk, 

Som   sort  og  rustent  hang  i  Biælkehallen. 

Erindrer  du  den  smukke  Juleqvæld, 

Da  Præsten  havde  offret  Heste,  Hunde 

Og  Haner  høit  paa  Fieldet,  for  ved  Bønner 

Snart  at  bevæge  Solen  under  Havet 

Til  Atterkomst?  Den  gamle  Skiald  fortalte, 

Hvorledes  før  man  offred  Mennesker. 

Da  snoede  vore  Hænder  sig  paa  een  Gang 

Med   dobbelt  Kraft  og  Ømhed  i  hinanden. 

Hvad  Mennesket  er  Mennesket,  det  følte 

Vi   dybt.     Den  gamle  Skiald  blev  hierteglad; 

Vi  lagde  vore  Hænder  paa  hans  Hai-pe, 

Og  svor  en  evig  Troskab.     See,  da  qvad  han 

En  herlig  Sang,  som  runged  høit  i  Hallen, 

Og  dirred  gienném  Kongens  hule  Brynie. 

Det  var  ret  smukt.     Ei  sandt?   Den  Venskabsalf 

Var  heller  ei  aldeles  at  foragte? 

Dog,   du  har  Ret:  det  var  en  Drøm.     Den  Drøm 

Er  atter  dunstet  bort  for  andre  Drømme. 

Jeg  veed  en  Seng,  hvor  ingen  Drømme  meer 

Urolige  den  trætte  Vandrers  Hierne. 
Farvel!  jeg  gaaer  til  den. 

Hagbakth 


omfavner  ham. 

O,  elskte  Hamundf 
Hamund. 


Troløse  Hagbarth! 


Hagbarth. 
Kiære,  bedste  Broder! 
Hamund. 
Saa  koldt  du  kunde  give  mig  min  Orlov, 
Forvise  mig  for  evig  fra  dit  Hierte? 

Hagbarth. 
Nei,  der  er  evig  Rum  for  dig,  min  Ven! 

Hamund. 
Alvorligt? 

Hagbarth. 
Evig,  ved  min  Signes  Side. 
Hamund. 
Begriber  du  da,  at  min  Skiebne  knyttes 
Med  Troskabs  faste  Knude  tæt  til  din? 

Hagbarth. 
Ja!  ja! 

Hamund. 
Og  at  jeg  dele  vil  din  Skiebne? 

Hagbarth. 
I  Freias  Navn! 

Hamund 

lægger  sin  Haand  i  hans. 

I  Baldurs  Navn!  —  Velan! 
Jeg  lover  dig,  ei  meer  at  spøge  med 
Din  Kiærlighed.     Jeg  lover,  ei  at  være 
Nidkiær  paa  Signe,  som  berøver  mig 

En  stor  Deel  af  det  Hierte,  jeg  besad. 

Jeg  lover  ei  at  spøge  meer  med  Alfer. 

Det  hulde  Venskab,  Kiærlighed  og  Æren 

Skal  svæve  paa  vor  Sti;  vi  følge  dem. 

Til  Glæden  eller  Graven?  Lige  meget! 

Vi  gaae  den  skiønne  Vei  —  det  er  vor  Trøst; 

Vi  dele  Faren  —  og  det  styrker  os. 

De  gaae  ind  i  Skoven. 
BiNDA  kommer  med  Fylla. 

RiNDA. 

Vor  Jomfru  kan  ei  sove,  hendes  Hierte 
Er  underlig  uroligt  og  bespændt. 

Fylla. 
Jeg  kiender  Signes  Hierte,  gode  Rinda! 
Og  har  vel  mærket,  hvad  der  trykker  hende. 

Rinda. 
Hun  elsked  Alf  saa  inderligt;  hans  Død 
Maa  smerte  hende. 

Fylla. 

Har  jeg  mærket  ret,  • 
Saa  er  hun  saaret  af  den  Sammes  Øie, 
Hvis  Arm  har  saaret  Alf. 

Rinda. 

Ha,  du  formoder  — 

Fylla. 
At  ei  man  sukker  saadan  for  en  Broder. 

Rinda. 
Hun  kommer  — 

Signe  kommer  med  sine  Møer.       , 

Signe. 
Denne  Nat  er  saare  skiøn, 

Saa  klar  som  Dagen,  næsten  alt  for  klar; 

Man  kan  ei  sove.     Naar  Naturen  vaager, 

Maa  Siælen  med.     Ei  sandt,  min  vakkre  Fylla? 

Fylla. 
Ak,  Signe!  al  Naturen  synes  mig 
Nu  død,  og  Maanen  som  den  stille  Lampe, 
Der  lyser  bleg  i  Gravens  Hvælvinger. 

Signe. 
Ja,  jeg  forstaaer  dig,  du  har  tabt  din  Beiler, 
Du  arme  Fylla!  Hvilket  bittert  Savn, 
Saa  bittert  næsten,  som  en  Broders  Død! 
Kom,  jeg  vil  trøste  dig!  Giv  mig  din  Arm! 

RlNDA. 

Hvis  du  tillader  det,  min  ædle  Jomfru  — 

Signe. 
Hvad  Flugt  har  Vinden?  Blæser  det  fra  Syd? 

RlNDA. 

Der  vifter  ingen  Vinde,  det  er  stille. 

Signe. 
Mig  tykkes  og,  at  Bølgerne  derude 
Bevæge  sig  kun  svagt. 

RiNDA. 

Ja,  det  er  Havblik. 

Signe. 
Saa  er  ei  vore  norske  Fiender  langtfra. 

RiNDA. 

End  for  en  Time  siden  saae  jeg  Skibet. 

Signe. 
Hvor  lang  Tid  bruger  vel  et  Skib  til  Norrig 
I  Medvind? 

RiNDA. 

Nu  —  to  Dage,  høit  kun  tre. 
Signe 

glad  forundret. 
To  Dage  kun?  og  det  er  dog  saa  langtfra! 
Du  skiønne  Sølversø!  du  fierner  blot 
For   at  forbinde;  dine  Vover  bruse 
Kun   med  en  indbildt  Harm,  som  var  det  Mure, 
Der   skilte  milevidt.     I  lette  Bølger! 
Ei  Freias  Karm  har  mere  snelle  Hiul, 
End   i.     Ei  nogen  Slæde  gaaer  saa  hurtig 
Paa   Snee,  som  Kiølen  over  Bølgerne. 

RiNDA. 

Hvis  du  tillader  det,  saa  vil  vi  dandse 
Lidt  for  dig  her  i  Maaneskin. 
Signe. 

Som  Alfer 
Om   Elletræet?  Vel!  Man  siger  jo, 
Den,  som  seer  Alfer  dandse,  døer  om  kort  Tid. 

RiNDA. 

Men  du  maa  ikke  sørge. 

Signe. 

Sorgen  trøster. 
Først  naar  det  mørknes,  dufter  Natviolen. 

RiNDA. 

O,  tænk  dog  ei  paa  Døden! 
Signe 

i  Tanker. 

Har  min  Moder 

Ei  svoret,  han  skal  døe  i  Træets  Green? 

RiNDA. 

Hvem? 

Signe. 
Hagbarth ! 

RiNDA. 

Hvis  han  kommer  her  igien 
Jo. 

Signe. 
Det  er  billigt.  —  Før  nu  Dandsen  op! 

Hun  sætter  sig  under  Gyrithes  Bøg.    Pigerne  dandse. 

Fylla. 
Hun  mærker  Intet.     Seer  I,  hvor  hun  stirrer? 

RiNDA. 

Behager  dig  ei  Dandsen? 

Signe. 

Jo,  mit  Barn! 
Gaaer  ind  i  Buret  nu,  I  gode  Piger! 
I,  som  har  dandset,  gaaer  til  Sengs!  Jeg  takker 
For  eders  Venlighed.     Gaaer!  hører  I? 

Du  ogsaa,  Rinda! 

Til  de  Efterblevna 

Hvorfor  stod  I  stille? 
Hvad  fattes  eder? 

Fylla. 

Ædle  Jomfru!  Rinda 
Er  lykkelig,  hun  førte  Dandsen  op. 
Din  Fylla  græmmer  sig  med  disse  Møer; 
Vi  misted,  hvad  der  var  os  mere  kiært, 
End  Livet,  vore  tappre  unge  Helte. 
Tillad  os  her  at  synge  dig  en  Sang! 
Maaskee  du  føler  meer  ved  vore  Toner, 
End  ved  de  Andres  alt  for  muntre  Dands. 

Signe. 
Maaskee.     Syng,  Fylla!  Gierne  hører  jeg 
Det  elskovsfulde  Kluk,  den  ømme  Længsel, 
Som  Nattergalen  lærte  vore  Skialde, 
Og  som  behager  med  sin  søde  Gift 
Langt  meer,  end  kolde  Trøst.     Syng,  kiære  Barn! 

Pigernes  Sang. 
Nu  Maanen  giennem  Mulmet 

Saa  mægtigt  bryder; 
Men  Dæmringen  hendrager 

Vort  Blik  paa  Døden. 
Dog  lover  klare  Lue, 

Som  roligt  lyser. 
At  Gimle  skienker  Glæde, 

Naar  Graven  brister. 

Paa  Sky  de  kiære  Skygger 

Nu  hisset  svæve, 
I  Liin  og  blege  Brynier, 

Med  brustne  Blikke. 
De  sukke,  Fryden  savne. 

Mens  Droslen  synger. 
Ak!  Fuglen  finder  Birken 

Forladt,  alene. 

Men  næste  Gang,  naar  Nyet 

I  Natten  tændes, 
Skal  Mø  huldsaligt  slumre 

Ved  Beilers  Side. 

Forfærdes  ei,  Forelskte! 

For  Skovens  Gienfærd. 

Vor  Elskov  sværmer  evigt 

I  Ælmeskyggen. 
Naar  Sangen  er  endt,  vinker  Signe,  og  de  forlade  hende. 

Signe 

alene. 
Der  ligge  nogle  Blade,  nogle  Qviste 

Af  Krandsen,  som  jeg  sønderrev  i  Aftes!  — 

Nu  svæver  han  derude,  vild  og  lystig, 

Og  har  alt  glemt  mig.     Mon  han  staaer  i  Stavnen, 

Og  sender  hen  sit  raske  Falkeblik 

Til  Siællands  Kyst?  Mon  han  sig  ønsker  her? 

O,  Frei  —  jeg  taer  ei  feil  —  der  staaer  hans  Fodspor! 

Hun  knæler  ned  derfor,  og  betragter  det;  derpaa  reiser  hun  sig 
pludselig. 

Her  er  dog  Ingen?  Jeg  er  ikke  klog. 
O,  søde  Maane,  hvor  du  skinner  venligt! 
Men  hvorfor  vækker  du  saa  dybe  Længsler, 
Naar  du  dog  ei  kan  tilfredsstille  dem? 
Han  havde  noget  Vigtigt  paa  sit  Hierte 
At  aabenbare  mig  —  da  kom  min  Moder. 
O,  det  var  vel!  Lidt  sukker  han  i  Nat, 
I  Morgen  er  han  fro,  i  Overmorgen 

Er  Alting  glemt  —  og  inden  otte  Dage  — 

standser,  og  siger  derpaa: 
Med  Qvinden  er  det  anderledes;  hun 
Udbruser  ikke  med  sin  Følelse, 
Den  tier,  og  slaaer  dybe  Hierterødder. 

Hun  seer  ud  til  Stranden. 

Saa  iil  afsted,  letsindigskiønne  Fugl! 

Spred  ud  for  Vinden  dine  lette  Vinger, 

Og  syng  dit  Sværmeri  paa  andre  Kyster. 

Den  stille  Blomst  staaer  tro  igien  —  og  visner. 

Hamund 

træder  hurtig  frem. 
Hil  dig,  du  skiønne  Kongedatter! 
Signe. 


En  fremmed  Kæmpe. 


Freia! 


Ung  Hagbarths  Ven. 
Hvem  frygter  du? 
Du  hader  ham? 


Hamund. 

Frygt  kun  ei! 

Signe. 

En  Normand! 
Hamund. 

Signe. 

O,  Thor!  jeg  er  forraadt. 
Hamund. 

Signe. 
Hvor  er  han,  den  Forvovne? 
Hamund. 


Signe 

med  heftig  Angst. 

Ja,  ja,  jeg  hader  ham. 
Og  Døden  svæver  over  ham.     Ved  Alt, 
Hvad  helHgt  er,  jeg  beder  dig,  min  Herre! 
Forman  ham,  tving  ham,  drag  ham  med  tilbage. 
Hvorledes  kommer  han  i  Natten  her? 
Ha,  frygter  han  ei  Beras  Hevn?  Staaer  Skoven 
Ei  med  de  sorte  Stammer  for  hans  Øine 
Som  Retterstedet? 

Hamund 

med  forstilt  Medlidenhed. 
Ak,  den  stakkels  Hagbarth! 
Han  frygter  Intet  meer. 

Signe. 

O,  alle  Guder! 
Hvad  er  der  hændet  ham? 

Hamund. 

Veed  du  det  ikke, 
At  han  er  saaret  dødeligt? 
Signe 

slaaer  sine  Hænder  sammen. 
O,  Freia! 

Hamund 

rolig. 
Just  som  han  vilde  gaae  fra  Land,  just  som 

Han  steg  i  Baaden  —  traf  en  grusom  Skioldmø, 

Der  stod  bag  Træet,  Hagbarth  med  sin  Piil. 

Det  blev  hans  Banesaar.     Alt,  hvad  han  ønskte, 

Var  kun  at  vorde  jordet  her.     Vi  troede. 

At  ei  man  vilde  negte  Hagbarths  Liig 

Den  sidste  Hvile.     Vi  har  bragt  ham  med  — 

Signe 

fortvivlet 
Hans  Liig? 

Hamund 

smilende. 

Nei,  ham  —  lidt  Liv  er   der   endnu, 
Han  er  ei  ganske  død.     Men  Pilen,  Signe! 
Dybt  sidder  i  hans  Bryst;  skal  Helten  reddes, 
Saa  maa  den  trækkes  ud.     Men  see,  vi  Sømænd 
Har  plumpe  Hænder,  du  har  silkebløde. 
Af  os  forstaaer  slet  Ingen  Lægekunsten; 
Det  er  en  Qvindekunst.     Hvis  her  maaskee   — 

Signe. 
O,  bring  ham  hid!  Jeg,  jeg  forstaaer  den  Kunst. 
Hamund 

gaaer  hen,  og  drager  Hagbarth  frem  fra  Træet. 
Her  er  den  Saarede.     Drag  Pilen  ud. 

Hvis  ei,  da  dræb  ham  ganske!  —  Jeg  staaer  Vagt, 
At  Ingen  skal  forstyrre  ham  og  Lægen.         Han  gaaer. 

Hagbarth. 
Hvor  frækt,  hvor  dristigt!  Uærbødige, 
Forvovne  Hamund!  Signe,  ædle  Signe! 
Tilgiv  hans  vilde  Spøg!  Jeg  sværger  dig 
Ved  de  almægtige  Guder,  jeg  har  ingen, 
Slet  ingen  Deel  deri. 

Signe 

glad. 
Ak,  Hagbarth  lever! 
Hagbarth. 
Han  lever. 

Signe 

deeltagende. 
Er  ei  farligt  saaret? 
Hagbarth. 


O,  Signe! 

Signe. 
Tal!  hvad  fattes  dig? 
Hagbarth. 


Farligt? 


Jeg  kan  ei. 


Signe. 
Hvad  vil  du  mig  igien? 

Hagbarth. 

Veed  du  det  ikke, 
Saa  skal  min  Læbe  aldrig  sige  det. 

Signe. 
Hagbarth!  hvad  vover  du?  Og  veed  du  ei. 
At  du  udsætter  dit  og  Signes  Liv 
For  Dødens  Fare? 

Oehlenschl&ger.    IV.  14 

Hagbarth. 

Signes  Liv  —  o,  Himmel ! 
Udsætte  Signes  Liv  —  o,  gode  Baldur! 
Farvel  for  evig!  Giv  mig  dit  Farvel! 
Jeg  fik  det  ei;  din  Moder  kom.     Jeg  kan 
Ei  leve  uden  dette  Ord,  ei  døe; 
Mit  Legem  fandt  ei  Ro  i  Graven,  gik 
Hver  Nat  som  Gienfærd  her  i  Herthaskoven. 
Signe 

venlig. 
O,  Hagbarth!  Guderne  ledsage  dig. 

Hagbarth. 
Tak,  Hulde! 

Signe. 
Var  det  Alt? 

Hagbarth. 

Hvad  jeg  tør  haabe. 
Signe. 
Du  glemmer,  hvad  jeg  havde  lovet  dig? 

Hagbarth. 
Min  Egekrands! 

Signe. 
Der  visner  den  i  Støvet. 
Jeg  tvivled  om  at  see  dig  meer. 
Hagbarth. 

Et  Blad, 

En  ringe  Stilk  deraf  er  Hagbarth  nok. 
Han  tager  den  op. 

Signe. 
Lidt  nok  for  den,  som  fordrede  saa  meget! 

Hagbarth. 
Tillad  mig  kun  endnu  et  Øieblik 

At  see  dig  rolig  i  dit  skiønne  Ansigt, 
At  dybt  det  sig  maa  præge  i  min  Siæl, 
At  ingen  Afstand,  ingen  Tid  formaaer 
At  svække  dette  Billed;  at  det  svæver 
For  mig  i  Dødens  Stund,  en  venlig  Alf, 
Der  vinker  Hagbarth  til  et  bedre  Liv, 
Hvor  ei  du  hader  ham,  hvor  han  maaskee 
Seer  dig  igien. 

Signe. 
Ja,  ja!  det  giør  han  vist. 
De  betragte  hinanden  længe. 

Hagbarth 

holder  Haanden  for  sine  Øine. 
^j  gid  jeg  nu  var  evig  blind,  at  Intet 
Forstyrred  dette  kiære  Indtryk  meer! 

Signe 

drager  hans  Haand  fra  Øinene. 
See  kun  lidt  længer,  Hagbarth!  Signe  selv 
Kan  ei  forstyrre  Billedet  af  Signe. 

Hagbarth. 
O,  Signe,  kan  du  elske  mig  igien? 

Signe. 
Jeg  vil  dit  Vel.     Forlad  mig  nu,  min  Ven! 

Hagbarth. 
Din  Ven? 

Signe. 
Det  er  du. 

Hagbarth. 

Du  tilgiver  mig 
Din  Broders  Død? 

14* 

Signe. 
Ham  skete,  hvad  han  ønskte. 
Hagbarth. 
O,  hvor  jeg  længes  nu  al  følge  ham! 

Signe. 
Vil  du  ei  glemme  mig,  naar  du  er  borte? 

Hagbarth. 
Jeg  glemme  dig? 

Signe. 
Naar  seer  jeg  dig  igien? 
Hagbarth. 
Ak!  aldrig,  eller  —  stedse,  hvis  du  vil. 

Signe. 
Forklar  dig! 

Hagbarth. 
Bera  hader  mig  til  Døden, 
Og  aldrig  giver  hun  sit  Minde  til 
Vor  Kiærlighed. 

Signe. 
Nei,  nei!  det  giør  hun  ei. 
Hagbarth. 
Hun  handler  ikke  mod  dig  som  en  Moder; 
Du  skylder  Bera  ingen  Datterpligt. 

Signe. 
Min  Moders  Synd  undskylder  ikke  min. 

Hagbarth. 
O,  evige  Thor!  jeg  vover  ei  at  bede  — 
At  sige,  hvi  jeg  kom. 

Signe. 
Saa  siig  det  ei! 
Hvis  det  er  intet  Godt,  ti  heller  stille! 

Hagbarth. 
Jo,  godt  for  os,  i  Fald  du  elsker  mig; 
Uskadeligt  for  hende. 

Signe. 

Tal,  min  Ven! 
Hagbarth. 
Følg  mig  paa  Skibet  ud,  og  fly  til  Norge 
Med  Hagbarth! 

Signe. 
Hagbarth!  vil  du  skille  Bera 
I  samme  Døgn  ved  to  af  hendes  Børn? 

Hagbarth. 
Hun  har  en  Søn  igien;  hun  har  to  Sønner, 
Som  før,  og  en  huldsalig  Datter,  hvis 
Hun  glemme  kan  sit  Had. 

Signe. 

Nei,  Hagbarth!  aldrig. 
Jeg  kiender  hendes  Hierte,  det  vil  briste. 
Hagbarth 

fortvivlet 
Saa  er  der  intet  Haab  i  Verden  meer 
For  Hagbarth  da!  —  Farvel! 
Signe 

griber  hans  Haand,  og  holder  ham  tilbage. 

O,  kiære  Ven! 
Hagbarth. 
Du  vil  ei  følge  mig? 

Signe. 

Min  Troskab  følger 
Til  Døden  dig;  men  jeg  kan  ei  forlade 
Min  Moder  i  en  saadan  Hierteqval. 

Hagbarth. 
Hvad  giør  vi?  Tal!  der  er  ei  Tid  at  spilde. 

Signe. 
Kom  næste  Vaar,  naar  hun  er  mere  kold! 

Hagbarth. 
Vel,  dyrebare  Signe!  vel,  det  vil  jeg; 
Og  hvis  hun  da  mig  grusomt  hader  end, 
Saa  vil  du  følge  mig? 

Signe. 
Der  er  min  Haand, 
Det  vil  jeg! 

Hagbarth 

kysser  den. 

Elskte  Signe! 

Signe. 

Kiære  Hagbarth ! 

Hagbarth. 

Det  Kys  var  sødt,  dog  eet  er  sødere  — 

Skal  Hagbarth  skilles  fra  dig  uden  det? 

Signe. 

Min  Hagbarth! 

De  omfavne  hinanden;  hun  kysser  ham. 

Hagbarth 

henrykt 
Kom  nu,  Død!  og  tag  mit  Liv; 
Her  har  det  skudt  sin  bedste  Blomsterknop. 
Man  hører  Larm  bag  Skuepladsen. 

Signe. 
Ha,  hvad  er  det?  Jeg  hører  Sværdeklirren! 
Hagbarth 

slipper  Signe,  og  drager  sit  Sværd. 
Man  kommer,  Signe!  Red  dit  Liv!  forlad  mig! 

Signe. 
Nei!  dette  Favnetag  mig  bandt  for  evig 

Til  dig.     Nu  er  jeg  din,  og  Signe  deler 

Din  Skiebne. 

Hamund 

styrter  ind,  dødelig  saaret,  med  sit  dragne  Sværd,  som  han  støtter 

sig  tiL 

Hagbarth!  flygt,  flygt  med  din  Signe. 
Jeg  høstet  har  som  Karl;  de  laae  som  Ax 
Omkring  min  Lee  derude.     Men  nu  galer 
Den  røde  Hane  ud  af  mine  Saar, 
Og  synger:  Nok  for  denne  Gang!  Fordømt, 
At  List  og  Svig  skal  altid  spille  Mester! 
Du  stakkels  Hagbarth!  vilde  gierne  kysses 
Lidt  meer  i  Lunden  med  det  smukke  Barn? 
Det  gaaer  ei  an;  den  fæle,  blege  Hel 
Alt  nærmer  sig  i  Beras  Skikkelse. 

Han  synker. 
Det  sortner  for  mig  —  men  i  Freias  Sal  — 

VenliR. 

Og  Baldur  boer  ei  langt  derfra  —  der  sees  vi. 

Han  døer. 

Tolv  Kjempbr  komme  tre  og  tre,  med  Skiold  ved  Skiold,  og  nærme 
sig  Hagbarth  fra  alle  Kanter. 

Hagbarth. 
Ha,  kæmper,  har  I  Mod! 

Bera 
fulgt  af  Drabanter  med  Hellebarder  og  Fakler. 
Vel  vogter  eder 
At  saare  ham!  I  staaer  mig  inde  for 
Hans  Liv  med  eders.     Det  er  alt  for  kostbart. 
Man  har  bundet  Hagbarths  Hænder  med  Bastbaand. 

Hagbarth. 
Saa  troe  I  alt  at  stække  Hagbarths  Vinge? 
Ved  Signes  Kiærlighed,  ved  Hagbarths  Troskab, 

Jeg  agter  ikke  meer  din  usle  Hevn, 
End  dette  Bast,  som  brister  af  min  Haandl 
Han  sønderslider  Baandet  med  Kraft,  og  giør  sig  fd.    Kæmper 
springe  til,  og  bemægtige  sig  ham. 

En  Drabant. 
Den  Normand  har  en  usædvanlig  Styrke; 
Om  selv  vi  havde  Kobberlænker  med, 
Jeg  troer,  han  søndersled  dem. 

Bera 
med  en  gyselig  Mildhed. 

Kom,  min  Datter! 
Jeg  seer,  du  har  din  Sax  ved  Bæltet.     Du 
Har  Lænker,  som  kan  binde  ham,  som  sikkert 
Han  ikke  bryder,  kiender  ellers  jeg 
En  Ynglings  Elskov. 
Hun  klipper  en  Lok  af  Signes  Haar,  og  rækker  den  til  Drabanterne. 

Binder  ham  med  den! 
Den  Lænke  holder  vel  saa  godt,  som  Kobber. 

Hagbarth. 
O,  vise  Bera!  Tak!  Din  Grusomhed 
Har  udtænkt  mig  en  Straf,  som  trøster,  som 
Husvaler  mig  i  Pinen.     Skynder  eder! 
Der,  der  er  mine  Hænder,  binder  dem! 
Han  bindes  med  Signes  Lok. 

Signe. 
O,  Hagbarth!  sønderslid  den,  giør  dig  fri. 

Hagbarth. 
Før  skal  de  sønderslide  dette  Hierte! 
Min  Tand  skal,  som  en  giftig  Slangebraad, 
Til  Døde  saare  den,  som  vover  at 
Befrie  mig  fra  min  lykkelige  Trældom. 

Nu  vinder  mig  i  Taarnet  ned!  Farvel, 
Min  elskte  Signe!  græd  lidt  over  Hagbarth, 
Og  glem  ham  snart.     Du  Intet  har  forbrudt, 
Din  grumme  Moder  raser  kun  mod  mig, 
Hun  vil  ei  som  et  unaturligt  Dyr 

Fortære  egen  Byrd.     O,  skiønne  Lok! 

Kysser  den. 
I  Fængslet  skal  jeg  see  paa  mine  Hænder, 
Min  Taare  skal  befugte  denne  Silke, 
Jeg  trykker  den  imod  min  hede  Læbe, 
Og  ingen  Træl,  saalænge  Verden  stod, 
Som  Hagbarth  har  velsignet  sine  Lænker. 

Bera. 
Indslutter  ham  i  Taarnet  der,  at  han 
Kan  have  hendes  Jomfrubuur  for  Øie 
Den  sidste  Nat  fra  Gittret.     Stakkels  Hagbarth, 
Soni  ei  fik  Tid  til  at  forføre  Dattren, 
Da  Sønnen  myrdet  var!  Lev  til  i  Morgen, 
Og  sværm  paa  Randen  af  Fortvivlelsen, 
Til  den  opsluger  dig.     Du,  Alger!  selv 
Maa  holde  Vagt  i  Nat.     Tænk  paa  din  Ed! 
Jeg  kun  betroer  min  Hevn  i  dine  Hænder. 
Mit  sidste  Barn,  min  elskte  Søn!  du  vil 
Ei  slutte  Forbund  med  din  Moders  Fiende. 

Alger. 
Stol  trygt  paa  mig;  jeg  mindes,  hvad  jeg  svor. 

Bera. 
Indslutter  hende  først  i  Jomfruburet! 

Din   Straf  er  — 

Signe 

hurtig. 
Døden? 


213 


Digitized  by  VjjOOQIC 


214 


HAGBARTH  OG  SIGNE. 


Bera. 

Nei,  min  Datter!  Livet 
Hagbarth 

til  Signe. 
Du  elsker  mig  —  jeg  spotter  al  min  Trængsel. 

Signe. 
For  Kiærlighed  har  Jorden  intet  Fængsel. 
Hagbarth  føres  bort 

Alger 

alene. 
^M.in    Søsters  Nød  og  Hagbarths  tunge  Skiebne 
Gaaer   mig  til  Hiertet,  alt  som  Natten  viger, 
Og   Dagen  nærmer  sig,  hvis  Morgenrøde 
Skal    see  hans  brune  Kind  i  Træet  blegne. 

0  fy,    o  fy!  Vil  Fuglene  vel  siunge 

1  denne  Lund,  naar  Dagen  gryer?  De  flye 
Bort   fra  den  skumle  Skov,  som  grusom  Hevn 
Forvandler  til  et  Rettersted.  —  Og  jeg? 

Han  grunder. 
Min   Moder  skyldte  jeg  mit  Liv,  men  ei 
Min   Ære;  denne  Ed  var  æreløs. 
Og  du,  min  stakkels  Signe  —  du,  min  Søster! 
Hvad   vorder  hendes  Skiebne?  Glemme  ham? 
Det  kan  hun  ei;  thi  Sorg  giør  Elskov  stærk. 
Ulykke  nærer  den,  og  Andres  Grumhed 
Den   lader  smage  meer  sin  egen  Sødme. 
Nu,   som  en  Fugl  paa  den  forfaldne  Muur, 
Der   mistet  har  sin  Mage,  vil  hun  klynke. 
Til  Nattekulden  qvæler  hendes  Bryst. 

Min  Moder  døer  af  Græmmelse.     Jeg  Konge 

I  Sigersted?  En  Konge  mellem  Grave! 

Bleg  vil  jeg  sidde  med  mit  Kongespiir, 

Som  Hel  blandt  Skygger  i  den  skumle  Sal. 

Ei  noget  Skib  vil  nærme  sig  min  Strand- 

Sælhunde,  Hvaler  kun  og  vilde  Marsviin 

Vil  leire  sig  hver  Nat  om  Isefiord, 

Og  vare  Vikingen  med  hæslig  Snøften 

Om  ei  at  ankre  ved  den  sorte  Skov, 

Hvor  Giesten  myrdes. 

SiGKS  komiuer. 

Alger. 

Arme  Signe!  See, 
Der  kommer  hun.     Hvor  bleg  —  et  Gienfærd  liig! 

Signe. 
God  Aften,  Alger!    Hvorfor  aabnes  Døren 
Til  Signes  Fængsel?  Hvorfor  kaldes  hun 
I  Hagbarths  Nærhed?  Vil  I  dræbe  ham 
For  mine  Øine? 

Alger. 
Det  er  Morgen  snart. 
Signe 

gyser. 
Snart  Morgen?  —  Nu,  saa  er  det  Nat  for  mig. 
Farvel! 

Alger. 
End  gnider  Dagen  sine  Øine, 
Og  strækker  sig  paa  sine  dunkle  Bolstre. 
Urolig  er  dens  Blund;  den  skiælver  bleg, 
Forfærdet  for  sin  Morgendrøm. 
Signe. 

Tilvisse ! 

Alger. 
Jeg  vidste  vel,  du  mægted  ei  at  slumre 
Den  fæle  Nat. 

Signe. 
Snart  skal  jeg  slumre  sødt, 
Naar  Lundens  Roser  aabne  sig  for  Duggen. 

Alger. 
Du  stakkels  Signe!  Rosens  Tid  er  kort, 
Men  mere  kort,  end  Rosens,  var  din  Glædes. 

Signe. 
Maa  Hagbarth  døe? 

Alger. 

Ja,  Signe!  —   han   maa  døe. 

Signe. 
Nu  vel,  fortvivl  ei!  Døden  skrækker  kun 
De  feige  Siæle. 

Alger. 
Signes  Siæl  er  kiæk. 
Din  Smerte  — 

Signe. 
Døden  overvinder  den. 

Alger. 
At  døe  af  Sorg  er  Svaghed. 

Signe. 

Tro  dog  ei 
De  kolde  Hierters  følesløse  Tale! 
Døe  Svaghed?  Altid  Svaghed?  Mere  Styrke 
Den  skulde  vise,  som  i  søvnig  Kulde 
Seer  hver  Forandring  af  sit  Held  i  Møde 
Og  Undergangen  af  sin  bedste  Lyst? 
O,  saa  er  Isen  stærk,  og  Frøet  svagt, 

Som  giærer  og  opløser  sig  i  Jorden 

Til  bedre  Blomst  og  Frugt.     Jeg  elsker  Svaghed, 

Og  ringeagter  Styrken,  er  det  saa. 

Alger. 
Du  elsker  Hagbarth  —  ak^  du  arme  Signe! 
Og  Alger  svoret  har  din  Undergang. 

Han  kaster  sig  paa  Knæ,  og  bedækker  hendes  Haand  med  sit 
Ansigt. 

O,  Alger!  utaknemmelige  Broder! 

Var  det  din  Tak  for  al  din  Kiærlighed? 

Signe. 
Du  gode  Alger! 

Alger. 
Hør  mig,  bedste  Signe! 
Eet  kan  jeg;  derfor  har  jeg  kaldet  dig. 
Eet  kan  jeg;  det  forhindrer  ei  min  Ed. 
Bevogte  Hagbarth  maa  jeg;  see  ham  døe, 
Og  Intet  virke  —  ak,  det  har  jeg  svoret! 
Men  —  denne  sidste  Nat  er  saare  skiøn. 
Den  fulde  Maane  staaer  saa  klart  derhenne, 
Som  om  den  vilde  sige:  Elskte  To! 
End  een  Gang  kommer  i  min  Bøgefavn, 
Og  lad  mig  smile  mildt  til  eders  Elskov. 
Kom,  du  skal  see  ham! 

Signe. 

Alger!  elskte  Broder! 
I  Fald  du  vidste,  hvad  du  skienker  mig! 

Alger. 
Jeg  veed:  en  Draabe  Vand  i  Tørstens  Hede, 
Som  jeg  med  Hadets  Salt  har  hidset  selv. 
En  lille  Biælke  viser  jeg  dig  i 
Det  Skibbrud,  du  har  lidt  paa  Grumheds-Klippen, 

Hvor  selv  jeg  var  den  Steen,  som  sønderslog.  - 
Min  Haand  er  bundet,  og  min  Villie  med; 
Alt,  hvad  jeg  har  iglen  —  det  er  mit  Hierte. 
Jeg  svor  at  hade,  hvad  mit  Hierte  kunde  — 
Det  kan  ei!  Freia  være  Tak,  som  gav  mig 
Et  Vink  midt  i  min  Ubesindighed! 
Kom,  Signe!  du  skal  see  din  Hagbarth. 

Signe 

grunder,  og  fatter  pludselig  en  Beslutning. 

Bi! 
Alger. 
Hvi  dvæler  du? 

Signe. 
En  lille  Fæstensgave, 
En  Brudgoms-Urtekost! 

Alger. 

O,  søde  Sværmen! 
Nu,  ogsaa  det.  Jeg  fierner  hver  en  Speider, 
At  Ingen  skal  forstyrre  eder. 

Signe 

tager  sin  Broders  Haand,  med  Hølhed. 
Odin! 
En  grusom  Skiebne  har  forfulgt  vort  Huus, 
Den  elskte  Fader  hviler  længst  i  Jorden, 
Den  sidste  Levning  styrter  i  sit  Gruus  — 
Bevar  Skioldunga-Ætten  dog  for  Norden! 
Her  staaer  det  svage  Haab,  den  yngste  Green 
Af  Mykillatis  kongelige  Stamme; 
Hans  uerfarne  Siæl  er  skiøn  og  reen  — 
O,  lad  den  luttres  i  min  Smertes  Flamme! 


219 


Digitized  by  VjjOOQIC 


220 


HAGBARTH  OO  SIGNE. 


Bevar  ham  Kronen  i  et  kraftigt  Liv, 
Lad  ham  de  ædle,  stærke  Fædre  ligne, 
Giv  ham  min  Kiærlighed,  skienk  ham  en  Viv  — 
Og  giør  ham  mere  lykkelig,  end  Signe!  p©  gaae. 

Hagbabth  og  FANOEToaDEN  stigo  op  paa  Taamranden  indenfira. 

Hagbarth 

med  Signes  Lok  om  Hænderne. 
Nu,  altsaa  —  det  er  tilladt  mig  at  tage 
Frisk  Luft  paa  Taarnet  her? 

Fangefogden. 

Ja  vist,  ja  vist! 
Saameget  som  I  vil,  min  Ven! 

Hagbarth. 

Her  staaer 
Jeg  Himlen  mere  nær,  som  snart  med  Klarhed 
Skal  aabne  mig  sin  blaa,  sin  lyse  Favn. 
Seer  du  det  store  Stiemebilled  hisset? 

Fogden. 
Ja,  det  er  Freias  Rok. 


Mig  Silke,  Freia! 


Hagbarth 

stirrende. 
Du  har  ei  spundet 


Fogden. 
Nei,  det  maa  I  sige. 
Sagte. 
Kun  Hamp  til  Halsen,  stakkels  Svend! 

Hagbarth. 

Her  strækker 

Jeg  op  til  dig,  almægtige  Gudinde! 

De  Hænder,  som  en  salig  Elskov  bandt. 
Forlad  mig  ikke,  giv  mig  Kraft  i  Døden ! 

Fogden. 
Hvor  sært  han  staaer  og  strækker  sine  Hænder! 
Den  værste  Synder  frier  man  dog  fra  Lænken 
Den  sidste  Nat;  hvorfor  ei  ham? 
Høit 

Ung  Hagbarth! 
Tager  en  Kniv  frem. 

Kom,  lad  mig  overskære  disse  Haar. 
Hagbarth 

vild. 

Jeg  overvældes  let  i  denne  Stilling; 
Men  —  hvis  du  sønderslider  denne  Lok  — 
Den  første  Brug,  min  Haand  giør  af  sin  Frihed, 
Er  den,  at  styrte  dig  fra  Taarnets  Rand. 

Fogden. 
Han  raser!  Kan  en  Lindring  — 

Hagbarth. 

Kast  din  Kniv! 
Opirr  mig  ikke  til  Fortvivlelse! 
Fogden. 
Hvad  er  der  ved  den  Lok? 

Hagbarth. 

Og  veed  du  ei. 
At  den  har  straalet  om  min  Signes  Tinding? 
Fogden 

afsides. 
Ak,  det  er  sandt:  det  var  jo  hendes  Haar. 
Ha,  nu  forstaaer  jeg  ham.     Jeg  har  hørt  sige. 
At  slig  en  Beiler  sætter  Priis  paa  Alt, 
Der  kommer  fra  hans  Hiertenskiær ;  lidt  Baand, 
En  Traad,  en  Smule  Haar,  et  Blomsterblad, 
Oehlenschiager.    IV.  15 

Det  kan  de  giemme  Dag  og  Nat  paa  Brystet 
I  hele  Aar.     Den  arme,  stakkels  Tosse! 
Det  er  dog  syndigt,  at  aflive  Folk 
For  Galenskab.     Galskab  er  ingen  Synd. 

Hagbarth. 
Forlad  mig  nu,  og  lad  mig  ene!  —  Siig  mig. 
Er  det  ei  Signes  Jomfrubuur,  man  skimter 
Hist  mellem  Træerne? 

Fogden. 

Jo,  ganske  rigtig! 
Kom  nu,  og  lad  mig  løse  Hænderne! 
Jeg  krummer  ei  et  Haar  paa  eders  Lok. 
Saa  kan  I  bedre  see,  hvor  smuk  den  er. 

Hagbarth. 
Nu,  gode  Gubbe !  hvis  d  e  t  er  din  Hensigt  — 

Fogden 

løser  ham. 
See,  der  er  Haaret! 

Hagbarth 

tager  Lokken. 
O,  min  elskte  Skat! 
Han  holder  den  ud  over  Taarnet. 
Skin,  Maane!  skin  paa  disse  gule  Straaler, 
Og  bland  din  gyldenblege  Glands  med  dem. 

Fogden. 
Den  Stakkel,  lidt  fornøier  ham!  Nu,  det 
Er  vel  for  ham,  thi  meget  er  ham  negtet. 

Hagbarth. 
Hvad  hedder  du,  min  Gubbe? 
Fogden. 

Halfdan,  Herre! 
Hagbarth. 
Nu,  lov  mig,  Halfdan!  at  naar  Beras  Bødler 

I  Morgen  hente  mig  til  Retterstedet, 
Du  atter  vil  omvikle  mine  Hænder 
Med  disse  Haar,  og  ei  med  Hampereb. 
Det  er  min  sidste  Trøst,  det  Eneste, 
Som  adler  min  afskyelige  Død. 

Fogden. 
Det  lover  jeg;  men  lov  saa  mig  igien, 
Naar  I  er  død,  at  I  vil  aldrig  spøge 
For  mig  og  for  min  lille  Søsterdatter! 
Hun  er  saa  bange  for,  at  I  skal  rettes. 
Thi  hendes  Kammervindve  vender  lige 
Mod  Egetræet. 

Hagbarth. 
Gode  Gubbe!  see, 
Vel  troer  jeg,  Hagbarth  faaer  ei  Ro  i  Graven; 
Han  efterlader  Noget  her  i  Livet, 
Som  er  ham  alt  for  kiært.     Men  frygt  kun  ei! 
Det  blege  Spøgelse  vil  smile  venligt, 
Og  svæve  skaanende  din  Dør  forbi, 
Naar  det  ved  Midnat  giør  sin  tunge  Vandring. 

Fogden. 
I  rører  Hiertet  til  Medlidenhed. 
Selv  Konning  Alger  ynkes  over  eder. 
Og  har  tilladt  den  gamle  Skiald  Halloge 
At  korte  jer  den  sidste  Nat  med  Sang. 
Der  kommer  han  just  nede  med  sin  Harpe. 
Halloge  kommer. 

Hagbarth. 
O,  lad  mig  ene  med  min  stille  Veemod! 
Hans  Trøst  vil  trætte  mig;  mit  rørte  Bryst 
Er  ikke  længer  stemt  for  slige  Sange. 

15* 

Jeg  døer  ei  stolt,  som  Kæmpen  i  sit  Fængsel, 

Skiøndt  Bera  fyldt  min  Indvold  har  med  Slanger; 

Bortblusser  ikke,  som  et  Heltebaal, 

Med  Røg  i  Sky,  og  trodser  ei  med  Knald. 

Min  Ungdom  daler,  som  et  Stierneskud, 

Der  lysner  kort  —  og  døer  i  fugtig  Luft. 

Forskaan  mig! 

Halloge, 

som  har  sat  sig  ved  Taarnet,  synger  ved  sin  Haxpe  : 
Min  Hielm  er  mig  for  blank  og  tung, 
Mit  Skiold  mig  slet  beskiermer; 
Jeg  føler  det,  skiøndt  jeg  er  ung, 
At  snart  sig  Døden  nærmer. 
Læg  hen  det  frygtelige  Staal 
Paa  Heltens  Bautastene! 
I  Lunden  staaer  en  Natviol; 
Der  hvile  mine  Bene! 

Hagbarth. 
Ha!  den  Tone  fandt  en  Gienklang 
Dybt  i  min  Siæl. 

Rækker  sfg  over  Tralværket 

Hav  Tak,  du  gode  Skiald ! 
Miskiend  mig  ei,  for  jeg  miskiendte  dig. 
Du  ei  formane  vil? 

Halloge. 
Nei,  kiære  Søn! 

Jeg  synger  om  din  Sorg,  hvor  smuk  den   er. 
Synger: 
Jeg  Livets  bedste  Rose  brød, 
Og  Freia  være  lovet! 
Kom,  kiære  Død!  nu  i  dit  Skiød 
Nedlægger  jeg  mit  Hoved. 

Flyv,  raske  Fugl!  frygt  Reisen  ei, 
Stræk  ud  de  Vinger  spæde. 
Du  svæver  til  en  evig  Mai 
Og  til  en  evig  Glæde. 

Hagbarth. 
Alt  ude  nu? 

Halloge. 
Nu  synger  jeg  en  anden, 
Om  liden  Ragnhild,  om  den  Trøstesløse. 

Hagbarth. 
O,  herligt!  Og  jeg  sidder  mellem  Stierner 
Med  Signes  Lok,  og  hører  paa  din  Sang, 
Og  kysser  den  ved  hvert  et  kiærligt  Ord, 
Som   minder  Hagbarth  om  sin  egen  Skiebne. 
Og  naar  de  komme  for  at  hente  mig, 
Saa  følger  du  mig  til  min  Brudeseng. 
Ei  sandt? 

Halloge. 
Jo,  Hagbarth!  det  er  Skialdens  Pligt, 
At  løse  Smerten  op  i  venlig  Veemod, 
Og  være  den  Ulykkeliges  Trøst. 
Alger 

kommer  til  Taarnet. 

Gaa,  gamle  Ven!  jeg  tale  maa  med  Hagbarth. 

Sagte  til  ham. 
Du  veed  mit  Ærind  —  Signe  kommer. 
Halloge. 

Saa 
Er  Gubben  overflødig  med  sin  Harpe. 
Min   Sang  faldt  som  en  Regn,  og  blødned  Hiertet; 
Nu  kommer  Solen,  og  udklækker  Blomster. 

Han  gaaer. 


Digitized  by  VjjOOQIC 


226 


HAGBARTH  OG  SIGNE. 


Fogden 

inde  i  Taarnet  til  Hagbarth. 
Kom  ned! 

Hagbarth. 
Hvorfor  ? 

Fogden. 

Nu,  skynd  jer!   Kongen  venter. 
Hagbarth    kommer  med  Fogden.    Den  Sidste  gaaer   paa  -AJgers 
Vink  atter  ind  i  Taarnet. 

Hagbarth 

stolt  og  kold. 
Hvad  vil  du?  Har  din  Moder  alt  betænkt  sig? 
Fandt  hun,  at  Hagbarths  Livstid  til  i  Morgen 
Var  alt  for  lang?  Og  kommer  du,  for  nu 
At  bringe  mig  med  egen  Haand  til  Døden? 

Alger. 
Naturlig  er  din  Vrede,  træffende 
Din  Spot.     Du  Aarsag  har  at  hade  mig. 

Hagbarth. 
Saa  spar  mig  for  at  spilde  mine  Ord 
Paa  den,  som  ei  fortiener  dem!  Her  er  jeg. 

Alger. 
Foragt  mig  ei! 

Hagbarth. 
Og  om  jeg  voved  det? 
Alger. 
Saa  kunde  det  maaskee  fortryde  dig. 

Hagbarth. 
Saa  maadeholden  den,  der  bruste  nys. 
Som  Havets  Skum?  —  Dog,  du  har  Ret:   en   Fange, 
Som  sidder  paa  sit  Liv  og  paa  sin  Ære, 
Kan  ei  fortørne  dig. 

Alger. 

O,  Hagbarth!  Hagbarth! 

Hagbarth. 
Dog  døer  jeg  uden  Skam.     Min  Død  vil  rygtes 
I  Norden,  det  er  sandt;  men  Alger!  Alger! 
Ei  mig  vil  Tidens  Brændemærke  ramme. 

Alger. 
Jeg  staaer  for  dig  forvirret,  sønderknuust. 
Jeg  føler  dybt,  hvad  der  er  skeet,  og  skal  skee; 
Dog  —  klynke  kan  jeg  ikke,  som  en  Pebling, 
Og  trygle  dumt  om  din  Tilgivelse. 
Ei  heller  er  jeg  ene  Skyld  i  Qvalen. 
Af  Nedrighed  har  Alger  ikke  syndet; 
Det  er  min  Trøst.     Saa  vil  jeg  heller  ei 
Da  spilde  dig  den  alt  for  korte  Tid 
Med  daarlig  Klynken  og  med  Selvforsvar. 
Jeg  kan  ei  redde  dig,  din  Stav  er  brudt; 
Dog  —  nogle  Øieblik  har  du  tilbage  — 

Hagbarth. 
O,  skynd  dig,  giør  det  kort  og  godt!     Hvi  vil  du 
Seigpine  mig? 

Alger. 
Et  Øieblik  er  ei 
Aldeles  at  foragte.     Ofte  følte 
Den  Lykkelige  sødt  i  det,  hvad  ei 
En  mindre  Lykkelig  sit  hele  Liv. 

Hagbarth. 
Jeg  har  ei  meer  at  søge  her  paa  Jorden. 

Alger. 
Og  dersom  det,  som  du  forgieves  søgte, 
Nu  skienktes  dig,  en  Time  før  din  Død? 

Hagbarth. 
O,  alle  Guder!  Tal,  hvad  mener  du? 

Alger. 
Du  fik  ei  taget  Afsked  med  min  Søster, 
Vi  kom  saa  pludselig,  vi  overfaldt  dig. 
Din  Signe  — 

Hagbarth. 
Enten  kommer  du  fra  Helheim, 
At  pine  mig  med  den  udsøgte  Qval; 
Hvad  eller  kommer  du,  en  Lysets  Alf, 
At  sende  Gimles  Straaler  i  mit  Mørke. 

Alger. 
Giv  mig  din  høire  Haand,  dit  Ord  derpaa. 
At  ei  du  flygte  vil;  saa  gaaer  jeg  fra  dig. 
Og  efterlader  ene  dig  med  Signe. 
Hagbarth. 
Ha,  Alger!  —  nei,  du  spotter  ei  —  dit  Øie 
Mildt  svømmer  funklende. 

Alger. 

Din  høire  Haand! 
Hagbarth. 
Ved  Signes  Kiærlighed,  ved  Hagbarths  Troskab, 
Jeg  bliver  her  og  døer. 

Alger.  " 
Tilgiver  du 
En  Ynglings  Ubetænksomhed,  hvis  Ed 
Nu  skiller  dig  ved  Livet? 

Hagbarth. 

Det  var  Skiebne. 
Alger. 
Spild  Tiden  ei!  den  er  kun  kort.     Hun  venter. 

Hagbarth 

omfavner  hanL 
Mit  sidste  Suk  for  Signe,  det  næstsidste 
For  Alger  og  hans  Held!  Han  gaaer. 

Alger 

drager  sit  Sværd. 

O,  kunde  jeg 
Nu  døe  for  Hagbarth!  —  Hvis  jeg  dræbte  mig? 
Han  kunde  flygte  —  Men  han  giør  det  ei; 
Han  holder  Ord,  han  bliver  ved  sit  Fængsel, 
0^  Bera  griber  ham,  som  Algers  Morder. 

Fortvivlet. 
Saa  lev  da,  ulyksaligste  blandt  Konger! 
Og  see  den  Nød,  du  ikke  kan  forhindre.      Han  gaaer. 

Sign*  med  Roser  i  Haanden  og  gule  Blomster  paa  Brystet ;  Hag- 
BABTH.   Naar  de  see  sig  ene,  synke  de  til  hinandens  Favn. 

Hagbarth. 
O,  søde  Lyst  at  døe  for  slig  en  Mø! 

Signe. 
Hør  mig,  min  Hagbarth!  Tiden  er  kun  kort. 

Hagbarth. 
Hist  venter  os  en  Evighed. 

Signe. 

Ja,  sikkert! 
Hagbarth. 
O,  Signe,  Signe!  elsker  du? 

Signe. 

Jeg  elsker 
^ig  inderligt. 

Hagbarth. 
Den  Tanke  ængster  mig, 

Om  ikke  blot  Medlidenheden  rørte 
Dit  Hierte. 

Signe. 
Jeg  Medlidenhed  med  den, 
Som  frister  hver  en  Helts  Misundelse? 

Hagbarth. 
Nu,  saa  er  Alting  godt.     Saa  er  min  Død 
Kun  Børneleg.     Jeg  venter  dig  hos  Freia. 

Signe. 
Du  skal  ei  vente  længe. 

Hagbarth. 

Lev,  min  Signe! 
Og  tænk  paa  Hagbarth,  naar  om  Sommeraftnen 
Du  vandrer  under  disse  Bøgeskygger, 
Naar  Fuglen  synger.  Hyldebusken  dufter. 
Og  Maanen  skinner  mellem  sorte  Blade. 
Tænk  paa  den  første  Dag,  den  sidste  Nat, 
Du  saae  ham  her.     Ei  sandt,  du  vil  ei  gyse 
For  Egetræet? 

Signe. 
Hagbarth!  disse  Roser  — 
Modtag  dem,  som  min  Elskovs  første,  som 
Dens  sidste  Gave.     Jeg  har  røvet  Hækken 
Hver  Purpurknop.     Men  næste  Vaar,  min  Ven  I 
Skal  Træet  atter  blomstre.     Da  vil  Bera 
For  silde  græmme  sig,  og  plante  Roser 
Paa  Hagbarths  og  paa  Signes  Høi. 
Hagbarth 

tager  dem. 

O,  Rose! 
Nu  først  forstaaer  jeg,  hvi  din  Torn  mig  stak: 
Sødt  Varsel  om  en  ulyksalig  Elskov. 

Men,  elskte  Signe!  hvilke  fæle  Blomster 
Har  du  paa  Barmen  der? 

Signe. 

De  er  for  mig. 
Hagbakth. 
Bedøvende  Skarntyder,  gustengule! 

Signe. 
Foragt  dem,  had  dem  ei!  Medlidende, 
Trofaste  Venner  er  de.     Deres  Saft 
Skal  styrke  mig. 

Hagbakth. 
O,  Freia! 
Signe. 

Hør,  min  Hagbarth ! 
For  nogle  Timer  siden  foreslog 
Du  her  din  Signelil  at  flygte  bort; 
Da  var  hun  raadvild,  modløs,  havde  Pligter, 
Som  nu  er  hævede.     Hun  gav  dig  Haand  paa 
At  følge  dig,  naar  ingen  Bøn  og  Klage 
Var  mægtig  at  bevæge  Beras  Bryst. 
Nu  holder  hun  sit  Løfte. 

Hagbarth. 

Signe!  Signe! 
Signe. 
Hør  mig,  min  Elsker!  Naar  din  Purpurkaabe 
Høit  svæver  under  Egen  —  da  skal  Signe 
Uddrikke  Bægeret.     Og  røde  Luer 
Fra  det  antændte  Jomfrubuur  skal  vorde 
Det  Baal,  paa  hvis  høitidelige  Flammer 
To  glade  Siæle  svinge  sig  til  Freia. 

Hagbakth. 
O,  Signe!  du  vil  døe?  Lev,  lev! 
Signe. 

Mit  Liv 
Blev  kun  en  langsom  Død.     Jeg  vil  ei  tæres 
Af  langsom  Qval,  og  bøie,  Lilien  liig, 
Mit  Hoved  ubemærkt  og  ubegrædt. 
Vor  Død  skal  røre  Hierterne,  vor  Henfart 
Skal  straale,  som  en  Høitidsfest.     Den  skal 
Erindres  længe,  som  et  skiønt  Beviis 
Paa  inderlig  og  trofast  Kiærlighed. 
Hagbaeth 
omfavner  hende. 
Velan,  velan!  vi  følges  ad. 

Signe. 

Vi  følges! 
Hagbaeth. 
Hvor  er  en  Elsker  paa  den  vide  Jord 
Saa  lykkelig  og  salig  nu,  som  Hagbarth? 

Bera, 

fulgt  af  Drabanter,  gaaer  urolig  med  nedslagne  Øine ;  pludselig 

standser  hun,  og  vender  sig. 

Hvad  vil  I  mig?  Hvi  følger  I  mig  steds 
I  Hælene,  som  Fiender?  Vil  I  lure? 
Hvi  kommer  I  med  blanke  Hellebarder? 

Grim. 
Min  ædle  Dronning!  du  har  selv  befalt  os 
At  følge  dig. 

Bera. 
Gaaer ! 

De  træde  tilbage. 

Hvorfor  ængstes  jeg? 
Nu  Natten  er  7orbi ;  kan  Lyset  skrække  ? 
Østhimlen  flammer  som  en  By  i  Brand. 
Ha,  frygter  du  for  Skygger? 

Kalder: 

Grim! 
Grim. 

Min  Frue! 

Bera.  j 

Hvi  har  I  sat  Alfs  Liig  paa  Dødningbaaren  j 

I  Sovekammeret  til  mig  i  Nat?  i 

Grtm.  i 

Det  var  din  egen  Villie.     Du  forlangte  j 

At  slumre  med  ham  under  Tag  end  een  Gang,  ' 

Før  Liget  blev  paa  Baalet  brændt  til  Aske. 

Bera. 
I  Sovekamret?  Fy!  jeg  har  ei  havt 
En  rolig  Time  den  udslagne  Nat. 
Hør,  Grim!  har  du  i  Morges  Intet  mærket 
Ved  Liget?  en  Forandring? 

Grim. 

Jo,  det  laae 
Med  begge  Arme  ned  fra  Dødningbaaren, 
Og  Øinene  stod  høit  opspilede. 

Bera. 
Nu,  det  er  vel,  at  du  har  ogsaa  seet  det. 
Sandt  nok,  det  hændes  ofte  med  et  Liig, 
At  Øielaaget  springer  op  igien, 
Og  Armene  kan  falde  fra  hinanden 
Ved  deres  egen  Tyngde. 

Grim. 

Det  skeer  tidt. 

Bera. 
Jeg  negter  ei,  det  giorde  mig  forfærdet. 
Jeg  tænkte  just  paa  Hagbarth  og  min  Hevn. 
Jeg  fandt  ei  Ro  paa  Leiet.     Hiertet  drev  mig 
Til  Liget  hen;  jeg  knælte  ved  hans  Baare, 
Og  raabte:  Alf,  min  Søn!  jeg  hevner  dig. 
Da  opsprang  Øinene,  han  stirred  vildt 

Og  fælt  paa  mig;  og  Hænderne,  som  fromt 

Var  foldet  nys,  sig  vristed  fra  hinanden. 

Jeg  tilstaaer  dig,  jeg  havde  Mod  ei  til 

At  lægge  ham,  som  før,  dem  over  Brystet, 

Og  trykke  ham  de  store  Øine  til. 

Jeg  blegned  —  og  forlod  mit  Sovekammer. 

Grim. 
Min  Frue  — 

Bera. 
Ti  med  hvad  jeg  har  betroet  dig! 

Han  træder  tilbage. 
Hvo  kommer  der?  Min  Datter,  klædt  i  Liin, 
Med  Egeløv  om  Issen.  —  Vover  hun 
At  træde  mig  for  Øine  denne  Morgen? 
Signe  nænner  sig  hvidklædt,  med  en  Egekrands  om  sit  Hoved. 

Bera. 
Saa  rolig?  saa  høitidelig?  saa  hvid. 
Som  en  Præstinde,  naar  hun  gaaer  at  offre? 
Og  dristigt  er  dit  Blik,  du  seer  med  Fatning 
Mig  stolt  i  Øiet?  Ha,  Uværdige! 
Kom  du  som  Vidne  til  din  Hagbarths  Død? 

Signe. 
Jeg  kom  at  sige  dig  Farvel,  min  Moder! 

Bera. 
Ha,  tro  kun  ei,  ved  Bønner  og  ved  Taarer 
Falsk  at  bevæge  mig! 

Signe. 
O  nei,  det  veed  jeg, 
Og  derfor  vil  jeg  heller  ei  forsøge 
Paa  det,  som  var  uværdigt  og  forgieves. 
Min  Graad  er  rundet;  den  har  du  ei  seet. 

Det  Offer,  som  mit  Hierte  skyldte  Freia, 
Det  har  jeg  eensomt  alt  i  rige  Skaaler 
Hengydt  paa  hendes  Alter.     Hun  har  hørt  mig; 
Thi  kraftigt  styrker  hendes  Magt  mit  Bryst, 
Og  jeg  har  lært  at  taale  nu  —  og  lide. 

Bera. 
Hvad  vil  du  mig? 

Signe. 
Med  faa  Ord  kun  forklare, 
At  jeg  har  Intet  handlet,  mig  uværdigt. 
Jeg  mistet  har  din  Kiærlighed  —  o,  giv  mig 
Din  Agtelse!  Hvi  harmes  du  paa  mig? 
Mit  unge  Bryst  var  koldt  for  Freias  Straaler, 
Som  Knoppen,  før  den  aabnes.     Da  kom  han! 
Jeg  saae  ham,  og  jeg  elskte.     Skulde  jeg 
Vel  blues  ved  min  Kiærlighed,  fordi 
Den  virkte  let,  og  rørte  mig  saa  snart? 
Den  Helt,  som  blev  mig  kiær,  fortiente  det, 
Og  selv  den  Trods,  den  Ubetænksomhed, 
Der  fulgte  med  hans  Ungdom,  og  som  bragte 
Dig  til  at  hade  ham,  var  mig  elskværdig. 
Hvad  var  nu  Hagbarths  Brøde?  Han  har  fældet 
I  ærlig  Kamp  den,  som  var  kied  af  Livet. 
Du  trued  ham,  han  glemte  dine  Trusler; 
Troer  du,  jeg  skulde  elske  Hagbarth  mindre. 
Fordi  jeg  var  ham  mere  kiær,  end  Livet? 
Nei,  nei!  den  Udaad  giør  ham  dobbelt  skiøn. 
Og  hvis  du  sætter  grusomt  nu  i  Værk, 
Hvad  dine  mørke  Tanker  har  besluttet, 
Saa  vil  du  see,  at  den,  som  voved  kiæk 
Sin  Fare,  kan  med  samme  Munterhed 


Digitized  by  VjjOOQIC 


FEMTE  HANDLING.  237 

Udholde  Følgen.  —  Ei  med  ynksom  Klage 

Jeg  derfor  trygler  om  min  Beilers  Liv; 

Det  var  kun  at  fornedre  ham,  da  døde 

Han  en  uværdig  Død.     Desuden  rørte 

Vel  neppe  jeg  dit  Hierte.     Du  har  sielden 

Skienkt  mig  din  Ømhed.     Da  min  Fader  døde, 

Da  følte  jeg  mig  ene  —  o,  saa  ene! 

Alf  elskte  sin  Gyrithe,  Alger  Sværdet, 

Og  du  din  Høihed.     Jeg  har  vænt  mig  til 

At  give  Slip  paa  Livets  muntre  Glæder, 

Og  altid  anet,  hvad  der  vented  mig. 

Velan!  saa  træder  jeg  tilbage  da 

1  mine  Skygger.     Hagbarth  er  min  Brudgom, 

Og  derfor  staaer  jeg  i  min  Bryllupspragt, 

Med  Haabets  grønne  Krands  om  mine  Lokker. 

Miskiend  mig  ei,  min  Moder!  Signe  skilles 

Fra  dig  med  Kiærlighed  og  ei  med  Trods; 

Og  hendes  sidste  Bøn  til  Odin  er, 

At  naar  du  strengt  har  hevnet  dig  paa  Hagbarth 

Og  paa  hans  Signe  —  at  det  ei  for  meget 

Da  maa  fortryde  dig. 

Kysser  hendes  Haand. 

Farvel,  min  Moder! 


Gaaer. 


Bera. 
Var  dette  List?  Ei  Listen  fælder  Taarer, 
Og  Signe  kiender  ei  Forstillelse. 
Hun  elsker  ham.     Hvad  mægter  unge  Hierter 
Ei  i  den  første  Hede!  —  Hisset  seer 
"^^g  Alger.     Ogsaa  bleg !  Ha,  blege  Begge, 
Oehlenschiager.    IV.  16 

Som  Alf  paa  Dødningbaaren !  Mine  Børn 
Har  oplagt  Raad  mod  deres  egen  Moder. 
Alger 

i  stærk  Bevægelse,  som  lian  søger  at  skiule. 
Hil  dig,  min  Moder! 

^  Bera. 

Tak,  min  vakkre  Alger! 
Hvor  gaaer  det?  Mindes  du  den  Ed,  du  svor, 
Og  har  du  fuldbragt,  hvad  jeg  dig  befol? 

Alger. 
Han  gaaer  alt  Skoven  rundt.     Om  føie  Tid 
Vil  dine  Bødler  bringe  ham.     Han  føres 
I  Optog  om,  med  drøvelige  Lurer, 
Med  dumpe  Trommer  —  standser  her  —  og  dræbes. 

Bera. 
Ret  saa! 

Alger. 
Det  siger  du. 

Bera. 

Og  du,  min  Søn? 
Hvad  er  din  Mening? 

Alger. 
Jeg  —  har  ingen  Mening; 
Jeg  handler  blot  som  Værktøi  her,  og  kommer 
Nu  for  at  høre,  hvad  du  meer  forlanger. 
Er  Hagbarths  Død  dig  nok?  Skal  han  kun  dræbes 
I  Egens  Green,  og  jordes?  Eller  vil  du, 
Hans  Legem  her  skal  svæve  flere  Dage 
Til  Skam  for  ham  og  Skræk  for  Andre? 
Bera. 

Nei! 

Nei,   Alger!  Hagbarths  Død  er  Bera  nok. 
Naar  han  er  død,  da  kan  man  jorde  ham. 

Algek. 
Hvor? 

Bera. 
Under  Træet. 

Alger 

seer  derhen. 

Er  der  Plads  til  Tre? 
O  jo! 

Bera. 
Til  Tre?  Hvad  mener  du? 
Alger. 

Slet  Intet. 
Jeg  har  jo  sagt,  at  jeg  har  ingen  Mening. 
Nu   altsaa  —  derved  bliver  det? 
Bera. 

Hvad  fattes 
Dig,   Alger?  Kiære!  tungt  du  drager  Aande. 

Alger. 
Det  kommer  af,  min  Mund  er  spærret.  —  Nu, 
Saa  gaaer  jeg  da  —  og  sætter  det  i  Værk. 

Gaaer,  men  vender  tilbage  igien. 
Tillader  du  til  Afsked  mig,  min  Moder ! 
Blot  at  fortælle  dig  en  Dæmesaga, 
Jeg  selv  har  digtet? 

Bera. 
Tal,  min  Søn! 

Alger. 

En  Ørn 

Var  yndet  af  sin  Moder;  men  hun  frygted. 
At  den  forvoven  skulde  giøre  Misbrug 

16* 

Af  sine  Vinger.     I  et  Øieblik, 

Da  den  var  svag  af  barnlig  Kiærlighed, 

Fandt  den  sig  i  at  lade  Vingen  stække, 

For  ei  at  friste  Faren.     Moderen 

Nu  bragte  den  sin  Føde  tro  til  Reden, 

Og  saadan  gik  det  nogle  Dage  godt. 

Engang,  da  Moderen  var  borte,  kom 

Der  en  forfærdelig  uhyre  Grif, 

Stærk  som  Forbittrelsen  i  Hadets  Bryst, 

Hevngierrig,  grum,  og  trued  Ørnens  Søster, 

Som  sad  paa  Redens  Kant.     Den  unge  Ørn 

Ei  kunde  meer  forsvare,  maatte  see 

Det  elskte  Hierte  saares  og  fortæres 

For  sine  Øine.  —  Men  da  styrted  han 

Fortvivlet  sig  fra  Klippen;  og  da  Vingen 

Ei  bar  ham  længer,  faldt  han  tungt  —  og  knustes. 

Da  Moderen  nu  atter  kom  —  som  Moder  — 

Fandt  hun  sin  Rede  tom.     Men  dybt  i  Dalen 

Laae  Dattrens  hvide  Fiær  i  Sønnens  Blod. 

Da  skreg  hun  Jammer  over  alle  Klipper, 

Og  kaldte  sine  Børn  —  det  var  for  silde! 

Han  fatter  sig,  og  siger  derpaa  med  Bolighed: 
Jeg  har  fortalt  min  Saga  —  og  jeg  gaaer. 


kalder  ham  tilbage. 
Bliv!  '   • 

Efter  et  Øieblik,  hvori  hun  kæmper  med  sig  selv. 
Hagbarth  skal  ei  dræbes. 

Alger 

griber  henrykt  hendes  Haand. 

O,  min  Moder! 

Bera 
kold  og  stolt 

Ti  nu  —  og  hør  —  og  lad  mig  ogsaa  tale! 

Thi  ogsaa  jeg  har  Attraa;  ogsaa  jeg 
Har  Forsæt,  som  ei  noget  Gienfærds  Fagter, 
Ei  nogen  Datters  Graad  og  Søns  Fortvivlen 
Fik  dette  Hierte  til  at  eftergive. 
Han  skal  ei  døe.     Min  Hevnlyst  gik  for  vidt. 
Retfærdighed  kan  ogsaa  være  grum; 
Og  det  er  Kongevældens  største  Skiønhed, 
At  kunne  lade  Naade  gaae  for  Ret, 
Naar  Loven  strider  med  Omstændigheden. 
Jeg  skylder  Hagbarth  ingen  Skaansel.     Sandt! 
Men  Høimod  skylder  jeg  mig  selv,  som  Dronning. 
Vel!  han  skal  ikke  døe.  —  Dog,  uden  Straf 
Skal  heller  ei  den  unge  Vovhals  ile 
Tilbage  til  sin  Klippe,  for  at  spotte 
Med  Beras  alt  for  svage  Qvindescepter. 
Hans  Hovmod  har  berøvet  mig  min  Søn, 
Og  piint  mit  Bryst  med  Dødens  Gysen.     Vel  — 
Han  prøve  maa  det  Samme.     Lad  ham  føres 
Til  Retterstedet,  og  naar  Døden  svæver 
I  Egen  over  ham,  da  vil  jeg  komme. 
Som  Lykkens  Norne  paa  den  røde  Valplads, 
Og  skienke  ham  hans  Liv.     Først,  som  en  Flue, 
Han  surre  skal  fortvivlet  i  min  Haand, 
Og  smutte  bort  imellem  mine  Fingre, 
•Fordi  han  er  for  svag,  fordi  min  Høihed 
Ei  være  kan  bekiendt  at  knuse  ham. 

Alger. 
Og  Signe? 

Bera. 
Lad  ham  aldrig  tænke  derpaa! 
Hun  straffes  for  sit  Maanskinssværmeri 

Med  Hagbarths  Savn,  og  det  er  nok  for  hende  ^ 
Hun  følte  aldrig  kongeligt.     Et  Hierte, 
Som  fatter  ei  sin  Storhed,  giorde  bedre, 
Hvis  ei  det  slog.     God  nok  til  Hersepige, 
Hun  lever  for  at  sværme,  plukke  Blomster, 
Og  tænke  nøisom-eenlig  paa  sin  Hyrde. 
Nedstammer  sligt  et  Hierte  vel  fra  Frigga? 
Har  det  en  Anelse  om  hvad  det  skylder 
Dans  Æt  og  Asers  Stamme?  Alger!  ti, 
Opirr  mig  atter  ei. 

Alger. 

Men  han  er  Konge, 
Er  Helt. 

Bera. 
Jeg  hader  denne  stolte  Thrønder. 
Hvad  Gavn  var  det  for  Danmark,  hvis  hun  ægted 
En  Viking  fra  de  nidaroske  Klipper? 
Hardvendil,  Jotlands  ædle  Drot,  har  beilet 
Til  Signes  Haand.     Ved  dette  Ægteskab 
Forbindes  Herthadal  med  Nordens  Halvø. 
Det  er  et  Ægteskab,  som  glæder  Aser, 
Naar  Øresund  formæler  sig  med  Liimfiord. 
Ham  eller  Ingen! 

Alger. 
O,  min  Moder ! 

Bera. 

Ti! 
Hvis  ei,  fortæller  jeg  nu  dig  en  Saga 
Om  Kæmpen,  som  blev  Dverg,  fordi  han  tænkte 
Og  handlede,  som  Dvergen.  —  Ømhed  kan 

I  lære  Bera;  tales  der  om  Høihed, 
Da  er  jeg  Læremester.     Ti,  og  følg  mig!        De  gaae. 
SiQNE  kommer  med  sine  Møsb.    De  bære  Karve  med  Linned. 

Signe. 
O,  skiønne  Morgen!  See,  hvor  Solen  skinner! 
Hør  Fuglene,  hvor  lysteligt  de  qviddre! 
Man  hører  en  Sørgelyd  noget  borte. 

Fylla. 
O,  Thor!  der  komme  de. 

Signe 

gyser. 

Hvem  kommer?  Ha, 
Jeg  hører  det.     Retfærdigheden  iler. 

Fylla. 
Du  stakkels  Signe! 

Signe. 
Stakkels  Fylla!  du 
Har  mistet  alt,  hvad  Signe  nu  skal  miste. 

Fylla. 
Der  ligger  ei  saa  megen  Magt  paa  mig. 

Signe. 
Saa  megen  Magt?  Ha,  tro  mig,  Pige!  tro  mig: 
Et  kiærligt  Bryst  er  Freia  mere  værdt, 
End  tusind  kolde  Kroner. 

Fylla. 

Jeg  har  mistet 
Min  Beiler  i  en  ærlig  Kamp:  men  du  — 
Signe 

hjød. 
En  ærlig  Kamp?  Hvad  Kamp  er  mere  værdig? 
Et  Sværdslag  var  kun  Tidsfordriv  for  Hagbarth. 

Peger  paa  Egetræet 
Men  seer  du  hist  hiin  frygtelige  Jette 
Med  den  uhyre  grønne  Busk  i  Hielmen? 
Seer  du  den  Hundredarmede,  som  strækker 
Sin  Haand  ud  for  at  qvæle  ham?  Ha,  Fylla! 
Det  er  en  Fiende,  som  er  Kæmpen  værd. 
Musiken  begynder  Igien  nærmere. 

Fylla. 
Den  nærmer  sig,  den  fæle  Lyd! 

Signe. 

Fæl,  Fylla? 

Skiøn  Lyden  er,  høitidelig  den  toner. 

Med  Taarer. 
I  tie,  Fugle?  lytte  stil  paa  Qvist? 
Ei  sandt,  saa  smukt  kan  I  dog  ikke  synge? 
Nei,  Fylla!  nei,  den  Lyd  er  mig  en  Trøst. 
En  Spaadom  er  den:  Snart  vil  Smertens  Skrig 
Opløse  sig  i  slig  en  hellig  Samklang. 
Miskiend  dog  ei  de  stakkels  Spillemænd, 
Som  gaae  foran  de  frygtelige  Bødler! 

Fylla. 
Seer  du  ham  hisset,  hvor  han  gaaer  i  Kredsen? 
En  talrig  Skare  følger  ham. 

Signe 

hurtig. 

Hvor?  hvor? 
Vender  sig  bort 
Nei  —  jeg  vil  ikke  see  ham  før  hos  Freia. 
Nu  vil  vi  gaae  paa  Blegen  med  vort  Lintøi. 
Kom,  mine  Mø'r!   —  Men  jeg  har  Intet  nydt 
I  Dag  endnu  imod  den  aarle  Luft. 

TU  Rinda. 
Giv  mig  det  Miødhorn,  Barn!  jeg  lod  dig  fylde. 

Rinda  bringer  det.    Signe  rækker  Hornet  i,  Veiret 
Kun  denne  Skaal  endnu  for  dig,  min  Ven! 

Hun  drikker,  og  siger  derpaa  sagte: 
lil,   Hagbarth!  nu,  iil  nu,  din  Signe  venter. 

Hun  kaster  Hornet  hen  i  Græsset. 
Og  nu  afsted,  I  Terner!  gaaer  foran! 
Jeg  vil  kun  lukke  Jomfruburet  først, 
Saa  følger  jeg. 

Fylla 

ængstelig. 
O,  Signe! 

Signe 

venlig,  men  bestemt 

Gaa,  mit  Barn! 

De  gaae. 

Signe 

glad. 
Nu  vil  jeg  dog  endnu  en  Gang  ham  see! 

Hun  strækker  sig  op,  og  holder  Haanden  over  Øiet 
O,   elskte  Helt!  der  kommer  han.     Ei  Frygt 
Har  bleg  formaaet  at  svække  Sundhedsrosen 
Paa  dine  Kinder.     Hvilken  Mø  har  elsket 
Saa  skiøn  en  Helt,  saa  inderligt  et  Hierte? 
Hvo   ønskede  sig  ei  en  Død,  som  Signes, 
Hvis  hun  en  Hagbarth  havde  sig,  som  jeg? 

Hun  gaaer. 
l<ydeii  kommer  nærmere.  Dbabanteb  med  Hellebarder.  Hagbarth 
bundet  med  Signes  Lok. 

Grim 

til  Folket,  som  vil  nærme  sig. 

Tilbage!  Slaaer  en  Kreds  om  ham!  Tilbage! 

En  Halvkreds  af  Hellebarder  omringer  Hagbarth.    Hans  Hænder 
Lerses;  han  glemmer  den  afløste  Lok  paa  sin  Barm. 

Hagbarth 

rolig. 
Tak,  gode  TJjigersvend!  Tak!  du  befrier  mig, 
Et  Øieblik  før  jeg  skal  smage  Døden, 
At  jeg  kan  løfte  Hænderne  til  Valhal. 

Kæmpen. 
Det  staaer  dig  frit  nu. 

Hagbarth 

afsidea 
Døe  er  Børneleg; 
Men  om  hun  er  dig  tro  —  det  maa  du  vide. 
Om  hendes  Forsæt,  hendes  raske  Løfte 
Var  meer  end  Ømhed,  øiebliklig  Blussen, 
Den  Vished  maa  du  tage  med  i  Graven. 

Kæmpen. 
Nu,  Hagbarth!  giør  din  Bøn. 

Hagbarth. 

I  gode  Venner! 
Først  een  til  eder.     Ikke  sandt,  en  Fange, 
Der  har  forbrudt  sit  Liv,  som  snart  skal  døe, 
Tilstaaer  man  en  Begiering,  naar  den  er 
Beskeden,  som  en  qvægsom  Drik,  en  Spise, 
Han  havde  Lyst  til  sidste  Gang  at  nyde? 

Kæmpen. 
O  ja!  det  skal  ei  heller  negtes  dig. 
Kun  at  det  strax  kan  skee;  vi  tør  ei  skienke 
Fieer  Timer  dig  af  Livet. 

Hagbarth. 

Jeg  forlanger 
Kun  nogle  Øieblik.  —  I  kan  begribe, 
Det  er  ei  første  Gang,  en  SVend  som  jeg 
Gaaer  Døden  under  Øine.     Jeg  har  spøget 
Med  Faren  som  et  Legetøi  fra  Vuggen, 

Og  Rotas  Spyd  har  aldrig  ængstet  Hagbarth. 

Dog  —  der  er  Forskiel  paa  at  døe  og  døe; 

Jeg  negter  ei,  at  denne  Maade  har 

Med  al  sin  Ro,  sin  Stilhed  noget  Fælt. 

See,  Mennesket  er  jo  et  Vanedyr; 

Han  vænner  efterhaanden  sig  til  Alt, 

Men  studser,  Hesten  liig,  ved  ukiendt  Fare. 

Saaledes  bhver  nu  mit  Hierte  sky 
Peger  paa  Egetraset. 
For  denne  Port  til  Evigheden,  blot 
Fordi  den  malt  er  med  en  fremmed  Farve. 

Nu  vel!  saa  lad  mig  vænnes  til  min  Død. 

Han  afløser  sin  Kaabe. 
I  smile?  mene  vel,  at  sligt  Forsøg 
Kun  lykkes  een  Gang?  I  forstaae  mig  ei. 
Seer!  tager  denne  kongelige  Kaabe, 
Og  hisser,  som  et  Billed  paa  min  Skiebne, 
Ved  Hampesnoren  Purpuret  i  Egen. 
Saa  knæler  jeg  med  Bøn  for  Guderne. 

Efter  et  Ophold. 

Det  er  mit  sidste  Ønske.     Negtes  det  mig? 

Drabanten. 
Vel,  Hagbarth! 

Til  de  Andre. 
Deri  kan  vi  tiene  ham. 

Musiken  begynder  igien.   En  Drabant  fæster  Snoren  ved  et  Spyd, 

og  kaster  den  over  Egegrenen ;  derpaa  bindes  Kaaben  derved,  og 

hisses  i  Veiret.    Musiken  holder  inde. 

Hagbarth 

knælende  i  Forgrunden  med  foldede  Hænder. 
O,  gode  Guder!  hører  nu  min  Bøn, 
Og  gyder  Kraft  i  Signes  Pigehierte, 

At  ei  hun  skiælver  for  den  røde  Fakkel, 
At  hendes  Læbe  kysser  Giftens  Bæger, 
Som  var  det  Hagbarths  Mund. 

Musiken  begynder  iglen.    Hagbarth  reiser  sig,  og  stirrer,  med  Ho- 
vedet dreiet  over  Skuldren,  til  Signelils  Buur.    Pludselig  seer  man 
det  flamme  bag  Træerne. 

Drabanten. 

Ha,  hvad  er  det? 
Det  brænder!  Jomfruburet  staaer  i  Brand! 

Hagbarth 

henrykt. 
O,  rene  Glød  af  ægte  Kiærlighed! 
O,  stærke  Blus  af  Troskabs  Alterflamme! 
Tilgiv  min  Tvivl,  du  Salige!  Den  smerter; 
Den  smerter.  Døden  ei.     O,  Signe!  Signe! 
Jeg  seer  dig  hist  hos  Freia,  hvor  du  vinker. 
Jeg  stiger  til  dig  paa  den  lette  Røgsky. 

Han  tager  en  Daggert  af  sin  Barm.    * 
Har  jeg  dig  end,  min  gamle  Ven?  Saa  kom! 

Til  de  Omkringstaaende. 
Som  Tyv  —  nei,  som  en  Tyv  skal  I  ei  hænge 
Den  raske  Hagbarth!  Han  har  ikke  stiaalet 
Sin  Signes  Hierte.     Det  var  hans,  hun  gav 
Det  frit,  af  øm,  af  sød,  uskyldig  Elskov. 
Flam,  stærke  Lue!  flam!  To  Hierter  svinger 

Sig  høit  til  Freias  Sal  paa  dine  Vinger. 

Han  støder  Daggerten  i  sit  Bryst,  og  falder. 

Drabanten. 
Ha,  han  har  dræbt  sig  selv! 

En  anden. 

Vor  Dronning  kommer, 
Fulgt  af  sin  Vagt.     Adskilles,  aabner  Kredsen! 

Beba 

kommer  hurtig,  og  raaber : 
Red  hende  hisset! 

Grim. 
Buret  staaer  i  Glød. 
Bera. 
Med  Hagbarth  Naade! 

Drabanten. 

Hagbarth  er  alt  død. 
Bera 

forfærdet. 

Alt  Begge  døde? 

Grim. 
Signe  ligger  udstrakt 
I  Høieloftet  med  forbrændte  Lokker, 
Og  Giftens  Bæger  er  i  hendes  Haand. 

Bera. 
Hvad  bringes  hisset? 
Algeb  kommer  med  Signe;  hun  er  bleg  med  forbrændte  Lokker 

Alger. 
Signe  selv! 

Bera. 

Min  Datter! 
Afsindige!  hvad  har  du  giort?  Vel.  os, 
At  vi   har  reddet  dig  af  Flammerne. 

Signe. 
Hvad  seer  jeg!  Hagbarths  Kaabe ?  Hvor  er  Hagbarth? 

Hun  opdager  ham. 
Ak,  i  sit  Blod! 

Drabanten. 
Han  bad  os  hænge  Kaaben 

I  Grenen,  og  da  hist  han  Flammen  saae, 
Da  dræbte  han  sig  glad  med  egen  Haand. 

Signe. 
Ak!  det  var  for  at  prøve  Signes  Troskab. 

Kiærlig. 
Du  slemme  Hagbarth!  kunde  du  dog  tvivle? 
Men  det  er  skeet  i  Dødens  Vildelse, 
Og  jeg  har  alt  tilgivet  ham. 

Beba. 

Min  Datter! 
Der  seer  du  Ubesindighedens  Frugt. 
Jeg  kom  med  Naade  for  ham,  men  for  silde- 
Han  er  sin  egen  Morder. 

Signe 

forskrækket. 

Vilde  du 

Benaadet  ham,  min  Moder? 

Beka. 

Derfor  kom  jeg. 
Signe 

fortvivlet. 
O,  Hagbarth,  Hagbarth!  —  Moder!  vilde  du 

Forenet  ham  med  Signe? 

Beka 

kold  og  mørk. 

Dertil  havde 

Jeg  aldrig  i  mit  Liv  fornedret  mig. 

Signe 

glad. 
Du  havde  skilt  os  evig  ad? 

Bera. 

Som  Døden. 

Signe 

med  et  let  Suk. 
Nei,  den  forbinder! 

Kysser  hendes  Haand. 


Digitized  by  VjjOOQIC 


FEMTE  HANDLING. 


251 


Tak,  min  elskte  Moder! 
Tak,  Tak  for  din  ubøielige  Strenghed! 
Ak,  uden  den  var  Signe  død  fortvivlet. 

Bera. 

Hvad  mener  du,  min  Datter? 

Signe. 

Ogsaa  mig 
Har 'Dødens  Alf  bedugget  med  sin  Aande. 
Du  redded  mig  fra  Flammerne,  min  Broder! 
Men  Giftens  uudslukkelige  Flamme 
Dybt  brænder  og  fortærer  dette  Bryst. 

Bera. 
Hvad  har  du  giort? 

Signe. 
Fuldendt  min  Qval.    Tak,  Alger! 
Min  Broder!  for  du  rev  mig  ud  af  Ilden. 
Nu  kan  jeg  med  mit  sidste  Krampetræk 
Dog  favne  Hagbarth.     Ikke  sandt,  min  Moder! 
Du  ei  forbyder  Signe  nu  at  aande 
Sit  sidste  Suk  paa  disse  blege  Læber? 
O,  sød  er  denne  Død! 

Hun  synker  ned  ved  hans  Liig. 
Det  er  saa  tungt 
At  skilles  ad,  naar  man  har  elskt  hinanden. 
Hun  omfavner  Hagbarth,  og  åøer  med  Hovedet  paa  hans  Bryst. 
Der  hersker  en  dyb  Tavshed ;  derpaa  siger 

Bera. 
Er  hun  alt  borte?  —  Strækker  hendes  Liig 
Ved  Hagbarths  Side! 

Alger. 

O,  min  Moder!  føler 
Du  endelig  — 

Beba. 
Hvad  jeg  har  altid  følt. 
Hvo  føler  ei  Beundring  for  det  Store? 

Hun  træder  hen  for  Ligene,  og  siger  med  en  usædvanlig  Ud: 
I  Fald  jeg  havde  vidst,  at  denne  Elskov 
Var  saa  stærk  —  nei  —  ved  Odins  evige  Krone! 
Jeg  havde  ikke  Signe  skilt  fra  Hagbarth 
For  Norrig  og  for  Danemark.  • 

Alger. 

Min  Moder! 

Bbra. 
I  Lunden  skal  der  kastes  dem  en  Høi, 
I  Kildens  Nærhed,  tæt  ved  Ælmetræet, 
Hvor  Nattergalen  aarlig  har  sin  Rede. 
Med  Roser  skal  man  rundt  omplante  Graven, 
Og  udenom  skal  lægges  Bautastene. 
Een  Urne  kun  skal  giemme  Begges  Aske. 
Den  Green  af  Egen  hist,  som  strækker  sig 
Med  Hagbarths  Kiortel,  skal  I  ogsaa  fælde 
Og  Issgge  ned  i  Høien.     Heltens  Sporer 
Og  Pigens  Smykker  skal  man  giemme  der, 
At  det  kan  graves  op  om  tusind  Aar, 
Og  give  Folket  Stof  til  smukke  Viser. 

Alger. 
Hvad  her  hun  søgte,  har  hun  sikkert  fundet. 
Det  var  kun  os,  som  tabte,  hun  har  vundet. 

Bera 
med  Hjøihed. 
Ja,  vundet!  Og  min  Strenghed  styrket  har 
Og  luttret  deres  Elskov.     Rolig  Medgang, 
Lyksalighed  og  Lykkens  lunkne  Vaner 
Har  ei  den  Veemod,  denne  Ild,  som  smelter, 


Digitized  by  VjjOOQIC 


FEMTE   HANDLING. 


263 


Fordi  den  sammentrænges;  denne  Strøm, 

Som  faaer  sin  hvide  Skumblomst,  hvor  den  knuses 

Paa  Modgangs  haarde  Klippe.     Bera  var 

Den  Skygge,  som  gav  deres  Elskovs  Lys 

Den  rette  Skumring;  hiint  Fortryllende, 

Der  rev  dem  hen,  og  giorde  deres  Død 

Langt  mere  salig,  end  ti  tusind  Liv. 

Af  lykkelige  Par  har  Jorden  fleer; 

Men  disse  to  Ulykkeliges  Lykke 

Vil  mindes  i  Aarhundreder,  naar  hines 

Aarlange  Lyst  er  slunken  hen  i  Glemsel. 

Og  som  det  lyse  Stiernepar  paa  Himlen, 

Der  altid  følges  ad,  og  straaler  bedst, 

Naar  Natten  sortest  er,  vil  Hagbarths  Minde 

Staae  klart  med  Signes  paa  Erindringshimlen, 

Saalænge  Harper  klinge,  Hierter  slaae. 


Oehlenschlåger.  IV.  17 

stærkodder,  skrevet  i  Sommeren  1811,  udkom  i  Februai 
1812  og  blev  første  Gang  opført  paa  det  kongelige  Teatei 
den  16de  Oktober  samme  Aar,  sidst  opført  den  Ude  Aprij 
1853,  i  alt  14  Gange.  Paa  Dagmarteatret  er  Tragedien  hi 
den  25de  Oktober  1890  til  den  14de  November  1894  blevep 
opført  21  Gange. 


Side  2,  Lin  12.  Herseqvinde.  En  Herse  var  i  Norgt 
en  Herredshøvding,  ringere  end  Jarlen. 

Side  4,  Lin.  13.  Skibsbord,  Essingen  eller  Siden  pa« 
et  Skib. 

Side  6,  Lin.  2-3.  Angantyr,  som  har  sig  fræk  for- 
bundet imod  mit  Held.;  sammenlign  hermed  Begyndelsei 
af  Sancthan saftens-Spil  (1ste  Bind,  Side  3):  Enhver,  son 
tidlip  nu  har  samlet  sig. 

Side  5,  Lin.  16  f.  n.  Skinfax e  (Lysmanke),  Dagens 
Hest. 

Side  6,  Lin.  13  f.  n.  Hrymfaxe  (Rimmanke),  Nattens 
Hest. 

Side  5,  Lin.  6f.  n.    Blommer,  Blomster. 

Side  6,  Lin.  7  f.  n.  Skulda,  Skuld,  en  af  de  tre  Nor 
ner  (Skæbnegudinder). 

Side  7,  Lin.  5  f.  n.    Niørfasund,  Gibraltarstrædet. 

Side  7,  Lin.  4f.  n.  Rumina  klipper.  Klipperne  iRumi 
naland  (S.  11,  L.  13),  Rumænernes  Land  ved  Donau.  —  Myk 
1  a  g  ar  d,  Konstantinopel. 

Side  8,  Lin.  7.    Blodsteen,  Offersten. 

Side  9,  Lin.  15.  vaagn  ei  denne  Gubbe.  Paa  andr 
Steder    har    Oehlenschlåger    i    senere    Udgaver     forandre 

vaagne,  brugt  i  transitiv  Betydnine,  til  vække  (se  Alad- 
din, 1ste  Bind,  S.  323  og  4de  Handline  af  Olaf  den  Hel- 
lige). Paa  dette  Sted  have  alle  Kilderne  vaagn.  Hos 
ældre  Forfattere  overholdtes  Forskellen  ikke  (se  Dahlerup: 
Det  danske  Sprogs  Historie,  1896,  S.  100). 

Side  10,  Lin.  9.  Godegisel,  Guds  Svøbe,  Åttilas 
Tilnavn. 

Side  11,  Lin.  5.  Heimskringla (Islandsk),  Jordkloden, 
hele  Verden. 

Side  11,  Lin.  7  f.  n.  Ifølge  en  dansk  Krønike  fra  det 
ISdeÅarhundrede  sendte  Grækerne,  til  hvem  Stærkodder  var 
kommen  paa  sine  mange  Vandringer,  et  Kobberbillede  ai 
Stærkodder  til  Italien  med  det  Bud,  at  Italienerne  ikke  kunde 
modstaa  dem,  hvis  de  ikke  havde  Mage  til  Kæmpe. 

Side  12,  Lin.  15.  I  Niffelheims  kolde  Taageverden  laa 
Helhejm,  hvor  Kong  Olaf  ventede  paa  sin  Forløsning. 

Side  13,  Lin.  16.    Mennisken  (forældet).  Menneskene. 

Side  17,  Lin.  2.  Vendemod,  Ingilds  Tilnavn  i  Vedels 
Saxo. 

Side  17,  Lin.  9.  Dødsgudinden  Hel  kaldes  hos  Oehlen- 
schlåger  ofte  Hela,  ligesom  Idun  Idunna,  Valhal  Valhalla, 
Sjælland  Sjølunda. 

Side  18,  Lin.  13.  Rosenvand,  Rosenvaand,  Rosen- 
stængel; smlgn.  det  almindeligere  Lilievand. 

Side  18,  Lin.  14.    Dis  ar,  Gudinder. 

Side  18,  Lin.  14  f.  n.  Hertha  betyder  hos  OehlenschlS- 
ger  som  hos  hans  samtidige  som  oftest  Sjælland,  men 
stundom  ogsaa  som  her  en  Gudinde,  hvem  Eddaeme  ikke 
kende. 

Side  18,  Lin.  13  f.  n.  Karbunkler,  Karfunkler,  Ru- 
biner. 

Side  18,  Lin.  11  f.  h.    ferske  (forældet),  friske. 

Side  18,  Lin.  7  f.  n.    Åsynien,  Gudinden. 

Side  19,  Lin.  4.  astsæl,  elskelig,  yndig  (af  det  island- 
ske åst.  Kærlighed). 

Side  21,  Lin.  14  f.  n.  Et  Selvmord  skiller  hende 
ved  sin  Brudgom;  efter  Nutids  Sprogbrug:  ...  ved 
hendes  Brudgom.  Den  samme  forældede  Brug  af  Reflek- 
sivet forekommer  nogle  Gange  i  det  følgende. 

Side  21,  Lin.  13  f.  n.     Maag  (forældet),  Svoger. 

Side  21,  Lin.  10  f.  n.    Braser  (forældet).  Brystsmykker. 

Side  22,  Lin.  10.  Min  rige  Herre.  Om  Ordet  rige 
her  er  brugt  i  sin  almindelige  Betydning  eller  i  den  ældre 
Betydning  mægtig,  er  ikke  let  at  afgøre. 

Side  23,  Lin.  1  f.  n.  Verlandsøn,  Søn  af  Verland, 
Velent,  Vølund,  Vaulundur. 

Side  24,  Lin.  6.    En  frlavind  (eller  rettere,  som  Oeh- 

17* 


Digitized  by  VjjOOQIC 


256 


ANHÆBKNmGEB. 


lenschlager  i  Begyndelsen  og  siden  af  og  til  skrev:  et  Gla- 
vind) er  et  gammelt  Ord,  hvis  Betydning  var  en  Lanse,  men 
som  hos  nyere  Digtere  er  kommet  til  at  betyde  et  Sværd. 

Side  26,  Lin.  10 f.  n.    Karbunkelglavind,  Sværd,  be- 
sat med  Rarbunkler  H^luhiner). 

Side  27,  Lin.  14  f.  n.  Knægræs,  et  Slags  sammenfiltet 
Ukrudt,  som  ogsaa  kaldes  Hundredknuder. 

Side  29,  Lin.  10  f.  n.  Larven  er  den  legemlige  Skik- 
kelse; sammenlign  Sdje  Bind,  Ånm.  til  S.  76,  L.  15  f.  n. 

Side  34.  Lin.  8.  Landskabet  Åg  de  udgjorde  den  syd- 
vestlige Del  af  Norge. 

Side  34,  Lin.  1  f.  n.  Straahalm  for  Halmstraa  fore- 
kommer fiere  Gange  hos  Oehlenschlåger. 

Side  38,  Lin.  14.  Wodan,  Odins  tyske  Navn,  som 
Hastine  er  bleven  vant  til  i  Udlandet. 

Side  39,  Lin.  4  f.  n.  Germanismen  straffe  med  Løgn 
(Lugen  strafen,  sigte  for  Løgn,  overbevise  om  Løgn,  gen- 
drive) findes  hos  Oehlenschlå,ger  kun  her,  i  Ærlighed 
varer  længst  og  i  1ste  Akt  af  Trillingbrødrene  fra 
Damask. 

Side  43,  Lin.  3.  Seidmand,  Troldmand.  —  Fy  ris- 
vold, den  Slette,  som  strækker  sig  fra  Upsala  mod  Syd 
langs  Fyrisaa. 

Side  44,  Lin.  4.  Det  forældede  sæl,  lykkelig,  bruges 
endnu  i  Sammensætninger,  saasom  fredsæl,  vennesæl. 

Side  44,  Lin.  8  f.  n.  et  Spøg;  om  dette  Ords  Køn  se 
2det  Bind,  Anm.  til  S.  174,  L.  16. 

Side  46,  Lin.  10  f.  n.    Saxland,  Tyskland. 

Side  46,  Lin.  4  f.  n.  Auk-Thor,  Age-Thor,  saa  kaldt 
efter  hans  Agen  med  Tordenkærren. 

Side  47,  Lin.  18-16.  Oehlenschlåger  lader  (efter  Skjold- 
ungasaga)  Angantyrs  Fader  Halfdan  o^  Ingild  begge  være 
Sønner  af  Frode;  men  han  gør  samtidig  Halfdan  til  en  Søn 
af  den  uskyldig  myrdede  Olafs  Søster  (altsaa  af  sin  egen 
Faster).  Derpaa  begrunder  han  vel  Halfdans  »større  Krav, 
o^  derfor  kalder  han  ham  vel  <halv  ægte  Blod  af  den  uskyl- 
dig Dræbte«. 

Side  48,  Lin.  14.  Thuiskon  betragtedes  som  Tysker- 
nes Stammefader  og  som  en  Gud. 

Side  48,  Lin.  2  f.  n.  Bliv  ag  a  er  hos  Oehlenschlåger 
ligesom  i  Sandvigs  Oversættelse  af  den  ældre  Edda  den 
Flod,  som  fører  til  og  fra  Nifiheim.  I  Kilderne  er  Eliva- 
geme  Fællesnavn  for  flere  Floder. 

Side  49,  Lin.  13.    Breidablik,  Baldurs  Bolig. 

Side  49,  Lin.  13  f.  n.  Blund  staar  her  som  jlere  Ste- 
der hos  Oehlenschlåger  i  den  nu  forældede  Betydning  af 
Øjeblik. 

Side  53,  Lin.  10-11.  Se  26de  Kapitel  i  Oehlenschlagers 
Ørvarodds  Saga. 

Side  53,  Lin.  13  f.  n.   Se  25de  Sang  i  Nord  ens  Guder. 

Side  58,  Lin.  If.  n.  Valen,  som  egentlis  er  de  faldne 
Helte,  betyder  hos  Oehlenschl&ger  den  falane  Helt. 

Side  62,  Lin.  8.  Skæl  staar  her  i  den  nu  forældede 
Betydning  Muslingeskaller. 

Side  63,  Lin.  7.    paltug  (forældet),  pjaltet 

Side  63,  Lin.  9.  straffe  betydede  fordum  ogsaa  irette- 
sætte; saaledes  her. 

Side  63,  Lin.  10.    Stakarie,  Tiggere,  Stakler. 

Side  65,  Lin.  9  f.  n.  som  du.  Sprogbrugen  vilde  nu 
fordre  som  dig;  se  Ånm.  til  2det  Bind,  S.  6,  L.  7-6  f.  n. 

Side  67,  Lin.  3.  Hakkebrættet,  et  gammelt  Strænge- 
instrument,  som  blev  spillet,  ved  at  Metalstrængene  bleve 
anslaaede  med  to  smaa  Hamre. 

Side  70,  Lin.  6f.  n.  Hovedguld,  Guldsmykke  til  at 
bære  paa  Hovedet. 

Side  70,  Lin.  4f.  n.  lækker  d,e.  efter  forældet  Sprog- 
brug: kræsen.  —  Det  ellers  sjældne  Enkelttal  Indvold  er 
hyppigt  hos  Oehlenschl&ger;  see  nedenfor  S.  177,  L.  4  og 
S.  224,  L.  2  samt  2det  Bind,  S.  39,  Lin.  7  og  S.  228,  L. 
15  f.  n. 

Side  70,  Lin.  3  f.  n.  Det  forældede  Sod  eller  Saad 
(med  kort  Vokal),  som  betydede  Suppe,  Dyppelse,  synes 
Digteren  efter  de  Rim,  han  paa  andre  Steder  giver  Ordet,  at 
have  udtalt  som  Sod  (Røgens  faste  afsatte  Dele). 

Side  71,  Lin.  5.    Bane,  Banemand. 

Side  71,  Lin.  8.    Skind,  skindforet  Kaabe. 

Side  71,  Lin.  14  f.  n.    taaligt,  taalmodigt,  føjeligt. 

Side  77,  Lin.  7-6  f.  n.  Se  ovenfor,  Anm.  til  S.  47,  L. 
13-16. 

Side  79,  Lin.  15.  tillige  (forældet),  tilsammen,  paa  een 
Gang. 

Side  84,  Lin.  7f.  n.    Einheria,  Valhalskæmpe. 

Side  84,  Lin.  3  f.  n.  Om  bruger  her  staar  i  den  sæd- 
vanlige Betydning  eller  i  Betydningen  behøver  (sammen- 
lign Anm.  til  2det  Bind,  S.  60,  L.  11  f.  n.  og  3dje  Bind,  S. 
237,  L.  6),  lader  sig  vel  ikke  afgøre. 

Side  85,  Lin.  8.    hugprud,  højsindet,  tapper. 

Side  85,  Lin.  6  f.  n.  Forsagte  Helt!  giør,  hvad  du 
ei  kanst  lade.  Sammenlign  Anm.  til  3dje  Bind,  S.  173, 
L.  3  f.  n.  I  denne  Betydning  (undlade,  lade  være  medj 
brages  lade  nu  vel  næppe  undtagen  i  Forbindelse  mea 
gøre  (gøre  og  lade,  Gøren  og  Laden).  I  Ewalds  Fiskerne 
(1ste  Akts  5te  Scene)  staar  ogsaa:  Giør  hvad  du  eikan 
lade   (se   Anm.    i   Johannes   Ewalds   Samtlige    Skrifter,  V, 

1853,  hvor  der  oplyses,   at  de  samme  Ord  findes  i  Lessings 
Emilie  Galotti). 

Side  86,  Lin.  6.    Aftenbakker,  Flagermus. 

Side  89,  Lin.  1.  Vingolf,  en  Bolig  i  Asgaard.  —  Loft 
er  her  brugt  i  den  forældede  Betydning  Etage  (særhg  den, 
som  ikke  er  den  underste).  —  Helheim,  DødsguÆnden 
Hels  Rige. 

Side  89,  Lin.  8  f.  n.  med  Hermod  d.  e.  ligesom  Her- 
mod; se  Bal  dur  hi  in  Gode.  —  Gi  allerbro  fører  over 
en  Flod  paa  Vejen  til  Hel. 

Side  90,  Lin.  10.  Surtur,  Ildverdenen  Muspelhejms 
Vogter. 

Side  91,  Lin.  13  f.  n.    Drapa,  Hædersdigt. 

Side  96,  Lin.  5.    Se  id,  Trolddom. 

Side  97,  Lin.  16  f.  n.  som  alt  i  flere  Aar  jeg  fore- 
staaer;  efter  Nutids  Sprogbrug:  som  jeg  alt  i  flere  Aar 
har  forestaaet. 

Side  99,  Lin.  13.  Lad  Avind  her  igien,  lad  Avind 
blive  tilbage  her. 

Side  102,  Lin.  12  f.  n.    Ægir,  Havguden. 

Side  103,  Lin.  12  f.  n.  Fy  1  gie,  et  Væsen,  sædvanlig  i 
Dyreskikkelse,  som  antoges  usynligt  at  ledsage  et  Menneske 
gennem  Livet. 

Side  104,  Lin.  2.  Pligt  ankret  er  det  styrbords  Ræ- 
lingsanker paa  et  Krigsskib,  Nødankeret. 

Side  104,  Lin.  10.  Vi  s  in,  en  troldkyndig  Kæmpe  i  Rus- 
land, hvem  Stærkodder  dræbte. 

Side  105,  Lin.  14-15.  Ordsproget  hedder  hos  P.  Syv: 
Gris  maa  gælde  (o :  undgælde  for)  det,  gammel  So  har  brudt. 

Side  109,  Lin.  2.  Med  Frei  mener  Oehlenschlåger  her 
som  oftere  Freja. 

Side  109,  Lin.  3  f.  n.  Fingals  Skiold.  Sagnhelten 
Fingal  er  i  de  ossianske  Digte  Konge  over  Kaledonieme 
paa  Skotlands  Nordvestkyst. 

Side  118,  Lin.  4.  Thors  blodrøde  Hane.  Digteren 
giver  Thor,  hvem  han  betragter  som  Krigens  Gud,  den  strid- 
bare Hane  til  Symbol. 

Side  122,  Lin.  4.  Se  29de  Sang  i  Nordens  Guder. - 
Hrymthusserne,  Jætterne. 

Side  122,  Lin.  5.  Om  Tyr  se  26de  Sang  i  Nordens 
Guder. 

Side  122,  Lin.  6.  Om  den  stærke  Vidar  se  18de 
Sangs  23de  Strofe  og  30te  Sangs  54de  til  56de  Strofe  i  Nor- 
dens Guder. 

Side  122,  Lin.  9.  Geierskagel,  en  af  Valkyrierne 
(Kampmøeme). 

Side  122,  Lin.  10.  Hagle  Id  (rettere  Haglel)  forældet 
for  Hageliling,  Hagelbyge. 

Side  123^  Lin.  14-13  f.  n.  Man  antog  tidligere,  at  Aserne 
vare  komne  til  Norden  fra  Asien. 

Side  126,  Lin.  4.   Forsete,  Søn  af  Balder  os  Nanna. 

Side  128,  Lin.  15-16.  Om  Ragnarok  se  sidste  Sang  i 
Nordens  Guder.  —  Strafifestedet  Nastrond,  Naastrand, 
Ligkysten,  laa  i  Niflheim. 

Side  133,  Lin.  2.    Ro'ta,  en  af  Valkyrierne. 

Side  133,  Lin.  13.    Hensigt,  Beregning. 

Side  134,  Lin.  11  f.  n.    Ludurhorn,  Lurer. 

Side  137,  Lin.  8f.  n.  opdaget,  efter  forældet  Sprog- 
brug aabenbaret. 

Side  137,  Lin.  1  f.  n.  blev  vatnet,  fik  Navn,  idet  ban 
blev  overøst  med  Vand. 

Side  138,  Lin.  8f.  n.  denFrækne  (forældet),  den  dri- 
stige, modige. 

Side  139,  Lin.  1.  Skytte,  et  lille  baadformet  Redskab, 
hvormed  ved  Vævning  Islætten  slaas  i  Rendingen. 

Side  141,  Lin.  3.  at  tilgive  Synd,  d.  e.  at  tilgive  mig 
min  Haardbed  imod  ham. 

Side  142,  Lin.  7.    Thrudvang,  Thors  Bolig. 

Side  142,  Lin.  11.  gaa  ham  igien  (forældet),  gaa  ham 
i  Møde. 


Hagbarth  og  Signe,  som  er  skrevet  i  Vinteren  1813-1814, 
udkom  i  Marts  1815  og  blev  første  Gang  opført  den  19de 
Januar  1816;  sidst  opført  den  25de  April  1892,  i  alt  54  Gange. 


Side  145,  Lin.  11.  en  Thrønder,  en  Mand  fra  det 
trondhjemske  (Trøndelagen). 

Side  149,  Lin.  14  f.  n.  Guden  Hejmdal  vogtede  Regn- 
buebroen Bifrost. 

Side  150,  Lin.  7-8.  Se  Folkevisen  om  Sigvard  Snaren- 
svends  Tvekamp  med  Humble,  anvendt  i  9de  Sang  afHrolf 
Krake.  —  starblind  eller  stærblind,  meget  nærsynet  eller 
svagsynet. 

Side  150,  Lin.  8-7  f.  n.  Gudens  Heltevogn  og  Freias 
Rok,  Karlsvognen  og  Orion;  det  sidste  forklarer  Digteren 
selv  i  1ste  og  2den  Udgave,  dog  ikke  her,  men  i  4de  Hand- 
ling, hvor  Frejas  Rok  atter  nævnes. 

Side  151,  Lin.  6.   Malestrøm  forældet  for  Malstrøm. 

Side  151,  Lin.  8.  overseer,  overskuer,  kender. 

Side  151,   Lin.  14  f.  n.    Hildurs  Leg,   Kampen,   saa- 

ledes  kaldet  efter  Hild,  en  af  Valkyrierne,  eller  maaske  sna- 
rere efter  Kong  Høgnes  Datter  af  samme  Navn,  som,  da  der 
var  udbrudt  Strid  mellem  hendes  Fader  og  hendes  Mand, 
Hedin,  hver  Nat  ved  Trolddom  vækkede  de  faldne,  hvorefter 
Kampen  ved  Daggry  fortsattes. 

Side  151,  Lin.  12  f.  n.  Kun  Kulden  har  sit  Hiem  i 
Niffelheim,  d.  e.  Kulden  har  kun  sit  Hjem  i  Niflheim. 

Side  158,  Lin.  4-5.  I  Digterens  tyske  Oversættelse  er 
dette  Sted  tydeligere:  Hab'  ich  d'ran  gedacht?  Ich  meinte 
nur,  die  Kampflust  o.  s.  v. 

Side  155,  Lin.  15.    Diis,  Disa,  Gudinde. 

Side  157,  Lin.  1.  MedBragamaal  mener  Oehlenschlå- 
ger  øjensynligt  Kampsang.  Muligvis  har  han  egentlig  tænkt 
paa  Bjarkemaalet.  Ordet  forekommer  i  Nordens  Guder, 
1819,  S.  185;  se  ogsaa  Arentzen:  Baggesen  og  Oehlenschla- 
ger,  I,  S.  214. 

Side  157,  Lin.  10-18.  Vi  slaae  med  vore  Sværde 
o.  s.  V.,  væsentlig  Reminiscenser  af  Krakemaalet  eller  Lod- 
brogskvadet.  —  Eyrasund  er  Øresund;  Svolnirs  (Odins) 
Hatte,  Hjelmene;  Skede  lu  en,  Sværdet. 

Side  161,  Lin.  6-8.  Se  Norges  Konge-Sagaer,  ove^ 
satte  af  P.  A.  Munch,  Christiania  1859,  1ste  Del,  S.  64.  — 
Originaludgaven  har  her:  Som  talte  tre  Ord,  naar  han 
giøede  eet;  men  i  de  tyske  Udgaver  (1829  og  1839)  staar  der: 
Der  dreimal  bellte,  wenn  er  einmal  sprach.  I  sine 
senere  danske  Udgaver  (1831,  1842,  1849)  har  Digteren,  uden 
Tvivl  for  at  bortskaffe  Hiateme  i  den  oprindelige  Linie,  for- 
andret Verset  til :  Der  altid  giøede  ved  hvert  andetOrd. 

Side  162,  Lin.  5  f.  n.  Odel  var  Grundejendom,  som  be- 
sades  med  fuld  Ejendomsret.  Ved  Odeisbjerget  menes 
vel  blot  de  norske  Fjælde. 

Side  163,  Lin.  11.  Kræmmereggen,  den  ikke  meget 
skarpe  Eg,  en  Kniv  eller  et  andet  skærende  Instrument  har. 
naar  det  kommer  fra  Kræmmeren   og   endnu  ikke  er  slebet. 

Side  164,  Lin.  18  f.  n.  paa  baade  Hænder,  d.  e.  med 
begge  Hænder. 

Side  164,  Lin.  13  f.  n.  Tolv  stærke  Slag,  for  hver 
afAserne,   d.  e.  tolv  stærke  Slag,   eet  for  hver  af  Aserne. 

Side  165,  Lin.  3.    Lavard,  Herre. 

Side  178,  Lin.  16-17.  Kun  Baldur  ynder,  Baldnr 
ynder  kun;  sammenlign  Anm.  til  S.  151,  L.  12  f.  n. 

Side  174,  Lin.  16.  Ved  Vingolfs  Gudinde  menes  vel 
her  Freja.    Vingolf  omtales  særligt  som  Gudindernes  Bolig. 

Sid«  174,  Lin.  2  f.  n.  De  tre  første  Verslinier  af  den 
her  begyndende,  i  den  ossianske  Tone  holdte  Sang  ere 
laante  fra  Begyndelsen  af  Te  moras  5te  Afdeling  i  Arfvid- 
sons  Oversættelse: 


Digitized  by  VjjOOQIC 


ANMÆBENINGEB. 


261 


Du,  som  midt  ibland  skoldar  bor, 
Fåstad  hogt  i  den  morka  sal. 
Stig,  o  barpa,  ned  från  ditt  rum, 
Och  må  jag  hora  din  milda  rSst 

Side  175,  Lin.  2.  Vi  Valen  til  Einheria,  d.  e.  indvi 
den  faldne  til  Valhalskæmpe.  Oehlenschlager  bruger  Val 
om  den  enkelte  faldne,  skønt  Ordet  egentlig  er  et  Kollektiv 
(se  Anm.  til  S.  58,  L.  1  f.  n.). 

Side  175,  L.  13  f.  n.    Folkvangur,  Frejas  Sal. 

Side  175,  Lin.  8  f.  n.  Geierskagel,  se  Anm.  til  S. 
122,  L.  9. 

Side  176,  Lin.  5.  Sigarskov,  Skoven  ved  Sigersted 
(ved  Ringsted). 

Side  177,  Lin.  13.    bruger,  bebøver. 

Side  179,  Lin.  5  f.  n.    Karm,  Vogn. 

Side  180,  Lin.  14.  Med  Frei  mener  Oehlenscblåger  ber 
Freja,  ligesom  ovenfor  S.  109,  L.  2. 

Side  189,  Lin.  12.    Hl  o  rr  i  da,  Thor. 

Side  192,  Lin.  10  f.  n.  Sumper.  Oehlenscblåger  bar 
Tilbøjelighed  til  at  bruge  Flertalsformer  paa  — r. 

Side  195,  Lin.  15  f.  n.    Atterkomst,  Tilbagekomst. 

Side  196,  Lin.  1.  urolige,  forurolige.  Ordet  er  usæd- 
vanligt. Ewald  skriver  at  rolige  (Balders  Død,  2den 
Akts  1ste  Scene). 

Side  201,  Lin.  14  I  Gimle,  den  skønneste  Bolig  i 
Himlen,  skulle  de  retskafne  leve  efter  Ragnarok. 

Side  218,  Lin.  12  f.  n.  Elskte  er  vel  her  som  flere 
Steder  bos  Oehlenscblåger  brugt  for  elskende;  sammen- 
lign 1ste  Bind,  S.  51.  L.  12  f.  n.  og  S.  203,  L.  14  f.  n. 

Side  226,  Lin.  2  f.  n.  Som  sidder  paa  sit  Liv  og 
paa  sin  Ære,  som  skal  lide  en  vanærende  Dødsstraf. 

Side 239,  Lin.  8f.  n.  enDæmesaga  (Islandsk),  en  Lig- 
nelse, Fabel. 

Side  242,  Lin.  4.    Hersepige;  se  Anm.  til  S.  2,  L.  12. 

Side  242,  Lin.  13  f.  n.    Jotland,  Jylland. 

Side  246,  Lin.  2  f.  n.  Gaaer  Døden  under  Øine. 
Nu  vilde  man  vel  snarere  sige  at  se  Døden  under  Øine; 
sammenlign  2det  Bind,  S.  95,  L.  11  f.  n. 

Side  247,  Lin.  1.    Rota,  se  Anm.  til  S.  133,  L.  2. 

Side  253,  Lin.  12.  det  lyse  Stiernepar,  Kastor  og 
Pollux,  Tvillingerne. 

EN  FATTIG  FISKERHYTTE  I  ARABIEN  PAA 
KYSTEN  AF  DET  RØDE  HAV. 

Aimns,  en  ung  Pige,  klæder  en  lille  DBENG'af.   Be  tvende  mindre 
Børn  sove  alt  i  Kurve. 

Amine. 
JNu,  skynd  dig,  Lolo!  du  er  altid  sidst. 
Hvad  vil  vel  Fader  sige,  naar  han  kommer, 
Og  du  endnu  er  oppe? 

Lolo. 

Men  jeg  har 
Jo  ikke  faaet  Aftensmad. 

Amine. 

En  Kringle! 
Desbedre  sover  du.     Jeg  har  ei  fleer. 

Lolo. 
Naar  Fader  kommer,  bringer  han  i  Kurven 
Os  Mad  fra  Byen. 

Amine. 
Nu,  det  kommer  an  paa, 
1* 

Om  han  har  fisket  godt.     I  Fald  saa  er, 
Jeg  giemmer  dig  din  Aftensmad  til  Frokost. 
Sid  stille,  siger  jeg,  og  lad  mig  trække 
Dig  dine  Strømper  af! 

LOLO. 

Fortæl  mig  først 
Et  Eventyr,  saa  sover  jeg. 

Amine. 

Hvad  skal  jeg 
Fortælle? 

LOLO. 

Det  om  Blommer  har  jeg  hørt; 
Fortæl  mig  et  om  Kirsebær! 
Amine. 

Du  støder 
I  Vildskab  altid  dine  Skinnebeen. 
Seer  du,  hvor  guul  og  grøn  du  er? 

LOLO. 


Hvor? 

Der! 


Amine. 

Det  banker. 
Hvem  kommer  nu  saa  silde? 

En  gammel  Kone 

med  en  Krykkestok  træder  ind. 

See,  god  Aften! 
Amine 

sagte. 
Ak,  Gud!  det  er  den  gamle  Marcebille. 
Hun  overhænger  os. 

Hølt. 

God  Aften,  Moder! 

Marcebille. 
Undskyld  mig,  Barn!  jeg  kommer  noget  silde. 
Om  Dagen  maa  jeg  tiene  mig  mit  Brød; 
Du  veed,  det  er  kun  skaaret  tyndt  for  mig. 
Jeg  gaaer  og  plukker  Nelderne  i  Grøften, 
Hvoraf  man  væver  deiligt  Netteldug. 
Hvad  mine  runkne,  gustne  Fingre  plukker, 
Bedækker  siden  trinde  Svanebarme. 
Ak  ja,  saaledes  gaaer  det!  op  og  ned! 
Jeg  plukker  ogsaa  skiønne  Morbærblade 
Til  Silkeormene.     Ak  ja,  ja,  ja! 
Om  Aftnen  er  jeg  da  min  egen  Herre; 
Saa  gaaer  jeg  om,  og  slaaer  en  Sladder  af, 
Hvor  jeg  er  kiendt,  med  dem,  som  jeg  kan  lide; 
Og  derfor  kommer  jeg  da  nu  til  dig. 

Amine. 
Ja,   mange  Tak!  Men  det  er  silde;  snart 
Jeg  vente  kan  min  Fader  hiem. 

Marcebille. 

Saasnart 
Han  kommer,  gaaer  jeg. 

LOLO. 

Nu  —  mit  Eventyr! 
Marcebille. 
Hvad  vil  den  lille  Ven? 

Amine. 

Han  vil,  jeg  skal 
Fortælle  Eventyr. 

Marcebllle. 
Vær  du  kun  rolig. 
Læg  ham  i  Kurven!  Seer  du  vel,  her  har  jeg 

En  gammel  Bog  med  mange  Eventyr, 
Som  tidt  jeg  forelæser  smukke  Piger. 

Amine 
sagte. 
Saa  slipper  jeg  dog  for  at  tale  m^et. 
Arbeidet  har  jeg  nu  den  hele  Dag, 
Og  jeg  er  træt. 

BDøit. 

Læs  kun!  vi  høre  gierne. 

Marcebille. 
Ryk  Lyset  kun  lidt  nærmere  paa  Bordet! 
Du  kan  vel  see  at  bøde  paa  dit  Garn; 
Men  Skriften  i  min  Bog  er  meget  fiin, 
Og  jeg  har  svage  Øine. 

Amine. 

Tag  kun  Lyset! 
Hun  lægger  Lolo  i  Sengen,  og  sætter  sig  selv  hen  i  en  Krog. 

Marcebille. 
Naa  ja  —  som  sagt:  det  Første  da  det  bedste! 
Jeg  vælger  ei,  jeg  lader  Skiebnen  vælge. 

iSlaaer  Bogen  op. 

Haha!  Prindsessen  med  den  lange  Næse! 
O,  den  vil  more  dig!  Men  tag  dig  Vare, 

1  Fald  det  muligt  er  et  Vink  til  dig; 
Thi  jeg  vil  sige  dig,  min  Spændebog 
Af  gammelt  Pergament  er  en  Foræring, 
Som  jeg  har  faaet  af  en  Hex  engang, 

Og  den  forstaaer  at  varsle,  maa  du  vide! 

Amine 

strækker  sig  søvnig  paa  Stolen,  og  siger  sagte: 
Hvis  der  var  Hexer  til  i  denne  Verden, 

Saa  var  du  selv  vist  een. 

Hjølt. 

Nu  læs  kun!  læs! 
Marcebille. 
Først  mine  Briller  paa!  For  at  jeg  ikke 
Skal  snøvle,  seer  du,  mens  jeg  læser,  har  jeg 
Her  bundet  mig  en  Traad  i  Brillehagen; 
Den  stikker  jeg  med  Naalen  i  min  Hue, 
Saa  hvile  Brillerne  paa  Kinderne, 
Og  klemme  mig  ei  Næsen. 

Amine. 

Maa  jeg  skienke 
Jer  et  Glas  Vand? 

Marcebille. 
Ja  nok!  man  bliver  tør 
I  Halsen.     Du  maa  vide,  det  er  Vers, 
Og  det  er  vanskeligt  at  declamere. 

Amine  skienker  hende  et  Glas  Yand,  og  sætter  sig  hen  i  Krogen. 
Marcebille  læser: 

EVENTYRET 
OM  PRINDSESSEN  MED  DEN  LANGE  NÆSE. 
Den  gamle  Sultan,  graa  af  Aar, 
'Sin  Søn  for  Sottesengen  kaldte. 
Da  Nadir  for  sin  Fader  staaer. 
Med  Dødens  Røst  den  Gamle  talte: 
»Snart  har  jeg  dig,  mit  Barn!  forladt, 
»Men  efterlader  dig  en  Skat, 
»Og  trøste  vil  den  sieldne  Gave: 
»Naar  jeg  er  død,  gak  i  min  Have, 
»Og  grav  i  stille  Midnatsstund, 
»Hvor  Vandet  gaaer  af  Løvens  Mund!* 

Saa  hvid  som  Snee,  saa  kold  som  lis, 
Laae  Liget  nu,  og  Sønnen  græder; 
Men  Dalomor  i  Paradiis 
Nu  nyder  Mahoms  stolte  Glæder. 
Sig  Sønnen  trøster,  Spaden  taer, 
Og  vandrer  ud  i  Natten  klar, 
Hvor  Kildens  Vand  i  Bæknet  vælder. 
Han  graver,   finder  dybt  en  Kielder; 
Han  aabner  den,  og  —  svøbt  i  Liin, 
Han  hæver  et  forsølvet  Skriin. 

Hvad  finder  han  i  Skrinet  der, 
Den  unge  Drot  for  tappre  Helte? 
En  gammel  Pung  af  Hiortelær, 
Et  Messinghorn,  et  Seildugs  Bælte. 
Han  studser,  læser  undringsfuld : 
>Din  Pung  vil  aldrig  mangle  Guld; 
>0g  naar  du  kun  i  Hornet  støder, 
»En  Hær  da  strax  dit  Banner  møder; 
»Ønsk  ikke  Bæltet  mere  smukt! 
»Det  flytter  dig  med  Tankens  Flugt.« 

Med  Pungen  giør  han  Prøven  snart: 
Hans  Haand  i  gyldne  Dynger  famler. 
Knap  lyder  Hornet:  med  en  Fart 
En  Rytterflok  sig  flux  forsamler. 
Han  ønsker  sig  i  sit  Gemak, 
Med  Bæltet  om:  og  Muren  sprak. 
Og  lukker  sig,  naar  han  er  inde, 
Paa  Skyen  kiørt  af  lette  Vinde. 
Han  grunder,  glemmer  vel  sin  Skat, 
Og  sover  ei  den  første  Nat. 

Alt  har  han  nu  den  Herre  der. 

Eet  Ønske  kun  hans  Længsel  røber: 

Hvad  ei  indtage  kan  en  Hær, 

Hvad  ei  for  Verdens  Guld  man  kiøber, 

Et  Pigehierte,  Livets  Lyst, 

Som  banker  i  det  stolte  Bryst 

Paa  Selims  Datter  Zoraide. 

Hun  altid  smiler  som  den  Blide, 

For  kun  desmere  stolt  og  fri 

At  øve  grusomt  Tyranni. 

Det  hulde  Blik  har  Flammen  tændt; 
Nu  efter  Lindring  Hiertet  tørster. 
For  sin  Triumphvogn  har  hun  spændt 
En  Flok  af  Tibets  unge  Fyrster. 
Saa  mangen  rig  og  mægtig  Drot 
Seer  Selim  paa  sit  stærke  Slot. 
Som  Slaver  i  hans  Datters  Lænke 
De  alle  sieldne  Gaver  skienke; 
Men  Ingen  dog  sin  Kunst  forstaaer 
Som  Nadir,  og,  hvad  han,   formaaer. 

»Og,  Nadir  —  hvis  du  elsker  mig, 
»Saa  siig:  hvad  er  din  Rigdoms  Kilde?« 
Han  troer  Prindsessen  uden  Svig, 
Og  mærker  hendes  List  for  silde. 
Hun  daarer  ham  med  listig  Aand; 
Med  Pungen  i  sin  Liliehaand 
Hun  flygter  til  sin  Faders  Kammer. 
Da  harmfuld  den  Forraadte  flammer; 
Han  kalder  med  sit  Horn  paa  Stand 
Ti  tusind  hamiskklædte  Mand. 

Indtager  hurtig  Selims  Stad, 
Og  til  Prindsessens  Pallads  iler. 
Der  Zoraide  venlig,  glad. 
Ham  falskeligt  i  Møde  smiler: 
»Kan  Nadir  intet  Spøg  forstaae? 
»Hvi  skal  ti  tusind  Sværde  slaae, 
»For  barsk  at  tvinge  det  tilbage, 
»Som  Ingen  ønsket  har  at  tage? 
»Der  er  din  Pung;   og  der,  min  Ven! 
»Har  du  min  Haand.    Vær  god  igien!« 

Hvad  kan  imodstaae  slig  en  Bøn, 
Som  siges  af  saa  smukke  Læber? 
Ak,  Dalomor!  din  stolte  Søn 
Forgieves  sig  at  hærde  stræber. 
Hun  sukker,  er  ulykkelig. 
Og  Liliebrystet  hæver  sig, 
Og  blotter  sine  Tvillinghøie. 
En  Taare  staaer  i  hendes  Øie, 
Men  dæmper  meer  ei  Ildens  Magt, 
End  klare  Fernis  Farvens  Pragt. 

Han  atter  er  i  Lænker  nu. 
Og  kiælent  spørger  sledske  Pige: 
»Hvor  samled  disse  Kæmper  du, 
»Hvormed  du  vandt  min  Faders  Rige?« 
Og  knap  i  Haand  hun  Hornet  har, 
Før  Tonen  klinger  høi  og  klar, 
Og  Hæren  hendes  Vink  adlyder. 
At  fængsle  Beileren  hun  byder. 
Han  flygter  i  den  mørke  Nat, 
Berøvet  Kiærlighed  og  Skat. 

Men  griber  til  sin  sidste  Trøst, 
Og  Bæltet  om  sin  Midie  spænder. 
Med  nøgent  falske  Liliebryst 
Hun  folder  de  sneehvide  Hænder, 
Og  blusser  som  en  Ros'  i  Vaar, 
Da  atter  han  i  Kamret  staaer, 
For  paa  den  Sledske  sig  at  hevne. 
Ak!  har  han  vel  til  Vreden  Evne? 
Hun  løser  Bæltet^  ikke  han. 
Den  alt  for  elskovssvage  Mand! 

For  silde  mærker  han  nu  vel, 
Saa  nedrig  skuffet  trende  Gange, 
At  Skiønhed  tidt  som  Sølverskæl 
Bedækker  kun  en  giftig  Slange. 
Han  gaaer  i  Ørken  uden  Læ; 
Da  skuer  han  et  Figentræ, 
Hvis  Grene  sig  med  Løvet  bugter. 
Hvis  Qviste  hænge  fuldt  med  Frugter. 
Han  sætter  sig  ved  Træets  Rod, 
Og  stirrer  i  den  klare  Flod. 

Saa  herlig  Frugt  han  før  ei  saae. 
Hver  Figen  er  saa  stor,  saa  saftig; 
Han  skuer  ned  i  Vandets  Blaa, 
Og  føler  sig  igien  saa  kraftig. 
Men  —  da  han  ret  i  Floden  seer. 
Han  studser,  undrer  sig,  og  leer 
Ved  Synet  af  et  fremmed  Væsen. 
Med  Haanden  griber  han  til  Næsen  — 
O,  Himmel!  i  den  klare  Elv 
Har  Ynglingen  udleet  sig  selv. 

Hans  Næse,  der  var  før  saa  smuk, 
Som  nogen  Næse  vel  kan  være, 
Bemærker  han  nu  med  et  Suk 
En  fæl,  uhyre  Tilvæxt  bære. 
I  Angsten  spiser  han  endnu 
Af  søde  Frugt,  og  seer  med  Gru, 
At  Næsen  altid  sig  forlænger, 
Indtil  den  ned  paa  Brystet  hænger. 
Hvad  skildrer  den  Fortvivltes  Nød? 
O,  Allah!  det  var  værste  Stød. 

At  miste  Bælte,  Horn  og  Pung, 
Og  en  livsalig,  deilig  Pige  — 
Den  Skiebne  var  vel  saare  tung; 
Dog,  Nadir  har  endnu  et  Rige, 
Og  den,  hans  Hierte  havde  kiær, 
Var  intet  ærligt  Hierte  værd; 
For  hine  Tab  kan  Trøsten  tænkes. 
Men,  Himmel!  slig  en  Næse  skienkes  — 
Det  overlever  Nadir  ei. 
Han  styrter  sig  paa  Dødens  Vei. 

Og  plumper  dybt  i  Floden  ned. 
Men  —  af  en  medfødt  Lyst  til  Livet, 
Han  svømmer,  uden  han  det  veed. 
Imellem  Blomsterne  blandt  Sivet. 
Lidt  Vand  han  drak  ved  første  Fart, 
Afkølt  har  han  betænkt  sig  snart, 
Og  ønsker  heftigt,  sig  at  redde. 
Han  vader  hen  til  Flodens  Bredde, 
Og  beder  mellem  Blomstersiv: 
> Forlæng  med  Næsen,  Gud!  mit  Liv.* 

Hans  Skræk  var  stor ;  men  Glæden  meer, 
Da  atter  han  ved  Floden  vanker, 
Med  Gysen  efter  Næsen  seer, 
Og  finder  den  —  i  sine  Skranker. 
Opdaget  har  den  Herre  snart 
Nu  Træets  Art  og  Flodens  Art: 
Ved  Frugten  Næsen  sig  forlænger,* 
Men  Vandet  den  tilbage  trænger. 
Nu  har  han  det;  med  henrykt  Aand 
Han  springer,  klapper  glad  i  Haand. 

Og  plukker  ved  den  skiønne  Strand 
En  Mængde  Figen  i  sin  Taske, 
Og  fylder  med  det  sieldne  Vand 
En  stor  med  Siv  omflettet  Flaske, 
Og  vandrer  som  en  Gartner  blid 
Til  Selims  Stad  ved  Aftenstid, 
Og  raaber:   »Hvo  vil  Figen  kiøbe?« 
Snart  skuer  han  en  Terne  løbe 
Fra  Slottet  ned  med  gyldne  Skaal, 
Og  skienker  hende  fulde  Maal. 

Hvad  følger  nu,  let  giettes  kan: 
Prindsessen  med  sin  Moder  spiser; 
I  Speilet  her,  som  før  i  Vand, 
Forvandlingen  sig  grusomt  viser. 
Tænk  hendes  Nød!  En  Pige  stolt 
Med  Hiernen  tom  og  Hiertet  koldt. 
Der  mister,  hvad  hun  har  at  miste: 
Sit  smukke  Ansigt  —  hun  maa  briste ! 
Fra  Slottet  lyder  hendes  Raab, 
Og  skienker  Nadir  Trøst  og  Haab. 

Som  Gartner  før,  som  Doctor  nu 
Med  Hurtighed  han  sig  forklæder, 
Og  for  at  lindre  hendes  Gru, 
I  Zoraides  Pallads  træder. 
Der  sidder  hun  med  Næsen  lang, 
En  Skiønhed  før  af  første  Rang, 
Og  skammer  sig  for  Doctormanden, 
Endskiøndt  hun  sidder  saa  selv  Anden, 
Thi  Moderen  har  selv  et  Næb, 
Der  hænger  som  et  Kioleslæb. 

>Ak,<  raaber  Moderen  med  Graad, 
»Den  Skiebne  blev  for  tung  at  bære! 
»Man  siger  ellers,  der  er  Raad 
»For Pølsen,  som  for  lang  mon  være; 
»Men  hvor  er  Raad  for  os?  O,  Vee! 
»Herr  Doctor,  see!  du  Vise,  see 
»En  ulyksalig  Viv  og  Pige! 
»Vi  love  dig  vort  halve  Rige, 
»I  Fald  du  skaffer  Væxten  bort, 
»Og  giør  os  atter  Næsen  kort.e 

Og,  for  at  vise  dem:  Natur 

Maa  lystre,  vil  den  eller  ikke. 

Han  Moderen  taer  strax  i  Cuur, 

Og  lader  hende  Vandet  drikke. 

Og  med  hver  Slurk,   hun  synker    ned, 

Hun  taber  Næsens  Fyldighed; 

Den  kryber  ind,  og  snart  hun  ei^r 

En  —  stumpet  Næse,  som  hun  j^leier. 

Nu  Raden  er  til  skiønne  Mø, 

Der  næsten  vil  af  Blusel  døe. 

Hun  bærer  i  sneehvide  Haand 

Den  kæmpelange  Pølsenæse, 

Og  Lidelsen  i  %  hendes  Aand 

Man  kan  paa  hendes  Pande  læse. 

Han  slutter  Zoraide  ind, 

Og  klapper  hendes  Rosenkind, 

Og  siger:   »Tab  ei  Modet,  Skiønne! 

>Men  sig,  hvormed  vil  du  belønne 

»Den  Mand,  som  dig  at  skille  veed 

»Ved  Næsens  Overflødighed?« 

Og  hun:   >I  Fald  du  hielpe  kan, 
>Da  vil  jeg  dig  tre  Skatte  give, 
»Som  giør  dig  til  en  holden  Mand 
»Vel  al  den  Tid,  du  er  i  Live. 
» Her  seer  du  dette  Horn,  den  Pung  — 
»Ak,  Næsen  er  mig  alt  for  tung, 
»Jeg  skiltes  ellers  ei  ved  Skatten; 
»Men  den  forstyrrer  mig  om  Natten, 
»Og,  ak!  om  Dagen  endnu  meer, 
»Hvergang  jeg  den  i  Speilet  seer. 

»Det  Bælte  med  dig  hører  til; 

»Og  naar  jeg  først  kun  Væxten   taber, 

»Og  ret  er  lægt,  jeg  sige  vil 

»Dig  disse  Sagers  Egenskaber. 

»Der  har  du  dem!«   Med  disse  Ord 

Gav  hun  ham  Pung  og  Horn  og  Giord, 

Og  bad  ham  ile  strax  til  Sagen. 

Flux  falder  Skiægget  ham   fra  Hagen; 

Han  loe  —  forsvandt.     Hun  stod  forladt 

Langnæset  —  uden  Haab  og  Skat. 

Du  Skiønne!  mærk  nu  vel  derpaa, 
Hvad  Digteren  dig  vil  forklare: 
Sæt  ingen  Mand  Voxnæser*  paa! 
Din  egen  staaer  derved  i  Fare. 
Snart  vender  sig  det  grønne  Blad, 
Og  Elskov  sortner  sig  til  Had; 
Som  du  kan  her  i  Digtet  læse. 
Prindsessen  fik  den  lange  Næse! 
Som  hende  hændes  det  vel  Fieer, 
Endskiøndt  man  ikke  Pølsen  seer. 

Marcebille, 

naar  hun  har  pndt  Eventyret,  lukker  sukkende  Bogen  i 
»Endskiøndt  man  ikke  Pølsen  seer!«  —  Amine, 
Har  du  opmærksom  hørt  Historien? 
Den  Lille  sover?  Nu,  det  er  naturligt; 
Sligt  overstiger  Lolos  Horizont. 
Der  var  dog  Frugter  i,  det  var  om  Figen; 
Børn  høre  vil  om  Kirsebær  og  Kage, 
For  dem  er  moden  Frugt  og  lækker  Bagværk, 
Hvad  Elskov  for  den  Voxne,  og  hvad  Guld 
Og  Sølv  for  Oldingen.  —  Amine! 
Du  sover?  hvilken  Uforskammenhed ! 

Naa,  den  skal  du  betale  mig. 
Hun  bliver  til  en  smuk  Fee,  og  taler  i  en  ganske  anden  Tone. 

Jeg  kommer, 
At  more  dig;  nedlader  mig,   en  Fee, 
Til  at  besøge  dig  som  gammel  Kiærling, 
For  at  fordrive  Tiden,  og  du  snorker? 

Hun  gaber. 
Udødelighed  er  kiedsommelig, 
Meer  end  de  Dødelige  skulde  troe. 

Ja,  hvis  man  var  en  Engel!  Men  en  Jordaand, 

Der  evig  svæver  mellem  Himlens  Hvælving 

Og  Jordens  Muld  paa  Tidens  lette  Sky! 

Ha,  jeg  misunder  mangt  et  Liig  sin  Ro. 

Tidt  tænker  jeg,  naar  høit  jeg  svæver  over 

En  Kirkegaard:  Ak,  give  Gud,  du  laae 

1  slig  en  kiølig  Seng  til  Dommedag! 

Min  Husbond  Amgiad  er  lykkelig, 

Som  slumrer  i  et  Messingskriin  paa  Dybet, 

Endskiøndt  han  bander  vist  med  fæle  Eder 

Sin  Skiebne,  og  den  stærke  Salomon, 

Som  kuet  har  hans  frække  Overmod. 

Grunder. 
Der  mangler  dig  kun  Elskov,  Floristane! 

See,  det  er  Alt!  Hvergang  du  er  forelsket, 

Er  Tiden  dig  ei  lang;  o,  da  forsvinde 

Dig  Aarene  som  Dage!  Men  er  det 

Forbi,  da  vide  sig  Minuterne 

Til  Aar  igien.     Jeg  er  dog  ret  et  Barn: 

Til  Hex  forvandlet,  læse  for  en  Pige ! 

Gaber. 
Hvad  skal  man  foretage  sig?  Det  morer 

Mig  til  Forandring  at  indsnige  mig 
I  Hytterne.     De  kolde  Steenpaladser, 
De  kiede  mig  til  Ækelhed;  i  Hytten 
Er  meer  Afvexling.     Vil  man  tækkes  Piger, 
Saa  maa  man  selv  ei  være  ung  og  smuk; 
De  elske  kun  det  Hæslige,  det  Gamle 
Hos  deres  eget  Kiøn,  og  søge  Skiønhed 
Og  Ungdom  hos  det  andet.     Men  at  hun 
Foragter  mig,  og  sover  naar  jeg  læser. 
Det  skal  hun  straffes  for.     Ha,  Taabelige! 
Oehlenschiager.    V.  ^ 

Det  er  din  egen  Skade;  vist  du  bliver 
Prindsessen  med  den  lange  Næse.     Lad 
Os  see  engang! 

Hun  ta^er  den  sovende  Piges  Haand  og  spaaer. 

Først  lykkelig.     Saa  meget 
Ulykkelig.     Forelsket,  kold,  forelsket, 
Men  straffet.  Slave,  Dronning,  atterSlave  — 
Meer  kan  man  ikke  see;  thi  Stregerne 
Forvilde  sig,  og  svinde  bort  i  Huden. 

Slipper  hendes  Haand. 

Det  var  en  deilig  Kunst,  den  Spaadomskunst, 

I  Fald  den  kunde  sige  meer,  end  lutter 

Modsigelser,  og  hvad  man  ellers  vidste. 

Farvel!  jeg  kommer  aldrig  meer  igien; 

Men  straffes  skal  du  dog  for  denne  Dorskhed. 

Hun  slaaer  Vandkrukken  Itu,  saa  Vandet  flyder  paa  Gulvet. 

Kiøb  dig  en  anden  Potte  nu,  Amine! 

En  Tyv  i  Lyset!  saa!  at  det  kan  brænde 

I  Stagen  ned.     See  saa! 

Piber  i  Fingrene.    En  Skrubtudse  hopper  ind  ad  Døren. 

Kom,  Vortevom! 

Sid  her  og  gab  paa  Gulvet  midt  i  Stuen; 

Forskræk  den  Skiønne  hdt,  saasnart  hun  vaagner. 

Og  nu  afsted! 

Hun  forvandler  sig  til  en  Fugl,  flyver  hen  til  Vinduet,  hugger  Ra- 
den itu  med  sit  Næb,  og  forsvinder  giennem  Aabningen. 

Fiskeren  Sandib 

kommer  med  sit  Net  paa  Ryggen,  og  en  Bøtte  i  Haanden. 
Saa  stille  som  i  Kirken  her,  hvor  ellers 
Det  suser  om,  som  i  en  Humlerede! 
Men  hvad  er  dette?  Gulvet  er  jo  vaadt! 

I  Stykker  Potten!  Og  hvad  hopper  der? 
En  Tudse!  Vil  du  ud,  du  lede  Kræ! 

Han  sparker  den  ud  af  Børen. 
Og  see!  der  sidder  hun,  den  lange  Jomfru, 
Og  sover  ganske  rolig  paa  sin  Stol, 
Som  Fuglen  paa  sin  Qvist.     Og  Tyv  i  Lyset? 
Hei,  lystig  her! 

Amine 
vaagner  for^^krækket 
En  Tyv!  en  Tyv!  hvor  er  han? 
Sandib. 

I  Lyset. 

Amine  fatter  sig. 
Frygted  du  for  een  i  Mørket? 
Der  gives  mange  Sorter  Tyve.     Vogt  dig! 
Du  sad  og  sov  saa  skiødesløs  paa  Stolen, 
Og  Døren  var  kun  lukket  i  med  Klinken; 
Hvis  der  var  kommen  nu  en  Mameluk 
Forbi  —  var  steget  af  sin  Hest  —  seet  ind? 
Jo  jo!  du  er  en  Net! 

Amine. 
Tilgiv,  min  Fader! 
Jeg  tumlet  har  med  Børnene,  det  veed  du. 
Den  hele  Dag;  nu  kom  den  gamle  Kone, 
Den  Marcebille,  vilde  læse  mig 
Et  Eventyr  —  saa  sov  jeg  ind. 
Sandib. 


Hvor  er  hun? 


Amine. 


Er  hun  alt  gaaet? 


Sandib. 
Her  var  Ingen,  uden 

En  stor  Skrubtudse,  som  jeg  kastede 

Paa  Døren.     Meget  muligt,  det  var  hende; 

Thi  det  er  dog  en  Hex,  det  tør  jeg  vedde, 

Og  du  er  gal,  som  omgaaes  med  den  Kiælling. 

Luk  Døren! 

Amine. 
Den  er  lukt. 

Sandib. 

Og  Vindvesruden 
Itu!  Det  maa  jeg  sige,  du  forsvarer 
Din  Fæstning  som  en  tapper  Gouverneur. 
Du  hænger  som  en  Guldring  ved  en  Green 
Paa  Landeveien;  det  er  alt  for  selsomt, 
At  Ingen  stiæler  dig. 

Amine. 

Ak,  stiæle  mig! 
Hver  Fisker  har  sin  egen  Brud  paa  Leiet, 
Og  Alle  veed,  jeg  er  en  fattig  Pige. 

Sandib. 
Ei  paa  Naturens  Gaver,  seer  du  vel ; 
Thi  du  er  smuk,  i  Fald  du  ikke  veed  det. 
Dog  det  har  ingen  Nød,  det  veed  du  nok; 
Thi  har  du  intet  Speil,  saa  har  du  Sø, 
Og  det  er  vel  ei  blot  for  Reenligheds, 
Men  ogsaa  for  Forfængeligheds  Skyld, 
At  du  saa  ofte  bader  dig  i  Stranden 
Bag  Blomstersivene  paa  røden  Grund. 
See,  hvor  hun  blusser  nu!  Paa  Fiskerleiet 
Forstaaer  man  sig  kun  lidt  paa  ægte  Skiønhed. 
Men  vil  de  Syge  ei,  saa  vil  de  Sunde; 
Og  hvis  du  kun  opfører  dig  forsigtigt, 
Saa  lever  jeg  endnu  den  Dag,  at  du 

Giør  Sandib  til  en  holden  Mand.     Du  est 
Min  bedste  Fisk;  saa  længe  jeg  har  dig 
1  Nettet,  frygter  jeg  ei  Hungersdøden. 

Aminb. 
Hvad  har  du  fisket,  Fader? 

Sandib. 

Nogle  Qvabber, 
Som  ligge  der  i  Bøtten.     Jeg  er  kied 
Af  dette  evige  Fiskeæderi. 
Min  Mave  kræver  Kiød,  faaer  den  ei  Kiød, 
Saa  faaer  jeg  Feber. 

Amine. 

Stakkels  gode  Fader! 
I  Morgen  sælger  jeg  mit  Bomuldspind, 
Saa  faaer  jeg  Penge,  saa  skal  jeg  dig  lave 
En  Pillau,  som  er  ægte. 

Sandib. 

Giv  mig  Krukken! 

Amine. 
Ak,  den  er  tom! 

Sandib. 
Staae  flau  den  hele  Dag 
Ved  Stranden,  Intet  fange,  komme  hiem, 
Og  Intet  nyde,  ingen  Hiertestyrkning  — 

Amine 

heftig,  med  Taarer. 
Du  kunde  let  forbedre  dine  Kaar. 

Sandib. 
Hvordan  ? 

Amine. 
Sælg  mig! 

Sandie 

gyser,  og  siger  sagte: 

Ha!  saae  hun  mig  i  Hiertet? 

Høit 

Amine!  jeg  har  ofte  tænkt  derpaa. 

Jeg  giorde  dig  vist  lykkeHg  dermed, 

Du  fik  en  holden  Elsker;  men  din  Fader? 

Men  mine  Smaae?  hvem  hæged  dem  i  Hytten? 

Amine,  nei!  jeg  er  en  fattig  Gartner, 

Min  Have  staaer  paa  Sand,  og  yder  Intet; 

Dog  voxer  i  mit  Bed  en  Jomfrurose, 

Det  Eneste  af  Kosteligt,  jeg  eier; 

Taer  Stormen  den,  saa  er  min  Grund  en  Ørk, 

Og  blier  min  Kirkegaard. 

Amine 

kysser  ham. 

O,  gode  Fader! 
Sandib. 
I  har  vel  Intet  spiist? 

Amine. 

Jo,  vi  har  spiist. 
Sandib. 
I  Søvne!  mange  Retter!  ikke  sandt? 
Var  Drømmen  Kok? 

Amine. 
*0,  Søvnen  styrker,  Fader! 
Sandib. 
Ja,  dig;  men  ei  de  Smaae.     En  voxen  Pige, 
Der  svulmer  i  sin  Ungdoms  friske  Fylde, 
Indsuger,  som  en  Lilies  Kalk,  sin  Næring 
Af  Luften;  trænger  ei,  har  tværtimod 
For  stor  en  Overflødighed  af  Safter. 

Men  disse  stakkels  Væxter  — 

Peger  paa  Børnene. 

O,  det  skærer 
Mig  i  mit  Hierte!  —  bøie  deres  Blade 
Saa  slapt,  som  Planter,  man  har  glemt  at  vande. 

Amine. 
Vist  Allah  vil  forsørge  dem. 
Sandib. 

Ja  ja, 
I  Paradiis !  Men  der  er  Engle  nok. 
En  stakkels  Fader  trænger  meer  til  Børn, 
End  Gud  til  Engle. 

Amine. 
Du  er  saa  bedrøvet; 
Jeg  vilde  gierne  trøste  dig. 

Sandib. 

Det  kan 
Du  ikke;  gaa  til  Sengs! 

Amine. 

Den  sorte  Nat 
Nedslaaer  dit  Sind.     Jeg  haaber  vist,  i  Morgen, 
Naar  Solen  stiger  i  sit  unge  Purpur, 
Da  vil  dit  Hierte  qviddre,  som  en  Fugl, 
Med  nyfødt  Haab. 

Sandib. 
Vel  muligt.     Nu  god  Nat! 
Hun  kysser  hans  Haand,  og  gaaer  til  Sengs  bag  et  Gardin. 

Sandib 

alene. 

Hvad  skal  et  fattigt  Menneske  paa  Jorden? 
Hvor  meget  maa  han  ei  misunde  Dyret! 
Der  gives  ingen  fattig  Ræv,  ei  Høg; 
De  finde  deres  Næring.     Men  hvor  finder 

Jeg  min?  Mig  spotter  det  uendelige, 

Det  rigdomssvangre  Hav.     En  eneste 

Fortræflig  Perle  kunde  giøre  mig 

Saa  lykkelig;  men  gierrig  giemmer  Havet 

De  aldrig  talte  Dynger  i  sit  Skiød, 

Og  ei  engang  saa  mange  Fisk  forunder 

Den  følesløse  Strand  mit  flikte  Net, 

Som  er  nødvendigt  til  fuldt  op  at  mætte 

Min  stakkels  Rede.     Hvortil  fik  Ulykken 

Vel  sin  Forstand,  sin  Følelse?  O,  var  jeg 

Saa  dum,  som  plumpe  Sælhund  paa  sin  Steen, 

Saa  stum  og  døv,  som  Fisken,  for  min  Smerte!  — 

Hvad  hielper  det  at  klage?  Nu,  det  letter! 

Den  sørgelige  Klynken  er  en  Øse, 

Hvormed  jeg  giør  det  lække  Fartøi  flot, 

For  atter  lidt  at  kunne  seile  fort 

Med  dristigspændte  Seil  paa  Verdenshavet. 

I  det  samme  bører  han  en  smuk  Musik  uden  for  sine  Vinduer,  og 
gaaer  til  Døren.    Skuepladsen  forandres  til: 


EN  GRØNNING  UDEN  FOR  HYTTEN. 

En  Slavehandler  kommer  ridende  paa  en  Hest,  fulgt  af  Slaver, 
der  lede  Kameler.  Paa  Kamelerne  sidde  deilige  Slavinder  i  smaae 
brogede  Telte.  Toget  holder.  Større  Telte  opslaaes  under  Palmer 
og  Daddeltræer.    Slavehandleren  hilser  Fiskeren  i  hans  Hyttedør. 

Slavehandleren. 
God  Aften,  Fisker!  Neppe  vented  du 
Saa  silde  talrigt  Selskab. 

Sandib. 

Allah  være 
Med  dig,  min  Ven!  Hvem  er  du? 

Slavehandleren.    . 

Som  du  seer, 
En  lystig  Broer  i  sine  bedste  Aar, 

Der  har  Kameler,  Telte,  Heste,  Slaver, 
Og  frem  for  Alting:  deilige  Slavinder. 
Du  er  en  Muselmand?  ei  sandt? 
Sandib. 

Naturlig ! 
Slavehandleren. 
Jeg  har  særdeles  Aarsag  til  mit  Spørgsmaal. 
Seer  du,  jeg  bringer  liflig  Viin  paa  Dunker, 
Og  agter  nu  at  holde  strax  mit  Maaltid 
Her  under  disse  skyggefulde  Palmer 
I  Maanskin.     Men  jeg  er  et  Selskabsdyr, 
Jeg  vaager  og  jeg  sover  aldrig  ene. 
Og  spise,  drikke  ene?  fy  for  Fanden! 
Det  var  kun  gamle  Stammefader  Noah, 
Som  pimped  sig  en  Ruus  i  Eensomheden. 
Men  ham  maa  man  see  giennem  Fingre  med; 
Han  var  Opfinderen  af  Kunsten,  seer  du! 
Han  var  den  første  Mand,  som  drak  sig  fuld. 
Og  det  var  meget  alt  af  ham  i  hans  Tid. 
Man  kommer  siden  videre  og  driver 
Haandværket  i  det  Store,  som  Fabrik; 
Og  Industrien  sætter  tusind  Flasker 
Paa  een  Gang  i  Bevægelse  — 

Til  en  Slave. 

Naa,  skynd  dig 
Med  Teltet! 

Til  en  Slavinde. 
Stig  kun  ned,  mit  vakkre  Barn! 
Vær  ikke  bange,  jeg  skal  ikke  see 
Paa  dine  smukke  Lægge.  —  Kuliban! 
Bring  Sengebolstrene  nu  i  en  Hast 
I  Teltene.     Den  friske  Natteluft 
Borttærer  dem  af  Kinderne  Carminen, 

Og  slukker  Øiets  Flamme  med  sin  Dugg. 

Ryster  Sandibs  Haand. 
Nu  altsaa.  Fisker!  du  er  Muselmand? 

Sandib. 
Hvi  er  det  Spørgsmaal  dig  saa  vigtigt.  Herre? 

Slavehandleren. 
Fordi  jeg  drikke  vil  en  Krukke  med  dig, 
Og  ønsker,  at  den  skulde  smage  godt. 

Sandib. 
Nu  ja! 

Slavehandleren. 
Er  du  nu  Jøde,  Christen,  Hedning, 
Saa  drikker  du,  som  Faaret  drikker  Vand, 
Og  det  har  ingen  Art;  men  er  du  Moslem, 
Saa  smager  Vinen  dig  naturligviis 
Een  Gang  saa  godt,  fordi  den  er  forbudt. 

Sandib. 
Nu  saa!  Jo,  jeg  er  Muselmand.  , 

Slavehandleren 

raaber : 

Aa,  Kulif! 

Saa  sæt  to  Dunker  hid  paa  dette  Tæppe. 

Og  sæt  du  dig  med  mig  paa  Puden,  Ven ! 

Thi  hvis  din  Ærbarhed,  dit  blege  Ansigt, 

Og  dine  slappe  Kinder  ikke  lyve, 

Saa  havde  du  besluttet  denne  Aften 

At  holde  Faste,  skiøndt  der  ingen  Faste 
Staaer  foreskreven  i  Kalenderen. 

Sandib. 
Jeg  negter  ei  — 

Slavehandleren. 
Velan,  saa  spis  og  drik! 
Du  har  min  Naade. 

De  spise. 

Du  er  Fisker? 
Sandib. 

Ja. 
Slavehandleren. 
Det  er  jeg  med;  men  jeg  er  rig,  du  fattig. 
Hvordan  gaaer  det  til?  Uden  Tvivl  forstaaer  du 
Ei  Fiskeriet  ret.     Hvor  fisker  du? 

Sandib. 
Derude  paa  det  kolde,  sorte  Hav. 

Slavehandleren. 
Der  har  vi  det!  Det  er  din  egen  Skyld. 
Du  fisker,  hvor  ei  Noget  bider  paa, 
Og  det,  som  Ingen  gider  kiøbt  og  nydt, 

Din  Tosse!  Nu,  skienk  i,  og  drik  Forstand! 
De  drikke. 

Sandib. 
Hvor  fisker  du  da,  Ven? 

Slavehandleren. 

Paa  Landet,  Fisker! 
Paa  Landet. 

Sandib. 
Hvordan  det? 

Slavehandleren. 

Omtrent  som  du: 

Med  Kløgtens  Net,  med  Flittighedens  Angel 
I  Lidenskabens  Strøm;  i  oprørt  Vand 
Er  godt  at  fiske.     Men  see,  mine  Fisk 
Har  ingen  Skæl ;  jeg  fanger  lutter  Aal, 
Hvad  Glathed  og  hvad  Trindhed  anbelanger. 
Dog  har  jeg  ogsaa  Guldfisk,  Purpurfisk, 
Og  Zitteraal.     Den  lille  Fiortenaars 
Blondine  der,  det  er  en  Zitteraal. 
Du  est  for  gammel  nu,  men  var  du  ung, 
Og  fik  et  Blik  af  hendes  Sapphirøine   — 
Jeg  lover  dig,  det  foer  i  dine  Nerver, 
Og  du  fik  ondt  ved  i  den  første  Time 
At  skille  Maanen  fra  Planeterne. 

Sandib. 
Du  er  et  lystigt  Hoved. 

Slavehandleren. 

Ja,  det  er  jeg. 
Du  derimod  er  et  bedrøvet  Hierte, 
Det  giør  mig  ondt. 

Sandib. 
Din  Sundhed! 
Slavehandleren. 

Din  igien! 
De  klinke,  og  drikke. 

Sandib. 
Din  Viin  er  uforlignelig,  min  Herre! 
Dog  dine  Skiønheder  —  aa  ja,  saamænd! 
Den  lille  Pige  der  er  ganske  smuk. 
Slavehandleren. 
Ja,  ganske  smuk!   Fuldkommen  skiøn,   min  Herre. 
Hvad  Diævlen,  vil  din  gamle  Stymper  vrage? 

Sandib. 
Da  har  jeg  dog  seet  større  Skiønhed  før. 

Slavehandleren. 
Hvor  da?  i  Krukken? 

Sandib. 
Nei. 

Slavehandleren. 

Paa  Havsens  Bund? 
En  Havfru? 

Sandib. 

I  min  egen  Fiskerhytte. 

Slavehandleren 

opmærksom. 
1  Hytten?  hvad  for  Noget? 

Sandib. 

Jeg  har  selv 
En  voxen  Datter,  som  er  smukkere. 
Slavehandleren. 
1  dine  Øine?  ja,  det  kan  vel  være! 
Men  glehi  kun  ei,  at  uden  Tvivl  du  seer 
I  den  forfængelige  Faderbrille. 

Sandib. 
See  selv! 

Slavehandleren 

reiser  sig. 
Med  din  Tilladelse! 

Vil  gaaeTind  i  Hytten. 

Sandib. 

Bi  lidt! 
Lad  mig  gaae  først;  thi  det  er  hedt,  Amine 
Tidt  ligger  saa  urolig  — 

Slavehandleren. 

Siger  Intet. 
Vær  du  kun  rolig!  Troer  du,  af  jeg  kiøber 

Min  Kat  i  Sækken?  Bliv  du  her  og  drik 
Din  Viin  i  Mag!  Jeg  kommer  strax  tilbage. 
Mit  Blik  er  øvet  i  at  kiende  Skiønhed; 
Jeg  bruger  ikke  lang  Tid. 

Sandib. 

Nu,  saa  gaa! 
Jeg  bliver  her  i  Døren. 

Slavehandleren 

gaaer  ind,  seer  bag  Gardinet,  og  siger  sagte,  ganske  indtaget: 
Hvilken  Huri! 
Hun  er  fem  tusinde  Zechiner  værd. 

Sandib. 
Nu  da?  hvad  synes  du? 

Slavehandleren 

kommer  ganske  rolig  tilbage,  og  siger  koldsindig: 
Ja,  hun  er  smuk! 
Det  skal  jeg  ikke  negte.     Ganske  vakker! 
De  sorte  Haar  af  Ibenholt  afstikke 
Ret  nysseligt  til  Alabasterbarmen. 

Kom,  lad  os  sætte  os  til  Bords  igien. 

Skienker  for  Sandib. 
Jeg  mærker.  Ven!  du  er  en  Philosoph, 
Som  ikke  vælger  Fattigdom  af  Tvang, 
Men  kun  af  eget  Valg;  den  morer  dig. 

Sandib. 
Hvordan   forstaaer  jeg  det? 

Slavehandleren. 

Med  din  Forstand, 
I  Fald  du  har  een.     Ven!  du  forekommer 
Mig  som  en  hungrig  Betler,  der  med  Iver 
Afskraber  Kiødet  af  et  Oxebeen, 

Og  veed  ei,  at  det  fyldes  indeni 
Med  en  fortræflig  Marv. 

Sandie  . 

Med  hvilken  Marv? 
Slavehandleren. 
Troer  du,  at  tusinde  Zechiner  giorde 
Dig  til  en  holden  Mand? 

Sandie. 

Hvor  faaer  jeg  dem? 
Slavehandleren. 
Troer  du,  din  Datter  morer  sig  i  Hytten 
Med  dine  Net,  med  dine  Rollinger? 
Mon  ei  hun  fanged  heller  sig  en  Mand 
I  sine  egne  Garn? 

Sandie. 
Det  kan  vel  være. 
Den  Tid,  den  Sorg! 

Slavehandleren. 

Ja,  ganske  ret:  den  Sorg! 
Thi  svinder  Tiden,  svinder  Skiønheden, 
Og  kommer  Sorgen.     Nei,  nu  eller  aldrig! 

Sandie. 
Hvor  finder  hun  en  Mand? 

Slavehandleren. 

O,  ti  for  een! 
Men  han  maa  see,  før  han  kan  elske  hende, 
Det  er  naturligt.     I  din  Fiskerhytte 
Hun  skiules,  som  en  Blomst  af  vaade  Bregner, 
Og  visner,  før  hun  dufter.     Giv  mig  hende! 
Jeg  bringer  dig  de  tusinde  Zechiner, 
Saa  er  vi  alle  hiulpne;  alle  tre! 

Sandib. 
Du  er  en  Slavehandler,  mærker  jeg. 

Slavehandleren. 
Ih,  fy  for  Fanden!  troer  du  vel,  jeg  skulde 
Mig  giøre  saa  gemeen?  Nei,  tværtimod: 
Slavindehandler  er  jeg.     Du  maa  vide, 
At  skille  vel  en  Kleinsmed  fra  en  Grovsmed. 

Sandib. 
Jeg  skulde  sælge  skammeligt  min  Dalter? 
Saa  var  jeg  en  Foragtelig,  ei  værd 
At  komme  til  Prophetens  Paradiis. 

Slavehandleren. 
Hør  mig,  og  giør  saa  siden,  hvad  dig  lyster! 
Hvad  ønsker  Pigen  sig,  naar  hun  er  voxen? 
En  Mand.     Hvad  meer?  et  velforsørget  Huus. 
Hvad  fik  din  Datter,  hvis  hun  blev  hos  dig? 
En  fattig  Fisker,  en  forfalden  Hytte. 
Jeg  kiøber  hende  for  en  dygtig  Sum, 
Og  haaber  dog  at  vinde  ved  mit  Salg. 
Amine  faaer  en  Mand,  som  eier  Rigdom;    - 
Thi  kun  en  Rig  formaaer  at  kiøbe  hende. 
Faaer  hun  en  smuk  Mand,  vil  hun  elske  ham. 
Jeg  lover  dig,  jeg  skal  ei  sælge  hende 
Til  nogen  Usling,  nogen  Ond  og  Styg. 
Hun  faaer  en  vakker  Mand,  og  du  faaer  Penge 
Hvad  finder  du  foragteligt  i  det? 

Sandib. 
Hun  elsker  mig  og  sine  Søskende 
Saa  inderligt. 

Slavehandleren 

leer. 
O  ja!  det  troer  jeg  nok. 

Jeg  selv  har  seet  en  Pige  caressere 

En  Hund,  en  Kattekilling,  kysse  den, 
Og  klappe  den  med  Alabasterhænder, 
I  Mangel  af  en  Elsker. 

Sandib. 

Troer  du  vel, 
Hun  kunde  overleve  denne  Skiebne? 

Slavehandleeen. 
See  hen  paa  mine  Piger  der!  De  lege, 
De  dandse,  synge,  sove  trygt  i  Teltet, 
Og  lade  mig  og  Skiebnen  raade.    Troer  du, 
Amine  fik  en  sieldnere  Natur? 
Sandib. 
Ha,  Qvinder,  Qvinder!  svage  Skabninger! 

Slavehandleben. 
Næst  Mændene  de  svageste  paa  Jorden. 
Gaaer  det  os  bedre,  naar  vi  gaae  i  Krig? 
Først  græmmes  vi  og  græde,  tage  Afsked 
Med  Moer  og  Faer,  med  Faster  og  med  Moster 
Og  Søskendbørn;  men  i  den  første  Khan  — 
Der  drikkes  Broderskab  med  Kammeraten. 
Vi  tørre  Øiet;  og  om  nogle  Dage 
Er  Alting  glemt.     Vi  plyndres,  og  vi  plyndre; 
Og  den,  som  nylig  græd  i  Sines  Kreds, 
Seer  om  en  Maaned  andre  Stakler  græde. 
Hvis  Taarer  han  er  Skyld  i,  og  han  røres 
Ei  meer  for  det.     Det  er  Naturens  Gang. 

Sandib. 
En  gyselig  Natur! 

Slavehandleren. 
Hvad  gyselig? 
Jeg  kiender  ingen  bedre. 

Oehlenschiager.    V.  3 

Sandib. 
Men  jeg  kan 
Dog  tænke  den. 

Slavehandleren. 
Ja  vist!  Vor  Herre  skulde 
Spurgt  dig  til  Raads,  dengang  han  skabte  Verden. 
Saa  var  den  bleven  idealsk,  ei  sandt? 
Vi  havde  faaet  Aftner  uden  Myg, 
Og  Middagstimer  uden  Lummerhede; 
Paa  Bladene  var  aldrig  kommet  Orm, 
Og  aldrig  mindste  Smule  Snavs  paa  Gaden. 
Ei  sandt? 

Sandib. 
Jeg  er  kun  Fisker;  men  en  Dervisch 
Opdrog  mig  for  sin  egen  Tidsfordriv, 
Og  vakte  mange  Forestillinger 
Dybt  i  min  Siæl  —  som  paa  min  Vei  i  Livet  — 

Slavehandleren. 
Har  været  dig  til  stor  Besværlighed. 
Sandib 

drikker. 
Nu,  jeg  er  ei  saa  orthodox,  som  du 

Maaskee  formoder.     Min  Samvittighed 

Har  Intet  mod  et  godt  Glas  Viin. 

Slavehandleren. 

Og  Intet 
Imod  en  spækket  Pengepung. 
Sandib. 

Du  siger. 
Hun  bliver  lykkelig? 

Slavehandleren. 

Ja,  i  det  mindste 
Meer  lykkelig,  end  i  din  Fiskerhytte. 


Digitized  by  VjjOOQIC 


fiskebhytten.  36 

Sandib. 
Jeg  kan  besøge  hende,  hvor  hun  boer? 

Slavehandleren. 
Det  kan  du,  naar  hun  bUver  Sultaninde. 

Sandib. 
Hvad,  Sultaninde? 

Slavehandleren. 

Kan  det  være  mindre? 
Sandib. 
Hurra!  jeg  sælger  hende.     Hun  er  din. 

Slavehandleren. 
Nu  bliver  du  jo  pludselig  fornuftig. 

Sandib. 
Tag  hende,  som  hun  ligger  der  og  sover, 
At  ei  hun  vaagner. 

Rørt,  i  en  as  den  Tone. 

Hvis  hun  græder,  beder, 
Saa  er  det  mig  umuligt.     Jeg  vil  aldrig 
See  min  Amine  meer.     Et  Blik  af  hende 
Omstyrter  ganske  din  Philosophie. 
Jeg  vil  kun  drikke  dygtig  midlertid. 
Og  tænke  paa  de  stakkels  Moderløse, 
De  smaae  Forsultede,  jeg  kan  ernære 
Med  denne  Sum,  —  opdrage.     Ja,  del  takke 
Vi  vor  Amine  for. 

Slavehandleren. 

Ja,  ganske  vist! 

Han  gaaer  ind  med  et  Par  Slaver,  og  henter  Amine.    Midlertid 
drikker  Sandib.    De  bringe  hende  ud  paa  Sengen. 

Sandib. 
Du  lover  mig,  hun  bliver  Sultaninde? 

Slavehandleren. 
Ja,  ganske  vist!  Hun  er  en  Sultan  værd, 
Kun  han  kan  kiøbe  hende. 

Sandib. 

Seer  du  vel. 
Det  er  ei  første  Gang  —  Hvad  hedder  du? 

Slavehandleren. 
Jeg  hedder  Beddredin. 

Sandib 

falder  ham  om  Halsen. 

Gud  bedre  dig! 
Kys  mig,  min  Broer! 

Slavehandleren. 

Ja  gierne.  Ven! 
Kysser  ham. 

Sandib. 

Hør  nu! 
Glem,  ikke,  hvad  du  vilde  sige!  —  Jeg 
Har  ofte  tænkt  derpaa  —  for  du  maa  vide  — 
Og  hvis  du  troer,  at  Vinen  —  Den  er  god. 
Hvor  er  den  fra? 

Slavehandleren. 

Fra  Ceylon. 

Sandib. 

Ceylon  leve! 
Der  ligger  Adam  jo  begravet.     Men 
I  Fald  du  troer,  din  Overtalelse  — 
Thi  jeg  er  fattig,  seer  du!  Nu  har  jeg 
En  Ruus,  og  derfor  er  jeg  ganske  lystig; 
Men  hvergang  jeg  er  ædru  —  og  det  er  jeg 
Den  meste  Tid  —  saa  sørger  jeg.     Den  Stakkel! 
Pak  hende  vel  til!  Lad  mig  kysse  hende! 

Slavehandleren. 
Men  du  har  sagt,  at  du  vil  ikke  see. 
Sandie 

heftig. 
Jo  vist!  Den  sidste  Slurk,  den  gav  mig  Styrke. 

Kysser  hende. 
Lev  vel,  Amine!  See,  nu  faaer  du  dig 
En  deilig  Brudgom.     Naar  du  ligger  i 
Hans  kiælne  Arme,  glemmer  du  vel  snart 
Din  stakkels  Fader.     Men  den  lille  Lolo 
Og  dine  Søstre  maa  du  ikke  glemme; 
Thi  de  vil  græde  høit  i  Morgen,  naar 
De  høre,  du  er  borte. 

Slavehandleren 

til  Slaverne. 

Bringer  hende 
Ind  i  mit  eget  Telt! 

Sandie. 

Pas  hende  vel! 
Jeg  siger  dig  det,  Beddredin!  du  skal 
Paa  hiin  Dag  svare  mig  til  min  Amine; 
Hvis  ikke,  hugger  jeg  dit  Hoved  af! 
Slavehandleren. 
Vær  ganske  rolig!  du  skal  høre  fra  mig. 

Sandie. 
Hvad  bryder  jeg  mig  vel  om  dig,  din  Kieltring? 
Fra  hende,  fra  mit  Barn  vil  jeg  kun  høre. 

Slavehandleren. 
Ja  ja! 

Sandie 

vrænger  efter  ham. 
—  Du  er  en  Jabroer! 
Sætter  ham  den  knyttede  Næve  for  Ansigtet 

Tag  dig  Vare^ 

I  Fald  du  krummer  hende  mindste  Haar! 

Slavehandleren. 
Han  er  beruset.     Bringer  hende  bort; 
Indbringer  ham  i  Hytten  paa  hans  Seng, 
Og  lægger  denne  Pengepung  paa  Bordet! 

Sandib. 
Farvel,  Amine!  dette  sidste  Glas  paa 
Din  Sundhed!  Hils  din  Sultan!  hils  din  Keiser! 

Han  kaster  Glasset  over  Hovedet. 
Der  skal  ei  drikkes  meer  af  dette  Glas. 
Og  JGg  vil  aldrig  drikke  mere  Viin; 
Thi  drak  jeg  meer,  saa  solgte  jeg  vel  snart 
De  Andre  med,  og  Hiertet  ud  af  Livet. 
Nu,  Slaver !  bringer  ind  mig  i  min  Sal ! 

Jeg  er  en  Sultans  Svoger,  maae  I  vide. 

Han  bringes  ind. 


FISKERENS  HYTTE. 

Morgenen  derefter. 

Sandib 

hviler  endnu  paa  sit  Leie.    Han  kalder: 

Amine!  Er  hun  oppe  alt?  Amine! 

Hun  er  nok  gaaet  ud,  at  hente  Vand. 

Men  sove  Børnene? 

Han  bliver  Lolo  vaer,  som  sidder  overende  i  Sengen,  har  trnkket 

sig  selv  sine  Strømper  paa  og  bundet  sine  Skoe ;  nu  hielper  b»n 

DEN  MINDRE  Bboder,  Hieu  kau  Ikke  komme  ret  ud  af  det 


Hvad  giør  du,  Lolo? 

Den  Lille 

slaaer  til  Lolo  med  Haanden. 
Uartig!  Inte  rigtig! 

Lolo. 
Søde  Dreng! 
Sid  stille  kun,  saa  skal  jeg  hielpe  dig. 

Stik  Armen  i  din  Trøie,  søde  Dreng! 
Han  giver  ham  Trølen  bagvendt  paa.    Den  Mindste  skriger  i 
Vuggen. 

Sandib 

springer  op,  og  skynder  sig  i  sine  Klæder. 
Amine!  løber  du  bort  fra  de  Smaae? 
De  har  jo  ikke  faaet  Melk  endnu. 
Og  hvor  kan  Lolo  —  Pog,  er  du  forrykt? 
Du  qvæler  jo  den  Lille!  Lad  mig  hielpe! 
Hvor  er  din  Søster? 

LoLO. 
Hun  er  borte.  Fader! 
Hun  er  nok  gaaet  ud,  at  tænde  Ild 
Paa  Skorstenen. 

Sandib 

tager  sig  til  Hovedet. 
Ha,  jeg  har  Hovedpine! 
Det  pleier  jeg  dog  aldrig.     Jeg  har  drukket 
For  meget  vist  i  Aftes. 

Pludselig  angst 
Lolo!  Lolo! 
Hvor  er  din  Søster? 

Lolo 

græder,  forskrækket  for  Faderens  Ansigt. 

Er  hun  borte,  Fader? 

Sandib 

slaaer  sig  for  Panden. 
O,  Allah!  Allah!  drømmer  jeg?  Amine  — 

Han  løber  vild  omkring  i  Hjrtten.  Børnene  £a]ge  ham.  Han  stAnd- 
ser,  og  opdager  Pengepungen  paa  Bordet. 

Nei,  det  er  sandt!  nei,  det  er  ingen  Drøm! 

Jeg  har  bortsolgt  mit  Barn. 

Han  kaster  sig  fortvivlet  paa  Jorden,  og  udriver  sine  Haar. 

LOLO. 
Amine  borte,  og  vor  Fader  døer! 

Børnene  græde,  den  Mindste  skriger. 

Sandib 

springer  op. 
Hei,  lystig!  Ha,  en  herlig  Strængeleg 
Til  en  fortvivlet  Faders  Svanesang! 
Han  griber  Pungen. 
Fordømte  Guld!  afskylige  Metal! 

Han  kaster  den  paa  Bordet 
Det  brænder  mig  som  Ild  i  Hænderne.  — 
Mit  Barn!  Amine!  skiønne,  gode  Plante! 
Uskyldige!  din  Faders  Lyst!  min  Rose, 
Som  med  dit  køle  Bladhang  huldt  husvaled 
Min  Hyttes  Tag  —  nu  voldsomt  sønderbrudt, 
Nu  visnet!  Ak,  dit  sidste  Aandedræts 
Huldsalige  Duft  har  du  sendt  op  til  Himlen 
Med  Bøn  for  mig!  —  Jeg  skulde  leve  rolig 
Med  dette  Guld,  jeg  kiøbte  for  dit  Liv? 
Blodpenge!  Nei,  ulykkelige  Smaae! 
Nei,  eders  redelige  Pialter  skal 
Ombyttes  ei  med  skiønne  Tyvekoster, 

Med  Kirkeranets  prægtige  Klenodie! 

Kom,  mine  Gæslinger!  følger  mig  til  Stranden! 
Han  griber  PuDgeD,  og  styrter  ud.    Børnene  fjalge  ham. 


VED  STRANDEN. 

En  Haytbue  sidder  ude  i  Brændingen  paa  en  stor  rund,  grøn- 
bedækket  Kampesteen,  og  seer  ind  mod  Landet 

Havfruen 

synger : 

Et  skiønne  Syn,  at  skue 
Den  grønne  Strand, 
I  Morgenrødens  Lue 
Det  hvide  Sand, 
Tangklædte  Fiskerhytte 
Bag  Palmetræ, 
Hvis  lange  Løv  beskytte 
Med  Sommerlæ! 

Naar  Sligt  en  Fremmed  finder 

Ved  sagte  Vind, 

Da  rørt  hans  Taare  rinder; 

Thi  han  er  blind; 

Beundrende  han  skatter 

Den  Armes  Fryd, 

Fordi  kun  Sandsen  fatter 

Den  ydre  Pryd. 

Ak,  skued  du  bag  Muren 
Den  Storm,  det  Lyn, 
Du  gyste  for  Naturen 
Og  for  dit  Syn, 

Sang  ei  Landlivets  Glæder 
Og  Uskylds  Daad; 
Tidt  Glædens  Graad,  du  græder, 
Blev  Sorgens  Graad. 

Fortvivlet  nu  derinde 

Den  Fisker  staaer. 

Vildt  flagre  hen  for  Vinde 

Hans  sorte  Haar. 

Han  styrter  ud  med  Latter 

Til  hviden  Strand; 

Ak,  han  har  solgt  sin  Datter  — 

Nu  raser  han.  ^ 

Ham  Smerten  binder  Tungen. 

Med  Skiælven,  bleg, 

Han  aabner  Pengepungen; 

Paa  Steen  han  steg. 

Han  staaer  med  vilde  Miner, 

Dog  er  han  høi. 

De  tusinde  Zechiner 

Af  Pungen  fløi. 

Høit  over  Pilens  Grene 

I  Luft  de  foer; 

De  pladske  ned,  som  Stene, 

I  salten  Fiord. 

Det  lettet  har  hans  Hierte, 

Men  hiulpet  ei. 

Han  stirrer  hen  med  Smerte, 

Og  gaaer  sin  Vei. 


Digitized  by  VjjOOQIC 


FISKERHYTTEN.  43 

Den  lille  Lolo  dvæler 
Paa  Sandets  Steen. 
Jeg  ofte  for  ham  kiæler 
Bag  Pilens  Green. 
Han  søger  tidt  med  Iver 
Paa  Havets  Bred 
De  blanke  Kiselskiver. 
At  lege  med. 

Hver  Maaned  skal  du  finde 
Een  blank  Zechin; 
Den  sendte  din  Veninde, 
Og  den  er  din. 
Forær  den  til  din  Fader! 
Saa  har  I  Brød. 
Havfruen  ei  forlader 
Sin  Ven  i  Nød. 

EN  FIELDGROTTE. 

Den  er  aaben,  og  Indrettet  til  et  Naturallecabinet  Piinds  Aoib 

ligger  paa  en  Sopha  og  læser.    Udenfor  tyk  Skov.    Flobistani 

flyver  forbi  Hulen,  bliver  ham  vaer,  og  standser  i  sin  Flugt 

Floristane. 
Jin  deilig  Mand  —  hvad  seer  jeg!  —  hist 
Bag  Hækkens  grønne  Blomsterqvist! 
Han  grunder,  læser  i  en  Bog, 
Og  smiler  baade  skielmsk  og  klog. 

Agib 
læsende,  uden  at  see  hende. 
Ha  ha  ha!  Løn  som  forskyldt. 

Floristane. 
End  Ingen  har  min  Skiønhed  hyldt, 
Saa  smuk  som  dette  vakkre  Barn; 
Han  fanges  maa  i  mine  Garn. 

AaiB 
skotter  op  fra  Bogen. 
Man  kan  ei  være  lidt  i  Ro. 
Hvem  kommer  atter  der  monstro? 

En  Nymphe  vel  fra  Bæk,  fra  Flod; 
Det  viser  hendes  diærve  Mod. 
See,  hvor  hun  stirrer!  Er  hun  fræk, 
Vel!  jeg  vil  være  spodsk  og  kiæk. 

Floristane 
hilser  barn. 
God  Dag,  min  unge,  ædle  Drot! 

Tilgiv,  at  ved  dit  Fieldeslot 
Jeg  hviler  mig  en  liden  Tid, 
Til  Maanen  straaler  mere  blid. 

Agib. 
Velkommen,  smukke  Pigelil! 
Dog  —  Pige  seer  du  ei  ud  til; 
Velkommen,  unge  Kone,  da! 

Floristane 
stødt. 
Hvor  fik  du  det  Bekiendtskab  fra? 

Agib. 
Mit  vakkre  Barn!  jeg  var  en  Ven 
Steds  af  Naturhistorien. 
Du  seer,  her  ligger  Mos  og  Steen, 
Og  Mammutsknokler,  gamle  Been, 
Og  sieldne  Ertser  og  Metal, 
Og  tørre  Planter,  Muslingskal. 
Dog,  af  de  store  Riger  tre. 
Som  os  Naturen  lader  see. 
Er  Dyreriget  vigtigst  mig. 
Og,  det  vil  jeg  bekiende  dig. 
At  atter  Mennesket  blandt  Dyr 
Mig  synes  mest  et  Eventyr, 
En  Gaade,  som  først  løses  vil; 
Men  der  skal  langt  Bekiendtskab  til. 
Nu  veed  du,  Mennesket  er  delt 
I  Mand  og  Viv;  det  giør  et  Heelt. 

Hvad  Manden  angaaer  —  jeg  er  Mand, 

Og  har  en  taalelig  Forstand; 

Mit  eget  Væsen  følger  mig,   , 

Som  Skyggen  Lyset,  idelig. 

Og  naar  jeg  intet  andet  har, 

Saa  læser  jeg  mit  Exemplar. 

Det  har  jeg  giort  en  god  Snees  Aar, 

Saa  jeg  det  temmelig  forstaaer. 

Men  Qvinden!  see,  det  er  nu  strax 

Igien  et  ganske  andet  Slags. 

Snart  nærmer  hun  sig,  venlig  seet, 

Snart  flygter  hun  til  andre  Egne. 

En  Qvinde  ligner  en  Gomet, 

Og  den  er  mislig  at  beregne. 

Floristane. 
Jeg  kan  vel  lide  denne  Spot. 
Din  Vittighed  dig  klæder  godt. 

Agib. 
Tilgiv  mit  overgivne  <6ind ! 
Du  kommer  saa  fortrolig  ind  — 

Floristane. 
Jeg  troer,  det  regner  ganske  tæt 

Derude. 

Det  begynder  at  regne. 

Agib. 
Nu,  saa  var  det  ret, 
At  her  du  fandt  et  Tag,  et  Ly.    . 
Floristane 

undseelig.  ^ 

Hvo  vil  ei  gierne  Regnen  flye? 

Jeg  troer,  jeg  alt  er  ganske  vaad. 

Agib. 
Nu,  derfor  er  der  altid  Raad. 

Træd  ind  i  Kamret,  Frue  fiin! 
Der  finder  du  af  Musselin 
Hvad  du  behøver,  for  i  Hast 

At  skille  dig  ved  Vandets  Last. 

Med  kold  Beundring. 
Men  sandelig,  den  vaade  Dragt 
Dig  klæder  meer  end  bedste  Pragt. 
Den  viser  mig  fra  Bryst  til  Fod 
Forræderisk  hvert  Ledemod, 
Saa  fyldigt,  dreiet  og  saa  rundt, 
Saa  kraftigt  og  saa  ungdomssundt ! 
Nu  —  træd  kun  ind,  og  klæd  dig  om. 
Som  Hulen  var  din  Eiendom! 

Floristane 
sagte. 
Utaalelig  er  denne  Kuld; 

Han  sikkert  er  en  Anden  huld. 
Høit. 

Jeg  er  alt  tør. 

AaiB 
læsende. 
Nu,  det  var  brav! 
Hvor  blev  da  Fugtigheden  af? 
Floristane. 

Du  tvinger  Alt  til  Tørhed  let. 

Sagte. 

Hans  Hierte  uden  Tvivl  er  slet. 
Dog  pirrer  mig  hans  Kulde  meer. 

Agib, 
som  har  læst  ud,  lægger  Bogen  hen. 
Tilgiv  mig,  smukke  Barn!  jeg  leer; 
Jeg  læste  her  et  Digt,  en  Sang, 
Og  siger  dig  en  anden  Gang, 

Hvorom  den  handler.     Jeg  maa  gaae; 
Regndraaberne  kun  falde  smaae. 
Floristane 

tvinger  sia  Vrede. 
Vov  dig  ei  ud  fra  Fieldets  Steen! 

Du  vædes  vil  til  Marv  og  Been, 
Det  spaaer  jeg  dig. 

Agib 

kalder  paa  en  Slave. 
Nu,  om  saa  var, 

Og  om  det  øste  ned  med  Kar! 

Dertil  maa  man  jo  vænne  sig. 

Floristane 

afsides. 

Hans  raske  Væsen  smelter  mig. 
Agib 

til  Slaven. 
Hold  Fruen  der  med  Selskab,  du! 

Jeg  kan  ei  tøve  længer  nu; 

Jeg  maa  til  Hovedstaden  ind. 

Fai-vel,  du  smukke  Rosenkind! 

Tager  hende  under  Hagen. 
Alt  er  paa  dig  saa  smukt,  saa  net; 

Dog  falder  du  —  lidt  violet. 

Jeg  frygter,  du  er  lidt  coquet. 

Varmt  Blod,  men  ingen  Sympathie, 

Og  Hiertet  har  ei  Deel  deri. 

Det  skal  fornøie  mig,  at  see 

En  anden  Gang  dig  her  maaskee. 
Han  gaaer. 

Floristane 

ene. 

porsmaaet,  foragtet,  Ryggen  vendt? 
Hvi  har  han  i  mit  Hierte  tændt 
En  Attraa,  som  jeg  stille  maa? 
Nei,  Agib!  du  skal  ei  forgaae. 

Jeg  maa  dog  see,  hvad  han  kan  læse. 

Seer  i  Bogen,  som  han  har  ladet  ligge. 
»Prindsessen  med  den  lange  Næse!« 
Hvordan?  den  næsevise  Sang 
Jeg  træffer  her  alt  anden  Gang? 
Anvender  han  paa  mig  sit  Digt? 
Ha,  jeg  maa  hevnes!  det  er  Pligt. 
Styrt,  Regn!  og  før  han  naaer  til  Huus, 
Saa  dyp  ham,  som  en  druknet  Muus! 

Hun  iler  fortørnet  bort. 


TYK  SKOV  VED  EN  KILDE. 

Agib 

alene,  forvildet,  med  et  Jægerhorn  og  en  Flaske  hængende  ved  Siden. 
Hvad  hielper  det,  jeg  kalder?  Ingen  svarer. 
Saa  mægtig  Fyrste  jeg  end  er,  formaaer 
Mit  Bud  dog  Intet  over  disse  Stammer. 
De  vise  mig  ei  Vei,  og  Kildevældet 
Ei  standser,  for  at  høre  mig. 
Smilende. 

Jeg  frygter. 
Jeg  opbragt  har  den  Skyens,  Bækkens  Huldre, 
Som  søgte  mig  i  Hulen.     Jeg  er  vaad. 
Det  var  en  Pladskregn!  vederqvægende 
For  Træ'r  og  Græs,  men  ei  for  Hud  og  Klæder. 

Han  sætter  sig,  og  tager  sin  Flaske  frem. 
Vel,  at  jeg  har  en  Hiertestyrkning  med! 
Min  Viin  har  ikke  blandet  sig  med  Regnen, 
Det  sørged  Glassets  Pandser  for.     Velan! 

Oehlenschlåger.    V.  4 

Tilgiv,  Prophet!  mig  denne  lille  Synd. 

Drikker. 
I  Sandhed,  Haab  og  Tillid  er  i  Druen. 
Nu  blomstrer  Skoven  mig  een  Gang  saa  grøn; 
Nu  synker  Solen  venlig  bag  sin  Klippe. 
Hvis  Nattens  Mørke  kommer,  kommer  Maanen. 
Og  springer  Tigren  ud  af  Skovens  Busk, 
Og  viser  mig  sit  plettetskiønne  Skind, 
Mens  slangebugtet  den  uhyre  Kat 
Sig  nærmer  feig  og  lumsk,  uagtet  Styrken  — 
Saa  giennemborer  ham  mit  Kastespyd; 
Jeg  flaaer  det  vilde  Dyr,  og  hænger  Skindet 
Om  mine  Skuldre;  det  er  varmt  som  smukt. 
Og  kommer  saa  en  Slange,  mens  jeg  sover, 
Saa  vil  den  deilige  Forgiftige 
Angst  stikke  Braadden  i  sin  egen  Mund, 

Og  i  sin  Dumhed  troe,  jeg  er  en  Tiger. 
Han  slumrer  ind. 

Floristanb 

kommer  frem  af  Busken. 
Kan  Feer  forelske  sig  i  Dødelige? 
Dog  er  det  saa!  Høit  blusser  denne  Kind, 
Høit  slaaer  mit  Bryst  for  Agib,  som  foragter. 
Men,  Agib!  skiælv,  naar  Haabet  mig  forlader, 
Og  Kiærlighed  forvandler  sig  til  Had. 
Er  du  den  Eneste,  som  hylder  ei 
Min  Skiønheds  Magt?  Tre  hundred  Aar,  fra  den  Tid 
Vild  Stolthed  drev  min  Husbond  Amgiad 
At  trodse  Aanders  Fyrste  Salomon, 
Hvorved  han  fandt  sit  Fængsel  dybt  paa  Havet  — 
Har  Floristane  fulgt  sit  Hiertes  Drift; 
Og  nu  skal  du  —  Ha,  elsked  jeg  ham  ei! 

Nu  trodser  den  Forvovne;  thi  han  veed, 
At  Magt  maa  bøie  sig  for  Kiærhghed. 
Vaagn,  Agib! 

Hun  tager  hans  Haand. 

Agib     • 

vaagner. 
Er  du  der,  Forfølgerske? 
Hvad  vil  du  mig  igien?  Forstyrrer  du 
Min  Ro?  Gaa  bort! 

Floristane. 
Du  har  forstyrret  min. 
Jeg  er  en  mægtig  Fee,  som  elsker  dig. 

Agib. 
Viis  mig  den  rette  Vei,  saa  takker  jeg  dig. 

Floristanb. 
Det  vil  jeg  gierne,  hvis  du  ei  afslaaer 
Min  Bøn. 

Agib. 
Og  hvad? 

Floristane. 

Giv  mig  et  Kys! 
Agib. 

O  fy! 
At  beile  selv! 

Floristane. 
Den,  som  nedlader  sig, 
Maa  tale  først. 

Agib 

vender  sig  foragtelig  bort. 
Tal  baade  først  og  sidst! 
Floristane 

opbragt 
Og  veed  du.  Støv!  at  jeg  kan  knuse  dig? 

4* 

Snart  har  du  udtømt  min  Taalmodighed, 
Og  jeg  kan  være  frygtelig,  som  kiærlig. 

Agib. 
O,  piin  mig  ei!  Er  du  en  Fee,  og  veed  ei, 
At  Kiærlighed  i  Frih'ed  ene  boer, 
Og  tvinges  ei  med  Trusler? 

Floristane. 

Din  Foragt 
Er  dræbende. 

Agib. 

Din  Trusel  dræber  ei. 
Florlstane. 
Dumdristige!  for  silde  vil  du  klage, 
Naar  jeg  forlader  dig,  og  overlader 
Min  Hevn  til  den  foragteligste  Trold. 
Selv  føler  jeg  mig  for  ophøiet  til 
At  dræbe  dig. 

Agib. 
Ja  vist!  jeg  veed  det  nok. 
Forsvind  kun! 

Floristane. 
Ved  Syvstiernens  matte  Straale, 
Mit  Ord  er  meer  end  Trusel  denne  Gang. 

Hun  forsvinder. 

Agib. 
Skield  kun!  Mit  Liv  staaer  dog  i  Allahs  Haand. 
Hun  giør  mig  Intet,  hvis  hun  elsker  mig. 
Ha,  hvilken  Qval,  at  føle  sig  forfulgt 
Af  sligt  et  unaturligt,  heftigt  Væsen ! 
Jeg  negter  ikke,  hun  er  smuk;  men  stolt. 
Hun  blænder  kun,  hun  vederqvæger  ei. 
En  Mand  maa  elske  Qvinden,  Qvinden  Manden, 

Og  føle  vexelsidig  Overvægt 

Af  Kraften  og  af  Skiønhed.     Hendes  Kraft 

Opirrer  mig.     Jeg  føler  mig  for  god  til 

At  være  Slave  blot  for  hendes  Lyst.  ^ 

Nei,  aldrig!  —   Men  hvem  er  den  gamle  Mand, 

Som  sidder  der  ved  Kildens  Rand  og  stønner? 

Den  gamle  Mand. 
Ak  ja,  ak  ja!  den  kiære,  stolte  Ungdom, 
Den  braser ;  men  den  lærer  nok  gaae  sagte ; 
Mænd  giør  den  saa! 

Agib. 

En  Gubbe,  klædt  i  Pelsværk, 
Og  med  et  langt,  et  sølvgraat  Bukkeskiæg? 

Gubben. 
1  Skoven  voxer  ingen  Sax  og  Niptang, 
Min  gode  Søn!  saa  maa  vel  Skiægget  voxe. 
Desuden  giver  det  Ærværdighed. 

Agib. 
Hvad  hedder  du,  min  gamle  Philosoph? 
Hvorledes  er  du  kommen  her? 
Gubben. 

Hvordan 
Jeg  kommen  er,  giør  Ingenting  til  Sagen; 
Men  hvordan  jeg  skal  slippe  bort  igien. 
Det  Spørgsmaal  er  af  mere  Vigtighed. 

Agib. 
Kan  du  ei  gaae? 

Gubben. 
Jeg  sprunget  har  for  meget 
1  kaaden  Ungdom,  og  nu  kommer  Gigten. 
Au  au,  mit  Been! 

Agib. 
Hvor  mange  har  du? 

Gubben. 

To. 
Agib. 
Du  ligner  meer  et  Dyr,  end  Menneske. 

Gubben. 
Det,  som  man  omgaaes,  danner  man  sig  efter; 
Jeg  levet  har  min  meste  Tid  i  Skoven. 

Agib. 
Og  lært  din  Dyd  og  Artighed  af  Fæ? 
Nu  vel,  saa  lad  da  Fæet  hielpe  dig! 

Gubben. 
O,  gid  jeg  havde  mig  en  Hest,  et  Æsel, 
Som  kunne  bære  mine  trætte  Been! 
Men  —  kiære  Søn  —  min  unge,  raske  Ven  — 
Kan  vel  en  Gubbes  Klynken  røre  dig? 
Kom,  let  mig  op  paa  dine  brede  Skuldre, 
Og  bær  mig  over  denne  klare  Bæk! 
Kun  nogle  Skridt  herfra  —  der  staaer  min  Hytte. 

Agib. 
Hvor  din  Philosophie  nedlader  sig: 
I  Mangel  af  et  Æsel  eller  Hest 
Du  taer  til  Takke  — 

Gubben. 

Med  et  Menneske. 
Kom,  gode  Yngling,  bær  mig  over  Floden! 

Agib. 
Vel,  gamle  Faer!  sæt  skrævs  dig  om  min  Hals. 

Gubben. 
Hielp  mig  først  op  paa  Stenen;  jeg  er  stiv! 
Han  sætter  sig  paa  Agibs  Byg. 

Agib. 
Men  hvad  er  det?  du  har  jo  Bukkefødder? 

Gubben. 
Jeg  er  lidt  haaret  paa  mit  Skinnebeen, 
Lidt  solbrændt.     Det  er  mandigt  og  ærværdigt. 
Agib 

sagte. 
Jeg  frygter  fast,  jeg  har  begaaet  en  Dumhed. 

Høit. 

Nu  er  du  over  Bækken;  viis  mig  nu 
Din  Hytte! 

Gubben 

klemmer  sig  om  ham. 
Nei  —  det  er  en  deihg  Aften, 
Nu  vil  vi  gaae  en  lille  Tour  i  Maanskin. 

Agib. 
Jeg  kaster  dig  i  Græsset. 

Gubben. 

Kast  du  kun! 
Jeg  slipper  ikke.     Gaae  kan  mine  Been 
Vel  ikke  meer;  men  klemme  kan  de   dygtigt. 

Agib. 
O,  Allah!  Stands!  du  qvæler  mig.     Jeg  bærer 
Dig  gierne,  hvor  du  vil;  men  dræb  mig  ei ! 

Gubben. 
Ih,  hvilken  Snak!  jeg  skulde  dræbe  dig? 
Jeg  er  vel  ikke  taabehg,  at  hade 
Mit  eget  Kiød.     Naar  saae  du  vel  en  Mand 
At  sønderhugge  sine  egne  Lemmer? 
Agib 

forfærdet. 
Du  taler  jo,  som  om  jeg  var  en  Deel 
Dig  af  dit  Legeme. 

Gubben. 
Det  er  du  ogsaa. 
Fra  nu  af  kan  du  selv  betragte  dig 
Som  mine  Been. 

Agib. 

Som  dine  Been! 

Gubben. 


Vi  er  eet  Legem  nu,  een  Siæl. 
Agib 


angst. 


Dig  til  din  Hytte. 


Ja  vist! 


Jeg  bringer 


Gubben 

griner, 
Det  vil  lidt  forslaae! 
Du  bringer  mig  til  Graven.     Døden  skiller 

Os  ene  ad. 

Agib. 
O,  Allah! 

Gubben. 

Nu,  hvorfor 
Forfærdes  du?  er  det  saa  slemt?  Min  Sandt, 
Du  skulde  takke  mig!  jeg  redder  dig 
Fra  mine  Børns  og  fra  min  Kones  Tænder; 
Thi  Mennesker  er  deres  bedste  Mad. 

Agib. 
O,  Gud!  hvem  er  du  da? 

Gubben. 

En  gammel  Skovtrold; 
For  dog  at  skrifte  dig  det  ærligt. 
Agib. 

Ha! 

Skovtbolden. 
Men  kan  ei  gaae,  har  liidt  af  Podagra. 
Nu  maa  jeg  sidde  her  og  kiede  mig 
Med  denne  Sladderhank,  med  denne  Kilde; 
Faaer  Skiørbug  tidt  og  Tryk  i  Underlivet, 
Fordi  jeg  trænger  til  Bevægelse. 
Skovtrolde  kiender  ei  til  Bærebøre; 
Vor  Ungdom  er  for  vildter,  løber  om. 
Og  laer  de  Gamle  skiøtte  smukt  sig  selv. 
Saa  maa  man  hielpe  sig,  saa  godt  man  kan. 
Jeg  sidder  da  ved  Kilden;  kommer  nu 
En  kraftig  Svend  af  eders  Æt,  saa  lokker 
Mit  sølvgraa  Skiæg,  min  blide  Oldingsmine 
Ham  hid.     Han  ynkes  over  mig  og  tager 
Mig  paa  sin  Ryg;  og  sidder  jeg  først  der, 
Saa  ryster  han  ei  mere  let  mig  af, 
End  en  Kameel  sin  Pukkel.     Mine  Børn 
Vil  slagte  ham,  fortære  ham.     Jeg  siger: 
Taalmodighed !  lad  mig  først  bruge  ham! 
Naar  først  han  styrtet  er  med  mig  af  Mathed, 
Og  kan  ei  meer,  saa  maae  I  slagte  ham. 
Saadan  giør  Mennesker  ved  Hestene, 
Saa  kan  vi  giøre  ligesaa  ved  dem. 
Jeg  har  havt  Mange  til  at  bære  mig; 
Dog  det  var  svage  Knegte,  du  er  stærk. 
Jeg  haaber,  at  vi  to  skal  komme  godt 
Ud  af  det  sammen.     Bær  mig  nu  afsted 
Til  Træet  hist,  og  pluk  mig  nogle  Frugter! 

Agib. 
O,  Himmel !  hvilken  Skiebne  ligner  min  ? 
Jeg  er  en  Kongesøn,  min  Faders  Villie 
Behersker  dette  Rige.     Skiønhed,  Rigdom 

Og  Sundhed  har  Naturen  skienket  mig. 
Ti  tusind  Slaver  vente  paa  mit  Bud. 
Tre  hundred  skiønne,  blomstrende  Slavinder 
Sig  pynte  for  at  tækkes  mig;  mit  Smiil 
Er  deres  Lykke. 

Skovtrolden. 
Nu  er  det  forbi. 
Nys  var  du  Prinds,  nu  er  du  bleven  Hest. 
Jeg  gider  ikke  hørt  den  Vrøvlen  længer. 
Hvad  vilde  du  vel  sige  til  din  Ganger, 
I  Fald  den  giorde  dig  Ophævelser? 
Du  spored  den,  ei  sandt?  du  brugte  Pidsken? 
Nu  vel!  det  vil  jeg  ogsaa  giøre.     Skynd  dig! 

Agib. 
O,  tunge  Skiebne ! 

Skovtrolden. 

Jeg  er  ikke  tung; 

Jeg  er  kun  Skind  og  Been,  jeg  gamle  Stakkel! 

Om  Natten  sover  du,  til  Sol  staaer  op; 

Jeg  hænger  fast,  og  klemmer  dig  i  Søvne 

For  at  du  ei  skal  løbe  bort.     Naar  Solen 

Har  reist  sig,  reise  vi  os  med;  da  flakkes 

I  Skoven  om  og  knækkes  Kokusnødder, 

Da  smaskes  Druer,  Bær,  og  drikkes  Kilden, 

Vær  du  kun  rolig!  Grib  dig  ikke  an. 

Som  stakkels  Karl,  jeg  havde  sidst:  han  fik 

Blodstyrtning  i  sin  Ivrighed.     Der  hænger 

En  deilig  Nød;  den  maa  du  knække  mig. 

Agib  knækker  ham  Nødden ;  han  spiser  den. 

Agib 

afsides. 
Nys  en  lyksalig  Fyrste,  nu  et  Lastdyr! 

Hvad  Skiebne  ligner  min? 

Lægger  Haanden  paa  sin  Flaske. 

O,  var  det  Gift, 
Som  fyldte  her  din  Indvold,  snart  du  skulde 
Befrie  mig  fra  min  Qval! 

Skovtrolden. 

Hvad  har  dii  der? 
Hvad?  Er  det  Vand,  du  glemmer  i  din  Flaske? 
Din  Nar!  det  kunde  du  langt  bedre  drikke 
Af  Kilden  selv,  langt  mere  friskt  og  køligt. 
Agib 

afsides. 

0  Allah!  Haabet  vaagner  i  min  Siæl! 

1  Flasken  har  jeg  Blod  for  denne  Igle; 

Og  naar  han  ei  kan  suge  meer,  saa  falder 
Han  tung  fra  Kroppen. 

Skovtrolden. 

Nu,  hvad  hvisker  du? 
Agib 

høit. 
Du  spurgte  mig  om,  hvad  jeg  har  i  Flasken? 
Hvis  jeg  det  siger,  vil  du  neppe  troe  mig. 

Skovtrolden. 
Det  skal  du  ikke  sige.     Lad  os  høre! 
Det  er  ei  altid  Menneskene  lyve; 
Imellem  kan  I  ogsaa  slumpe  til 
At  tale  Sandhed. 

Agib. 
Kiender  du,  min  Gubbe! 
En  Talisman? 

Skovtrolden. 
Det  skulde  jeg  vel  troe. 

Agib. 
Nu  vel,  saa  vid:  jeg  har  en  magisk  Saft 
I  denne  Flaske,  som,  naar  den  er  nydt, 
Giør  Hiertet  glad,  og  Siælen  karsk,  og  styrker 
Vor  Villie  selv  til  Alt,  hvad  A anden  attraaer. 

Skovtrolden. 
Det  var  en  kraftig  Talisman;  thi  Villien 
Er  ellers  Noget,  som  selv  ikke  Trolddom 
Saa  let  faaer  Fingre  paa.     Men  jeg  er  ikke 
Saa  taabelig,  som  du  maaskee  formoder. 
Det  er  vel  Gift,  som  du  vil  skienke  mig? 
Drik  selv  først! 

Agib. 
Ja,  det  tør  jeg  nok.     Din  Skaal! 
Drikker. 

Skovtrolden. 
Naa  —  ei  for  meget!  Lad  mig  ogsaa  smage. 

Drikker. 

Agib. 
Saa  meget  som  du  vil! 

Skovtrolden. 

Det  smagte  godt. 
Agib. 


Det  troer  jeg  nok. 


Hvad  er  det? 


Skovtrolden 

drikker  bestandig. 
Ha,  det  er  sødt! 
Agib. 

Skovtrolden. 

Agib. 


Og  stærkt. 


Viin. 

Skovtrolden 

klemmer  ham. 

Nu  lyver  du,  din  Knegt! 
Agib. 
For  Himlens  Skyld!  du  dræber  mig. 

Skovtrolden. 

Vist  ikke! 
Jeg  vil  kun  klemme  Løgnen  dig  af  Livet. 

Agib. 
Jeg  sværger  dig  ved  Allah,  ved  Propheten. 
Skovtrolden 

drukken. 

Flux  siig  mig,  hvad  det  er!  Troer  du,  at  jeg 
Vil  sidde  som  en  Taabe  paa  din  Nakke? 
En  Taabenakke?  troer  du  det,  god  Karl? 
Og  drikke,  uden  Sands  og  uden  Samling, 
Mig  Sands  og  Samling  bort?  Det  er  ei  nok 
At  drikke,  man  maa  vide,  hvad  man  drikker. 

Agib. 
Det  er  ei  krystet  Druesaft!  vi  lade 
Først  Vinen  giære  vel. 

Skovtrolden. 

Først  giære  vel? 
Fy,  hvilket  Svineri!  Det  er  dog  sandt,  hvad 
Min  Kone  siger,  naar  hun  slagter  jer; 
Hun  siger,  at  I  ligne  Sviin  i  Hiertet, 
I  Maven  og  Indvoldene.     Nu  seer  jeg, 
At  hun  har  Ret,  den  gode  Kone!  —  Men 
Det  forekommer  mig,  jeg  bliver  ør 
I  Hov' det!  Jeg  kan  neppe  holde  fast; 
Jeg  bliver  los  i  Benene. 

Agib. 
Saa  hviil 
Dig  lidt  paa  denne  Græstørv! 

Skovtrolden. 

Ganske  rigtig! 
Men  du  maa  ikke  løbe  bort  imens; 
Det  maa  du  sværge  mig, 

Agib. 

Jeg  sværger  det. 
Skovtrolden. 
Hvorved? 

Agib. 
Ved  denne  glæderige  Saft. 
Skovtrolden. 
Ved  denne  Saft?  Ja,  ved  mit  Bukkeskiæg, 
Den  Saft  er  ægte,  den  er  Ære  værd! 
Skal  vi  nu  tage  os  en  lille  Luur? 

Agib. 
Ja,  lad  os  det!  Er  der  ei  meer  i  Flasken? 

Skovtrolden. 
Desværre  nei!  Alt  hvad  jeg  klemmer  den 
Imellem  Hænderne,  saa  knuger  jeg 
Dog  ikke  mere  Saft  af  — 

Hikker. 

den  Citron! 
God  Nat,  min  Søn! 

Agib. 

God  Nat! 

Skovtrolden 

strækker  sig  i  Græsset 

I  Morgen  hænger 

Jeg  fast  mig  om  din  Hals  igien. 

Agib. 

Ja  vist. 

Skovtrolden. 
Saa  gaae  vi  sammen,  og  saa  klemmer  jeg 
Dig  med  min  Bukkefod,  indtil  du  styrter. 

Agib. 
Ja  vist! 

Skovtrolden. 
Saa  slagte  vi  dig. 
Agib. 

Det  var  Ret! 
Skovtrolden. 
Og  spise  reent  dig  —  op. 

Agib. 

Godt!  vel  bekomme! 
Skovtrolden. 
Og  drikke  Viin  — 

Glad. 

Den  maa  du  skaffe  mig! 
Agib. 
Naar  jeg  er  opspiist? 

Skovtrolden 

gaber. 

Ja! 

Agib. 

Skal  ikke  mangle. 
Skovtrolden. 
Nu  ja!  saa  er  da  Alting  vel  besørget; 
Saa  slumrer  jeg  da  sødt  paa  disse  Blade. 
Han  snorker. 

Agib. 
Den  lange  Søvn,  som  Intet  skal  forstyrre. 
Han  giennemborer  ham  med  sit  Spyd. 

Skovtrolden. 
Au!  hvad  er  det?  Der  stikker  mig  en  Bremse. 

Agib. 

Den  Død  er  let,  som  ligner  Bremsestik. 

Trolden  åøer. 

Forløst!  O,  Himmel,  hvilken  Overgang! 

Som  Hagl  til  Solskin  i  en  Foraarsstund. 

Og  hist  jeg  hører  mine  Svendes  Raab. 

Jeg  fatter  ei  min  Redning,  min  Forvandling! 

O,  Allah!  Tak!  Skiønt  daler  alt  din  Sol; 

Jeg  knæler  i  den  røde  Sommeraften 

Ved  Kilden,  som  din  Himmelglands  forgylder; 

Ved  dine  Palmer,  hvis  andægtige  Blade 

Nedbøie  sig  til  Jorden  for  din  Almagt. 

Tak,  evige  Livets  Herre,  for  din  Frelse! 

Han  vasker  sit  Ansigt  og  sine  Hænder  1  Kilden,  og  læser  udenad 
af  Alkoranen : 

>Du  tvivler,  om  en  Gud  nedseer 
Fra  Himlen?  Ha,  saa  see  du  op, 
Og  sku  hans  Skyer,  sku  hans  Regn, 
Hans  Taager  og  hans  stærke  Lyn! 
Blik  til  de  lyse  Hvælvinger! 
Og  hvis  dit  Bryst  ei  frydes  end, 
Og  føler  dybt:  fra  Himlen  seer 
En  naadig  Gud  med  Kiærlighed  — 
Da  stig  paa  det  forvovne  Field, 
Hvor  høit  hans  Ørn  har  Reden  bygt; 
Og  du,  som  tvivler,  arme  Mand! 
Nedstyrt  dig  fra  den  bratte  Klint, 
Og  vord,  hvad  før  du  var,  et  Støv, 
Og  vent  der,  Støv,  til  atter  Gud 
Ved  Dommens  tonende  Basun 
Opvinker  dig.     Thi  bedre  dig. 

Forblive  Støv  og  siælløs  død 

I  Allahs  Verden,  end  en  Aand, 

Og  tvivle  frækt,  om  hist  din  Gud 

Fra  Himlen  seer!*  Han  gaaer. 

Floristane 

kommer  frem  fra  Busken. 
Ha,  stolte  Agib!  redded  du  dig  selv 
Ved  egen  Snildhed,  eget  Mod,  for  meer 
At  vise  mig  de  Fortrin,  jeg  beundrer? 
Ak!  ei  engang  den  smaalige  Triumph, 
At  redde  ham  fra  Trolden.     Floristane! 
Du  svage  Fee!  dit  Hierte  giennemglødes 
Af  Had  og  Ømhed  i  et  Øieblik. 
Ham  dræbe?  nei,  han  er  mig  alt  for  kiær. 
Hvor  sorgløs  er  han,  trodsig  og  forvoven! 
Jeg  elsker  ham,  og  han  fortiener  det. 
Velan,  saa  vil  jeg  haabe  bedre  Dage, 
Og  dog  tilgive  dig,  endskiøndt  du  spotter. 
Han  elsker  Ingen;  det  er  mig  en  Trøst. 
Hvi  skulde  jeg  da  harmes,  hvi  fortvivle? 
Først,  naar  han  mig  forkaster  for  en  Anden  — 
Kom  da,  Skinsyge,  du  Blaalæbede! 
Og  tryl  mig  til  en  Tiger  fra  en  Due. 
Før  dette  skeer,  jeg  taaler,  og  tilgiver. 

Forsvinder. 
Skoytboldeks  Kone  og  Søn  komme. 

Sønnen. 
O,  Moder!  kom  bag  disse  Træ'r, 
Og  see  dog,  hvad  der  bløder  her 
Med  Saaret  i  sit  gamle  Hierte. 
Oehlenschlåger.    V.  5 

Moderen. 
Hvad  Smerte  ligner  Hullas  Smerte? 
Min  gamle  Tumbernunkel  død! 

Sønnen. 
Gid  Vakkelsvands  var  aldrig  fød : 
Min  Fader  maa  i  Græsset  bide! 

HULLA. 

Det,  man  i  Livet  ei  kan  lide, 
Man  dog  i  Døden  tidt  begræder. 

Vakkelsvands. 
Nu  aldrig  meer  han  med  os  æder. 
Nu  aldrig  meer  han  paa  mig  skiender. 

HULLA. 

Og  strækker  sine  lodne  Hænder, 
For  mig  i  Haaret  vredt  at  rive. 

Vakkelsvands. 
O,  gid  endnu  han  var  i  Live! 
Hvem  mon  der  vel  har  dræbt  den  Gamle? 

HuLLA. 

Nu  vil  vi  os  dog  atter  samle. 
Og  kradse  ham  en  Grav  i  Sandet. 

Vakkelsvands. 
Det  var  da  ogsaa  reent  forbandet, 
At  dette  Mord  sig  skulde  hænde. 

HuLLA. 

Tag  du  ham  i  den  ene  Ende, 
Saa  vil  jeg  ham  i  Skiægget  tage. 

Vakkelsvands. 
Saa  endtes  denne  Ædles  Dage! 
Jeg  kan  dig  ei  min  Smerte  dølge. 


Digitized  by  VjjOOQIC 


SKOVTROLDENE.  67 

HULLA. 

Han  skulde  følges  af  et  Følge, 
Som  det  er  Brug  i  store  Stæder. 

Vakkelsvands. 
Med  sorte  Flor  og  Sørgeklæder. 
Men  det  faaer  være  da  det  samme. 

HuLLA. 
Nu  maa  du  sætte  ham  en  Ramme 
Om  Graven  smukt  med  Inscriptioner. 

Vakkelsvands. 
Saa  jordes  alle  Standspersoner. 
>Min  Fader!«  Alt  er  sagt  med  dette! 

HULLA. 

I  Fald  det  kan  dit  Hierte  lette, 

Saa  vid,  min  Søn:  han  var  det  ikke! 

Vakkelsvands. 
O,  lad  mig  dig  din  Pote  slikke 
For  denne  Trøst,  du  ædle  Qvinde ! 

HULLA. 

Velsignet  være  Gubbens  Minde! 
De  grave  ham  ned. 


5* 

Agib.      Slavehandleren. 

Slavehandleren. 
Ja,  ved  mit  Skiæg  og  ved  Prophetens  Grav, 
Det  er  en  Skat,  min  Herre!  ikke  blot 
Hvad  der  saa  ofte  bydes  eder:  Ungdom, 
Lidt  Munterhed,  varmt  Blod  og  Ild,  som  spiller 
I  Øiets  Blik,  og  rosenfarver  Kinden. 
Hun  er  en  sielden  Skiønhed.     Tyve  Aar 
Hun  tæller  alt,  og  kappes  dog  i  Friskhed 
Med  Jomfruen  paa  tretten.     Hun  er  stille, 
Tungsindig  grublende,  som  den,  der  søger 
En  Gienstand  for  sit  Hierte.     Vittig  ei; 
Kold  Spøg  afkøler  ægte  Følelse; 
Men  øm  og  inderlig,  en  kiælen  Due. 
Dog  —  vindes  vil  hun,  ikke  kiøbes.  Herre! 
Og  hvis  du  ikke  rører  hendes  Hierte, 
Omfavner  du  et  Liig,  der  iiskoldt  taaler. 
Hvad  ei  det  kan  forhindre,  uden  Lyst. 
Hun  er  uskyldig  som  en  Hosenknop; 
Og  ingen  Kiøber  fandt  jeg  hende  værd, 
Kun  Machmuds  Søn. 

Agib. 
I  Fald  hun  er  saa  deilig, 
Saa  yndig  og  saa  kiælen,  som  du  siger, 
Saa  kunde  det  vel  hænde  sig,  jeg  blev 
Endnu  forelsket.     Og  jeg  trænger  til  det. 
Den  blotte  Vellyst  ækler  mig  alt  længe; 
Men  i  et  sødt,  et  kiærligt  Sværmeri 
Bestaaer  den  sande  Glæde. 

Slavehandleren. 

Du  har  Ret. 
Saa  kom  at  see! 

Agib. 
Velan;  men  kun  saaledes. 

At  ei  jeg  bliver  seet. 

Slavehandleren. 

Det  kan  du  her 
Bag  dette  Forhæng,  naar  hun  gaaer  forbi. 
Men  hvorfor  skiuler  sig  Prinds  Agib?  Herre, 
Din  Skiønhed  vel  kan  kappes  med  Amines, 
Og  sikkrest  vinder  du,  naar  du  dig  viser. 

Agib. 
I  Fald  hun  vinder  mig,  saa  vil  jeg  seire 
Ved  eget  Værd,  og  ei  ved  dette  Flitter, 
Hvormed  min  Stand  behænger  mig;  som  Agib, 
Og  ei  som  Fyrste. 

Slavehandleren. 

Herre,  jeg  forstaaer  dig. 
Giør,  som  du  vil!  Men  —  hvordan  du  saa  vinder, 
Saa  koster  hun  fem  tusinde  Zechiner. 
Jeg  kan  ei  ringere. 

Agib. 
Nu,  lad  saa  være! 

Hver  har  sin  Lidenskab  i  dette  Liv: 
Jeg  elsker  Skiønheden,  du  elsker  Guldet. 
I  Fald  jeg  finder,  hvad  jeg  søger,  Hussain! 
Saa  skal  du  heller  ikke  smægte  længe. 

Slavehandleren. 
Hun  kommer  med  sin  Pige. 

Agib. 

Bag  Gardinet! 
De  skiule  sig. 
Ahine  med  Hadscha  sin  Pige. 

Hadscha. 
Ak,  hvilket  deiligt,  køligt  Marmorpallads ! 
Blødtstopte  Bolstre  langs  med  alle  Vægge, 
Og  Blomsterurner  i  de  store  Vindver, 
Og  Vandspring  midt  i  Salene!  Og  saae  du 
Den  skiønne  Have?  Sølvsand  laae  i  Gangen, 
Guldløver  blinkte  fra  Terrassens  Græstørv, 
Og  Hyacinth,  Narciss  og  Tulipaner 
Ombæltede  Rabattens  sorte  Muld 
Med  alle  Farver.     Tænk  dig  dog  din  Lykke: 
Her  vil  din  Skiønhed  vinde  Agibs  Hierte! 
Du  vorder  Sultaninde,  naar  den  gamle 
Grusomme  Sultan  døer;  men  Agib  ligner 
Aldeles  ei  sin  Fader.     Skienk  mig  da 
Din  Naade,  som  jeg  eier  nu  dit  Venskab! 

Amine. 
O,  sad  jeg  atter  mat  i  Solens  Hede 
I  Ørken  paa  Kamelens  Ryg,  i  Haab  om 
At  mulig  Døden  med  en  venlig  Feber 
Mig  frelste  fra  min  Qval! 

Hadscha. 

Og  hvilken  Qval? 

Giør  det  dig  ondt,  at  skilles  fra  Forældre, 
Som  kunde  sælge  dig  for  Guld? 
Amine. 

Min  Fader 
Var  fattig,  og  den  falske  Forestilling 
Om  hans  Amines  Skiebne  maa  undskylde 
Det  haarde  Skridt. 

Hadscha. 

Han  havde  Ret  i  Grunden! 
Han  vidste  vel,  din  Skiønhed  vilde  skaffe 
Dig  en  anseelig,  en  holden  Elsker, 
Som  kunde  skienke  dig,  hvad  Hiertet  ønsker. 

Amine. 
Hvad  Hiertet  ønsker!  Ønsker  Hiertet  det. 
Som  faaes  for  Guld? 

Hadscha. 
O  ja!  mit  i  det  mindste 
Har  ofte  ønsket  det.     Men  ak,  desværre. 
Det  blev  ved  Ønsket! 

Amine. 

Du  forstaaer  mig  ei. 
Hadscha. 
Du  elsker  ei;  du  Ingen  har  forladt, 
Som  var  dit  Hierte  kiær. 

Amine. 

Min  lille  Lolo, 
Min  Koreb  og  min  Sara!  O,  hvor  længes 
Jeg  efter  eder! 

Hadscha. 
Naar  du  er  Fyrstinde, 
Kan  du  jo  sende  Bud  at  hente  dem. 
Nu  er  de  lykkelige,  uden  Armod. 

Amine. 
Jeg  veed  dog,  Fader,  det  fortryder  dig! 

Hadscha. 
Ak,  klynk  dog  ikke  mere  nu!  Hvis  Prindsen 
Nu  kiøber  dig?  Man  siger,  han  er  skiøn. 

Amine. 
Jeg  elske  den  Vellystige,  som  strækker 
Sin  Attraa  til  Utallige?  Nei,  aldrig! 

Hadscha. 
Hvad?  du  vil  elskes  ene? 

Amine. 

Er  den  Fordring 
Ubillig?  Hierte,  tænker  jeg,  for  Hierte. 

Hadscha. 
Du  taler  altid  kun  om  Hierte.     Hiertet 
Er  skiult,  usynligt;  det,  som  dækker  Hiertet, 
Er  meer  tillokkende.     Din  skiønne  Barm 
Vil  røre  Prjndsen  mere,  tænker  jeg. 
End  dine  Suk  og  dine  Følsomheder. 

Amine. 
Du  krænker,  du  fornærmer  mig. 
Hadscha. 

Det  vilde 
Jeg  nødig.     Men  tillad  mig  det,  Amine! 
Du  er  for  stor  til  end  at  være  Barn. 

Amine. 
Til  barnlig  Uskyld  Ingen  er  for  stor. 

Hadscha. 
Du  bedre  tale  kan  din  Sag,  end  jeg; 
Dog  veed  jeg  ligefuldt,  at  jeg  har  Ret. 
Amine 

smilende. 
Der  seer  du,  du  har  ogsaa  Følelse, 

Om  ikke  just  for  Kiærlighed,  saa  dog 
For  Egenkiærlighed. 

Hadscha. 

Der  kommer  Nogen. 
Vor  Herre,  Slavehandleren. 

Slavehandleren 

kommer. 

Amine ! 

Bered  dig  paa  at  lyde  nu,  mit  Barn, 

Dit  nye  Herskab!  Du  er  solgt. 

Hadscha 

hurtig. 

Til  Prindsen? 

Slavehandleren. 
Den,  hun  har  vraget,  vrager  ogsaa  hende. 
Han  skienker  hende  til  sin  gamle  Gartner, 
Til  Mesrun,  som  har  længe  ønsket  sig 
En  flittig  Pige  til  sin  Rosenhauge, 
Ei  langt  fra  Staden. 

Amine 

glad. 
O,  jeg  aander  atter! 

Slavehandleren  . 

Lev  vel,  Amine!  Tak  for  godt  Bekiendtskab ! 

Der  kommer  Oldingen,  dit  nye  Herskab. 

Mesrun 

kommer. 

Er  dette  min  Slavinde? 

Slavehandleren.  • 

Ja,  min  Herre! 
Og  hun  forstaaer  at  vande  Tulipaner, 
At  lægge  Svibler,  binde  Rosenkrandse, 
At  jfiske,  snart  med  Net,  og  snart  med  Angel ; 
Det  staaer  jeg  inde  for. 

Mesrun 

venlig. 

Hvad  tykkes  dig, 
Mit  Barn!  vel  om  at  tiene  mig? 
Amine. 

O,  herligt! 
Mesrun. 
Men  —  dine  Liliehænder,  de  vil  brunes 
I  Solen.     Det  er  Skade;  thi  jeg  finder 
Uagtet  de  halvfierdsindstyve  Aar 
Dem  meget  smukke. 

Amine. 
O,  et  ringe  Tab! 
Jeg  underkaster  gierne  mig  dit  Herskab, 
Ærværdige  Herre!  og  jeg  takker  Allah, 
Som  skienkte  mig  til  dig. 

Mesrun 

om  Hadscha. 

Og  denne  Pige? 
Slavehandleren. 
Hun  løber  med  i  Kiøbet.     Ei  jeg  nænner 
At  skille  hende  fra  sit  gamle  Herskab. 
Hun  tiene  kan  Amine  til  Opvartning. 
Farvel,  mit  smukke,  og  mit  stygge  Barn!      Hangaær. 

Hadscha. 
»Mit  stygge  Barn!«  og  »med  i  Kiøbet!«  ha, 
Jeg  kunde  ærgre  mig,  hvis  ikke  alt 
Mit  Bryst  var  hærdet  mod  al  slig  Foragt. 
Dog  glæder  mig  at  blive  hos  Amine, 
Og  J6g  skal  tiene  dig  saa  tro,  som  hun. 

Mesrun. 
Saa  kom  da,  begge  mine  Gartnerpiger !  De  gaæ. 

triner  henrykt  frem  Ara  Gardinet. 
Omtryl  mig,  Elskov!  skab  min  Fyrstekrone 
Nu  om  til  Hyrdehat,  mit  Sværd  til  Stav, 
Og  lær  mig  hist  at  vogte  hvide  Lam 
I  Stedet  for  de  vilde  Saracener! 
Den  skiønne  Piges  Blik  har  rørt  mit  Bryst, 
Og  ubevidst,  i  Magten  af  sin  Ynde, 
Har  hun  beseiret  Agib.     Muhamed! 
Du,  som  i  Himlen  skienker  Helten  Huris, 
Skienk  mig  Amine!  lær  mig  vinde  hende 
Ved  egne  Fortrin,  ved  Elskværdighed! 
Lær  mig  ved  Toner  nu  paa  Fløiten  sødt 
At  smelte  hendes  Hierte!  Skov  og  Mark 
Skal  skue  mig  forelsket  bleg.     Og  vinder 
Jeg  ikke  det,  som  nu  jeg  høiest  skatter, 
Saa  tag  mit  Kongedom,  tag  selv  mit  Liv! 

Hadscha  og  Amikb  i  Løvhytten. 

Hadscha. 
Siig  mig  ærligt  nu,  Amine! 
Om  du  i  den  eensomgrønne 
Løvsal  finder  dig  fornøiet 
Mellem  lutter  TræV  og  Buske. 
Fylder  Længsel  ei  dit  Bryst? 

Amine. 
Jo,  jeg  længes  efter  Lolo, 
Efter  tangklædt  Fiskerhytte, 


Han  gaaer 

Bølgens  Rislen,  Aftentaagen, 
Ak,  hvis  kolde  Skumring  bragte 
Faderen  til  Datterbryst! 

Hadscha. 
Det  er  en  barnagtig  Længsel, 
Altid  kan  ei  leges  hiemme, 
Armod  glemmes  snart  for  Velstand. 
Men  at  Gubben  blev  din  Herre, 
Det  bedrøver  dig  med  Ret. 

Amine. 
Derfor  skulde  jeg  bedrøves? 
Kiære  Barn,  hvor  utaknemligt! 
Har  et  venligt  Held  mig  ikke 
Reddet  fra  Fortvivlelsen? 

Hadscha. 
Dersom  Æblet  kunde  tale, 
Naar  det  skrumpes  ind  og  rynkes, 
Troer  du  vel,  det  takked  Allah, 
Blot  fordi  det  ei  var  nydt? 

Amine. 
Her  er  Paradisets  Have. 
Gubben  i  sin  brune  Kiortel 
Ligner  Herren,  som  besøgte 
Adam,  hvergang  Dagen  køltes. 
Her  mig  voxer  Livets  Træ. 

Hadscha. 
Hvad  er  Livet  uden  Kundskab? 
Hvad  var  Adam  uden  Eva? 
Hvad  er  nu  i  Edens  Have 
Atter  Eva  uden  ham? 
Amine. 
Slange,  Slange!  skal  du  stedse 

Læspe  fristende  fra  Løvet? 
Snoe  i  falske  Sølverbugter 
Halen  om  hvert  helligt  Træ? 

Hadscha. 
Sværmeri!  og  skal  du  altid 
Med  din  Taagedunst  beruse, 
Meer  end  Druesaftens  Nectar, 
Hvert  et  uerfarent  Bryst? 


Agib  som  Hyrde  ved  Dammen.    Amiots. 

Agib. 
Maa  en  fremmed  Svend,  hvis  Hytte 
Staaer  i  denne  Hyttes  Nærhed, 
Der  er  Hyrde,  skiønne  Pige! 
Som  din  gamle  Pleiefader, 
Og  der  elsker  ham  som  Søn  -^ 
Maa  han  hilse  dig  som  Søster? 
Hielpe  dig  paa  Dammens  Bredde 
Med  at  fylde  dine  blanke 
Kander  med  det  klare  Vand? 

Amine. 
Ven!  hvad  hedder  du? 

Agib. 

Mit  Navn  er 
Agib,  som  vor  unge  Fyrstes; 
Jeg  er  opkaldt  efter  ham. 

Amine. 
Nu,  saa  vær  os  ret  velkommen! 
Meget  har  vor  gamle  Fader 
Talt  om  dig,  og  lutter  godt. 


Digitized  by  VjjOOQIC 


78 


fiskeben. 

Agib. 

Dine  hvide  Hænder  lide, 

Naar  du  gaaer  i  Solens  Hede; 

Vil  du  ei  forsmaae  de  Handsker, 

Jeg  har  kiøbt  i  Nabobyen 

Paa  den  sidste  Markedsdag? 

Amine. 

Tak  som  byder!  du  er  artig. 

Troer  du  vel,  de  Handsker  passe? 

De  er  mig  vist  alt  for  smaae. 
Hun  trækker  dem  paa. 

Ageb. 
Og  dog  snoe  de  sig  saa  smidigt 
Om  din  Haand  og  dine  Fingre, 
Som  den  tynde,  silkebløde 
Hud  om  Slangens  trinde  Krop. 

Amine. 
Men  hvad  har  du  der  i  Haanden? 

Agib. 
Jeg  har  lært  at  flette  Kur\^e, 
Grønne  Vidier,  gule  Straae. 
Denne  Hat  med  breden  Skygge, 
Skraatbefæstet  paa  din  Fletning, 
Vilde  klæde  dig  saa  yndigt, 
Vilde  skierme  dig  for  Sol. 

AMnnE. 
Agib,  du  er  alt  for  artig! 
Den,  som  gav,  vil  atter  gives. 
Jeg  har  Intet  dig  at  byde, 
Uden  denne  Blomsterkrands. 

Agib. 
Jeg  har  seet  en  Fyrstekrone, 

Rigt  besat  med  Diamanter, 
Med  Rubiner  og  Smaragder, 
Som  jeg  bytted  ei  for  den. 

Amine. 
Det  er  Tid  at  vande  Bedet; 
Solen  daler  alt  bag  Fieldet. 
Du  har  fyldt  mig  begge  Kander, 
Kan  du  ogsaa  bære  to? 

Ageb. 
Aaget  svæver  paa  min  Skulder, 
Let  er  Vandet  saa  at  drage. 
Kiærlighed  kan  flytte  Bierge, 
Naar  den  gaaer  i  Skiønheds  Aag. 

Amine  med  Hadscha  i  Mesiuns  Hytte. 

Hadscha. 
Hvorfor  sidder  du  veemodig. 
Støtter  Haanden  taus  til  Kinden? 
Snart  din  Pleiefader  kommer. 
Og  du  har  ham  jo  saa  kiær. 

Amine. 
Saare  kiær,  den  gode  Fader ! 

Hadscha. 
Aftenbordet  venter  dækket: 
Melk  og  Brød  og  Kiød   og  Frugter, 
Alle  Aarets  gode  Ting. 
Tænker  du  paa  Fiskerhytten? 

Amine. 
Nei  —  desværre! 

Hadscha. 

Hvi  desværre? 
Paa  din  Lolo? 

Amine. 

Heller  ikke. 
Hadscha. 
Nu,  hvad  tænker  du  da  paa? 

Amine. 
Hvorfor  har  til  Tre  du  dækket? 

Hadscha. 
Nu,  for  dig,  for  Mesrun  —  Agib. 

Amine. 
Agib  kommer  ei  i  Aften. 

Hadscha. 
Ei!  hvorfor? 

Amine 

sukker. 

Jeg  veed  det  ikke! 
Hadscha 

smilende. 

Stakkels  Barn!  du  veed  det  ei? 
Det  var  Skade.     Nu,  saa  veed  jeg 
Noget,  som  jeg  før  ei  vidste. 

Amine. 
Hvorfor  smiler  du?  hvad  veed  du? 

Hadscha. 
Hvorfor  du  er  sorrigfuld. 


KRATSKOVEN  UDEN  FOR  HAUGEN. 

Amine 

paa  en  Græsbænk. 
Naturen  er  saa  smuk!  Det  Saftiggrønne 
Mig  lokker  i  sit  skyggedunkle  Skiød. 

Mig  synes,  aldrig  jeg  har  følt  det  Skiønne 
Saa  stærkt,  som  nu.     Min  Phantasie  var  død. 
Nu  er  den  vaagnet,  som  en  Fugl,  der  skuer 
Ud  af  sin  Skal,  sit  Æg,  hvor  den  var  lagt; 
Den  fryder  sig  ved  Himlens  lyse  Pragt, 
Og  flagrer  til  de  søde  Purpurdruer. 

Varmt  følte  jeg  tilforn  kun  for  det  Gode, 
For  de  Uskyldige,  de  kiære  Smaae; 
Jeg  var  saa  rolig  og  saa  glad  til  Mode, 
Hvergang  om  Aftnen  jeg  min  Fader  saae. 
Men  seer  jeg  Agib  nu  ved  Aftentide, 
Da  blusser  høit  i  Kinden  mig  mit  Blod. 
Jeg  veed  jo  ei  engang,  om  han  er  god; 

At  han  er  smuk  — 

Sukker. 

det  fik  jeg  vel  at  vide! 

Her  vil  jeg  slumre  nu,  her  vil  jeg  drømme 

Om  den,  som  vaagen  jeg  i  Drømme  seer. 

Om  ham,  som  aldrig  jeg  forglemmer  meer. 

Og  sødt  i  Taarer  skal  mit  Øie  svømme. 

Til  Ly  for  Solen  tiener  denne  Stamme, 

Som  skygger  med  sit  brede  Palmehang. 

Indlul  dit  Barn  nu  med  din  Vuggesang, 

O,  gamle  Bæk!  du  Alnaturens  Amme! 
Hun  sover. 

Flohistane 

kommer  frem. 
Skælbedækte  Brilleslange, 
Kom  kun  frem,  vær  ikke  bange! 
Vov  dig  til  den  hvide  Fod, 
Gyd  din  Gift  i  hendes  Blod; 
Oehlenscblfigei.    Y.  6 

Men  ei  før  du  angst  fornemmer, 

At  den  spæde  Fod  dig  klemmer. 

Kom,  forlad  din  Redes  Æg, 

Vind  dig  om  den  trinde  Læg, 

Om  det  smalle  Been,  lad  kiælen 

Bugen  snige  sig  om  Hælen! 

Hviil  dit  Hoved  blødt  med  List 

Paa  den  høie,  runde  Vrist, 

At  din  Braad  med  Lethed  saarer 

Een  af  disse  blegblaae  Aarer!  Hungaaer. 

Brilleslangen 

sniger  sig  langsomt  giennem  Græsset  hen  til  Amine. 
Denne  glatte,  silkebløde 
Pude  vil  jeg  slumre  paa. 
Her  kan  jeg  mig  ikke  støde. 
Jeg  vil  mine  Bugter  slaae 
Om  det  Fyldige,  det  Runde, 
Fiint  som  Kiød,  og  hvidt  som  Steen. 
Her  om  denne  skiønne  Green 
Vil  jeg  vikle  mig  —  og  blunde. 
Den  vikler  sig  om  Amines  Been,  og  sover. 

Agib 

kommer. 
Der  slumrer  hun,  saa  sødt  som  en  Gudinde! 
Tak,  Zephyr!  o,  hvor  himmelsk  du  husvaler 
Mit  Øie,  mens  du  svaler  min  Amine. 
Ha,  skiønne  Syn!  Undsaae  du  dig,  Amine! 
Ved  det  at  vise,  som  giør  Skaberen 
Den  største  Ære?  Hvilke  Mesterstykker 
Af  Billedkunst!  Hun  smiler!  ja,  ved  Allah!  — 
En  Taare  perler  fra  det  lukte  Øie. 

Ak,  ængstes  hun  i  Drømme?  Men  man  smiler 
Ei,  naar  man  ængstes.     Ak,  hvad  drømmer  hun? 
Hvor  meget  gav  jeg  til  at  vide  nu 
Din  Drøm,  Amine! 

Han  opdager  SlangeD. 
Hellige  Prophet! 
En  Brilleslange  vikler  sig  i  Bugter 
Om  hendes  Fod!  Den  sover,  skiøndt  den  gloer 
Med  aabne  Øine.     O,  min  elskte  Skat! 
Ulykkelige  Agib!  Arme  Pige! 
Amine 

vaagner. 
Hvad  køler  mig  og  trykker  mig  saa  blødt 
Det  venstre  Been? 

Agib. 
For  Himlens  Skyld,  Amine, 
Rør  —  rør  dig  ei! 

Amine. 

Hvorfor? 

Agib. 

En  Brilleslange! 
Amine  seer  den,  og  falder  i  Aitaiagt 

Agib. 
Nu  Alting  vundet,  eller  Alting  tabt! 
Han  griber  Brilleslangen  tæt  omkring  Hovedet,  og  vrister  den  fra 

Amines  Been;  den  sprætter,  og  hvisler  med  Braadden. 
Vel  grebet,  ved  Prophetens  Magt! 

Han  holder  den  høit  i  Yeiret. 

Ja,  hvisl 
Du  kun,  du  fæle,  skælbedækte  Snog! 
Slet  saae  du  dengang  Faren  i  din  Brille. 
Hvi  bærer  du  den  ogsaa  dumt  paa  Ryggen? 

Slangen  hvisler,  og  snoer  sin  Hale  omkring  hans  Arm. 

6* 

Jeg  skiælver.     Eddersaften  flyder  ned. 
Men  den  kun  skade  kan,  hvor  der  er  Saar; 

Min  Hud  er  heel. 

Han  gaaer  hen  til  et  Træ  med  en  stor  Svamp  paa  Barken. 
Her  er  et  Kiød,  som  suger 
Din  Edder  uden  Frygt.     Øv  der  din  Harme! 
Han  holder  Slangens  Hoved  Ul  Svampen ;  den  bider  sig  arrig  dybt 
og  fast  ind  deri.    I  det  samme  river  Agib  en  Dolk  af  sin  Bann 
med  den  venstre  Haand,  oe:  skærer  Hovedet  af  Slangen,  som  bider 

endnu,  og  bliver  siddende  i  Svampen. 
Ha,  Seier!  Seier! 

Han  kaster  Sl^ingekroppen  bort,  og  toer  forsigtig  sine  Hænder  og 
Arme  i  Bækken. 

Amine 

kommer  til  sig  selv  igien. 

Red  mig,  gode  Allah! 

Agib. 
Amine!  du  er  reddet. 

Amine. 

Agib!  Agib! 
Hvor  er  den  fæle  Morder?  Har  den  stukket, 
Saa  maa  jeg  døe.     Forlad  mig,  elskte  Ven! 
Thi  jeg  forgifter  dig. 

Agib 

kiærUg. 

Ja,  min  Amine! 
Du  har  forgiftet  mig  med  Elskovs  søde, 
Ulægelige  Gift.     Men  Brilleslangen 
Er  dræbt;  jeg  vristed  den  fra  dine  Fødder, 
Jeg  greb  den  høit  om  Nakken,  saa  det  blev  den 
Umuligt  at  fordærve  mig.     Nu  stikker 
Dens  Tand  i  Svampen  der,  og  hisset  sprætter 
Den  skiønne  Krop  i  Græsset  med  sin  Brille. 

Aminb 

omfavner  ham. 
O,  min  Befrier! 

Agib. 
Lykkelige  Fare! 
Nu  vikles  Agib  ind  af  andre  Slanger. 
O,  søde  Favnetag! 

Aminb. 
Jeg  elsker  dig! 
Og^u? 

Agib. 
O,  lad  mig  slutte  mine  Læber 
Til  dine,  du  Huldsaligste!  Her  tier 
Det  matte  Ord;  her  tale  Suk  og  Taarer, 
Og  søde  Kys,  og  Øiets  stille  Blik. 


Floristane 

i  Luften,  svæver  fortvivlet  frem  og  tilbage  i  lange  Flor  mellem 

Skyerne,  som  støvregne,  medens  det  glimter  af  og  til  med 

svage  Lyn. 

Nu  forsvinder  af  mit  Hierte  Kiærlighedens  sidste  Gnist. 
Anden  Gang  den  tappre  Frække  spotter  Floristanes  List. 
Slyng,  du  røde  Lyn,  fra  Skyens  sorte  Hal  din  Slange- 
bugt, 
Dræb   ham,    før  han   henrykt   nyder  sine   Længslers 

søde  Frugt! 
Nei  dog.  Lyn  med  Svoveltakker,   dræb  ham   ei,   for- 
skræk ham  kun! 
Endnu  ei  skal  Helten  bløde ;  bedre  kommer  Hevnens 

Stund. 
Ei  i  sin  Amines  Arme  IBnder  han  en  salig  Død, 
Synker  ei  med  kiælen  Vellyst  i  den  Trøstesløses  Skiød. 

Hun   skal  spotte  sin  Tilbeder,   han  skal  lære,  dækt 

med  Skam, 

Hvad  det  er,  at  elske  haabløs  den,  som  kun  foragter 

ham. 

Nu  afsted  til  hine  dunkle  Huler,  hvor  ei  Solens  Skin 

Straaler  hen,  og  rosenfarver  Fieldepigens  hvide  Kind ! 

Nu  til  hine  mørke  Kløfter,  hvor  en  rædsom  Skaber- 

kr^ 

Fylder  Sumpens  store  Bregner  med  en  magisk  Trylle- 

saft! 

Der  vil  jeg  et  Bæger  kryste  fuldt  af  slig  en  Elskovs- 
drik, 

Som   kan  Hiertets  Ild   forstyrre,    som   forvilder  Øiets 

Blik. 

Elske  skal  hun  ham  med  Ømhed,  for  med  mere  piin- 

lig  Magt 

Ret  hans  Barm  at  sønderslide,    naar  hun  viser  ham 

Foragt. 

Fort,   I  sorte   Nattens   Ugler,    kiører   mig  til  Mørkets 

Huus! 

Følger  med,  I  Basilisker,  store  Myg,  ogFlaggermuus! 

Hun  forsvinder. 


EN  SKIØN  LØVHYTTE 

udpyutet  med  alle  Slags  Blomster.    I  Hytten  et  lille  Bord,  ved 
hvilket  Agib  og  Amine  som  Brudepar  sidde  med  Mesbun.  Had- 
soHA  varter  op.    Uden  for  Hytten  en  landlig  Musik  af  Skalmeier 
og  Fløiter. 

Agib. 
Fyld   nu   den   blanke   Pocal,    min   sølvgraa,   værdige 

Fader! 
Asiens  ædleste  Viin  flyde  til  Hyrdernes  Fest! 

Mesbun. 
Rig  er  Hyrden,   som   nøisom  sin  Melk  fortynder  ved 

Kilden ; 
Men  for  Fyrsterne  kun  voxer  den  kostbare  Drik. 

Agib. 
Asiens  Land  er  rigt  paa  Viindruranker,  og  Hyrden 
Finder  dem  tidt,  naar  hans  Hiord  græsser  paa  skraa- 

lige  Bierg. 
Mesrun. 
Vel!    og    paa  Bryllupsdagen    maa  Hyrden    ligne    sin 

Fyrste. 
Fyrsten  er  dog  paa  sit  Slot  ei  saa  lyksalig,  som  han. 

Agib. 
Ægte  Perler  man  ei  i  utallige  Muslinger  finder; 
Ei  i  vor  Sultans  Serail  findes  en  Skiønhed,  som  min. 

Mesrun. 
Hvorfor  stirrer  du  hen  sa^  taust,  Amine?  Hvi  farves 
Meer    end    sædvanlig    i  Dag    ofte    med    Purpur    din 

Kind? 
Agib. 
Purpur  er  Dronningens  Dragt;   men  ei  med  saa  dei- 

ligt  et  Purpur 
Pryder  sig  Rosernes  Blad  hist,  som  din  hullede  Kind. 
Amine 

smilende. 
Kiender  du  Tidslens  Blomst,  min  Ven !  med  den  glø- 

gende  Krone? 
Smiger  kalder  man  den;  Ukrudt  i  Grunden  den  er. 

Agib. 
Hvoraf  kommer  det  vel,  min  sølvgraa  Fader !  at  Pigen 
Gierne  smaadriller  sin  Ven,    misforstaaer   ham    med 

Flid? 

Mesbun. 
Huld  Forskiellighed,  Søn!  er  Elskovs  evige  Næring; 
Hvad  der  er  Enigt  og  Eet,  kiedes,  og  længes  ei  meer, 

Amine. 
Taler,  min  Fader  I  du  sandt,  o,  saa  maatte  jeg  ængst- 

lig  begræde 
Denne  Stund,   som   maaskee  vorder  min  Kiærligheds 

Grav. 
Agib. 
Taarer  fylde  dit  Blik,  høit  stiger  den  sneehvide  Barm 

dig. 
Saared  vort  venlige  Spøg,  Elskte!  dit  kiærlige  Bryst? 

Amine. 
Tilgiv,  Agib!  jeg  veed,  du  elsker  tro  din  Amine; 
Men  min  alvorlige  Siæl  deler  din  Munterhed  ei. 

Mesrun. 
Heisa!    lystig,   mit  Barn!    Snart  vexler  Spøgen  med 

Alvor; 
Men  i  den  speidende  Sværm  passer  sig  Munterhed  kun. 

Agib. 
Nu  en  godlidende  Sang  til  vor  Skaal  for  Kiærligheds 

Almagt, 
Høit   ved    Skalmeiernes    Lyd    istemmer.    Hyrder,  en 

Sang! 

HYRDERNES  SANG  UDEN  FOR  HYTTEN. 

Solens  Ghor. 
Solen  skinner  skiøn  og  stolt: 
Bort,  du  hvide  Maane! 
Kun  dit  Lys  er  mat  og  koldt. 
Dine  Straaler  blaane. 

Bort  kun  med  din  Stiemehær, 
Med  de  dunkle  Skygger! 
Den,  som  ret  har  Kraften  kiær, 
Kun  i  Solen  bygger. 

Maanens  Chor. 
Maanen  spreder  venlig,  mat 
Ud  sit  blege  Lagen. 
Qvæger  ei  den  stille  Nat 
Kølende  paa  Dagen? 
Bort,  du  alt  for  stærke  Sol, 
Med  din  hede  Tørke! 
Nattergal  og  Natviol 
Fryde  kun  i  Mørke. 

Solens  Ghor. 
Jeg  er  Livet;  Alt  fremstaaer 
Ved  min  rige  Kilde. 
Var  der  Høst,  og  var  der  Vaar, 
Hvis  jeg  ikke  vilde? 
Manden  skienker  jeg  sit  Mod, 
Skiønhed  ungen  Pige. 
Ild  og  Jord  og  Luft  og  Blod 
Høre  til  mit  Rige. 

Maanens  Chor. 
Nu,  saa  hersk  den  hele  Dag; 
Fryd  dig  over  Skatten! 
Lyse  vil  jeg  med  Behag 
Venligt  kun  om  Natten. 

Uden  dig  maa  Alting  døe, 
Alt  du  lader  funkle; 
Men  kun  modne,  stille  Frø 
Spirer  i  det  Dunkle. 

Alting  har  sin  Tid,  sit  Sted, 
Hvor  det  Nytte  stifter: 
Natten  er  for  Kiærlighed, 
Dagen  for  Bedrifter! 
Selv  om  Dagen  hviles  maa, 
Mat  giør  dine  Pile; 
Men  hvor  Nattergale  slaae. 
Trænges  ei  til  Hvile. 

Begge  Chore. 
Nu,  saa  vil  i  Enighed 
Froe  vi  vandre  sammen, 
Stige  jævnligt  op  og  ned, 
Straalende  til  Gammen. 
Solen  nu  gaaer  til  en  Ro, 
Som  ei  Bruden  finder; 
Seer  i  Morgen  dobbelt  fro 
Hendes  røde  Kinder. 

Agib 
betragter  Amine,  som  er  slumret  ind  i  hans  Arme. 
Hun  slumrer  sødt  og  venligt,  som  en  Engel. 
Til  Bægret  nipped  kun  den  elskte  Mø; 
Men  listigt  har  den  høie  Valmustængel 
Fortryllet  Vinens  Draabe  med  sit  Frø. 
Nu  flux  afsted!  den  lette  Karm  skal  bære 

Sin  lette  Byrde,  som  sin  Fee  en  Sky. 

Vi  alle  maae  i  Hovedstaden  være, 

Før  Dagens  Roser  aabne  sig  paa  ny. 

En  gylden  Sopha  der  med  Fløilsgardiner, 

Grøn  som  en  Græsbænk,  skal  hun  hvile  paa. 

Løvhytten  af  Smaragder  og  Rubiner 

Skal  over  hendes  Seng  sin  Hvælving  slaae. 

For  Hyrdesang  skal  Sangerchoret  tone. 

Meer  Kunst  —  ak,  muligt  mindre  Tidsfordriv! 

Den  friske  Krands  forvandles  til  en  Krone, 

Og  Dalens  Mø  til  Agibs  Ægteviv. 

Han  stirrer  hen  for  sig,  og  siger  anelsesfuld: 
I  Kiærlighed  og  Uskyld  vi  forenes, 
Dog  gaaer  en  Gysen  giennem  mine  Been. 
Mig  tykkes,  at  det  muntre  Liv  forstenes 
Nu,  Blomsten  vorder  til  en  Ædelsteen. 
O,  stolte  Fyrstekrone,  tunge  Byrde! 
Dig  skal  jeg  kiøbe  for  en  skiøn  Natur? 
Ret  føle  Kiærlighed  kan  kun  en  Hyrde, 
Slet  Nattergalen  synger  i  sit  Buur. 
Men,  Agib,  Mod!  hiin  Grund  er  ikke  gyldig; 
Du  vandt  din  Mø  ved  Ømhed,  ei  ved  Baand. 
Din  Siæl  er  reen,  din  Elskov  er  uskyldig  — 
Men,  ak  —  din  Glæde  —  staaer  i  Skiebnens  Haand ! 

KLIPPEHAL  I  SKOVEN. 

Kløkken.   Et  Kar  staaer  paa  nden.    Blomsterduske  ligge  rundt 
omkring. 

Floristane 

laver  en  Elskovsdrik.    Hun  kommer  Urter  i  Karret 

Først  Rosen,  hiin  røde, 
Som  Kinderne  gløde, 
Som  Læbernes  Ild. 
Dens  Duft  skal  forvirre. 
Og  stivt  skal  hun  stirre, 
Saa  drømmende  vild; 
Og  snart  skal  den  sætte 
Ved  sørgeligt  Sind 
Sit  Blegviolette 
Paa  Drømmerskens  Kind. 

Torne  nu  og  tørre  Tidsler 
Blande  sig  med  Blomstens  Dusk! 
Hist,  jeg  hører,  Slangen  hvisler 
Udenfor  i  grønne  Busk. 

Kom  herind,  du  sorte  Snog, 
Du,  som  sniger  dig  saa  klog! 
Du  din  Edder  mig  forunde; 
Sno  dig  fra  de  dunkle  Lunde! 

Her  Slangen  jeg  hænger 

I  Skorstenen  op; 

En  Vædske  sig  trænger 

Af  ængstlige  Krop. 

Dens  Saft  har  sig  blandet 

Med  Blomster  og  Siv, 

Og  ypper  i  Vandet 

En  giærende  Kiv. 

Naar  hun  nu  sin  Morian  møder. 
Hyllet  i  en  Taagedamp- 
Hendes  arme  Hierte  bløder 
Snart  i  heftig  Elskovskamp. 
Uden  ham  er  Dagen  mørk. 
Paradiset  kun  en  Ørk; 
Men  med  ham  hun  selv  paa  Heden 
Føler  sig  som  i  et  Eden. 

Nu  Valmuen  skienke 
Sit  melede  Frø! 
Ei  meer  hun  skal  tænke, 
Forstanden  skal  døe; 
Kun  Hiertet  skal  banke, 
Hvor  Følelsen  boer. 
Og  al  hendes  Tanke 
Er  kun  hendes  Mor. 

Agib  skal  hun  plat  foragte, 
Glemme  Kiærlighed  og  Tro; 
Hiin  hun  kun  skal  eftertragte 
Dybt  i  Skovens  dunkle  Bo. 
Fyrsten,  bleg  af  Graad  og  Suk, 
Finder  hun  ei  længer  smuk; 
Moren  skal  hun  kiælen  trykke, 
Som  Naturens  Mesterstykke. 

Blusser,  I  Flammer!  og  brænder,  I  Luer! 
Rødt  under  Hvælvingens  sortnede  Buer, 
Damper  af  Bladet  den  kraftige  Duft, 
Giver  mit  Had,  mine  Følelser  Luft! 
Saa  har  det  blusset  dybt  i  mit  Hierte, 
Kold  den  Forvovne  spotted  min  Smerte. 
Luttre  dig.  Kraft,  i  den  flammende  Glød! 
Urterne  virke!  Hevnen  er  sød! 

Vakkblsvands 

stikker  nysgierrig  Hovedet  ind  i  Hulen,  og  griner 
Kom,  Moder!  her  i  denne  Stue, 
Og  see,  hvad  Feen,  vores  Frue, 
I  Potten  har  af  Blomster  lavet. 

Floristane 

stirrer  i  Karret 
Det  koger  bølgende,  som  Havet, 
Og  som  mit  Bryst  af  Hevnens  Glæde. 

Vakkelsvands. 
Tillader  du  os  ind  at  træde? 

HULLA 
følger  sin  Søn,  og  neier. 
Tilgiv  min  Søn,  den  Næsevise! 

Vakkelsvands. 
Du  laver  vist  en  deilig  Spise. 
Hvo  lidt  af  den  dog  turde  smage! 

Floristane. 
En  Skeefuld  maa  du  gierne  tage; 
Saa  vil  du  lære,  smukt  at  siunge. 

Vakkelsvands. 
Au  au!  der  brændte  jeg  min  Tunge. 

Floristane. 
Du  skulde  pustet  lidt  paa  Skeen. 

HULLA. 

Min  Søn!  giør,  hvad  dig  siger  Feen. 
Vakkelsvands 

henrykt. 
O,  Himmel!  hvad  er  det?  mit  Hierte  brænder, 
Mit  Øie  funkler,  som  den  store  Stierne, 
En  Taage  lægger  sig  omkring  min  Hierne, 
Jeg  føler  Noget,  som  jeg  ikke  kiender. 

O,  Frue!  lad  mig  kysse  dine  Hænder! 

De  er  saa  hvide  som  en  Nøddekiærne. 

Din  Barm,  din  Mund  jeg  kyssed  ogsaa  gierne! 

Hvor  Silken  snoer  sig  om  de  trinde  Lænder! 

O,  Allah!  Skade  dog,  jeg  er  saa  hæslig. 
Langøret,  haaret,  svandset  og  saa  græs*lig! 
Maaskee  jeg  ellers  dog  dit  Hierte  rørte. 

Maaskee  min  Læbe  smigrende  forførte 
Dig  til  at  skienke  mig  den  sieldne  Lykke, 
Dit  Alabaster  til  mit  Bryst  at  trykke. 

Hulla. 
Ei  ei!  hvad  er  dog  det? 

Floristane. 

Min  Moer!  jeg  gietter, 
Han  er  forelskt:  han  taler  i  Sonetten 

Til  Vakkelsvands. 
En  Skeefuld  end! 

Sagte. 

Hvad  østligt  er  og  jordisk, 
Maa  vorde  mere  himmelsk  —  mere  nordisk! 
Han  drikker  endna  en  Gang. 

Vakkelsvands 

sentimental. 
Hyppigt  nu  min  Taare  rinder. 
Følesløse  Marmorsteen, 
See  dog  mine  blege  Kinder, 
See  dog  mine  tynde  Been! 
Skiøndt  din  Grumhed  vist  mig  dræber, 
Uden  Sorg  for  hvad  jeg  led, 
Skal  dog  mine  gustne  Læber 
Tolke  dig  min  Kiærlighed. 

Dybt  mit  Hierte  savner  Noget; 
Nattergalen  mig  forstaaer. 
Tankeløs  jeg  gaaer  i  Taaget, 
Trøstesløs  til  Sengs  jeg  gaaer. 
Henrykt  jeg  dit  Navn  velsigner; 
Ak,  men  haardt  er  Skiebnens  Bud: 
Kan  du  elske  den,  som  ligner 
Meer  en  Diævel,  end  en  Gud? 

Floristane 

kaster  Vand  paa  ham  af  en  Skaal. 
Ved  Maanens  Glands 
Jeg  byder  dig  —  den  vil  mit  Ønske  høre 

Tab  din  Svands, 
Din  Pels,  dit  lange  Øre! 
Bliv  en  Morian,  jævn  og  glat. 
Men  saa  sort  som  Midienat! 
Med  Kaftan  og  med  Turban  paa 
Sædeligt  du  for  mig  staae! 
Hurliburli!  Hanen  gol. 
Giør,  hvad  Feen  dig  befol! 

Vakkelsvands 

staaer  forvandlet  til  en  Morian  med  Kaftan  og  Turban. 
HULLA. 

Hvad  seer  jeg?  o,  hvor  han  blev  skiøn! 
Men  ei  han  ligner  meer  min  Søn. 

Floristane. 
Det  er  din  Søn. 

HULLA. 

Jeg  vil  dig  troe; 
Jeg  saae  desuden  selv  det  jo. 
At  du  forvandled  ham  med  Vand. 
Nu  er  han  blevet  da  en  Mand; 
Lidt  sort!  det  Intet  sige  maa. 
Man  krybe  skal,  før  man  kan  gaae. 
Gaaer  han  i  Solen  nogen  Tid, 
Saa  bleger  den  ham  sagtens  hvid. 
O,  ædle  Frue!  hør  mit  Suk, 
Og  giør  mig  til  en  Dame  smuk, 
Saa  takker  jeg  dig  med  min  Søn 
Ved  Morgen-  og  ved  Aftenbøn. 

Floristane. 
Gaaer  hen  til  eders  grønsværkrandste  Muur, 
Til  eders  gamle  Hytte  bag  Ruinen, 

Oehlenschlåger.    V.  7 

Og  venter  der  paa  hvad  jeg  eder  sender! 

Slaaer  Vand  paa  Hulla. 
Jeg  giver  dig  den  Magt,  naar  selv  du  vil, 
At  blive  til  en  ærbar  gammel  Kone. 
Hulla 

bedrøvet 
En  gammel  Kone! 

Floristanb. 

Altid  mere  smuk, 
End  slig  en  Marekat,  som  nu  du  er. 

Hulla. 
Nu  ja!  saa  takke  vi  for  denne  Gang. 
Jeg  takker  paa  min  Søns  og  egne  Vegne. 
Nu  kan  han  ikke  hedde  Vakkelsvands, 
Nu  har  han  ingen.     Giv  ham  nu  et  Navn, 
Og  lad  ham  løbe! 

Floristane. 

Kald  ham  HurliburH! 
Hulla. 
Ja,  det  er  sandt!  det  klinger  meget  bedre. 
Kom,  Hurliburli!  følg  din  Moer! 

HURLIBURLI 
pathetisk  affecteert. 

Min  Moer? 
Er  denne  Trold  min  Moder?  Gode  Himmel, 

Hvor  grusomt  handler  du  mod  dette  Hierte! 
Han  slaaer  sig  for  Biystet. 

Hulla. 
Der  har  vi  Frugten !  Kommer  Snavs  til  Ære, 
Saa  veed  det  ikke,  hvordan  det  vil  være. 

Hurliburli. 
Ha,  Qvinde!  jeg  forstaaer  dig  ei.     Min  Tanke 
Ei  svæver  meer  i  disse  Regioner. 

Ei  lavbegiærlig  vil  jeg  længer  vanke 
Nu  efter  Olden,  Nødder,  Skampioner. 
Nu  stirrer  kun  mit  rørte  Blik  til  Maanen, . 
Og  intet  Ord  beskriver  dig  min  Daanen. 

HULLA 
neier  for  Feen. 
Nu  ja,  saa  takke  vi  da  nu  mangfoldig. 
Kom,  Vakkelsvands! 

HURLIBURLI 
foragtelig. 
Hvad  kalder  du  mig,  Qvinde? 

HULLA. 

Jeg  vilde  sige  Burlihurli.     Tilgiv! 

Du  veed  jo  nok,  kiært  Barn  har  mange  Navne. 

Sagte. 
Ak,  Himmel!  nu  foragter  han  sin  Moder, 
Fra  den  Tid,  han  er  bleven  nobliteert! 

Floristane. 
Vær  rolig!  denne  lette  Ruus  forsvinder; 
Du  snart  igien  dit  Dyr  i  Moren  finder.  De  gaae. 


SKOV  I  NÆRHEDEN  AF  KLIPPEHULEN. 

Aminb 

vildfarende,  med  et  let  Jagtspyd.    Hun ;  standser,  og  stirrer  hen 
i  Attenrøden. 

Naar  endnu  Hiertet  Intet  veed. 

Og  haaber  ei  Gienkiærlighed, 

Da  trøster  tause  Lund; 

Det  elskte  Billed  i  Siælens  Vraa 

Klart  svæver,  som  paa  Himlens  Blaa 

Den  lyse  Maane  rund. 

7* 

Lidt  blegt,  men  saligt  er  dens  Skin, 
Som  Lilien  paa  en  Elskers  Kind 
Med  Taareblik  og  Suk. 
Han  følger  mig  paa  eensom  Vei, 
Han  stirrer  —  tale  tør  han  ei. 
Det  giør  ham  dobbelt  smuk. 

For  den,  som  endnu  Intet  har, 

Hver  lille  Blomst  er  dyrebar 

Af  Elskovs  Paradiis. 

Men  er  han  min  —  o,  største  Lyst! 

Men  —  grumme  Frygt  i  saligt  Bryst 

Ved  Tanken  om  Forliis! 

Han  favner,  smiler,  iler  bort. 

Ak,  Jordens  Glæde  varer  kort; 

Er  den  alt  nu  forbi? 

Seer  jeg  min  Elsker  aldrig  meer? 

Og  seer  jeg  ham  —  mon  han  mig  seer 

Med  første  Sympathie? 

Ja,  Kiærlighed  I  ja,  du  er  grum, 
Giør  Tanken  bange.  Læben  stum. 
Og  Hiertet  aldrig  trygt. 
Og  dog,  du  hulde  Skadefro! 
Hvo  kiøbte  vel  al  Verdens  Ro 
For  Sødmen  af  din  Frygt? 

Fortvivlet  og  forvildet!  Agib!  Ak, 
Hvi  var  jeg  saa  forvoven?  Fæle  Vildsviin! 
Jeg  troer,  du  var  en  Trold,  som  lokked  mig 
Fra  Glædens  Favn  til  min  Fordærvelse. 

Indviklet  staaer  jeg  nu  i  Skovens  Krat  — 
Og  Natten  nærmer  sig  —  og  ingen  Redning! 

Den  gamle  Marcebille 

lader  sig  pludselig  see. 
Jeg  bringer  strax  dig  til  din  Fiskerhytte 
Paa  Kysten  af  det  røde  Hav,  Amine! 
I  Fald  du  ønsker  det. 

Amine. 
Ha,  Marcebille! 
Naa,  tænkte  jeg  det  ei,  du  var  en  Hex! 

Mabgebille. 
Nu,  lad  mig  være  den,  jeg  er;  men  du, 
I  Fald  du  har  din  Lykke  kiær,  forlad 
Prinds  Agib;  thi  han  elskes  af  en  Fee. 
Hun  vil  forfølge  dig,  det  maa  du  vide, 
I  Fald  du  vover  at  udstikke  hende. 

Amine. 
Min  Agib  elsker  mig  af  Hiertets  Frihed. 
Jeg  har  ei  søgt  ham.     Himlen  gav  mig  ham. 
Og  Himlen  kun  adskiller  os  igien. 

Marcebille. 
Det  vil  vi  see!  husk  paa  hvad  jeg  har  spaaet: 
Du  blier  Prindsessen  med  den  lange  Næse! 

Hun  forsvinder. 

Amine 

raaber  fortvivlet : 

Agib!  Agib! 

I  det  samme  kommer  Floristane  venlig  ud  af  Hulen  i  sin  egen 

Skikkelse  med  et  Guldhorn  i  Haanden,  og  standser  i  Indgangen. 

Floristane. 
Hvad  hører  jeg?  hvad  lyde  her  for  Suk, 
Hvor  Skoven  pleier  kun  at  høre  Skrig 
Af  Nattens  Ugler?  Har  en  kiælen  Due 
Fra  Rosenlunden  hist  forvildet  sig, 
Og  søger  nu  blandt  Klipperne  sin  Mage? 

Amine. 
O,  Himmel!  hvilken  deilig  Jomfru  staaer 
Med  lange  Lokker  hist  ved  Hulens  Indgang? 
Hvem  er  du,  skiønne  Mø  ? 

Floristane. 

En  Skovens  Jomfru. 
Amine. 
Ak,  viis  mig  paa  den  rette  Vei  igien 
Til  Agib,  til  min  kiære  Ægteherre! 

Floristane. 
Det  haster  ei,  Amine!  Vær  kun  rolig! 
Du  snart  vil  finde,  hvad  din  Længsel  søger. 

Amine. 
Ak,  jeg  er  træt  og  mødig;  jeg  forsmægter. 

Floristane. 
Saa  hviil  dig  lidt  paa  denne  Porphyrblok, 
Som,  ved  et  Jordskiælv  alt  fem  hundred  Aar 
Fra  Klippen  styrtet,  ligger  ved  min  Hule. 
Jeg  dækker  den  med  dette  Sølverslør, 
Saa  kan  du  ei  forkøle  dig, 

Amine 

sætter  sig. 

O,  Tak! 
Hvad  har  du  i  din  Haand? 

Flomstane. 

En  kraftig  Drik, 
Som  styrker  dig,  og  lærer  dig  at  skue 
Naturen  med  et  mere  muntert  Øie. 

Amine. 
Men  man  har  sagt  mig,  jeg  maa  aldrig  nyde 
Den  Drik,  som  bydes  mig  af  Skovens  Piger. 

Floristane. 
Det  giør  mig  ondt. 

Amine 

bekymret 

Har  jeg  fornærmet  dig? 
Floristane. 
Mit  vakkre  Barn!  Bagtalelsen  sig  strækker 
Ei  blot  til  Mennesker,  men  og  til  Aander. 
Du  trænger  til  en  Vederqvægelse, 
Den  bød  jeg  dig  med  et  godvilligt  Hierte. 
Du  vægrer  dig;  velan,  saa  lad  mig  gyde 
Den  stoltforsmaaede  Drik  i  Græssets  Blomster. 

Amine. 
Nei,  nei!  jeg  drikker. 

Hun  griber  Hornet,  og  drikker. 

Floristane 

sagte. 

Jeg  har  vundet  Spil. 
Amine 

stirrer  hen  med  et  mørkt  Blik. 
Hvad  gav  du  mig?  Min  Tanke  sig  forvirrer. 
En  selsom  Flamme  luer  i  mit  Bryst. 
Erindringen  om  hvad  der  var  mig  kiært 
Og  dyrebart  forsvinder  i  en  Taage  — 
Og  Giøglespil  opvække  mine  Længsler. 

Floristane. 
Nu?  er  du  lædsket  alt? 

FISKEBEN. 


Amine. 

Jeg  tørster  meer, 


Floristane. 
Saa  drik  endnu  en  Gang! 
Amine 

vild. 

Af  dette  Horn,  som  du  har  vristet  af 
En  Diævels  Pande?  falskelig  forgyldt, 
Og  fyldt  ved  Helveds  dybe  Svovelkilde? 
Nei,  aldrig!  Lad  mig  styrte  mig  i  Havet! 
Den  køle  Død  vil  ene  lædske  mig. 
Floristane 

leer. 
Du  sværmer,  smukke  Barn!  Hvi  ønske  Døden? 

Amine. 
Hvor  er  min  Agib?  tal!  hvor  er  min  Hyrde? 
Viis  mig  til  Mesruns  Hytte,  til  min  Have, 
Hvor  Elskov  gløded  som  en  Purpurfersken, 
Skiult  bag  sit  grønne  Løv. 

Floristane. 

Du  vil  nok  sige: 
Hvor  er  min  Konge  med  sin  Demantkrone, 
Med  Scepteret  af  Guld  og  Fløielskaaben, 
I  Vrimlen  af  de  lydigbange  Slaver? 
Amine 

stirrer  sværmerisk  hen  for  sig. 
Han  har  bedraget  mig!  Det  var  en  Hyrde, 
Jeg  elskede  —  saa  blev  han  Prinds.     Det  er 
En  anden  Agib;  ja,  ved  Himlens  Stierner, 
Det  er  en  Anden!  Hiin  er  en  Bedrager. 
Han  tvang  min  Hyrde  til  at  afstaae  mig. 
Han  ligner  ham  udvortes,  ei  i  Hiertet, 
Det  har  jeg  længe  mærket. 

Flomstane 

sagte. 

Ha,  fortræfligt! 

Det  virker  alt. 

AmuTe. 

Jeg  var  en  Fiskerpige, 

Og  jeg  forlanger  ingen  Glands  og  Høihed. 

Jeg  hader  hans  Palads.     Jeg  slumred  ind 

I  Hyttens  Blomsterfavn,  og  vaagned  atter 

Imellem  lutter  haarde  Ædelstene.  — 

O,  hvor  jeg  foretrækker  hulde  Skumring 

For  disse  hede,  stolte  Middagsstraaler ! 

Floristane. 
Men  om  du  fandt  din  Agib  nu  —  forvandlet. 
Forvandlet  til  en  sort  —  en  hæslig  Mor? 

Amine. 
O,  dersom  Moren  kun  har  Agibs  Hierte! 

Han  er  mig  kiær  i  hver  en  Skikkelse. 
Bestandig  i  et  vildt  Sværmeri. 
O,  søde  Mørke!  blinker  Sølverstiernen 
Ei  allerski ønnest  i  en  bælmørk  Nat? 
Og  Nattergal  og  Natviol,  de  fryde 
Kun  sødt  i  Mørke!  Sang  ei  Hyrderne 
Saaledes  en  prophetisk  Sang  ved  Festen? 
O,  kunde  Natten  selv  forvandle  sig 
Til  kiærlig  Elsker!  Jeg  er  hvid  som  Snee, 
Min  Hvidhed  først  vil  blænde  ved  det  Sortes 
Ærbare  Favn. 

Floristane 

sagte. 
Det  Sorte!  Urten  virker. 

Høit. 

Vær  rolig,  gode  Barn!  snart  finder  du, 

Hvad  ømt  din  Længsel  søger. 

Hun  dypper  Enden  af  sin  Finger  i  en  lille  Flaske,  og  berører 
Amines  Bryst. 

Amine. 

Fy,  hvad  giør  du? 
Fordærver  du  mit  Bryst? 

Floristane. 

En  lille  Skiønplet 
Kun  paa  det  venstre. 

Amine. 

Tag  den  af  igien! 
Den  skiæmmer  mig. 

Floristane. 

O  nei!  nei,  tværtimod, 
Det  Sorte  hæver  disse  Kuglers  Hvidhed, 
Og  skienker  dig  en  Magt,  som  ei  du  aner. 

Amine. 
Og  hvilken  Magt? 

Floristane. 

Ved  den  kan  du  fortrylle 
Naturen,  som  du  vil:  til  Dale  Field, 
Og  Jord  til  Sø,  og  Mennesker  til  Dyr, 
Til  Steen,  til  Træ'r;  kun  ei  det  Slette  til 
Det  Bedre.     Heller  ei  du  er  i  Stand  til 
At  skabe  om,  hvad  eengang  er  forgiort. 
Vær  varhg  med  min  (Jave;  den  er  farlig! 

Amine. 
J.eg  vasker  Pletten  af. 

Floristane. 
Det  kan  du  ei. 
En  større  Trold  kun,  end  jeg  selv,  formaaer  det. 

Dog,  ham  er  jeg  nu  ganske  rolig  for, 
Han  slumrer  i  et  Messingskriin  paa  Dybet. 
Forlad  mig  nu! 

Amine. 
Mig  tykkes,  du  har  giort  mig 
Ulykkelig.      " 

Floristane. 
Ulykkelig!  fordi 
Jeg  Elskovsild  har  i  dit  Hierte  gydt, 
Og  skienket  dig  en  sielden  Tryllemagt? 
Gaa,  Utaknemlige! 

Amine 

urolig. 
Hvor  er  min  Elskte? 

Mit  Hierte  smægter,  lad  mig  finde  ham! 

Floristane. 

I  Skoven  bag  Ruinen  hist,  til  Venstre. 

Amine. 
Alting  til  Venstre! 

Floristane. 

Det  er  Hiertets  Side. 
Fornuften  gaaer  med  Lungerne  til  Høire, 
Og  snakker  derfor  uafbrudt  om  Dyden. 
Endnu  et  Ord:  Naar  du  vil  giøre  Brug 
Af  Tryllemagten,  skær  dig  da  en  Stok 
Af  Mandeltræets  Green;  skræl  Barken  af. 
Men  lad  den  smukt  beholde  sine  Blade. 
Naar  du  har  svunget  den  til  Verdens  Hiørner, 
Udslaa  da  koghedt  Vand  paa  Fladen  af 
En  sneehvid  Marmorsteen.     Snart  vil  du  finde 
Det  hemmelige  Tegn  indgravet  der, 
Som  nævnes  ei  af  Dødeliges  Mund, 
Men  mumles  kun  af  den  Indviedes  Læber. 

Naar  du  har  mumlet  denne  Trolddom  over 
En  Sølverskaal  med  lifligt  Kildevand, 
Da  spræng  dets  Draaber  paa  hvad  du  fortryller, 
Og  ønsk  Forvandlingen,  og  den  vil  skee. 

Hun  vender  hende  Hyggen. 
Jeg  kræver  ingen  Tak  for  denne  Gave. 
Amine  gaaer  vild  bort 

Floristane 

kommer  tilbage. 
Triumph!  Triumph!  nu  har  jeg  Maalet  naaet. 
Amine  kan  ei  meer,  hun  er  forraadt. 
En  Lidenskab  fortærer  hendes  Blod, 
Den  sorte  Plet  paa  Hiertet  giver  Mod. 
Først  længselsfuld,  saa  elskovsfuld,  saa  haard 
Mod  den,  som  hendes  Hu  i  Veien  staaer; 
Af  Haardhed  grum,  og  grum  med  Evne  til 
At  hevne  sig,  saasnart  hun  selv  kun  vil  — 
Skal  Jorden  hende  snart  forvandlet  see 
Fra  blid  Fyrstinde  til  en  rædsom  Fee. 
Afsted!  afsted!  Aftvættet  er  min  Skam. 
Hun  selv,  hun  selv  skal  hevne  mig  paa  ham. 
Jeg  er  for  hed  at  køle  mig  i  Vand, 
Jeg  flyver  til  det  africanske  Sand. 
Der  sætter  jeg  mig  med  et  stormfuldt  Sind, 
Og  lader  Støvet  i  en  Hvirvelvind 
Bedække  mig  en  Sommer  eller  to. 
I  Glød  kun  finder  hede  Hierte  Ro. 
Dog,  køler  ikke  det,  med  hidser  kun. 
Da  styrter  jeg  mig  ned  paa  Havsens  Bund, 
Og  slumrer  paa  Koraller,  som  et  Liig, 

Og  venter  der  Udfaldet  af  min  Svig. 

Hun  forsvinder. 

ET  ANDET  STED  I  SKOVEN.' 

HULLA 

forvandlet  til  en  gammel,  ærbar  Kone. 

Nu  er  jeg  bleven  da  en  gammel  Kone. 
Hvad  kan  det  hielpe  mig?  Jeg  har  ei  Lyst  til 
At  sidde  som  de  andre  gamle  Enker 
I  sørgelige  Stiftelser,  og  spinde 
Paa  Rokken,  og  behielpe  mig  om  Somren 
Med  Krusemynter  i  min  Urtepotte. 
Jeg  gaaer  omkring  i  Skoven  og  spadserer. 
Jeg  har  endnu  en  deilig  Appetit, 
Og  kan  ei  altid  nøies  med  Gemys. 
Jeg  tidt  har  hørt  en  Fabel  om  en  Kat, 
Som  blev  et  Menneske,  men  dog  bed  Muus. 
Man  kan  ei  reent  fornegte  sin  Natur; 
Saaledes  kommer  Lysten  over  mig 
At  bide  Mennesker,  nu  hist  jeg  seer 
Det  skiønne,  hvide  Qvindfolk  under  Træet. 
Ha,  hvilke  Arme!  hvilke  Hvælvinger! 
Hvor  Nakken  spalter  fyldig  sig  og  hvid! 
Jeg  bringer  hende  med  mig  til  min  Søn, 
Og  hvis  han  ei  er  bleven  reent  en  Giek, 
Saa  spiser  han  med  mig  den  smukke  Kone; 
Thi  hvis  min  gamle  Mund  i  Vand  kan  løbe 
Ved  Synet  af  en  saadan  lækker  Qvie, 
Hvad  maa  da  ikke  hans,  det  unge  Blod? 
Amine 

kommer  heftig  og  forvirret 
Hvor  er  han?  hvor? 

HuLLA. 

Hvem  søger  du? 

ÅKINE. 

Min  Ven! 

HULLA. 

Beskriv  mig  ham!  maaskee  jeg  kiender  ham. 

Amine. 
Forvandlet  sort  ved  snedig  Hexekunst, 
Men  kiendt  af  mig  i  hver  en  Skikkelse. 

HuLLA. 

O,  er  det  ham?  ham  kiender  jeg! 
Amine. 

O,  Himmel! 

HULLA. 

Og  han  er  sort;  hvad  Sorthed  anbelanger, 

Saa  finder  du  paa  hele  Jorden  ei 

En  mere  deihg  Elsker.     Han  er  sort 

Som  Blæk,  som  Kiønrøg;  og  du  veed,  hvor  det 

Er  vanskeligt  at  farve  ægte  Sort. 

Men  han  er  ægte,  det  jeg  lover  for. 

Han  gaaer  ei  af  i  Vasken. 

Amine. 

Bring  mig  til  ham! 
Troer  du,  han  elsker  mig  endnu? 

HuLLA. 

Et  Spørgsmaal? 
Han  spiser  dig  vist  op  af  Kiærlighed. 

Amine. 
Plumpt  er  dit  Udtryk,  gamle  Kone!  men 
Dog  kraftigt,  tyder  vel  den  Siælens  Higen, 
Den  Længsel  efter  sød  Besiddelse 
Som  fylder  det  forelskte  Bryst. 

HULLA 
sa^e. 

Hun  snakker 
Om  Siælen,  jeg  om  Legemet. 

Høit. 

Saa  kom  da, 

Mit  smukke  Barn!  men  løb  dog  ei  for  stærkt. 

Du  kommer  tidsnok.     Mine  gamle  Been 

Kan  ikke  følge  dig. 

Sagte. 

De  Diævels  Skoe 
De  trykke  mig.     Jeg  har  min  Levetid 
Omløbet  her  barbenet,  og  nu  maa 
Jeg  trække  Skoe  og  Strømper  paa  hver  Morgen. 
Min  Gud!  hvad  skal  man  sige?  Man  maa  tude 
Jo  med  de  Hunde,  som  man  er  iblandt; 
Men  giøre  dog  et  lille  Kattespring 
Imellem  efter  en  velsignet  Muus. 

Hølt. 

Kom  du,  mit  Barn!  du  er  en  Lækkerbidsken. 

De  gaae. 


EN  GAMMEL  VEDBENDKRANDSET  RUIN. 

HuBLiBUBLi  ligger  uden  for  den  paa  en  Græsbænk,  som  Morian. 

Chor  af  Skovtrolde. 
Ak,   Tumbernunkel   er  død,   er  død!    Vor  graa,    vor 

skiæggede  Fader, 
Som  sad  saa  ærværdig  i  Skovens  Hal  paa  den  svamp- 

bevoxede  Træstub, 
Og  lærte  saa  snildt  af  Bambusrør    den    høithenklin- 

gende  Fløite 

Kløgtigt  at  skære,  med  Proppen  af  Vox,  og  med  Hul- 
ler —  ak!  han  er  borte! 
Han  griner  ei  meer  i  Maaneskin,  naar  vi  paa  Sandet 

ved  Hulen 
Hoppende  trampe  den  lystige  Dands.     Han  lokker  ei 

meer  med  sin  Stemme, 
Grædende  spædt  som  det  klynkende  Noer,   som  den 

graadige  Krokodille, 
Natvandreren  hen,  hvor  vedbendkrandst  en  Muur  sig 

hæver  bag  Busken. 
Saa  svinger  jer  nu  i  treleds  Ring,   og  dandser  ham 

Dødningedandsen, 
Og  høiner  ham  Graven  med  skiøren  Sand,    og  feier 

den  over  med  Svandsen! 

HURLIBURLI. 

Gaaer  bort!  I  ere  kun  ringe  Folk;  mig  skæmmer  nu 

eders  Omgang. 
Hvi  skriger  I  her  mig  Ørene  fuldt,    forstyrrer  min 

evige  Længsel? 
Ghoret. 
Fomøier  dig  ei  en  hiertelig  Sang,  vor  Troskab  ei  til 

din  Fader? 

HURLIBURLI. 

Ei,    Fader  mig  hid   og  Fader   mig  did!    derom  var 

meget  at  sige. 
Choret. 
Nu  nu !  hvor  stolt  han  er  vorden  med  eet,  fordi  han 

blev  til  en  Morjan! 

HURLIBURLI. 

Som  Menneske  nu  jeg  pleier  ei   meer  med  jer  det 

forrige  Venskab. 

Choret. 
Hvad  vinder  du  da,  ret  egentlig  talt,  fordi  du  kalder 

dig  fornem? 
Gav  Feen  dig  meer  af  sielden  Forstand  og  fleer  ud- 
mærkede Dyder? 

HURLIBURLI. 

I  Dosmere!    siger,  hvad   har  da   vel  Dyd   med  For- 
nemheden at  giøre? 
Forstand?    jeg  bruger   min   Skriverkarl,    han    pudser 

mig  Tanker  og  Støvler. 
Ghoret. 
Og,  Kiære !  hvori  da,  siig  os,  bestaaer  dit  høitudmær- 

kede  Væsen? 

HURLIBURLI. 

Jeg  skuer  med  Smiil  paa  Pøblen  ned  med  min  stiv- 
halsede  Nakke. 
Ghoret. 
Stivhalset  blev  da   dit   arme  Skrog  i   din  Hovmodig- 
heds Trækvind? 

HURLIBURLI. 

Jeg  kiører  beskienket  fra  Gildet  hiem,   mens  Pimpe- 

ren  snorker  paa  Gaden. 
Ghoret. 
O.  Jammer,  at  ei  han  fik  Vogn  som  du!  for  Resten 

er  I  jo  lige. 

HURLIBURLI. 

O,  var  jeg  dog  kun  et  adeligt  Blod!  det  er  min  hele 

Bekymring. 
Ghoret. 
En  Skovtrold,  Ven!  er  et  nobelt  Dyr!    derpaa  er  In- 
tet at  klage. 

OehlenachJåger.    V.  8 

Men  hvormed  dræber  du   nu   din  Dag?  Du   kæmper 

og  virker  for  Staten? 

HURLIBURLI. 

Ja  vist,  jeg  venter,  til  Aftnen  kom,    da  dannes  Sma- 
gen, min  Kiære! 

Choret. 
Og  hvilken  Smag?  du  Herlige,  siig!  jeg  længes  meget 

at  høre. 

HURLIBURLI. 

Ved  flittigt  Tærning-  og  Leflespil  jeg  danner  Smagen 

for  —  Maden. 
Choret. 
Godt!    velbekomme  dig,   naar   du   har   spiist!    Vi  vil 

dig  ikke  forstyrre; 
Du   trænger  maaskee   til   en  Middagsluur,    for   ret  i 

Aften  at  gUmre? 
Nu  kommer,  Enhver!  og  lader  os  gaae,  og  takke  Pan 

med  sin  Fløite, 
Som  skiuler  med  Hæk  og  skygfuld  Skov  os  for  det 

sminkede  Væsen. 
Saa  heller  dog  Dyr  med  dygtige  Kløer,  som  vel  kan 

færdes  og  stride, 
End,  skaldet,  et  latterligt  Kræ  paa  To,  som  har  kun 

Menneskenavnet! 

Choret  gaaer. 
HURLIBURLI 
alene. 
Man  prale  maa  lidt,  saa  længe  man  kan.   Gud  hielpe 

mig  fattige  Stymper  I 
Jeg  Menneske  blev,  men  Pungen  er  tom,  og  Menne- 
sket trænger  til  Penge. 

HuLLA  kommer  med  Amine. 
HURLIBURLI. 

Men,  Himmel!  hvad  bringer  min  Moder  der?   O,  nu 

forstaaer  jeg  min  Længsel! 
Ja  ja!    her  er  min  Siæls  Ideal!    jeg  føler  klart,    del 

er  hende! 

HULLA. 

Reis  dig  afSophaen,  dovne  Knegt!  giør  Plads  for  den 

yndige  Frue! 
Jeg  har  den  Ære,  min  Naadige!  her  min  Søn  dig  at 

forestille. 
Det  undrer  dig  vel,  at  jeg  saa  ung  har  alt  saa  gam- 
mel en  Rækel; 
Men  vide  du   maa,    ham  Storken   har   bragt,    da  jeg 

var  liden  af  Alder. 
I  Morgenlandet  man  modnes  snart,    det  virker  Solen 

og  Maemen ; 
Der  bliver  Moder  man  tidt,    min  Tro,    før   end  man 

rigtig  er  Pige. 
Sagte  til  Hurlibm-li. 
Hvad  synes  dig  om  den  lækkre  Steg? 

HURLIBURLI. 

O,  hvilken  blomstrende  Fylde! 

HuLLA. 

Hvad?  løber  alt  Tænderne  dig  i  Vand?  Vel!    hende, 

Søn!  skal  du  nyde. 
Amine, 

der  sværmerisk  har  stirret  paa  Hurliburli,  nærmer  sig  ham  høi- 
tideligt,  og  siger: 

Jeg  kiender  dig  igiennem  dine  Koparr. 

Til  Hulla. 
I  Fald  du  havde  ret  et  Ansigt  kiært, 

8* 

Et  herligt  Ansigt,  ei  blot  regelret 
Med  Øine,  Læber,  Næse,  Kind  og  Pande, 
Men  hvori  Siælen,  Hiertet  speilte  sig  — 
Blev  det  dig  ikke  ligefuldt  elskværdigt. 
Om  ogsaa  Sygdom  overtrak  det  med 
En  hæslig  Skorpe? 

HULLA. 

Skorpe?  nei,  mit  Barn! 
Jeg  gammel  er,  og  jeg  har  svage  Tænder, 
Jeg  kan  ei  gnave  Skorper. 

Amtne 

til  Hurliburli. 

Smiil,  min  Venf 
Hurliburli 

undseelig. 
Jeg  vilde  gierne  smile;  men  min  Mund 

Har  den  fatale  Egenskab,  den  vides 

En  Smule  alt  for  vidt  ved  Smilehullet. 

Amine. 
Dit  Trylleri  ei  bringe  skal  Amine 
Til  dum  Fortvivlelse.     Selv  som  en  Mor 
Er  du  mig  kiærest  dog  af  Alt  i  Verden. 
Nu  er  mig  Mørket,  hvad  før  Lyset  var. 
Og  jeg  forelsker  mig  i  denne  Sorthed. 

Hurliburli. 
Ja,  jeg  er  dig  uendelig  forbunden. 

Amine. 
Naturen  har  bestemt  Modsætninger 
Til  huld  Forening.     I  en  Harmonie 
Af  sød  Forskiellighed  bestaaer  kun  Skiønhed. 
Troer  du,  at  Rosens  Purpur  vilde  brænde 
Saa  deiligt  som  det  giør,  naar  Knoppen  skiultes 
Ei  af  den  grønne,  mosbegroede  Larve? 

Faaer  Diamanten  ei  sin  rette  Glands 
Først  underlagt  sit  dunkle  Folie? 
Min  Haand  er  hvid,  men  læg  den  nu  paa  din, 
Som  er  saa  stor  og  sort,  og  siig  mig:  blev  den 
Ei  nu  een  Gang  saa  hvid,  een  Gang  saa  lille? 
Hun  trykker  ham  sagte  med  Haandfiaden  over  hans  Haand. 

HURLIBURLI 
sklælvende. 

Jo,  det  er  ganske  sandt. 

Sagte. 

Mit  Hierte  sidder 

Mig  i  min  Hals.     O,  hvem  der  turde  kysse! 

HULLA 
sagte. 

Nu  troer  jeg,  Gud  fqrlade  mig!  han  bliver 

Forliebt  i  Stegen,  vi  skal  spise! 

Amine 
lytter. 

Stille! 

Et  Jægerhorn?  O,  den  forhadte  Klang! 

Agib 
udenfor. 

Her  er  hun!  hun  er  her  i  Hvælvingen! 

Amine. 
O,  skiul  mig,  elskte  Ven!  forsvar  Amine! 

HURLIBURLI 
bange. 

Jeg  tør  ei;  see,  der  kommer  han  med  Sværdet! 

Agib  styrter  ind  med  Følge. 

Agib. 
Her  er  hun!  Min  Amine!  vi  har  søgt  dig 
Forgieves  længe.     Allah'  være  priset, 
Jeg  har  dig  atter!  Du  er  bleg,  forvirret? 
Saa  taus?  Du  skiælver?  Ak,  det  er  naturligt. 

TU  HuUa. 

Tag  dette  Guld  for  eders  Giestfrihed! 

Han  kaster  en  Pung  med  Gold  paa  Sophaen. 
Og  følg  mig  nu,  min  Elskte!  det  er  silde. 

Amine 

bedrøvet. 
Jeg  følger  dig;  men  kommer  snart  igien, 
For  at  besøge  disse  gode  Folk. 

Agib 
venlig. 
Det  maa  du  gierne. 

Amine 

smertelig  til  Hurliburli. 
Nu  Farvel! 

HUKLIBURLI 
med  dmn  Forbauselse. 

Farvel ! 
Agib  og  Amine  gaae  med  F«lge* 

HULLA 
efter  et  lidet  Ophold,  arrig. 
Det  kan  man  kalde  da,  gaae  Glip  af  Stegen! 
Det  kan  i  Regningen  man  kalde  Stregen! 
Hvad  skal  jeg  med  de  dumme  gule  Penge? 

Hurliburli. 
Jeg  af  Fortvivlelse  mig  kunde  hænge! 
Men  Pengene  har  hiemme  mange  Steder; 
Hvo  mistet  har  sin  Pels,  behøver  Klæder. 

HULLA   . 
forvandler  slg'om  igien  til  Skovtroldinde. 
Gid  Pokker  gaae  i  disse  Klæder  mere! 
For  hvem  vel  skulde  jeg  mig  nu  genere? 

Hurliburli. 
O,  kunde  jeg,  som  du,  mig  atter  skabe 
Til  Skovtrold,  mig  i  Cederskoven  tabe! 

Nu  maa  jeg  gaae  ved  Bækken  her  og  sukke, 
Og  trøste  mig  ved  Nattergalens  Klukke. 

HULLA. 

Gid  Fanden  være  Menneske,  naar  Dyr 
Man  være  kan! 

HURLIBUELI. 

Hvor  salig  er  en  Tyr 
Mod  mig!  den  gaaer  i  Kløveret  og  æder, 
Fulgt  af  de  landlige,  de  stille  Glæder; 
Jeg  flakker  nu  med  et  bedrøvet  Sind, 
Og  al  min  Trøst  er  Suk  i  Maaneskin.     " 

De  gaae  ind  i  Ruinen. 


CHOR  AF  SKOVENS  ALFER. 

Det,    som  Læseren   vil   vinde,   hvis  han   ynder   dette 

Digt, 
Det  vil  vi  ham  her  forkynde :  Først,  naar  han  i  Sko- 
ven gaaer. 
For  at  plukke  brune  Nødder  i  den  grønliggule  Høst, 
Vise  vi  ham  Hasselbusken,  fuld  af  modne  Kiærnefrugt, 
Ryste  ham  dem  ned  i  Hatten,   skære  ham  en  kroget 

Kiep, 
At  han  drage  kan  den  høie,  fulde  Qvist  til  Jorden  ned. 
Vil  han  sig  om  Somren  bade  i  den  klare  Sølverflod, 
Vise  vi   ham   bedste  Steder,    hvor  til  Brystet  Bølgen 

naaer. 
Og  hvor  han  paa  Silkesandet  flytte  kan  den  nøgne  Fod, 
Gaaer  han  med  sin  Elskerinde  sværmerisk  i  Vaarens 

Lund, 
Trække  Sløret  vi  fra  Maanen,  holde  fast  i  Tømmerne 

Østens  Vind,  som  vil  forstyrre  Hiertets  hulde  Sværmeri. 
Rosenkrandse  skal  vi  flette  til   den   unge  Rosenbrud, 
Overtale  Nattergalen  til  at  slaae  sin  bedste  Sang. 
Men  hvis  I  paa  Næsen  trække  selvklogt  af  vort  kiække 

Digt, 
Skal  vi  stene  jer  med  Olden,  med  Kastaniens  haarde 

Skal, 
Dybt  forvilde  jer  i  Mosen,  hoppende  som  Lygtemænd, 
Styrte  jer  af  natlig  Ganger,  sætte  os  paa  bredenRyg, 
Og  som  Marer  eder  ride,  til  I  faae  et  bedre  Sind  I 

Skrubtudserne  i  Dammen. 
Brekekekex!  koax,  koax! 

Alferne. 
Ha,  hvem  er  I? 

Skrubtudserne. 
Vi  er  Græker,  Fallil! 
Som  vel  du  høre  paa  Maalet  kan. 
Brekekekex!  koax,  koax! 
Man  kalder  os  Kritikaklere  med. 
Vi  var  ret  nette  Bogfinker  tilforn; 
Men  nu,  forvandled'  til  Skrubtudser,  ak! 
Ved  Dovenskabs,  ved  Forfængeligheds 
Og  ved  Misundelsens  Trolddom, 
Nu  vi,  koldhiertede  Tudser,  min  Tro, 
Bytted  med  Kryben  vor  lystige  Flugt. 
Skarpsindighed  er  vort  Fag,  som  du  seer; 
Thi  spile  vi  Gluggerne  dumt  og  sløvt. 
Og  fatte  med  Hændernes  dobbelte  Par 
Ret  grundigt  Alt,  medens  sværmerisk  kun 
I  Alfer  svæver  i  Luften. 

Alferne. 
Fy,  hvilke  hæslige,  rynkede  Dyr! 
Kommer  frem  for  Lyset,  og  lader  os  see. 
Hvad  I  med  Hænderne  fatte  saa  fast! 
Det  tykkes  os  Mudder  og  Sliim  kun. 

Skrubtudserne. 
Hvad  Mudder  og  Sliim?  dertil  vi  er  nødt: 
Vi  grave  ved  Roden,  gaae  grundigt  til  Værks. 
Med  Blomster  og  Frugt  i  den  gyngende  Top, 
Med  det  Fias  har  vi  Intet  at  giøre. 

Alferne. 
Kommer  frem! 

Skrubtudserne. 

Brekekekex!  koax! 
Nei,  Lyset  blænder!  Helst  fraade  vi  vil 
Vor  Gift  bag  Fordommens  fugtige  Steen. 
Og  vi  besidde  den  sieldne  Kunst 
Det  yndigste  Maaneskins-Landskab  strax 
At  giøre  væmmeligt.     Dammens  Speil 
Vi  fylde  med  Blærernes  boblende  Vind. 
Dog  klinger  det  lærdt,  naar  med  Kiæverne  vi 
Gientage  vort  Sludder  med  Velbehag: 
Brekekekex!  koax,  koax! 

Alferne. 
Hvi  fraader  I  der  det  slimede  Skum 
Paa  Rørets  tynde,  dets  vindige  Blad, 
Som  vifter  heden  og  deden? 

Skrubtudserne. 
Hvad?  kalder  du  Siv  med  Sliimskum  paa 
Vort  Ugeblad,  du  letfærdige  Svend? 
Brekekekex!  koax,  koax! 

Alferne. 
Koax!  koax!  ha,  sød  Melodiel 
Saa  qvækker  I  vel  for  den  gode  Smag 
Brekekekex!  koax,  koax? 

Skrubtudserne. 
Ja,  vare  vi  ellers  vel  Tudser  i  Kiær? 
Vi  lære  selv  Nattergalen  at  slaae; 
Men  ei  det  hovmodige,  stolte  Kræ 
Vil  gaae  paa  Syngeskolen  hos  os, 
Og  derfor  da  hade  vi  hende  tilgavns. 
Brekekekex!  koax,  koax! 
Har  du  ei  hørt  om  Peer  Oxes  Frø? 
Saaledes  kaldes  vi  hist  og  her. 
Fordi  vi  er  grove  som  Oxer;  men  ak, 
Ei  nær  saa  store  disværre!  thi  spiilt 
Forgieves  med  den  pralende  Vind, 
Vi  briste  som  Bobler  i  Vandets  Skum. 
Ak,  Villien  er  god,  men  kun  Evnen  svag! 
Brekekekex!  koax,  koax! 

De  synke  ned  i  Mudderpølen. 

Alferne. 
Ret   det   klinger   melancholsk   at   høre   disse  Tudsers 

Qvæk 

1  den  stille  Dam   bag  Skoven,    mens  til  Hvile  Solen 

gaaer, 

Og  det  røde  Taarn  i  Skyen  hæver  sig  fra  Borgen  hist. 

Slige  Dyr  maae  ogsaa  være;  Svampen  maa  paa  Egen 

groe, 

Gedehamsens  Mund  maa  hakke  daglig  i   den  modne 

Frugt, 

Rusten  sætte  sig  paa  Staalet,  Fregnen  paa  en  Liliekind. 

Hvad  var  Lyset  uden  Skygge,  Skiønhed  uden  Hæslighed? 

Machmud.    Veziben. 

Machmud. 
Jtlvor  er  min  Søn?  Omsværmer  han  endnu 
I  Vaarens  Dale,  bygger  Blomsterhytter 
For  sin  Slavinde,  klædt  som  Hyrdedreng, 
Og  giør  sig  latterlig  for  alt  mit  Rige? 

Veziren. 
Nei,  store  Sultan!  mens  din  Arm  betvang 
Oprørerne,  hiin  Side  Bierget,  har 
Den  kiælne  Agib  vundet  sig  et  Hierte, 
Har  bragt  Amine  med  som  sin  Fyrstinde. 
De  vente  kun  paa  din  Befaling,  Herre! 
For  at  nedkaste  sig  for  dine  Fødder. 

Machmud. 
Det  haster  ikke. 

Veziren. 
Himlen  paa  din  Pande 
Formørkes;  byder  du  din  Slave  gaae? 

Machmud. 
Nei,  du  kan  blive,  Hagi  Hassan!  See, 
Jeg  trænger  til  Fortrolighed,  og  du 
Har  endnu  ei  bedraget  mig. 

Veziren. 

Umuligt! 

Machmud. 
Dit  Hoved  har  formodentlig  ei  Lyst  til 
At  kneise  paa  mit  Harems  Palissader! 

Veziren. 
Ei  Frygten  blot,  men  fri  Taknemlighed 
Mig  binder  for  min  Levetid  til  dig. 

Machmud. 
Ja  ja!  jeg  troer  det  nok.     Men  Frygten  er  dog 
En  skiønne  Ting.     Ei  sandt,  min  gode  Ven? 
Du  veed,  at  mine  sorte  Gildinger 
Forstaae  med  Lethed,  med  en  sielden  Kunst, 
At  kappe  Hoveder  med  deres  Sværde, 
Som  Løg  af  Stilkene  med  Gartnerknive. 
Naar  allermindst  det  troedes,  saae  man  tidi 
En  lystig  Skielm,  der  knælte  for  min  Throne, 
At  standse  midt  i  Strømmen  af  sin  Smiger, 
Fordi  hans  Hoved  midt  i  Meningen 
Fik  Forfald,  rulled  hen  ad  Divansgulvet. 
Nu,  blegn  kun  ei!  jeg  siger  det  kun  saa. 
Du  er  mig  tro,  jeg  veed  det.     Men  en  Fyrste 
Bør  selv  i  Vennen  see  en  mulig  Fiende. 
Du  er  mig  nyttig,  du  er  tapper,  klog; 
Frygt  ei,  naar  du  er  tro! 

Veziren. 

O,  ædle  Herre! 

Machmud. 
Hør,  Hagi  Hassan!  troer  du  virkelig, 
At  Agib  er  saa  tosset,  som  han  synes? 
Troer  du  i  Sandhed,  det  fornøier  ham 
At  gaae  paa  Jagt,  forlystes  i  sit  Harem, 
Forelske  sig,  og  drikke  Viin  i  Smug? 
Mon  ei  det  er  en  Maske,  for  at  dysse 
Min  Tvivl  i  Slummer?  mon  det  ei  er  Banghed? 

Veziren  ryster  paa  Hovedet. 
Han  veed,  at  jeg  lod  mine  Brødre  dræbe. 
At  ingen  Fordom  om  beslægtet  Blod 
Oprører  mit.     Han  er  min  Søn;  nu  vel! 
Han  kan  ei  arve  mig,  før  jeg  er  borte; 
Men  derfor  just  han  kan  mig  ønske  Døden. 
Og  kunde  han  ei  troe,  jeg  aned  eengang 
Det  stille  Ønske?  hm?  og  da  dog  Ønsket 
Først  kom  fra  ham,  fik  selv  et  lignende? 
En  ung  Vellystig  uden  Stolthed,  Ære? 
Han  seer  ei  ud  dertil.     Sundt  er  hans  Legem 
Og  stærkt;  hans  Bhk  er  frit,  han  skuer  kiækt. 
Han  undgaaer  mig. 

Veziren. 

Nei,  du  bedrager  dig. 
Agib  er  god,  han  elsker  dig  som  Søn; 
Men  da  han  seer,  at  du  vil  herske  selv, 
Saa  trænger  han  sig  aldrig  frem.     Hans  Aand 
Er  munter,  ei  udsvævende;  men  gierne 
Vil  han  dog  plukke  hvert  et  Ungdomsblomster. 
Han  elsker  dig. 

Machmud. 
Hvad  elske?  kommer  du 
Nu  atter  med  et  europæisk  Ord? 

Et  Kiætterord!  En  Saracen  maa  hade, 

Hvis  ikke,  nyde  kun,  og  kraftig  brage. 

Fortænker  du  mig  i,  at  Agib  er 

Min  Siæl  til  Byrde?  Jeg  er  Sultan;  vel! 

Man  kalder  det  en  sielden  Lykke  —  ha, 

Den  er  indskrænket  til  et  ringe  Liv; 

Den  mindste  Træl  kan  strax  mig  røve  den. 

Og  nu  en  Søn,  som  sikkert  gaaer  og  lurer 

Paa  Timen,  naar  min  Klokke  slaaer;  hver  Morgen 

Betragter  mig  opmærksom,  for  at  see, 

Om  Tidens  Finger  med  endnu  en  Rynke 

Har  tegnet  mig;  for  gierrigt  at  beregne 

Hvor  mange  Skridt  jeg  har  endnu  til  Graven  — 

O  fy! 

Veziren. 
Nei!  Agib  er  en  Philosoph. 
Hvad  har  han  at  misunde  dig?  O,  Himmel! 
Et  møisomt  Liv.     Du  vaager  for  os  alle, 
Du  kæmper,  tænker,  overveier,  dømmer. 
Den  Ringeste,  jeg  kiender  i  dit  Rige, 
Har  mere  Ro,  meer  sand  Lyksalighed, 
End  du.     Der  skal  et  eget  Hierte  til 
At  finde  slig  en  Stilling  lykkelig. 
Høimodig,  stor  maa  Siælen  være,  Æren 
Maa  gaae  den  over  Nydelsen.     Ung  Agib 
Er  vakker,  god;  men  at  han  skulde  ønske 
Sin  ørkesløse,  blomsterrige  Glæde 
Forvandlet  til  et  natligt  Slid  for  Æren, 
Det  troer  jeg  ham  ei  til. 

Machmud. 

En  Sommerfugl! 


Digitized  by  VjjOOQIC 


doctob  dub  an.  127 

Vbziren. 
Og  troer  du,  Sommerfuglen  havde  Lyst  til 
At  prøve  Ørnens  Flugt?  Saa  lad  den  roligt 
Da  flagre  dybt  i  Havens  Blomstergange 
Fra  Busk  til  Busk,  mens  Ørnen  i  sin  Storhed 
Hensuser  giennem  Luftens  høie  Strømme. 

Machmud. 
Hm,  Hassan!  der  er  Noget  i  dit  Billed: 
Jeg  føler  mine  Klø'rs,  mit  krumme  Næbs, 
Min  Vinges  Kraft.     Han  kroer  forfængelig 
Sig  af  sin  skiønne  Spindelvævevinge. 
Vel,  lad  ham  flagre! 

Veziren. 
Vil  du  see  hans  Brud? 

Machmud. 
O  ja!  i  Morgen  eller  Overmorgen. 
Nu  vil  jeg  hvile  paa  min  Dagsforretning. 
Dog,  send  mig  hid  den  Doctor,  denne  Duban! 
Man  har  fortalt  saameget  til  hans  Roes. 
Jeg  har  forskrevet  ham,  og  længes  efter 
At  see  hans  Underværker. 

Veziren. 

Vel,  min  Sultan! 

Machmud  gaaer 
Seer  efter  ham. 

Ha,  du  en  Øm?  en  feig,  en  lumsk  Hyæne, 
Forvart  kun  bag  min  Klogskabs  faste  Stænger. 
Han  var  i  Krigen  med  —  i  Teltet  bagved. 
Og  troer,  han  kommer  fra  et  vundet  Slag. 
Jeg  tænker,  vaager  for  ham,  og  han  mener, 
Det  er  ham  selv.     O,  lovet  være  Allah, 

Som  gav  ham  Sløvhed  og  Forfænglighed, 

En  Mundkurv  for  hans  Grumhed!  Men,  i  Sandhed 

Det  er  en  farlig  Post  at  være  Vogter 

For  sligt  et  Dyr,  og  ingen  Morgen  ve  ed  jeg, 

Om  næste  Aften  jeg  paa  Sengebolstret 

Mit  trætte  Hoved  hvile  skal,  hvad  eller 

Om  det  skal  smile  blegt  i  Maaneskin 

Paa  Portens  Stænger.     Agib,  ædle  Agib! 

Mit  Haab  staaer  kun  til  dig.     Og  vilde  du, 

I  Forbund  med  min  gamle  Broder  Duban  — 

Men  —  det  er  Agibs  Ædelmodighed, 

Som  skienker  denne  grumme  Schakal  Livet. 

Han  gaaer. 


EN  ANDEN  SAL  I  PALADSET. 

Agib.    Doctor  Duban. 

Agib. 
Jeg  seer  det  tydeligt,  det  er  forbi. 
Hun  elsker  mig  ei  meer.     Ak,  alle  disse 
Smaaglæder  er  forsvundne!  Disse  Perler 
Af  Elskovs  første  Morgendugg,  som  Solen 
Med  sine  mindste  Glimt  forvandlede 
Til  Diamanter  —  tabt  er  deres  Glands, 
Og  Haabets  Grønt,  som  bar  dem  —  vissent  Straa! 
Dog  tykkes  mig,  det  er  ei  Utroskab, 
Som  vender  hendes  Hierte;  meget  meer 
En  selsom  Siælens  Vildelse.     Ak,  Doctor! 
Tal,  trøst  mig!  er  der  Haab? 

DUBAK. 

Nu,  hvorfor  ikke? 
Og  i  det  Mindste  Haab  for  VideDskaben. 
Tilfældet  er  besynderligt;  du  siger, 
Hun  sukker  for  en  Mor? 

Agib. 

Et  h«sligt  Dyr, 
Meer  liigt  en  Skovtrold  end  et  Menneske. 
Dog  sukker  hun,  og  nævner  ømt  hans  Navn. 
Hun  klæder  sig  i  kulsort  Fløil;  sit  Kammer 
Lod  hun  betrække  med  det  sorte  Bai, 
Og  først  om  Natten  sværmer  hun  i  Skoven. 

DUBAN. 

Det  samme  giør  jo  Uglen,  og  man  kalder 

Den  i  Europa  dog  Viisdommens  Fugl. 

Forelsket  i  en  Mor,  naar  man  besidder 

Saa  smuk  en  Fyrste,  synes  Raseri; 

Dog  —  Elskov,  Raseri  er  Lidenskaber, 

Som  staae  hinanden  nssr.     Hvo  drager  Grændsen? 

Geniet  nærmer  sig  Afsindigheden, 

Og  dyrisk  Dumhed  er  ei  meer  besindig. 

Her  træffe  vi  maaskee  Foreningspunkten. 

Agib. 
O,  Duban!  hvis  du  kiendte  mine  Qvaler! 

DUBAN. 

Min  Prinds!  maaskee  det  var  det  Raadeligste, 
I  Fald  jeg  tog  dig  selv  lidt  først  i  Cuur. 
Hvorledes?  du  er  sværmerisk  forelsket? 
Tilgiv  min  Dristighed,  det  er  en  Daarskab, 
Og  reent  ud  talt,  puur  Egoisterie! 

Agib. 
Du  spøger! 
Oehlenschlåger.  V.  9 

DUBAN. 

Egoisterie,  ei  Andet! 
Hvad  i  al  Verden  har  bestemt  dig  til 
At  hænge  ved  en  enkelt  qvindlig  Gienstand? 
Er  der  i  Hiertet,  Lever,  eller  Lunge, 
Indvolde  Noget,  som  befaler  Sligt? 
I  Blodet,  Hiernen,  Nerverne,  Rygraden? 
Du  er  en  Mand,  som  ønsker  dig  en  Kone, 
Det  er  naturligt.     Du  er  Asiat 
Og  Fyrste,  ønsker  fleer,  og  faaer  dem.     Vel! 
Hvad  foreskriver  dig  den  rette  Grændse? 
Din  egen  Sundhed,  eller  dine  Luner. 
Men  at  forhippet  kun  du  er  paa  een. 
Og  sukker,  sværmer,  spilder  dine  Kræfter, 
Og  glemmer,  hvad  der  er  langt  mere  vigtigt: 
Tillad  mig  det  —  det  er  urimeligt; 
Eensidigt  Sværmeri,  en  Vane  til 
At  faae  sin  Villie,  som  forkiælet  Barn; 
Og  gaaer  det  vidt  —  hvad  da?  en  fix  Idee, 
Det  første^  Skridt  til  den  Afsindighed, 
Som  nu  du  selv  beklager  hos  din  Kone. 

AaiB. 
Saa  grusomt  du  angriber  Kiærligheden? 

DUBAN. 

Nu,  den  er  sød,  som  mangen  anden  Gift; 

Men  hvad  er  Gift?  en  stærk  eensidig.  Virkning, 

Som  hæver  og  forstyrrer  Ligevægten. 

Er  Elskov  ei  det  samme?  sløyer  den 

Ei  Mennesket  for  andre  Nydelser? 

Og  hvor  den  tidt  er  smagløs  i  sit  Valg! 

De  skielmske  Franker  male  derfor  rigtigt 

Den  som  et  Barn,  en  Dreng,  en  Blindebuk 
Med  Bind  for  Øiet.     Leges  Blindebuk, 
Saa  griber  man  saa  let  en  hæslig  Mor, 
Som  deilig  Prinds.     Du  maa  forlade  mig. 
Jeg  finder  dig  ei  selv  just  meget  langt  fra 
Din   Kones  Tilstand. 

Agib. 
Og  hvad  vil  du  læge, 
Naar  du  foragter  det,  du  kaldes  for? 

DUBAN. 

At  Hæslighed  udstikker  ægte  Skiønhed, 

Jeg  siger  dig,  det  er  et  sieldent  Syn. 

Hvor  stort  et  Udslag  for  min  Videnskab, 

Først  psychologisk  ret  at  undersøge 

Aarsagen  til  en  slig  Tilbøilighed, 

Og  hvad  der  virker  den  forrykte  Pathos! 

Maaskee  en  Feil  i  Øiets  Retina, 

Hvor  dog  desuden  Alting  staaer  forkeert. 

Og* skues  rigtigt  først  af  Siælens  Øie; 

Hypochondrie ;  maaskee  for  begsort  Blod, 

Som  vækker  hendes  Elskov  for  det  Sorte. 

Amine 

kommer,  og  siger  sagte : 
Hvor  tung,  hvor  bitter  er  Forstillelsen! 
Men  skiændig  Magt  undskylder  Troskabs  List. 

Hiøit. 

Tillader  du,  min  fyrstelige  Herre! 
At  Hurliburli,  Moren,  som  vi  saae 
I  Skoven,  og  som  hused  os,  maa  tiene 
Mig  i  mit  Pallads  mellem  mine  Slaver? 
Han  kommen  er  fra  Skoven  med  sin  Moder 

9* 

Til  Hovedstaden,  er  et  ærligt  Skrog. 
Hvo  nænner  vel  at  afslaae  slig  en  Bøn? 

Agib 
sagte  til  Daban. 
Du  seer,  hun  har  kun  denne  Mor  i  Hov'det. 

Dub  AN. 
Nu  vil  hun  have  ham  i  Huset  med, 
Det  er  naturligt. 

Agib. 
Skal  jeg  føie  hende? 

DuBAIf. 

O,  hvis  du  føler  hendes  Ønske,  Herre! 
Da  vil  hun  sikkert  være  dig  forbunden. 

Agib. 
Hun  rører  mig,  den  arme  Sværmerinde. 
Ak,  hun  er  syg,  fortvivlet!  Hvilket  Værk 
Af  salig  Uskyld,  af  Blufærdighed, 
Har  her  Naturen  nedbrudt! 

Høit 

Min  Amine! 

Hvorledes  gaaer  det? 

Amine. 

Godt!  Jeg  elsker  dig 

Ret  inderligt. 

Hun  klapper  ham  koldt 

Agib. 
O,  lad  det  heller  være! 

DUBAN 
leer. 
Undflyer  du  hendes  Favnetag?  Fyrstinde! 
Han  er  dig  utro. 

Amine. 
Hvem  er  du? 

DUBÅN. 


En  Doctor. 


En  Spøgedoctor? 


Amine. 


DUBAN. 

Nu,  som  det  kan  falde. 
Tidt  læger  bittert  Spøg  den  syge  Alvor. 

Agib. 
Jeg  lider  ei  den  Spot  og  denne  Stiklen 
Paa  menneskelig  Svaghed,  mindst  paa  Qvindens. 

Duban 
heftig. 
Ha,  helst  paa  den!  —  Ei  sandt,   min  skiønne  Frue! 
Du  elsker  Poesie,  de  skiønne  Kunster? 

Amine. 
Særdeles  har  jeg  yndet  det.     Ei  mere; 
Nu  svimler  jeg. 

Duban. 
Der  har  vi  det!  Jeg  vil 
Da  med  din  Mands  Tilladelse  strax  skrive 
Dig  en  Recept,  som  lyder:  Recipe 
Et  Kiøkkenforklæd,  brug  en  Forskærkniv, 

Rør  Vellinggryden,  snur  med  Spinderokken! 

Sagte  til  Agib. 
Jeg  finder  hendes  Sygdom  mere  farlig. 
End  først  jeg  troede;  thi  det  er  en  Galskab, 
Som  kommer  af  forskruet  Følsomhed. 
Forfængelighed,  Andet  ei!  Hun  stirret 
I  Maanen  har,  har  grædt,  philosopheert 
Om  Siælens  Salighed,  om  Død  og  Liv, 
I  Stedet  for  at  koge  Høns  med  Gryn 
Og  spinde  Bomuldsgarn. 

Agib 

Stolt. 

Hun  er  Fyrstinde. 

DUBAN 
bukker. 

Saa  var  der  Raad  endnu:  hun  kunde  pynte 
Sit  Legem,  see  i  Speilet,  vaske  sig 
I  Mandelmelk,  omskifte  Hovedtøi 
Tre,  fire  Gange  daglig,  smidske  venligt 
Til  Slaverne,  og  sætte  Blomsterpotter 
I  Vinduet.     Jeg  sværger  dig,  min  Herre! 
Slig  Daarskab  havde  været  mere  let 
At  styre.     Denne  kiender  jeg  desværre! 
Et  Bud 

kommer;  til  Duban. 
Den  store  Sultan  kalder,  Doctor  Duban! 

Duban. 
Paa  Øieblikket. 

Agib. 
Du  forlader  os  . 
I  denne  Tilstand? 

Duban. 
Giver  du  mig  Fuldmagt 
Til  at  behandle  denne  Patient, 
Som  jeg  fornødent  finder  det? 
Agib. 

Alt,  Alt 
Tilstaaer  jeg  dig,  i  Fald  du  redder  mig 
Min  Æd  el  Steen. 

Duban. 
Jo  haardere  den  er. 
Jo  haardere  maa  Slibesandet  være. 

Agib. 
Kun  ei  for  haardt! 

Dub  AN. 

Hvad  haardt?  I  ønsker  jer 
En  Kniv,  som  bort  kan  skære  døde  Kiød, 
Og  undres  endnu  over,  den  er  skarp? 
Vi  bruge  skarpe  Instrumenter,  Herre! 
I  vort  Bestik.     Saaledes  maa  det  være. 
Bed  Himlen  jer  bevare  for  en  Doctor, 
Som  giver  eders  Kone  Havresuppe, 
Violsirup  og  Pebermytekager ! 
Den  gamle  Sultan  kalder;  jeg  er  Slave. 

Han  bukker,  og  gaaer. 

Agib 

kiærlig. 
Amine ! 

Amine. 
Grumme  Mand!  du  overlader 

Din  Hevn  til  denne  fremmede  Forvovne? 
Tag  dig  i  Agt!  hvis  det  gaaer  løs  paa  Hevn, 
Da  er  jeg  frygtelig. 

Agib. 
O,  min  Amine! 
Tro  mig,  jeg  føler  Medynk  med  din  Svaghed. 

Amine. 
Hvad  Svaghed?  Medynk?  jeg  er  ikke  svag. 
Og  trænger  ei  til  Ynk!  Du  trænger  til  den, 
I  Fald  du  understaaer  dig  — 
Agib. 

Understaaer? 

Er  denne  Tone  passelig  for  dig? 

Har  du  omskiftet  reent  Natur?  Med  Ynde 

Kan  du  beherske  mig,  men  ei  med  Trods. 

Amine. 
Jeg  sætter  Trods  mod  Trods. 

Agib. 

Ha,  skiønne  Sphinx! 
Saae  jeg  dit  Ansigt  kun,  og  skiulte  du 
Mig  Løvekløerne? 

Ahine. 
Jeg  hader  dig, 
Og  skiælv,  i  Fald  du  tirrer  mig  til  Vrede! 
Jeg  kiender  dig  og  dit  Bedrageri !  Hun  gaær. 

Agib. 
Det  gaaer  for  vidt!  Affaldet  Rosen  er, 
Og  Hækken  staaer  igien  —  en  Tornebusk. 

Machmud 
kommer  vranten. 
Han  kommer  ei,  saa  maa  jeg  vel  umage 
Mig  hen  til  ham.     Jeg  har  en  hæslig  Hoste, 
Som  nogle  Dage  alt  har  plaget  mig. 
Agib 

hilser  koldt  ærbødigt 
Min  Fader  har  forkølet  sig? 

Machmud. 

Det  spørger 
Du  med  et  undertvungent  Smiil,  min  Søn? 
Og  bittert  smiler  Agib  ad  sin  Fader, 
Fordi  han  er  upasselig? 

Agib. 

Min  Fader 
Anvender  Alt  paa  sig.  Jeg  tænkte  ei 
Paa  dig  derved. 

Machmud. 
Det  troer  jeg  nok;  du  tænker 
Vel  sielden  kun  paa  mig. 

Agib  tier. 

Machmud. 

Og  naar  det  skeer, 
Saa  gad  jeg  vide  Tanken.  —  Nu?  hvi  tier 
Du  studs?  kan  du  ei  svare? 
Agib. 

Slig  en  Tvivl 
Tilsteder  intet  Svar,  den  lammer  Tungen. 
Machmud 

opbragt 
Tal! 

Agib. 
Doctor  Duban  gik  til  dig,  min  Sultan! 
Han  bringer  sikkert  Hyldesaft  for  Hosten. 

Machmud. 
Veed  du,  at  dette  Sværd  kan  dræbe  dig? 

Agib. 
Berøv  mig  kun  det  Liv,  du  skienkte  mig, 
Saa  viser  du  mig  første  Gang  din  Yndest. 
Hvad  skal  den  leve  for,  som  hades  af 
Sin  Fader  og  sin  Hustru? 

Machmud. 

Fader!  Hustru! 
Mig  sætter  du  i  Ligning  med  en  Qvinde, 
Som  du  har  Mage  til  i  Skokketal 
Til  din  Forlystelse? 

Agib. 
Hvad  regned  du 
Min  Moder  for? 

Machmud. 
For  smuk  Slavinde,  som 
I  Tilgift  med  den  Tidsfordriv,  hun  skienkte  mig, 
Gav  mig  en  Søn,  og  det  var  ei  det  Bedste. 

Agib 

vil  gaae. 
Ha  —  min  Nærværelse  forbittrer  dig. 

Machmud. 
Du  kieder  dig,  for  du  er  ørkesløs. 

Agib. 
Giv  mig  Forretninger!  giv  mig  en  Hær! 
Jeg  iler  mod  Rebellen,  og  jeg  finder 
Min  Død. 

Machmud. 
Hvor  du  er  bleven  kiæk  paa  een  Gang! 
Jeg  har  alvorlige  Forretninger, 
Som  du  kan  dele.     Gak  til  min  Vezir, 
Hielp  ham  med  vanskelige  Regnskåbssager! 
Det  spreder  Sindet. 

Agib. 
Undskyld  mig,  min  Sultan! 
Lad  dine  Slaver  regne  dine  Brøk, 
Jeg  føre  vil  din  Hær  i  hele  Tal. 

Machmud. 
Mod  hvem? 

Agib. 
Mod  Fienden! 

Machmud. 

Du  er  aabenhiertig! 
Og  hvilken  Fiende? 

Agib. 

Den,  du  har  i  Hiertet, 
Mistankens  fæle  hemmelige  Diævel, 
Kan  jeg  saa  lidet  som  du  selv  betvinge.       Hangaaer. 

Machmud. 
Har  man  seet  Mage  til  slig  en  Forbryder? 

Han  hader  mig,  sin  Fader;  det  er  klart. 
Jeg  give  dig  en  Hær?  saa  var  jeg  værdig 
At  falde  som  et  Faar  for  Slagterkniven. 
Det  er  besluttet,  han  maa  bort,  maa  bort; 
Men  paa  en  skikkelig,  anstændig  Maade, 
Som  ingen  Opsigt  giør.     Der  kommer  Lægen. 

DuBAN 
kommer. 
Min  Sultan  kaldte;  men  jeg  traf  dig  ei 

I  dine  Værelser  —  tilgiv  din  Slave! 

Med  Lune. 
Befaler  du,  at  jeg  skal  kaste  mig 
Paa  Maven? 

Machmud. 
Lad  kun  være!  Der  er  Ingen, 
Der  seer  din  Høflighed,  foruden  jeg, 
^g  j®g  ^r  overtydet  om  din  Troskab. 

DuBAN. 

Særdeles  naadig! 

Machmud. 
Hør,  min  gode  Duban! 
Man  siger,  du  er  stærk  i  sieldne  Gurer. 
Hvor  Livet  svæver  mellem  Død  og  Frelse, 
Der  pleier  man  at  kalde  dig  til  Hielp, 
Som  eti  erfaren,  uforfærdet  Lods 
I  Havsnød  mellem  blinde  Skiær.     Man  siger, 
At  du  har  reddet  mangt  et  Liv  fra  Døden; 
Saa,  tænker  jeg,  forstaaer  du  ogsaa  sikkert 
At  styre  Farten  modsat,  naar  det  gielder. 

Duban. 
Den  Fart  er  ikke  vanskelig,  min  Sultan! 
Til  Modgang  har  Naturen  stedse  Medbør. 

Machmud. 
Hvor  har  du  lært  din  sieldne  Lægekunst? 

DUBAN. 

Vi  Lærde  fødes  ikke  som  I  Store 

Til  vore  Fortrin,  maae  erhverve  dem 

Ved  hvad  man  kalder  Flid.     Det  har  jeg  da 

En  Tidlang  ogsaa  giort.     Dog,  Lykke  maa 

Der  til  i  Alt;  og  derfor  gav  Naturen 

Da  ogsaa  mig  et  Greb  paa  denne  Kunst, 

Hvorved  det  Vanskelige  blev  mig  let. 

Jeg  pleier  ei  at  prale,  veed  Enhver, 

Men  ærligt  vil  jeg  dog  betroe  dig  det. 

Min  store  Sultan!  at  om  selv  mit  Hoved 

Blev  hugget  af  og  kastet  i  et  Fad, 

Saa  har  jeg  lært,  at  lade  Hov'det  tale 

End  mere  klogt,  end  da  det  var  paa  Kroppen. 

Machmud. 
Det  finder  jeg  særdeles  unaturligt. 

DUBAN 
leende. 
Nu,  hvorfor  det?  Man  hører  jo  saa  ofte. 

At  Kroppen  taler  uden  Hoved,  Herre! 

Machmud. 
Det  glæder  mig  i  dig  at  have  fundet 
En  Mand,  som  eier  Kløgt  til  hvad  jeg  ønskei*. 
Jeg  har  en  Søn  blandt  mange,  skiøndt  den  ældste 
Mig  lidet  kiær;  sandsynlig  er  han  ei 
Min  Søn  engang,  thi  Agibs  Moder  Zandra 
Var  heftig  og  letsindig,  havde  meget 
At  tale  tidt  med  Havens  Gartnerslave. 
Mig  ligner  han  saa  lidt,  som  Natten  Dagen, 
Seer  stedse  paa  mig  med  et  vrantent  Blik, 

Og  reent  ud   sagt  —  han  lurer  paa  min  Død. 
Nu  har  jeg  Magt  at  fælde  ham,  forstaaer  sig, 
Saasnart  jeg  vil,  og  det  ved  Slavesværdet; 
Men  jeg  vil  ingen  Opsigt  giøre  med  det, 
Da  dog  jeg  gielder  for  hans  Fader,  seer  du! 

DUBAN. 

Det  kan  jeg  tænke. 

Machmud. 

Hvis  blandt  dine  Krukker 
Maaskee  nu  fandtes  een  med  slig  en  Saft, 
Som  ikke  styrker,  men  fortærer  Livet  — 

Duban. 
Jeg  har  en  saadan  Saft. 

Machmud. 

Brug  den  forsigtig, 
Saa  giør  jeg  dig  til  min  Livmedicus. 

Duban. 
Lov  mig  kun  Eet! 

Machmud. 
Og  hvad? 
Duban. 

At  ingen  Anden 
Indblander  sig  i  hvad  du  mig  betroer. 
Vi  Læger  er  jaloux  som  Elskerne, 
Og  lider  ei  Medbeilere. 

Machmud. 

Vær  rolig! 
Duban. 
Saa  du  betroer  jnig  Patienten  ene? 

Machmud. 
Ei  ene:  dig  og  Døden. 

Duban 

leer. 
Død  og  Læge 

(raae  Haand  i  Haand  fra  gammel  Tid  som  Venner; 
Imellem  dem  er  ingen  Jalousie. 
Machmud. 
Misbrug  ei  min  Fortrolighed,  min  Tillid! 
Jeg  straffer  frygteligt,  og  mærker  Alt. 

DUBAN 
bukker. 
Desbedre  lønner  du  min  Tieneste. 

Machmud 

dagte. 

Jeg  frygter,  at  jeg  har  forløbet  mig 

Og  handlet  overilet;  thi  hans  Mine, 

Skiøndt  undertrykt,  misbilliger  mit  Forsæt. 

Alting  kan  jævnes!  Gale  Hundes  Bid 

Udsletter  man  med  hede  Jern  i  Tide, 

Og  uforsigtig  Aabenhed  —  med  kolde.         Hangaaer. 

DuBAN 
ene. 
En  saadan  feig  Tyran  er  ikke  sielden 

Blandt  Orientens  Fyrster.     Mange  Koner 

Dem  skaffe  mange  Børn,  da  deles  daglig 

Naturens  Faderfølelser,  ethvert 

Maa  hielpe  sig  med  Lidt,  da  træffer  det 

Vel  ogsaa  til,  at  Enkelte  faae  Intet. 

Ved  Brodermord  steg  Machmud  paa  sin  Throne, 

Og  han  befæster  den  ved  Sønnemord. 

Mord  bliver  en  Despot  saa  ligegyldig 

Tilsidst,  som  Liig  og  Død  en  Anatom. 

Vel  Agib,  at  han  faldt  i  mine  Hænder! 

Jeg  dræber  ham  med  Kaffe;  langsomt  virker 

Den  Gift,  og  Machmud  vil  en  langsom  Gift. 

Nu  seer  jeg  dog,  Veziren  havde  Ret: 

Han  maa  afsted,  den  gamle,  lumske  Synder! 

Vil  gaae,  men  vender  tilbage. 
Men  —  hm,  jeg  faaer  et  Indfald!  mon  maaskee 
Ei  dette  kunde  virke  paa  Amine? 
Vi  vil  forsøge  det.     Medlidenhed 
Er  ofte  første  Skridt  til  Kiærligheden. 
Det  drager  hendes  Phantasie  og  Tanker 
Fra  Moren  hen  til  Agib;  og  hvis  Hiertet 
Er  godt  i  hende,  vil  det  vække  Lysten 
Til  Ædelmod  og  til  Opoffrelse. 
Vi  vil  forsøge  det  Experiment.  Han  gaaer. 


AMINES  VÆRELSE. 

Hun  synger  ved  sin  Cithar. 

Hvo  lærte  mig  min  Slavelænke  bære? 

Den  Kiære. 
Hvor  fandt  jeg  Livets  Held  og  GlædesgavenV 

I  Haven. 
Hvad  lod  mig  Bæk  og  Nattergale  glemme? 

Hans  Stemme. 
Og  landsforviist  jeg  snart  var  hiemme. 
Jeg  fandt  min  Trøst,  jeg  fandt  min  Ro, 
Og  følte  mig  saa  fro,  saa  fro, 
I  Haven  ved  den  kiære  Stemme. 

Hvad  har  forvandlet  Salighed  til  Naget? 

Bedraget. 
Hvo  blandte  Malurt  i  min  Glædeshonning? 

En  Konning. 
Hvad  er  min  Trøst  i  stolten  Demantsæde? 

At  græde. 

O,  snart  skal  Lilierne  beklæde 
Mit  kolde  Liig  i  Dødens  Slum! 
Taalmodig  vil  jeg,  bleg  og  stum, 
Bedraget  af  en  Konning  græde. 

Hvad  ender  venligt  her  i  Livet  Nøden? 

Kun  Døden. 
Hvad  finder  hist  hos  Allah  Kiærligheden? 

Sit  Eden. 
Hvad  skienkes  mig,  naar  løst  er  Livets  Byrde? 

Min  Hyrde. 

Kom,  søde  Smerte,  mig  at  myrde! 

Jeg  smiler;  dræb,  saa  snart  du  kan! 

Du  skiller  mig  fra  min  Tyran; 

I  Dødens  Eden  er  min  Hyrde! 
DuBAN  kommer  ind. 

Amine 

lægger  Githaren  hen. 
Hvad  vil  du  mig  igien,  du  fæle  Doctor? 
Vil  du  fornærme  mig?  Tag  dig  i  Agt. 

DUBAN 
sagte. 
Nu  maa  jeg  dog  anstille  mit  Forsøg. 

Hølt. 

Fyrstinde!  jeg  vil  vise  dig,  at  Duban 

Er  ei  saa  slem,  som  du  maaskee  formoder. 

Oprigtig  talt,  siig,  hader  du  ei  Agib? 

Amine. 
Jeg  hader  ham,  og  dig,  og  Hver,  som  tvinger 
Med  Grumhed  mig  til  det  Uværdige. 

Duban 

hemmelighedsfuld. 
Nu  vel,  saa  glæd  dig!  Machmud  har  besluttet 

At  lade  Agib  myrde  ved  min  Haand 
Ved  giftig  Lægedom. 

Amine 

bestyrtet. 

Hans  egen  Fader? 

Dub  AN. 
Nu,   Fader  eller  Hustru,  min  Fyrstinde! 
Det  kommer  saa  omtrent  vel  ud  paa  eet. 

Amine 

heftig. 
Paa  eet?  paa  ingen  Maade!  Hvad  har  Agijb 
Forbrudt  imod  sin  Fader?  hvormed  staaer  han 
I  Veien  Machmud?  Han  er  lydig  mod  ham. 
Beskeden.     Ha,  det  er  en  nedrig  Grumhed, 
Som  den  Forhærdede  skal  bøde  for! 

DuBAN. 
Fyrstinde ! 

Sagte. 
Konen  er  dog  ei  saa  gal, 
Som  først  jeg  tænkte. 

Høit. 

Du  har  Medynk  altsaa 
Med  Agib? 

Amine. 
Medynk?  Troer  du.  Alle  har 
Saa  følesløs  og  tyk  en  Elephanthud 
Som  du,  hvorpaa  ei  Noget  bider? 

DuBAN 
med  et  godmodigt  Smill. 

Nu, 
I  Fald  jeg  er  en  Elephant,  saa  ligner 
Jeg  ogsaa  deri,  seer  du,  Elephanten, 
At  jeg  kan  skielne.     Elephanten  træder 
Kornmarker  ned,  men  skræver  varsom  over 
Oehlenschlåger.    Y.  10 

Det  spæde  Barn,  som  lægges  for  hans  Fod. 
Du  agter  altsaa  dog  din  Ægteherre, 
Og  vil  beskytte  ham? 

Amine. 
Ja,  mod  et  Mord, 
Og  mod  hver  skummel  Efterstræbelse. 
Er  Agib  ei  en  tapper,  vældig  Yngling, 
Skabt  til  at  styre  Riget?  er  han  ei 
Huldsalig,  artig,  venlig  imod  Alle? 
Hvordan  han  har  behandlet  mig  —  hvad  kommer 
Det  Thronen  ved?  hvad  kiender  Machmud  det? 
Og  om  han  vidste  det  —  Fy,  myrde  ham! 
Nei,  om  det  end  forløste  mig  af  Nøden, 
Og  bragte  mig  i  Kiærlighedens  Arm, 
I  skal  ei  dræbe  ham.     Han  være  nu 
Saa  haard  mod  mig,  saa  frygtelig  han  vil, 
See,  jeg  tilgiver  —  for  den  Liigheds  Skyld, 
Han  har  med  den,  jeg  elsker  over  Alt. 
Han  elsker  mig,  det  mærker  jeg  desværre. 
Hans  Heftighed  undskylder  Troløsheden; 
Nu  er  det  skeet,  det  vilde  Skridt,  engang. 
Troer  ei  at  lokke  mig  paa  eders  Side! 
O,  hvis  han  ikke  daglig  piinte  mig 
Med  Ømhed  og  med  hæslig  Nidkiærhed, 
Jeg  kunde  leve  roligt  i  hans  Harem 
Og  føle  mig  ret  lykkelig. 

DUBAN 
sagte. 
Hvor  findes 

En  Traad  for  Ariadne  her,  hvorved 

Hun  slipper  ud  af  disse  Labyrinther 

Og  sluges  ei  af  Vanvids  Minotaur? 

Høit. 

Og  hvad  er  da  din  Hensigt  nu  med  Fyrsten? 

Amine. 
Alt,  hvad  jeg  beder  om  i  denne  Stund, 
Er  det:  red  Agib  for  i  Dag,  min  Herre! 
Jeg  skal  paa  Jagt;  jeg  lovet  har  at  møde 
En  gammel,  tro  Veninde  hist  i  Skoven, 
Og  der  er  ei  et  Øieblik  at  spilde, 
Thi  jeg  har  svoret  det.     Og  kom  jeg  ikke, 
Udlagdes  det  mig  til  Koldsindighed 
Af  Een,  som  synderligt  behersker  mig. 
Men  vær  du  rolig:  Agib  skal  ei  døe! 
Vaag  over  ham,  beskierm  ham  til  i  Morgen, 
Og  overlad  du  saa  kun  Hevnen  mig.  Hun  gaaer. 

DUBAN. 

Saa  sært  og  smagløst  blander  du,  Natur! 

Hos  Mennesket  det  Skiønne  med  det  Slette.        Gaaer. 


SULTANENS  DIVAN. 
Machmud 

alene  paa  sin  Throne.  Medens  Veziren,  Emirene  og  Folket  forsamle 
sig,  siger  han  ved  sig  selv: 

En  Digter  sletter  ud  med  Blæk  og  Pen, 
Hvad  han  har  skrevet  i  lilfærdighed, 
Som  intet  duer;  Fyrsten  bruger  Sværd 
Og  Blod.     Jeg  giorde  mig  kun  meer  forhadt 
Paa  denne  Maade;  Agib  er  maaskee 
Ei  heller  slet  s^a  slem,  som  jeg  formoder. 

10* 

Men  denne  stolte,  tillidsfulde  Doctor 
Betragter  mig  bestandig  med  et  Blik, 
Som  han  var  Fyrsten,  og  som  jeg  var  Slaven; 
Det  kan  jeg  ikke  taale.     Han  maa  bort. 
Han  sikkert  vil  forraade  mig  til  Agib. 
Saasnart  jeg  havde  mig  betroet  til  ham, 
Fortrød  det  mig.     Den  Feil  maa  giøres  god, 
Og  jeg  maa  forekomme  Dubans  Trædskhed. 
Desuden  har  jeg  end  en  anden  Grund; 
Saa  lystig  som  den  er,  saa  er  den  kraftig; 
Jeg  aldrig  end  har  hørt  et  Hoved  tale, 
Naar  det  er  hugget  bort  fra  Skuldrene. 
Han  siger,  det  kan  hans  —  vel,  lad  os  høre! 
DuBAN  føres  bagbunden  frem. 
DUBAN. 

Min  store  Sultan  harmes  paa  sin  Slave? 
Hvi  bringes  her  jeg  for  din  Naades  Throne 
Med  bundne  Hænder?  Lægekunsten  trænger 
Til  Hænderne,  hvis  den  skal  yde  Hielp. 

Machmud. 
Du  bruger  Tungen  godt,  den  er  ei  bunden; 
Og  dersom  jeg  kan  troe  dig  paa  dit  Ord, 
Saa  binder  Intet  den,  selv  Døden  ei. 

DUBAN. 

Jeg  haaber  dog,  at  ei  din  høie  Naade 
Vil  giøre  her  med  mig  Experimenter? 

Machmud. 
Jo,  netop  det!  Tilgiv  mig,  kiære  Doctor! 
At  denne  Gang  jeg  fusker  i  dit  Haandværk; 
Men  du  har  vakt  Nysgierrigheden  hos  mig. 
Og  jeg  maa  tilfredsstille  den. 

DUBAN. 

Hvordan  ? 
Machmud. 
Mit  gode  Raad!  mit  Folk,  som  er  forsamlet! 
I  staae  her  ikke  denne  Gang  for  Intet, 
Den  store  Duban,  den  berømte  Mand, 
Vil  vise  os  et  sieldent  Mesterstykke. 
Han  har  tilstaaet  mig:  hans  Hoved  har 
Den  Egenskab,  at  tale  efter  Døden. 
I  veed,  jeg  lider  ikke  gierne  Pral, 
Og  for  at  redde  Mester  Dubans  Ære, 
Tillader  jeg  ham  for  mit  Folk  og  mig 
Strax  at  bevise  os  sin  Sanddruhed. 
Duban 

sagte. 

Jeg  seer  det  alt  forud,  jeg  kiender  vel 
Hans  stirrende  Hyæneblik,  og  mærker, 
At  ei  hans  Blodtørst  vil  benaade  mig. 

Høit. 

Ha,   Sultan,  skiælv!  en  større  Scheik,  end  du, 
Seer  ned  i  denne  Time  fra  sin  Throne, 
Og  dømmer  paa  Retfærdighedens  Dag. 

Machmud. 
Vel!  lad  ham  dømme. 

Duban 

nærmer  sig,  og  siger  med  sagte  Stemme : 
Tillad  mig  et  Ord: 
Maaskee  fortryder  den  Fortrolighed 
Dig  nu,  som  nylig  du  har  viist  din  Slave; 
Men  hvis  du  har  forandret  din  Beslutning, 
Da  trænger  Duban  ene  til  et  Vink, 
Og  Intet  er  forseet  endnu. 

Machmud. 

Forseet? 
Paadutter  du  mig  lav  Fortrolighed? 
Forseelser  og  Vaklen?  Hvilken  Frækhed! 
Forræder!  ha,  nu  skal  du  døe. 

DUBAN 

smilende. 

Jeg  skal? 
Machmud. 
Ja!  om  du  havde  tusind  Liv  for  eet. 

DuBAN. 

Nu,  meer  end  eet  kan  du  dog  ikke  tage. 
Machmud 

til  Skarpretteren. 
Sæt  ham  i  Knæ,  og  hug  ham  Hov'det  af! 

DUBAN 

fatter  sig. 

Min  Sultan!  viid,  at  Duban  er  en  Mand, 

Som  hader,  hvad  uværdigt  er  og  nedrigt; 

Og  nedrigt  var  det,  hvis  jeg  tryglte  Livet. 

Jeg  veed  at  fmde  mig  i  Skiebnens  Luner. 

Du  vil  min  Død;  den  koster  dig  endeel, 

Mit  Liv  var  vel  i  Stand  at  frelse  dit 

Og  Dines  mangt  et  Aar.     Men  lad  saa  være! 

Du  er  en  Ven  af  sieldne  Skuespil, 

Vil  høre  mit  afhugne  Hoved  tple  — 

Du  Magten  har  —  velan!  din  Villie  skee. 

Til  en  Slave 
Bring  hid  et  Sølverfad,  et  Linnedklæde! 

Machmud. 
Oiør,  hvad  han  vil! 

DUBAN. 

Og  da  det  eengang  dog 
Nu  ei  kan  være  Andet,  saa  tillad 

Mig  end  i  Døden  at  bevise  dig 
Den  sidste  Tieneste! 

Machmud. 
Du  mig?  hvorledes? 

DuBAN. 

Naar  jeg  betænker  Tingen  ret,  min  Sultan! 
Maa  jeg  i  Grunden  takke  dig,  at  du 
Mig  skiller  ved  en  overflødig  Byrde. 
Er  Livet  Andet,  philosophisk  talt? 
Med  Mod  bortkaster  jeg  da  Dødens  Frygt. 
Ei  skal  du  skue  Skrækkens  Krampetræk 
I  Dubans  sidste  Miner.     Blegt,  men  roligt 
Mit   Hoved,  som  et  sneehvidt  Marmorbilled, 
Skal  staae  for  dig,  ei  lalle  med  sin  Tunge 
Med  en  bevidstløs  Snappen  efter  Veiret, 
Men  aabne  tydeligt  violblaae  Læber, 
Og  svare  dig  paa  hvad  du  spørger  om. 

Machmud. 
Jeg  længes;  skynd  dig,  Doctor,  og  knæl  ned! 

DUBAN. 

Alt  har  en  Form  i  Livet,  vise  Sultan! 

Og  Døden  selv  er  ikke  uden  den. 

I  Fald  Experimentet  ret  skal  lykkes, 

Da  maa  der  iagttages  visse  Regler. 

Hør  til  Beviis  paa  min  Forsonlighed 

En  Godhed,  som  jeg  vil  bevise  dig 

Af  ikke  ringe  Værd.     Lad  strax  en  Slave 

Gaae  ind  i  mine  Værelser  og  hente 

Den  sorte  fløilsbetrukne  Foliant 

Med  Sølv  paa  Snittet  og  med  Spænd ehægter, 

Som  ligger  inde  paa  mit  Skriverbord. 

StJLTANBN. 

Giør,  hvad  han  siger! 

En  Slave  gaaer. 

DUBAN 

vender  sig  til  Bøddelen. 

Du  derhenne  der! 
Forstaaer  du  ogsaa  Kunsten  ret?  Stolt  støtter 
Du  til  den  krumme  Sabel  dig,  og  venter; 
Men  kan  du  ogsaa  bruge  den? 
Bøddelen. 

Fortræfligt! 
Knæl  kun,  saa  skal  du  see,  det  gaaer  saa  mørt 
Som  i  en  Kaalstok.     Du  er  aldrig  kommen 
Saa  hurtig  til  Vor  Herre  som  i  Dag, 
Det  skal  jeg  love  for. 

DUBAN. 

See  til,  du  træffer 

I  Ledet  rigtigt!  Er  den  ogsaa  skarp? 
Han  beføler  Eggen  af  Sablen. 

Bøddelen. 
Skarp  som  en  Amputeerkniv. 

Machmud. 

Jeg  beundrer 
Den  Rolighed,  hvormed  han  døer;  han  sysler 
Med  Sværd  og  Bøddelkniv,  som  var  det  Lys 
Og  Lysesax,  før  han  vil  gaae  til  Sengs. 

DUBAN. 

Hvad  er  det  Andet?  Jeg  er  Læge,  Herre? 
Og  vant  til  slige  Dødens  Instrumenter. 
Slaverne 

komme  tilbage. 

Vi  bringe  Bogen,  Klædet,  Sølverfadet. 

DOCTOR  DUBAN. 

Dub  AN 

til  Bøddelen. 
Naar  du  har  hugget  nu  mit  Hoved  af 
Ret  net  i  Ledet,  pas  da  vel,  det  falder 
I  Sølverfadet  paa  den  hvide  Dug; 
Da  vil  ei  Blodet  sprøite  giennem  Aaren. 
Og  Kroppen  styrter  ei,  den  vakler  kun, 
Indtil  den  funden  har  sin  Ligevægt. 
Tag  da  mit  Hoved,  sæt  det  ret  paa  Halsen, 
Og  bind  den  røde  Silketraad  derom. 
Som  her  jeg  rækker  dig. 

Bøddelen. 

Skal  ikke  mangle. 

DuBAN 
tager  Bogen  fra  Slaven,  og  giver  den  til  Machmud. 
Men   du,  min  Sultan!  modtag  denne  Bog. 
Heel  meget  kan  dens  Indhold  dig  forklare, 
Til  Nytte  for  dig  selv  og  for  dit  Land; 
Og  hvad  den  spørger  om,  kan  jeg  besvare, 
Naar  Hov'det  slutter  atter  til  sin  Rand. 

Machmud. 
Tak!  Tak! 

Duban. 
Hvad  kun  urolig  giør  mig  end, 
Er,  at  du  dog  begaaer  et  Mord  i  Grunden 
Paa  den  Uskyldige;  og  bedre  var  det, 
Hvis  du  benaaded  mig. 

Machmud. 

Jeg  skulde  nu 
Benaade  dig,  nu  du  har  egget  mig 
Nysgierrigheden  til  en  saadan  Høide? 
Du  pidsker  mig  med  Nælder,  og  forundrer 

Dig  endnu  over,  at  jeg  kløer  min  Vable? 

Nei,  aldrig!  Lyd  og  knæl!  Skarpretter,  skynd  dig! 

DUBAN. 

Jeg  knæler;  giør  din  Pligt! 

Slaven  afhugger  hans  Hoved,  saa  det  falder  paa  Dugen  i  Sølvbæk- 
kenet  Kroppen  bliver  staaende  stiv  paa  Knæerne,  efterat  den  har 
rokket  et  Far  Gange  frem  og  tilbage.  Blodet  springer  hait  »om  et 
Springvand,  men  Furpurstraalen  vender  ned  i  Aarerne  igien.  Kaar 
Slaven  har  sat  det  afhugne  Hoved  paa  Halsen,  og  ombundet  Traa- 
den,  standser  Blodet 

Machmud 

med  et  dybt  Forundringssuk. 

Besynderligt ! 

Tilskuerne. 
Heel  selsomt!  ubegribeligt!  See,  hvor 
Han  stirrer  bleg  med  aabne  Øine!  Munden 
Bevæger  sig,  han  prøver  paa  at  tale.  • 

Det  falder  ham  nok  vanskeligt. 

DUBAN 
med  et  svagt,  tykt  Mæle. 

Min  Sultan! 
Opslaa  den  syvende  af  Bogens  Sider, 
Men  giennemblad  de  første,  Blad  for  Blad; 
Da  finder  du  en  Hemmelighed  skreven. 
Men  vogt  dig  vel,  du  ei  forregner  dig. 

Machmud. 
Fast  klæbe  Bladene  sig  til  hinanden. 

DuBAN. 
Saa  væd  din  Finger,  skil  dem  ad  forsigtig! 
Machmud 

blader,  og  væder  hvergang  Fingeren  paa  Tungen,  naar  han 
vender  om. 
Jeg  har  det  syvende. 

DUBAN. 

Hvad  staaer  der? 
Machmud. 

Intet. 

DuBAN. 

Tomt? 

Machmud. 
Ganske  tomt. 

DuBAN. 

Saa  ligner  det  din  Siæl. 
Men  hvidt? 

Machmud. 
Sneehvidt. 

DuBAN. 

Fy,  fy!  Blad  sy\'  endnu! 
Machmud 

blador,  derpaa  sukker  han,  og  siger  ængstelig: 
Jeg  bliver  saa  besynderlig  til  Mode. 

DUBAN. 

Hvordan  ? 

Machmud. 
Beklemt. 

DUBAN. 

Er  det  Samvittigheden? 
Machmud. 
Nei,  det  er  Døden,  troer  jeg. 

.     DuBAN. 

Herre,  læs! 
Machmud. 
Jeg  finder  kun  et  kulsort  Blad. 

FISKEBEN. 


DUBAN 

Der  har  vi 
Dit  Hiertes  Farve.     Staaer  der  Intet  skrevet? 

Machmud. 
Et  Vers  med  røden  Skrift  i  sorten  Grund. 

DUBAN. 

L^es  det,  min  store  Sultan!  lad  os  høre. 
Machmud 

læser: 
Fortiente  Straf  dig  Himlen  gav, 
Du  synker  i  din  egen  Grav, 
Endt  er  din  Rasen  og  din  Slagten. 
Din  Krop  skal  døe,  dit  Navn  forgaae, 
Din  Grav  skal  fuld  af  Tidsler  staae. 
Og  gid  det  skee  hver  Niding  saa. 
Som  fnysende  misbruger  Magten! 

DUBAN. 

Der  har  du  læst  din  egen  Gravskrift,  Herre! 

Han  reiser  sig,  Blodet  vender  tilbage  i  hans  Kinder. 

Tilskuerne. 
O,  Himmel!  Liget  gaaer  med  stive  Skridt. 

Machmud. 
Det  sortner  for  mig. 

DUBAN 
ligegyldig. 

Det  er  snart  forbi. 
Vær  du  kun  rolig:  Giften  virker  snart. 
Hvormed  jeg  har  bestrøget  Bogens  Blade, 
Og  som  du  suged  selv  af  Fingrene. 

Machmud. 
Ha,  griber  ham,  den  Trold! 

DuBAN 
leer. 

Jeg  er  ei  Trold, 
Jeg  er  en  Læge;  den  var  daarlig  Læge, 
Der  ei  tilbageholdt  sin  bedste  Kunst 
Til  Redning  for  sit  eget  Liv. 

Han  vender  sig  rolig  og  alvorlig  til  ]forsamlingen. 

Farvel! 
Den  Hovedløse  gaaer,  naar  han  har  skilt 
Et  nedtrykt  Rige  ved  den  Hierteløse.  Han  gaaer. 

FORVANDLINGERNE. 

AGIBS  VÆRELSE. 

Han  ligger  paa  en  Sopha.     To  smukke  unge  Slavinder  køle  h 
med  brogede  Fiær vifter  for  Heden,  og  jage  Myggene  bort 

MmzA. 
Han  sover  sødt,  men  dybe  Suk 
Dog  ofte  fra  hans  Hierte  lyder. 

ZULIMA     ' 
sukker. 
Hvor  han  er  sund,  hvor  han  er  smuk ! 
Han  næsten  har  for  mange  Dyder. 

MmzA. 
Han  er  den  ene  Kone  tro, 
Og  elsker  aldrig  nogen  Anden. 

ZULIMA. 

Man  skulde  næsten  tænke  jo, 
Han  havde  Skade  paa  Forstanden. 

MiRZA. 

Men  hun  er  deilig! 

ZULIMA. 

Rosen  staaer 
Saa  stolt,  og  andre  Blomster  skoser; 
Men  det  er  dog  en  fattig  Vaar, 
Som  ene  pynter  sig  med  Roser. 

FORVANDLINGERNE. 
MiRZA. 

Ja,  det  er  daarlig  Egensind, 
Som  hæver  Eet,  alt  Andet  laster; 
Hvis  Rosen  har  en  Purpurkind, 
Har  Lilien  Hud  som  Alabaster. 

ZULIMA. 

I  dunkle  Lokkers  Løv  den  staaer, 
For  ret  coquet  at  kunne  funkle. 
Dog  kan  Auriklens  gule  Haar 
Vel  sammenlignes  med  de  dunkle. 

MiRZA. 

Tidt  lader  jeg,  som  jeg  var  varm. 
Som  jeg  foer  sammen  ved  et  Bulder, 
Og  blotter  ham  min  fulde  Arm 
Fra  Fingerspidsen  til  min  Skulder. 
Han  seer,  at  den  er  hvid  og  trind; 
Troer  du,  han  ønsker  den  at  trykke? 
Ak,  med  et  adspredt,  stille  Sind 
Han  sidder  selv  et  Marmorstykke ! 

ZULIMA. 

Vel  talt!  han  er  en  Blok  af  Steen, 
Det  har  jeg  faaet  tidt  at  vide. 
Snart  fra  min  Arm,  snart  fra  mitBeen 
Jeg  lader  Klædebonet  glide. 
Ak!  alting  er  ham  lige  godt. 
Thi  alting  er  ham  ligegyldigt; 
Beundrer  ei,  hvad  der  er  smaat, 
Og  agter  ei,  hvad  dei^  er  fyldigt. 

MiRZA. 

Og  hvis  Amine  var  ham  tro, 

Saa  fik  det  være,  hvad  det  kunde; 

Men  meget  man  fortæller  jo, 
Og  stille  Vand  kar  dybe  Grunde. 

ZULIMA. 

Den  f«le  Mor! 

MmzA. 
Det  slemme  Skarn 
Har  hendes  hde  Ømhed  arvet. 

ZULIHA 
spodsk. 

Hvis  nu  Amine  fik  et  Barn, 

Saa  blev  det  vel  olivenfarvet. 

MmzA 
naiv. 

Hun  vover  meget.  Bør  man  ei 
Med  Saadant  see  sig  for  i  Tide 
Naar  dog  hun  vilde  denne  Vei, 
Hvi  vælger  hun  ei  af  de  Hvide? 

ZULIMA. 

Ha,  Prindsen  mærker  sikkert  Alt, 
Men  nænner  hende  ei  at  røbe. 
Man  mig  i  Morges  har  fortalt. 
At  atter  Moren  maatte  løbe. 

MmzA. 
Nu  er  Amine  da  paa  Jagt, 
Vil  sige:  hist  i  Skovruiner, 
Og  har  sin  Elsker  Trøsten  bragt; 
Og  Maaaen  —  holder  gode  Miner. 

ZuiilMA. 

Han  rører  sig. 

MrazA. 
Saa  maae  vi  gaae. 

ZULIMA. 

Seer  du  ham  sine  Øine  rive? 

MiRZA. 

Ak,  skal  vi  ikke  trække  Straa, 
Om  hvem  der  skal  tilbageblive  ? 

ZULIMA. 

Det  hielper  ei;  han  tænker  kun 
Paa  den  elendige  Troløse. 


Han  vaagner 


MmzA. 


Agib 

springer  rasende  op. 
Holder  eders  Mund! 
Til  Helved,  I  fordømte  Tøse! 

De  flygte  forskrækkede  bort. 

Agib 

kalder. 


Ha,  Slave! 


En  Slave 

kommer. 


Herre ! 


Agib. 
Sadl  min  Hest, 
Giv  mig  mit  Sværd,  mit  Spyd,  min  Bue! 
I  Skoven  staaer  en  Bryllupsfest, 
Hvorved  de  vilde  Dyr  skal  grue. 
Som  Skygger  fare  vi  forbi 
De  høie  Træ'r,  hvor  Uglen  bygger. 
Og  paa  den  eensomøde  Sti, 
Skal  vi  forfærde  dem  som  Skygger. 

Slaven. 
Det  Indfald  fik  min  Fyrste  snart. 
Naar  saae  jeg  dig  saaledes  bruse? 

Oehlenschlåger.    Y.  11 

Agib. 
Orcanen  kommer  med  en  Fart, 

Naar  den  vil  rive  Tag  af  Huse. 

Han  iler  afstted,  Slaven  tolger. 


TEMPELRUINEN. 

HuLLA  som  ærbar  gammel  Kone.    Hurlibubu  som  Mor. 

HULLA 
pynter  Hurliburli. 
Lad  mig  nu  see,  min  kiære  Søn! 
Du  fylder  op  din  Moders  Bøn, 
Og  viser  dig  med  den  Forstand, 
Som  man  sig  venter  af  en  Mand. 
Speil  i  din  Moder  dig,  mit  Barn! 
Før  var  hun  et  fortvivlet  Skam, 
Og  vilde  spise  selv  en  Krop 
Saa  deilig  som  Prindsessens  op. 
Men  nu  forsonet  er  mit  Had, 
Med  Spisekamret  fuldt  af  Mad; 
Paa  Væggen  Skinker,  Gryn  i  Bøtten, 
Af  Høner  ti,  og  Ænder  sytten. 
Og  alting  ved  Prindsessens  Gunst. 
Nu  lægger  jeg  mig  efter  Kunst 
Og  Videnskaber,  som  du  seer. 
Og  spiser  ei  Prindsesser  meer. 
Du  veed,  hun  kommer  her  i  Dag; 
Men  det  er  saa  en  egen  Sag: 
Paa  denne  Naade  maae  vi  skiønne, 
Og  giøre  vore  Hoser  grønne. 


Digitized  by  VjjOOQIC 


FORVANDLINGERNE. 

Seer  du  de  Blomsterhængler  der, 
Som  Muren  og  som  Støtten  bær? 
Dem  har  jeg  selv  i  Skoven  fundet, 
Med  Moderomhu  for  dig  bundet, 
Afplyndret  hvert  et  Bed,  hver  Hæk, 
Og  slynget  hendes  Navnetræk. 
Seer  du  —  ak,  gode  Himmel!  du 
Ei  kiender  da  et  A  endnu  — 
Seer  du  det  A  med  Blomsterkrone? 

HURLIBURLI. 

Ak,  gid  Prindsessen  var  min  Kone! 
Man  kan  jo  gierne  blive  gift, 
Fordi  man  ei  kan  læse  Skrift. 

HULLA. 

Den  slemme  Fee,  hun  skulde  givet 

Lidt  mere  dig  af  Aandelivet. 

Du  fik  af  Mennesket  kun  Hud; 

Indvendig  seer  endnu  du  ud 

Som  Skovtrold,  der  med  Bukkeminer 

Gaaer  om  paa  lodne  Been  og  griner. 

HURLIBURLI. 

Hvor  kan  det  giøre  dig  saa  suur? 
Det  er  nu  eengang  min  Natur. 

HuLLA. 

Du  maa  forbedre  dig  fra  Dato. 
Der  er  en  Mand,  som  hedder  Plato  — 
Han  har  en  anden  Elskov  fundet. 
End  den  udi  Naturen  grundet. 
Den  lavere  Natur,  at  sige; 
Han  svinger  sig  til  Aanders  Rige. 
Did  maa  du  ogsaa  dig  begive. 
Hvis  rigtig  du  vil  elsket  blive. 

11* 

FISKEBEN. 
HURLIBURLI. 

Som  da  jeg  ganske  var  beruset 
Hos  Feen  sidst  i  Kiøkkenhuset  ? 

HULLA. 

Saaledes  just!  med  blege  Kinder 
Du  vise  maa,  din  Taare  rinder. 
Saaledes  kommer  du  til  Maalet, 
Thi  hendes  Bryst  er  ei  af  Staalet; 
Det  har  jeg  sidste  Gang  vel  mærket. 

HURLIBURLI. 

Saa  lad  os  lægge  Haand  paa  Værket. 

Nu  først  jeg  Lunten  rigtig  lugter, 

Og  gierne  jeg  dig  følge  vil : 

Hvor  Dyret  løber  ligetil, 

Gaaer  Mennesket  —  i  Slangebugter. 

HULLA. 

Det  Lige  bør  man  altid  hade 

Paa  Kiærlighedens  Promenade. 

I  en  afsnoret,  stiv  Allee 

Man  Alting  kan  for  Øine  see; 

Men  det  er  det,  som  Smagens  Hækker 

Fortryllende  for  Synet  dækker. 

HUKLIBURLI 
forundret 

Du  taler,  Moder!  i  en  Tone  — 

HULLA. 

Som  en  fornuftig,  ærbar  Kone, 
Der  har  Erfarenhed  i  Livet. 
Den  Gave  har  mig  Feen  givet. 

HURLIBURLI. 

O,  Moder!  vidste  jeg  mig  bare 
For  gammelt  Hæng  at  tage  Vare. 

FORVANDLINGBRNE. 
HULLA. 

Jeg  har  forudseet  Alt  i  Tide. 

Seer  du,  min  Søn!    det  maa  du  vide: 

Af  disse  Fyre  hist  i  Staden, 

Som  i  Moskeen  og  paa  Gaden 

Gaae  daglig  om  og  coquettere, 

Af  dem  er  mange  intet  Mere, 

Oprigtig  talt,  end  du,  min  Tro! 

Vil  sige:  Dyr,  som  gaae  paa  To. 

Hvad  deres  Ynde  har  forøget, 

Er  det,  at  de  er  overstrøget 

Kun  med  en  Fernis,  ganske  vaade. 

Af  Artighed  og  Levemaade. 

Det  hærder  sig  som  Horn  med  Tiden, 

Og  deraf  kommer  Glandsen  siden. 

Jeg  gaaet  var  i  Gaar  til  By, 

At  lade  mig  lidt  Klæder  sye; 

Og  som  jeg  gik  og  saae  mig  om. 

Forbi  jeg  Apotheket  kom. 

Da  huskte  jeg  paa  dig  forsigtig; 

Den  Fernis,  tænkte  jeg,  er  vigtig. 

Jeg  til  Provisoren  mig  vendte. 

Og  spør,   om  han  den  Fernis  kiendte. 

Og  om  maaskee  den  var  tilfals. 

Strax  giød  han  af  en  Dunkehals 

En  Pægl  mig  her  i  denne  Krukke, 

Bad  mig  forsigtig  Laaget  lukke. 

Gav  mig  en  Pensel,  af  de  største, 

Som  næsten  lignede  en  Børste. 

Og  da  jeg  spørger  ham  om  Maaden, 

Saa  løste  han  mig  hurtig  Gaaden: 

I  stryger,  sagde  han,  jer  Næste 

Fast  saadan,   som   man  strigler  Heste; 

Saa  vil  I  skue  snart  Effecten, 

Hvor  elegant  han  glindser,  Knegten !  — 

Saa  glad  jeg  neppe  hliver  mere; 

En  Baham  jeg  betalte  glad, 

Og  iilte  fra  den  store  Stad. 

Og  nu  vil  jeg  dig  strax  polere. 

HURLIBURLI. 

Hvis  du  den  har  i  dine  Lommer, 
O,  skynd  dig,  førend  Fruen  kommer! 

HULLA. 

Ja,  det  kan  ganske  hastig  skee. 
Thi  kun  de  Dele,  man  kan  see, 
Behøve  vi  sin  Glands  at  give; 
Med  Resten  kan  det  gierne  blive. 

Han  sætter  sig  ned,  som  Een,  der  skal  barberes,  eller  lader  sine 
Støvler  blanke;  hun  overstryger  ham  Ansigt,  Bryst  og  Hænder 
med  Artighedens  og  den  fine  Levemaades  Fernis. 

Amene 

kommer  venligthiisende  med  sin  Tryllestav  i  Haand. 
God  Aften  her,  I  kiære,  kiære  Venner! 

HuLLA 
neier,  og  kysser  hendes  Slæb. 
Allah  velsigne  dig,  vor  naadige 
Prindsesse,  som  foragter  ei  de  Smaae! 
Sandt  nok,  man  kiedes  ofte  hos  de  Store. 
Alting  har  sin  Tid.     Hvad  vor  Bopæl  angaaer, 
Saa  kan  vi  ikke  klage  just  i  den  Post. 
Vi  boe  ret  smukt  i  dette  gamle  Tempel. 
Det  er  lidt  sprukket  hist,  det  skulde  klinkes; 

Dog,  ak!  hvor  faaer  man  slig  en  Messingstaaltraad? 

Og  naar  ei  Vinden  blæser  just  fra  den  Kant, 

Saa  trækker  det  kun  ubetydeligt. 

Og  Vandet  har  vi  da  for  Ingenting, 

Hvad  ikke  er  en  ringe  Post.     I  Staden 

Har  hver  sin  Post,  som  han  betaler  for; 

Der  deler  man  jo  Vandet  i  Portioner 

Som  anden  Levemaade.     Vær  saa  artig 

At  sætte  dig,  min  allerbedste  Frue! 

Aminb. 
Tak,  Gode!  jeg  er  træt  og  hed. 

HULLA. 

Ja,  det 
Er  ogsaa  køligt  lidt,  saa  hen  ad  Aften. 

Amine. 
Jeg  siger,  jeg  er  hed. 

HuLLA. 

Saaledes!  ja, 
Det  er  lidt  lummert,  denne  Aarsens  Tid. 
Amine 

slaaer  Sløret  op,  og  trækkør  sine  Handsker  af. 
Men  her  er  deiligt,  her! 

Seer  paa  Hurliburli,  og  siger  sagte: 

Gud,  hvilken  Rædsel! 
Ha,  glem  ei,  svage,  sandselige  Qvinde! 

At  sorten  Skal  indslutter  sneehvid  Kiærne. 

Kiærlig. 
Min  Ven  —  min  kiære  —  Agib  — 

HURLIBURLI 

har  plukket  en  Bose  og  nogle  Forglemmigei  af  Blomsterkrandsen; 

han  rækker  hende  dem  affecteert  med  en  let  Oompliment. 

Jeg  er  stum. 
Men  Blomsten  taler. 

Amine 

smilende. 

Og  hvad  siger  Blomsten? 

flURLIBURLI 
smægtende. 
Auf  Rosen  wandle  und  Vergiszmeinnicht! 

HULLA 
sagte,  nikker  tilfreds. 
Han  taler  Persisk,  Fernissen  har  hiulpet. 

Amike 
forlegent  smilende. 
Det  har  den  ofte  sagt;  og  dog  —  jeg  veed  ei, 
Hvad  siger  du,  min  Hulla?  faaer  det  ei 
I  denne  Mund  en  selsom,  egen  Ynde? 
Der  hører  Noget  til  at  spøge  muntert 
I  denne  Tilstand.     Hvilken  Siælestyrke! 

Hulla. 
Man  bør  ei  rose  egne  Hænders  Arbeid; 
Han  er  min  Søn,  og  Æblet,  veed  man  da, 
Ei  falder  langt  fra  Pæren,  hvad  det  hedder! 
Men  evigt  Skarn,  om  Hurliburli  ei 
I  Morges  selv  har  bundet  disse  Krandse 
Til  Ære  for  din  fyrstelige  Naade. 

Amine. 
Det  har  du  selv? 

Hurliburli. 
Min  Moder  siger  det. 
Tør  Sønnen  være  af  en  anden  Mening? 

Amine. 
Hvor  han  er  selsomt  stemt  i  Dag! 

Hulla. 

Nu  vil 


«igitized  by  Google 


FORVANDLINGERNE.  169 

Jeg  hente  Kaffekiedlen ;  thi  jeg  veed, 

Du  ynder  denne  skiønne  Moccafrugt. 

Lad  Tiden  ikke  falde  dig  for  lang 

Saalænge  med  min  Søn,  min  ædle  Frue! 

Hun  gaaer,  og  giver  Hurliburli  et  betydende  Blik. 

Amine. 
Det  er  dog  ret  en  venlig  gammel  Kone, 
Ei  sandt,  min  Ven? 

Hurliburli 

bestandig  affecteert 

Ja,  Allah  være  lovet! 

Han  har  velsignet  hende  med  en  Livsfrugt, 

Som  vilde  skatte  sig  lyksalig,  hvis 

Du  fandt,  den  var  ei  ganske  uden  Smag. 

Amine 

sagte,  urolig. 
Min  Gud! 

Hurliburli. 
Men  fryser  du  ei  paa  din  Haand? 
Du  trækker  Handsken  af! 

Amine. 

Paa  ingen  Maade. 
Hurliburli 

hurtig,  naturlig. 
Det  hvide  Fedt  imellem  Hud  og  Kiød, 

Det  varmer,  ikke  sandt? 

Fatter  sig. 

Jeg  vilde  sige, 
Du  har  den  uforligneligste  Teint, 
Som  noget  Øie  saae  —  og  ikke  saae! 
Amine. 

Nu,  du  er  sort,  kulsort;  det  er  ret  smukt. 

Sukker. 
Jeg  husker  ogsaa  dengang,  du  var  hvid. 

HURLIBURLI. 

Saa  har  du  meer  Hukommelse,  end  jeg; 
Thi  det  er  ganske  gaaet  mig  af  Glemme. 

Amine 
tager  fortrolig  hans  Haand. 
Siig  mig,  min  Ven!  troer  du  paa  Hexeri? 

HURLIBURLI. 

Fy!  hvilken  Comme-U-faut  troer  vel  paa  Sligt? 

Amine. 
Erindrer  du  dig  Mesruns  Rosenhauge? 

HURLIBURLI. 

o  ja!  jeg  tidt  krøb  over  Plankeværket 
At  stiæle  Frugter  der,  da  jeg  var  Skovtrold. 
Amine 

forundret. 
Hvad  siger  du? 

HURLIBURLI 
fatter  sig. 
Jeg  taler  da  figurligt. 
Jeg  mener  nemlig  mine  Lapseaar, 
Tidsaldren  med  de  lange  Haandled,  Frue! 
Ungdommen  raser,  veed  du  — 
Amine. 

Kiære  Ven! 
Du  forekommer  mig  saa  spændt,  saa  fremmed. 
Jeg  aner  dog,  hvad  du  vil  skiule  mig. 

HULLA 
kommer  med  Kafifeen. 
Her  bringer  jeg  dig  en  beskeden  Skaal. 
Tag  nu  til  Takke!  Ude  snurrer  alt 
En  Pandekage! 

Sagte  til  Hurliburli 

Hør  du!  der  er  hændt  mig 
En  Fandens  Streg.     I  Hastværk  salte  jeg 
Den  Fernisflaske,  som  du  veed,  paa  Laaget 
Af  Saltebøtten,  der  bestandig  hænger 
Paa  Skorsteensvæggen.     Uden  Tvivl  er  nu 
En  Draabe  faldet  ned  i  Saltet,  seer  du! 
Og  da  jeg  vilde  salte  Smør  til  Kagen, 
Og  smager  paa  det,  er  det  ganske  sødt, 
Har  tabt  sin  Skarphed,  og  er  bleven  attisk. 

Hurliburli  slaaer  Hænderne  sammen. 
At  sige  da,  det  indenlandsk  moderne, 
Som  her  man  koger  af  det  bare  Vand. 
•  Hurliburli 

sagte. 
Gud  veed,  hvor  hun  faaer  al  den  Viisdom  fra 
Om  attisk  Salt  og  Kiøkkensalt!  Gid  Feen 
Mig  havde  givet  noget  mere  Kundskab! 
Den  Fernis  hialp  det  Ydre;  men  jeg  kommer 
Nok  til  at  bruge  med  indvortes  Midler. 

Veziren  og  ADSKILLIGE  DRABANTER  Styrte  ind  i  Templet. 

Veziren. 
Stød  Moren  ned! 

En  Slave 

giennemborer  ham  med  et  Spyd. 

Dø,  dø,  din  sorte  Hund! 

Amlne 
griber  hurtig  sin  Tryllestok,  og  slaaer  Vand  paa  Moren  af  Kilden. 
Lev! 

Hurliburli. 
Jeg  er  dræbt. 

Amine. 

Svæv  mellem  Uød  og  Liv! 

Forbliv  i  denne  Tilstand,  som  du  er! 

Vender  aig  til  Slaverne,  og  sprænger  Vand  paa  dem  af  Kilden. 
Bevæger  eder  ei  fra  eders  Sted, 
I  andre  Nidinger! 

Veziren. 
Hvad?  tøver  I? 
Amine. 
Tal!  handler  du  paa  Machmuds  Vink?  Jeg  veed, 
Du  hader  ham,  den  blodige  Tyran. 
Staaer  Agibs  Liv  i  Fare?  Flux  jeg  iler 
Til  Hielp. 

Veziren. 
Forsvar  dig  selv,  i  Fald  du  kan. 
Machmud  er  falden  paa  sin  egen  Gierning; 
Den  lumske  Tordensky  nedlod  sit  Lyn, 
Den  slog  i  Mosen,  Luften  er  befriet. 

Amine. 
Er  Machmud  dræbt,  og  Agib  Konge? 
Veziren. 

Ja! 
Og  han  vil  giøre  Brug  af  Kongemagten. 
Vær  du  forsikkret! 

Amine. 
Himmel  —  Tal!  hvor  er  han? 
Veziren. 
I  Skoven  ikke  langt  herfra;  men  vil 
Ei  værdige  din  lave  Troløshed 
Et  Øiekast.     Han  kiender  dine  Rænker. 
Følg  mig  til  Fængselet!  Paa  Torvet  skal 
I  Morgen  Folket  skue  dig  til  Skiændsel, 
Og  see  dig,  Skiøge!  brændende  paa  Baalet. 
Følg,  siger  jeg! 


Digitized  by  VjjOOQIC 


FORVANDUNGERNE.  173 

Amine. 
Dig? 

Veziren.  • 

Latterlige  Modstand! 
Amine 

kaster  Vand  paa  ham. 
Bliv  til  en  Tornebusk! 

Veziren  forvandles  til  en  Tornebusk. 
Nu  kan  du  rive 
Den  Taabelige,  som  frivillig  kommer 
Dig  nær!  Staa  der,  og  kied  dig,  Hagi  Hassan! 
Med  dine  skarpe  Tome,  til  du  visner. 

Tornebusken  beda^kes  pludselig  med  hvide  Blomster. 
Den  blomstrer  hvid!  Vil  den  bevise  mig 
Maaskee  saaledes  sin  Uskyldighed? 
For  silde!  nu  er  Raseriet  steget 

Høit  —  til  sit  Yderste  —  nu  maa  det  virke. 

Slaaer  Vand  paa  Slaverne. 
I  feige  Slaver!  vorder  Frøer  og  Tudser, 
Og  skiuler  eder  angst  i  Stenes  Rifter. 

slaverne  forvandles  til  Frøer  og  Tudser,  humpe  forskrækkede 
bort,  og  sige :  Brekekekex,  koax,  koax. 

HULLA, 
som  har  staaet  i  stum  Forundring,  slaaer  heftig  Hænderne  sammen 

og  raaber: 
O,  Himmel!  ja,  det  er  en  Fee,  det  seer  jeg, 
Saa  mægtig  som  den  store  Floristane! 
O  —  hun  kan  hielpe ! 

Amine 

fortvivlet. 

Hielpe?  gode  Allah! 
Det  Liv,  som  veg,  jeg  kalder  ei  tilbage. 

HuLLA. 

Jo  —  hun  kan  hielpe  mig. 

Aminb. 

Du  arme  Kone! 
Jeg  kan  det  ei. 

HULLA 
falder  paa  Knæe. 

O,  for  Prophetens  Skyld, 
Afslaa  mig  ei  min  inderlige  Bøn! 

Amine. 
Troer  du,  jeg  længe  dvæled,  hvis  jeg  kunde? 

HuLLA 
folder  sine  Hsender. 

Du  kan,  i  Fald  du  vil. 

Amine. 

Jeg  redde  ham? 

HULLA. 

Hvad  ham !  det  vil  vel  finde^  sig  med  Tiden. 

Hver  er  sig  selv  dog  nærmest. 

Amine. 

Og  hvad  vil  du? 

HULLA. 

Ak,  al  den  Tid  og  Stund,  jeg  leved,  ønskte 

Jeg  mig  at  blive  til  en  deilig  Dame. 

Det  lykkedes  mig  ei;  min  Hud  blev  bruun. 

Mit  Bryst  blev  fladt,  min  Fod  blev  stor,   min  Pande 

Blev  lav  og  rynket.     Store  Fee,  bønhør  mig! 

Giør  Kinden  rød,  og  Barmen  hvid  og  fyldig. 

Og  Haaret  langt,  og  Foden  lille;  kort 

Forvandl  mig  til  en  ung  og  deilig  Pige 

Paa  atten,  nitten  Aar. 

Amine. 
Det  er  det  Ønske, 
Som  du  besiæles  af  i  denne  Stund 
Ved  Synet  af  en  slig  Elendighed? 

HULLA. 

Ja,  gode  Frue!  ja,  det  er,  min  Sandten! 

Amine 
kaster  Yand  paa  hende. 
Bliv  til  en  haaret,  hæslig  Orangutang 
Med  spaltet  Mund,  huuløiet,  med  en  Hale, 
Med  lange  Arme,  fire  lodne  Hænder, 
Med  latterlige  melancholske  Rynker 
I  dyriskt  Aasyn;  Skræk  for  Mennesket, 
Som  seer  i  dig  sin  meest  ulige  Lige! 
Saaledes  skal  du  pleie  min  Tilbedte 
I  dette  Tempel.     Og  naar  Maanen  smiler 
Fortvivlet  blegguul  fra  sin  Sørgesky, 
Da  skal*Amine,  hvid  som  Spøgelset, 
I  lange  Klæder  hvisle  giennem  Krattet, 
Og  standse  her  og  klage  med  sin  Ven. 

HuLLA 
forvandlet,  sukker. 
Jeg  er,  hvad  før  jeg  var.     Det  gik  i  Ring. 
Umættelighed  er  en  hæslig  Ting! 

Amine 

kysser  Hurliburli  paa  Panden. 
Farvel!  mig  kalder  Hevnen.     Land  og  Rige 
Skal  lide  skrækkeligt  og  fælt,  som  du. 
Forræderen  skal  straffes.     Jeg  har  Magten. 
Og  naar  jeg  kølet  har  min  bittre  Harme, 
Da  iler  jeg  tilbage  til  dit  Leie, 
Og  din  Amines  Graad  skal  kappes  med 
Den  stille  Bæk  i  aldrig  standset  Rislen. 

Hurliburli. 
Hvad?  du  forlader  mig  i  denne  Tilstand? 

Amine 

omfavner  ham. 
O,  elskte  Agib!  virkelige  Agib! 
Min  Ven,  som  ved  et  grusomt  Trylleri 
Har  tabt  din  Skiønhed!  tag  paa  Gravens  Bredde 
Din  himmelsksøde  Skikkelse  paa  ny, 
Som  du  i  Mesruns  Hauge  vandt  mit  Hierte. 

Hun  besprænger  ham  atter  med  Vand. 
Er  af  Naturen  du  en  kulsort  Mor, 
Saa  bliv  det;  men  har  snedig  Trolddomsmagt 
Forvandlet  dig  —  saa  kast  din  sorte  Maske, 
Og  bliv  igien  saa  herlig,  som  du  var! 

HURLIBUBLI 
forvandlee  til  Skovtrold  igien,  og  siger:    •, 
Jeg  er,  hvad  før  jeg  var. 

Amine 

ude  af  sig  selv. 

End  større  Spot? 
Ha,  nu  er  Løsnet  givet.  Maskeraden 
Er  alt  begyndt!  Blæs,  Storm,  i  din  Basun! 
Pib,  Vind,  i  Fløiten!  Slaa  paa  dine  Pauker, 
Du  mørkebrune  Sky!  og  gnid  Fiolen, 
Du  vilde  Bølge!  mellem  Sivets  Strænge. 
En  lystig  Leg!  Hyrdinden  blev  til  Hex, 
Den  Skiønneste  blandt  Mænd,  som  Jorden  eier, 
Er  en  afskyelig  Trold.     Jeg  kunde  græde. 
Hvis  ei  det  var  uhyre  latterligt; 
Hvis  ei  min  Graad  blev  Krokodilletaarer. 
Velan,  saa  lad  det  nu  kun  gaae  sin  Gang! 
Du  staaer  saa  følesløs,  du  gamle  Eeg? 
Du  smiler  tillidsfuld,  du  tørre  Jord? 
Ha,  I  skal  røres  til  Medlidenheden! 

Og  disse  kolde  Dyr  i  Hovedstaden, 
Der  gaae  kun  om  i  Egennyttens  Sysler, 
Og  spotte  med  Amines  Sværmeri, 
Og  bære  Brændet  alt  til  hendes  Baal, 
For  ret  at  see  et  Skuespil  i  Morgen  — 
Ha,  Daarer!  I  skal  tage  Deel  deri. 
Hvad  skal  I  med  det  røde,  varme  Blod? 
I  har  dog  egentlig  en  Fisknatur, 
Omtumler  i  det  falske  Element 
Af  kolde  Høfligheder,  mens  den  Store, 
Hvad  Øieblik  han  kan,  den  Mindre  sluger. 
Vel!  I  skal  vorde  virkelige  Fiske 

Med  følesløse  Skæl,  som  før,  om  Brystet. 

Hun  svinger  sin  Stav. 
Natur,  omskift  dig!  bræk  hver  Skikkelse! 
Du,  Land,  bliv  Sø!  Forvandle  dig,  o  Stad, 
Til  kratbevoxet  Høi  med  Steenruiner! 
Men  du,  forhærdede,  steenkolde  Fyrste! 
Behold  dit  Hierte;  men  en  Isnen  fare 
Dig  giennem  dine  Been:  bliv  Marmorsteen, 
Men  oven  Kiød!  Halvdelen,  hvad  du  var! 
At  jeg  kan  rase  ud  min  Hevn  paa  dig. 
Og  see  Forræderblodet  Nakken  farve. 
Ryst,  Ceder!  Blæs,  o  Storm!  Ghaotisk  Nat, 

Dæk  Jorden,  og  indhyl  mig  i  min  Smerte! 

Hnn  iler  bort.    Forvandlingen  skeer. 

FISKERHYTTEN. 

Sandib  sidder  med  et  Stykke  Pergament  paa  Skiødet  og  en  Rør- 
pen, grandende  i  dybe  Tanker.    Lolo  leger  i  Hytten.   De  Smaae 
sove  i  deres  Kurve. 

Sandib. 
Jtlvis  stærke  Følelser,  som  heftigt  røre 
Det  arme  Hierte  Dag  og  Nat,  kan  skabe 
En  stakkels  Fisker  om  til  Digter  —  ak! 
Saa  er  den  trøstesløse  Fader  een, 
Som  vrider  Hænder  ved  sit  Barns  Forliis. 
Læser: 

Dybt  i  Jorden  hvile, 

Hustru!  dine  Been, 

Hvor  de  sølvgraae  Pile 

Staaer  om  lunkne  Steen. 

Moder  jRk  vi  atter 

I  en  Søster  kiær; 

Hun  var  meer  end  Datter, 

Hun  var  Moder  her. 

Ak,  hvor  er  Amine? 
Er  hun  ogsaa  død? 
Slukte  Sygdoms  Pine 
Kindens  Rosenglød? 
Hun  er  ei  i  Muldet 
Bag  Cypressens  Hæk; 
Hun  er  solgt  for  Guldet 
Til  en  Røver  fræk. 

Langt  fra  Hiemmet   drager 
Hun  paa  sin  Kameel. 
Trøstesløse  Klager 
Blev  kun  hendes  Deel. 
Bittert  Taaren  bader 
Hendes  skiønne  Bryst. 
»Fader,  grumme  Fader!« 
Lyder  hendes  Røst. 

^Du,  som  ømt  mig  trykte 
Til  din  Barm  hver  Dag, 
Naar  Amine  søgte 
Dine  Favnetag; 
Hørte  hendes  Smiger 
Med  en  henrykt  Hu  — 
Hvordan  blev  en  Tiger 
Af  en  Fader  du?« 

Tiger?  —  du  fornærmer! 
Tigeren  er  tro, 
Tigeren  beskiermer 
Sine  Unger  jo. 

Tigeren  ei  vælger 
Malmet  for  sit  Kuld, 
Tigeren  ei  sælger 
Sine  Børn  for  Guld. 

Men  fra  Viinbierget  vakled  den  skelende  Trold 
Med  Kinden  i  Purpurluer, 
Som  forstaaer  at  fange  sig  Hiertet  i  Vold, 
Ved  at  kryste  de  svulmende  Druer. 
Han  vikled  mig  ind  i  det  sledske  Garn, 
Jeg  fik  Zechiner,  og  misted  mit  Barn. 
De  ligge  paa  Havet  i  Sandet, 
Blodpengene  tvættes  af  Vandet. 

Dog  da  der  intet  Haab  er  om 
At  faae  min  tabte  Eiendom 
I  dette  Liv  tilbage, 
Saa  vil  jeg  kaste  taus  mit  Net, 
Og  nøies  med  den  ringe  Dræt, 
Og  standse  med  at  klage. 
Jeg  har  jo  dog  igien  de  Tre  — 
Bort,  bort,  I  fæle  Tanker! 
Den  Fierde  skal  jeg  hisset  see, 
Ei  brister  Haabets  Anker! 

LOLO. 

Min  Faer! 

Sandib. 
Min  Lolo! 

LOLO. 

Lolo  er  bedrøvet, 
See,  han  har  Vand  i  Øinene! 

Sandib. 

Hvorfor? 

LOLO. 

For  det,  du  læste,  var  saa  sørgeligt. 

Sandib 
sagte. 
Han  snapper  hvert  et  Ord. 

Høit. 

Hvad  veed  du  alt 
Om  Sør^ligt?  hvad  læste  jeg? 

LOLO. 

Det  var 

Jo  om  Amine,  om  min  stakkels  Søster. 

Sandie. 
Hvad  hun? 

LOLO. 

At  hun  sad  borte  paa  Kamelei), 
Og  græd,  og  kom  ei  mere. 

Sandib. 

Vær  kun  rolig! 
LoLO. 
Nei,  jeg  er  saa  bedrøvet  her  i  Hytten, 
Fra  den  Tid  hun  er  borte.     Du  har  lovet. 
At  hun  skal  komme;  men  hun  kommer  aldrig. 

Sandib. 
Hun  kommer  nok. 

LOLO. 

Ja,  hisset  hos  Vor  Herre! 
Men  jeg  vil  ikke  komme  til  Vor  Herre; 
Saa  skal  jeg  puttes  i  den  sorte  Jord, 
Der  er  saa  koldt. 

Sandib 
opbragt 

Ha,  gamle  Marcebille! 

Fordømte  Hex!  dig  var  det,  ene  dig, 
Som  røved  mig  min  Skat!  du  har  forført  mig. 
Det  saae  jeg  steds  i  dine  lumske  Miner, 
Naar  du  besøgte  hende.     Du  misundte 
Min  Armod  sin  Lyksalighed. 

LOLO 

angst  * 

O,  Faer! 

Skield  ei,  og  kald  dog  ei  paa  Marcebille!  ^ 

Der  ^aaer  hun  ude. 

Sandib. 

Hvor? 

LOLO. 

For  Vinduet, 
Og  kiger  ind,  og  knuger  Næsetippen 
Mod  Ru^en,  saa  den  bliver  flad  og  hvid. 
Sandib 

urolig. 
Hvad,  Dreng?  hvad  drømmer  du? 

LOLO 
tørrer  sine  Øine. 

Nu  er  hun  borte. 

Sandib. 
Gaa  i  din  Seng! 

LOLO. 

Vær  ei  bedrøvet,  Faer! 
En  anden  gammel,  venlig  Kone,  ude 
Ved  Stranden,  som  jeg  møder  ofte  der. 
Har  lovet,  at  jeg  snart  skal  see  min  Søster. 
Græd  ei!  i  Morgen  er  det  Maanedsdag, 
Saa  gaaer  jeg  aarle  ud  i  Morgenrøden 
Og  finder  min  Zechin.     Saa  kan  du  kiøbe 
Dig  Viin,  og  drikke  vor  Amines  Skaal. 

Sandie 

stirrer  til  Vinduet. 
Nu  seer  jeg  hende. 

LOLO 

bange. 

Hvem? 

Sandie. 

Den  gamle  Drage! 
Med  Næsen  imod  Ruden,  som  du  siger. 
Hun  prøver  paa  at  trykke  Næsen  flad; 
Det  lykkes  ei,  den  voxer  meer  og  meer, 
Og  bliver  til  en  lang,  uhyre  Pølse. 

LoLO 
kryber  angst  til  Faderen. 
O,  Fader! 

Sandie. 
Kogl  du  kun,  du  lede  Trold! 
Dit  Kogleri  giør  Sandib  atter  rolig. 
Jeg  frygter  Gud,  og  han  vil  hielpe  mig. 
I  Allahs  stærke  Navn,  forsvind,  din  Satan!  — 
Nu  er  hun  borte. 

LoLO. 
Lad  os  gaae  i  Seng, 
Men  synge  først  vor  Aftenbøn! 

Sandie. 

Kom,  L0I9! 
Drengen  knæler  ved  sin  Faders  Side  mod  Østen.    Sandib  synger 
med  dyb  Bas,  Lolo  med  klar  og  velklingende  Discant. 
See  ned  i  Naade,  Himlens  Fader! 
Til  denne  lille  Hyttes  Tag. 
Endt  atter  er  en  Livets  Dag, 
Din  skiønne  Sol  vor  Jord  forlader. 

Men  ei,  fordi  sig  Dagen  fierner, 
Har  Haabet  dog  min  Siæl  forladt; 
Jeg  veed,  at  giennem  Tidens  Nat 
Nedblinke  Evighedens  Stierner. 

Hvo  staaer  vel  reen  for  Herrens  Throne? 
Hvo  synker  ei  for  Naadens  Fod? 
Dog  ærlig  Anger,  kraftig  Bod 
Kan  Alretfærdighed  forsone. 
Blæs,  vilde  Storm,  paa  Livets  Vove ! 
Vox,  skarpe  Torn,  paa  Tidens  Vei! 
Barmhiertigheden  slumrer  ei. 
Den  vaager  —  jeg  vil  rolig  sove. 
Faderen  klæder  sin  Dreng  af,  og  gaaer  i  Seng  med  ham. 


UDENFOR  HYTTEN, 

Mørk  Natten  er,  og  Stormen  gaaer,  og  vælter  Søens  Vove, 
I   Skum   sig   kruser  dunkle  Vand,   høit   brøle  Strandens 

Skove. 
Som  Bølger  de  sig  bøie  ned,  de  gule  Høstens  Toppe. 
Paa  Himlen  findes  Maanen  ei,  endskiøndt  den  længst  er 

oppe; 
Men  lange  Rifter  Vindens  Stød  i  Skyens  Forhæng  rive, 
Nu  viser  den  sit  Ansigt  frem,  den  lysegule  Skive, 
Og  Alt  fremtræder  for  dit  Syn,  du  Vandrer  hist  paa  Heden ! 
I  søl  verf  arv  et  Høitidspragt  dybt  røres  Bølgen  neden, 
Men  Grønt   og  Guult   og   natligt  Sort   i    Skovens   Bierge 

røres. 
En  Ugle  vipper  hist  paa  Green;  dens  Skrig  i  Natten  høres. 
Nu  kiger  ogsaa  Stiernen  frem  med  dæmpetblege  Lue, 
Bag  underlige  Billedsky  man  kan  dens  Blinken  skue. 
Den  vælter  sig  som  enKameel,  den  sortblaaSky,  tilbage; 

Nn  bredes  den  i  Længden  ud,  og  bugtes  som  en  Drage, 
Igiennem  Skyens  dybe  Hul  de  stærke  Vinde  vælte; 
Der  blinker  Himmelvognens  Stang  og  Heltestiernens  Bælte. 
Men  pludselig  det  bliver  tyst,  sig  Vinden  ganske  lægger, 
Et  selsomslebent  Sølverspeil  den  hele  Sø  bedækker. 
Hvo  flyder  der  med  hviden  Bryst,   saa  prægtig   som   en 

Svane? 
Det  er  den  hierteløse  Fee,  den  grumme  Floristane. 
Hun  kieded  sig  paa  Havets  Bund;  hun  nærmed  sig  at  lytte 
I  Hexeskikkelse,  som  før,  ved  Sandibs  Fiskerhytte. 
Hun  hørte  hans  Forbandelser,  og  svulmed  som  en  Palme, 
For  pludselig  at  knuse  ham  —  da  lød  hans  Aftenpsalme. 
Da  veg  hun  ræd  paa  Bølgen  ud,  alt  som  en  Havets  Pige. 
See,  Brystets  stolte  Hvælvinger  nu  over  Bølgen  stige! 
Frit  lokke  sig  de  gule  Haar,  de  hen  for  Vinden  flakke. 
Og  slynge  sig  vellystigt  ned  ad  Feens  hvide  Nakke. 
De  sølvblaae,  fine  Fiskeskæl  bedække  Bug  og  Svandsen. 
De  skifte  Farve  tusindfold  med  Bugt  i  Maaneglandsen. 
Men  stille  nu!  hun  kalder  frem  saa  stolt  med  Hersker- 
minen 
Den  Havfru  dybt  fra  Havets  Bund,  somLolo  gav  Zechinen. 
Der  sidde  de  nu  begge  to  paa  Stenen  hist  i  Vandet, 
Og  tale  høit,  og  Digteren  kan  høre  dem  fra  Sandet. 

Floristane. 
Hvi  vader  du  bestandig  her  ved  disse  Fiskerleier, 
Som  Manden  med  sit  Net  paa  Stang,    naar  han  vil 

fange  Reier? 
Hvi  svømmer  du  ei  kiæk  og  fri  derude,  for  at  heile 
Til  Roes   med    stolteste  Fregat,    som   bedst  forstaaer 

at  seile? 
Havfruen. 
Tilgiv,  o  mægtigstore  Fee!  din  ringe  Tienerinde. 
Jeg    frygter    ei    for    Bølgen,    ei    for   Himlens  stærke 

Vinde ; 

Men  Havet  er  en  øde  Mark,  hvor  ikkun  Tanget  voxer. 
Hist  brøle  fromt  i  høien  Græs  de  mørkebrune  Oxer; 
Der  qviddrer  Finken  fra  sin  Qvist;  der  spredes  Blom- 
sterduften ; 
Der    stiger    milde    Skorsteensrøg   fra    Hyttens   Tag  i 

Luften; 
Der  synge  Fiskerpigerne,  hvor  Lundens  Løv  sig  krølle. 
Her  suser  det  uhyre  Hiul  i  Evighedens  Mølle. 
Det  er  saa  mørkt  og  koldt,  hvor  dybt  Korallen  Grun- 
den maaler; 
Man  længes  efter  grønnen  Jord  og  efter  Solens  Straaler. 
Da  fryder  mig  at  ligge  her  paa  Stenen  nær  ved  Landet, 
Og  stundom  lidt  at  sole  mig  blandt  Sivene  paa  Sandet. 
Mig  Fiskeren  gaaer  trygt  forbi  ved  sine  Morgensange ; 
Det  glæder  mig,   at  Fiskeren  er  ikke  for  mig  bange. 
Jeg  følger  ham  medVeemodsblik,  med  Taaren  i  mit  Øie; 
Men  komme  Børn  og  rædde  Møer  fra  Markens  grønne 

Høie, 
Da  lader  jeg  de  brede  Siv  min  Fiskehale  dække, 
Og  plumper  hurtig  ned  igien,  for  ei  dem  at  forskrække. 

Floristane. 
Du  lyver!  det  er  ikke  saa;  jeg  har  alt  mærket  længe, 
Hvordan  den  lille  Fiskerdreng  du  bringer  ofte  Penge. 

Havfruen. 
Jeg  bringer  ham   dem   ikke  selv;    men  jeg   er  hans 

Veninde, 
Og  lader   stundom   ham   lidt  Guld   blandt   Kiselstene 

finde. 
Hans  Fader  er  ulykkelig,   han  har  sin  Datter  mistet; 
Hvis  Fattigdom  ham  piinte  til,  da    blev    for   haardt 

han  fristet. 

Floristane 

spoclsk. 

Medlidenheden  moi^er  dig,  den  skal  mig  ogsaa  more; 
Jeg  bringer  ogsaa  Lolo  Guld,  og  jeg  har  Mynter  store. 
Stik  du  kun  ned   til   dine  Skiær,    og  plei   kun   egne 

Unger ! 
Jeg  fylder  Lolos  Hat  med  Guld  —  og  Vandet  i  hans 

Lunger ! 
Hans  Fader  er  min  gamle  Ven.     Seer  du,    jeg  vilde 

nødig 
Forglemme,  hvad  jeg  skylder  ham;    thi   han   er  saa 

ærbødig, 
Han  taler  om  min  store  Magt,    som   sømmer  sig  en 

Fisker, 
Mit  Billed  daglig  i  sin  Lund  med  Blomster  han  for- 
frisker. 
Een  Godhed  er  den  anden  værd;   nu  kommer  ogsaa 

Lønnen, 
Og  hvad  hans  Fader  har  fortient,  betaler  jeg  til  Sønnen. 
Havfruen 

sagte. 
O,  arme  Lolo !  stakkels  Barn !  Fordærvelsen  dig  truer. 
Mit  Bryst,  bedækt  med  haarde  Skæl,  dog  kiærligt  for 

dig  gruer. 
Hun  mægtig  er,    langt  meer  end  jeg;   hvo   kan   mod 

hende  kæmpe? 
Maaskee  dog  ved  Forsigtighed  jeg  kan  din  Fare  dæmpe. 
Jeg  skiuler  mig  bag   vaade  Tang,    for  Alting  der  at 

mærke. 
Hvi  er  den  Gode  tidt  saa  svag  imod  den  onde  Stærke  ? 

Hun  synker  i  Vandet 

MORGEN;  SOLEN  STAAER  OP. 


Floristake  i  Vandet,  som  en  deilig  Havfrue.    Lolo  kommer 
løbende  ned  til  Stranden  fra  Hytten. 

LoLO. 
Hvor  her  er  deiligt  her  i  denne  Morgen! 
See,  Solen  staaer  i  Vandet  som  en  Kugle, 
Og  brænder.     Hvordan  kan  dog  Vandet  brænde, 
Som  er  saa  koldt  og  vaadt?  God  Morgen,  du 
Min  gamle  Piil!  Jeg  maa  dog  see  engang 
Min  Fuglerede. 

Han  klavrer  op  i  Træet 
Den  er  fløiet  bort! 
Ak,  mine  stakkels  Fugleunger,  de 
Er  borte!  —  Men  hvad  svømmer  hist  i  Vandet? 

Floristane 

mellem  Sivene. 
Yndige  Glut,  som  saa  rødmusset  hænger 
Tungt,  som  en  Frugt,  paa  den  gyngende  Green! 
Ei  kan  jeg  tvinge  min  Fristelse  længer. 
Havfruen  vinker  dig  ud  til  sin  Steen. 
Skiønt  som  Aurikler  dig  Lokkerne  kruses, 
Spaltede  Kirsebær  ligner  din  Mund. 
Følg  mig  til  klare,  koralrøde  Grund! 
Der  skal  du  giestes,  og  der  skal  du  huses. 

LOLO 
i  Træet. 
Ei  ei!  hvad  det  dog  er  en  deilig  Qvinde, 
Som  synger  der  saa  smukt. 

Raaber  : 

Hvad  vil  du  mig? 
Floristane. 
Trykke  dig  ømt  til  de  svulmende  Bryster, 

Sætte  dig  Sivenes  Krands  paa  dit  Haar. 
Jeg  er  din  Moder,  og  jeg  er  din  Søster, 
Herligt  jeg  med  dig  at  lege  forstaaer. 
Pleies  du  skal  i  en  skyggefuld  Have, 
Alt  skal  du  faae,  som  behager  dig  bedst. 
Bølgen  og  Vinden  skal  vorde  din  Slave, 
Muslingen  Vogn,  og  Delphinen  din  Hest. 

LOLO. 

Ja,  det  var  rart;  men  jeg  kan  ei  forlade 
Min  stakkels  Faer  og  mine  Søskende. 

Floristane. 
Ofte  du  skal  om  de  Elskede  drømme. 
De  skal  besøge  dig  tidt,  hvor  du  boer. 
Hvor  over  Perler  Smaafiskene  svømme, 
Deilige  Snog  om  Krystallen  sig  snoer. 
Flodens  utallige  venlige  Koner 
Klæde  dig  af,  og  klæde  dig  paa. 
Kølige,  saftige,  hvide  Meloner 
Store  som  Græskar  i  Bølgerne  staae. 

LOLO. 

Men'  det  er  saa  kiedsommeligt  dernede. 
Og  der  er  fæle  Dyr,  som  giør  Fortræd. 

Floristane. 
Fiemt  du  med  mig  skal  til  Polerne  vanke 
Did,  hvor  af  lis  er  Paladserne  bygt. 
Havhesten  der  med  sin  finnede  Manke, 
Hvergang  den  seer  dig,  skal  vrinske  med  Frygt. 
Eenhiørningshvalen  ærbødig  skal  bæve 
Bort  med  sin  elfenbeensflettede  Stang. 
Frygt  ei  for  Halens  tresaugede  Kiæve, 
Uhyret  flygter  for  Havfruens  Sang. 

LOLO. 

Nei,  nei!  hver  Dag  jeg  venter  paa  min  Søster; 

Hvad  vilde  vel  Amine  sige,  hvis 

Hun  kom  igien,  og  ikke  fandt  sin  Lolo? 

Floristane. 
Dybt  i  sit  Fangetaam  sidder  Amine, 
Taarnet  er  slebet  af  klar  Diamant. 
Ofte  hun  sukker  med  smilende  Mine, 
Hvergang  du  leger  ved  Havbreddens  Kant. 
Tydeligt  seer  hun  sin  Lolo  paa  Landet. 
Seer  du  ei  hende?  Kom,  end  hendes  Nød! 
Slipper  du  Grenen,  og  springer  i  Vandet, 
Synker  du  flux  i  den  Elskedes  Skiød. 

Lolo. 
Ak,  jeg  faaer  saadan  Lyst!  Men  det  er  sandt, 
Jeg  først  maa  søge  efter  min  Zechin 
Derhenne  mellem  Stenene,  maa  bringe 
Min  Fader  først  Zechinen,  tage  Afsked 
Først  med  min  Faer,  med  Koreb  og  den  Mindste. 
Ak,  skal  jeg  ogsaa  nu  forlade  dem? 
Nei,  det  bedrøver  mig.     Mit  Øie  fyldes 
Med  Taarer,  naar  jeg  seer  til  Hyttetaget. 
O,  send  Amine  heller  op  til  os! 

Amines  Billed  i  Vandet. 
Kom,  Lolo!  See,  her  er  jeg. 

LOLO. 

Er  du  der, 
Min  Søster?  min  Amine,  er  det  dig? 

Amines  Billed. 
Spring  ned  i  Vandet  til  mig! 

LOLO. 

Hvordan  kommer 
Jeg  op  igien? 

Amines  Biliæd. 
Du  kommer  op  igien 
Snart  af  dig  selv,  og  svømmer  hvid  paa  Bølgen. 

LoLO. 

Nu  da,  i  Allahs  Navn!  der  har  du  mig! 

Han  springer  ned,  Bølgerne  slaae  ham  over  Hovedet.    En 
Skoggerlatter  toner  hen  ad  Havfladen. 

Floristane 

synger  vildtgyngende  frem  og  tilbage  paa  de  skummende  Bølger: 
Først  Fuglen  er  saa  bange 
For  fæle  Klapperslange, 
Som  gaber  dybt  ved  Træets  Rod; 
Fra  Qvist  til  Qvist  den  flygter, 
Det  hielper  ei,  den  frygter, 
Den  drives  af  sit  eget  Blod. 
Dens  Hierne  sig  forvirrer; 
Kun  Klapperslangen  stirrer  — 
Og  som  en  Myg  i  Lysets  Glød, 
Den  styrter  i  sin  Død. 

Stiert,  bliv  Vinge!  Skæl,  blivFiær! 

Fisk,  bliv  Fugl,    og  svøm  ei  meer! 

Han  stiger  i  Luften  som  en  Fee  med  store  hvide  Vinger,  og 
forsvinder. 

Havfruen 

stiger  op  fl:a  Dybet  med  Tang  paa  sit  Hoved  og  med  Lolo  i  sine 
Arme.    Hun  seer  sig  ftygtsom  om. 

Er  hun  borte?  Hun  forsvinder 

Hist  ved  purpurrøde  Sky. 

Elskte  Barn  med  blege  Kinder! 
Er  der  intet  Haab  paa  ny? 

Han  læi^ger  sin  Haand  paa  hans  Bryst 
Allahs  Godhed  være  lovet! 
End  dit  lille  Hierte  slaaer. 
Læg  imod  mit  Bryst  dit  Hoved! 
Snart  din  dybe  Søvn  forgaaer. 
Men  —  i  Fald  hun  skulde  søge? 
Finder  reddet  ham  ved  mig? 
Det  vil  hendes  Harm  forøge, 
Grusomt  vil  hun  hevne  sig. 
Jeg  ham  vil  paa  Stranden  lægge 
Paa  det  varme  Middagssand. 
Køle  Blade  skal  ham  dække 
For  den  alt  for  stærke  Brand. 
Der,  som  død,  med  Rosenkinder 
Skal  du  hvile  nu  et  Aar. 
Hvis  dig  Feen  atter  finder, 
Troer  hun  dig  paa  Dødens  Baar. 
Vel  din  stakkels  Faer  vil  græde, 
Naar  han  seer  dig  taus  og  stiv; 
O,  men  større  bher  hans  Glæde, 
Naar  dig  skienkes  atter  Liv! 
Lolo,  hviil  i  Sivets  Have, 
bierget  vel  for  Vand  og  Vind! 
Ingen  vil  dig  der  begrave, 
Naar  de  see  din  Rosenkind. 
Hun  giør  en  Indhegning  med  Siv  i  Sandet,  hvor  hun  lægger  barn. 

EFTERMIDDAGEN  DERPAA. 

Sandib  med  endeel  andre  Fiskere  ved  Lolos  Liig. 

Sandib. 

I  Fald  jeg  eengang  taber  reent  Forstanden, 

Saa  lad  det  ikke  undre  eder,  Brødre! 

En  grusom  Skiebne  følger  mig,  misunder 

Min  Hyttes  Tang  sin  tarvelige  Fryd. 

Den  blandte  Beeskhed  i  mit  Kildevand, 

Rev  Rosen  af  min  Hæk,  lod  Tornen  staae. 

Det  er  den  Tredie,  som  jeg  nu  har  mistet 

1  stakket  Tid.     Dog  jeg  har  To  igien, 

Naar  de  er  borte,  faaer  jeg  Ro  i  Graven. 
Han  kaster  sig  fortyivlet  ned. 

Abubbkr. 
Fortvivl  ei,  Sandib!  Drengen  er  ei  død. 
Han  sover  kun  med  røde  Kinder. 

Sandib. 

Død, 

Død  er  min  Lolo!  Jeg  har  siddet  her 
Den  hele  Dag  og  pustet  Luft  og  Varme 
Med  mine  Kys  og  Suk  dybt  i  hans  Lunger. 
Det  hialp  mig  ei,  slapt  faldt  hans  Arm  tilbage, 
Og  Øiet  er  for  evig  lukt. 

Abubbkr. 
Vi  kan 
Ei  jorde  ham;  han  smiler  blomstrende. 
Men  vi  vil  bære  ham  med  Søi^esange 
Hist  til  den  skiønne,  grønsværkrandste  Hule 
I  Strandens  Field.     Der  kan  han  staae  paa  Baaren 
Med  Blomster  om  sit  Hoveds  gule  Lokker; 

Der  kan  hane  Fader  tidt  besøge  ham, 
Og  vaagner  Livet  atter  i  hans  Hierte, 
Saa  veed  han  Veien,  og  kan  løbe  hiem 
Og  banke  paa  den  velbekiendte  Dør, 
En  anden  Fisker. 
Den  stakkels  Sandib,  hvor  han  stirrer  bleg! 

Abubeke. 
Den  gode  Mand  er  sær  ulykkelig. 
Han  elskes  af  Enhver  paa  Fiskerleiet, 
Og  friste  skal  han  nu  saa  haard  en  Skiebne. 

SCHABAN, 
en  tredie  Fisker. 

Han  solgt  sin  Datter  har  i  Drukkenskab, 
Nu  flæber  han  som  Broder  Hielpeløs, 
Fordi  hans  Dreng  er  plumpet  ham  i  Vandet. 
En  herlig  Karl! 

Abubekb. 
Hold  Mund,  din  visne  Kieltring! 
Hvis  ikke  kaster  jeg  dig  paa  din  Hals 
I  Mudderpølen. 

ScHABAN. 

Ei,  hvor  du  er  ædel! 
Abubbkr. 
Bort,  Basilisk! 

Andre  Fiskere. 
Afsted,  du  kolde  Skumler, 
Som  altid  leer,  naar  det  gaaer  ilde  til, 
Og  søger  smaalig  efter  Næstens  Feil, 
Til  Halsen  proppet  fuld  af  egne  Laster! 

ScHABAN. 

1  vil  dog  ikke  myrde  mig? 

Abtjbekr. 

o,  nei! 
Det  var  et  Rakkerarbeid ;  men  bortjage 
Di^  som  en  Hund,  det  vil  jeg. 

Sandib 

seer  op  fra  sin  Søn. 

Kiære  Venner, 
Opbringes  ei,  og  kives  ei  for  min  Skyld! 
Den  onde  Fisker  sniger  sig  bort. 

Noget  derfra  komme  bndeel  sorte  Slaysr  og  bære  en  europæisk 

Herre  med  Segrbtair  paa  en  Bæreb£T,  omhvælvet  af  Palmegrene. 

De  sætte  dem  ned,  de  stige  nd. 


Her  er  det  altsaa? 


Herren 

begeistret. 


Veivjseren. 
Kun  tre  Skridt  endnu 
Til  Venstre!  See  —  her  er  det,  Deres  Naade! 

Herren. 
Kan  jeg  nu  være  vis  forsikkret  om, 
At  det  var  her,  hvor  Pharao  forfulgte 
Den  store  Moses  over  Havet?  Er 
Nu  dette  virkelig  det  røde  Hav? 

Veiviseren. 
Ja,  Deres  Naade!  det  er  uden  Tvivl. 

Herren. 
Det  seer  mig  dog  just  ikke  meget  rødt  ud. 
Jeg  havde  tænkt  mig  det  langt  rødere. 
Som  Oxeblod,  som  Blæk,  som  Syltetøi. 

Veiviseren. 
Det  har  et  rødligt  Skiær  af  Sandet,  Herre ! 

13* 

See,  det  er  Alt.     Med  slig  Benævnelse 
Taer  aldrig  Geographen  det  saa  nøie. 
Det  hvide  Hav  er  ikke  hvidere, 
Det  grønne  Forbierg  er  ei  altid  grønt, 
Og  mangen  Skipper  har  tilsat  sin  Velfæi:d 
Paa  skiulte  Banker  ved  det  gode  Haab. 
Det  maa  ei  tages  lige  efter  Ordet. 

Herben 

slaaer  Hænderne  sammen. 
Her  er  det  altsaa!  Herregud,  her  er  det! 
Ja  ja!  det  forekommer  mig,  ved  Gud! 
Som  jeg  endnu  kan  see  i  Vandet  hist 
Den  Fure,  hvor  han  flygted  over  Havet. 
Siig  mig,  min  gode  Ven!  er  ei  den  Stribe 
Derhenne,  der,  et  Spor  af  Overgangen, 
Utydeligt  og  næsten  slettet  ud 
Af  Tidens  Haand?  Jeg  skulde  næsten  troe  det. 

Vetviseren. 
Just  ligefrem  et  Spor  er  det  vel  ei; 
Thi  Deres  Naade  veed  vel  af  Physiken, 
At  Vandet  lukker  sig  paa  Øieblikket, 
Naar  man  har  iiernet  bort  den  haarde  Gienstand, 
Som  skiller  det.     Men  jeg  forstaaer  Dem  nok; 
De  mener:  at  den  Magt,  som  Kastevinden 
Har  over  Vandet  paa  et  enkelt  Strøg, 
Var  vel  det  Samme,  som  i  fordums  Tid 
Med  mere  Kraft  adskilte  Bølgerne. 
Jeg  finder  denne  lærde  Hypothes 
Særdeles  sindrig,  og  vil  raade  til, 
At  strax  den  tegnes  op  i  Deres  Dagbog. 

Hebren. 
Åh,  Sécretair!  skriv  op:  »Paa  dette  Sted 
Blev  Mose&  eftersat  af  Pharao, 
Som  man  endnu  kan  see  med  egne  Øine.« 

Secretaiken 

tager  en  Brevtaske  op,  putter  Blyanten  tørat  1  Munden,  og  skriver 

saa  paa  Pergamentet 
Strax,  naadig  Herre,  strax!  >Paa  dette  Sted 
Blev  Moses  eftersat  af  Pharao, 
Som  man  endnu  kan  see  med  egne  Øine.« 

Han  putter  Bogen  i  Lommen,  og  siger  sagte  til  Veiviseren: 
Var  det  den  lærde  Moses  Mendelssohn? 

Veiviseren. 
Nei,  Herre!  det  var  hans  Tipoldefader. 

Herren. 
Hvor  det  er  herligt,  hvor  det  er  livsaligt 
At  vandre  saa  i  Tidens  ældste  Spor, 
Og  lure  den  sin  Hemmelighed  af! 
Men  hvad  er  det  dog  for  et  Opløb  hist? 
Der  sidder  jo  en  Mand  og  græder  henne, 
Som  han  var  pidsket!  Siig,  hvad  fattes  ham? 

SCHABAN, 
som  har  listet  sig  hen  til  den  fremmede  Herre,  bukker  dybt  for 

ham,  og  siger  meget  underdanig: 
Det  er  en  Fisker,  Eders  høie  Naade! 
Som  mistet  har  en  Søn;  hans  Barn  er  druknet. 

Herren. 
Ih,  du  min  Gud!  han  giør  et  Væsen  af  det. 
Som  om  han  havde  tabt  en  kostbar  Onyx 
I  Vandet,  der  i  sin  Tid  havde  tilhørt 
Den  mægtige  Kleopatra.     Har  ogsaa 

Den  Smaahedsaand  udbredt  sig  fra  Europa 
Til  Kysten  af  det  røde  Hav?  Min  Gud! 
En  Fiskerdreng  maa  drukne  lidt  imelleni, 
Det  er  i  Tingens  Gang.     Men  siig  mig  dog, 
Har  Ingen  noget  Sieldent  her  at  sælge? 
Jeg  kiøber  gierne  smaae  Mærkværdigheder, 
Som  ikke  er  for  dyre. 

ScHABilN 

tager  et  Stykke  Muursteen  op  af  Jorden,  tørrer  det  af  i  sin  Kior- 
tel,  puster  derpaa,  og  præsenterer  det  meget  pænt  mellem  Tommei- 
og  Pegefingeren. 

Denne  Steen 

Slog  Pharao  i  Nakken  efter  Moses, 

Just  som  han  skulde  drukne.     Eders  Naade 

Kan  see,  der  er  endnu  lidt  Rødt  i  Kanten 

Af  Nakkeblodet.     Den  er  ikke  dyr, 

Den  koster  kun  en  Baham. 

Herren 

kiøber  den,  og  flyer  den  til  Secretairen. 

Secretair ! 
Put   den  i   Lommen. 

Secretairen, 

Jeg  er  saa  belæsset 
Alt   som  en  Arbeidsvogn,  der  kiører  Muursteen. 

Herren. 
Jeg  faaer  at  kiøbe  mig  endnu  el  Æsel; 
Thi  her  er  flere  sieldné  Kostbarheder 
I  dette  Land,  end  først  jeg  havde  tænkt. 
Og  de  er  ikke  meget  dyre.     Hvad 

£r  vel  en  Baham  for  en  saadan  Steen, 
Som  Pharao  slog  efter  Moses  med? 
Nu  vil  jeg  eftersee  de  dybe  Huler, 
Der  hist  beboes  af  Trygolytterne, 
Som  lever  end  fra  Moses  Tid. 

Veiviseren. 

Ei  de, 
Men  deres  Afkom,  paa  den  samme  Viis, 
Af  Troglodyterne  —  men  det  er  paa 
Den  anden  Side,  hist  i  Afrika. 

Herren. 
Saa  bærer  mig  da  fort  i  Portechaisen! 
I  det  han  kommer  Sandib  forbi. 
Græd  ei,  min  Kiære!  Ih,  fy  skamme  sig! 
Han  boer  her  mellem  lutter  Sieldenheder, 
Har  dagligdags  den  Strime  for  sit  Øie, 
Som  Moses  giorde  i  det  røde  Hav; 
Hans  Huus  maaskee  er  bygt  af  lutter  Teglsteen, 
Hvormed  Ægypterne  i  fordums  Dage 
Slog  Jøderne  i  Nakken  —  og  Han  græder 
Fordi  et  Barn  er  død!  O,  Menneske! 
Du  er  en  Orm.  —  Nu  bærer  mig  afsted! 
Jeg  længes  efter  fleer  Mærkværdigheder, 
Det  Smaalige  indsnerper  kun  mit  Sind, 
Jeg  længes  efter  Pyramiderne. 
Dem,  Secretair!  skal  Han  optegne  mig 
I  Legemsstørrelse. 


Seoretairen  stadser. 

Hbrren. 
Forstaa  mig  ret, 
Jeg  mener  perspectivisk  i  Forkortning. 

Veivisbrbn. 
Behager  Deres  Naade  denne  Vei? 

Herren. 
Naar  det  er  seet,  saa  har  jeg  fast  besluttet 
At  gaae  i  Luften  op  i  Luftballonen; 
Thi  denne  Flakken  varer  mig  for  længe , 
Og  passer  ikke  til  min  Hurtighed. 

De  bære  ham  bort 


EN  AABEN  HULE 
I  NÆRHEDEN  AF  STRANDEN. 

Den  er  rummelig  og  mørk,  med  mange  naturlige  Piller.  Fiskxbxk 
komme  med  Lolos  Uig;  han  bæres  paa  Aarer,  sammenflettede 
med  Siv.  £n  Krands  har  han  paa  sin  Isse.  Efter  ham  tølger  Fa- 
deren Sandib  med  det  yngste  Barn  paa  Armen  og  det  andet  ved 
Haanden,  i  SBigeklsBder.    Fiskerne  bære  Fakler. 

Sang. 

Sov,  hulde  Dreng,  i  Søvnens  Arme! 
Din  Grav  er  aaben,  stor  og  luun. 
Du  slumrer,  som  paa  Dødens  Duun, 
Og  flagred  kort  i  Solens  Varme. 

O,  vend  til  elskte  Faderarme, 
Før  Israfil  med  sin  Basun 
Opvækker  Alle  fra  det  Døde 
Til  Evighedens  Morgenrøde! 

Stivt  udstrakt  paa  den  haarde  Tilie 

Han  har  sit  muntre  Øie  lukt; 

Dog  er  ei  Ungdomsrosen  slukt 

Af  Dødens  grønlighvide  Lilie. 

Høilovet  være  Allahs  Villie! 

Kun  ham  tilhører  modne  Frugt; 

Men. —  tungt,  naar  Knoppen  Træ  forlader, 

Og  spæde  Barn  fortvivlet  Fader! 

Maa  alderstegne  Olding  blegne 
Med  vise  Blik,  med  sølvgraae  Haar, 
Da  rørt  du  ved  hans  Leie  staaer, 
Men  seer  ham  fro  i  Graven  segne. 
Vi  veed :  i  Evighedens  Egne 
Ham  blomstre  skal  en  bedre  Vaar. 
Kun  Dødens  Slummer  ham  forstærker; 
Han  lever  end  i  Slægt  og  Værker. 

Men  visner  paa  sin  tynde  Stængel 
Den  unge  Rose,  neppe  fød. 
Og  blegner  i  sin  Moders  Skiød 
Uskyldigheds  og  Jordens  Engel  — 
Ak!  at  en  Engel  vorder  Engel 
Ved  Lidelsen  af  bittre  Død, 
Det  kan  ei  Hiertet  tilfredsstille; 
Da  maa  den  hede  Taare  trille. 

O,  Allah!  huld  du  os  beskytte 
De  elskte,  dyrebare  Smaibe. 
Til  Guld  forvandle  de  vort  Straa, 
Og  giør  et  Pallads  af  vor  Hytte. 
Hvo  vilde  vel  sin  Lolo  bytte 
For  al  den  Skat,  som  findes  maaV 
Ved  vore  Børn  har  du  os  givet 
Det  sande  Himmerig  i  Livet. 

Tidlig  Morgen.    Maanen  skinner  endna.    Sandib  med  sit  Net 

Sandib. 
Det  været  har  en  Storm  i  denne  Nat, 
Som  skulde  Verden  reent  forgaae.     Nu  kiender 
Igien  jeg  neppe  Skiæret,  Bankerne; 
Thi  der  er  væltet  store  Stene  ind 
Fra  Dybet.     Her  er  fuldt  af  Tang.     Maaskee 
Er  Stranden  ubeqvem  til  Fiskeri 
Fra  denne  Nat.     Saa  maa  der  bygges  Hytter 
Da  paa  et  andet  Sted ;  thi  Fiskerleiet 
Sig  retter  efter  Fisken,  det  forstaaer  sig.  — 
Jeg  bliver  her;  jeg  bliver  ved  min  Hule, 
Hvor  Lolo  ligger  strakt  paa  Fiskeraaren. 
Jeg  bliver  hos  min  lille  friske  Dødning 
Med  stive  Lemmer  og  med  Rosenkinder. 
Saalænge  Rødmen  ei  forlader  ham, 
Forlader  Haabet  heller  ikke  Sandib. 

Hans  Død  har  mere  trøstet  mig,  end  ængstet. 
Jeg  seer,  en  Fee  maa  have  her  sit  Spil. 

Digitized  by  VjjOOQIC 


204  FISKEREN. 

Ond  kan  hun  ikke  være;  var  hun  ond, 
Saa  havde  reent  hun  Lolo  skilt  ved  Livet, 
Hun  vil  maaske  kun  drille  mig,  kun  prøve 
Min  Jobs-Taalmodighed.     Jeg  haaber  vist, 
Jeg  faaer  min  Datter  og  min  Søn  tilbage. 
Saa  vil  jeg  nøies  med  de  spæde  To, 
Til  Himlen  mig  beskierer  alle  Mine 
Her  —  eller  i  det  mindste  hist.  —  Saa  kaster 
Jeg  da  mit  Net  med  tillidsfuld  Fortrøstning 

Den  første  Gang. 

Han  kaster  ud. 
Tre  Gange  har  jeg  Lov  til 
At  f]ske  kun  i  samme  Døgn.     Den  Lov 
Er  billig  blandt  os  Fiskere  paa  Leiet; 
Saa  raner  ei  den  Ene  fra  den  Anden, 
Kan  ei  betiene  sig  af  mange  Garn. 
Vi  taaler  ingen  Rig  imellem  os; 
Den  Fattigdom  er  let,  som  Alle  dele. 
Vil  Nogen  prøve  bedre  Kaar  —   velan, 
Saa  maa  han  søge  andensteds  sin  Lykke. 
Han  trækker  op. 

Kun  Steen  og  Gruus,  kun  Siv  og  Tang! 

Jeg  prøve  maa  den  anden  Gang. 

Han  renser  Kettet  og  kaster  ud. 
Sandt  nok,  den  Lov  har  ofte  tvunget  mig 
At  gaae  til  Sengs  med  hungrig  Mave.  —  O, 
Hvor  var  jeg  dog  en  Daare,  da  jeg  sørged 
For  Brød!  Jeg  havde  Lolo,  min  Amine, 
Og  kunde  sørge?  Saa  er  Mennesket! 
Unøisom  med  Nærværelsen,  han  lever 
I  Haab  kun  og  Erindring,  kalder  disse 
Kraftløse  Giøglespil  sin  sande  Lykke, 

Og  mærker  ei,  han  er  en  Gudsbespotter, 
En  Livsforagter,  Tidens  Ødeland, 
Som  lader  de  kostbare  Øieblikke, 
De  ædle  Perler,  hvormed  Livets  Traad 
Betrukket  er  og  prydet  —  rulle  bort, 

Uskiønsomt,  uden  Virkning,  uden  Glæde! 

Trækker  op. 
En  Æselsbeenrad?  —  Stakkels  bhnde  Æsel! 
Hvorledes  er  du  plumpet  ud  i  Vandet? 

Det  var  jo  ingentid  dit  Element. 

Han  giør  Nettet  reent. 
Og  dog  —  du  hviilte  mere  roligt  der, 
End  paa  det  faste  Land,  du  stakkels  Æsel! 
Dig  haaner  ogsaa  Mennesket,  den  Æsel! 
Og  burde  kalde  dig  en  ærlig  Ven, 
En  Lærer  i  beskeden  Taal.     Jeg  vil 
Ærbødig  samle  dine  trætte  Been, 
Og  grave  dig  en  Grav  ved  disse  Pile, 
Du  nyttige  Medborger,  du,  i  Staten! 
Meer  gavnlig  end  saamangen  Arbeidsherre, 
Der  daglig  brauter  med  sin  Embedsiver, 
Foragter  uden  Hierte,  Phantasie 
Og  sund  Fornuft,  hvad  der  er  meer  end  Flid, 
Og  mærker  ei,  at  han  fra  denne  Kant 
Dybt  under  Dyret  staaer;  at  han  i  Kræfter 
Og  Trællelyst  ei  kappes  kan  med  dig! 
Kom  du,  min  længst  miskiendte  Philosoph! 
Her  skal  du  finde  Ro. 

Haa  lægger  de  sammensankede  Been  paa  Stranden,  og  kaster 
Nettet  ud  iglen. 

Nu  tredie  Gang. 

Beskier  mig  nu  min  Lykke,  gode  Allah! 

Jeg  ønsker  ikke  meget;  kun  lidt  Gryn 
1  Pennefiæren  til  min  Fuglerede. 
De  pibe  hist,  de  stakkels  Skaldede, 
Ak,  alt  for  tidlig  rant  fra  Moderbrystet! 
En  stakkels  Fader  maa  opfostre  dem; 
Saa  negt  ham  ikke  det  Nødvendige! 

Han  trækker  op. 
Ha,  det  er  tungt!  heel  tungt!  hvad  kan  det  være? 
Det  river  mig  mit  bedste  Garn  i  Stykker. 
I  Fald  det  ikke  er  en  sielden  Skat, 
Saa  er  jeg  bragt  til  Bettelstaven,  kiøber 
Mig  ikke  sligt  et  Net  igien.  —  Jeg  haaber 
Det  Bedste.  —  Ak,  jeg  vover  ei  at  see! 
End  er  der  Haab  og  alle  Muligheder; 
Maaskee  det  svinder  om  et  Øiebhk, 
Og  efterlader  kun  —  Fortvivlelsen. 

Han  trækker  op. 

Et  Skriin!  et  Messingskriin !  tillukt,  forseglet!  — 

Ha,  Hurra!  du  har  giort  din  Lykke,  Sandibl 

En  Skat!  en  Skat!  —  Tilgiv,  forliste  Skipper, 

Min  Fryd!  den- Enes  Død,  den  Andens  Brød. 

Hvad  er  der  i?  O,  lad  mig  skynde  mig 

At  rense  det  for  Tang  og  Gruus,  og  aabne 

Det  velforvarte  Segl  med  Foldekniven. 

Han  løser  Seglet  uden  at  Ijrække  det,  og  aabner  Kisten.  En  uhyre 
Røg  stiger  langsomt  i  Veiret  ud  deraf,  som  en  Skystøtte,  og  ud- 
breder sin  tykke  Taage  over  Havet.  Bet  lyner  og  tordner  fra  Skyen. 

En  Kæmpeskikkelse 

bliver  utydelig  til  Syne  deri,  og  Sandib  hører  H^ørlgende  Ord: 
Ha,  forbandede  Fængsel,  du! 
Knugt  i  Mulm  inden  din  Messingvæg, 

Led  hvert  Ledemod  piinlig  Qval, 

Karrigt  berøvet  Dagens  Lys 

Og  den  friskvederqvægende  Luft. 

Steds  kun  fastere  trængt,  stedse  forhaanet  af 

Bølgens  Slag  og  den  skurende  Steen, 

Vidthenskummende  Hav!  i  dit  Purpur, 

Hørte  jeg  Fiskens  susende  Flugt 

Giennem  et  evigumaaleligt  Rum;  s 

Mens  til  Qvalm  løst  mine  Seners 

Magt,  mine  Been,  den  uhyre  Rygrads 

Bindingsværk,  som  en  Nød  i  sin  Skal, 

I  Aarhundreders  Lænke  bragt, 

Frihed  ranet  og  Æren,  jeg  laae; 

Ene  begravet  med  Tanken,  for  ret 

At  føle  min  Skam,  og  forbande  min  Munds 

Kaadhed  —  ha,  som  tirred  til  Hevn, 

At  den  Vældige  slog  med  Fordærv  mig! 

Sandib. 
Hvad  hører  jeg?  o,  Allah!  Muhamed! 

Aanden 

bliver  klarere  til  Syne  i  sin  Sky. 
Hellige  Frihed!  føler  jeg  atter 
Din  qvægende  Lyst?  Kan  jeg  strække  min  Krop 
Ubehindret,  vidt,  i  dit  Luftrum, 
Som  et  Barn  efter  sin  Slum,  løst  af  sit  Svøb? 
Bølg  nu  i  Røg,  og  rund  dig,  o  Skulder, 
I  den  himmelblaa  Luft!  Mine  Been  sig  strække 
Fra  Strand  til  Strand!  Og  som  buldrende  Torden, 
Lyde  min  Røst  fra  de  pressede  Lunger, 
Syvfoldskraldende  hen  over  Biergtoppens  Tind, 
Mens  i  Daggryet  tindrende  Lyn 
Blinke  det  uvante  Blik! 

Sandib. 
O,  Himmel!  hvilken  rædsom  Skikkelse! 

Aanden. 
Salomon,  Salomon,  store  Prophet! 
Jeg  raaber  om  Naade. 
Aldrig  Amgiad  trodser  dig  meer; 
Adlyder  blindt  dine  Befalinger. 
*  Sandib. 

De  vilde  Lokker  paa  det  høie  Hoved 
Henflagre  mellem  Stiernerne.     Jeg  frygter 
Hvert  Øieblik,  at  den  uhyre  Fod 
Skal  træde  mig  paa  Jorden  som  en  Myre, 
Alt  som  den  tynde  Taage  meer  forsvinder, 
Og  viser  mig  hans  Kæmpeskikkelse.  — 
Mén  —  er  det  virkeligt?  Maaskee  det  kun 
Er  mig,  som  kryber  ind,  og  ikke  ham, 
Som  voxer?  Er  ved  Trolddom  jeg  maaskee 
Forvandlet  til  den  Pusling  Tommeliden? 
Men  saa  er  al  Naturen  med  forvandlet; 
Saa  er  hist  Palmen  blevet  til  en  Tidsel, 
Og  Klen  Rosmarin,  og  Fiskerhytten 
Et  Sneglehus,  og  Havet  kun  en  Bæk, 
Hvorover  skiødesløst  den  Voxne  skræver. 
Mit  Syn  forvildes,  og  forvilder  mig. 

Aandbk 

træder  frem  paa^  Landet,  omtrent  tre  Gange  saa  stor  som  Fiskeren, 
og  siger  rolig  efter  at  have  fattet  sig: 

Nu  siig  mig  Maaden,  Fisker!  Din  Henrettelse 

Dig  forestaaer,  dog  vælge  maa  du  selv  din  Død. 

Sandib. 

Hvad  hører  jeg?  o,  Allah!  du  vil  dræbe  mig? 

Aanden. 
Jeg  lovet  har  dit  Drab,  og  holder  ærlig  Ord. 

Sandib. 
Afskyligt  er  dit  Løfte,  meer  din  Ærlighed. 

Aanden. 
Vid,  Dødehge!  her  du  seer  for  dig  en  Aand. 
At  han  er  vild  og  kæmpestærk,  fornam  du  alt. 
Fra  Verdens  første  Tider  stormod  Amgiad 
Paa  bratte  Klipper,  leged  med  Steen-Egene, 
Slog  Fossens  hvide  Skum  i  Porphyrbækkener, 
Og  rysted  Biergets  Ceder.     Naar  ham  Hyrden  saae 
I  Dalen;  saae  ham  Jægeren  fra  Klippens  Rand 
Paa  Skyens  Drage  ride  giennem  Luftens  Ørk  — 
Da  gyste  de.     De  vidste,  jeg  var  lunefuld, 
Fandt  tidt  min  Spøg  i,  ned  at  styrte  Jægeren, 
Just  som  hans  Bue  sigted   mod  Steenbukkens  Bryst. 
Dog  ofte  hialp  jeg  atter  gavmild  Fattigdom, 
Lod  Qvinden  finde  Perler  tidt  paa  Bøttens  Bund 
For  Gryn,  forvandled  snelt  mig  til  en  Hyrdehund, 
Og  Ulven  bed,  som  trued  Gubbens  Faarehiord. 
Saaledes  fandt  jeg,  stormende  fra  Field  til  Field, 
En  deilig  Fee  af  yngre  Jetteslægt  end  min. 
Fra  Verdens  mere  blide  Tid,  da  Skiønheds  Bud 
I  Lænker  havde  lagt  Titaners  Kæmpekraft.  . 
Hun  fængsled  ogsaa  mig.     Jeg  saae,   hun  baded  sig. 
Just  som  de  trinde  Lænder  steg  fra  Bølgerne, 
Just  som  med  runde  Læg  den  yndigspæde  Fod 
Paa  Strand  hun  satte,  blev  mig  vaer  den  Deilige. 
Hun  rødmed,  og  den  hvide  Haand  for  lille  var 
Til  at  bedække  Barmens  unge  Hvælvinger. 
Forgieves  greb  hun  efter  lange  gule  Lok; 
Oehlenschiager.    V.  14 

Den  flagred  ei  i  Bugter,  snoede  mørkere 
I  klamme  Strimer  ned  sig  ad  den  deelte  Ryg, 
Som  ind  sig  bugted  vellystfuldt.     Da  fanged  mig 
Den  sledske  Mø  i  sine  Garn,     Jeg  hendes  blev; 
Men  hun  ei  min!  Hun  troløs  var,  som  Havets  Skum, 
Hvoraf  hun  opsteg.     Tidt  hun  har  bedraget  mig; 
Men  lumsk  hun  skiulte  stedse  dog  sin  Utroskab, 
Indtil  engang  jeg,  som  hiin  græske  Gudesmed, 
Fandt  hende  blusse  troløs  i  en  Elskers  Arm. 
O,  Daare!   —  see,  da  buldred  jeg  med  Hidsighed 
Forbandelser  mod  Himlen  og  mod  Salomon, 
Den  Aanders  Konge,  nævned  fræk  hans  store  Navn, 
Det  Navn,  som  ingen  Tunge  spotter  straffeløs. 
Og  pludselig  af  Ebhs,  af  Seraphen,  fast 
I  Haaret  greben,  droges  jeg  fra  Vaarens  Lund 
I  Hav;  han  pressed  mig  i  dette  MessingskrSn, 
Og  stødte  mig  paa  Dybet.     Hvad  jeg  følte  der, 
Du  selv  kan  tænke:  sluttet  i  et  Fængselsbuur, 
Mens  den  Troløse  —  Skoggerlattren  hørte  jeg  — 
Sig  slutte  lod  i  Bolerarme.     Saadan  laae 
Tre  hundred  Aar  jeg  rugende  paa  Havets  Bund, 
Mit  Fængsel  mig,  min  Skiændsel  og  min  Qval  bevidst. 

Sandie  . 
Du  arme  .Aand!  da  faldt  dig  Tiden  grusomt  lang. 

Aanden. 
Som  Biørnen  suger  Labben  i  sin  Vintersøvn, 
Jeg  laae  taalmodig,  qvalbetyngt,  bag  Bølgerne, 
Og  loved  den,  som  frelste  mig.  Belønning  af 
Golkondas  Diamanter,  Indiens  røde  Guld. 
Thi  Dødeliges  Haand  formaaer,  hvad  Aanders  ei: 
At  løfte  dette  frygtelige  Kistelaag. 

Men  Ingen  kom.    Aarhundred  svandt.    Da  bød  jeg  høit 

Min  Frelser  Throner,  Persiens  gamle  Kongestol, 

Arabiens  Herskab,  meer:  at  vorde  Tatarchan 

Og  Indiens  Mogul;  svor,  han  skulde  herske  vidt 

Som  Tamerlan,  fra  Kysten  af  det  røde  Hav 

Til  Chinas  Bredder.     Ingen  kom;  ei  Tibets  Helt 

Paa  vilden  Stridshingst,    klædt  i  ringet  Pandsersærk: 

Ei  selv  Georgiens  smægtende  Blondiners  Lyst 

Var  mægtig  at  hidlokke  til  min  Redning  ham. 

Et  Evigheds  Aarhundred  svandt;  min  Messinggrav 

Stod  glemt  og  ubevægelig.     Tidt  troede  jeg 

Min  Redning  nær,  naar  Hvalen,  han  den  Eneste 

Blandt  Fisk,  som  voved  sig  saa  dybt,  berørte  med 

Sin  Finne  Laaget.     Ha,  kun  meer  han  feied  det 

Fra  Haabets  tierne  sommergrønne  Blomsterstrand! 

Da  loved  i  min  Nød  jeg  tredie  hundred  Aar 

Min  Hielper:  huuslig  Glæde,  Sundhed,  Levekraft, 

I  Astrachan  et  Hiem,  det  skiønne  Paradiis, 

En  deilig  Viv,  som  elskte  ham,  og  vakkre  Børn 

Og  Fred  og  gode  Venner.     Men  et  Secul  svandt 

Selv  tredie  Gang;  og  knugt,  som  i  sin  Perleskal 

En  Østers,  laae  jeg  Haanede.     Da  svor  jeg  vildt, 

At  den,  som  nu  min  tunge  Slavelænke  brød, 

Den  alt  for  tvære  Nøler,  skulde  Døden  døe, 

Og  ene  nyde  Dødens  Valg  til  Findeløn. 

Knap  svor  jeg  Eden,  før  et  rædsomt  Tordenskrald 

Hentoned  over  Havets  Flader;  tydeligt 

Jeg  hørte  Strømme  suse  ned  som  Klippevæld 

Fra  Himlens  sortnedhængende  Vandhosers  Brudd. 

Da  styrted  Havuhyrerne  til  Havets  Dyb, 

I  Dødens  Skræk  de  søgte  Land,  og  knugende 

Hinanden  i  den  bratte  Fart;  jeg  mærkte  vel 
Liigkisten  skubbes  nærmere  til  Kysterne. 
Saaledes  har  du  fisket  mig.     Jeg  skylder  dig 
Din  Findeløn,  mig  selv  at  holde  tro  min  Ed; 
Thi  siig  mig,  Fisker!  —  hvormed  skal  jeg  dræbe  dig? 

Sandib. 
Med  Alderdom. 

Aanden. 
Ha,  spot  mig  ei.  Dumdristige! 

Sandib. 
Hvad  vover  j^,  saafremt  du  dog  vil  dræbe  mig? 

Aanden. 
Vel  sandt,  din  hele  Rigdom  er  dit  usle  Liv; 
Det  viser  mig  din  lurvede,  luslidte  Dragt, 
Dit  Kummerssmiil,  dit  revne  Net.    Ha,  tak  du  mig, 
Som  skiller  dig  paa  een  Gang  ved  en  møisom  Last! 

Sandie. 
Da  blev  det  sikkert  første  Gang,  at  man  med  Tak 
Belønned  Utaknemlighed. 

Aanden. 

Hvi  klager  du? 

Sandib. 
Jeg  aabner,  som  du  selv  forsikkrer,  venlig  dig 
Liigkisten,  skienker  Frihed  dig  og  Liv  igien, 
Og  du  til  Giengield  røver  mit,  og  slutter  mig 
I  Dødens  Fængsel? 

Aanden. 

Hvorfor  kom  du  ikke  før? 
Jeg  havde  giort  til  Hersker  dig  i  Asien. 

Sandib. 
Kan  mægtig  Aand  adspørge  saa  enfoldigt  dog? 

I  Sandhed,  du  beviser,  hvad  alt  mærktes  tidt: 
At  sieldne  Kræfter  enes  ei  med  stor  Forstand. 

Aandbn. 
Hvis  ei  min  Ed  var  hellig  mig,  saa  laae  du  alt 
Vel  femten  Favne  spaltet  ned  i  sorten  Muld. 

Sandib. 
Saa  er  dog  Noget  helligt  dig? 

Aanden. 

Mit  Æresord. 

Sandib. 
Men  ei  din  Ære? 

Aandbn. 
Kom  ei  med  Haarkløveri! 

Sandib. 
Den  Lov:  du  skal  ei  dræbe  den  Uskyldige, 
Er  ældre  vel,  end  den,  du  svor  i  Rasenhed; 
Den  burde  du  dog  holde  først. 

Aandbn. 

Jeg  svor  den  ei. 

Sandib. 
Kun  hvad  du  svor  — 

Aandbn. 

Forpligter  mig. 

Sandib. 

Ei  Allahs  Bud? 

Aandbn. 
Hvor  har  du  hørt  det  lyde?  giennem  hvilken  Mund? 

Sandib. 
Ha,  giennem  Alnaturens! 

Aandbn. 

Muligt  fik  da  du, 
Saa  spæd  af  Lemmer,  ogsaa  Øret  mere  fiint. 

Den,  som  er  skabt  til  steds  at  lystre,  seer  du  vel, 
Maa  være  lydhør.     Jeg  har  ikke  hørt  det  Bud. 

Sandib. 
Du  hører  kun  dig  selv;  men  hvo  ei  høre  vil, 
Maa  føle,  har  du  mærket  i  dit  Messingskriin. 

Aanden. 
Dumdristige ! 

Sandib. 
Nu,  stands  din  ædle  Heftighed! 
.Jeg  holder  strengt  kun  til  dit  eget  Vilkaar  mig. 
Og  gaaer  ei  længer.     Døden  har  du  svoret  mig; 
Velan!  men  —  mig  at  overlade  Dødens  Valg, 
Det  svor  du  ogsaa. 

Aanden. 
Holder  det,  ved  Salomon! 

Sandib. 
Fortræfligt!  Altsaa:  vælge  skal  jeg  selv,  ei  sandt? 
Ei  tvinges.    Thi  saa  meget  veed  du  sikkert  længst, 
At  Tvang  er  ikke  Valg. 

Aanden. 

Jeg  skal  ei  tvinge  dig. 

Sandib. 
Heel  vel!  Og  jeg  —  vil  ikke  vælge!  Altsaa  maa 
Du  følge  mig  opmærksom  stedse.  Skridt  for  Skridt, 
For  efter  Eden  strax,  saasnart  jeg  kræver  det, 
At  skille  mig  ved  Livet.     Ingen  anden  Daad 
I  den  Tid  kan  du  foretage;  ingen  Flugt 
Til  andet  Land  du  giøre  kan.     Tro,  som  en  Hund, 
Maa  du  opmærksom  følge  mig  til  —  Gravens  Bred 
Formodentlig,  thi  neppe  vælger  jeg  min  Død, 
Før  selv  den  kommer. 

Aanden 

fortrædelig. 

Gives  i  Naturen  der 
Saa  glat  en  Snog,  som  Menneskets  Spidsfindighed? 

Sandib. 
Velan? 

Aanden. 
Velan!  jeg  seer,  du  vundet  har  din  Sag. 
Lev  i  din  usle  Tilstand,  du  Elendige! 
Som  foretrækker  skiændig  Trældom  æreløs 
For  værdig  Død. 

Sandib. 
Hvor  vil  du  hen? 
Aanden. 

Forlade  dig. 
Sandib. 
Det  er  imod  din  Ed;  thi  du  skal  følge  mig. 

Aanden. 
Jeg  dig? 

Sandib. 
Og  vorde  Bøddel,  naar  jeg  ønsker  det. 

Aanden 

kaster  en  Talisman  til  ham. 

Gnid  den,  naar  du  er  kied  af  Livet,  og  paa  Stand 
Jeg  kommer,  Fisker!  for  at  brække  Halsen  dig. 
Sandib 

sagte. 
Der  blev  igien  jeg  narret;  thi  jeg  haabed  vist 
At  sætte  ham  i  Løsegield.     Men  uforsagt! 
Jeg  maa  dog  see  at  friste  ham.     Han  stikker  just 
Ei  dybt  i  Skarpsind,  mærker  jeg;  hans  Heftighed 
Og  Stolthed  taaler  ei,  at  han  nedlader  sig 
Til  Eftertanke.     Ha,  maaskee  ved  ham  endnu 
Jeg  giør  min  Lykke,  finder  mine  Børn  igien! 

Høit  med  paataget  Ligegyldighed. 
Farvel,  du  sære  Aand,  som  vil  indbilde  mig, 
At  jeg  dig  drog  paa  Landet  i  mit  Fiskergam! 

Aanden. 
Indbilde?  tvivler  Ormen  om  min  Sanddruhed? 

Sandib. 
Jeg  troer,  du  driver  Spøg  med  den  Enfoldige. 

Aanden. 
Hvad?  har  jeg  ei  den  Trøst  engang  paa  al  min  Nød, 
At  man  beklager  mine  Qvaler?  Har  jeg  end 
Den  Ærgrelse,  at  holdes  for  en  Løgner  her? 

Sandib. 
Hvor  kan  jeg  troe  Mirakler,  som  jeg  selv  ei  seer? 

Aanden. 

Jeg  siger  dig,  det  var  dog  saa. 

Sandib 

trækker  paa  Skuldrene. 

I  Allahs  Navn! 
Jeg  maa  vel  troe  det  nu,  det  byder  Høflighed. 
Aanden 

utaalmodig. 
Saa  see  da  selv,  du  Vantro! 

Han  opløser  sig  pludselig  i  Taage,  og  samler  sig  med  en  utrolig 
Fart,  som  en  tyk  hvid  Røg,  i  Skrinet  iglen;  fra  Røgen  iLøres  af  en 
dæmpet  Røst: 

Troer  du  nu  mit  Ord? 
Sandib 

smækker  hurtig  Laaget  i. 
Nu  troer  jeg  dig. 

Aanden 

i  Skrinet 

Luk  op  igien! 

Sandib. 

Du  er  saa  stærk, 
Prøv  selv  derpaa! 

Aanden. 
Jeg  hæver  ei  det  stærke  Segl, 
Som  du  kan  løfte,  veed  du  jo;  thi  skynd  dig,  Ven! 
Sandib 

skubber  til  Kisten. 
Nei,  sov  endnu  en  Middagssøvn  tre  hundred  Aar, 
Til  atter  du  en  Taabe  finder,  Fnysende! 
Som  lader  dig  af  Fælden  smutte. 
Aanden. 

Gode  Mand! 
Du  spøger  sikkert. 

Sandib. 
Nei,  jeg  er  alvorlig  stemt. 

Aanden. 
Luk  op!  jeg  skienker  Alt  dig,  hvad  du  ønsker  dig. 

Sandib. 
Og  hvad  forsikkrer  vel  mig  om  din  Ærlighed? 

Aanden; 
Mit  Ord. 

Sandib. 
Og  at  du  atter  ei  vil  hevne  dig? 

Aanden. 
Som  sagt,  mit  Ord. 

Sandib 

sagte. 
Det  holder  han;  thi  ene  det 
Har  reddet  mig  den  første  Gang. 

Høit. 

Velan,  vær  fri! 
Aanden  stiger  ud  af  Messingskrinet  paa  samme  Maade,  som  før ; 
naar  Taagen  er  forsvunden,  og  han  staaer  paa  Stranden  hos  Fiske- 
ren, skyder  han  Messingskrinet  ud  i  Havet  med  sin  Fod. 

Sandie 

bange. 
Hvad  giør  du? 

Aanden 

smilende. 
Skiller  Øiet  ved  et  ukiært  Syn. 

Sandib. 
Dn  svigter  dog  ei  troløs? 

Aanden. 

Frygter  Støvets  Søn? 
Vær  rolig!  jeg  tilgiver  dig  din  Næsviished; 
Den  Hidsigoverilede  fortiente  den. 

Sandib. 
Du  vil  — 

Aanden. 
Forlang!  jeg  skaffer,  hvad  du  ønsker  dig. 

Sandib. 
Saa  kan  jeg  vorde  Hersker,  hvis  jeg  selv  kun  vil, 
I  Asien,  fra  Kysten  af  det  røde  Hav 
Til  Chinas  Bredder  og  til  Japans  Kobberland? 

Aanden. 
O  ja !  Jeg  henter  Kronerne. 

Sandib. 

Umag  dig  ei! 
Saa  heller  dog,  naar  galt  skal  være,  Fisker  kun, 
End  Verdens  Drot;  det  blev  for  svart  et  Arbeid  mig, 
Og  sikkert  dog  alligevel  for  slet  bestilt. 
Men  skiønne  Qvinder  skaffer  du? 

Aanden. 

I  Overflod. 
Sandib. 
De  vilde  lee  ad  Barken  paa  min  brune  Hud, 
Og  hevne  sig  i  Smug  paa  min  Unøisomhed.  — 

Men  Viv  og  Børn  og  huuslige  Lyksalighed, 
Det  var  dit  tredie  Tilbud  jo? 
Aanden. 

Jeg  henter  dig 
En  ung,  livsalig  Pige  til  din  Venneviv. 

Sandib 
seer  til  sin  Hustrues.Grav  under  Piletræet. 
Kan  du  opvække  Døde? 

Aanden. 

Nei,  det  kan  kun  hiin. 
Som  skabte  Liv,  ved  Israfil-Basunens  Klang. 

Sandib 

med  en  stille  Tungsind. 
Saa  lad  kun  være!  — 

Med  luune. 

Alt,  hvad  jeg  forlanger  nu, 
Er  —  Fisk  —  for  Øieblikket.     Vil  du  virke  meer 
For  den,  der  skienkte  dig  din  Frihed,  nu  velan, 
Saa  skaf  mig  mine  Børn,  som  man  har  røvet  mig! 

Aanden. 
Paa  Ryggen  tag  dit  Fiskergarn,  og  følg  mig  trygt! 
Jeg  skaffer  dig  kostbare  Fisk. 

Sandie. 

Og  mine  Børn? 

Aanden. 
Taalmodighed !  Jeg  vented  dig  tre  hundred  Aar, 
Til  Giengield  vente  du  mit  Svar  — 

Sandib 

angst 

Den  samme  Tid? 

ÅANDEN 
med  et  stolt  Smiil. 
Døgnflue!  Kom!  jeg  har  med  dig  Medlidenhed 


Degaa®- 


DEN  FORHEXEDE  SKOV. 

AioKB  Sidder  uden  for  Tempelruinen  under  et  Træ,  og  stirrer  n«*^ 
til  Jorden.  Floristanb  kommer  som  Marcebille,  trippende  med  8U^ 
Bog  under  Armen. 

Marcebille. 
Nu,  Barn?  hvorledes  gaaer  det? 
Amine. 

Er  du  der, 
Min  Skiebnes  onde  Engel? 

Marcebille. 

Ja,  jeg  er. 
Jeg  har  min  Bog  med  Eventyrer  med; 
Skal  jeg  maaskee  dig  læse  atter  eet 
Her  i  din  Eensomhed?  Du  kieder  dig. 

Amine. 
Lær  mig  at  hæve  denne  Trolddom  atter! 
Min  Grumhed  ængster  og  forfølger  mig. 
Hvad  kan  det  hele  Land  for  Fyrstens  Ondskab? 
Han  bør  at  lide,  den  Forræder!  han! 
Og  uden  Skaansel  jeg  hudstryger  ham, 
Ufølsom  for  hans  Blik  og  for  hans  Taarer. 
Men  hvad  har  Folket  og  Naturen  syndet? 
Jeg  føler  det,  at  jeg  var  uretfærdig. 
Her  er  saa  øde  nu,  som  i  en  Ørk, 
Som  paa  en  stille,  ubeboet  0 


Digitized  by  VjjOOQIC 


MS8SING8KBINET.  221 

I  Sydens  Hav,  hvor  ene  Aben  rasler 
I  Kokustræet. 

Mabgebille. 
Hvordan  lever  Aben? 
Din  elskte  Hurliburli  mener  jeg. 

Amine. 
Jeg  veed,  du  har  fortryllet  ham  til  Skovtrold; 
Men  derfor  er  han  altid  dog  min  Agib; 
Thi  Kroppen,  veed  du  vel,  er  kun  en  Larve, 
Som  skiuler  den  udødelige  Siæl. 
Mabgebille 

sagte. 
En  selsom  Vending  har  den  Galskab  taget. 
En  Fee  kan  vel  forstyrre  Menneskets 
Sands  og  Forstand,  men  ei  fordærve  Hiertet. 

Høit 

Her  har  du  Leilighed  til  Eftertanke. 

Seer  til  Tomebusken. 
Ei  ei!  see,  der  staaer  jo  Veziren  henne. 
Det  var  en  heel  fornuftig  Mand  i  sin  Tid; 
Philosopheer  du  lidt  i  Ro  med  ham! 

Amine. 
Forlad  mig,  du  Forhadte! 

Mabgebille. 

Selv  forhadt! 
Hvad  nu  jeg  vilde  sige,  seer  du  vel, 
Jeg  skulde  kun  berette  dig:  Du  har 
Fortryllet  alle  Landets  Børn  til  Fiske; 
At  være  Fisk  er  altsaa  deres  Pligt; 
Om  denne  Pligt  maa  du  dem  daglig  minde. 
Dog  veed  du  vel,  at  de  er  Mennesker 
I  Grunden.     Skulde  Nogen  af  dem  fanges 
Og  koges,  da  maa  hurtig  ved  en  Trolddom 

Du  være  strax  tilstede,  og  forhindre 

Et  fælt,  afskyligt  Menneskeæden; 

Thi  Asiater  er  ei  Cannibaler, 

Det  veed  du  vel.     Da  maa  du  ved  et  Slag 

Af  Tryllestaven  være  der  tilstede, 

Og  give  Staklerne  den  sidste  Rest. 

Thi  heller  Morder  du,  naar  galt  skal  være, 

End  den  Uskyldige  sin  Næstes  Æder! 

Amine. 

Hvormed  har  jeg  fortient  dit  bittre  Fiendskab? 

Floristane 
viser  sig  stolt  for  hende  i  sin  hele  Skiønhed. 

Stik  du  en  anden  Gang  nu  Feer  ud. 
Min  gode  Frue! 

Amine 

forundret. 
Himmel!  hvilken  Skiønhed! 
Den  samme  Jomfru,  som  jeg  saae  ved  Hulen, 
Der  rakte  mig  det  frygtelige  Guldhorn! 
Floristane 

lidt  formildet. 

Du  finder  mig  dog  skiøn?  ei,  hvilken  Naade! 

Du  skielder  ei?  Hør  —  hvad  jeg  vilde  sige, 

Du  rører  mig  dog  lidt;  og  for  at  du 

Skal  ikke  tage  dig  det  alt  for  nær, 

Tillader  jeg  din  elskte  Hurliburli, 

Saa  syg  han  er,  at  dele  dette  Arbeid 

Med  dig  hver  anden  Gang,  naar  det  behøves. 

Og  saa  Farvel !  jeg  har  ei  meer  at  sige. 

Hun  forsyinder. 

Amine 

stirrer  til  Jorden. 
Jeg  mærker  det,  jeg  seiler  uformærkt, 
Hendrevet  paa  Afsindighedens  Flod, 

Tilintetgiørelsens  uhyre  Malstrøm 
Paa  lumske,  stille  Bølger  snelt  i  Møde. 
O,  gid  den  snart  kun  vilde  knuse  mig! 
For  mig  er  ingen  Fryd  paa  Jorden  meer. 
Hun  hæver  sine  Ølne;  en  uhyre  Ørn  hryder  giennem  de  raslende 
Grene,  svæver  paa  de  udstrakte  Vinger  til  Høire,  og  forsvinder 
Synskredsen. 

Amine, 

som  foer  sammen  af  Skræk,  stirrer  efter  den,  og  siger : 
Kan  Siælen  gyse,  naar  den  alt  fortvivler? 

Var  dette  Varsel  godt?  den  fløi  til  Høire! 
Hun  gaaer  tankefald  ind  i  Skoven. 


EN  ØDE  EGN  VED  EN  SØ  MELLEM  FIRE  HØIE. 
Aandek.    Fiskeren. 

Sandib. 
Hvor  fører  du  mig  hen?  Jeg  kiender  ei  den  Vei, 
Og  aldrig  saae  mit  Øie  før  hiin  blanke  Sø. 

A  ANDEN. 

Vel  meget  gives,  som  dit  Øie  før  ei  saae. 

Stands  her!  kast  ud  dit  Net!  har  du  i  Stand  det  bragt? 

Sandib. 
Her  er  det. 

Aanden. 
Een  Gang  daglig  kun  dig  tilladt  er 
At  fiske  her;  det  mærk  dig! 

Sandib. 

Himmel!  een  Gang  kun? 
Mig  gav  i  Hiemmet  Brødet  knap  den  tredie  Dræt. 

ÅANDEN. 

Her  vil  du  finde  Suul  til  Brødet;  ængst  dig  ei! 

Sandib. 
Hvor  er  jeg?  Solen  synker  alt  bag  Biergene. 
Hvorledes  kan  i  Qvæld  jeg  naae  til  fieme  Hiem? 

Aanden. 
Du  er  alt  hiemme. 

Sandib. 
Hvad? 
Aanden. 

Der  staaer  din  Hytte  jo. 

Sandib 

opdager  sin  Hytte  pa«  den  fremmede  Strand.    Aftensolen  aklimer 
ind  i  den  aabnede  Dør;  paa  Tærskelen  sidde  hans  to  sjcaax  Bøbn 

med  Frugter  og  Brød  i  Hænderne. 
O,  Himmel! 

Aanden. 
Himlen  hvælver  her  sig  blaa,  som  hist; 
Hvor  du  har  Huus  og  Hiem,  der  er  dit  Fædreland. 

Sandib. 
Mit  Syn  forvildes.     Koreb!  Sara!  seer  jeg  ret? 

Kobeb 
fra  Hytten. 
God  Aften,  Fader! 

Sandib. 
Men  jeg  savner  Fieldet,  hvor 
Min  Lolo  sover!  Ak,  hvor  er  min  Øiesteen? 

Aanden. 
Nu,  muligt  mere  nær  du  er  din  Datter,  Ven! 

Sandib. 
O,  Mahumed! 

Aanden. 
Nu,  stands  engang  Forundringen! 
At  gruble  meget  over  Livet,  veed  du  vel, 
Kun  skienker  liden  Fordeel.     Ei  din  Hønsesiæl 
Udgrunder  rigtigt  Aarsagen  til  Virkningen, 
Om  du  til  Graven  lægger  din  Forstand  i  Blød. 
Saa  handl,  og  lad  med  dristigt  Mod  det  flink  staae  til! 
Det  er  det  Rette.  —  Naar  du  nu  har  fisket  her. 
Da  giem  i  Rusen  Drætten  til  den  aarle  Dag. 
Slaa  Fisken  saa  i  Bøttens  Vand,  og  vandre  paa 
Din  Fod  ad  Strandens  ubekiendte  Blomstersti 
Til  Kongens  skiønne  Marmorslot  bag  Biergene. 
Der  vil  du  finde  Kiøber  snart.     Gaa  hiem  igien, 
Og  fisk  og  sælg,  dig  lede  lad  af  Hændelsen; 
Hvad  rimeligt  dig  foreslaaes,  det  giør  og  følg! 
Og  Alt  vil  lykkes.     Tab  ei  Modet!  tro  din  Ven: 

De  tabte  Perler  fisker  du  kun  her  igien. 

Aanden  forsvinder. 

Sandib 

sætter  alg  ned  paa  en  Steen,  støtter  sit  Hoved  til  sine  Arme,  sine 
Arme  til  Knæene,  og  stirrer  ned  til  Jorden;  saaledes  sidder  han 

nogen  Tid,  derpaa  staaer  han  rolig  op. 
Saa  vil  jeg  da  nu  heller  ikke  grunde, 

Vil  ikke  længer  undres;  thi  jeg  mærker, 

Sligt  ængster  kun,  og  hielper  ingenlunde. 
Han  er  en  Aand  —  en  Aand  giør  Underværker, 

Det  er  naturligt;  Mandens  svage  Kræfter 

Hos  sligt  et  Væsen  tifold  sig  forstærker, 
Og  meer!  —  Her  fange  Gruus  og  Æselski  æfter 

I  denne  rene  Sø,  det  vil  jeg  ikke. 

Jo  meer  sig  Øiet  hen  paa  Fladen  hefter. 
Jo  mere  viser  sig  for  mine  Blikke 

I  klare  Vand  de  nydeligste  Fiske. 

Oehlenschlager.    V.  15 

Sødt  Vandet  er,  og  deiligt  til  at  drikke. 

See,  hvor  de  smutte  vevre,  smutte  friske 
Hinanden  tæt  forbi.     Ha,  de  vil  smage, 
Vel  tilberedet,  paa  de  Stores  Diske! 

Nei,  Saadant  saae  jeg  aldrig  mine  Dage, 
Thi  Vandet  er  saa  klart,  som  selve  Luften. 
Jeg  troer,  jeg  kunde  dem  med  Haanden  tage. 

Fra  Strandens  Hække  vifter  Rosenduften, 
Og  Rosens  Tid  er  længe  dog  forsvundet!  — 
See,  kommer  du  nu  atter  med  Fornuften? 

Jeg  troer,  jeg  her  har  Paradiset  fundet. 
Mit  Hierte  røres,  mine  Sandser  glædes, 
Og  kun  min  Kundskab  er  i  Lænker  bundet. 

Ha,  det  er  næsten  Synd,  at  I  skal  ædes. 
I  smukke  Fiske!  Nogle  svømme  røde. 
Med  Purpurskæl,  Guldfmner  de  beklædes; 

Som  Ild  og  Gnister  de  i  Vandet  gløde. 
Jeg  holder  næsten  meer  dog  af  de  hvide, 
Hvis  Skæl  som  Perlemor  paa  Farven  bøde. 

Saa  stolte  de  forbi  de  andre  glide; 

Og  hvor  de  mødes  af  de  gule,  blaae, 
Der  smutte  disse  ydmygt  til  en  Side. 
Smilende. 

Nu  faaer  jeg  atter  Lyst  til  at  forstaae: 
De  hvide  tykkes  mig  Muhamedaner; 
Fra  rene  Tro  kan  reent  kun  Lyset  gaae, 

I  hvide  Maaneskin  man  Himlen  aner. 
De  røde  tyde  hen  paa  Ildens  Gnist, 
De  forekomme  mig  som  Persianer, 

Som  Ildtilbedere.     Dog  hine  hist. 

De  stakkels  blaae,  som  neppe  sees  i  Vandet 

(Thi  Blaat  i  Blaat  er  som  et  Blad  paa  Qvist, 

Det  taber  sig  i  Mængden),  ha,  hvad  Andet 
Skal  jeg  dem  giøre  til  end  Ghristne  vel, 
I  Slaveri,  og  skilt  fra  Fædrelandet? 

Det  høie  Blaa  bedækker  deres  Skæl, 

Lidt  sørgehgt,  lidt  luftigt,  men  dog  Himlen 
Maaskee  saa  nær,  som  Maanen  over  Field. 

Men  disse  gule,  som  med  driftig  Stimlen 
Snart  skilles  ad,  og  snart  hinanden  møder, 
Og  skubbes  og  beskubbe  tidt  i  Vrimlen  — 

Hvad  er  de  Stakler  Andet  vel   end  Jøder, 
Som  undertiden  fra  de  Andre  nappe. 
Hvis  Hurtighed  og  Kløgt  paa  Kraften  bøder?   — 

Men  det  er  koldt,  hvor  lagde  jeg  min  Kappe? 
Nu  vil  jeg  skynde  mig  at  faae  min  Dræt, 
Thi  jeg  er  træt,  sig  mine  Sener  slappe. 

Jeg  trænger  til  en  Søvn. 

Han  drager  op. 

Ha,  det  var  ret! 

En  hvid,  en  rød,  en  blaa,  en  af  de  gule? 

Tak,  du  min  Aand !  den  Fangst  var  ikke  slet. 
Nu  vil  jeg  dem  i  Hyttefadet  skiule. 

I  Morgen  i  det  ubekiendte  Rige 

Jeg  sælger  dem;  men  hviler  først  en  Smule. 
Nu  maa  jeg  mine  Børn  Godaften  sige; 

Det  lader  til,  de  har  slet  Intet  mærket. 

Den  lille  Dreng,  den  stakkels  lille  Pige, 
Til  Hyttens  Flytnirtg  og  til  Underværket. 

Han  gaaer  ind  i  Hytten 

ET  STORT  HVÆLVET  KIØKKEN. 

Kokkedrengene  komme,  giøre  Ild  paa  Skorstenen,  og  8»tte  Vand 
paa.  Lidt  efter  lidt  forsamle  sig  alle  Kokkene  i  hvide  Trøier,  med 
Forklæder,  ved  Siden  bære  de  Knive  i  sorte  Skeder.  Der  hattes 
Løg  og  Persille,  skrabes  Gulerødder  etc,  Klød  kommes  IKiedleme. 
Efterhaanden  bliver  Alting  muntert.  Luerne  gnistre  op  i  den  store 
sorte  Skorstoen.  Vandet  koger.  Der  hakkes,  spækkes,  bestrøes 
med  Meel.  Stegene  sættes  paa  Sped.  Naar  Alt  er  i  Bevægelse 
træder 

KlØGEMESTEREN 
Item  med  Gravitet,  og  holder  følgende  Tale: 

Mundkokke!  Mesterkokke!  vakkre  Drenge! 

Forsikkret  om  den  Dannished,  den  Iver, 

Hvormed  ved  alle  Leiligheder  I 

Anvende  Stegevendren,  Spækkenaalen 

Til  Statens  Tieneste,  jeg  kalder  eder 

I  Dag  til  med  fordoblet  Nidkiærhed 

At  spænde  Kraften  an,  saa  at  den  Ild, 

Der  luer  her  paa  Fædrelandets  Alter  — 

Peger  paa  Skorstenen. 
Maa  gnistre  med  fordoblet  Virksomhed. 
Seer!  Sagen,  Børn!  er  korteligen  denne: 
En  kløgtig  Troldmand  fra  Europas  Lande 
Rr  arriveret  hid  til  Asien. 

Vi  troede  alle  først,  paa  Fuglen  Roe; 

Men,  som  han  sank  —  det  var  just  midt   i  Gaarden 

Af  Kongens  Pallads  —  mærkte  vi  med  Undren, 

Det  var  en  stor,  uhyre  Oxeblære, 

Som  bar  ham  giennem  Luftens  Ocean. 

Forunderligt  er  denne  Troldmand  klædt, 

Og  sær  phantastisk.     Kiolen  sidder  knapt 

Om  Livet,-  render  spids  ham  ned  om  Bagen 

Som  Lap,  og  dingler  ved  hvert  Skridt,  han  giør. 

I  Haaret  er  han  overmaade  skaldet, 

Og  hvad  han  har,  det  sidder  som  en  Krands 

Om  Tindingen  i  frygtelige  Børster. 

Bleg  er  han  til,  tyknæset,  fuld  af  Koparr, 

Taer  Snuustobak  for  sine  svage  Øine, 

Og  lader  ikke  til  at  være  nær 

Den  Mand,  han  er.     Nu  staaer  han  og  forklarer 

Sit  Fartøis  Sammensætning  og  Natur 

For  Kongen  og  det  hele  Hof  i  Gaarden. 

Vor  Sultan  vil,  han  giestes  skal  med  Pragt; 

Det  kan  I  tænke.     Derfor,  kiære  Venner! 

Jeg  beder  eder,  strænger  eder  an, 

Og  kiøber  Alt,  hvad  sieldent  er  og  lækkort; 

At  Europæeren  ei  trække  skal 

Paa  Næsen  af  vort  Kiøkken. 

Vil  gaae,  men  vender  om  igien. 

Det  er  sandt: 
I  Baaden  under  Oxeblæren  sad 
En  Skikkelse  hos  Trolden,  murehvid. 
Vi  troede  først,  det  var  et  Spøgelse; 
Men  tværtimod,  det  var  en  Secretair, 
Der  skriver  Alting  op,  hvad  Herren  seer. 

Beflitter  eder  nu  paa  eders  Kogen, 

Saa  kan  I  ogsaa  blive  nævnt  i  Bogen. 

Saasnart  han  kommer  hiem,  den  trykket  blier 

I  Folio  paa  Medianpapir, 

Med  Kobberstykker  og  forgyldte  Kanter, 

Og  hensat  mellem  andre  Folianter. 

En  Kok 

kommer. 
Det  træffer  sig  særdeles  heldigt.  Herre! 
Her  er  en  Fisker  uden  for  vort  Kiøkken, 
Som  har  forunderlige  Fisk  at  sælge; 
Men  lian  er  dyr. 

KlØGEMESTEREN. 

o,  lad  mig  see  engang! 
Kokken  bringer  Bøtten. 

Een  hvid  som  Perlemor  —  det  er  en  Giedde, 
Saavidt  jeg  troer.     Rødspætten  er  den  røde; 
Den  blaa  mig  forekommer  som  en  Torsk, 
Og  denne  gule  ligner  lidt  en  Aal. 
Men  aldrig  saae  jeg  før  deslige  Fisk, 
Thi  alle  har  de  Skæl,  og  hine  Fisk,  som 
De  har  en  Lighed  med,  har  ingen  slige. 

Til  Fiskeren,  som  kommer. 
Hvad  koster  denne  Dræt,  min  gode  Ven  ? 

Fiskeren. 
Jeg  sælger  dem  for  fire  hundred  Bahams. 

Kiøgemesteren. 
Ha,  det  er  Røverkiøb  for  slige  Fisk! 

Til  Mundkokken. 
Jeg  kun  betroer  den  Ret  i  dine  Hænder. 
Men  jeg  vil  være  selv  tilstede,  naar 

De  sættes  over  Ilden;  thi  jeg  frygter, 
Der  kunde  muligt  skee  en  Confusion. 

Kokken. 
Befaler  du  maaskee,  at  de  skal  steges? 

KlØGEMESTEEEN. 

Hvad  steges?  steges?  Ubetænksomme! 
Var  det  nu  ikke  godt,  jeg  var  tilstede? 
Troer  du,  jeg  giver  fire  hundred  Bahams, 
Blot  for  at  Sultan  og  den  Fremmede 
Skal  see,  hvorledes  branket  Meel  seer  ud? 

Kokken. 
Men  Smagen  — 

KlØGEMESTEEEN. 

Smagen!  hvis  du  havde  Smag, 
Saa  vidste  du,  at  Smagen  spiller  her 
En  underordnet  Rolle.     Smagen  falder 
Ei   noget  Menneske  i  Øinene. 
Hvad  er  det  Vigtigste  ved  disse  Fisk? 
De  synderlige  Skæl,  saavidt  jeg  skielner! 
De  maae  bevares.     Koges  skal  de. 

Kokken. 

Blaae? 

Kiøgemesteren. 
Den  blaa  kan  du  afkoge  blaa,  den  røde 
Rød  derimod,  den  hvide  hvid,  og  guul 
Den  gule. 

Kokken. 
Men  i  Fald  de  tabe  Farven 
I   Kogningen? 

KlØGEMESTEREN 
lægger  sin  Haand  paa  hans  Skulder. 
Saa  har  du  giort  din  Pligt, 
Og  for  det  Andet  maa  Naturen  raade. 
Kom,  Fisker!  jeg  skal  flye  dig  dine  Penge. 


Degaæ.' 


SLOTSGAARDEN. 

Den  europæiske  Hebre  staaer  med  sin  Segbetaib  ved  Luftballu- 
nen,  omringet  af  Sultanen  og  hans  Hof. 

Den  unge  Sultan. 
O,  store  Mand!  din  Kundskab  og  din  Viisdom 
Har  dybt  ydmyget  mig.     Jeg  føler  nu 
Først  levende,  hvor  svag  jeg  er  i  Magt, 
Jeg,  hvem  dog  Allah  skienkte  Enevælden! 
Men  hvad  er  Armens,  hvad  er  Senens  Vælde 
Mod  Tankens,  mod  Geniets?  Jeg  beundrer 
Dig,  der  har  selv  opfundet,  som  du  siger. 
En  slig  Indretning. 

Europæeren 

meget  beskeden. 
Mægtigste  Monarch! 
Du  er  for  god,  i  Sandhed  for  aimable! 
I  Fald  jeg  ogsaa  nu  er  slumpet  til 
At  være  den  uværdige  Opfinder 
Af  slig  Maskine  —  nu  —  du  milde  Gud! 

Det  er  jo  derfor  ikke  dog  al  Verden. 

Sagte  til  Secretairen. 
De  gode  Folk!  jeg  holder  det  for  bedst, 
Vi  lade  blive  dem  i  den  Formening, 
Al  vi  har  fundet  Luftballonen  op. 

Del  sætter  altid  i  en  Slags  Respect; 
Og  i  et  Land,  hvor  Anbefalinger, 
Gredit-  og  Vexelbreve  ganske  mangle. 
Der  er  et  sligt  Vehikel  altid  vakkert 
I  Mangel  af  et  andet. 

Secretairen. 

Uden  Tvivl. 
Vil  naadig  Herre  ikke  ogsaa  tilstaae, 
De  har  opfundet  Krudtet  og  Compasset, 
Bogtrykkerkunsten  og  Uhrmageriet? 

Europæeren 

belærende. 

Nei,  man  maa  være  smuk  beskeden,  Kiære! 
Og  aldrig  smykke  sig  med  laante  Fiær, 
Undtagen  hvor  det  kniber.     Kiender  Han 
Ei  den  Historie  om  Alliken? 

Secretairen. 
Jeg  bruger  aldrig  laante  Fiær,  undtagen 
En  enkelt  Pen  iblandt  af  Gaasevingen, 
Hvormed  jeg  skriver  Deres  Naades  Dagbog. 
Sultanen 

til  Europæeren. 
Saa  har  du  virkelig  ved  simpel  sund 
Forstand,  ved  grundig  Kundskab,  sindrig  Grandskning 
Opsvunget  dig  til  slig  en  smuk  Idee, 
Og  ei  ved  Trolddom? 

Europæeren 

smilende. 
Trolddom?  Høie  Fyrste! 
Der  gives  ingen  Trolddom  her  i  Verden. 
Forundring  er  Uvidenhedens  Barn 
Og  Overtroens  Moder:  ene  den 

Ophidser  Hiernen  til  Indbildninger, 
Som  findes  kun  i  Hiernen. 

Sultanen. 

Troer  du  ei 
Paa  Hexeri? 

Europæeren. 
Nei,  naadigste  Monarch! 
Sultanen. 
Paa  AanderV 

Europæeren. 
Endnu  mindre. 
Sultanen. 

Men  du  har 
Dog  selv  en  Aand! 

Europæeren. 
Det  er  endnu  et  Spørgsmaal. 
Dog,  det  vil  føre  os  for  langt  fra  Maalet. 
Saa  meget  siger  jeg  kun  nu,  at  Alt 
Gaaer  her  i  Verden  plat  naturligt  til. 
Som  for  Exempel  her  med  Luftballonen: 
Saasnart  den  fyldes  kun  med  Vandstofgas, 
En  Luftart  mere  let  end  Atmosphæren, 
Saa  stiger  den  i  Veiret.     Mennesket 
Kun  veier  fire  Pund  i  Vandet,  seer  du, 
Og  noget  meer  i  Luften;  overveies 
Nu  denne  Vægt  af  forholdsmæssig  Lethed, 
Saa  hæves  Tyngden.     Det  er  mathematisk. 

Sultanen. 
Hvordan  fortynder  du  da  denne  Luft? 
Vil  du  vel  giøre  mig  deelagtig  i 
Din  hemmelige  Kunst? 

Europæeren. 

Med  Hiertens  Glæde. 

Sultanen. 
Jeg  skal  ei  være  utaknemmelig. 

Europæeren. 
Nei,  store  Sultan!  du  maa  love  mig 
At  du  vil  ei  betale  mig  derfor. 
Jeg  hader  Egennytten;  men  jeg  elsker 
Naturen  —  Mineralier  og  Stene! 
Jeg  samler  paa  de  Sidste;  det  er  nu 
Min  Faible.     Hvert  et  Menneske  har  sin. 
I  Fald  maaskee  der  findes  i  din  Samling 
Et  dobbelt  Exemplar  af  een  og  anden 
Demant,  Rubin,  Smaragd  og  Hyacinth  — 

Sultanen. 
Dem  skal  du  faae. 

Europæeren 

bukker  dybt. 

Og  jeg  skal  giøre  Vind, 
Saa  meget  som  din  Luftballon  behøver.  Degaae. 


KIØKKENET. 

KlØGEHESTEBEir.     KOKKBNB. 

Kiøgemesteren. 
Nu?  har  I  dem  i  Kiedlen? 

Kokken. 

Nylig,  Herre! 
De  kommen  er  i  Vandet  ganske  friske. 
See,  hvor  de  reise  Hov'derne  i  Veiret, 
Og  gabe  mellem  de  glohede  Vabler 
Med  Flabene. 

KlØGEMESTEBEN. 

Ja,  det  er  curiøst! 
Haard  Døden  er  dog  altid  at  gaae  paa, 
Saavel  for  Fiske  som  for  Mennesker. 

Kokken. 
Langt  meer  for  dem,  de  er  seiglivede. 

KlØGEMESTEREN. 

Men,  Himmel!  hvad  er  dette?  Muren  revner! 

En  Dame!  —  Allah,  hvilken  Deilighed? 
Skorsteensvæggen  revner. 

Amine 

trsBder  frem  i  hvidt  flagrende  Atlask,  med  blottet  Bryst  og  Arme, 
hvide  Skoe;  paa  Hovedet  en  Rosenkrands,  flagrende  Lokker;  en 
Myrtegreen  i  sin  Haand.    Hun  slaaer  med  Grenen  i  Kiedlen,  og 

siger: 
Fiske,  Fiske,  Fiske!  giør  I  eders  Pligt? 

Kiøgemesteren 
slaaer  forbauset  Hænderne  sammen. 
Er  det  en  Drøm?  er  det  et  Digt? 

De  fire  Fiske 

hæve  deres  Hoveder  1  Veiret,  og  synge: 
Vi  har  svømmet  i  Sø, 
Vi,  som  aanded  i  Luften. 
Skal  i  Luen  vi  døe. 
For  du  tabte  Fornuften? 
Vi  fik  Skællenes  Glands, 
Havde  Huden  dog  heller; 
Fik  for  Benene  Svands, 
Og  for  Lungerne  Giæller. 
Vi  fik  Bølge  for  Land, 
Efter  Troen  vor  Farve; 
Men  vi  hade  vor  Larve. 
Løse  Gaaden,  hvo  kan! 

KlØGEMESTEREN 
forbauset 

Jeg  kan  det  ei,  jeg  giver  strax  mig  tabt. 

Amine. 
Fisk!  beklager  I  jert  Mord? 
Siger  mig  et  Trøstens  Ord! 

Fiskene. 

Ikkun  Menneskets  Bryst 

Kan  i  Nøden  forsage; 

I  Naturen  er  Trøst, 

Og  ei  Dyret  kan  klage. 

Den,  som  danned  os  hist. 

Som  har  Skabning  os  givet. 

Kan  af  Asken  forvist 

Kalde  Funken  til  Livet. 

Skiøndt  vi  sortnes  til  Kul, 

Skiøndt  vi  brænde  tilsammen, 

Er  ei  Siælen  et  Nul, 

Og  den  stiger  af  Flammen. 

KlØGEMESTEREN 
betragtende  Amine. 

Ha,  hvilken  Skiønhed!  Tydeligt  jeg  seer 
De  unge  Hvælvinger  med  Sløret  stride. 

Amine 

med  udbrydende  Taarer. 
O,  tunge  Skiebne!   Morderen  er  meer 
Ulykkelig,  end  de,  som  Døden  lide. 

Hun  vælter  Fiskene  i  Asken,  og  forsvinder. 
KlØGEMESTEREN. 

Mundkok!  knib  mig  i  Næsen. 

Mundkokken 

hurtig. 

Ja,  min  Herre! 

Han  kniber  stærkt,  Kijøfgemesteren  skriger,  Kokkedrengene  lee. 

KlØGEMESTEREiS\ 

Fordømte  Menneske!  er  Han  besat? 
Hold^op  for  Satan!  plager  Fanden  Ham? 

Kokken. 
Jeg  efterlever  jo  kun  høiest  Ordre. 

KlØGEMESTEREN. 

Der  Maade  er  med  Alting,  veed  du  dog! 

Jeg  vilde  ret  kun  overtydes,  om 

Jeg  vaaged,  eller  om  det  var  en  Drøm. 

Kokken. 
Nu  fik  du  Troen  da  i  Hænderne. 

KløGEMESTEREN. 

Det  er  ei  første  Gang,  min  gode  Usbek! 
At  jeg  har  mærket  dine  Finter,  seer  du! 
Tag  dig  i  Agt! 

Kokken 

sagte. 
Det  er  ei  første  Gang, 
At  jeg  har  taget  ham  ved  Næsen;  men 
Dog  ingentid  saa  føleligt,  som  nu. 
Kiøgemesteren. 
Er  Fiskeren  tilstede? 

En  Kokkedreng. 
Ja,  han  er. 
Kiøgemesteren. 
I  Morgen  maa  han  atter  skaffe  mig 
Deslige  Fisk  for  samme  Priis;  saa  vil  jeg 
Indbyde  Sultan  og  den  Fremmede 
Til  dette  kostelige  Skuespil. 
Beflitter  eder  paa  at  holde  smukt 
I  Morgen  Alting  blankt,  som  i  et  Speil! 
Mod  Aske  skurer  Kiøkkenbordet  hvidt. 

Som  Bierget,  naar  det  dækkes  fiint  med  Snee; 

Og  Kobbertøiet  blankt,  som  røden  Maane, 

Naar  den  i  Dunster  staaer  i  Horizonten!  — 

H\is  kun  min  Næse  kommer  sig  til  den  Tid; 

Thi  den  fordømte  Kok  —  Din  plumpe  Haand 

Er  vant  kun  til  at  røre  slagtet  Kiød, 

Som  reent  har  mistet  Liv  og  Følelse. 

Jeg  kommer  til  at  lægge  Salve  paa. 

Men  nu  til  Fiskeren!  Hvis  han  var  borte, 

Saa  stod  jeg  der  en  Kiøn  med  hele  Planen. 

Han  gaaer. 

KIØKKENET. 

Næste  Dag.  Alt  er  meget  pænt  og  uet  Kobbertøiet  og  Kiøkken- 
bordene  skurede.  I  Vasken  er  sprængt  Lavendelvand.  Gulvet  er 
bonet.  For  Vinduerne  er  Rullegardiner;  for  Skorstenen  et  Trans- 
parent med  sort  Grund :  man  seer  en  Egekrands  og  to  Basunengle 
i  Skyerne  med  Laurbær  og  Palmegrene.  Selim  kommer  med  Euro- 
PÆKREN  Og  Følge;  strax  spilles  en  stor  Symphonie,  som  udtrykker 
det  Hemmelighedsftilde  i  Situationen,  dernæst  Vandets  Kogen  og 
Fiskenes  Død. 

Europæeren. 
Sublimt,  i  Sandhed!  herligt  og  sublimt. 
Jeg  havde  aldrig  troet,  at  ogsaa  Smagen 
Saa  vidt  var  kommen  alt  i  Asien. 

Selim. 
Saa  har  man  ogsaa  slige  Ting  hos  eder? 

Europæeren. 
Hvad  har  vi  ikke  der?  der  har  vi  Alting. 
Men  her  —  det  overrasker  mig  særdeles! 
Parole  d'honneur!  det  har  jeg  ikke  ventet. 
I  Sandhed,  jeg  beundrer  denne  Engel, 
Som  blæser  i  Basunen.     Hvilket  Udtryk 

1  Kiæverne  !  hvor  de  siaae  spilede! 
Den  anden  griber  sig  saa  stærkt  ei  an. 
Det  kalder  jeg  Nuancer,  Overgange! 
Og  denne  Palmegreen!  Og  Symphonien, 
Som  maler  os  med  Toner  Alt,  hvad  man 
Kan  see  for  Øinene  —  med  Gontrapunkt 
Og  Generalbas,  Tact  og  Nodestole  — 
Ha,  det  fornøier  mig  usigeligt! 
Selim 

sa4?te. 
1  Luften  er  maaskee  den  gode  Ven 
Ret  klog;  paa  Jorden  bliver  han  en  Nar, 

Det  mærker  jeg. 

Til  Kiøgemesteren. 

Jeg  længes  meget  efter 
At  see  Miraklet.  I 

Kiøgemesteren. 

Strax,  min  ædle  Herre!  I 

Transparentet  tages  bort.    Potten  med  Fiskene  sættes  paa  Ilden. 
Imidlertid  spilles  en  Marsch  med  .Janitscharmusik,  for  at  udfylde      , 
Tiden,  til  de  koge. 

Europæeren  ; 

rømmer  sig. 
Jeg  seer,  Theatret  forestiller  her 
En  Skorsteen.     Hm!  det  er  da  uden  Tvivl 
En  Art  af  shakespearsk  Drama.    Man  har  dannet 
Sig  efter  Shakespeare?  Nu,  man  skal  begynde 
Med  Noget.     Herregud!  paa  Reisen  tager 
Man  ikke  Alt  saa  nøie.     Heller  havde 
Jeg  seet  en  Tragedie,  oprigtig  talt. 
Af  en  af  Galliens  Udødelige. 

En  Kokkedreng  i 

sagte.  j 

Udødelige?  døer  man  ei  i  Galgen?  I 

Muren  revner.    Vakxelsvands  springer  ftem  af  Aabningen  i  sin 

oprindelige  Skikkelse,  med  Løv  om  Bæltet  og  Tindingen,  og  en 

Knippel  i  Haanden. 

Vakkelsvands. 
I  Fiske  smaae!   nu  skrifter  mig  reent,    om  ret  I  op- 
fylde Pligten. 
Fire  comiske  Fiske 

hæve  sig  i  Potten. 
Vor  Pligt,  Herr  Skovtrold!    lyde  vi  tro;    at  sige:    vor 

Drift  og  Naturen. 
Vakkelsvands. 
Bedrøver  jer  ei  Forvandlingen  meer? 
Fiskene. 
Hvor  kan  Forvandlingen  krænke? 
Som  Fiske  har  vi  dog  Fiskeforstand ;  som  Mennesker 

havde  vi  ingen. 
Vakkelsvands. 
Det  er  dog   ei    saa    galt,    som    man    troer,    at    være 

Menneskeskabning. 
Fiskene. 
Snik  Snak!  hvis  Mennesket  virkelig  var  lyksaligt  Men- 
neske vorden. 
Troer  du,    han  stræbte  da  Dag  og  Nat,    for    atter  at 

nærme  sig  Dyret? 
Vakkelsvands. 
Hvori  bestaaer  da  jer  Fiskefryd? 

Fiskene. 

Først  har  vi  Drikken  for  Intet. 
Hist  nødes  vi  ei  i  Kielder  at  gaae,  for  ængstlig  Fla- 
sken at  tømme, 
Betale  den   med  vor  sidste  Skierv,    og   faae   Rubiner 

paa  Næsen. 

Oehlenschlågei.    V.  .16 

Der  æde  vi  op,  og  ædes  vi  op,  og  Ingen  dadler  vor 

Handling. 
Postheste  bruge  vi  ei  og  Vogn,    men    i  den  snelleste 

Slæde 
Vi  skyde  giennem  vor  bølgende  Luft. 
Vakkelsvands. 

Saa  har  dog  Fuglen  det  bedre. 
Fiskene. 
Ak,    Fuglen   trættes   langt   meer,   end   vi;   maa  hvile 

paa  Qvist  og  paa  Stene. 
Vi  skyde  med  Lethed  hundrede  Miil  hen  over  Koral- 
lernes Banker. 
Vakkelsvands. 
Men  Solen  skinner  dog  ei  for  jer. 
Fiskene. 
Saa  gispes  ei  heller  af  Hede. 
Vi  køles  i  Bad  bag  Sivenes  Blad  i  Havets  skyggende 

Lunde, 
Og  Solen  os  er  en  Maane  bag  Sky,  naar  vi  Havfladen 

os  nærme. 
Vakkelsvands. 
Men  Klæder  har  I  dog  længer  ei. 
Fiskene. 

De  deiligste  Vaabenklæder. 

Hvor  findes  en  Smed,   der   smedder   en  Helt  en  slig 

skælblinkende  Brynie? 
Vakkelsvands. 
Hvor  er  nu  den  forrige  Faderfryd,  og  hvor  den  huus- 

lige  Glæde? 
Fiskene. 
Som  Mand  jeg  havde   kun   fire  Børn,   som  Fisk  mig 

skienker  min  Hustru 

En  Leg  af  hundred  tusinde   Liv,   i  Fald    de   trivedes 

Alle. 
Vakkelsvands. 
Den   sluger   en   Mund    som    Gaviar    dig    i    et    eneste 

Maaltid. 
Fiskene. 
Velan,  saa  kastes  en  Leg  igien;    det   regnes  ikke  saa 

nøie. 
Vakkelsvands. 
Men  evige  Fiendskab  og  evige  Strid  er  dog  paa  Bun- 
den af  Havet. 
Fiskene. 
O  ja!  som  paa  Fladen  af  Jorden,  min  Ven!  naivt  vi 

sluge  hinanden. 
Vakkelsvands. 
Hvad  siger  du  om  den  uhyre  Hval? 
Fiskene. 

For  ham  maa  Sildene  skiælve; 
Sværdfisken  ridser  ham  Flaben  op,    saa  til  Sydhavet 

han  flygter. 
Vakkelsvands. 
Men  høre  kan  I  jo  hisset   ei;    man    siger.    Fisken  er 

døvstum. 
Fiskene. 
Ei  længer;  nu  har  vi  et  Institut,  der  lære  vi  prægtig 

at  tale. 
Vakkelsvands. 
Saa  nødig  jeg  vil,    saa  nødes  jeg   dog    at   vælte  jer 

Stakler  i  Asken. 
Fiskene. 
En  Fisk,    min  Ven!    er  en  Philosoph;    han  tier,    og 

taaler  sin  Skiebne. 
Vakkelsvands  vælter  dem  i  Asken,  og  forsvinder.   De  blive  til  Kul. 

16* 

Seldc 

springer  op. 
Besynderligt!  høist,  høist  forunderligt! 

Europæeren. 
Særdeles  artigt!  Men  hvad  kommer  nu? 
Jeg  haaber  dog,  det  er  ei  alt  forbi. 

KløGEMBSTEREN 
bukker. 
Det  er  forbi. 

Europæeren. 
I  Sandhed?  det  var  snart. 
Nu  nu,  det  havde  i  det  mindste  dog 
De  trende  Eenheder,  og  det  er  vigtigst. 
Og  Mechanismen  var  særdeles  artig. 
Ha,  jeg  beundrer  Deres  Majestæts 
Mechanici,  som  med  saa  megen  Kløgt 
Forstaae  at  lade  døde  Fiske  tale; 
Thi  det  er  meer,  end  levende  formaae. 

Bagte  til  Secretairen. 
Saaledes  gaaer  det  altid  hos  Barbarer: 
De  kildre  Øret  kun  og  Sandserne; 
Men  Siælen,  hvad  faaer  den?  Hvad  finder  , 
For  Hiertet  her  og  for  Forstanden?  Intet! 
Udvikles  der  en  Characteer?  jo  pyt! 
Undtagen  at  det  skulde  være  min. 
Dog,  maa  man  vel  for  Høflighedens  Skyld 
Nu  holde  gode  Miner. 

Secretairen. 

Det  forstaaer  sig. 
Selim 

til  KiøgemestereiL 
Lad  Fiskeren  paa  Øieblikket  hente! 

EUROPÆEEEN 
nærmer  sig  Fyrsten  meget  galant. 

Jeg  takker  dig,  min  store  Fyrste!  for 

Den  Godhed,  du  har  viist  en  stakkels  Fremmed, 

At  tage  med  ham  i  dit  Skuespil. 

Den  sidste  Aet  var  rigtig  allerkiærest ; 

Dog  maa  jeg  tilstaae  dig,  at  Transparentet 

Med  Krandsen  og  de  hiertelige  Engle, 

Kort  sagt.  Prologen  glædede  mig  meest, 

Og  staaer  i  sandt  artistisk  Værd  langt  over 

Det  Følgende. 

Selim 
gaaer  Fiskeren  heftig  i  Møde. 

Ha,  hvad  er  dette.  Fisker? 
Er  du  en  Trold?  er  du  en  Hexemester? 
Paa  Øieblikket  her  tilstaa  mig  Sagen! 

Fiskeren. 
Jeg  er  en  fattig  Fisker,  store  Konge! 
Og  intet  meer. 

Selim. 
'  Og  disse  Fisk? 

Fiskeren. 

Dem  fanger 
Jeg  i  en  Sø  imellem  fire  Høie, 
Som  ligger  en  Miils  Vei  kun  fra  din  Stad. 

-  Selim. 
Jeg  aldrig  før  har  hørt  om  slig  en  Sø. 
Man  sadle  skal  min  Hest  paa  Øieblikket; 
Mit  Hof  skal  følge  mig  med  mine  Telte, 
Og  du  skal  vise  Veien  os  derhen. 

Fiskeren. 
Det  vil  jeg  gierne.     Men  jeg  tør  ei  fiske 
Igien  før  Morgengry. 

Selim. 

Og  hvorfor  ei? 
Fiskeren. 
Et  Løfte  binder  mig,  som  jeg  har  svoret 
En  mægtig  Aand. 

Selim. 
Saa  staaer  du  altsaa  dog 
Jo  i  Forbindelse  med  Aander! 
Fiskeren. 

Nei. 
Jeg  kiender  ham  saa  lidt,  som  du,  Herr  Konge  f 
Jeg  drog  ham  i  et  Messingskriin  fra  Dybet, 
Og  redded  ham  af  Fængselet;  til  Giengield 
Har  han  mig  ladet  fange  slige  Fisk. 
Hvordan  det  hænger  sammen,  veed  jeg  ikke. 

Selim. 
Det  maa  jeg  vide.     Jeg  har  ingen  Ro, 
Før  jeg  opdager  Sagens  Sammenhæng. 
Man  følge  mig! 

Han  gaaer  hurtig  bort;  Alle  tølge,  undtagen  Europæeren  og 
Secretalren. 

Europæeren. 
Jeg  bliver  tummelumsk 
I  Hovedet.     Hvad  er  dog  dette  hersens? 

Secretairen. 
Det  er  en  virkelig  Forhexelse. 

Europæeren. 
Hvad?  primer  Han?  har  Luften  smittet  Ham? 
Kom  mig  dog  ei  med  slige  Barnestreger! 

Secretairen. 
Hvad  troer  da  Deres  Naade? 

EUBOPÆEREN 
smilende,  efter  et  ØieblJks  Eftertanka 

Seer  Han  vel, 

Nu  har  jeg  det:  det  er  en  vittig  Spøg 
Af  Fyrsten  her,  for  at  bedrage  os. 
Man  veed  jo,  Indianerne  forstaae 
At  giøre  mange  Taskenspillerkunster 
Med  Slanger  og  deslige;  stikke  dem 
I  Barmen,  uden  mindste  Frygt  for  Bidet, 
Naar  Giftens  hule  Tand  er  brukket  ud. 
Hvorfor  da  ikke  Fisk  saavel  som  Slanger? 
Jeg  negter  ei,  det  var  naturlig  giort. 
Og  for  nu  ret  at  styrke  Illusionen, 
Saa  spilled  Fyrsten  selv  en  Rolle  med. 
Og  lod  os  staae  tilbage  med  Forundring. 
Men  vi  er  ikke  slige  Narre,  vi. 
At  troe,  hvad  vi  har  seet  med  blotte  Øine. 
Den  Ære  vil  vi  ikke  giøre  dem. 
Afsted!  og  lad  mig  see,  Hans  Ansigt  viser 
Ei  mindste  Træk  af  slig  Forbauselse; 
Thi,  Kiære!  det  var  infra  dignitatem. 
Men  skriv  nu  op,  før  reent  vi  glemme  det. 
Han  dicterer  Secretairen: 

>Den  tredie  hujus  seet  et  Skuespil 

Hos  Kongen  i  — «   Ja,  Hillemænd!   —  hvor  er  vi? 

Vi  har  ei  faaet  Tid  i  denne  Skynding 

At  forespørge  os  om  Landets  Navn. 

Nu,  lige  meget!  Skuespil  bør  være 

Smukt  i  det  ene  Land,  som  i  det  andet; 

Thi  Smagen,  Kiære!  giør  os  alle  lige, 

Som  Vandets  Draaber  i  den  klare  Kilde, 

Der  smager  bedst,  naar  det  af  Intet  smager. 

Hvad  var  det  altsaa  nu,  jeg  vilde  sige?  — 

>Den  tredie  hujus  seet  et  Skuespil 

Hos  Kongen  paa  —  de  malebarske  Kyster  — « 

Secrbtairen. 
De  malebarske? 

Europæeren. 
Eller  de  barbarske; 
Det  kommer  ud  paa  eet.     »Et  Skuespil 
Hos  Kongen  paa  de  malebarske  Kyster, 
Som  dog  var  meer  mechanisk  end  æsthetisk, 
Og  viste  Kunstens  Barndom  der  i  Landet.« 
Nu?  har  Han  det? 

Secretairen. 
Ja,  Ord  til  Ord. 

Europæeren. 

Saa.kan  man 
Dog  i  Europa,  naar  vi  komme  hiem, 
Og  Reisen  trykkes,  faae  en  Slags  Idee 
Om  Morgenlænderne  og  deres  Sæder.  De  gaæ. 

som  ender  sig  i  en  deilig  Have  med  et  Slot. 
Selim  og  Sandie  vandre  sammen. 

KONQEN. 
Alt  Skumringen  begynder 
At  dække  Jorden;  Stiernens  Blik  forkynder, 
At  Natten  er  os  nær. 
Alt  længst  forlode  vi  de  hvide  Telte; 
Nu  ville  vi  som  Helte 
Os  bane  Veien  mellem  disse  Træ'r. 

Fiskeren. 
En  Drot  er  vant  til  Fare, 

Med  Sværd  i  Haand  han  maa  sit  Land  forsvare; 
En  Fisker  er  det  med. 
Den  barske  Vind  ham  Dag  og  Nat  forfølger 
Paa  Havets  falske  Bølger, 
Og  lumske  Død  kun  lurer  i  hans  Fied. 

Kongen. 
Hvad  selsomt  du  fortalte. 
Mig  til  din  Hielp,  mig  til  din  Redning  kaldte! 
Jeg  føler  dybt  dit  Savn. 

Ung  er  jeg  kun,  har  ingen  Døttre,  Sønner, 

Dog  fuldeligt  jeg  skiønner, 

Hvad  Fryd  det  er  at  bære  Fademavn. 

Fiskeren. 
Dig  aldrig  Lykken  friste, 
Og  skienke  det,  som  du  igien  skal  miste! 
Det  Barn,  som  du  ei  har, 
Du  elsker  ei;  men  føle  kun  din  Glæde 
For  Tabet  at  begræde  — 
O,  ingen  Qval  paa  Jorden  er  saa  svar! 

Kongen. 
Kun  stakket  jeg  dig  kiender, 
Og  alt  min  Hu  sig  kiærligt  mod  dig  vender. 
Jeg  trænger  til  en  Ven. 
Jeg  ingen  fandt  i  Hoffets  Glimmerskare; 
Maaske  kan  denne  Fare, 
Kan  dette  Eventyr  mig  skienke  den. 

Fiskeren. 
Hvis  diærv  Uegennytte 
Kan  giøre  taalig  dig  en  Fiskerhytte, 
Du,  som  er  vant  til  Pragt  — 
Besøg  mig  stundom  i  mit  stille  Sæde, 
Og  Venskabs  rene  Glæde 
Skal  møde  dig  med  Hiertets  stærke  Magt. 

Kongen. 
I)n  kunde  Fyrste  vorden 
I  Asien  og  over  hele  Jorden, 
Og  det  forsmaaede  du? 
Jeg  maa  beundre  denne  Tænkemaade, 
Og  dine  Fiskerbaade 
Mig  tykkes  lutter  gyldne  Throner  nu. 

Fiskeren. 
Naar  Sorger  Hiertet  trykke, 
Da  agter  Siælen  ingen  anden  Lykke; 
Mit  Savn  kun  faldt  mig  ind. 
Og  om  jeg  havde  hørt  min  Aands  Forkynden, 
Liig  Grækeren  i  Tønden, 
Troer  du,  jeg  kaldte  Dyd  mit  Egensind? 

Kongen. 
Ei  meer  vi  os  forvilde. 
Naturen  synes  her  sig  at  formilde. 
Det  tætindvoxne  Krat 
Tilside  træder.     Over  hine  Grave 
Gaaer  Broen  til  en  Have, 
Og  Maanen  skinner  i  den  klare  Nat. 

.    Fiskeren. 
Hvor  her  er  deiligt!  Luftigt  Bladet  gynger. 
Og  Nattergalen  synger. 
Med  hvide  Sand  sig  slynger  revne  Gang. 
Og  kiælent  aabne  sig  ved  Maanens  Straaler 
De  sværmerske  Violer, 
Som  vække  Længslen,  og  giør  Barmen  trang. 

Kongen. 
Seer  du  det  røde  Slot  med  sine  Spire, 
Som  gyldne  Maaner  zire  ? 
Seer  du  dem  glimte  ved  den  stores  Skin? 
Der  brænder  Lyset  i  et  eenligt  Kammer. 
Seer  du,  hvor  sært  det  flammer, 
Som  om  det  vinkte  dig?  Der  maae  vi  ind! 

Fiskeren. 
Mørkt  Slottet  er  for  Resten, 
Det  funkler  ei  med  Kierterne  til  Festen; 

Dog  gaae  vi  kiække  frem. 

Mulm  dækker  tykt  de  lange  sorte  Ruder, 

Og  Stilheden  bebuder, 

At  her  er  Eensomheds  og  Sorgens  Hiem. 

Kongen. 
Hvo  vilde  Mørket  frygte? 

Fiskeren. 
Jeg  Fyrtøi  har;  jeg  tænde  vil  min  Lygte. 
Besynderlige  Slot! 

Kongen. 
Propheten  ei  de  Troende  forlader. 
Jeg  følger  dig,  min  Fader! 

Fiskeren. 
Og  jeg  vil  lyse  dig,  min  ædle  Drot! 
De  vil  gaae  ind.  Aakden  Amqiad  staaer  for  dem  ved  Slottets  Port 
med  Messingskrinet  1  en  Rem  paa  Ryggen. 

Kongen 

forvoven. 
Hvad  .seer  jeg?  hvilken  Kæmpe! 
Men  bi!  jeg  skal  dig  Overmodet  dæmpe. 
Som  kaldet  du  mig  kom! 
Jeg  strider  til  mit  Maal  og  for  min  Ære. 
Fiskeren 

holder  ham  tilbage. 
Lad  være,  Søn!  lad  være! 
Det  er  den  Aand,  jeg  har  fortalt  dig  om. 

Aanden. 
Vil  Orme  nu  mod  Elementer  stride? 

Kongen 

vild. 
Du  skal  i  Græsset  bide. 

Aanden 

leende. 

Fordi  jeg  blødte  for  din  Knappenaal? 
Styr  Heltemodet,  som  dig  overvælder, 
Paa  Tidsler  og  paa  Nelder, 
Og  stød  i  Balg  det  latterlige  Staal! 

Kongen. 
Hvad  vil  du  os.  Uhyre? 

Aanden. 
Med  Enden  af  min  Finger  som  en  Myre 
Jeg  kan  dig  knuse  let; 
Men  du  har  Ild  og  Mod  i  dine  Blikke, 
Og  derfor  nænner  ikke 
Jeg  her  med  dig  at  lege  Himmelspræt. 

Jeg  fattet  har  et  Forsæt,  du  skal  høre; 
Du  skal  min  Plan  udføre: 
Jeg  hielper  denne  Fisker  til  sit  Barn, 
Du  bringe  skal  min  Guldfisk  mig  i  Rusen. 
Kongen 

stolt. 

Du  bruger  mig? 

Aanden 

smilende. 
Som  Løven  brugte  Musen, 
Da  han  var  viklet  i  en  Jægers  Garn. 

Gak"  først  med  Fiskeren,  for  hist  at  skue 

Ved  Nattens  blege  Lue, 

Hvad  vel  kan  vække  din  Medlidenhed! 

Kom  saa  iglen;  jeg  venter  dig  i  Haven, 

I  Hækken  her  ved  Graven, 

Imellem  disse  skiønne  Blomsterbed 

Du  seer,  jeg  har  et  Skriin  paa  Ryg  at  bære, 

Det  vil  jeg  dig  forære, 

Det  er  af  Messing,*  saare  kunstig  giort. 

Med  Sælhundsskind  jeg  har  det  overtrukket, 

Og  naar  det  er  oplukket, 

Saa  kan  du  deri  giemme  Smaat  og  Stort. 

Hvordan  du  dette  sieldne  Skriin  skal  bruge, 

Og  hvad  dit  Skriin  skal  sluge, 

Det  siger  jeg  dig  siden,  ikke  nu. 

Gaa  nu  med  Fiskeren,  for  at  begræde 

En  Konning  i  sit  Sæde, 

Der  eengang  følte  sig  saa  stolt,  som  du! 
Han  gaaer  ind  i  Hældceme,  Kongen  og  Fiskeren  op  paa  Slottet 

Kongen. 
Nu  uforfærdet,  tapper! 

Fiskeren. 

Ha,  hvilke  skiønne,  brede  Marmortrapper! 

Hvor  de  er  deilig  bygt! 

De  høie  Hvælvinger  sig  dristigt  hæve; 

Men  dækt  med  Spindevæve, 

Og  overalt  er  Støvet  tommetykt. 

Kongen. 
Bemærker  du  Figuren, 
Som  hist  i  Marmorvæggen  pryder  Muren: 
En  Hest  med  Vinger  paa. 
Med  Mandehoved,  smykt  med  Ædelstene? 
Det  er  Prophetens  Hest,  jeg  skulde  mene, 
Al-Borak,  som  vi  saae. 

Fiskeren. 
Mon  ikke  da  du  kiender 
Den  Mand,  som  staaer  og  folder  sine  Hænder V 

Vel  Døden  er  ham  vis. 

Den  anden  har  et  Sværd,  men  stiv,  forstenet; 

Med  Kugler  under  Benet  — 

Kongen. 

Det  er  Figurer  fra  Persepolis. 

De  gaae  ind. 

Fiskeren. 
Her  aabner  sig  en  Hal:  paa  dens  Tapeter 
Afblegede  Propheter, 
Og  Konger  uden  Navn. 
Hist  sælges  Joseph  bort  til  Beduiner, 
Her  knæler  Hagar  med  fortvivlte  Miner, 
Med  Ismael  i  Favn. 

Kongen. 
Hvor  mørkt!  knap  kan  man  skue 
Den  blege  Væv  ved  Lygtens  blege  Lue. 
Her  er  et  Gallerie. 
En  Stemme  —  hører  du  den  dæmpet  lyde? 

Fiskeren. 
Gud!  hvad  kan  det  betyde? 

Kongen. 
Maaskee  en  Fange,  som  vi  skal  befrie. 
Her  ind!  her  lyder  sørgelige  Tone. 

De  gaae  ind  i  Værelset.    Kongen  studser. 

Hvad  seer  jeg  —  Gud! 

Fiskeren. 

En  Konge  paa  en  Throne 
Med  Purpurkaaben  og  med  Kronen  paa. 
Det  skiønne  Ansigt  hvidt!  En  Lampe  brænder. 
En  Cithar  har  han  i  de  blege  Hænder. 
Han  synger.     Mon  vi  Sangen  kan  forstaae? 

Agib 


sidder  paa  en  Forhjøining  i  Baggrunden  af  en  øde,  i-ummelig  Sal, 

over  ham  brænder  en  nedhængende,  dæmpet  Lampe;  han  synger 

ved  Guitarren,  uden  at  see  de  Fremmede. 

Du  høitidsfulde  Nat, 

Du  Dødens  Datter! 

Du  dækker  Skov  og  Krat 

Og  Borgen  atter. 
Mulm  ruger  i  den  stille  Hal,  i  Haven, 
Og  forbereder  Sørgeren  paa  Graven. 

Lyd  i  din  Eensomhed, 

Min  svage  Stemme! 

Syng  om  den  Kiærlighed, 

Du  ei  kan  glemme! 
Syng  om  den  hulde  Grumme,  der  sig  fryder, 
Naar  hendes  Liliehaand  mit  Blod  udgyder! 

Dog  fylder  du  mit  Bryst, 

O,  min  Amine! 

Og  løser  selv  i  Lyst 

Min  Qval  og  Pine. 
Jeg  seer  dig  dog,  mit  Øie  paa  dig  brænder. 
Og  Straffen  er  mig  kiær  af  dine  Hænder. 

Naar  Purpurkaaben  du 

Al  Skuldren  fører  — 

Hvor  kildrer  det  min  Hu! 

Du  mig  berører! 
Hvor  mangen  Elsker  ønsked  ei  at  bløde, 
Til  sødt  han  i  den  Elsktes  Arme  døde? 

Hun  slaaer  ham  med  Foragt, 

Hun  seer  ham  ikke. 

Han  seer  ei  Ildens  Magt 

I  hendes  Blikke. 
O,  søde  Harm!  mon  vel  jeg  bytte  skulde 
Dit  raske  Blus  med  ligegyldig  Kulde? 

Den  Gud,  som  skiller  ad, 

Kan  gienforbinde. 

Blier  Kiærlighed  til  Had  — 

Maa  Taaren  rinde; 
Men  i  min  Qval  er  Haabet  mig  ei  røvet: 
Hun  elsker  end  —  thi  hun  er  selv  bedrøvet. 

Ei  skal  den  onde  Fee 

Vor  Troskab  rokke; 

Før  skal  hun  begge  see 

Som  Marmorblokke. 
Ømt  i  dit  Raseri  du  Agib  nævner! 
O,  min  Amine !  Himlen  har  en  Hevner! 

Selim 

nærmer  sig_Agib  med  megen  Hjøflighed. 
Tilgiv,  min  ædle  Drot!  to  Vandringsmænd, 
At  de  saa  dristigt  nærme  sig  din  Throne. 
Men  Ingen  har  os  mødt.     Alt  tomt  og  øde; 
Kun  du,  i  dæmpet  Lampeskin  ved  Githren 
I  Nattens  Hal!  Ha,  ved  Prophetens  Grav, 
Her  kunde  være  Aarsag  nok  til  Frygt, 
I  Fald  vi  kiendte  denne  Lidenskab. 

Agib. 
Tilgiver,  kiære  Venner!  at  jeg  ei. 
Som  Giestfriheden  byder,  møder  eder, 

Oehlenscblager.    V.  17 

Og  henter  Vand,  og  aftoer  eders  Fødder. 

Jeg  kan  ei  reise  mig,  jeg  vel  er  undskyldt. 

Seer,  og  beklager  mig! 

Han  slaaer  Purpurkaaben  tilside,  og  viser  dem,  at  ban  fra  ndden 
af  til  Bæltet  er  af  hvidt  Marmor. 

Selim 

slaaer  Hænderne  sammen. 
O,  Allah! 

Fiskeren. 
Jeg  er  vant  til  Hexeri, 
Mig  tykkes  Sligt  ei  meer  besynderligt. 

Agib. 
Hvorledes  kommer  I  paa  dette  Slot, 
Hvor  ingen  Dødelig  tør  nærme  sig; 
Hvor  bleg  Værtinden  som  et  Spøgelse 
Omsværmer,  sieldnere  den  grumme  Fee; 
Og  hvor  jeg  sidder  som  en  Milepæl 
I  Tidens  Gang,  hvis  Alabaster  blegt 
Seer  Livets  Glæder  ile  sig  forbi? 

Selim. 
Et  Hexeri  maa  være  foregaaet. 
Land,  Sø  og  Bierg  forstyrret,  sammenknugt. 
Knap  er  jeg  reist  en  Dag,  og  finder  mig 
Alt  i  en  øde  Egn,  saa  ubekiendt. 
Som  stod  jeg  paa  det  fierne  Tibets  Bierge! 
Ved  Skovens  Indgang  var  jeg  i  mit  Land, 
Og  ved  dens  Udgang  her  jeg  kiender  ei 
En  Busk,  et  Træ,  en  Flod  —  og  dette  Slot  -- 
Og  du  —  Alt  vækker  min  Forbauselse. 

Agib. 
Jeg  kan  ei  ganske  løse  Gaaden  dig; 
Dog  staaer  dit  Eventyr,  min  ædle  Broder! 

1  Sammenhæng  med  min  uhyre  Skiebne. 
Søg  ei  den  at  erfare;  vend  mig  Ryggen, 
Som  man  med  Afsky  viger  den  Spedalske ! 
Maaskee  undflyer  du  da  endnu  den  Straf, 
Der  sikkert  lurer  paa  din  Dristighed. 

Selim. 
Og  om  jeg  skulde  døe  i  næste  Stund, 
I  denne  maa  jeg  uden  Ophold  styre 
Nysgierrigheden. 

AaiB. 
Tving  din  Lyst! 

Selim. 

Det  har 
En  Konge  sielden  lært. 

Agib. 

Jo,  naar,  som  jeg, 
Han  giennemgaaet  har  sin  Modgangs  Skole. 

Selim. 
Jeg  ønsker  ei  at  kiøbe  denne  Viisdom 
Saa  dyrt. 

Agib 

sukker. 
Du  har  vel  Ret. 
Selim. 

xMit  Hierte  bløder 
For  dig  og  for  din  Nød.     Du  rører  mig, 
Du  blege  Yngling!  som  du  sidder  der 
Med  kolde  Taarer  paa  din  Liliekind. 
Jeg  kan  bevæge  mig,  jeg  har  et  Sværd, 
Jeg  gløder  i  min  unge  Sundhedskraft, 
Mit  Glavind  og  mit  Liv  er  offret  dig, 
Hvis  det  kan  hielpe. 

17* 

Agib. 
Ak,  hvad  hielper  vel 
Din  Tapperhed  imod  en  Trolddonasmagt? 

Selim. 
Det  lader  til,  vi  vundet  har  en  Aand, 
Som  vel  kan  redde,  hvis  han  vil. 

Agib. 

Forlad  mig! 
Thi  mulig  blev  din  Hielp  mig  større  Qval, 
End  Nøden  selv,  hvori  du  nu  mig  finder. 
Jeg  elsker,  jeg  tilbeder  Dag  og  Nat 
Den  søde  Aarsag  til  min  bittre  Skiebne. 
Og  hvis  min  hulde  Fiende  skulde  lide, 
Da  blev  mig  større  denne  Lidelse, 
End  al  min  egen. 

Selim. 
Paa  et  Trylleslot 
Der  taler  man  i  Gaader,  det  forstaaer  sig; 
Men  løs  mig  Gaaden,  hvis  du  finder  min 
Deeltagelse  Fortroligheden  værd. 

Agib. 
Nu  vel!  saa  vid:  jeg  var  en  Ungersvend, 
Saa  kiæk  som  du,  i  al  min  Kraft  og  Varme; 
Jeg  elskte  Æren,  Faren  var  min  Ven, 
Og  gierne  dvælte  jeg  i  Lystens  Arme. 

For  qvindlig  Skiønhed  blussed  høit  min  Sands, 
Men  modent  var  for  Elskov  ei  mit  Hierte; 
Og  hundred  Piger  i  en  yppig  Dands 
Snart  forekom  min  Længsel  uden  Smerte. 

Paa  sorte  Haar  og  lyst  jeg  mig  forstod, 
Jeg  vidste  vel,  hvo  heftig  var,  og  kiælen, 
Jeg  kiendte  Bryst  og  Arm  og  Lænd  og  Fod; 
Men  ukiendt  mig  var  Følelsen  og  Siælen. 

Saaledes  traf  jeg  eengang  til  min  Vee, 
Paa  mine  Vandringer  i  Skoven  silde, 
I  Grottens  køle  Læ  en  deilig  Fee, 
Som  var  forelskt,  og  atter  elskes  vilde. 

Den,  som  dig  søger,  skiøtter  du  ei  om; 
Den  stolte  Yngling  vil  sin  Seier  vinde. 
Jeg  ikke  hendes  Ømhed  forekom, 
Og  gi  orde  hende  stedse  til  min  Fiende. 

En  Slavehandler  drog  paa  sin  Kameel  — 
Uventet  smiler  Lykken,  jo  man  siger; 
En  Fiskerdatter  blev  min  Siæl  til  Deel, 
Den  Deiligste  blandt  alle  Verdens  Piger. 

Fuldkommen  skiøn  var  hendes  Barm  og  Haand, 
Og  hendes  Ansigt,  alle  Legemsdele; 
Men  endnu  mere  skiøn  var  hendes  Aand, 
Og  Alt  forbandt  sig  til  et  yndigt  Hele. 

Da  Kiærlighedens  Sol  for  mig  oprandt. 
Da  var  ei  længer  Tiden  mig  til  Byrde; 
Og  hvad  jeg  forhen  ei  som  Fyrste  fandt. 
Det  fandt  jeg  nu,  forvandlet  til  en  Hyrde. 

Men  Nidkiærheden  er  en  hæslig  Trold, 
Som  skammeligt  misbruger  hver  en  Evne. 

Kun  for  den  Hulde  varm,  for  Andre  kold 
Seer  Floristane  mig;  det  maa  hun  hevne. 

Min  Hustrues  Sind  forvirrer  hun  paa  Stand; 
Til  Hielp  hun  kalder  sine  lede  Trolde, 
Og  Bierg  og  Dal  og  Undersaat  og  Land 
Maae  bøde,  fordi  Agib  er  den  Kolde. 

Og  Alt  forvandler  sig,  hvert  Træ,  hvert  Blad; 
Land  vorder  Sø,  og  Fiske  Landets  Sønner, 
Og  min  Amines  Kiærlighed  til  Had, 
Hvis  Grusomhed  er  døv  for  alle  Bønner. 

En  Isnen  giennemfarer  mine  Been, 
Men  for  at  giøre  følelig  min  Smerte, 
Forvandles  jeg  kun  halv  til  Marmorsteen, 
Foroven  med  et  ømt  og  kiærligt  Hierte. 

Hver  Ugedag  den  gyselige  Fee, 

Som  nu  jeg  hader  meer  end  nogensinde, 

Sig  lader  her  for  mig  paa  Borgen  see. 

Og  spørger  spodsk,  om  jeg  vil  hende  vinde. 

Og  naar  med  Harm  jeg  beder  hende  gaae, 
Saa  reiser  hun  sig  med  et  mægtigt  Bulder, 
Og  sætler  mig  til  Haan  min  Krone  paa. 
Og  binder  Purpurkaaben  om  min  Skulder. 

Da  kommer,  som  et  Gienfærd,  som  en  Aand, 
Den  forhen  elskende,  den  ømme  Qvinde 
Med  Svøben  i  sin  liliehvide  Haand, 
Og  tugter  mig,  mens  hendes  Taarer  rinde. 

Da  lyder  dybt  mit  Suk  i  denne  Sal, 
Der  før  kun  gientog  Kiærlighedens  Eder. 
Dog  —  mere  sød  end  Lyst  er  Elskovs  Qval, 
Og  sødt  at  døe  for  den,  som  du  tilbeder! 

Selim 

utaalmodig. 
Det  maa  jeg  sige   —  nei,  den  Kiærlighed 
Gaaer  mig  for  vidt.     Hvorledes?  elske  den, 
Som  haaner  og  foragter  dig?  Tilgiv, 
Ha,  det  er  ikke  Kiærlighed,  men  Svaghed! 

Agib. 
Den  sande  Kiærlighed  giør  stedse  svag. 

Selim. 
Oprigtig  talt,  jeg  ynder  kun  den  Stærke. 

Agib. 
Just  for  dén  er  saa  stærk,  betvinger  den; 
Svag  var  den,  hvis  den  lod  sig  selv  betvinge. 

Selim. 
Jeg  kan  kun  elske  den,  som  elsker  mig. 

Agib. 
Saa  elsker  du  i  Andre  kun  dig  selv. 

Selim. 
Min  Ære  gaaer  for  Alt. 

Agib. 

Samvittigheden 
Er  altid  fri,  naar  du  er  brødeløs, 
Og  Himlen  kiender  ingen  anden  Ære. 

Selim. 
Du  taler  som  en  Præst,  ei  som  en  Konge. 

Agib. 
For  kort  Tid  siden  talte  jeg,  som  du. 

Selim. 
Saa  har  da  Trylleriet  svækket  dig? 

Agib. 
Mit  Hoved  og  mit  Hierte  blev  ei  Steen. 

Selim. 
Nei,  alt  for  bløde,  frygter  jeg,  desværre! 

Agib. 
I  Modgang  modner  sig  den  bittre  Frugt. 

Selim. 
Ulykkelige  Yngling! 

Agib 

stolt. 
Ynk  mig  ei! 
Selim. 
Jeg  krænker  dig  med  min  Nærværelse. 
Mishager  dig  maaskee  en  Sammenligning? 

Agib. 
Nei,  tværtimod!  du  lader  klart  mig  føle, 
Hvad  jeg  har  vundet,  medens  jeg  har  tabt. 
Selim 

sagte  til  Fiskeren. 
Ha,  hvilke  stolte  Blik  den  Yngling  kaster! 
Kan  vel  en  Krøbling  føle  sig  saa  dybt? 

Fiskeren. 
Fornærm  ei  den  Ulykkelige,  Søn! 

Selim. 
Jeg  kommer  jo  med  Sværdet  i  min  Haand 
For  at  forsvare  ham.     Han  tirrer  mig. 

Fiskeren. 
Du  tirrer  ham.     Du  mærker  ikke  selv 
Din  Heftighed.     Giv  ham  din  Haand,  vær  god! 
Selim 

omfavner  Sandib. 

Ha,  du  skal  være  min  Geheimeraad! 


Digitized  by  VjjOOQIC 


MABMORSTØTTEN.  26  & 

Høit  til  Agib. 

Har  jeg  fornærmet  dig? 

Agib 

fækker  ham  venlig  sin  Haand. 

Nu  ikke  meer! 

Selim. 
Det  giør  mig  ondt,  hvis  jeg  har  krænket  dig. 
Alt,  hvad  du  siger,  har  en  egen  Vægt;  , 

Dit  Ansigt  og  din  Røst  behager  mig  — 

Agib. 
Du  talte  diærvt,  som  alle  Lykkelige. 

Selim. 
Jeg  er  ei  vant  til  rask  Modsigelse; 
Og  min  Fuldblodighed  — 

Agib. 

Jeg  fatter  det; 
Jeg  var,  som  du. 

Selim. 
Jeg  offrer  dig  mit  Liv. 
Hvis  det  kan  redde  dig. 

Aanden  Amgiad 

kiger  ind  med  sit  nhyre  Hoved  giennem  Salsvindnet  i  andet  Stok* 
værk,  aabner  Yinduet,  strækker  sin  lange  Arm  ind  i  Værelset,  og 

««iger  til  Selim: 

Fuldblodige ! 
Hvis  du  vil  redde  ham,  velan,  vær  dristig! 
Spring  op  paa  Fladen  af  min  høire  Haand, 
Sæt  dig  paa  skrævs  om  Lod  et,  hold  dig  fast 
Ved  Tommelfingeren! 

Agib. 

Hvad  nve  SvnerV 

Selim 

rask  til  Aanden. 
Er  du  en  Mand  af  Ære?  Du  er  stor, 
Det  seer  jeg  nok;  men  har  du  ogsaa  Ære, 
Og  kan  jeg  slaae  min  Lid  til  dine  Løfter? 

Aanden  tager  ham  i  Nakken,  og  løfter  ham  ud  af  Vindaet. 

Fiskeren. 
Min  Konge  —  Vaabenbroder  — 
Amgiad 

til  Fiskeren. 

Vær  du  rolig! 

Jeg  krummer  ei  et  Haar  paa  Heltens  Hoved. 

Jeg  sætter  ham  saa  varligt  ned  paa  Jorden, 

Som  du  en  lille  Hund. 

Rækker  ham  en  Flaske. 

Der  er  et  Æg 
Med  Hovedvand,  som  du  kan  lugte  til,- 
Hvis  du  faaer  Ondt  af  Angst  for  Heltens  Skiebne. 
Snart  vil  du  faae  at  see  en  deilig  Viv, 
En  bleg,  en  svæmersk  Nattevandrerske, 
Som  vist  du  kiender.     Nærm  dig  hende  dristigt! 
En  Skiønplet  pryder  hendes  venstre  Bryst; 
Dog  var  det  mere  smukt  foruden  den. 
Faa  hende  til  at  vaske  Pletten  af 
Med  denne  Spiritus,  du  har  i  Flasken; 
Saa  vil  det  Hele  faae  et  bedre  Syn. 
Nu  maa  jeg  tale  med  min  unge  Helt, 
Som  ligger  der  og  kravler  som  en  Frø 
Paa  alle  Fire  i  det  bløde  Græs. 

Han  lukker  Vinduet,  og  gaaer. 

Fiskeren 

i  den  høieste  Glæde. 

O,  det  er  sikkert:  jeg  skal  see  min  Datter, 
Forløse  hende!  —  Maanen  straaler  klar, 

Klar  i  sin  Rundhed  over  Havens  sorte 
Cypressers  Toppe;  gyder  Haabets  Straaler 
I  dette  Hierte. 

Agib. 
Himmel!  min  Amine  — 
Fiskeren. 
Er  ogsaa  min,  min  Datter,  mit  forliste, 
Mit  dyrebare  Lam! 

Agib 
høist  forundret. 
Du  hendes  Fader? 
Fiskeren 

gaaer  henrykt  hen  imod  ham. 

Ja,  kiære  Søn! 

Standser^irndseeUg. 
Dog  —  Allah!  du  er  Konge; 
Hvad  vover  jegV 

Agib. 
Jeg  Konge?  O,  min  Fader! 
Ydmyg  mig  ikke  meer!  Vedkiendes  du 
Den  stakkels  Svigersøn,  der  ei  engang 

Kan  kalde  sig  et  Menneske? 

Han  seer  paa  sit  Marmor. 

Fiskeren. 

Fat  Mod! 
Jeg  har  den  bedste  Tro  til  disse  Draaber 
Og  til  min  lunefulde  Kæmpeaand. 

Det  gaaer  med  en  Dør. 

Agib 

blegner. 

O,  Gud! 

Fiskeren. 
Hvem  kommer  der  i  Galleriet? 

Amine  kommer  langsomt  giennem' Galleriet  i  en  Kammerdugs 

Slæbekiole ;  om  de  flagrende  Lokker  har  hun  en  sort  Krone,  en 

Lygte  1  den  ene  ELaand,  og  en  Svøbe  i  den  anden. 

Agib 

sukkende. 

Ak!  kiender  du  igien  den  Skikkelse? 
Fiskeren 

med  Taarer. 
Meer  pyntet,  ei  saa  frisk,  som  da  hun  sad 
Og  flikte  Net  i  Hytten  med  sin  Lolo. 
Ak,  hun  har  været  syg! 

Agib. 

Ja,  hun  er  syg. 
Amine. 

Hvor  her  er  lummert  her  i  Galleriet! 
Hun  aabner  et  Vindue. 

Fiskeren. 
Hun  taler  sagte. 

Agib. 
Altid  med  sig  selv; 
Thi  hendes  Siæl  er  i  en  evig  Uro. 
Amine 

derinde,  uden  at  mærke  de  Andre,  seer  paa  sine  Fødder. 

Det  er  saa  fugtigt  giennem  Havens  Bed 

Om  Natten;  Duggen  falder  fast  som  Regn. 

Jeg  bliver  altid  vaad  om  mine  Fødder; 

Jeg  giver  mig  ei  Tid  at  gaae  i  Gangen, 
Men  springer  over  Væxter  i  Rabatten. 

Det  morer  mig  at  træde  Blomster  ned; 

Thi  jeg  er  selv  en  stakkels  nedtraadt  Blomst. 

Fiskeren. 
Hun  seer  os  ikke. 

Amine. 
Jeg  har  Tid  endnu. 
Først  naar  det  gule,  blege  Dødninghoved, 
Som  svæver  hist  i  Luften,  sætter  sig 
Paa  Cedertræets  Top,  saa  maa  jeg  ind. 

Agib. 
Hun  mener  Maanen. 

Fiskeren. 
Ak,  min  arme  Datter! 
Hvad  har  du  da  forbrudt,  at  du  skal  friste 
Saa  haard  en  Skiebne?  Intet!  nei,  det  siger 
Mig  din  uskyldige,  din  høie  Mine. 
Men  det  er  kun  en  Sygdom,  elskte  Barn! 
Og  den  skal  ei  fordærve  dig,  o  nei, 
Den  skal  ei  dræbe  dig.     Din  Redning  laa 
Paa  Havets  Bund,  Amine!  men  din  Fader 
Har  fisket  den. 

Agib. 
Ak,  hvis  du  talte  Sahdhed! 

Amine 

lukker  Vinduet  i  Galleriet. 

Nu  maa  jeg  straffe  ham. 

Hun  nærmer  sig. 

Agib 

til  Fiskeren. 

Træd  lidt  tilside! 
Amine 

gaaer  langsomt  ind  imod  Agib. 

Ulykkelige!  lærer  Smerten  dig 

Endnu  ei  Sanddruhed?  paastaaer  du  fræk, 

At  du  er  Agib,  end,  min  elskte  Hyrde? 

Ar.IB. 

Jeg  er  din  elskte  Agib,  min  Amine! 
Og  døer  for  denne  dyrebare  Sandhed. 

'  Amine. 
Du  tvinger  mig  igien?  saa  tag  din  Straf! 

Hun  blotter  hans  Skulder  for  Purpurkaaben,  og  svinger  sin  Svjøbe 
i  Veiret 

Fiskeren 

træder  hurtig  frem  i  heftig  Sindsbevægelse. 
Stands!  stands,  min  Datter! 

Amine 

lader  Svaben  synke,  forundret 

Hvem  er  denne  Mand? 

Fiskeren 

med  qvalt  Stemme. 
Din  Fader!  kiender  du  ham  ikke  meer? 

Amine 

staaer  længe  og  stirrer  paa  ham  i  Uvished,  derpaa  bryder  hun  ud 

i  Taarer. 
Ja,  det  er  dig! 

Hun  kaster  sig  i  hans  Arme. 

Fiskeren. 
O,  Allah  være  lovet! 
Hun  kiender  mig. 

Amine. 
Min  Fader! 

Fiskeren. 

Min  Amine! 

Amine. 
O,  Glæde!  du  er  her! 

Seer  sig  hettig  oiu. 

Hvor  er  min  Lolo? 
Han  følger  dig!  ei  sandt?  han  gaaer  derinde 
Og  seer  paa  Billeder  i  Galleriet? 
Hvor  er  min  Lolo? 

Fiskeren 

søger  at  skiule  sin  Bevægelse. 

Lolo?  —  han  —  er  —  hiemnie. 
Amine. 
Hvad?  ikke  med?  besøger  ei  sin  Søster? 
O,  slemme  Lolo! 

Kysser  Faderen. 
Men  jeg  har  dog  dig! 
Du  er  vist  træt;  kom,  Fader!  sæt  dig  ned. 
Og  lad  mig  tørre  Sveden  af  din  Pande. 
Du  vandret  er  ud  i  den  vide  Verden 
At  finde  din  Amine,  ikke  sandt? 
Og  finder  hende  saa  ulykkelig! 
Ak,  saa  ulykkelig! 

Hnn  græder,  og  knuger  sig  til  hans  Bryst. 

Fiskeren. 
Fat  Mod,  mit  Barn! 

Amine 

med  kiærlig  Heftighed. 
Hvorledes  leve  dine  mindste  Smaae? 
Staaer  endnu  Pilen  ved  min  Moders  Grav? 
Er  Stenen  revnet  nu  og  væltet  bort? 
Den  var  alt  længe  sprukken. 

Fiskeren. 

Nei,  mit  Barn! 
End  hviler  Stenen  paa  din  Moders  Grav. 

Amine. 
Men  Palmetræet  over  Gederbænken, 
Hvor  jeg  saa  mangen  venlig  Aften  sad  — 
Og  Rosenhækken  ved  det  lille  Gierde, 
Som  svalte  mig  for  Solens  Middagsstraaler, 
Den  er  vel  vissen?  Ingen  vander  den. 

Fiskeren. 
Jo,  jeg  har  daglig  vandet  den  for  dig. 

Amine. 
Har  du?  med  dine  Taarer?  O,  min  Fader! 
Nu  var  jeg  lykkelig,  hvis  ei  mit  »Bryst  — 

Fiskeren. 
Dit  Bryst?  hvad  fattes  det? 

Amine 

undseelig. 

O,  det  er  Intet  — 

Fiskeren. 
Tal,  kiære  Barn! 

Amine 

fortrolig. 
Dig  kan  jeg  sige  det, 
Thi  du  er  jo  min  Fader  —  ak,  jeg  frygter, 
Jeg  faaet  har  en  Skade  i  mit  Bryst, 
Som  lægger  mig  i  Graven. 

Fiskeren. 

Gode  Gud! 
Amine. 
End  er  det  kun  en  lille  kulsort  Plet; 
Men  fælt  den  trykker  mig,  saa  ømt,  saa  haardt, 
Jeg  kan  ei  sove  for  den.     Forhen  var  den 
Min  Trøst,  jeg  vilde  jo  saa  gierne  døe; 

Men  nu,  da  du  er  her,  har  fundet  mig  r— 
Ak,  Gud!  saa  vilde  jeg  saa  gierne  leve. 

Fiskeren. 
Kom,  blot  dit  Bryst!  jeg  veed  et  sikkert  Raad. 
Tag  denne  Flaske,  dyp  din  Pegefinger 
I  Vandet,  Barn!  og  stryg  din  Barm  dermed. 
Amine 

betragter  Flasken  forundret. 
Hvor  har  du  faaet  denne  skiønne  Flaske? 
En  eneste  udhulet  stor  Smaragd, 
Saa  deilig  slebet,  og  saa  glædesgrøn. 
Som  Haabet  i  en  græsklar  Foraarsdag! 
O,  giv  mig  Flasken! 

Fiskeren. 

Det  er  Livets  Vand. 

Amine  vasker  Pletten  af  sit  Bryst.   I  det  samme  klinger  forunder- 

ligskiernne  Accorder  af  sig  selv  giennem  Agibs  Guitarre  paa  Bordet. 

Hans  Fortryllelse  og  hendes  Forvirring  ophiørre;  han  stiger  ned  fra 

Thronen  som  en  skiøn,  blomstrende  Yngling. 

Amine. 
Hvad  seer  jeg?  Hellige  Prophet!  min  Agib  — 
Fortryllelsen  er  hævet!  du  er  min! 

Agib 

omfavner  hende. 
Ja,  evig!  Kiender  du  mig  nu? 

Amine. 

Dit  Billed 

Har  staaet  i  min  Siæl  som  i  et  Speil. 

Kun  Døden  kan  udslette  det. 

Agib. 

O,  Elskte! 
De  omfavne  hinanden. 
Oehlenschlåger.  V.  IS 

Amine 

forundret 
Hvor  var  du? 

Agib 

venlig. 

Borte. 

Amine 
IsBgger  Haanden  paa  sin  Pande. 

Jeg  har  havt  en  fæl, 
En  hæslig  Drøm. 

Agib. 
Tænk  ikke  meer  paa  den! 
Amine. 
Det  forekom  mig,  som  da  var  forvandlet  — 
Som  om  jeg  var  en  Fee,  og  kunde  hexe  — 
Som  om  en  Anden  gav  sig  ud  for  dig, 
Den  stakkels  Yngling!  ak,  han  lignte  dig. 
Og  jeg  hudfletted  ham.     Det  var  ret  grusomt! 
Skiøndt  kun  det  var  en  Drøm,  maa  jeg  dog  græde. 

Agib. 
Ja,  Glædestaarer. 

Amine 

trykker  ham  til  sit  Bryst 
Du  har  reddet  mig 
Fra  Brilleslangen,  og  jeg  kunde  nænne 
At  drømme  slig  en  Drøm,  at  jeg  hudfletted 
Dit  elskte  Billed? 

Agib. 
Giv  mig  nu  et  Kys, 
Saa  er  alt  Saaret  lægt. 

Amine 

kysser  ham. 

O,  Gud!  min  Agib, 
Tilgiver  du  din  stakkels  tro  Amine? 

Agib. 
O,  søde  Troløshed!  o,  hulde  Grumhed! 
Du  haded  mig,  fordi  du  elskte  mig, 
Og  var  mig  troløs,  just  for  du  var  tro. 
Fiskeren  træder  imellem  dem;  de  trykke  hans  Hænder  til  deres 
Læber. 

Sand  IB. 
Fortræfligt,  Amgiad,  min  vakkre  Skytsaand! 
Du  lønner  kongeligt  din  Fiskers  Møie. 
Skaf  mig  endnu  min  Lolo,  gode  Væsen! 
Og  du  har  giort  mig  mere  lykkelig. 
End  om  du  havde  skienket  mig  et  Herskab 
Fra  Ghinas  Kyster  til  det  røde  Hav!  De  gaae. 


EN  LØVHYTTE  I  HAVEN,  VED  EN  FLOD. 

Aanden.    Kokg  Selih. 
A ANDEN. 

Du  husker,  hvad  jeg  siger  dig? 

Selim. 
Men  troer  du,  det  vil  lykkes  mig? 

Aanden. 
Den  kiender  Ilden,  som  er  brændt; 
Jeg  veed,  hvor  let  hun  bliver  tændt. 
Vogt  dig  kun  selv,  at  ei  du  faaer 
Ved  denne  Leilighed  et  Saar! 

Selim. 
Frygt  ei!  jeg  saares  ei  saa  let. 


18* 

Digitized  by  VjjOOQIC 


276 


FISKEBEN. 


Aanden. 
Hun  er  saa  smuk,  som  hun  er  slet, 
Og  veed  at  bruge  hvert  et  Kneb, 
For  at  faae  Folk  i  sine  Reb. 
See  kan  hun  saa  uskyldig  ud, 
Som  om  liun  skulde  strax  til  Gud; 
Slaaer  Øine  ned  med  Rosenkind, 
Forvirret  i  sit  stille  Sind, 
Som  om  det  var  den  første  Gang, 
Man  giorde  hende  Barmen  trang. 
Hun  gaaer  i  Møde  dig,  min  Tro, 
Naar  I  kun  først  er  ene  To; 
Og  før  du  aner  selv  din  Lyst, 
Du  trykkes  til  et  Svanebryst. 
Men  vent  ei  mindste  Sympathie! 
Som  Ræven  i  en  Gaasesti, 
Hun  bider  —  ei  af  Blodtørst,  nei, 
Saa  koldt  et  Væsen  tørster  ei; 
Hun  seer  kun  efter  med  Behag, 
Hvor  mange  der  er  bidt  i  Dag; 
Beundrer  selv  sin  Skiønheds  Huld, 
Og  skriver  glad  sin  Liste  fuld. 
Selim. 
Men  hun  har  Marmorkongen  kiær. 
For  hans  Skyld  kommer  hun  jo  her; 
Hvad  ændses  jeg  paa  denne  Sti? 

Aanden. 
Jo  vist;  thi  hun  skal  her  forbi. 
Og  du  er  artig,  vittig,  skiøn. 
Vær  du  kun  rolig,  kiære  Søn! 
Jeg  kiender  hende.     Seer  du,  blot 

Fordi  paa  det  forhexte  Slot 
Ung  Agib  trodser  hendes  Magt, 
Og  straffer  hende  med  Foragt, 
Kun  derfor  har  hun  saadan  lil. 
Og  er  forhippet  paa  hans  Smiil. 
Dog  —  i  den  lange,  bittre  Tid 
Er  Agib  bleven  mager,  hvid. 
Hun  ærgrer  sig;  hvis  nu  hun  seer 
En  bedre  Ungersvend,  som  leer, 
Og  lader  mere  heftig,  tam  — 
Saa  tro  du  mig,  hun  glemmer  ham. 
Tilfældet  lod  det  saadan  gaae. 
At  hun  i  lang  Tid  Ingen  saae. 
Der  har  forstyrret  hendes  Ro ; 
Nu  troer  hun,  hun  er  Agib  tro. 
Men  seer  hun  først,  hvad  lokke  kan, 
Et  kiærligt  Væsen,  kort  —  en  Mand, 
Som  bide  vil  paa  hendes  Krog 
(Gud  hielpe  ham  det  arme  Skrog), 
Saa  styrter  hun,  med  Øiet  stivt. 
Som  Fluen  i  sin  Honninggift. 
Selim. 
Velan  da!  jeg  skal  giøre  Mit. 
Hvad  kommer  der  for  noget  Hvidt 
Bag  Busken?  See,  i  Gangen  der! 

Aanden. 
Ved  Salomon,  min  Hiertenskiær ! 
Du  veed,  hvad  jeg  dig  nu  har  sagt. 
Og  at  —  i  Skiul  jeg  giver  Agt. 

Han  forsvinder.    Sellm  lægger  sig  hen,  som  han  sov,  med  Hovedet 
paa  Méssingskrinet. 

Floristane 

kommer  forbi,  bliver  Selim  vær,  og  standser. 
En  deilig  Mand  —  hvad  seer  jeg!  —  hist 
Bag  Hækkens  grønne  Blomsterqvist! 
Han  støtter  Hov'det  til  et  Skriin. 
Hvor  Kinden  blusser  med  Carmin! 
Hans  Haar  i  Lokker,  hvid  hans  Hud! 
Hvordan  mon  Øinene  see  ud? 

Han  sover. 

Hun  betragter  ham  med  Ømhed. 
«  Ha,  en  herlig  Mand!  — 

Hvor  havde  jeg  dog  min  Forstand, 
At  Agib  dette  Hierte  stial? 
Nei,  her,  her  er  mit  Ideal. 
Har  Agib  slig  en  dreiet  Fod? 
Har  Agib  sligt  et  Ungdomsblod? 
Vel  hvælves  Agibs  Pande  rund. 
Men  hvad  er  det  mod  dennes  Mund! 
Vel  Agibs  Hage  kløftes  ind. 
Men  denne  har  et  Hul  i  Kind. 
Jeg  bliver  bleg,  jeg  bliver  rød. 
Mig  Kinden  blusser,  som  en  Glød. 
Han  vaagner!  Hvilke  Øiekast! 
Jeg  har  alt  nok. 

Selim 

sagte. 

Det  var  i  Hast. 
Han  lader,  som  han  vaagnede. 

Floristane 

nærmer  sig  undseelig  med  skiælvende  Stemme. 
Hvem  er  du,  unge  Dødelige? 
Tilgiv  en  stakkels,  fremmed  Pige, 

Som  har  forvildet  sig  i  Nat, 
At  hun  betroer  sin  bedste  Skat, 
Uskyldighedens  Helligdom, 
I  Nattens  gyselige  Fare 
Til  den,  hvis  Mine  vidner  om. 
At  han  kan  Svagheden  forsvare. 

Selim 

reiser  sig,  og  hilser  ærbødigt. 
Skiøndt  jeg  har  intet  Sværd  og  Spyd, 
Saa  vær  forsikkret  om,  din  Dyd 
Skal  være  her  saa  sikkert  hiemme. 
Som  sluttet  i  din  Moders  Giemme; 
At  Maanen,  som  bag  Træet  staaer, 
I  Nat  skal  skue  dig  saa  gierne. 
Som  Solen  saae  paa  dig  i  Gaar, 
Og  som  i  Aftes  Himlens  Stierne. 

Floristane. 
Du  er  elskværdig,  ridderlig; 

Ei  større  Held  mig  kunde  gives. 

Sætter  sig  hos  ham. 
Dog  vil  jeg  gierne  tilstaae  dig, 
At  alle  Ting  kan  overdrives, 
Og  at  fra  tosset  Snerperi 
Til  det,  at  være  alt  for  fri, 
Er  milevid  Forskielligheden. 
At  bryde  Blomsten  i  sit  Eden, 
Det  er  en  Synd,  min  unge  Mand! 
Da  rødmer  Kiærlighedens  Engel ; 
Men  —  Ingen  dig  forbyde  kan. 
At  lugte  til  den  paa  sin  Stængel. 

Selim. 
Uskyldige  Erfarenhed! 
Hvad  kan  sig  mod  din  Ynde  væbne? 
Jeg  ei  i  Sandhed  rigtig  veed, 
Om  jeg  beklage  skal  min  Skiebne. 
Mit  Guld  en  Røverbande  tog  — 
Deri  maa  man  sig  eengang  finde; 
Din  Ynde  mig  i  Skoven  slog, 
Og  hvad  er  Guld  mod  slig  en  Qvinde? 

Floristane. 
Du  plyndret  er? 

Selim. 
Min  Eiendom 
Faldt  i  en  Stratenrøvers  Hænder. 
Du  seer  min  Kuffert:  den  er  tom, 
Til  hvilken  Side  jeg  den  vender, 
Jeg  er  en  fattig  Kræmmersvend, 
Den  Yngste  blandt   min  Faders  Sønner, 
Der  agter  mig  til  Bagdad  hen. 
For  der  at  kiøbe  Mokka-Bønner. 
Floristane 

lidt  misforiLøiet 
Din  Mine  tyder  meget  meer  ^ 
Paa  noget  Stort;  din  Ansigtsfarve  — 

Selim. 
Man  daares  let  ved  hvad  man  seer; 
Tidt  Ormen  har  en  deilig  Larve. 

Floristane 

levende. 
Ja,  du  er  deilig!  det  er  sandt. 
Det  andet  Glimmer  Øiet  blænder. 
Men  Skiønhed  altid  Seier  vandt. 
Er  der  en  Rang,  som  Elskov  kiender? 

Selim 

begynder  at  blive  forelsket,  og  siger  sagte: 
Ha,  hun  fortryller!  Hvilket  Bryst 
Og  Arm  og  Haand!  Hvor  Øiet  taler, 
Hvor  Læben  skiælver  med  en  Lyst, 
Hvis  Attraa  sig  paa  Kinden  maler! 

Floristane. 
Min  hulde  Ungersvend!  undsee 
Dig  ei,  fordi  din  Stand  er  ringe. 
Du  er  saa  smuk,  at  selv  en  Fee 
Sin  Stolthed  kunde  let  betvinge, 
Forlade  fro  sin  Marmorhal. 
For  kiærligt  her  ved  Nattetide, 
Ved  Sølverbækkens  Perlefald, 
At  glemme  Tiden  ved  din  Side. 
Selim 

sagte. 

o,  Himmel!  Allah!  det  er  meer, 
End  Dødeliges  Bryst  kan  taale. 
Hvergang  jeg  Smilehullet  seer, 
Jeg  træffes  af  en  dobbelt  Straale. 
Floristane 

smilende. 
Du  er  forvirret? 

Selim 

fatter  sig,  og  lægger  Haanden  paa  sin  Pande. 
Kom,  Forstand! 
Du  svageste  blandt  Ungdomsevner ! 
Og  hielp  din  Herre,  hvis  du  kan. 
Før  Drukkenskaben  Intet  levner. 
Floristane. 
Hvad  siger  du? 

Selim 

seer  i  Veiret 

Hvo  kommer  hist? 

Han  farer  sikkert  ei  med  Lempe. 

Seer  du  ham  ei  bag  Skovens  Qvist, 

Den  store,  drabehge  Kæmpe? 

Floristane 
forfærdet 

O,  Salomon!  ja,  det  er  klart! 

Det  er  en  Aand,  som  mig  forfølger. 

Han,  som  jeg  troede  vel  forvart! 

Slaaor  Hænderne  sammen. 
O,  grumme  Hav!  o,  falske  Bølger! 

Selim. 
Er  det  en  Aand?  Den  Kæmpe  saae 
Jeg  flygtig  før  i  Cederskyggen. 
Han  gav  mig  Lov  til  bort  at  gaae 
Igien  med  Kufferten  paa  Ryggen. 
Det  lod  til,  som  han  ynktes  lidt 
Ved  hvad  jeg  stakkels  Svend  forliste; 
Han  sagde:  Tag,  hvad  der  er  dit! 
Og  rakte  mig  den  tomme  Kiste. 
Floristane 

fatter  sig. 
Det  har  han  sagt?  saa  er  mit  Fald 
Ei  afgiort  end. 

Selim. 
Det  troer  jeg  gierne. 
Men  jeg?  hvad  skal  jeg  med  en  Skal, 
Som  mistet  har  sin  hele  Kiærne? 
Floristane 

hurtig. 
Vær  rolig!  den  kan  faae  igien. 
Hvad  den  har  mistet,  paa  min  Ære! 

Jeg  skiuler  mig  deri,  min  Ven! 

Og  du  skal  mig  til  Skoven  bære. 

Selim. 

Du,  Frue!  der?  Du  giør  mig  stum 

Af  Skræk  —  Forundring  —  Plads  derneden? 

Floristane. 

O,  hvor  der  kun  er  Hierterum, 

Er  altid  Plads  for  Kiærligheden! 

Du  bærer  mig  kun  tusind  Skridt 

Hen  til  en  Eeg  i  Cederskoven! 

Det  kongelige  Træ  er  mit, 

Og  der  er  jeg  igien  forvoven. 

Hun  smutter  i  Kisten. 

Selim 

slaaer  skiælvende  Laaget  i. 
Lig  der,  du  Arme!  Livets  Lyst 

Du  neppe  meer  i  Solen  finder. 

Sukker,  og  stirrer  paa  Kisten. 
Man  siger  jo,  det  er  en  Trøst, 
Naar  Fristelsen  man  overvinder. 
Jeg  finder  ikke  Trøsten  stor; 
Jeg  har  den  Yndige  begravet! 
Ak,  hun  forlod  sig  paa  mit  Ord  — 
Og  Perlen  kastet  er  i  Havet! 

Amgiad  kommer  med  Agib,  Amine  og  Fiskeren. 

Amgiad. 
Saaledes  vi  da  Seier  vandt; 

Nu  skal  hun  ned  i  Søens  Vover. 

Til  Selim. 
Du  er  forelsket?  ikke  sandt? 

Vær  du  kun  rolig!  det  gaaer  over. 

Han  vender  sig  til  sine  Medfølgende. 

Fortryllelsen  er  hævet,  kiære  Børn! 

Hvor  før  var  Tomhed,  sees  nu  Folkevrimmel. 

Den  tynde  Bølge  stivner  sig  til  Muld; 

Den  spæde  Fisk  udvoxer,  Skællet  vorder 

Til  Hud  igien,  og  Finnerne  til  Been. 

Den  aabne  Lunge  fylder  sig  i  Luften ; 

I  Bølgen  lurer  Død,  hvor  før  var  Liv. 

Alt  vaagner  op,  som  af  en  Vinterslum: 

Den  brune  Løve  strækker  sig  i  Hulen, 

Bag  Grenen  rasler  atter  Hiortens  Tak, 

Og  Maanen  skinner  paa  det  sorte  Vildsviins 

Sneehvide  Huggetand.     I  Palmeskoven 

Vil  tusind  høie  Fuglestruber  snart 

Med  liflig  Skingren  hilse  Morgenrøden, 

Og  Morgenrøden  speile  sig  i  Viften, 

Som  den  forfængelige  Paafugl  spreder. 

Den  travle  Borger  iler  til  sin  Dont, 

Og  veed  ei  af  den  forrige  Forandring. 

For  Ploven  spænder  Bonden,  der  i  Vandet 

Nys  glimted  som  en  Sølversild,  sin  Oxe, ' 

Og  deler  Muld,  som  Bølgen  før,  i  Furer. 

Den  Gierrige  beføler  nu  igien 

Med  magre  Fingre  sine  gyldne  Mynter. 

1  Retten  griber  Skriveren  paa  Bordet 

Den  gamle  Pen;  den  klæber  end  med  Blækket 

Af  Dypningen  fra  sidst.     Forbryderen 

Fortvivlet  gnaver  paa  sin  tunge  Lænke. 

Med  lette  Fod  paa  tynde  Saaler  sniger 

Sig  lykkelige  Beiler  til  sin  Pige. 

Det  gamle  Had,  den  gamle  Kiærlighed 

Er  ikke  rustet  under  Søens  Bølger. 

Naturen  træder  i  sin  første  Ret, 

Saa  god,  saa  ond,  som  den  bestandig  var  — 

Og  Trylleriet  svinder  som  en  Taage. 
Han  tager  otte  Kul  af  sin  Lomme  og  kaster  i  Græsset.    To  Mahu- 
medaner,  to  Perser,  to  Chrlstne  og  to  Jøder  reise  sig  op,  ryste  sig, 
og  gaae  deres  Vei. 

Agib. 

O,  lykkelige  Dag!  Jeg  raaber  Land 

Saa  henrykt,  som  fra  Merset  blege  Skipper, 

Naar  Øens  Kokustoppe  vise  sig, 

Just  som  den  gyselige  Tærning  ruller, 

Der  skal  bestemme  Hungersdødens  Offer. 

Amgiad 
stirrer  hen. 

Men  —  hvem  er  hist  den  lille  tykke  Mand, 
Som  kommer  der  med  Halsen  fuld  af  Arr? 
Han  var  en  Træbul  nys  paa  Landeveien. 
Hvad  seer  jeg?  Doctor  Duban! 

Dub  AN. 

Ganske  rigtig. 
Min  ædle  Fyrste! 

Amgiad. 
Skal  vi  træffes  her? 
Hvorledes  har  du  levet  siden  sidst. 
Jeg  traf  dig  paa  din  Reise  giennem  Ørken, 
Og  skienkte  dig  den  Magt  at  trodse  Døden? 

Duban. 
Heel  slet,  min  Herre!  og  jeg  beder  dig 
At  skille  mig  igien  ved  denne  Gave. 

Amgiad. 
Din  Hals  har  mange  Arr;  hvor  ofte  er  du 
Halshugget,  gode  Ven? 

Duban. 
Tre  hundred  Gange. 

Amgiad. 
Nu,  det  er  lidet  i  tre  hundred  Aar. 

DUBAN. 

Den  Hals,  som  ikke  bøies  vil,  maa  knækkes, 

Det  har  jeg  lært  i  denne  lange  Tid. 

Men  jeg  er  kied  af  det  Experiment, 

Og  beder  «dig  at  skille  mig  ved  Kunsten. 

Det  Liv,  du  skienkte  mig,  kan  jeg  desværre 

Ei  atter  skienke  mine  Patienter. 

Det  bliver  mig  til  Byrde.     Et  Sæt  Venner 

Forældes,  svækkes,  bortdøer  paa  det  andet. 

Hvad  meest  fornøied  mig  den  sidste  Tid, 

Var,  at  jeg  skilte  denne  unge  Drot 

Ved  en  afskyelig  Fader,  der  bestemt 

Ham  havde  dræbt,  var  han  ei  forekommet. 

Derfor  betragter  jeg  i  denne  Kreds 

Mig  som  et  Lem  nu  af  Familien. 

Til  Agib. 
Jeg  frelste  dig  dit  Liv,  og  byder  dig 
Min  Tieneste  til  Døden,  hvis  du  vil. 
Agib 

omfavner  ham. 
Gid  jeg  maa  længe  eie  dig,  min  Ven! 
Og  aldrig  bruge  dig. 

DUBAN, 

Det  kan  Fyrstinden 
Ei  ønske.     Ikke  sandt?  den  unge  Kone 
Behøver  undertiden  Lægens  Hielp? 

Amgiad. 
Saa  lev  da  saa  naturligt,  som  du  kan! 

DUBAN. 

Og  udsat  Døden,  som  Enhver,  ei  sandt? 

Amgiad. 
Forstaaer  sig. 

DUBAN. 

Det  vil  strøe  mig  Salt  paa  Livet, 
Og  giøre  mig  langt  meer  omgængelig. 

Betragter  Selim. 
Men,  ei!  hvad  fattes  denne  unge  Mand? 
Det  lader  til  en  Feberpatient. 

Agib. 
Der,  Doctor!  feilte  dit  Erfaringsblik. 
Det  er  en  sund,  en  uanfegtet  Helt, 
Den  Raskeste,  den  Trodsigste  blandt  os. 

Selim 

sagte. 
For  mig  er  Ebbe,  hvad  for  ham  er  Flod. 

Agib 

til  Selim. 
Nu  deler  jeg  din  Kiækhed,  raske  Ven! 
Selim 

sagte. 
Og  jeg  din  forrige  Tungsindighed. 

Agib. 
Hvad  siger  du? 

Selim. 
Jeg  siger:  Bladet  har 
Sig  hurtig  vendt. 

Agib. 
Til  Alles  Fordeel. 

Selim. 

Neppe. 
Agib. 


Hvordan  ? 

Selim 

peger  paa  Kisten. 
Hun  sukker  i  sit  Messingskrim. 

Amgiad. 
Har  du  Medlidenhed? 

Selim 

med  Ild. 
Hør  mig,  du  Stærke! 
Som  Ynde  pryder  Skiønhed  med  sit  Bælte, 
Saa  smykkes  Kraften  af  Barmhiertighed. 
Af  Fængslet  har  dit  Magtens  Ord  befriet 
Den  hele  Skabning  her;  hvi  skal  saa  yndig 
En  Skabning,  som  din  Hustru,  ene  fængsles? 
Giv  hende  løs,  lad  Naade  gaae  for  Ret! 
Jeg  er  den  Eneste,  som  har  at  klage 
I  dette  Samfund.     Du  har  tvunget  mig 
Til  lav  Forstillelse;  min  Ære  kræver, 
At  jeg  udvikler  hende  fra  den  Snare, 
Jeg  selv  har  sat,  hvori  jeg  lokked  hende. 
Giv  hende  fri,  slet  ud  dit  Regnebræt, 
Og  lær,  hvad  venlig  Overbærelse 
Formaaer  i  den  Taknemmeliges  Hierte! 

Amgiad. 
Et  saadant  Forslag  vover  du.  Forvovne? 
Dog,  jeg  vil  troe,  du  snakker  i  en  Feber, 
Fordi  den  Sledske  har  bedaaret  dig. 
Som  Slangen  med  sin  Dunst  og  sine  Øine. 
Tag  det  til  Straf  for  din  Hovmodighed, 
Lær  smukt  at  have  Ærefrygt  for  Aander, 
Og  venlig  Medynk  med  din  Broders  Svaghed! 
Saa  finder  du  med  Tiden  en  Amine, 

Som  trøster  dig.     Men  — 

Peger  paa  Kisten. 

det  Ghamæleon? 
Nei,  om  hun  aldrig  havde  ligget  før 
I  Vand,  saa  skal  hun  ligge  der  i  Nat, 
Ret  dybt,  hvor  ingen  Fisk  og  Havuhyre 
Kan  skubbe  hende  frelsende  til  Stranden; 
Indflettet  af  Korallens  krumme  Grene 
Til  Dommedag.     Jeg  frelser  Verden  for 
Et  hæsligt  Dyr.     Hvad  er  Hyænen  vel 
Imod  den  kolde,  følesløse  Flane, 
Som  glæder  sig,  hvergang  et  Hierte  bløder. 
Og  græder  lumsk,  forstilt,  som  Krokodillen, 
Blot  for  at  sluge  den  Uheldige, 
Der  røres  til  Medlidenhed;  som  hykler 
Naturens  skiønne  Følelse:  øm  Elskov,     , 
Blot  for  at  vække  Had,  Foragt  og  Tvedragt, 
Og  med  en  Engels  Ansigt  fælt  forbinder 
Den  frække  Leflen  af  en  Marekat? 
Nei,  ned!  til  Bunds!  —  Farvel!  Jeg  svinger  mig 
I  Luftens  Region,  og  standser  ei 
Før  midt  i  Sydens  Hav, .hvor  ingen  0 
Sig  hæver  nær  med  Redningskyster.     Der 
Skal  ræd  Delphinen  høre  Kisten  plumpe, 
Naar  først  den  tynget  er  med  Kampesteen. 

Farvel!  Farvel!  Vi  sees  vel  neppe  meer! 
Han  forsvinder  i  Luften  med  Skrinet. 

Amine 

medlidende. 
Du  stakkels  Floristane!  altsaa  har 
Du  spaaet  din  egen  haarde  Skiebne,  da 
Du  læste  mig  dit  lange  Eventyr? 

Oehlenschiager.  V.  19 

Blev  selv  Prindsessen  med  den  lange  Næse! 
Jeg  ynkes  over  dig,  og  vilde  gierne, 
Ret  gierne  frelse  dig,  i  Fald  jeg  kunde. 
Fiskeren 

mørk. 
Jeg  ikke! 

Agib. 
Fader!  hvilken  Kummersky 
Formørker  nu  dit  Blik? 

Fiskeren. 

Bort  flyver  han 
Forbittret  i  sin  Nidkiærhed,  og  lader 
Mig  staae  tilbage  uden  Hielp.     Jeg  Arme! 
Jeg  fandt  et  Barn,  men  hvor  er  nu  de  tre? 
Hvor  er  min  Hytte  henne?  mine  Smaae? 
Hvor  er  min  Lolos  Grav?  hvo  vækker  ham 
Nu  fra  det  Døde?  Ha,  er  det  min  Løn? 
Amine 

fortvivlet. 
Hvad  hører  jeg?  hans  Grav!  er  Lolo  død? 

Fiskeren. 
Hvad  har  jeg  sagt! 

Amine. 
Min  Øiesteen!  min  Broder! 
Min  lille  Lolo!  ak,  min  Veri  er  død! 
Ha,  skal  da  ingen  Glæde  giennembæve 
Den  Dødeliges  Hierte,  uden  blandet 
Med  Sorgens  Malurt?  Gud,  hvad  er  da  Livet! 
Hun  vrider  sine  Hænder. 
En  llfUg  Musik  toner  han  ad  den  lille  Flods  Vover.    En  Skabe 
Havfruer  komme  sv^rmmende  op  ad  Floden  hen  imod  Amine 
og  Fiskeren.    De  synge: 
Barmen  os  baner 
Veien  giennem  Vover, 

Halsranke  Svaner 
Seile  vi  derover, 
Dristige  paa  Fladen, 
Vildgaasens  Lige, 
Hver  dog  en  Pige. 

Foran  vor  Moder 
Spreder  sine  Vinger. 
Dronningens  Broder 
Kiærligt  hun  bringer, 
Bringer  ham,  den  lille 
Sovende,  den  Spæde, 
Faderens  Glæde! 

Endt  er  hans  Slummer, 
Muntert  skal  han  vaage. 
Forrige  Kummer 
Spredes,  som  en  Taage; 
Spredes,  som  i  Luften 
Solstraaler  brede 
Skyerne  sprede. 

Havfruen 

med  Lolo  i  sin  Arm. 
Ei  er  jeg  bange; 
Ondskab  er  begravet, 
Bølgernes  Fange 
Ligger  alt  i  Havet. 
Laae  kun  nu  i  Skrinet 
Alt,  hvad  hende  ligner! 
Allah  velsigner! 

19* 

Alt  til  sin  Orden 
Atter  er  indviet, 
Vandet  fra  Jorden, 
Løst  er  Trylleriet. 
Himlen  vil  længe 
Naadeligt  beskytte 
Borgen  og  Hytte. 

Til  Fiskeren. 

Længes  du  saare, 
Dine  Børn  at  skienke 
Hellige  Taare? 
Det  kan  jeg  tænke. 
Derfor  med  Lolo 
Dine  Mindste  følge, 
Lette  paa  Bølge. 

Hun  rækker  ham  de  andre  Børn. 

Snart  vil  paa  Landet 
Festens  Fakler  lyse; 
Ak,  mens  i  Vandet 
Havfruer  gyse. 
Sætter  os  ved  Stranden, 
Ved  de  Vover  dunkle, 
Lys,  som  kan  funkle! 

Glimter  da  Straalen 
Viftende  for  Vinden, 
Stiger  med  Skaalen 
Smilende  Veninden. 
Sneglehuushornet 

For  jert  Held  hun  tømmer, 

Sukker  —  og  svømmer! 
De  forsvinde. 
Amine  omfavner  Lolo,  Agib  hende,  Fiskeren  sine  smaæ  Børn. 

Sandib 

efter  ab  have  stirret  hen  for  sig,  med  et  klart  Blik  til  Himlen. 
Modgang  os  stifter 
Held,  som  Hiertet  fryder. 
Uden  Bedrifter 
Hvad  var  vore  Dyder? 
Uden  ved  Savnet 
Bittert  først  at  græde  — 
Hvad  var  vor  Glæde? 

Anmærkninger. 

Fiskeres  er  forfattet  i  Sommeren  1815  og  udkom  i  April 
Maaned  1816.  Denne  Digtning  lider  hist  og  her  af  Udvæks- 
ter, som  kunde  ønskes  bortskaarne;  men  da  Oehlenschlåger 
en  Snes  Aar  senere  vilde  udgive  den  paa  ny  i  sin  første 
større  Samling,  indskrænkede  han  sig  ikke  til  Beskæring, 
men  omdigtede  store  Partier,  hvilke  det  ingenlunde  lykkedes 
ham  at  forbedre.  Thi  om  end  Handlingens  Gang  kan  have 
vundet  noget  ved  det  substituerede,  kan  dette  dog  ikke  fore- 
trækkes for  det  oprindelige,  da  det  i  Udførelsen  næsten  over- 
alt kun  bærer  Præget  af  kold  Rutine.  Omarbejdelsen,  der 
udkom  1836  (og  1845)  under  Navn  af  Fiskeren  og  hans 
Datter,  har  derfor  til  nærværende  Udgave  kun  i  de  væsent- 
lig uforandrede  Partier  kunnet  afgive  smaa  Forbedringer  og 
Forkortelser. 

Opmuntret  af  den  Lykke,  Aladdin  i  1839  gjorde  paa 
Teatret,  indrettede  Oehlenschlåger  ogsaa  sit  andet  store  Læse- 
stykke  i  den  omarbejdede  Form  for  Scenen,  hvor  det  med 
Musik  af  J.  P.  E.  Hartmann  under  Navn  af  Fiskeren  og 
hansBørn  blev  opført  første  Gang  den  23de  Maj  1840  til  en 
Festforestilling,  men  henlagdes  efter  den  tredje  Opførelse,  den 
26de  i  samme  Maaned.  Ogsaa  denne  Tekst  udkom  i  Trykken 
og  har   afgivet   enkelte  Stilrettelser   i   nærværende  Udgave. 


Side  6,  Lin.  1  f.  n.  Hexer.  Oehlenschlåger  havde  Til- 
bøjelighed til  at  bruge  saadanne  Flertalsformer.  I  denne 
Digtning  vil  man  saaledes  ogsaa  finde  Dunker  og  Gu  rer. 
Sammenlign  4de  Bind,  S.  192,  L.  10  f.  n. 

Side  9,  Lin.  10  og  8  f.  n.  Om  Rim  som  mig  og  Svig 
se  Anm.  til  1ste  Bind,  Side  12,  Lin.  4  og  6  samt  S.  205, 
Lin.  5-4  f.  n. 

Side  10,  Lin.  2.  Om  P  all  ad  s  (med  Tonen  paa  første 
Stavelse)  se  Anm.  til  1ste  Bind,  S.  159,  L.  11. 

Side  10,  Lin.  5.  intet  Spøg.  Om  dette  Ords  Køn  se 
Anm.  til  1ste  Bind,  S.  294,  L.  15  og  2detBind,  S.  174,  L.  16. 

Side  12,  Lin.  13  f.  n.  slig  en  Næse  skienkes,  d.  e. 
at  faa  en  saadan  Næse  skænket.  Lignende  Konstruktioner, 
hvor  en  passiv  Sætnings  Subjekt  er  det,  som  i  den  tilsva- 
rende aktive  Sætning  vilde  være  Hensynsbetegnelsen,  findes 
ogsaa  enkelte  andre  Steder  hos  Oehlenschlåger;  se  i  det 
følgende,  S.  78,  L.  5  f.  n. 

Side  17,  Lin.  4.  sin  Ro.  Almindelig  Sprogbrug  vilde 
nu  fordre  dets  Ro.  Den  samme  forældede  Brug  af  Re- 
fleksivet findes  flere  Steder  hos  Oehlenschlåger. 

Side  21,  Lin.  16.  en  Pil  1  au,  en  hos  Tyrker,  Arabere 
og  Persere  yndet  Ret  af  Ris  kogt  med  hakket  Bedekød. 

Side  30,  Lin.  11.  Zechin,  en  Guldmønt  af  omtrent  8 
Kroners  Værdi. 

Side  33,  Lin.  13  f.  n.    Khan,  Herberg. 

Side  34,  Lin.  14.    Dervisch,  persisk  Munk. 

Side  63,  Lin.  1.  vexelsidig,  gensidig;  se  Anm.  til 
2det  Bind,  Side  21,  Lin.  7. 

Side  69,  Lin.  6.  ækler  mig  alt  længe  i  Stedet  for  har 
alt  længe  æklet  mig  kunde  i  1815  ikke  som  nu  betragtes 
som  en  Germanisme;  sammenlign  3djeBind,  S.  132,  L. 9  og 
4de  Bind,  S.  97,  Lin.  16-  f.  n. 

Side  71,  Lin.  11.  anseelig  maa  her  imod  den  nuvæ- 
rende Sprogbrug  læses  i  fire  Stavelser  ligesom  et  Par  andre 
Steder  undseelig. 

Side  77,  Lin.  1.  Læspe  staarvelfor  hvisle;  sammen- 
lign Anm.  til  1ste  Bind,  S.  256,  L.  16. 

Side  84,  Lin.  3  f.  n.  Oehlenschlåger  bruger  undertiden 
som  her  og  et  Par  Gange  i  det  følgende  fordærve  i  den 
ældre  Betydning:  ødelægge,  gøre  ulykkelig. 

Side  88,  Lin.  2  f.  n.  Kun  dit  Lys  er  mat  og  koldt 
for:  dit  Lys  er  kun  mat  og  koldt;  sammenlign  i  det  føl- 
gende S.  90,  L.  3-4,  S.  191,  L.  12  f.  n.  og  S.  201,  L.  10  f.  n. 
samt  4de  Bind,  S.  151,  L.  12  f.  n. 

Side  90,  Lin.  13  f.  n.  jævnligt  synes  her  at  betyde: 
som  jævnlige,  som  lige  gode. 

Side  99,  Lin.  14  f.  n.  nobliteert,  nobiliteret,  adlet 

Side  119,  Lin.  13  og  flg.  Chor  af  Skovens  Alfer. 
Ved  den  her  begyndende  Scene,  hvis  Satire  er  myntet  paa 
Baggesen,  maa  bemærkes,  at  denne,  før  Fiskeren  udkom, 
i  sit  Ugeblad  Lille  Søndag- Af  ten,  Marts-April  1814,  havde 
indført  »en  allegorisk  Fortælling«  Pindsvinet,  hvori  den  dan- 
ske Dramaturgi  fremstilles  som  en  So,  til  hvilken  »en  Asa- 
galt«  efter  lang  Tids  Kurmageri  bejler.  Baggesen  havde  der- 
efter i  det  samme  Ugeblads  Nr.  13,  Juni  1814,  »paa  Litera- 
turens,  Modersmaalets  og  Smagens  Vegne«  forkyndt  Oehlen- 
schlåger  »som  Foragter  af  Kunstens  evige  Regler,  som  Spro- 
gets Tyran,  og  Pamassets  Despot,  ærlig  aabenbare  Krig«,  og 
erklæret,  »at  med  A sagalten  fornemmelig  var  ment  Freias 
Alters,  Langelandsreisens,  Jesus  i  Naturens,  Kanarifuglens, 
Faruks,  Mads  Gedebuks,  Mutter  Ludlams,  Røverborgens, 
Digtningernes,  Novellernes,  og  det  parisiske  Trimeterbrevs« 
[Svaret  til  Baggesen  paa  hans  Brev  Noureddin  til  Alad- 
din; skrevet  i  Paris  1806]  »alt  for  ugenerte  Genialitet«.  I 
J.  Kr.  Høsts  Ugeblade  Dannora  og  Den  nordiske  Til- 
skuer havde  Baggesen  fra  December  1813  til  December  1814, 
til  Dels    meget   skarpt,   recenseret   Oehlenschlågers   Hakon 

Jarl,  Correggio,  Hugo  vonRheinberg,  Røverborgen 
og  Axel  og  Valborg;  og  endelig  i  sit Maanedsskrift  D an- 
fan  a  for  Januar  1816,  Side  96,  erklæret,  at  Krigen  >nu  først 
for  Alvor  skulde  begynde«. 

Side  120,  Lin.  14-16.  Vi  er  Græker,  som  vel  du 
høre  paa  Maalet  kan.  »Brekekekex!  koax!«  er  kun 
Græsk,  for  saa  vidt  som  det  er  taget  fra  et  græsk  Skrift, 
Aristofanes's  Lystspil  Frøerne.  —  Nu  bruger  man  Fler- 
talsformen  Grækere. 

Side  120,  Lin.  12  f.  n.  Kritikaklere,  daarlige,  smaa- 
lige  Kritikere. 

Side  121,  Lin.  5  f.  n.    heden  t)g   deden    sigter   uden 
Tvivl  til  Baggesens  Oversættelse   af  Iliadens   første  Sangs 
69-60de  Vers  (Nye  blandede  Digte,  1807,  Side  57): 
Om  i  Taaget  igien,  Agamemnon,  vende  vi  hiem  da, 
Sværmende  heden  og  deden,  hvis  ellers  Døden  vi  undfly e. 

Side  131,  Lin.  15  f.  n.    Retina,  Nethinde. 

Side  135,  Lin.  5.  bruge  staar  vel  her  i  Betydningen 
behøve;  sammenlign  4de  Bind,   Anm.  til  S.  84,   L.  8  f.  n. 

Side  146,  Lin.  1-4  f.  n.  Efter  at  have  dræbt  Uhyret  Mino- 
taurus  slap  Theseus  ud  af  Labyrinten,  hvor  Uhyret  havde 
været  indespærret,  ved  Hjælp  af  et  Nøgle  Traad,  som  Ariadne 
havde  forsynet  ham  med. 

Side  151,  Lin.  If.  n.  Skriverbord;  saaledes  sagde 
og  skrev  man  Ordet  endnu  langt  ind  i  dette  Aarhundrede. 

Side  163,  Lin.  7-5  f.  n.  Den  græske  Filosof  Plato  er- 
klærede Elskoven  for  en  underordnet  Form  af  Kærlighed. 

Side  166, Lin.  6.  Om  Mynten  enB  aham  ved  Udgiveren  intet. 

Side  170,  Lin.  3.  gaaet  mig  af  Glemme;  saaledes  lød 
især  tidligere  denne  Talemaade  ofte,  for:  i  Glemme,  ad  Glemme. 

Side  170,  Lin.  8.  Comme-il-fatd  (Fransk;  som  det  bør 
sig),  dannet,  fin  Mand. 

Side  185,  Lin.  3.  Ved  Heltestiernem  menes  vel 
Orion,  hvis  mytiske  Navne  dog  mere  var  Jæger  end  Helt 

Side  187,  Lm.  10.  i  sin  Lund;  her  staar  vel  sin  efter 
forældet  Sprogbrug  for  dets;  se  ovenfor  Anm.  til  S.  17,  Lin.  4. 

Side  188,  Lin.  9f.  n.  giestes,  modtages  som  Gæst. 
Denne  Sprogbrug  findes  mange  Steder  hos  Oehlenschlåger:  se 
saaledes  nedenfor,  S.  229,  Lin.  13  f.  n.  og  2det  Bind,  S.  64,  L.  10. 

Side  197,  Lin.  12.  Den  tyske  Filosof  Mendelssohn 
levede  fra  1729  til  1786. 

Side  199,  Lin.  4.    Troglodyterne,  Hulebeboerne. 

Side  201,  Lin.  2.  Israfil,  hos  Muhamedanerne  en  af 
de  fornemste  Engle. 

Side  202,  Lin.  6.    maa,  (efter  ældre  Sprogbrug)  kan. 

Side  207,  Lin.  9.  Qvalm  maa  vel  betyde  Dunst  - 
løst,  opløst. 

Side  207,  Lin.  1  f.  n.  blinke  det  uvanteBlik,  blinke 
for  det  uvante  Blik. 

Side  210,  Lin.  8.  som  hiin  græske  Gudesmed.  I 
8de  Sang  af  Odysseen  lader  Homer  en  Skjald  foredrage  et 
Kvad,  der  handler  om,  hvorledes  Hefæstos  (Vulkan)  griber 
sin  Hustru  Afrodite  (Venus)  i  Ægteskabsbrud  med  Åres  (Mars) . 

Side 210,  Lin.  16  f.  n.  stødte  mig  paa Dybet,  stødte 
mig  ud  paa  Dybet;  sammenlign  1ste  Bind,  S.  193,  L.  7  f.  n. 
og  2det  Bind,  S.  302,  L.  1  f.  n.  Ligeledes  hedder  det  IA  ly 
og  Gulhyndy:  »Han  blev  ført  i  Løvhytten«  og  »Blev  jeg 
ført  i  denne  Begravelse«. 

Side  211,  Lin.  8.  Georgien,  et  Landskab  i  russisk 
Transkaukasien  paa  Sydsiden  af  Kaukasus.  Dets  Beboere 
ere  bekendte  for  deres  Skønhed. 

Side  211,  Lin.  3  f.  n.  Vandhose,  almindeligere  kaldet 
Skypompe. 

Side 220,  Lin.  14 f.  n.   Eventyrer,  forældet Flertalsf orm. 

Side  229,  Lin.  1.  FuglenRoc,  den  østerlandske  kolos- 
sale Fantasifugl,  som  ogsaa  omtales  i  5te  Akt  af  Aladdin. 

Side  230,  Lin.  4.  Medianpapir,  Papir  af  middelstort 
Format. 

Side  233,  Lin.  4.    Vehikel,  Hjælpemiddel,  Redskab. 

Side  234,  Lin.  15  f.  n.  plat,  ganske,  helt. 

Side  234,  Lin.  13  f.  n.    Vandstof,  Brint. 

Side  235,  Lin.  9.    Faible  (Fransk),  Svaghed. 

Side  236,  Lin.  2  f.  n.  Larve,  Skikkelse;  se  2det  Bind, 
S.  209,  L.  8  f.  n.,  3dje  Bind,  S.  76,  Lin.  16  f.  n.  og  4de 
Bind,  S.  29,  Lin.  10  f.  n. 

Side  240,  Lin.  6-7.  Contrapunkt,  Tonesætningskunst; 
Gener  al  bas.  Harmonilære. 

Side  243,  Lin.  6  f.  n.  Institut.  Døvstummeinstitutet 
i  København  blev  oprettet  1807. 

Side  244,  Lin.  13.  De  trende  Eenheder,  Tidens,  Ste- 
dets og  Handlingens  Enhed,  som  strængt  overholdtes  i  det 
franske  klassiske  Drama. 

Side  247,  Lin.  6.    Med  Indianerne  menes  her  Inderne. 

Side  247,  Lin.  12  f.  n.  infra  dignitoUem  (Latin),  under 
vor  Værdighed. 

Side  250,  Lin.  12  f.  n.  taalig  i  Stedet  for  taalelig  er 
forældet;  ellers  bruges  taalig  i  Betydningen:  taalmodig 
(se  4de  Bind,  S.  71,  L.  14  f.  n.). 

Side  251,  Lin.  6.  Grækeren  i  Tønden,  Filosofen  Di- 
ogenes,  som  af  Aleksander  den  Store  kun  udbad  sig  den 
Naade,  at  han  vilde  gaa  til  Side,  saa  at  Solen  kunde  skinne 
paa  ham.  —  min  Aands  Fork  ynden,  Amgiads  Løfter. 

Side  251,  Lin.  11.  tætindvoxne.  Oehlenschlåger 
skrev  altid  voxne  for  Participiet  voksede. 

Side  354,  Lin.  7  f.  n.  til  S.  255,  L.  5.  En  Hest  med 
Vinger  paa,  med  Mandehoved,  smykt  med  Ædel- 
stene. Oehlenschl&ger  har  her  uden  Tvivl  gengivet  etind- 
tryk af  et  Kobberstik  i  C.  Niebuhrs  Reisebeschreibung 
nach  Arabien  et  c,  zweiter  Band,  Kopenhagen  1778,  Tab. 
XX.  Det  vingede  Dyr  med  Mandshoved,  som  der  er  afbildet 
efter  et  Skulpturværk  fra  Persepolis,  skal  egentlig  være  en 
Tyr;  men  for  en  flygtig  Betragtning  kan  Afbildningen  meget 
godt  vække  Forestillmgen  om  en  Hest.  Afbildningens  Mang- 
ler kunne  ogsaa  være  Skyld  i,  at  Oehlenschlåger  siger,  at 
Dyret,  særlig  Hovedet,  er  smykt  med  Ædelstene,  idet  de 
sneglehusformede  Haarkrøller,  som  ere  ejendommelige  for 
den  orientalske  Skulptur,  ere  gengivne  som  Rækker  af  smaa 
Knopper,  som  nok  kunne  lede  Tanken  hen  paa  Juveler.  — 
Den  Mand,  som  staaer  og  folder  sine  Hænder? 
—  vel  Døden  er  ham  vis.  Den  anden  har  et  Sværd, 
men  stiv,  forstenet,  med  Kugler  under  Benet.  Kil- 
den til  denne  Forestilling  maa  vistnok  søges  i  de  følgende 
Tavler  i  samme  Bind  af  Niebuhrs  Værk,  som  gengive  Relief- 
fer fra  Persepolis,  eller  muligvis  i  Tab.  XXXH,  som  fore- 
stiller et  sassanidisk  Relief  fra  Nakschi  Radjab.  Men  be- 
stemt kan  den  ikke  paavises.  Figurerne  paa  persiske  Skulp- 
turværker lægge  undertiden  Hænderne  over  hinanden  foran 
Underlivet,  hvilket  nok  kan  se  ud,  som  om  de  skulle  fore- 
stille dødsdømte.  Med  Kugler  under  Benet  sigter  uden 
Tvivl  til  de  Rosetter,  som  ere  udhuggede  paa  de  fremsprin- 
gende Lister,  paa  hvilke  Figurerne  staa  i  Reliefferne  fra  Perse- 
polis.  Paa  Tavlerne  i  Niebuhrs  Værk  se  disse  Rosetter  virke- 
lig ud  som  Dynger  af  smaa  Kugler.  (Meddelt  af  Julius  Lange.) 

Side  269,  Lin.  2  f.  n.  Et  Glavind  (eller  som  Oehlen- 
schlåger oftest  mindre  rigtigt  skrev:  en  Glavind)  er  et 
gammelt  Ord,  som  betydede  en  Lanse,  men  som  hos  senere 
Digtere  er  kommet  til  at  betegne  et  Sværd. 

Side273,  Lin.  12.    Med  græsklar  menes  velgræsfrisk. 

Side  280,  Lin.  7f. n.  Larve,  Skikkelse;  se  ovenfor  Anm. 
til  S.  286,  L.  2  f.  n. 

Side  280,  Lin.  1  f.  n.  Er  der  en  Rang,  som  Elskov 
kiender?  I  Thaarups  Oversættelse  af  Sedaines  Opera  Aline, 
Kbhvn.  1789,  3dje  Akts  2den  Scene,  staar  der:  Er  der  en 
Rang,  som  Amor  kiender?  —  Rahbek  siger  i  sine  Erin- 
dringer (II,  S.  124),  at  man  »medens  Alinefeberen  grasserede 
her«  kunde  høre  den  thaarupske  Linie  »Dag  ud  og  Dag  ind 
paa  Gader  og  Stræder«.  (Meddelt  af  Hr.  Kontorchef  A.  Arlaud.) 

Side  285,  Lin.  5.  Perser  for  Persere;  se  ovenfor, 
Anm.  til  S.  120,  L.  14. 

